
Notă asupra ediţiei 

românească sinodală, în ediţia Biblia sau Sflnta Scriptură, 
Editura Institutului Biblic şi de Misiune al B.O.R., Bucureşti, 
1991. Referinţele la Psalmi sînt date în funcţie de această 
ediţie, diferind de cele din ediţia în limba engleză. Pentru 
citatele care aveau în original menţiunea (LXX) s-au folosit 
primele trei volume ale Septuagintei, Polirom, 2004-2005. 
Alte citate biblice care aveau menţiunea (LXX) au fost traduse 
după forma din limba engleză din original. Cărţile biblice din 
care s-a tradus după ediţia Septuagintei au fost denumite în 
funcţie de această ediţie (de exemplu, Geneza, Proverbe, Micheia, 
Baruch). 

Lucrările patristice traduse în limba română au fost citate 
după titlurile româneşti consacrate. 

Numele autorilor antici au fost redate respectîndu-se forma 
lor consacrată în limba română, fiind transliterate numele mai 
puţin cunoscute. 

In această lucrare, termenul „catolic” are sensul de „uni¬ 
versal”, „Biserică universală”, iar termenul „ortodox” are sensul 
de „credinţă dreaptă”. Termenul image, care în original acoperă 
o gamă mai largă de sensuri înrudite, este tradus în funcţie de 

lor sînt citate din alţi autori, croşetele sînt însoţite de precizarea 
„nota traducătorului” (n. tr.). Citările din autorii patristici s-au 

Mihai-Silviu Chirilă 




Prefaţă 


Spiritul creştinătăţii răsăritene este al doilea volum din cele 
cinci ale lucrării mele de istorie a doctrinei creştine. Intenţia 
mea este să continuu expunerea începută în primul volum şi să 
trec prin dezvoltările ei bizantine, siriace şi ruseşti timpurii 
pînă la sfîrşitul secolului al XVII-lea. Continuitatea acestei 
istorii faţă de cea enunţată în Naşterea tradiţiei universale este, 
în multe privinţe, caracteristica cea mai evidentă a acestui 
demers: cea mai mare insultă pe care o poate aduce cineva 
oricărui teolog dintre aceia despre care vorbim aici - fie el 
calcedonian, monofizit, nestorian, iconoclast etc. - ar fi aceea 
de a fi numit „o minte creatoare”. Aşa după cum am menţionat 
în repetate rînduri în acest volum, citatele ar putea fi adesea 
utilizate de-a lungul a două, trei sau chiar cinci secole, fără ca 
aceasta să siluiască textele. Şi totuşi, există aici mai multă 
schimbare şi dezvoltare (este ceea ce înţelegem în mod obişnuit 
prin „istorie”) decît recunoşteau cei ce participau la evenimente. 
Am încercat să fac dreptate continuităţii şi schimbării, la fel ca 
şi relaţiilor subtile dintre continuitate şi schimbare. 

O problemă de ordin editorial, ridicată de această circumstanţă, 
este relaţia dintre volumul doi şi primul. După propria-mi defi¬ 
niţie, enunţată în prefaţa primului volum, intenţia mea este ca 
fiecare volum să aibă individualitatea sa ; acest al doilea volum 
nu face excepţie. Şi totuşi, tocmai tradiţionalismul teologilor de 
care ne ocupăm face inevitabilă repetarea referirilor la primele 
cinci secole ale Bisericii. Am căutat să evidenţiez necesitatea 
de a relua întreaga istorisire din volumul I, recapitulînd istoria 
aşa cum a fost înţeleasă de secolul al VlI-lea şi de cele urmă¬ 
toare, fără a intra acum direct în problema acurateţii inter¬ 
pretării pe care ar fi putut-o da tradiţiei lor. Pentru acest volum 
este mai important să ştim ce gîndeau Maxim Mărturisitorul şi 
Fotie despre Conciliul de la Niceea decît cum a evoluat crezul 
însuşi de la Niceea. Aşa am încercat să păstrez autonomia 
fiecărui volum şi totuşi să menţin unitatea lucrării ca întreg. 

Respectînd acest principiu de lucru, am tratat aici primele 
cinci sau şase secole de istorie a doctrinei ca un întreg, chiar 
dacă sînt destul de conştient de eterogenitatea lor. In bibliogra¬ 
fia acestui volum mi-am concentrat de asemenea atenţia asupra 
acelor lucrări care tratează istoria secolelor de care ne ocupăm 
aici. Dacă aş fi scris istoria doctrinei creştine invers, începînd cu 

secolele al XlX-lea şi al XX-lea şi mergînd înapoi pînă la înce¬ 
puturi - o idee neobişnuită din punct de vedere intelectual, dar 
şi imposibilă din punct de vedere metodologic - aş fi privit, sînt 
sigur, secolul al VlI-lea destul de diferit şi aş fi produs un alt 
gen de bibliografie. Am inclus însă în bibliografie acele lucrări 
care sînt cele mai instructive în privinţa parcursului gîndirii 
creştine răsăritene. Pe acestea le-am selectat combinînd două 
criterii: cele care m-au învăţat cel mai mult şi cele care îi vor 
conduce pe cititorii mei către următoarea etapă a discuţiilor 
ştiinţifice. După cum este evident din lista lucrărilor citate, 
aceste două criterii sînt frecvent discordante; căci, deşi personal 
am beneficiat cu precădere de erudiţia savanţilor răsăriteni, în 
special ruşi (cîtorva dintre ei le-am adus omagiul meu), totuşi, 
bibliografia mea conţine şi lucrări în limbile apusene, care m-au 
influenţat mai puţin în precizarea propriei mele interpretări; 
ele sînt însă mai uşor accesibile. Un factor în plus care a deter¬ 
minat alegerea bibliografiei este însăşi problema cantităţii. 
Fără a inventaria lista cuiva, sînt sigur că există mai multe 
monografii de calitate despre teologia lui Augustin decît despre 
întreaga istorie a teologiei bizantine. Aceasta m-a constrîns să 
includ aici şi lucrări similare celor din literatura ştiinţifică 
despre primele secole, necitate în primul volum. Şi invers, nu 
am repetat lucrări citate acolo decît dacă erau esenţiale pentru 
relatarea mea despre aceste secole. Un loc unde n-am făcut 
totuşi asemenea compromisuri este în citarea surselor primare ; 
pe acestea am continuat să le citez în ediţia cea mai accesibilă 
a textului originar, indiferent de provenienţă, aşa cum am făcut 
şi în volumul întîi. 

Titlul acestui volum merită, probabil, comentat. In rezu¬ 
matul şi prezentarea întregii lucrări, pe care le-am formulat în 
1950, această serie purta titlul The Mind of Eastern Orthodox 
Christendom 1 . Titlul a suferit ulterior două revizuiri majore. 
Dintre acestea, eliminarea termenului „ortodox” era justificată 
de grija mea profundă ca Bisericile necalcedoniene, cărora ter¬ 
menul „ortodox” nu li se aplică în mod obişnuit decît de către 
ele însele, să aibă un loc legitim în această istorie. Substituirea 
cuvîntului mind prin spirit’ este o problemă mai subtilă. Era 
motivată în parte de speranţele mele, împărtăşite cu toţi stu¬ 
denţii serioşi ai acestei perioade, de publicare a lucrării The 
Mind of Byzantium 2 de Milton V. Anastos, care a dobîndit, 
astfel, dreptul de preempţiune asupra termenului mind\ mi-ar 
fi plăcut să fi putut beneficia de apariţia ei pe vremea cînd 
porneam acest proiect. O altă sursă a cuvîntului spirit este, 
presupun, literatura germană de genul Geistesgeschichte 3 , faţă 
de care sînt dator. In cazul de faţă totuşi această influenţă este 


1. Spiritul creştinătăţii ortodoxe răsăritene (n. tr.). 

* Cuvîntul mind are şi sensul de „spirit”; mind este legat de con¬ 
ştiinţă, iar spirit - de stare spirituală (n. r.). 

2. Spiritul Bizanţului (n. tr.). 

3. „Istorie spirituală, istorie a spiritului” (în germană - n. tr.). 

una indirectă, pe care am dobîndit-o prin împrumuturile mele 
din opera unor savanţi de origine slavă, mai ales din cea a lui 
T.G. Masaryk, a cărui Rusko a Europa 1 a fost primul meu manual 
pentru studiul „spiritului creştinătăţii răsăritene”; interesant, 
traducerea engleză a cărţii lui Masaryk este intitulată The 
Spirit ofRussia 2 . Nu sînt în necunoştinţă de cauză cu privire la 
natura problematică a lui Geistesgeschichte , dar pentru ceea ce 
mi-am propus, se pare că acest obstacol se dovedeşte a fi un 
avantaj. 

Problema lingvistică, aşa cum este reprezentată mai ales de 
transliterarea numelor şi de traducerea termenilor tehnici, mi-a 
provocat probabil mai multe ore de tulburare decît însăşi pro¬ 
blema metodologică. Transliterarea este cu deosebire dificilă 
atunci cînd acelaşi nume este folosit în mai multe alfabete. Am 
încercat să ţin calea de mijloc între pedanteria lingvistică şi 
uniformitatea nechibzuită. Traducerea termenilor teologici 
tehnici este, evident, mult mai delicată. Probabil cea mai bună 
ilustrare a problemei apare în capitolul doi, unde £v£pyEia ar 
putea fi uşor redat prin „energie” (numai că aceasta nu este 
ceea ce înseamnă cuvîntul „energie” pentru noi), sau prin „ope¬ 
raţie”, pentru a fi în consonanţă cu latina (numai că acest 
termen este încă şi mai opac); după ce am încercat diferite 
seturi de termeni, m-am oprit pînă la urmă la „act”, „acţiune” şi 
„activitate”, în parte pentru că aceşti termeni mi-au dat putinţa 
să marchez cîteva dintre distincţiile pe care le face limba greacă. 
Pentru motive asemănătoare am folosit în capitolul trei „ima¬ 
gine”, „idol” şi „icoană”, chiar dacă adesea aceste cuvinte redau, 
în engleză, acelaşi termen grecesc. 

In sfirşit, vreau să-mi exprim recunoştinţa pentru cei care 
au contribuit la această carte. Pe lîngă acele nume pe care 
le-am citat în prefaţa primului volum ca binefăcători ai mei 
pentru întreaga lucrare, aş menţiona în mod special cîţiva bizan¬ 
tinologi care au primit cu bunăvoinţă un amator în cercul lor 
fermecat şi l-au făcut să beneficieze de sfatul lor generos : George 
V. Florovsky, dragul meu mentor, care a modelat perspectiva 
mea asupra creştinătăţii răsăritene; Francis Dvornik, ale cărui 
lucrări în cehă au însemnat introducerea mea în istoria bizan¬ 
tină; Deno Geanakoplos, colegul şi prietenul meu, a cărui con¬ 
tribuţie la aceste pagini depăşeşte referinţele mele explicite la 
lucrările sale publicate; şi John Meyendorff, a cărui istorie a 
teologiei bizantine a apărut prea tîrziu ca să o mai folosesc, dar 
a cărui erudiţie istorică şi ştiinţă teologică mi-au îmbogăţit 
mult propria viziune. Mulţumindu-le acestor savanţi şi altora, 
al căror sfat m-a ajutat să depăşesc multe dificultăţi, trebuie 
totuşi să urmez convenţia autorilor de lucrări istorice şi să 
admit că toate greşelile care se găsesc în această carte îmi aparţin. 


1. Rusia şi Europa (în cehă, n. tr.). 

2. Spiritul Rusiei (n. tr.). 

totuşi să urmez convenţia autorilor de lucrări istorice şi să 
admit că toate greşelile care se găsescîn această carte îmi aparţin. 


1. Rusia şi Europa (în cehă, n. tr.). 

2. Spiritul Rusiei (n. tr.). 

Abd. Margar. 

Act. & script. Wirt. 

Adr. Ep. 

Ado. Cron. 

Aen. Par. Graec. 
Agap. Cap. 

Agat. Ep. 

Ale. TYin. 

Ps. Ale Purced. 

An. Comn. Alex. 
Anaf. Iac. 

Anast. Bibi. CCP pr. 
(869) 

Anast. S. Hex. 

Ps. Anast. S. 

Jud. al. 

Jud. dial. 

Jud. parv. 

Anat. sar. 

Andr. Cr. Cinst. ic. 
Ps. Andron. Comn. 
lud. 

Ans. Purced. 

Ans. Hav. Dial. 

Arist. An. 

Arnob. împ. păg. 
Atan. 

Ar. 

Exp. Ps. 

Tom. 


Autori şi scrieri 

Abdisa din Nisibi. Cartea Mărgăritarului (Liber Margaritae) 
Acta & scripta theologorum Wirtembergensium et Patriarchae 
Constantinopolitani D. Hieremiae. Wittenberg, 1584 
Papa Adrian I. Epistole. 

Ado din Viena. Cronica 

Aeneas din Paris. Cartea împotriva grecilor 
Agapetus, diacon din Constantinopol. Capete de îndrumare 
(Capita admonitoria) 

Papa Agaton I. Epistole 

Alcuin. Credinfa sfintei şi nedespărţitei lYeimi 
Pseudo-Alcuin. Cartea despre purcederea Sfîntului Duh, adre¬ 
sată lui Carol cel Mare 
Ana Comnena. Alexiada 

Anaforaua Sfîntului Mar Iacob, fratele Domnului nostru şi 
Episcopul Ierusalimului 

Anastasie Bibliotecarul. Prefaţă la Actele Sinodului al IV-lea 
de la Constantinopol (869) 

Anastasie Sinaitul. Contemplaţii anagogice la Hexaemeron 
Pseudo-Anastasie Sinaitul 

Dialogul al doilea împotriva evreilor (Adversus Judaeos 
dialogus alius) 

Dialogul împotriva evreilor 

Scurt dialog împotriva evreilor (Adversus Judaeos dialogus 
parvus) 

Anatema împotriva sarazinilor 
Andrei Criteanul. Despre cinstirea Sfintelor icoane 
Pseudo-Andronic I Comnenul. împărat. Dialogul unui creştin şi 
al unui evreu împotriva evreilor 
Anselm de Canterbury. Despre Purcederea Sfîntului Duh 
Anselm de Havelberg. Dialoguri la Constantinopol cuNiceta de 
Nicomedia. 

Aristotel. Despre suflet (De anima) 

Arnobius de Sicca. împotriva păglnilor 
Atanasie (cel Mare) al Alexandriei 

Cuvinte împotriva arienilor [ed. rom. PSB, voi. 15, EIBMBOR, 
Bucureşti, 1992] 

Expunere la Psalmi 
Tomul către antiohieni 



Ps-Atan. 

Az. 

Chr. un. 
Exp. fid. 
Aug. 

Ev. Ioan 
Grat. 

Quaest. Ex. 
Serm. Dom. 

lYin. 

Avei. 

Bab. 

Evagr. 

1Yat. 


Un. 

Bart. Ed. 

Agar. 

Mah. 

C.A. 

Calv. Inst. (1559) 
CCalc. 

Act. 

Can. 

CCP(681) 

Act. 

Cuv. Imp. 

CCP (754) 

Decr. 

CCP (869) 

Act. 

Cerul. 

Ep. Petr. Ant. 
Panop. 

Sem. 

CFlor. (1439) 
Decr: Arm. 
Def. 

CFor. (796) 

Chir. 

Chr: un. 

Ep. 

Chir. Ier. Cateh. 

Chir. Luk. 

Conf. 

Ep. 

Chyt. Or. 

Pseudo-Atanasie 

lYatat despre azime 

Că Hristos este unul (Quod unus sit Christus) 

Expunerea credinţei (Expositio fidei) 

Augustin din Hippo 

Expunerea Evangheliei de la Ioan 
Despre har (De gratia) 
întrebări la Exod 

Despre Predica de pe Munte a Domnului (De sermone Domini 
in monte) 

Despre lYeime (De lYinitate) 

Colecţia Avellan 
Babai din Kaăkar 

Expunere la Cartea Centuriilor a lui Evagrie Ponticul 
lYatat împotriva celor ce spun: „Aşa cum sufletul şi trupul 
sînt un ipostas, tot aşa Dumnezeu-Logosul şi omul slnt un 
ipostas” 

Despre unire 
Bartolomeu din Edessa 
Respingerea Agarenilor 
împotriva lui Mahomed 
Confesiunea de la Augsburg 

Jean Calvin. Instituţiile religiei creştine (ediţia din 1559) 
Conciliul de la Calcedon 
Acte 
Canoane 

Conciliul III de la Constantinopol (681) [Sin. al Vl-lea ecum.1 
Acte 

Cuvînt către împărat 

Conciliul iconoclast din 754 de la Hiereia şi Constantinopol. 
Hotăriri 

Conciliul IV de la Constantinopol. 

Acte 

Patriarhul Mihail Cerularie 

Epistola către Petru al Antiohiei 
Panoplia 

Edict (StpEiwpaj asupra proiectatei excomunicări a Patriar¬ 
hului Mihail 
Conciliul de la Florenţa 
Decret asupra Armenilor 
Definiţia 

Conciliul de la Frejus-Toulon [Concilium Forojuliense] 

Chirii al Alexandriei 

Că Hristos este unul (Quod unus sit Christus) 

Epistole 

Chirii al Ierusalimului. Cateheze [ed. rom. D. Fecioru, co\. Izvoa¬ 
rele Ortodoxiei, voi. VI, EIBMBOR, Bucureşti, 1943] 
Patriarhul Chirii Lukaris 

Mărtisire de credinţă a Bisericii Răsăritene 
Epistole 

David Chytraeus. Oratio de stătu ecclesiarum hoc tempor in 
Graecia, Asia, Africa, Ungaria, Boemia etc. (Cuvint despre 

Cip. Unit. eccl. 


CLater. (649) 

Act. 

Can. 

Clem. 

Paed. 

Pasc. fr. 

Prot. 

CLug. (1274) Const. 
CNic (787) 

Act. 

Can. 

Col. Afr. Ep.Tiod. 
Con/! Dosit. q. 

Conf. Petr. Mov. 


Conf. Sar. 

Const. Pogon. 
Edict. 

Sacr. 

Const.V. 

Corp. iur. civ. Nov. 
Cosm. SI. 

Cydon. Moh. 

Cyrus. Al. 

Cap. 

Epist. 

fr- 

Dial. Papisc. 

Didim Duh. 

Dion. Ar. 

Ep. 

I. b. 

I. c. 

N. d. 

Dion. Bar Sal. Ex. 
Dion. CP. Tom. sin. 
Doct. Ad. 

Doct. Iac. 

Doct. patr. 

Dom. Ven. Ep. Petr. 
Ant. 

Ein. An. 


starea prezentă a Bisericilor din Grecia, Asia, Africa, Ungaria, 
Boemia etc.), Wittemberg, 1580 

Ciprian al Cartaginei. Despre unitatea Bisericii (De unitate eccle- 
siae) [ed. rom. PSB voi. 3, trad. N. Chiţescu, E. Constantinescu, 
P. Papadopol, D. Popescu, introd., note N. Chiţescu, EIBMBOR, 
Bucureşti, 1981] 

Primul Conciliu Lateran 
Acte 
Canoane 

Clement Alexandrinul 
Paedagogus 

Despre Paşti. Fragmente 
Protrepticul 

Conciliul II de la Lyon. Constituţiile 

Conciliul II de la Niceea (787) [Sin. al VlI-lea ecum.] 

Acte 

Canoane 

Columbus din Africa et al. Epistolă către papa Teodor 
Mărturisirea lui Dositei (Notara). întrebări 
Petru Movilă (Mogila). Mărturisirea de credinţă a Bisericii 
Ortodoxe Catolice şi Apostolice [trad. rom. Buzău, 1691, reed. 
Ed. Junimea, Iaşi, 1996] 

Mărturisirea credinţei creştine împotriva sarazinilor 
împăratul Constantin al IV-lea Pogonatul 
Edict 

Epistole Sacre 

împăratul Constantin al V-lea 

Codul lui Iustinian (Corpus iuris civilis). Novellae 

Cosma Preotul. Mesaj (Slovo) 

Demetrius Cydonius. Traducerea lui Richardus. împotriva celor 
care îl urmează pe Mahomed 
Cyrus din Alexandria 
Capitole (Capitula) 

Epistole 

Fragmente 

Dialogul evreilor Papiscus şi Filon cu un monah 
Didim din Alexandria. Despre Sfîntul Duh 
Pseudo-Dionisie Areopagitul 
Epistole 

Ierarhia bisericească [trad. rom., st. intr. Cicerone Iordănescu, 
Ed. Inst. European, Iaşi, 1994] 

Ierarhia cerească [trad. rom., st intr. Cicerone Iordănescu, 
Ed. Inst. European, Iaşi, 1994] 

Despre Numele divine 

Dionysius Bar Salibi. Expunerea Liturghiei 
Dionisie din Constantinopol. Tomul sinodal 
Doctrina lui Addai 
Doctrina lui Iacob, recent botezat 

Doctrine Părinţilor despre întruparea Logosului (Doctrina 
patrum de incarnatione Verbi) 

Dominicus din Veneţia. Epistola către Petru al Antiohiei 


Einhard. Anale 

Ep. Leo. 

Epif. 

fr. 

Haer. 

Epif. M. V. Serg. 
Episc. CP. Ep. 
Episc. Ger. Grec. 

Episc. Or. Ep. 

Eug. IV. Ep. 

Eus. 

Ep. Corist. Aug. 
H. e. 

Eus. Bass. Ep. 
Teodos. Al. 

Eut. Zig. 

Anat. 

Bog. 

Panop. 

Ps. 

Sar. 

Evagr. H.e. 

Filot. Posl. 

Filox. Dis. 

Fotie 

Amph. 

Enc. 

Ep. 

Man. 

Myst. 

Om. 

Syn. 

Ps. Fotie 
Franc. 

Rom. 

Gel. I. Ep. 

Ps. Ghe. Arb. Exp. 
Ghe. Kiev. Lat. 
Ghe. Schol. Sal. 

Gherm. I. Adorm. 

Gherm. II. Bog. 

Goth. Dumn. 

Gr. M. 

Ep. 

Ev. 

Gr. Naz. 


Epistola unui călugăr pelerin la Muntele Măslinilor către Papa 
Leon III 

Epifanie din Salamina 
Fragmente 

împotriva celor opt erezii 

Epifanie Monahul [Epifanij Mnich]. Viaţa lui Serghie de Radonej 
Episcopii Constantinopolului. Epistole 

Episcopii din Germania. Răspunsul de la Worms despre credinţa 
in Sfinta Treime, împotriva ereziei grecilor 
Episcopii din Orient. Epistola 
Papa Eugenius al IV-lea. Epistole 
Eusebiu de Cezareea 

Epistola către împărăteasa Constantia 

Istoria Bisericească (Historia ecclesiastica) [trad. rom. PSB, 

voi. XIII, EIBMBOR, Bucureşti, 1987, pp. 28-391] 

Eusebius Mar Bassi et al. Epistola către Teodosie al Alexandriei 

Eutimie Zigaben 

Cele paisprezece anateme împotriva bogomililor 

Erezia bogomililor 

Panoplia 

Comentariu la Psaltire 

Dispută asupra credinţei cu un filosof sarazin 
Evagrie Scolasticul. Istoria bisericească 
Filotei de Pskov. Mesaj (Poslanie) 

Filoxen de Mabbug. Disertaţii 
Patriarhul Fotie al Constantinopolului 
Amphilochia 
Encyclica 
Epistole 

împotriva maniheilor 
Mistagogia Sfîntului Duh 
Omilii 

Colecţii şi Demonstraţii (Zuvayuyai xai aTroSEi^eiţ) 
Pseudo-Fotie 

împotriva francilor 

împotriva celor care spun că Roma este primul scaun 
Papa Ghelasie I. Epistole 

Pseudo-Gheorghe din Arbela. Expunerea slujbelor Bisericii 
Gheorghe al Kievului. împotriva latinilor 
Gheorghe Scholarios. Cu privire la singura cale de mîntuire a 
omului 

Patriarhul Gherman I al Constantinopolului. Despre adormirea 
Maicii Domnului 

Patriarhul Gherman al II-lea al Constantinopolului. Omilie 
împotriva bogomililor 

Gottschalk din Orbais. Că este permis a vorbi de Dumnezeire ca 
Treime 

Grigorie cel Mare 
Epistole 

Omilii la Evanghelii 
Grigorie de Nazianz 

Carm. 

Ep. 

Om. 

Or. 

Gr. Nyss. 

Dumn. 

Hom. opific. 
Teod. 

Gr. Pal. 

Ak. 

Cap. 

Conf. 

Dec. 

Om. 

Teof. 

Tr. 

Gregent. Herb. 
Hag. Tom. 
Heracl. Ekth. 
Herodot Ist. 
Hinc. R. 

Dumn. 
Opuse. Hinc. 
Hom. II. 

Hon. I. Ep. 

Hor. A. p. 

Horm. Ep. 
Hrisost. 

Prod. Jud. 


Sac. 

Humb. 

Dial. 

Purced. 

Răsp. Nichit. 
Iac. Bar. Ep.Teod. 
Iac. Ed. 

Can. 

Mărt. 

Ep. Tom. 

Hex. 

Ier. CP. Ep. Tub 

II. lYin. 

II. Kiev. SI. 

Ioan Ant. Az. 

Ioan Argyr. Purced. 
Ioan Bek. 

Apoi. 

Ep. Ioan XXI. 


Poeme (Carmina) 

Epistole 

Omilii 

Cuvintări (Orationes) 

Grigorie de Nyssa 

Despre dumnezeirea Fiului şi a Sfîntului Duh 
Despre crearea omului (De hominis opificio) 

Despre Teodor Martirul 
Grigorie Palama 

împotriva lui Akindyn 

150 capete fizice , teologice, morale şi practice (Capitula) 

Mărturisirea credinţei ortodoxe 

Tilcuirea Decalogului 

Omilii 

Teohan 

Triade 

Gregentius din Taphar. Dispută cu evreul Herbanus 

Tomul aghioritic (dyiopEtTtKog Topog) 

împăratul Heraclie. Ekthesis 

Herodot. Istoria 

Hincmar din Reims 

Despre Dumnezeire ca Unul şi nu Trei 
Opuscul împotriva lui Hincmar din Laon 
Homer. Iliada 
Papa Honoriu I. Epistole 
Horaţiu. Arta poetică 
Papa Hormisdas. Epistole 
Ioan Hrisostom (Gură de Aur) 

Despre trădarea lui Iuda (De proditione Judae) [trad. rom. 
D. Fecioru, Izvoarele Ortodoxiei, voi. 5, Tipografia Cărţilor 
Bisericeşti, Bucureşti, 1942] 

Despre preoţie (De sacerdotio) [trad. rom. D. Fecioru, în voi. 
Despre preoţie EIBMBOR, Bucureşti, 1998, pp. 23-156] 
Humbert de Silva Candida 
Dialog 

Despre Purcederea Sfîntului Duh de la Tatăl şi de la Fiul 
Răspuns la cartea lui Nichita Stithatul 
Iacob Baradaeus. Epistolă către Teodosie al Alexandriei 
Iacob din Edessa 
Canoane 
Mărturisirea 

Epistola către Toma Presbiterul 
Tîlcuire la Hexaemeron 

Patriarhul Ieremia al Constantinopolului. Epistolă către teologii 
luterani de la Tiibingen 
Ilarie de Pictavium (Poitiers). Despre Treime 
Ilarion al Kievului. Mesaj (Slovo) 

Ioan al Antiohiei. Tratat despre azime 

Ioan Argyropoulos. Despre Purcederea Sfîntului Duh 

Ioan Bekkos 

Apologie pentru Unirea din 1274 
Epistola către Papa Ioan XXI 

Un. 

Ioan Cant. 

Apoi. 

Or. 

Ioan D. 

I.Cor. 

Dialect. 

Dialex. 

Disp. Sar: 

F. o. 

Haer: 

Imag. 

Iacob. 

Man. 

Parall. 

Rect. sent. 
Volunt. 

Ps. Ioan D. Trin. 
Ioan Diac. 

Ioan Ierus. 

Const. 

Icon. 

Ioan Maur. Carm. 
Isid. Sev. Eccl. off. 
Iâo’yahb. Ep. 

Iust. Dial. 

Leon M. Tom. 
Leon II. Ep. 

Leon III. Ep. 

Leon IX Ep. Petr. 
Ant 

Leon Ohr. Enc. 
Leon Per. Lat. 
Leont. Biz. Nest et 
Eut. 

Leont. N. 

fr- 

Pred. 

Lib. Car: 

Lib. diurn 

Lit. Clem. 

Lit. Dar. 

Lit. Hrisost. 

Lit. Vas. 

Liut. Leg. 

Luth. 

Ep 

Rom. Leip. 


Despre unirea Bisericilor Vechii şi a Noii Rome 
împăratul Ioan al Vl-lea Cantacuzino 

Apologiile religiei creştine împotriva sectei mahomedane 
Cuvîntări împotriva lui Mahomed 
Ioan Damaschin 

Expunere I Corinteni după Ioan Hrisostom 
Dialectica 

Dispută cu un maniheu 

Disputa unui sarazin şi a unui creştin 
Credinţa ortodoxă (Dogmatica) 

Despre erezii 

Cuvîntări despre icoane [trad. rom. D. Fecioru, în voi. Cele 
trei tratate contra iconoclaştilor, EIBMBOR, 1998] 
împotriva iacobiţilor 
Dialog împotriva maniheilor 
Sfintele Paralele 

Despre gîndirea corectă (De recta sententia) 

Despre cele două voinţe în Hristos (De duabus in Christo 
voluntatibus) 

Pseudo-Ioan Damaschin. Despre Treime 
Ioan Diaconul 

Ioan al V-lea al Ierusalimului 

împotriva lui Constantin Cabalinus despre icoane 
împotriva iconoclaştilor 
Ioan Mauropus. Poeme (Carmina) 

Isidor de Sevilla. De ecclesiasticis officiis 
Iso’yahb III. Epistole 

Iustin Martirul. Dialogul cu iudeul lYifon 
Papa Leon I (cel Mare). Tomul 
Papa Leon II. Epistole 

împăratul Leon III. Epistolă către ’Umăr (Omar), conducătorul 
Sarazinilor 

Papa Leon IX. Epistolă către Petru al Antiohiei 

Leon al Ohridei (Bulgaria). Enciclica 

Leon din Perejaslav. împotriva latinilor 

Leonţiu de Bizanţ. împotriva nestorienilor şi eutihienilor 

Leonţiu de Neapolis (Cipru) 

Fragmente 

Predici 

Cărţile Caroline (Libri Carolini) 

însemnările Pontifilor Romani (Liber diurnus Romanorum 
pontificum) 

Liturghia Clementină 

Liturghia Darurilor înainte sfinţite 

Liturghia Sf. Ioan Hrisostom (Gură de Aur) 

Liturgia Sf. Vasile cel Mare 

Liutprand de Cremona. Istorisirea delegaţiei la Constantinopol 
Martin Luther 
Epistole 

împotriva faimosului romanist din Leipzig 

Mac. Ant. Simb. 
Man. II. Pal. Dial. 
Marc. Ef. 

Conf. Fior. 

Cuv. Purg. 
Epici. 

Dial. 

Mart. I. Ep. 

Maur. Rav. Ep. 
Max. 

Ambig. 

Ascet. 

Carit. 

Disp. Biz. 

Ep. 

Myst. 

Opuse. 


Or: dom. 


Pyrr. 

Qu. dub. 

Qu. Thal. 

Mişc. 

Schol. I. c. 
Schol. N. d. 
Schol. I. b. 
Schol. Ep. Dion. 
Schol. Myst. 
Max. Aquil. 

Max. Plan. Aug. 

Mei. Ep. 

Met. CP. Syn 
Mih. Anch. 

Arm. 

Dial. 

Mitrof. Crit. Mărt. 


Mitrop. 


Macarie al Antiohiei. Simbol 

împăratul Manuel al II-lea Paleologul. Dialoguri cu un persan 
Marcu din Efes 

Mărturisirea de credinţă de la Florenţa 
Cuvîntări despre Purgatoriu 
Despre epicleza euharistică 
Dialog despre adaosul la Simbol făcut de latini 
Papa Martin I. Epistole 
Maurus din Ravenna. Epistole 
Maxim Mărturisitorul 

Ambigua [ed. rom. PSB, voi. 80, trad., introd., note de D. 
Stăniloae, EIBMBOR, Bucureşti, 1983] 

Capete Ascetice 

400 Capete despre dragoste [ed. rom. Filocalia, voi. 2, trad., 
introd., note de D. Stăniloae, ed. I, Sibiu, 1947, pp. 36-123] 
Disputa din Bizanţ 

Epistole [ed. rom. PSB, voi. 81, trad., introd., note de D. 
Stăniloae, EIBMBOR, Bucureşti, 1990] 

Mistagogia [trad. rom., introd., note şi două studii de D. 
Stăniloae EIBMBOR, Bucureşti, 2000] 

Opuscula Polemica et Theologica [ed. rom., PSB, voi. 81, 
trad., introd., note de D. Stăniloae EIBMBOR, Bucureşti, 
1990] 

Scurtă Expunere a Rugăciunii Domneşti (Orationis dominicae 
brevis expositio) [ed. rom., Filocalia, voi. 2, trad., introd., 
note de D. Stăniloae, ed. I, Sibiu 1947] 

Disputa cu Pyrrhus [trad. rom., PSB, voi. 81, trad., introd., 
note de D. Stăniloae EIBMBOR, Bucureşti, 1990] 
Questionnes et Dubia [trad. rom., Filocalia, voi. 2, trad., 
introd., note de D. Stăniloae, ed. I, Sibiu, 1947] 
întrebări către Thalasie asupra Scripturii [trad. rom., Filocalia, 
voi. 3, trad., introd., note de D. Stăniloae, ed. I, Sibiu, 1948] 
Despre mişcare 

Scholii la Ierarhia cerească a lui Dionisie Areopagitul 
Scholii la Numele divine a lui Dionisie Areopagitul 
Scholii la Ierarhia bisericească a lui Dionisie Areopagitul 
Ar. Scholii Epistolele lui Dionisie Areopagitul 

Scholii la Teologia Mistică a lui Dionisie Areopagitul 
Maxim din Aquileia 

Maxim Planudes. Traducerea grecească a lucrării lui Augustin, 
Despre Treime 

Philip Melanchthon. Epistole 

Patriarhul Metodie al II-lea al Constantinopolului. Synodicon 
Mihail al III-lea Anchialos, patriarhul Constantinopolului 
Epistolă către Armeni 
Dialog cu împăratul Manuel Comnenul 
Mitrofan Critopoulos. Mărturisire [trad. rom., Ioan I. Ică, Mărtu¬ 
risirea de credinţă a lui Mitrofan Kritopoulos. însemnătatea 
ei istorică, dogmatică şi ecumenistă. Tteză de doctorat, în 
Mitropolia Ardealului, an XVIII, 1973, nr. 1-3, pp. 108-473] 
Prerogativele Mitropolitane 

Min. Fel. Oct. 


Nars. Om. 

Nichif. 

Antirr. 

Apoi. 

Ep. Le o III 
Epif. 

Imag. 

Nichif. Kiev. 

Posl. 

Nicet. Amas. Patr. 
Nichit, Biz. 

Arab. 

Arm. 

Lat. 

Ref. Ep. 

Nicet. Chon. Tez. 
Nicet. Nicom. 
Nichit. Stit. 
Antidial. 

Arm. et Lat. 
Nicol. I. Ep. 

Nil. Cab. 

Cauz. dis. 
Prim. 

Nil. Dox. Not. 

Nil. Sor. 

Pred. 

Ustav 

Or. 

Cels. 


Ios. 


Luc. 

Patr. Iov. 

Patr. Mosc. 

Paul I. Ep. 

Paul. Aquil. 

Carm. 

CFor. (796) 

Fel. 

Paul. N. Ep. 

Pav. Ant. Ep. Teodos. 
Al 

Pav. II CP. Ep. Teod. 
Petr. Ant. 


Minucius Felix. Octavius [ed. rom., PSB, voi. 3, trad. P. Papadopol, 
D. Popescu, introd., note şi indici N Chiţescu, EIBMOR, 
Bucureşti, 1981] 

Narsai. Omilii liturgice 
Patriarhul Nichifor al Constantinopolului 
Antirrheticus 

Scurtă Apologie pentru sfintele icoane 
Epistolă către Papa Leo III 
împotriva lui Epifanie 
Marea Apologie pentru sfintele icoane 
Nichifor al Kievului 
Mesaj (Poslanie) 

Niceta al Amasiei. Despre Patriarhi 
Nichita de Bizanţ 

Respingerea cărţii false scrise de arabul Mahomed 
Respingerea epistolei trimise de Prinţul armenilor 
împotriva latinilor 
Respingerea epistolelor agarenilor 
Nicetas Choniates. Tezaurul credinţei ortodoxe 
Nicetas de Nicomedia 
Nichita Stithatul 
Antidialog 

împotriva Armenilor şi Latinilor 
Papa Nicolae I. Epistole 
Nil Cabasila al Tesalonicului 

Despre cauzele disensiunilor în Biserică 
Despre primatul Papei 

Nil Doxopatritul. Ordinea Scaunelor Patriarhale (Notitia throno- 
rum patriarcharum) 

Nil Sorskij 

Moştenire Discipolilor Săi (Predanie ucenikom) 

Regula monahală (Monastyrskij ustav) 

Origen din Alexandria 

împotriva lui Celsus [trad. rom. PSB, voi. 9, studiu introd., 
trad şi note T. Bodogae, colab. N. Chirică, T. Laţcu, EIBMBOR, 
Bucureşti, 1984] 

Omilii la Iosua [trad. rom. PSB, voi. 6, studiu, introd. şi note 
T. Bodogae, trad. T. Bodogae, N. Neaga, Z. Laţcu, EIBMBOR, 
Bucureşti, 1981] 

Omilie la Evanghelia de la Luca 

Excerpte din actul de instalare a Patriarhului Iov (Otvyrok 
iz zapiski o postavlenij patriarcha Iova) 
întemeierea Patriarhatului Moscovei 
Papa Paul I. Epistolă 
Paulinus din Aquileia 
Poeme (Carmina) 

Conciliul de la Frejus-Toulon [Concilium Forojuliense] 
Împotriva lui Felix de Urgel 
Paulinus de Nola. Epistole 

Pavel al Antiohiei. Epistola către Tzodosie al Alexandriei 

Pavel II Patriarhul Constantinopolului. Epistola către Teodor 
Petru al Antiohiei 



Ep. Al. 

Ep. Cerul. 

Ep. Dom. 

Ep. Ierus. 

Ep. Le o IX. 

Petr. Chrys. Pred. 
Petr. Dam. Purced. 

Petr. Lomb. Seat. 
Petr. Sic. 

Ist. 

Pred. 

Pos. V. A ug. 

Psell. 

Ac. Cerul. 
Bunavest. 

Cant. 

Car: Gr: 7feo/. 
Car: Hrisost. 
Cron. 

Com. Sim. Met. 
Dem. 

Enc. Sim. Met. 
Ep. 

Exeg. Phdr. 

Id. 

Doct. 

Pr. Fii. Pust. 
Pyrr. 

Radb. Cog. 

Ratr. Graec 
Reg. Cron. 

Rom. Mei. 

Acat. 

Cond. 

Ic. 

Imne 

Se’ert. Cron. 

Serg. Ep. 

Serg. Cip. Ep. Teod. 
Sev. Ant. 

Ep.Teod. 

Gram. 

Om. Catedr. 

Nef. 

Sim. N. Tteol. 

Cateh. 

Etic. 

Imne 

Mist. 

Or. 

Teol. 

Sim. Ifes. Haer: 

Epistola către Patriarhul Alexandriei 
Epistola către Mihail Cerularie 
Epistola către Dominicus din Veneţia 
Epistola către Patriarhul Ierusalimului 
Epistole către Papa Leon IX 
Petru Chrysologul. Predici. 

Peter Damian. Epistolă împotriva erorii grecilor privind pur¬ 
cede rea Sf. Duh 
Petru Lombardul. Sentinţe 
Petru de Sicilia 

Istoria ereziei Maniheilor, care mai sînt numiţi pavlicieni 
Predici împotriva Maniheilor, care mai sînt numiţi pavlicieni 
Possidius. Viaţa lui Augustin 
Mihail Psellos 

Acuzaţie împotriva lui Mihail Cerularios 
Cuvîntarea la Bunavestire 
Comentariu la Cartea Cîntarea Cîntărilor 
Caracterul lui Grigorie Ideologul 
Caracterul lui Ioan Gură de Aur 
Cronograf ia 

Comemorarea lui Simeon Metafrastul 
Despre lucrarea demonilor 
Encomionul lui Simeon Metafrastul 
Epistole 

Exegeză la Phaedrus 
Despre doctrina ideilor la Platon 
Doctrina de multe feluri 
Prefaţă la Filip Pustnicul 
Pyrrhus din Constantinopol 
Paschasius Radbertus. Cogitis me 
Ratramnus. împotriva grecilor 
Regino din Priim. Cronică 
Roman Melodul 
Acatistul 
Condacul 
lcoasele 
Imne 

Cronica lui Se’ert (Kurdistan) 

Serghie, Patriarhul Constantinopolului. Epistole 
Sergiu din Cipru. Epistola către papa Tkodor 
Sever din Antiohia 

Epistola către Teodosie 
împotriva necredinciosului grămătic 
Omilii de la amvon 
Către Nefalie 
Simeon Noul Teolog 
Cateheze 
Cuvîntări etice 
Imne 

Rugăciunea mistică 
Cuvîntări 
Cuvîntări teologice 

Simeon al Tesalonicului. împotriva tuturor ereziilor 



22 


SPIRITUL CREŞTINĂTĂŢII RĂSĂRITENE (600-1700) 


Simb. Ath. 

Simb. CP. (681) 

Simb. Leo III 
Sin. CP. (1638) 

Sin. CP. (1672) 

Sin. Ierus. (1672) 
Sin. Iaşi (1642) 

Sin. Jes. (587) 

Sin. Kos. (612) 

Sin. Pal. (1341) 

Sin. Pal. (1351) 

Sin. Pal. (1368) 

Sin. Sel. (486) Cari. 
Smarag. 

Acta 
Sf. Duh 
Sof. 

Ep. sin. 

Or. 

Ştef. Bostr. fr. 

Ştef. Dor. Ep. 
Syndoct. post. 

Teod. Abu Q. 

Conc. 

Imag. 

Mim. 

Opuse. 

Teod. Agall. Argyr. 
Teod. CP. Qu. Max. 
Teod. Ierus. 

Teod. Phar. fr. 

Teod. Stud. 

Antirr. 

Can. imag. 

Ep. 

Ep. imag. 

Icon. 

Lit. Dar. 

Or. 

Prob. 

Ref. 

Teod. Pec. Lat. 
Teodor. I.r. 

Teodos. Al. 

Ep. 

Ep. Paul. Ant. 
Or. 

Teof. Cron. 

Teof. Nic. Theot. 
Terţ. 


Simbolul de credinţă atanasian (Symbolum Athanasianum) 
Simbolul Sinodul al III-lea de la Constantinopol (al Vl-lea ecu¬ 
menic) 

Simbolul de credinţă al papei Leon al III-lea 
Sinodul de la Constantinopol (1638) 

Sinodul de la Constantinopol (1672) 

Sinodul de la Ierusalim (1672) 

Sinodul de la Iaşi (1642) 

Sinodul lui Jesuyahb I (585) 

Sinodul regelui Kosran (612) 

Sinodul palamit (1341) 

Sinodul palamit (1351) 

Sinodul palamit (1368) 

Sinodul din Seleucia (486). Canoane 
Smaragdus 

Actele conferinţei de la Roma (810) 

Despre Sf. Duh 
Sofronie al Ierusalimului 
Epistola sinodală 
Cuvîntări 

Ştefan din Bostra. Fragmente 
Ştefan din Dora (Palestina). Epistolă 
Syndocticon posterius 
Teodor Abu Qurra 

Dispute cu sarazinii din gura lui Ioan Damaschin (Concerta- 
tiones cum Saracenis) 

Despre cultul icoanelor 
Adresă (Mîmar) 

Opuscula 

Teodor Agallianus. Respingerea lui Ioan Argyropoulos 
Teodor, diaconul din Constantinopol. întrebări către Maxim 
Teodor al Ierusalimului 
Teodor din Pharan. Fragmente 
Teodor Studitul 

Respingerile (Antirretica) iconoclaştilor 
Canon pentru sfintele icoane 
Epistole 

Epistolă către Platon despre cultul sfintelor icoane 
Capete împotriva iconoclaştilor 
Tîlcuirea Liturghiei Darurilor mai înainte sfinţite 
Cuvîntări 

Probleme pentru iconoclaşti 
Respingerea poemelor iconoclaştilor 
Teodosie de la Lavra Pecerska. împotriva latinilor (Slovo) 
Teodoret al Cyrului. Istoria religiei 
Teodosie al Alexandriei 
Epistolă 

Epistolă către Pavel al Antiohiei 
Cuvîntare 

Teofan Mărturisitorul. Cronografia 

Teofan din Niceea. Predică despre Maica Domnului 

Tertulian din Cartagina 

Praescrip. 


Prax. 

Them. fr. 

Theod. Aur. Spir. 
Theor. Disp. 
Theot. 

Tom. Aq. Graec. 
Tom. Ed. Nat. 

Teofil. CP. 

Ep. Peti: Bulg. 
Teofil. Ohr. Lat. 

Tim. I. Ep. 

Tim. Ael. Calc. 

Trof. Dam. 

Varl. 

Ep. 

Lat. 

Or. Un. 

Vas. 

Ep. 

Om. 

Sf. Duh. 

Vas. I. Mac. 
apud. CCP(869) 
Vas. Ohr. Ep. 
Verg. Aen. 

Vis. 

Plat. 

Purced. 

Sf. 

V. Mah. 

Vosk. Cron. 


Despre condamnarea ereticilor[ed. rom. PSB, voi. 3, trad. N. 
Chiţescu, E. Constantinescu, P. Papadopol, D. Popescu, 
E1BMBOR, Bucureşti, pp. 127-176] 
împotriva lui Praxeas 
Themistius din Alexandria. Fragmente 
Theodulph din Orleans [Aurelianensis]. Despre Sf. Duh 
Theorianus. Dispute cu Narsai IV 

Demonstraţie că Mariaeste Născătoare de Dumnezeu (Theotokos) 
Toma de Aquino. împotriva erorilor grecilor 
Toma din Edessa. Tratat despre Naşterea Domnului nostru Iisus 
Hristos 

Teofilact al Constantinopolului 

Epistolă către ţarul Petru al Bulgariei 
Teofilact de Ohrida (Bulgaria). Despre lucrurile de care sînt 
acuzaţi latinii 

Timotei I, patriarh nestorian. Epistole 

Timotei Aelurus, patriarh monofizit al Alexandriei. Critica şi 
respingerea definiţiei de la Calcedon 
Trofeele dumnezeieştii şi nebiruitei Biserici a lui Dumnezeu şi 
ale Adevărului împotriva evreilor din Damasc 
Varlaam din Calabria 
Epistole 

împotriva latinilor 
Cuvînt pentru unire 
Vasile al Cezareei Capadociei 

Epistole [trad. rom. PSB, voi. 12, studiu introductiv, comen¬ 
tarii şi indici de T. Bodogae, EIBMBOR, Bucureşti, 1988] 
Omilii 

Despre Sf. Duh [trad. rom. PSB, voi. 12, trad., introd., note 
C. Corniţescu şi T. Bodogae , EIBMBOR, Bucureşti, 1988] 
Vasile I Macedoneanul, împărat, Cuvînt la Sin. IV de la 
Constantinopol (869) 

Vasile al Ohridei. Epistole 
Virgiliu. Eneida 
Ioan Visarion 

împotriva calomniatorului lui Platon 
Despre Purcederea Sfintului Duh 
Despre cuvintele de sfinţire 
Viaţa lui Mahomed 

Cronica de la Voskrensk (Voskrenskaja letopis’) 


Ediţii şi colecţii 


ACO 

Allacci 

Arendzen 

Badger 


Acta conciliorum oecumenicorum. Strasbourg, 1914 -. 

Allacci, Leone [Leo Allatius], De ecclesiae occidentalis atque 
orientalis perpetua consensione, Koln, 1648. 

Arendzen, Johann (ed.), Theodori Abu Kurra De cultu imaginum 
libellus, Bonn, 1897. 

Badger, George Percy, The Nestorians and Their Rituals, Voi. 2. 
Londra, 1852. 

a Il-a, Gotingen, 1952. 

of Evagrius with the Scholia, Londra, 1898. 

Brightman, Frank Edward (ed.), Liturgies Eastern and Western, 
Voi. I: Eastern Liturgies (singurul volum apărut), Oxford, 
1896. 

Carr, Simon Joseph (ed.), Toma din Edessa. Treatiseon the Nativity 
of Our Lord Christ, Roma, 1898. 

Corpus christianorum. Series latina, Turnhout, Belgia, 1953 -. 

Chabot, Jean Baptiste (ed.), Synodicon Orientale ou recueil de 
synodes nestoriens, Paris, 1902. 

Connolly, Richard Hugh (ed.), Narsai. Liturgicul Homilies, 
Cambridge, 1909. 

Connolly, Richard Hugh, Codrington Humfrey William (ed.), 
Two Commentaries o n the Jacobite Liturgy, Londra, 1913. 

Contos, Leonidas, The Concept ofTheosis in Saint Gregory Palamas. 
With Criticai Text of the Contra Akindynum, Voi. 2: Text. 

Corpus Reformatorum. Berlin şi Leipzig, 1834 -. 

Corpus scriptorum christianorum orientalium, Paris, 1903 -. 

Corpus scriptorum ecclesiasticorum latinorum, Vienna, 1866 -. 

Darrouzes, Jean (ed.), Documents inedits d’ecclesiologie byzantine, 

Miinster, 1907. 

S. Thomae Aquinatis opera omnia, iussu Leonis XIII edita. 

Eustratiades, Sophronius (ed.),'Pwpavoq 6 MtAoSoq xai rj ’Akct- 

Ficker, Gerhard (ed.), Die Phundagiagiten: Ein Beitrag zur 

Foerster, Hans (ed.), Liber diumus Romanorum pontificum, 
Berna, 1958. 

Frankenberg, Wilhelm (ed.), Euagrius Ponticus (cu expunerea 

Die griechischen christlichen Schriftsteller der ersten drei 
Jahrhunderte, Berlin, 1897 -. 

Goodspeed, Edgar Johnson (ed.), Die ăltesten Apologeten. 

pp. 269-332. 

Godescalc d’Orbais, Louvain, 1945. 

Laourdas, Basil S. (ed.), <J>umou opiM'ai. Thsalonic, 1959. 

Legrand, Emile Louis Jean (ed.), Bibliographie hellenique ou 

codicibus, 10 voi. Roma, 1825-1838. 

Ex Oriente lux 


Secolul al VlI-lea este cunoscut drept timpul cînd „s-a 
încheiatistoria dogmei în Biserica greacă, [aşa încît] orice 
Hamack (i93i) 2 511 reînviere a acelei istorii este greu de imaginat”. Spiritul 

creştinătăţii răsăritene îşi începe istorisirea cu secolul 
al VlI-lea. De aici înainte, ni se spune în altă parte, răsă- 
ritenii „au ţinut în mîinile lor lipsite de vlagă bogăţiile 
părinţilor lor, fără să moştenească şi spiritul care le crease 
şi care desăvîrşise acel patrimoniu sacru... In zece secole 
de revoluţie nu s-a făcut nici măcar o singură descoperire 
care să exalte demnitatea ori să promoveze fericirea ome- 
Gibbon (1896) 6107 nirii”. Spiritul creştinătăţii răsăritene este istoria acestor 

zece secole. 

Aceste citate din doi dintre cei mai eminenţi istorici ai 
timpurilor moderne ilustrează o atitudine faţă de istoria 
creştinismului răsăritean şi a doctrinei sale, atitudine 
care a dominat istoriografia apuseană. Istorii bisericeşti 
în multe volume - chiar şi una care a fost publicată în 
ultimii zece ani - au fost în stare să ignore pur şi simplu 
cea mai mare parte a dezvoltării creştinătăţii neapusene, cu 
excepţia unor episoade cum ar fi Schisma sau Cruciadele, 
care priveau şi istoria Apusului. Creştinismul ortodox din 
acea epocă este socotit de multă lume ca fiind caracterizat 
prin „degradarea voinţei, înrobirea întregului episcopat 
faţă de capriciile împăraţilor..., acel pietism îngust, acel 
formalism şi ritualism devoţional, reducîndu-se cu totul 
vaiihă 0913) 763,76i la aspecte neesenţiale religiei”. Bariere lingvistice, divi¬ 

ziuni politice şi diferende liturgice au contribuit la izolarea 
celor două culturi una de alta şi, astfel, la perpetuarea unei 
schisme în minte şi în spirit chiar şi printre aceia (de exemplu, 
cei doi istorici citaţi mai devreme) pentru care schisma 
bisericească şi confesională nu a fost teologic normativă. 

Alături de această izolare - în parte reacţionînd împo¬ 
triva ei şi în parte născîndu-se din ea - a existat o nostalgie 
ecumenică şi uneori romantică după creştinismul răsă¬ 
ritean. Martin Luther apela la exemplul Răsăritului ca o 



30 


SPIRITUL CREŞTINĂTĂŢII RĂSĂRITENE (600-1700) 


Vezi infra, p. 306 


Ceanakoplofl (1962) 


Bab. Evagr. 3.60 
(Frankenberg 231 1230)) 


Fot. Enc. 24 (PG 102:732); 
Tim. l.Ep. 26 (C SCO 
76:100-101 174: 148-149)) 


dovadă că cineva poate să fie catolic şi ortodox fără să fie 
papal. Conflictele militare dintre anglicani şi ruşii orto¬ 
docşi din timpul Războiului Crimeii au iscat necesitatea 
de a se lua în considerare, dacă nu problema interco- 
muniunii, în orice caz aceea a săvîrşirii reciproce a înmor- 
mîntărilor. Monumentala Patrologia Graeca, publicată 
între 1857 şi 1866; opera ştiinţifică a Institutului Oriental 
Pontifical şi, înainte de întemeierea acestuia, cea a unor 
savanţi romano-catolici individuali, precum cardinalii Mai 
şi Pitra; ediţiile şi monografiile bizantinologilor apuseni - 
toate acestea au contribuit la o mai bună percepţie a 
Răsăritului de către Apus şi, implicit, la o mai bună înţe¬ 
legere de sine a Răsăritului însuşi, căci, nici măcar în 
studiile remarcabile ale istoricilor greci şi ruşi menţionate 
în bibliografia noastră, Răsăritul nu egalează Apusul în 
privinţa erudiţiei, nici calitativ, nici cantitativ. In perioada 
imediat următoare Revoluţiei ruse, teologi şi alţi inte¬ 
lectuali veneau spre centrele gîndirii şi vieţii occidentale, 
aducînd cu ei comorile tradiţei răsăritene, precum odi¬ 
nioară, „la Veneţia, cărturarii greci” din zorii Renaşterii. 
Istoricii de artă apuseni erau captivaţi de icoane şi 
mozaicuri, în timp ce gînditorii şi literaţii descopereau 
forţa filozofică şi teologică a lui Dostoievski şi Tolstoi. 
Chiar şi William Butler Yeats 1 descrie cum: 

„...străbătut-am mări s-a ajung 
La cetatea sfîntă a Bizanţului”. 

Atitudinea lui Yeats, deloc surprinzătoare, se apropie 
de modul în care creştinismul răsăritean este apreciat de 
către propriii săi aderenţi. In afirmarea destinului aparte 
al Răsăritului, Bisericilor Ortodoxe de aici li s-au alăturat 
Bisericile separate, „necalcedoniene” (asupra doctrinelor 
hristologice ale cărora ne vom apleca în capitolul doi). 
Răsăritul reprezenta Soarele care se ivea şi lumina sa, 
Apusul era simbolul „sufletelor fără de Dumnezeu din 
iadul adînc al ignoranţei”. Prelaţii Bisericii latine din ţara 
apusului de soare puteau fi alungaţi ca fiind „episcopi ai 
întunericului”. Tot din Răsărit venise şi Hristos. Orto¬ 
docşii şi nestorienii erau de acord că „am fost învăţaţi să 


1. William Butler Yeats (1865-1939). Poet, dramaturg şi prozator 
irlandez, lider al Renaşterii Irlandeze, Laureat al Premiului Nobel 
(1923). Este considerat unul dintre cei mai importanţi scriitori 
ai secolului XX. Poemul citat, Sailing to Byzantium, din volumul 
The Tbwer (1928), vorbeşte despre triumful artei asupra decă¬ 
derii fizice (n. tr.). 

ne rugăm cu faţa către Răsărit pentru că noi credem că 
acolo a creat Dumnezeu pe om”, în Grădina Edenului. De 
fapt, Răsăritul fusese izvorul vieţii şi al luminii încă de la 
început. JSx Oriente lux! Biserica creştină în lume a început 
în Răsărit. In Răsărit se găsea Raiul, locul «Bisericii stră¬ 
vechi» ; de la Răsărit a venit strămoşul lui Israel, Avraam, 
condus de marea făgăduinţă a lui Dumnezeu; Iisus s-a 
născut în Răsărit; de la Răsărit au venit Magii la ieslea 
lui Hristos ca emisari ai tuturor neamurilor”. Mare parte 
a liturghiei şi a dogmei creştine a apărut în Răsărit, după 
cum le amintesc frecvent teologii greci adversarilor lor 
apuseni. Principalul simbol al superiorităţii teologiei răsă¬ 
ritene faţă de cea apuseană era preeminenţa elinei, cu 
precizia corespunzătoare, ca limbă de exprimare a doc¬ 
trinei creştine. Diversele controverse doctrinare au arătat 
că „nu există nici măcar un termen latin care să cores¬ 
pundă mult mai subtilelor distincţii conceptuale” ale teo¬ 
logiei greceşti. 

Un aspect al teologiei greceşti are o relevanţă cu totul 
specială şi creează complicaţii deosebite pentru studiul 
istoric al dezvoltării doctrinei. Potrivit principalilor ei 
exponenţi, doctrina ortodoxă nu a avut cu adevărat o 
istorie, ci a rămas aceeaşi de la început. Adversarii lor 
nestorieni şi iacobiţi erau şi ei la fel de insistenţi în 
privinţa imuabilităţii adevărului creştin. în anumite 
privinţe, dovezile documentare ar părea, într-adevăr, să 
susţină această afirmaţie. în teologie, ca şi în retorică, a 
existat „un mare consens care alătura autori despărţiţi 
cosiderabil în timp, aşa încît nu se poate vorbi într-un 
sens precis de o «dezvoltare», ci doar de o tradiţie”. în 
unele cazuri (de exemplu, în glosele la Dionisie Areopa- 
gitul atribuite lui Maxim Mărturisitorul), analiza literară 
arată că paragrafele autentice au fost probabil alăturate 
altor paragrafe mai tîrzii, dar chiar şi această analiză 
pare să fie îndeajuns de fragilă pentru a impune citarea 
gloselor sub numele lui Maxim. Dacă supoziţia adevărului 
neschimbabil ar fi împinsă pînă la ultima ei concluzie, nu 
ar permite scrierea unei istorii a doctrinei în sensul pe 
care-1 dăm cuvîntului „istorie”, căre se bazează pe supo¬ 
ziţia că studiul unei evoluţii în secvenţe cronologice ne 
ajută să facem trecutul inteligibil. în volumul acesta, ca 
şi în cel precedent, metoda noastră de lucru este în prin¬ 
cipal cronologică, fiecare doctrină fiind prezentată în 
momentul în care începe să joace un rol decisiv din punct 
de vedere istoric. Aşa cum dezvoltarea timpurie a doctrinei 

creştine despre om a fost prezentată în lumina scrierilor 
lui Augustin, şi aici am încălcat cronologia, incluzînd 
constant istoria premiselor şi a consecinţelor unei 
doctrine în capitolul care prezenta principala ei mani¬ 
festare istorică. Excepţiile majore de la structura cro¬ 
nologică de bază sînt însă capitolele care se ocupă de 
hristologia necalcedoniană şi de relaţiile creştinismului 
ortodox cu alte religii. Ambele par să se preteze mai bine 
la o abordare sintetică decît la una secvenţială. Mai mult 
decît atît, trebuie subliniat din nou că discuţia asupra 
religiilor necreştine s-a ocupat doar de semnificaţia lor 
pentru creştinism, aşa cum era văzută această sem¬ 
nificaţie de către creştini: denaturările creştine cu privire 
la doctrina iudaică sau la cea musulmană fac parte din 
istoria doctrinei creştine, şi, în consecinţă, le-am luat ca 
atare. 

Relaţia creştinismului cu aceste religii necreştine, în 
special cu Islamul, ţine de istoria politică şi militară cel 
puţin tot atît cît ţine de istoria doctrinei. Tot aşa, relaţia 
creştinismului ortodox cu cel eretic, în dezbaterile asupra 
celor două firi în Hristos sau asupra icoanelor, a fost în 
mare măsură o problemă politică şi doctrinară. Pe cînd 
izbucnea, în cursul secolului al Vll-lea, controversa legată 
de una sau două voinţe în Hristos, patriarhul Sofronie al 
Ierusalimului îl lua pe Ştefan, episcopul din Dora, pe 
drumul Calvarului, vorbindu-i de nevoia unei hristologii 
ortodoxe în mijlocul terorii musulmane. Intr-o predică de 
Crăciun, din 638, Sofronie se plîngea că nu mai poate 
să-şi menţină şi în acel an obiceiul de a urma calea păsto¬ 
rilor către Betleem, căci trebuia să se teamă nu de sabia 
de foc din faţa Raiului, ci de sabia cuceritorilor sarazini. 
Ierusalimul a căzut în mîinile musulmanilor în 638, 
Antiohia în acelaşi an, iar Alexandria în 642-643 : dintre 
cele cinci patriarhii în care, după teoria răsăriteană, stă 
autoritatea pămîntească maximă asupra Bisericii, trei au 
fost cucerite în răstimpul a cinci ani. De aceea, este de 
înţeles ca o mărturisire hristologică să conţină o rugă¬ 
ciune de izbăvire „de sub stăpînirea tiranilor, de înşelă¬ 
ciunea persanilor... şi de îndărătnicia sarazinilor”; ori ca, 
în mijlocul unei tradiţionale reafirmări răsăritene a cre¬ 
zului de la Niceea împotriva latinilor, un patriarh din 
secolul al Xl-lea al Antiohiei să arunce deodată anatema 
asupra „lupilor arabi, care au prădat Bisericile una cîte 


una . 

Prin urmare, nu este greu să negăm importanţa acestor 
evenimente istorice grave atunci cînd ne îndreptăm aten¬ 
ţia spre dezvoltările doctrinare şi spre problemele teolo¬ 
gice ale secolului al VH-lea şi ale celor de după el. Aşa cum 
persecuţia romană asupra creştinilor şi, respectiv, încetarea 
acestei persecuţii de către Constantin ţineau de demersul 
nostru numai în măsura în care persecuţia a determinat 
răspunsul doctrinar al Bisericii la cultura clasică, iar înce¬ 
tare a ei a determinat forma dogmei Treimii, tot aşa, vom 
trata aici chiar şi teribile evenimente politice şi cataclisme 
militare, cum ar fi căderea Constantinopolului la 1204 şi 
din nou la 1453, numai în conexiune cu conflictul dintre 
creştinismul răsăritean şi cel apusean, sau cu cel dintre 
Creştinism şi Islamism asupra doctrinei creştine, pe care 
am definit-o drept „ceea ce Biserica lui Iisus Hristos crede, 
învaţă şi mărturiseşte pe baza cuvîntului lui Dumnezeu”. 
Merită menţionat faptul că disputa cu Islamul a fost res¬ 
ponsabilă de accentuarea relaţiei dintre credinţă, învă¬ 
ţătură şi mărturisire. împotriva arabilor, Patriarhul 
Nichita al Bizanţului afirma „ceea ce este mărturisit şi 
crezut printre noi, creştinii”, iar loan al Vl-lea Cantacuzino, 
împărat şi teolog, la începutul Apologiilor sale împotriva 
Islamului, declara: „Că Dumnezeu este Făcătorul tuturor 
celor văzute şi nevăzute - aceasta am fost învăţaţi şi am 
ajuns să cunoaştem, să credem şi să mărturisim”. în con¬ 
textul istorisirii noastre, chiar şi teoria bizantină cum că 
împăratul ocupa un loc special în Biserică este relevantă 
numai ca un capitol de ecleziologie (ceea ce şi era, cu 
siguranţă) şi nu ca un concept în statalitatea şi juris- 
prudenţa bizantină (ceea ce, de asemenea, era). 

Acelaşi principiu al definiţiei şi al excluderii se aplică 
la istoria instituţiilor din Bisericilor răsăritene. Mona¬ 
hismul răsăritean a dat un impuls vieţii religioase în Apus 
prin Viaţa Sfintului Antonie cel Mare, scrisă de Atanasie 
şi tradusă în latină foarte devreme. Monahii au fost o 
forţă puternică în istoria socială şi politică a Bizanţului, 
iar aşezăminte precum Mănăstirea Studion în timpul lui 
Teodor sau diverse comunităţi de la „sfintul munte” Athos 
au jucat un rol influent în multe aspecte ale vieţii bizan¬ 
tine. Un asemenea aspect îl constituie doctrina creştină 
şi, în consecinţă, călugării vor apărea în mod repetat în 
relatarea noastră, iar uneori chiar o vor domina. Totuşi, 
caracteristicile distinctive ale practicii ascetice vor fi strict 
subordonate principalei noastre preocupări, în pofida 
importanţei şi interesului lor. O funcţie similară se va 

acorda istoriei liturghiei. Ea va ocupa un loc şi mai impor¬ 
tant în al doilea volum decît a avut în primul. Nu numai 
controversa iconoclastă, ci şi multe discuţii doctrinare 
capătă sens doar într-un context liturgic. Va trebui să 
lăsăm însă pentru alte lucrări relatarea despre cum au 
evoluat cultul grecesc şi cel siriac sau cum au apărut 
vechile liturghii ale Bisericii slave, iar noi ne vom con¬ 
centra aici asupra liturghiei ca „melodie a teologiei”. In 
sfîrşit, teologia bizantină includea o forţă virtuală necu¬ 
noscută în Apus pînă la Renaştere sau chiar mai tîrziu: 
speculaţiile teologice ale unor mireni educaţi. înainte de 
a deveni patriarh, în 858, Fotie fusese „nu un învăţător, 
nu unul ce ocupa un scaun oarecare”, ci un intelectual 
mirean. El se putea adresa unui poet în calitatea sa de 
homerid 1 prin excelenţă sau putea ţine discursuri asupra 
teatrului grecesc, inclusiv asupra comediilor lui Aristofan, 
şi apoi să se întoarcă la polemicile împotriva doctrinei 
apusene despre Filioque. Două secole mai tîrziu, ele¬ 
nismul creştin al lui Mihail Psellos constituie probabil o şi 
mai bună ilustrare. Pentru intenţiile noastre, acest ele¬ 
nism creştin reprezintă, în principal, substratul inte¬ 
lectual al evoluţiilor doctrinare şi, ca atare, nu poate fi 
niciodată ignorat, chiar dacă nu reprezintă obiectul cer¬ 
cetării noastre în sine. 

Prin secolul al VH-lea, ceea ce am numit „ortodoxia 
catolică din Răsărit” îşi plămădea propria identitate doc¬ 
trinară şi începuse să-şi găsească propria direcţie teo¬ 
logică. Unele dintre chestiunile care o agitaseră încă din 
secolele al IV-lea şi al V-lea continuau să fie în centrul 
vieţii doctrinare a Bisericii. Mai ales problema hristo- 
logică - sau, mai exact, multitudinea de probleme hristolo- 
gice - era cea care se sustrăgea în Răsărit oricărei tentative 
de rezolvare, întrucît concilii, teologi, împăraţi, veneau 
toţi, unul după altul, cu soluţii presupuse a fi definitive, 
care dădeau însă greş. Chiar şi atunci cînd a fost în sfirşit 
clarificată, această dispută nu numai că lăsa în urma ei o 
serie de nesfirşite schisme, dar avea să şi reapară ca 
soluţie într-o altă controversă: cea iconoclastă. O dez¬ 
voltare hristologică asemănătoare nu a existat în Apus ; 
acesta s-a ocupat în schimb cu probleme legate de natură 
şi har sau de sensul Sfintelor Taine - amîndouă chestiuni 
hristologice, după definiţia răsăriteană (sau probabil după 


1. în engleză, homerizer = homerid, poet care scrie versuri în maniera 
lui Homer (n. tr.). 

orice definiţie), dar care nu constituiau obiect de con¬ 
troversă explicită printre creştinii greci. Dezbaterea 
teologică dintre Răsărit şi Apus a devenit un exemplu 
reprezentativ, simptomatic pentru situaţia care o pro¬ 
dusese : cele două părţi n-ar fi fost capabile să se înţe¬ 
leagă, chiar dacă apusenii ar fi putut citi greceşte sau 
dacă răsăritenii ar fi putut citi latineşte. 

Este eronat şi arogant să presupui, asemenea multor 
istorici apuseni, că merită atenţie numai acele capitole 
din istoria doctrinei răsăritene care au de a face cu Apusul. 
Dimpotrivă, chiar şi cel ce studiază istoria Apusului poate 
beneficia de pe urma unei mai bune familiarizări cu evolu¬ 
ţiile specifice Răsăritului. Chiar dacă cititorul va discerne 
neîndoielnic afinităţile profunde ale autorului, în evlavie 
şi teologie, cu „spiritul creştinităţii răsăritene”, aceasta 
este fără îndoială o istorie pentru cititorii apuseni şi în 
context apusean. Pînă la urmă, şi proverbul latinE* Oriente 
lux a fost născocit tot de un apusean, fie el păgîn sau 
creştin. 

Figura dominantă în dezvoltarea de-a lungul secolului 
al VH-lea a doctrinei creştine în Răsărit a fost Maxim 
Mărturisitorul, pe care istoricii moderni îl consideră drept 
„spiritul cel mai universal al secolului al Vll-lea şi pro¬ 
babil ultimul gînditor independent printre teologii Bisericii 
bizantine”, „probabil, singurul gînditor prolific al întregului 
secol” şi „adevăratul părinte al teologiei bizantine”. El a 
fost recunoscut drept sfînt foarte devreme, probabil încă 
din timpul vieţii, iar cam un secol mai tîrziu era cinstit ca 
„un veteran sfînt al multor controverse”. Şi totuşi, aceiaşi 
teologi care au folosit astfel de epitete laudative la adresa 
lui Maxim Mărturisitorul menţionau clar şi faptul că titlul 
în sine de „mărturisitor” nu-1 poate desemna implicit ca 
fiind independent, original şi prolific; „că ceea ce e măr¬ 
turisit printre noi” este destinat „sprijinirii dogmei teo¬ 
logiei”. Ca mărturisitor şi teolog, Maxim era obligat să 
păstreze, să protejeze şi să apere doctrina care fusese 
lăsată de părinţi, căci „a mărturisi cu inima şi gura” 
înseamnă a afirma „ceea ce părinţii ne-au învăţat”. Era 
necesar, aşadar, ca în orice dispută teologică să se facă 
auzită „vocea părinţilor drept mărturie a credinţei Bisericii”. 
Căci aceasta era „teologia”, studiul relaţiei dintre Tatăl, 
Fiul şi Duhul Sfînt în Treime, pe cînd „iconomia” se refe¬ 
rea la întruparea Logosului. O distincţie analoagă era 
aceea dintre „porunci” şi „dogme”: prin „porunci”, Dumnezeu 
îi deosebea de alţi oameni pe cei ce li se supuneau, în timp 
ce prin „dogme” El le conferea „lumina cunoştinţei”, căci 
doctrinele se ocupă fie cu Dumnezeu sau cu lucrurile 
văzute şi nevăzute, fie cu providenţa şi judecata lui 
Dumnezeu. Căci, din acelaşi motiv, „doctrină” şi „iubire” 
trebuiau să fie deosebite. 

Această înţelegere a autorităţii părinţilor nu era pro¬ 
prie numai lui Maxim sau partidei sale; „bizantinii nu 
şi-au uitat niciodată moştenirea”. Toate partidele creş¬ 
tinilor în toate controversele ce urmează a fî descrise aici 

aveau în comun dorinţa de a se conforma ele însele acelei 
autorităţi. Spre exemplu, iconoclaştii trebuiau să invoce 
în favoarea poziţiei lor faptul că „mărturiseau ceea ce 
sfînta Biserică catolică le-a transmis”, în timp ce, tot aşa, 
adversarii apelau la părinţii bisericeşti, „ale căror spuse 
şi virtuţi stau ca sprijin şi stîlp al Bisericii catolice şi 
apostolice”. Acelaşi lucru este valabil şi în privinţa diver¬ 
selor părţi implicate în disputa asupra persoanei lui 
Hristos şi a poziţiilor răsăriteană şi apuseană faţă de 
Filioque, cît şi în privinţa tuturor celorlalte teologii care 
au apărut. Aproape fiecare oponent, în aproape orice dis¬ 
pută, ar fi putut să spună la fel ca Teodor Studitul: „Căci, 
spre încredinţarea celor spuse, cuvîntul ar fi necesar să 
fie confirmat de mărturia Părinţilor”. Această mărturie 
n-ar putea fi contrazisă de nici o altă autoritate, căci „dacă 
vă vesteşte cineva o altă evanghelie decît aceea pe care a 
primit-o Biserica catolică de la sfinţii apostoli, de la 
Părinţi şi de la sfintele concilii şi a apărat-o pînă acum, 
nu-1 ascultaţi... Dacă un înger sau un împărat vă vesteşte 
o altă evanghelie decît aceea pe care aţi primit-o, astu- 
paţi-vă urechile” 1 . Fidelitatea totală faţă de Părinţi a 
rămas o caracteristică permanentă a gîndirii Bisericii 
răsăritene. Un teolog din secolul al XlI-lea observa că 
„romanii [adică bizantinii] sînt grozav de temerari în 
multe privinţe, dar sînt extrem de temători atunci cînd e 
vorba de încălcarea poruncilor sfinţilor părinţi”. In seco¬ 
lul al XV-lea, însuşi titlul lucrării Contra ereziilor a lui 
Simeon al Tesalonicului includea afirmaţia: „El n-a pus 
nimic de la el, ci a adunat totul din Sfînta Scriptură şi de 
la Părinţi”. Aşadar, este important să acordăm atenţie nu 
numai celor spuse de chiar teologii secolelor respective, ci 
şi autorităţilor patristice citate de aceştia şi manierei în 
care se făcea referirea la ei. Selecţia şi structurarea măr¬ 
turiilor patristice în tratatele lor teologice ar putea fi un 
indiciu mai de încredere al gîndirii lor decît sînt propriile 
lor afirmaţii ex professo. Căci atunci cînd un teolog se 
angaja să explice o problemă oarecare sau să lămurească 
un text, el trebuia să recunoască faptul că nu-şi expunea 
propriile idei, ci ceea ce Dumnezeu voise. 


1. Citatul din Damaschin este, de fapt, o parafrază şi o actualizare 
a textului Scripturii. A se vedea în acest sens traducerea rom. 
Cele trei tratate contra iconoclaştilor , EIMBOR, 1998, p. 98, n. 16. 
Damaschin adaugă la textul Scripturii, între altele, „chiar dacă 
împărat vă vesteşte”, o aluzie împotriva împăratului iconoclast 
Leon Isaurul (n. tr.). 

Adevărul neschimbător al mîntuirii 

„Ideea centrală a Sfîntului Maxim, la fel ca şi a întregii 
teologii răsăritene, [a fost] ideea de îndumnezeire.” Ca 
toate ideile sale teologice, şi aceasta fusese preluată din 
Antichitatea creştină şi fusese formulată de Părinţii greci. 
Mîntuirea definită ca îndumnezeire a fost tema credinţei 
creştine şi a mesajului biblic. Intenţia Rugăciunii Domneşti 
a fost să indice taina îndumnezeirii. Botezul era „în numele 
de viaţă făcătoarei şi îndumnezeitoarei Treimi”. Cînd nunta¬ 
şii din Cana Galileii, descrişi în Evanghelia după Ioan, 
spuneau că mirele „a păstrat vinul cel bunpînă acum”, ei se 
refereau la cuvîntul lui Dumnezeu, păstrat pînă la urmă, 
prin care omul este îndumnezeit. Cînd, în epistolele ace¬ 
luiaşi apostol Ioan „Teologul,” se spune că „ce vom fi nu 
s-a arătat pînă acum”, aceasta era o referire la „viitoa¬ 
rea îndumnezeire a celor care au fost făcuţi fii ai lui 
Dumnezeu”. Cînd Apostolul Pavel vorbea despre „bogăţia 
slavei moştenirii Lui în cei sfinţi”, aceasta însemna de 
asemenea îndumnezeire. Sînt însă în Biblie două pasaje în 
care este expusă definiţia mîntuirii ca îndumnezeire: 
declaraţia psalmistului: „Eu zic: «Dumnezei sînteţi»,” 
citată în Noul Testament, şi făgăduinţa Noului Testament 
că cei credincioşi vor deveni „părtaşi dumnezeieştii firi”. 
Primul dintre acestea vrea să spună că oamenii cei drepţi 
şi îngerii se vor îndumnezei, al doilea că „unirea cu Hristos” 
este calea dobîndirii îndumnezeirii. Căci asemănarea cu 
Hristos este o forţă îndumnezeitoare care îl face pe om 
asemenea lui Dumnezeu. Păgînismul grec cunoscuse deja 
că omul se poate ridica de la o viaţă activă la contemplaţie, 
dar creştinismul grec a descoperit că există o a treia treaptă 
după acestea două, cînd omul este înălţat şi îndumnezeit. 
Cei ce s-au dedicat contemplării au învăţat din scrierile 
lui Dionisie Areopagitul că Dumnezeu nu este numai din¬ 
colo de orice realitate existentă, ci şi dincolo de esenţa 
însăşi; şi astfel au ajuns la adevăratul înţeles al îndum¬ 
nezeirii. 

Premisa mîntuirii, înţeleasă ca îndumnezeire, este întru¬ 
parea Logosului lui Dumnezeu, căci „scopul întrupării a 
fost mîntuirea noastră”. De fapt, cuvîntul „teologie” era 
uneori folosit de scriitori ca Dionisie pentru a se referi la 
taina întrupării şi la probleme înrudite. Omul a fost creat 
de la început pentru „un mod de înmulţire care era îndum- 
nezeitor, divin, nematerial”, dar căderea lui în păcat a 

însemnat că acest plan dumnezeiesc a fost înlocuit şi că 
omul a fost prins în cursa unui mod de procreare mate¬ 
rial, dominat de patimi sexuale. Pentru acest motiv, Logo¬ 
sul lui Dumnezeu a devenit om, pentru a-1 elibera pe om 
de această patimă şi a-1 readuce la condiţia pentru care 
fusese creat. Şi, astfel, Dumnezeu a devenit om pentru ca 
omul să poată deveni dumnezeu. Duminica Paşte lui, „prima 
Duminică”, ar putea fi privită fie ca „un simbol al viitoarei 
învieri a firii şi al nestricăciunii”, fie ca „un chip al viitoarei 
îndumnezeiri prin har”. In ultimă instanţă, acestea erau, 
bineînţeles, identice pentru credincios. Definiţia însăşi a 
Evangheliei era strîns legată de cea amîntuirii; Evanghe¬ 
lia este „solie de la Dumnezeu şi îndemn adresat omului 
prin Fiul întrupat, împăcare [pe care El a lucrat-oj cu 
Tatăl, iar celor care cred în El dăruindu-le ca dar o răsplată, 
şi anume, îndumnezeirea veşnică” 1 . Chiar dacă îndumne- 
zeirea nu era menţionată explicit în fiecare definiţie a 
evangheliei, ea era prezentă implicit în calitate de con¬ 
ţinut al mîntuirii proclamate de evanghelie. 

Expresia „dăruind o răsplată ca dar” sugerează o ambi¬ 
guitate în ideea de îndumnezeire, căci este „posibil ca 
Maxim să spună, pe de o parte, că nu există putere proprie 
firii umane capabilă să-l îndumnezeiască pe om, şi totuşi, 
pe de altă parte, că Dumnezeu se face om în măsura în 
care omul s-a îndumnezeit”. Declaraţia biblică „Sînteţi 
dumnezei” nu trebuie înţeleasă în sensul că omul are 
capacitatea prin natură sau prin condiţia sa de acum de a 
realiza îndumnezeirea; el ar putea-o împlini şi ar putea 
primi acest nume sublim numai prin adopţie şi prin harul 
lui Dumnezeu. Altfel, îndumnezeirea n-ar fi darul lui 
Dumnezeu, ci o lucrare a naturii umane înseşi. „Nici o 
creatură nu este capabilă de îndumnezeire prin propria 
natură, de vreme ce nu este capabilă să-L cuprindă 
pe Dumnezeu. Aceasta se poate întîmpla numai prin 
harul lui Dumnezeu” 2 . îndumnezeirea nu ţine de puterea 


1. Stăniloae : „solie şi îndemn al lui Dumnezeu către oameni, trimise 
prin Fiul Său, Care S-a întrupat şi a dăruit ca răsplată a 
împăcării cu Tatăl, celor ce ascultă de El, îndumnezeirea nenăs¬ 
cută (sau necreată)” ( Filoc. 3 : 343) (n. tr.). 

2. Stăniloae: „Căci nimic din ceea ce este făcut nu este prin fire 
făcător de îndumnezeire, odată ce nu poate cuprinde pe 
Dumnezeu. Pentru că numai harului dumnezeiesc îi este propriu 
să hărăzească fiinţelor create îndumnezeirea pe măsura lor şi 
numai EI străluminează firea cu lumina cea mai presus de fire 
şi o ridică deasupra hotarelor ei prin covîrşirea slavei” (Filoc. 
3:72-73) (n. tr.). 

omenească, ci doar de puterea dumnezeiască. Şi totuşi, 
această insistenţă repetată şi neechivocă asupra harului 
ca fiind esenţial îndumnezeirii nu viza excluderea 
libertăţii voinţei umane de la participarea în procesul 
îndumnezeirii. Căci „Duhul nu naşte o voinţă care nu 
voieşte, ci transformă în îndumnezeire o voinţă care 
doreşte” 1 . Astfel, antiteza dintre harul divin şi libertatea 
umană, care a urmărit teologia apuseană multe secole, 
nu a prezentat o problemă în forma aceasta pentru gîn- 
direa creştină răsărite ană. Este probabil semnificativ faptul 
că unele dintre cele mai extinse discuţii asupra problemei 
au intervenit în controversele cu Islamul. 

Darul îndumnezeirii împlinit prin întruparea Logosului 
nu a fost totuşi ceva ce urma să fie ţinut ascuns. Era o 
problemă care ţine de revelaţia divină făcută cunoscută 
omului prin învăţătura sacră. Aşadar, „mîntuirea deplină” 
avea drept contraparte „mărturisirea deplină”, iar ereticii 
se împotriveau amîndurora. Intrucît doctrina revelată divin 
conţine adevărul mîntuirii, este potrivit să numim „doctri¬ 
nele sfinţilor lumini îndumnezeitoare”, căci ele luminau 
pe credincioşi cu lumina cunoaşterii trainice şi-i îndum- 
nezeiau. Era specific mijloacelor harului şi revelaţiei să 
comunice o cunoaştere a adevărului divin în chiar pro¬ 
cesul de îndumnezeire prin care ele transformau omul 
muritor. Pe de o parte, Scriptura nu doar prezenta istoria 
revelaţiei şi a mîntuirii, căci, „prin dumnezeieştile Scripturi, 
noi sîntem curăţiţi şi iluminaţi în vederea sfintei naşteri 
cea de la Dumnezeu”. Pe de altă parte, Sfintele Taine nu 
transmit numai har, căci „prin împărtăşire şi prin ritualul 
mirungerii noi sîntem desăvîrşiţi în cunoaşterea noastră”. 
Adevărul mîntuirii a dăruit mai mult decît cunoaştere, 
dar nimic mai puţin. Putem să ne ridicăm de la o cunoaş¬ 
tere a istoriei mîntuitoare a întrupării, morţii şi învierii 
lui Hristos la contemplarea slavei, şi, în ultimă instanţă, 
la mistica unire cu Dumnezeu, dar trebuie totuşi să înce¬ 
pem printr-o asemenea cunoaştere. Unii credincioşi s-au 
ridicat, tocmai prin „filozofia practică” sau prin viaţa 
activă a creştinului, de la trupul lui Hristos la sufletul 
Său; alţii, prin contemplaţie, s-au învrednicit să meargă 
de la sufletul lui Hristos la „mintea” lui Hristos ; iar unii, 
puţini, prin unire mistică, au fost în stare să meargă 
încă şi mai departe, de la mintea lui Hristos spre însăşi 


1. Stăniloae: „Căci nu naşte Duhul o plecare a voii fără voie, ci pe 
una voită o modelează pînă la îndumnezeire” ( Filoc . 3, p. 53) (n. tr.) 

însemnat că acest plan dumnezeiesc a fost înlocuit şi că 
omul a fost prins în cursa unui mod de procreare mate¬ 
rial, dominat de patimi sexuale. Pentru acest motiv, Logo¬ 
sul lui Dumnezeu a devenit om, pentru a-1 elibera pe om 
de această patimă şi a-1 readuce la condiţia pentru care 
fusese creat. Şi, astfel, Dumnezeu a devenit om pentru ca 
omul să poată deveni dumnezeu. Duminica Paştelui, „prima 
Duminică”, ar putea fi privită fie ca „un simbol al viitoarei 
învieri a firii şi al nestricăciunii”, fie ca „un chip al viitoarei 
îndumnezeiri prin har”. In ultimă instanţă, acestea erau, 
bineînţeles, identice pentru credincios. Definiţia însăşi a 
Evangheliei era strîns legată de cea a mîntuirii; Evanghe¬ 
lia este „solie de la Dumnezeu şi îndemn adresat omului 
prin Fiul întrupat, împăcare [pe care El a lucrat-oj cu 
Tatăl, iar celor care cred în El dăruindu-le ca dar o răsplată, 
şi anume, îndumnezeirea veşnică” 1 . Chiar dacă îndumne- 
zeirea nu era menţionată explicit în fiecare definiţie a 
evangheliei, ea era prezentă implicit în calitate de con¬ 
ţinut al mîntuirii proclamate de evanghelie. 

Expresia „dăruind o răsplată ca dar” sugerează o ambi¬ 
guitate în ideea de îndumnezeire, căci este „posibil ca 
Maxim să spună, pe de o parte, că nu există putere proprie 
firii umane capabilă să-l îndumnezeiască pe om, şi totuşi, 
pe de altă parte, că Dumnezeu se face om în măsura în 
care omul s-a îndumnezeit”. Declaraţia biblică „Sînteţi 
dumnezei” nu trebuie înţeleasă în sensul că omul are 
capacitatea prin natură sau prin condiţia sa de acum de a 
realiza îndumnezeirea; el ar putea-o împlini şi ar putea 
primi acest nume sublim numai prin adopţie şi prin harul 
lui Dumnezeu. Altfel, îndumnezeirea n-ar fi darul lui 
Dumnezeu, ci o lucrare a naturii umane înseşi. „Nici o 
creatură nu este capabilă de îndumnezeire prin propria 
natură, de vreme ce nu este capabilă să-L cuprindă 
pe Dumnezeu. Aceasta se poate întîmpla numai prin 
harul lui Dumnezeu” 2 . îndumnezeirea nu ţine de puterea 


1. Stăniloae: „solie şi îndemn al lui Dumnezeu către oameni, trimise 
prin Fiul Său, Care S-a întrupat şi a dăruit ca răsplată a 
împăcării cu Tatăl, celor ce ascultă de El, îndumnezeirea nenăs¬ 
cută (sau necreată)” ( Filoc. 3:343) (n. tr.). 

2. Stăniloae: „Căci nimic din ceea ce este făcut nu este prin fire 
făcător de îndumnezeire, odată ce nu poate cuprinde pe 
Dumnezeu. Pentru că numai harului dumnezeiesc îi este propriu 
să hărăzească fiinţelor create îndumnezeirea pe măsura lor şi 
numai EI străluminează firea cu lumina cea mai presus de fire 
şi o ridică deasupra hotarelor ei prin covîrşirea slavei” (Filoc. 
3:72-73) (n. tr.). 

omenească, ci doar de puterea dumnezeiască. Şi totuşi, 
această insistenţă repetată şi neechivocă asupra harului 
ca fiind esenţial îndumnezeirii nu viza excluderea 
libertăţii voinţei umane de la participarea în procesul 
îndumnezeirii. Căci „Duhul nu naşte o voinţă care nu 
voieşte, ci transformă în îndumnezeire o voinţă care 
doreşte” 1 . Astfel, antiteza dintre harul divin şi libertatea 
umană, care a urmărit teologia apuseană multe secole, 
nu a prezentat o problemă în forma aceasta pentru gîn- 
direa creştină răsăriteană. Este probabil semnificativ făptui 
că unele dintre cele mai extinse discuţii asupra problemei 
au intervenit în controversele cu Islamul. 

Darul îndumnezeirii împlinit prin întruparea Logosului 
nu a fost totuşi ceva ce urma să fie ţinut ascuns. Era o 
problemă care ţine de revelaţia divină făcută cunoscută 
omului prin învăţătura sacră. Aşadar, „mîntuirea deplină” 
avea drept contraparte „mărturisirea deplină”, iar ereticii 
se împotriveau amîndurora. Intrucît doctrina revelată divin 
conţine adevărul mîntuirii, este potrivit să numim „doctri¬ 
nele sfinţilor lumini îndumnezeitoare”, căci ele luminau 
pe credincioşi cu lumina cunoaşterii trainice şi-i îndum- 
nezeiau. Era specific mijloacelor harului şi revelaţiei să 
comunice o cunoaştere a adevărului divin în chiar pro¬ 
cesul de îndumnezeire prin care ele transformau omul 
muritor. Pe de o parte, Scriptura nu doar prezenta istoria 
revelaţiei şi a mîntuirii, căci, „prin dumnezeieştile Scripturi, 
noi sîntem curăţiţi şi iluminaţi în vederea sfintei naşteri 
cea de la Dumnezeu”. Pe de altă parte, Sfintele Taine nu 
transmit numai har, căci „prin împărtăşire şi prin ritualul 
mirungerii noi sîntem desăvîrşiţi în cunoaşterea noastră”. 
Adevărul mîntuirii a dăruit mai mult decît cunoaştere, 
dar nimic mai puţin. Putem să ne ridicăm de la o cunoaş¬ 
tere a istoriei mîntuitoare a întrupării, morţii şi învierii 
lui Hristos la contemplarea slavei, şi, în ultimă instanţă, 
la mistica unire cu Dumnezeu, dar trebuie totuşi să înce¬ 
pem printr-o asemenea cunoaştere. Unii credincioşi s-au 
ridicat, tocmai prin „filozofia practică” sau prin viaţa 
activă a creştinului, de la trupul lui Hristos la sufletul 
Său; alţii, prin contemplaţie, s-au învrednicit să meargă 
de la sufletul lui Hristos la „mintea” lui Hristos ; iar unii, 
puţini, prin unire mistică, au fost în stare să meargă 
încă şi mai departe, de la mintea lui Hristos spre însăşi 


1. Stăniloae: „Căci nu naşte Duhul o plecare a voii fără voie, ci pe 
una voită o modelează pînă la îndumnezeire” ( Filoc . 3, p. 53) (n. tr.) 

Dumnezeirea Sa. Dar adevărata cunoaştere a lui Dumnezeu 
în Hristos le era tuturor acestora indispensabilă. 

Unirea cu Dumnezeu şi treapta ei preliminară, puri¬ 
ficarea, erau deci strîns legate de cunoaştere. Comentînd 
un pasaj din Grigorie de Nazianz, Maxim afirmă că o 
„mistagogie prin cunoaştere” este fundamentală pentru 
curăţirea minţii prin Duhul Sfînt, chiar dacă acest dar 
este conferit numai celor care au deja darul sfinţeniei. 
Credinţa trebuia definită drept „fundamentul imediat al 
faptelor bune, acela care ne dă încredere că Dumnezeu 
există şi că lucrurile dumnezeieşti sînt adevărate”. Ca 
atare, credinţa este temeiul atît al nădejdii, cît şi al dra¬ 
gostei. Fără ea, nici una dintre ele nu poate ramîne neşo¬ 
văielnică. împărăţia lui Dumnezeu, care nu e altceva decît 
unirea cu Dumnezeu, este de fapt „credinţa în acţiune” 1 . 
O asemenea credinţă este destul de precisă în conţinutul 
şi obiectul ei. Este „credinţa Bisericii... prin care intrăm 
la moştenirea binelui”. Credinţa este ataşată dogmelor 
ortodoxe ale Bisericii, care fac posibilă atît nădejdea, cît 
şi dragostea. Fără credinţă este imposibil să ajungi la 
mîntuire. Credincioşii au fost învăţaţi că disciplina nece¬ 
sară pentru a ajunge la viaţa veşnică nu este nimic altceva 
decît această credinţă; credinţa ortodoxă este necesară 
pentru mîntuire. Astfel, atenţionarea Apostolului Pavel 
împotriva celor „ce fac dezbinări şi sminteli împotriva învă¬ 
ţăturii pe care aţi primit-o” a fost luată drept un atac 
împotriva „celor care nu acceptă dogmele pioase şi mîn- 
tuitoare ale Bisericii”. 

Aceste pioase şi mîntuitoare dogme ale Bisericii erau 
adevăruri revelate dumnezeieşte şi, ca atare, neschim- 
babile. Cînd, de exemplu, un teolog ajungea să definească 
„starea supremă de rugăciune”, definiţia era introdusă cu 
formula „Se spune” pentru că manualele de rugăciune şi 
practică ascetică, asemenea altor compendii de învăţătură 
creştină, nu pretindeau că sînt cîtuşi de puţin originale. 
Cea mai bogată moştenire pe care cineva o putea transmite 
posterităţii era, după părerea lui Teodor Studitul, cre¬ 
dinţa ortodoxă a Bisericii împreună cu regula monahală. 
Citîndu-1 pe Maxim, acelaşi teolog identifica drept „dogmă 
a adevărului” învăţătura care fusese propovăduită de către 
Părinţi în Antichitatea creştină; adversarii săi erau de 
acord cu el asupra principiului formal, fără a fi însă de 


L Stăniloae: „credinţa dezvoltată prin lucrare” ( Filoc . 3, p. 131) 
(n. tr.) 

acord şi în privinţa conţinutului material al acelei tradiţii. 
Fiecare dintre cele două părţi implicate în oricare dintre 
controversele de care ne vom ocupa accepta principiul 
unui adevăr neschimbabil. Monoteliţii şi dioteliţii, icono¬ 
claştii şi iconodulii, grecii şi latinii se revendicau cu toţii 
din acest principiu şi insistau că respectă acest adevăr 
neschimbabil. „Cuvîntul adevărului este astfel: - ar fi 
putut spune oricare dintre ei — este uniform şi de neclă¬ 
tinat prin însăşi natura lui şi nu poate fi supus unor 
diferenţe de viziune sau unor schimbări vremelnice. El 
este mereu acelaşi, învăţînd şi pledînd mereu pentru ace¬ 
laşi lucru, pentru că este mai presus de toate adăugările 
şi scăderile”. Dimpotrivă, este caracteristic falsităţii să se 
„scindeze în multe părţi şi în multe teorii, schimbîndu-se 
brusc dintr-una în alta. O dată susţine una, iar în momen¬ 
tul următor învaţă exact opusul şi nu rămîne niciodată 
fixată în acelaşi loc, căci este predispusă schimbării şi 
necesităţilor transformării”. Deci, atunci cînd un conciliu 
ecumenic promulga o doctrină sub asistenţa Sfîntului Duh, 
aceasta era recunoscută drept „tradiţia veche, bucurîndu-se 
încă de la început de încredere şi autoritate în Biserică... 
şi nicidecum o inovaţie”. 

La baza acestei definiţii a adevărului divin ca fiind 
neschimbabil stătea o definiţie a divinului însuşi ca neschim¬ 
babil şi absolut. Pentru că Dumnezeu este mai presus de 
schimbare, adevărul despre El trebuie să fie la fel. Este 
caracteristic naturii lui Dumnezeu să fie impasibilă şi 
indestructibilă. Dumnezeu este „şi vechi, şi nou”, după 
cum o spune clar şi Epistola către Evrei 13,8. Este cu 
neputinţă să cugeţi la Dumnezeu vreo schimbare ori să-I 
atribui vreo mişcare a minţii sau a voii. Cînd relatările 
biblice, în special cele din Vechiul Testament, atribuie lui 
Dumnezeu „părerea de rău”, acest lucru nu trebuie înţeles 
în sens literal drept un fel de antropopasism, ci — în con¬ 
sens cu caracterul limbajului biblic - o acomodare la felul 
omenesc de exprimare. Caracteristica felului în care vor¬ 
beşte Scriptura nu este acurateţea literală, aceasta pentru 
ca cititorii săi să poată cuprinde ceea ce transcende expre¬ 
siei literale. Astfel, numai Dumnezeu este imuabil prin 
însăşi natura Lui; şi totuşi, şi alţii ar putea primi darul 
de a fi „neschimbaţi”, aceasta constituindu-se într-un fel 
de deprindere. Dumnezeu este „prin fire bun şi nepătimitor” 
şi iubeşte toate făpturile Sale la fel; tot aşa şi un om care, 
„prin bunăvoire este bun şi nepătimitor, iubeşte pe toţi 

oamenii la fel” 1 . Parte din procesul de mîntuire caîndum- 
nezeire este ridicarea gradată a minţii omului către min¬ 
tea lui Dumnezeu. Prin harul rugăciunii, ea se uneşte cu 
Dumnezeu şi învaţă să se însoţească numai cu Dumnezeu, 
devenind încă şi mai dumnezeiască şi ieşind astfel din ce 
în ce mai mult de sub stăpînirea acestei vieţi muritoare. 2 
Judecata lui Dumnezeu nu acţionează „potrivit timpului 
şi trupului” şi astfel sufletul, care transcende timpul şi 
trupul, este asimilat acestei calităţi divine. 3 Folosirea ace¬ 
luiaşi vocabular şi în special a aceluiaşi termen-cheie, 
„neschimbabil”, atît pentru firea lui Dumnezeu, cîtşi pentru 
caracterul distinctiv al adevărului despre Dumnezeu, pare 
să presupună o legătură între cele două. 

Contrastul dintre adevărul ortodox despre Dumnezeu 
şi distorsiunile eretice trebuie căutat tocmai în această 
trăsătură caracteristică. Este o marcă a ereticilor faptul 
că ei pun la cale „inovaţia acelor lucruri care fac evan¬ 
ghelia fără valoare”. Eretic era cel ce putea fi etichetat 
drept „descoperitorul acestor dogme noi”. Mişcarea mon- 
tanistă a secolelor al II-lea şi al III-lea, cu pretenţia sa de 
profeţie nouă, era respinsă, fiind considerată nu un pro¬ 
dus al Sfîntului Duh, ci al duhului rău şi demonic. Teoria 
lui Origen a preexistenţei sufletului ca şi teoriile pre- 
existenţei trupului negau „calea împărătească” a vechii 
tradiţii patristice, care învaţă că sufletul şi trupul au fost 
create simultan. Spre deosebire de această tradiţie, care 
era modestă în privinţa pretenţiilor referitoare la cunoaş¬ 
terea lui Dumnezeu, eretici precum Eunomie îndrăzniseră 
să pretindă „că-L cunosc pe Dumnezeu la fel cum se cunoaşte 
El pe Sine”, ceea ce era nebunie şi blasfemie. „Inovaţia” şi 
„blasfemia” erau aproape sinonime, căci amîndouă se 


1. Stăniloae : „Precum Dumnezeu, fiind prin fire bun şi iară patimă, 
iubeşte pe toţi la fel, ca făpturi ale sale, [dar pe cel virtuos îl 
slăveşte, ca pe unul ce şi-a însuşit cunoştinţa şi prin aplecarea 
voii, iar pe cel leneş îl miluieşte prin bunătatea Sa şi îl întoarce 
în veacul acesta prin certare,] tot aşa şi cel bun şi fără patimă 
în aplecarea voii sale, iubeşte pe toţi oamenii la fel” ( Filoc ., 2, 
40) (n. tr.). 

2. Stăniloae: „Harul rugăciunii însă uneşte mintea cu Dumnezeu. 
Iar unind-o cu Dumnezeu, o desface de toate înţelesurile. Atunci 
mintea, întreţinîndu-se cu Dumnezeu dezbrăcată de toate, ajunge 
să ia formă dumnezeiască” (Filoc. 2, 15) (n. tr.). 

3. Stăniloae : „Judecata lui Dumnezeu nu se face ţinînd seama de 
timp şi de trup, deoarece sufletul fiind netemporal şi netrupesc, 
nu creşte şi nu sfirşeşte deodată cu timpul, iar mişcările şi încli¬ 
nările lui nu se nasc în chip temporal” (Filoc. 2, 237) (n. tr.). 

opuneau adevărului dumnezeiesc, aşa după cum o dove¬ 
dise erezia ariană. Această ostilitate faţă de inovaţia teo¬ 
logică apărea cu o vigoare cel puţin egală şi la cei ce 
susţineau opinii care aveau să fîe socotite în cele din urmă 
eretice. Astfel, o poziţie hristologică, pe care Maxim a 
combătut-o se clădea pe supoziţia că „orice formulă sau 
termen care nu se găseşte la Părinţi se vădeşte a fi, evi¬ 
dent, o inovaţie”, şi că aceia care învăţau asemenea lui 
Maxim, îşi inventau propria lor doctrină, în opoziţie cu 
formula Părinţilor. Un alt oponent al lui Maxim insista 
asupra faptului că ar fî suficient ca teologii să nu se abată 
de la limbajul primelor concilii şi să nu spună mai mult 
decît au spus ele, chiar dacă între timp apăruseră noi 
întrebări. Erau cu toţii de acord că erezia era pur şi simplu 
„o credinţă nouă”, care propovăduia „un dumnezeu străin” ; 
drept urmare, trebuia respinsă. Ea contrazicea nu numai 
adevărul vechi tradiţional, ci şi propriile declaraţii. 

Adevărul neschimbător al mîntuirii nu era, aşadar, 
subiect de negociere. Cînd cineva cerea iertare pe temeiul 
necunoaşterii doctrinei ortodoxe, era esenţial să se facă 
deosebirea între iertarea acordată unei persoane pentru 
căderile ei (ceea ce porunceşte Evanghelia) şi o iertare 
extinsă asupra dogmelor false (ceea ce era interzis de 
aceeaşi Evanghelie). Controversa doctrinară constituia o 
neînţelegere nu în ceea ce priveşte vocabularul, ci în ceea 
ce priveşte substanţa însăşi a credinţei creştine ; aceasta 
nu putea fî respinsă ca logomahie. S-a sugerat uneori că 
cele două părţi implicate în controversa asupra celor două 
voinţe ale lui Hristos nu se deosebeau „deloc, în afară 
doar de simple formule”, dar această sugestie a fost res¬ 
pinsă ca o trădare a adevăratei credinţe. Pentru cei cre¬ 
dincioşi nu putea exista, în tradiţie, o diferenţă între 
învăţăturile fundamentale şi cele secundare, între ceea ce 
trebuia respectat mai mult şi ceea ce trebuia respectat 
mai puţin, căci doctrina venea de la Părinţi şi trebuia 
cinstită. Aceasta era credinţa veche şi neschimbată a Bise¬ 
ricii. Cei ce o primeau erau „cei ce păşteau în păşunea 
dumnezeiască şi curată a învăţăturii Bisericii”. Biserica 
este „curată şi neîntinată, neprihănită şi nealterată” şi 
nimic nu este străin sau confuz în mesajul ei. Adevărul 
Evangheliei este prezent în Biserică aşa cum a fost dintru 
început, aşa este acum şi va fî mereu, cît va fî lumea. 



Max. Pyrr. ( PG 91:328) 


Max. Qu. Thal. 40 (PG 
90:400) 


Max. Schol. Myst. 1.3 (PG 
4:420) 

Max. Ascet. 18 (PG 90:925) 


Max. Qu Thal. 50 (PG 
90 465) 


Nichif. Imag. 3 (PG 
100:537) 

Max. Qu. Thal. 28 (PG 
90:365) ; Max. Schol. N. d. 
2 11 (PG 4.432); Max. 
Schol. I. c. 6.2 (PG 4 :64) 
Max. Ep. 7 (PG 91.433) 


Max. Schol. N. d. 8.10 (PG 
4:368) 


Max. Qu.Thal. 43 (PG 
90:413) 


Max. Schol. N. d. 2.2 (PG 
4:213) 


SPIRITUL CREŞTINĂTĂŢII RĂSĂRITENE (600-1700) 

Normele doctrinei tradiţionale 

Izvorul acestui adevăr neschimbat trebuie găsit în „dog¬ 
mele evangheliştilor, şi apostolilor, şi proorocilor”. Cunoaş¬ 
terea dătătoare de mîntuire a acestui adevăr, izvor de 
viaţă, vine dintr-o succesiune de mărturii din Vechiul şi 
din Noul Testament, începînd cu cele ale patriarhilor, 
legiuitorilor şi conducătorilor de oşti, continuînd apoi cu 
cele ale judecătorilor şi regilor, şi evoluînd spre vremea 
profeţilor, evangheliştilor şi apostolilor. Cuvintele lor, con¬ 
ţinute în Sfintele Scripturi inspirate, nu sînt de pe pămînt, 
ci din cer. Studierea lor de-a lungul vieţii şi „continua 
meditaţie asupra dumnezeieştilor Scripturi ” 1 constituie 
calea către sănătatea spirituală. Nu este îngăduit, aşadar, 
nimănui să refuze să creadă ceea ce spune Scriptura. 
Trebuie mai degrabă să dăm atenţie cuvîntului ei, căci 
dacă Cel care a vorbit este Dumnezeu şi dacă El este 
necircumscris în esenţa Sa, atunci, evident, şi Cuvîntul 
spus de El este necircumscris 2 . Temelia credinţei este 
autoritatea apostolilor, arhitecţii şi vestitorii adevărului. 
Astfel, apostolul Pavel este slujitorul tainelor supraome¬ 
neşti, conducătorul şi călăuza universală, veritabil arhie¬ 
reu. Nu numai inspiraţia, dar şi claritatea certifică Scriptura 
ca autoritate supremă a doctrinei creştine. 

Şi totuşi, controversele care s-au iscat de-a lungul seco¬ 
lelor asupra înţelesului doctrinei creştine au confirmat 
faptul că, oricît de inspirată şi de clară este Scriptura, 
teologii pot s-o citească şi s-o înţeleagă în feluri diferite, 
cu adevărat, contradictorii. Era esenţial să nu fie depăşit 
„înţelesul Scripturii”. Căci „aceia care nu citesc cuvintele 
Duhului cu înţelegere şi cu grijă” ar putea să cadă „în 
multe feluri de greşeli”, aşa cum s-a şi întîmplat. Nu este 
suficient să cunoşti în amănunt Scripturile şi să fi fost 
pregătit în acest sens; ereticii, în pofida acestor avantaje, 
au reuşit să se amăgească singuri. Ei au răstălmăcit 
Scripturile pentru a le potrivi propriilor lor minţi, care 
erau potrivnice lui Dumnezeu. O asemenea falsă interpre¬ 
tare se petrece cînd cititorul, din ignoranţă şi mai ales prin 
distorsionare voită, nu reuşeşte să observe specificitatea 


1. Adică ocuparea neîntreruptă cu Sfînta Scriptură (Stăniloae, Filoc. 
2, p. 11) (n. tr.) 

2. Stăniloae : „Fiindcă dacă Dumnezeu este, iar El este după fiinţă 
nehotărnicit, e vădit că şi cuvântul grăit de El este nehotărnicit” 
(Filoc. 3, p. 196) (n. tr.). 

felului de a vorbi al Scripturii. Este în „obişnuinţa Scripturii 
să explice sfaturile negrăite şi tainice ale lui Dumnezeu 
într-o manieră trupească, în aşa fel încît noi să fim în 
stare să înţelegem lucrurile divine prin mijlocirea cuvin¬ 
telor şi sunetelor care sînt înrudite, căci altfel raţiunea 
lui Dumnezeu rămîne necunoscută, cuvîntul Său, nespus, 
viaţa Sa, de necuprins” 1 . Ar însemna că aceste lucruri nu 
sînt de fapt aşa cum le descrie Scriptura, dar Scriptura 
este adevărată chiar şi atunci cînd nu este, din punct de 
vedere literal, exactă. Oricine a căutat să prindă sensul 
Scripturilor a trebuit să aibă foarte mare grijă la felul de 
exprimare al acestora. Respectivul trebuia de asemenea 
să observe că un cuvînt sau un nume propriu folosit în ele 
are sensuri multiple. Scriptura aşază în mod consecvent 
sensul ei real şi spiritual „înaintea întîmplărilor istori¬ 
site”, însă acest fapt este evident numai pentru cei care 
au dobîndit vederea nevătămată şi ochi sănătoşi. Întîm- 
plările istorisite în Biblie nu sînt niciodată doar istorice. 

Mai presus de toate, această caracteristică a Scripturii 
este importantă pentru o corectă înţelegere a ceea ce 
trebuia spus despre Hristos şi despre mîntuire. „Mîntui- 
torul nostru are multe numiri” şi sînt multe metode de 
contemplare a Lui prin intermediul tipurilor şi simbo¬ 
lurilor din lumea naturală, aşa cum sînt folosite acestea în 
Scripturi. Interpretarea corectă a Scripturii este interpre¬ 
tarea simbolică şi sacramentală, din pricina naturii ade¬ 
vărului inefabil comunicat de ea. Deşi este adevărat că 
„harisma profeţilor este mult inferioară celei a apostolilor”, 
totuşi scrierile profeţilor, dacă sînt corect înţelese, abundă 
în mărturii despre Hristos. Cei trei mii care au ieşit din 
Babilon sînt o mărturie pentru Sfînta Treime. Ierarhia 
Bisericii este o împlinire a preoţiei Vechiului Testament. 
Vechiul Testament este o umbră a Noului Testament, în 
care făgăduinţa îndumnezeirii s-a împlinit. Toţi creştinii 
sînt de acord să accepte Vechiul Testament dimpreună cu 
Noul Testament, chiar dacă nu cad mereu de acord asupra 
interpretării lui. Dumnezeu a prefigurat prin tot felul de 
simboluri întruparea Fiului Său în persoana lui Iisus 


1. Stăniloae: „Este obiceiul Scripturii să înfăţişeze cele negrăite şi 
ascunse ale lui Dumnezeu în chip trupesc, ca noi să putem înţe¬ 
lege cele dumnezeieşti cu ajutorul cuvintelor şi glasurilor cari 
ne sînt familiare; căci în sine Dumnezeu este Minte necunos¬ 
cută, Cuvînt negrăit şi Viaţă necuprinsă” (Filoc., III, ed. I Sibiu, 
1948, p. 108; ed. a Il-a Harisma, Bucureşti, 1994, p. 121) (n. tr.). 

Normele doctrinei tradiţionale 

Izvorul acestui adevăr neschimbat trebuie găsit în „dog¬ 
mele evangheliştilor, şi apostolilor, şi proorocilor”. Cunoaş¬ 
terea dătătoare de mîntuire a acestui adevăr, izvor de 
viaţă, vine dintr-o succesiune de mărturii din Vechiul şi 
din Noul Testament, începînd cu cele ale patriarhilor, 
legiuitorilor şi conducătorilor de oşti, continuînd apoi cu 
cele ale judecătorilor şi regilor, şi evoluînd spre vremea 
profeţilor, evangheliştilor şi apostolilor. Cuvintele lor, con¬ 
ţinute în Sfintele Scripturi inspirate, nu sînt de pe pămînt, 
ci din cer. Studierea lor de-a lungul vieţii şi „continua 
meditaţie asupra dumnezeieştilor Scripturi ” 1 constituie 
calea către sănătatea spirituală. Nu este îngăduit, aşadar, 
nimănui să refuze să creadă ceea ce spune Scriptura. 
Trebuie mai degrabă să dăm atenţie cuvîntului ei, căci 
dacă Cel care a vorbit este Dumnezeu şi dacă El este 
necircumscris în esenţa Sa, atunci, evident, şi Cuvîntul 
spus de El este necircumscris 2 . Temelia credinţei este 
autoritatea apostolilor, arhitecţii şi vestitorii adevărului. 
Astfel, apostolul Pavel este slujitorul tainelor supraome¬ 
neşti, conducătorul şi călăuza universală, veritabil arhie¬ 
reu. Nu numai inspiraţia, dar şi claritatea certifică Scriptura 
ca autoritate supremă a doctrinei creştine. 

Şi totuşi, controversele care s-au iscat de-a lungul seco¬ 
lelor asupra înţelesului doctrinei creştine au confirmat 
faptul că, oricît de inspirată şi de clară este Scriptura, 
teologii pot s-o citească şi s-o înţeleagă în feluri diferite, 
cu adevărat, contradictorii. Era esenţial să nu fie depăşit 
„înţelesul Scripturii”. Căci „aceia care nu citesc cuvintele 
Duhului cu înţelegere şi cu grijă” ar putea să cadă „în 
multe feluri de greşeli”, aşa cum s-a şi întîmplat. Nu este 
suficient să cunoşti în amănunt Scripturile şi să fi fost 
pregătit în acest sens; ereticii, în pofida acestor avantaje, 
au reuşit să se amăgească singuri. Ei au răstălmăcit 
Scripturile pentru a le potrivi propriilor lor minţi, care 
erau potrivnice lui Dumnezeu. O asemenea falsă interpre¬ 
tare se petrece cînd cititorul, din ignoranţă şi mai ales prin 
distorsionare voită, nu reuşeşte să observe specificitatea 


1. Adică ocuparea neîntreruptă cu Sfînta Scriptură (Stăniloae, Filoc. 
2, p. 11) (n. tr.) 

2. Stăniloae: „Fiindcă dacă Dumnezeu este, iar El este după fiinţă 
nehotărnicit, e vădit că şi cuvântul grăit de El este nehotărnicit” 
(Filoc. 3, p. 196) (n. tr.). 

felului de a vorbi al Scripturii. Este în „obişnuinţa Scripturii 
să explice sfaturile negrăite şi tainice ale lui Dumnezeu 
într-o manieră trupească, în aşa fel încît noi să fim în 
stare să înţelegem lucrurile divine prin mijlocirea cuvin¬ 
telor şi sunetelor care sînt înrudite, căci altfel raţiunea 
lui Dumnezeu rămîne necunoscută, cuvîntul Său, nespus, 
viaţa Sa, de necuprins” 1 . Ar însemna că aceste lucruri nu 
sînt de fapt aşa cum le descrie Scriptura, dar Scriptura 
este adevărată chiar şi atunci cînd nu este, din punct de 
vedere literal, exactă. Oricine a căutat să prindă sensul 
Scripturilor a trebuit să aibă foarte mare grijă la felul de 
exprimare al acestora. Respectivul trebuia de asemenea 
să observe că un cuvînt sau un nume propriu folosit în ele 
are sensuri multiple. Scriptura aşază în mod consecvent 
sensul ei real şi spiritual „înaintea întîmplărilor istori¬ 
site”, însă acest fapt este evident numai pentru cei care 
au dobîndit vederea nevătămată şi ochi sănătoşi. Întîm- 
plările istorisite în Biblie nu sînt niciodată doar istorice. 

Mai presus de toate, această caracteristică a Scripturii 
este importantă pentru o corectă înţelegere a ceea ce 
trebuia spus despre Hristos şi despre mîntuire. „Mîntui- 
torul nostru are multe numiri” şi sînt multe metode de 
contemplare a Lui prin intermediul tipurilor şi simbo¬ 
lurilor din lumea naturală, aşa cum sînt folosite acestea în 
Scripturi. Interpretarea corectă a Scripturii este interpre¬ 
tarea simbolică şi sacramentală, din pricina naturii ade¬ 
vărului inefabil comunicat de ea. Deşi este adevărat că 
„harisma profeţilor este mult inferioară celei a apostolilor”, 
totuşi scrierile profeţilor, dacă sînt corect înţelese, abundă 
în mărturii despre Hristos. Cei trei mii care au ieşit din 
Babilon sînt o mărturie pentru Sfînta Treime. Ierarhia 
Bisericii este o împlinire a preoţiei Vechiului Testament. 
Vechiul Testament este o umbră a Noului Testament, în 
care făgăduinţa îndumnezeirii s-a împlinit. Toţi creştinii 
sînt de acord să accepte Vechiul Testament dimpreună cu 
Noul Testament, chiar dacă nu cad mereu de acord asupra 
interpretării lui. Dumnezeu a prefigurat prin tot felul de 
simboluri întruparea Fiului Său în persoana lui Iisus 


1. Stăniloae:„Este obiceiul Scripturii să înfăţişeze cele negrăite şi 
ascunse ale lui Dumnezeu în chip trupesc, ca noi să putem înţe¬ 
lege cele dumnezeieşti cu ajutorul cuvintelor şi glasurilor cari 
ne sînt familiare; căci în sine Dumnezeu este Minte necunos¬ 
cută, Cuvînt negrăit şi Viaţă necuprinsă” (Filoc., III, ed. I Sibiu, 
1948, p. 108; ed. a Il-a Harisma, Bucureşti, 1994, p. 121) (n. tr.). 

Hristos. Este sarcina exegetului credincios să găsească 
aceste simboluri şi să le interpreteze din perspectiva întru¬ 
pării. El trebuie să înţeleagă Scriptura atît în spiritul, cît 
şi în litera ei; fără spiritul ei, înţelesul întreg al Scripturii 
rămîne inaccesibil. Oricine acordă atenţie literei va înţe¬ 
lege doar înţelesul natural, nu şi pe cel supranatural. 
Acesta este motivul pentru care exegeza iudaică a eşuat 
în înţelegerea corectă a Vechiului Testament. Atunci cînd 
este evident că un text nu poate fi abordat din perspectiva 
unei exegeze literale, trebuie căutat un sens duhovnicesc, 
mai adînc. Acest sens duhovnicesc ar putea fi numit fie 
alegoric, fie tropologic. Sînt unii exegeţi care „stăruie cu 
toată osteneala numai pe litera Scripturii”, dar cei care îl 
iubesc pe Dumnezeu trebuie să se concentreze asupra 
înţelegerii duhovniceşti, întrucît cuvîntul adevărului 
înseamnă pentru ei mai mult decît numai simpla literă a 
ceea ce a fost scris. Spre exemplu, aceasta este maniera 
potrivită de a interpreta acele lucruri din Scriptură care 
au fost spuse de oameni răi. Ţinînd cont de faptul că 
scopul Scripturii nu este să ofere doar informaţii naturale, 
ci să confere darul îndumnezeirii, sensul duhovnicesc 
este esenţial. Adevăratele autorităţi în înţelegerea sen¬ 
sului duhovnicesc sînt acelea care se apropie de cuvintele 
lui Dumnezeu în chip „mistic”; această înţelegere este 
dată doar acelora care se dovedesc „vrednici” de Sfîntul 
Duh. 

Cei care s-au dovedit cu adevărat „vrednici” sînt Părinţii 
Bisericii şi urmaşii lor spirituali din tradiţia ortodoxă, 
aceia care i-au dăruit formularea dogmelor. Făclia Scriptu¬ 
rii poate fi văzută numai cînd este pusă în sfeşnicul Bisericii. 
Afirmaţia apostolului Pavel, că Hristos i-a pus în Biserică 
nu numai pe apostoli şi pe prooroci, ci şi pe învăţători, 
vrea să spună că „sîntem învăţaţi prin întreaga Sfîntă 
Scriptură, prin Vechiul şi prin Noul Testament, şi prin 
sfinţii dascăli şi prin concilii”. Apostolii şi-au instruit urma¬ 
şii, iar aceştia i-au pregătit, la rîndul lor, pe urmaşii lor, 
„de Dumnezeu călăuziţii părinţi ai Bisericii universale” 1 . 
Negreşit, ceea ce învăţau Părinţii nu venea de la ei, ci era 
luat din Scripturi. Dar oricine îşi asuma sarcina de a 
expune „învăţătura completă” a Scripturii nu o putea face 
fără îndrumarea acelora care au căpătat înţelegerea exactă 
a tainelor Scripturii. O asemenea îndrumare în înţelegerea 


1. Am folosit aici, pentru claritate, sinonimia : catolic = universal 
(n. tr.). 

învăţăturii sublime a Scripturii vine de la „mistici şi mista¬ 
gogi” 1 , care s-au îndeletnicit cu ea. Ereziile, vechi sau noi, 
pot fi denunţate prin lipsa întemeierii lor fie pe auto¬ 
ritatea Bibliei, fie pe cea a Părinţilor, pe cînd doctrina 
ortodoxă se află „în acord cu tradiţia atît a Sfintelor Pro¬ 
feţii, cît şi a învăţăturii patristice”. Atunci, autoritatea 
Scripturii este o autoritate a unei Scripturi interpretate 
corect, adică potrivit înţelesului duhovnicesc şi în armonie 
cu exegeza patristică. Părinţii sînt „corifei” ai Bisericii, şi 
chiar dacă cineva a putut să se abată de la exegeza lor 
într-un detaliu sau altul, aceasta nu schimbă dependenţa 
lui de ei „mai mult decît de însăşi respiraţia noastră”. 

Atît de intimă este legătura dintre Scriptură şi Părinţi 
îneît ar putea fi invocaţi la un loc, în una şi aceeaşi frază, 
„Sfîntul Apostol Pavel şi... Grigorie [de Nazianz], marele 
şi minunatul învăţător”. Diferenţa dintre Apostol şi 
Părintele Bisericii pare să fie mai degrabă una de grad 
decît de natură. Părinţii şi teologii Bisericii ar fi putut să 
se pronunţe în multe probleme pe care nu le discută, căci 
era în ei un har care îi autoriza s-o facă, dar ei au preferat 
să tacă. Spusele Părinţilor Biserici nu vin de la ei înşişi, ci 
de la harul lui Dumnezeu conferit lor. Autoritatea „sfin¬ 
ţilor noştri părinţi şi învăţători” nu era de fapt a lor, „ci 
mai mult a adevărului care vorbeşte şi a vorbit prin ei”. 
Astfel, atributul „inspirat de Dumnezeu” (BEOTTVEUcrroc;), 
pe care l-a folosit Noul Testament numai o singură dată şi 
l-a aplicat la Vechiul Testament, ar putea fi aplicat şi 
Sfinţilor Părinţi. Atributele şi epitetele care au fost ata¬ 
şate individual numelor Sfinţilor Părinţi sînt un indiciu 
semnificativ al harului deosebit şi al inspiraţiei lor. 
Atanasie era numit „acest Dascăl purtător-de-Dumnezeu” 
şi „infailibilul cîştigător al controverselor”; Vasile era „m a rele 
ochi al Bisericii”, ceea ce are probabil înţelesul de „luiiTma 
călăuzitoare” ; Clement al Alexandriei era numit „filozof al 
filozofilor”, ale cărui adaptări ale teoriilor lui Platon aveau 
putere deose bită în Biserică; Dionisie Areopagitul, a cărui 
autenticitate şi vechime trebuiau să fie apărate împotriva 
criticilor, era „cel cu adevărat de Dumnezeu vorbitor, marele 
şi sfîntul Dionisie”, „acest binecuvîntat care s-a învrednicit 
de inspiraţia dumnezeiască”, cel care a învăţat în chip minu¬ 
nat şi corect toate dogmele de credinţă, şi chiar „desco¬ 
peritorul de Dumnezeu” (BEocpctvTwp). Grigorie de Nazianz 
nu era numai „purtătorul-de-Dumnezeu Dascăl”, aşa cum 


1. Mystes (gr. gucrrEc;) - iniţiat în mistere; mistagog (din gr. guerra- 
ywyoi;) - cel ce iniţiază în mistere (n. tr.). 

era şi Atanasie, ci cuvîntările sale erau „preadumnezeieşti”. 
Chiar şi unii dintre Părinţii latini au căpătat recunoaşterea, 
în special Ambrozie şi, mai ales, Papa Leon I. 

Luaţi împreună, aceşti inspiraţi şi sfinţi Părinţi ai 
Bisericii universale, răsăriteană şi apuseană, constituie 
norma învăţăturii tradiţiei şi măsura ortodoxiei creştine. 
Atunci cînd adversarul lui Maxim, Pyrrhus, afirma că 
spusele Părinţilor sînt „legea şi canonul Bisericii”, Maxim 
nu putea decît să fie de acord, declarînd că „în aceasta, ca 
şi în toate, noi îi urmăm pe Sfinţii Părinţi”. împotriva 
altor adversari, el proclama: „Mai întîi să dovedească 
ei aceasta pe baza hotărîrilor Părinţilor!... Dacă acest 
lucru este imposibil, atunci să părăsească aceste opinii şi 
să ni se alăture în a se conforma cu ceea ce au hotărît 
de-Dumnezeu-inspiraţii Părinţi ai Bisericii universale şi 
cele cinci concilii ecumenice”. A identifica doctrina orto¬ 
doxă a Bisericii universale însemna a păstra ceea ce 
Părinţii au lăsat prin tradiţie. Un învăţător înţelept şi 
ortodox al dogmei bisericeşti este ca o făclie care lumi¬ 
nează în siguranţă tainele ascunse, rămase necunoscute 
pentru mulţi; această lumină este „cunoaşterea şi puterea 
spuselor şi învăţăturilor patristice”. Pentru pregătirea sa 
ascetică, Maxim nu s-a bazat pe propria sa gîndire, ci pe 
scrierile Părinţilor pe care le-a strîns pentru edificarea 
fraţilor săi. Cînd asceţii abandonau „calea Sfinţilor Părinţi”, 
în orice lucrare duhovnicească ar fi pornit, nu aveau succes. 
„Să păstrăm marele şi întîiul leac al mîntuirii noastre (mă 
refer la minunata moştenire a credinţei), spunea Maxim. Să 
o mărturisească sufletul şi gura noastră cu încredere, aşa 
cum ne-au învăţat Părinţii.” Or, aşa după cum îşi rezumă 
el în altă parte poziţia: „Noi nu inventăm noi formule 
cum ne acuză adversarii noştri, ci mărturisim afirmaţiile 
Părinţilor. Nici nu născocim termeni după ideile noastre, 
căci aceasta este o îndrăzneală nebunească, lucrarea şi 
invenţia unei minţi eretice şi alienate. Dar tocmai ceea ce 
au înţeles şi au afirmat sfinţii constituie autoritatea pe 
care, cu respect, o aducem ca argument în sprijinul nostru”. 

Totuşi, după cum nu e suficient să citezi autoritatea 
Scripturii, atunci cînd ambele părţi din fiece controversă 
invocă această autoritate, tot aşa, nu e suficient să declari 
simplu că cineva se află pe linia tradiţiei ortodoxe patris¬ 
tice când interpretează credinţa pe baza Scripturilor, 
atunci cînd atît ortodocşii, cît şi ereticii revendică această 
autoritate. Un îndemn precum: „Cucernic să ne ţinem 
strîns de mărturisirea Părinţilor” pare să presupună, 
prin folosirea cuvîntului „mărturisire” la singular şi a 

termenului „Părinţi” la plural, că exista deja un consens 
patristic asupra învăţăturilor de care Părinţii se ocupa¬ 
seră în controversele anterioare, dar şi asupra celor în 
privinţa cărora nu începuse încă o dezbatere, dar care, în 
anumite cazuri, era pe cale să înceapă. In momentul apa¬ 
riţiei unei asemenea dezbateri, existenţa consensului patris¬ 
tic devenea o chestiune problematică. In principiu, toţi 
erau de acord că „Sfinţii Părinţi mărturisesc, toţi şi peste 
tot, cu voce tare..., şi cred cu tărie într-un fel specific 
ortodox” în dogmele Treimii şi ale persoanei Dumnezeu- 
-Omului, Dar atunci cînd se afla că unul dintre ei vorbise 
într-un fel care a ajuns să fie identificat abia după moar¬ 
tea sa ca suspect din punct de vedere doctrinar, faptul 
acesta trebuia înţeles „într-un sens non-tehnic şi inexact” 
(KaTaxppaTiKwq). Era greu, ba chiar era de neconceput să 
sugerezi că Atanasie şi Grigorie de Nazianz ar putea fi în 
dezacord. Aceeaşi formulă: „Ferească Dumnezeu!” era de 
asemenea invocată ca răspuns la întrebarea retorică: „Se 
poate contrazice Sfintul Dionisie pe el însuşi?”. Cînd un 
părinte bisericesc ortodox precum Grigorie de Nyssa părea 
că este de acord cu un eretic precum Origen în privinţa 
mîntuirii finale a tuturor oamenilor, acest acord se cerea 
lămurit 1 . Cînd se părea că există o contradicţie între două 
pasaje din Grigorie de Nazianz, o studiere mai atentă 
urma să arate „adevărata lor armonie”. 

Aşadar, cînd două afirmaţii ale Părinţilor par să însemne 
lucruri diferite, ele nu trebuie interpretate ca fiind contra¬ 
dictorii. Acelaşi cuvînt putea fi folosit în înţelesuri diferite 
şi era necesar să se facă deosebire între ele. In acest fel se 
poate demonstra că Părinţii nu „s-au aflat în dezacord 
unul faţă de altul sau faţă de adevăr”, ci erau în acord cu 
„Biserica lui Dumnezeu cea catolică şi apostolică” şi cu 
„credinţa cea dreaptă”. Aceia care caută contradicţii ori 
greşeli la Părinţi sînt „asemenea tîlharilor”. „Tocmai acel 
c onsensus patrum impunea autoritate normativă şi nu 
părerile sau viziunile lor personale, chiar dacă nici ele 
n-ar trebui respinse în pripă. Şi iarăşi, acest c onsensus 
era mult mai mult decît un acord empiric între indivizi. 
Adevăratul şi autenticul c onsensus era cel care reflecta spi¬ 
ritul Bisericii Catolice şi Universale” — to EKKApaiaaTi- 
kov (ppdvripa. Patriarhul Sofronie al Ierusalimului, un 
contemporan al lui Maxim, rezumă această idee a con¬ 
sensului patristic într-o manieră similară: „O tradiţie 


1. Este vorba de teoria origenistă a apocatastazei (n. tr.). 

apostolică şi veche este larg răspîndită în Sfintele Biserici 
din întreaga lume, aşa încît aceia care sînt incluşi în 
ierarhie raportează în mod deschis orice gîndesc şi cred la 
cei care au deţinut ierarhia înaintea lor. Căci... ar fi în 
zadar toată strădania lor de progres dacă ar fi să se facă 
în vreun fel oarecare vreo nedreptate credinţei”. Cuvin¬ 
tele „o tradiţie apostolică şi veche” din f ormula lui Sofronie 
nu înseamnă că tot ceea ce era „vechi” era, prin urmare, 
în mod automat şi „apostolic”. Toţi teologii ortodocşi ştiau 
că în anumite împrejurări „vechime înseamnă nebunie”. 
Chiar şi Irineu greşise profesînd ideea de mileniu. Dar 
dacă tot ceea ce este vechi nu este şi apostolic sau ortodox, 
tot ceea ce este ortodox trebuie să fi fost apostolic şi este, 
prin urmare, şi vechi. Adevărata doctrină, aşa cum Teodor 
Studitul avea să afirme, este „virtutea Apostolilor, temelia 
Părinţilor, cheile dogmelor, îndreptarul Ortodoxiei”, şi 
oricine o contrazice, chiar dacă ar fi înger va fi exco¬ 
municat şi anatemizat. Pe de altă parte, cel pe care Teodor 
Studitul îl socoteşte vestitorul lui Antichrist, împăratul 
Constantin al V-lea, avea să spună, în înţelegere formală 
cu Teodor, că el ţine „învăţăturile apostolice şi patristice” 
şi că urmează „sfintele concilii care au avut loc înaintea 
lui”. Iar un alt adversar al iconoclasmului afirma: „Aş 
putea să vă mai vorbesc despre alte lucruri pe care Hristos 
nu le-a spus. Dar ce rost ar avea? Aşa cum am primit de 
la Sfinţii Părinţi, aşa credem, pentru că ei au învăţat 
aceste lucruri de la Dumnezeu”. Acesta este adevărul 
neschimbător învăţat din Scriptură, mărturisit de către 
Părinţi şi formulat în crezurile ortodoxe, „doctrina apos¬ 
tolică şi patristică... hotărîrea Bisericii, cele şase sfinte şi 
ecumenice concilii... şi dogmele ortodoxe ale acestora”. 


Conciliile şi realizările lor 

„Cine te-a luminat cu credinţa Sfintei, celei de o fiinţă şi 
slăvitei Treimi? Sau cine ţi-a făcut cunoscută iconomia 
întrupării Unuia din Sfînta Treime ?” Chiar dacă răspun¬ 
sul imediat al lui Maxim la aceste întrebări era că ilumi¬ 
narea şi cunoştinţa au venit de la „harul lui Hristos care 
sălăşluieşte în tine, arvuna Duhului Sfînt”, el ştia - şi a 
argumentat în altă parte cu putere - că împrejurarea 
istorică prin care s-a transmis iluminarea doctrinară 
este conciliul ecumenic. In opoziţie cu ereticii, el susţi¬ 
nea autoritatea „unui conciliu sau a unui părinte sau a 

Scripturii”. Căci aşa cum autoritatea Scripturii era rezol¬ 
vată concret prin consensul Părinţilor asupra învăţăturii 
ei, tot aşa acest consens era exprimat, la rîndu-i, în cre¬ 
zurile şi decretele doctrinare ale conciliilor; aceia care nu 
sînt de acord ar trebui să „urmeze acele lucruri care au 
fost cucernic hotărîte de către Sfinţii Părinţi ai Bisericii 
Universale şi de către cele cinci sfinte concilii ecumenice”. 
Relatarea din cartea Faptelor Apostolilor despre întru¬ 
nirea ucenicilor Domnului arată că, atunci cînd era un 
conflict de opinii între apostoli, diferitele părţi nu apelau 
nici la Pavel şi nici chiar la Iacob, ci la conciliu. Această 
practică nu a fost limitată doar la perioada apostolică. 
Deci „Biserica catolică nu poate fi numai apostolică”, ci 
trebuie să fie cuprinsă într-o „adunare a mii de limbi” în 
unica credinţă adevărată; unul dintre locurile în care 
acest lucru se întîmplă este conciliul ecumenic. Părinţii 
Bisericii sînt, prin definiţie, „aceia care ne-au lăsat dogma 
prin tradiţie”, dar conciliile îndeplineau rolul de canal 
primar pentru acea tradiţie. In orice enumerare completă 
a mijloacelor de instruire în doctrina creştină, trebuie să 
fie citate Scriptura Vechiului şi a Noului Testament, marii 
dascăli ai Bisericii şi conciliile. 

Şi totuşi, autoritatea conciliilor, la fel ca şi cea a marilor 
dascăli şi chiar a Scripturilor, este autoritatea adevărului 
unic şi neschimbat. Cînd era necesar, se puteau înşira 
motivele pentru a declara nul şi neavenit un conciliu local, 
întrucît nu a fost „convocat în conformitate cu legile şi 
canoanele conciliilor şi cu rînduielile Bisericii”. Acestea 
includ condiţia ca conciliul să fie anunţat printr-o scri¬ 
soare enciclică emisă de patriarhi, care să anunţe timpul 
şi locul întrunirii şi faptul că delegaţii trebuie să aibă 
scrisorile de acreditare din partea superiorilor lor. Dar, de 
fapt, „nici un Conciliu nu este acceptat aprioric drept 
valid”. Primele concilii ale Bisericii au fost convocate în 
baza autorităţii împăratului, şi nu a episcopilor. Dreptul 
episcopilor, în mod special al episcopului Romei, de a 
convoca şi valida un conciliu ecumenic a fost subiect de 
controversă între Răsărit şi Apus. Chiar şi în Răsărit erau 
unii care obiectau asupra autorităţii imperiale în concilii, 
şi aceasta avea să devină o problemă crucială în secolul 
al VUI-lea. Unele întruniri convocate corect de către împă¬ 
ratul bizantin au fost ulterior stigmatizate ca nelegale, 
îndeosebi conciliul convocat de împăratul Teodosie al II-lea 
şi ţinut la Efes în 449, care a ajuns să fie numit „sinodul 
tîlhăresc”. A fost respins pentru că doctrina sa a fost 

respinsă. în esenţă, nu o doctrină devine ortodoxă pentru 
că un conciliu spune că este astfel, ci un conciliu este 
ortodox - şi deci normativ - pentru că doctrina pe care o 
mărturiseşte este ortodoxă. Canoanele Bisericii acceptă 
acele concilii care sînt cunoscute pentru dreapta lor doctrină. 

într-un caz particular, aşadar, se putea invoca prin¬ 
cipiul conciliar, insistînd că „dintotdeauna, încă de la înce¬ 
put, legea Bisericii” a specificat faptul că disputele trebuie 
să fie „rezolvate prin concilii ecumenice”, dar aceasta a 
inclus întotdeauna clauza ca acest lucru să se realizeze 
avînd „consensul şi hotărîrea episcopilor care împodobesc 
[prin prezenţa lor, ocupă - n. tr.] scaunele apostolice”, 
[consens şi hotărîre - n. tr.] care sînt, la rîndul lor, anco¬ 
rate în consensul Părinţilor. Întrucît „Sfîntul Duh nu se 
contrazice pe sine”, urmează că conciliile autentice trebuie 
să fie în acord între ele. Adevărul este nu numai neschim¬ 
bător, ci şi uniform. Este evident că textele hotărîrilor 
doctrinare ale diferitelor concilii conţin multe variaţii şi 
adăugiri. Şi totuşi, cînd enumerăm aceste diferite decrete 
şi cităm diverse texte, trebuie să afirmăm că ele sînt 
mărturii diferite ale unuia şi aceluiaşi adevăr. „Urmînd 
aceste cinci sfinte şi binecuvîntate concilii, recunosc o 
singură normă de credinţă, o învăţătură şi un crez”, aşa 
cum a fost acesta definit de către cei 318 Părinţi ai Con¬ 
ciliului de la Niceea, din 325. Chiar dacă conciliile, ecu¬ 
menice sau locale, sînt multe la număr, ele - dacă sînt cu 
adevărat ortodoxe - sînt ca unul în acceptarea autorităţii 
divine şi în mărturisirea adevărului minţii lui Dumnezeu. 
Totuşi această doctrină unică şi statornică a fost măr¬ 
turisită în mijlocul vicisitudinilor diferitelor controverse, 
a căror reamintire devenise o metodă predilectă de afir¬ 
mare a ortodoxiei cuiva. 

Astfel, conciliul ţinut la Constantinopol în 680-681 a 
condus la redefinirea doctrinei persoanei lui Hristos cu 
un rezumat al dogmelor promulgate de conciliile prece¬ 
dente, iar sinodul iconoclast din 754 prefaţa denunţarea 
hristologică a icoanelor, pe care o hotăra printr-o nouă 
enumerare a decretelor hristologice ale celor şase concilii 
ecumenice. Patriarhul Nichifor, liderul opoziţiei faţă de 
acest sinod, declara: „Eu cinstesc cele şapte sfinte şi ecu¬ 
menice concilii”, dimpreună cu „dumnezeieştile, supra- 
fireştile şi mîntuitoarele dogme” proclamate de ele. El a 
completat această declaraţie, repetînd, unul cîte unul, cele 
şapte concilii ecumenice, enumerînd dogmele formulate 
de acestea precum şi ereticii pe care i-au condamnat. 

Contemporanul său, Teodor Studitul, afirma că, dacă 
cineva acceptă doctrina primului conciliu ecumenic ca 
normativă, acela se obligă, în consecinţă, să le accepte pe 
toate. Continua apoi, citind partea hristologică a Crezului 
de la Niceea şi aplicînd-o deciziilor fiecăruia dintre con- 
ciliile ce s-au succedat ulterior. Fotie, ca succesor al lui 
Nichifor, folosea aceeaşi tehnică, înşirînd realizările celor 
şapte concilii, unul cîte unul. Dar acest obicei fusese prac¬ 
ticat chiar mai devreme. Astfel, deja în secolul al VlI-lea, 
Sofronie dispunea de o metodă pentru a descrie realizările 
conciliilor ecumenice (care erau atunci doar cinci). Atît de 
răspîndită era această metodă şi atît de amănunţită 
era documentarea ei, încît, dacă crezurile şi hotărîrile 
doctrinare ale primelor cinci concilii ecumenice s-ar fi 
pierdut, recuperarea esenţei lor ar fi fost posibilă din 
scrierile lui Sofronie sau ale lui Maxim sau ale succe¬ 
sorilor lor. Ar fi imposibil totuşi să reconstruim textele lor 
exacte, pentru că teologii aveau obiceiul să prefacă pleo¬ 
nastic crezul pentru a corespunde controversei momen¬ 
tului şi pentru că istoria mai multor concilii şi a formulării 
crezurilor lor (de exemplu, a crezului presupus a fi adop¬ 
tat la Constantinopol în 381) devenise foarte devreme 
confuză. 

Primul dintre conciliile ecumenice - primul în timp, 
dar şi primul în faimă şi însemnătate între toate cele 
care i-au urmat - a fost Conciliul de la Niceea din 325. 
„Dintre aceste [concilii]”, spune Sofronie, „noi spunem că 
primul este adunarea celor 318 de-Dumnezeu-inspiraţi 
Părinţi de la Niceea”; dintre toate meritele conciliului, el 
citează faptul că acesta a „curăţit, prin poruncă dum¬ 
nezeiască, petele nebuniei lui Arie”. în opoziţie cu învă¬ 
ţătura lui Arie, Niceea a definit dogma Treimii, care devine 
prin aceasta norma de ortodoxie pentru toată creştină¬ 
tatea în toate secolele ce aveau să vină. Aşadar, „procla¬ 
marea Treimii drept singura vrednică de adorare, în trei 
ipostasuri neîmpărţite şi nedespărţite” pentru un gînditor 
ca Maxim reprezintă conţinutul însuşi al teologiei. Folo¬ 
sirea sintagmei „întreaga substanţă” la Pseudo-Dionisie 
îi oferă lui Maxim ocazia unui rezumat al credinţei de la 
Niceea. Expresia se referă la „dumnezeirea Sfintei şi 
singurei-vrednice-de-adorare Treimi, care s-a făcut cunos¬ 
cută în trei ipostasuri”. Prin urmare, nu trebuie înţeleasă 
ca o fiinţă dumnezeiască solitară, căci era obiceiul să se 
folosească „întreaga substanţă dumnezeiască” pentru 
Treime, revelată în pluralitatea persoanelor ca „Tată şi 

Fiu şi Sfînt Duh; căci acestea trei sînt una, întreaga şi 
singura Dumnezeire”. In acelaşi mod, el profită de pri¬ 
lejul acestei rezumări, ca şi de alte ocazii cînd acestea se 
ivesc, să-i condamne pe arieni, eunomieni şi pe alţi eretici 
anatemizaţi la Niceea, fie pe nume sau în grup, chiar 
dacă în unele cazuri (de exemplu, nestorienii), acestea 
sînt partide a căror loialitate faţă de Niceea este la fel de 
lipsită de compromisuri ca şi a sa. 

Ca o mărturisire a credinţei unice şi neschimbate a 
creştinătăţii, crezul de la Niceea şi-a permis totuşi unele 
neologisme, mai ales termenul homoousios. Pentru varii 
motive, inclusiv provenienţa lui eretică, termenul părea 
să fie ca o respingere a pretenţiei că ortodoxia este şi va 
rămîne mereu neschimbată. La aceasta Maxim răspunde 
prin a recunoaşte că au fost „unii părinţi de curînd” care 
au adoptat termenul, dimpreună cu expresia „din trei 
ipostasuri”. Dar aceşti termeni erau feluri de a afirma 
„dumnezeirea universală şi luminata cunoaştere şi orto¬ 
doxie” a firii divine unice care era, cu toate acestea, întreită, 
fiecare dintre cei Trei posedînd anumite proprietăţi unice, 
cum ar fi paternitatea, filiaţia şi puterea sfinţitoare a 
Sfîntului Duh. Termenul homoousios nu era decît un fel 
de a afirma ceea ce era subînţeles în unele metafore cum 
ar fi desemnarea Tatălui drept „izvor de viaţă”, ceea ce 
dovedea că monada dumnezeiască a purces ca Treime. 
Conţinutul lui homoousios a fost crezut şi învăţat din- 
totdeauna, dar acum a ajuns să fie mărturisit. Cum Niceea 
era socotită a fi doar elaborarea explicită în mărturisirea 
neschimbatei credinţe şi învăţături a Bisericii Ortodoxe, 
tot aşa conciliile care au urmat Niceei s-au situat în con¬ 
tinuitate cu Niceea şi cu ortodoxia. „Toţi Părinţii aleşi de 
Dumnezeu după Conciliul de la Niceea şi toate conciliile 
bărbaţilor ortodocşi şi sfinţi nu... au introdus o altă defi¬ 
niţie de credinţă adăugind propriile lor cuvinte..., ci doar 
au confirmat solemn definiţia în cauză ca fiind prima şi 
singura legalizată de cei 318 Părinţi”. Ei s-au rezumat 
să-i „dea o interpretare şi să-i stabilească implicaţiile, în 
ceea ce-i priveşte pe cei care îi interpretau fals dogmele şi 
le explicau distorsionat”. Atunci cînd dezbaterile asupra 
celor două voinţe în Hristos ameninţau unitatea credin¬ 
cioşilor ortodocşi, această credinţă unitară de la Niceea 
putea fi aplicată, prin mijlocirea unei asemenea exegeze şi 
descoperirea de implicaţii, la problemele nou apărute. „Să 
păzim marele şi întîiul leac al mîntuirii noastre”, îndemna 
Maxim, „minunata moştenire a credinţei, mărturisind cu 

sufletul şi gura, plini de încredere, ceea ce Părinţii ne-au 
învăţat”. Urma o parafrază întinsă a Crezului de la Niceea, 
îndreptată către controversele hristologice ale momen¬ 
tului. Iar cînd problema în dispută s-a schimbat de la 
voinţele lui Hristos la reprezentările Lui, tocmai prin 
mijlocirea, o dată în plus, a unei asemenea parafraze, 
Nichifor a putut nu numai să-şi reafirme jurămîntul său 
faţă de credinţa neschimbată a celor 318 Părinţi ai Con¬ 
ciliului de la Niceea, dar şi să-şi definească poziţia orto¬ 
doxă împotriva iconoclaştilor. 

„După acesta [Conciliul de la Niceea], dar nu în slavă 
sau în har, ci doar în timp” - continuă Sofronie - a fost 
„al doilea conciliu, întrunit în cetatea împărătească” a 
Constantinopolului, în 381. A fost provocat de diverse 
erezii, printre care cele ale lui Macedonie şi Apolinarie: 
prima dintre acestea reprezenta o negare a deplinei dum- 
nezeiri a Sfîntului Duh, o problemă care „nu fusese încă 
ridicată” la Niceea şi se cerea deci clarificată; cea de-a 
doua era o teorie a unirii ipostatice în Hristos, care inter¬ 
preta formula „Logos plus trup” dată pentru întrupare în 
aşa fel îneît părea să nege prezenţa unui suflet omenesc 
în Hristos. împotriva acestor învăţături, conciliul a reafir¬ 
mat doctrina trinitară de la Niceea, articulînd mai mult 
atît locul Sfîntului Duh, cît şi relaţia dintre Unime şi 
Treime şi condamnînd „pe aceia care sînt ostili Duhului”, 
dimpreună cu „apolinarienii”. Dacă acest conciliu a sta¬ 
bilit doctrina despre Sfîntul Duh şi despre Tretme, nu a 
rezolvat chestiunile hristologice ridicate de către apoli- 
narism. Aceste probleme s-au pus din nou la ceea ce Sofronie 
a numit „al treilea conciliu - al treilea numai în timp -, 
dar primul care şi-a ţinut şedinţele prin voia lui Dumnezeu 
la Efes”, în 431. Dacă conciliuul de la Constantinopol i-a 
condamnat pe „cei ce sînt potrivnici Duhului”, Efesul l-a 
anatemizat pe „închinătorul la om Nestorie şi întreaga lui 
necuviinţă care este potrivnică lui Hristos”. Acum a 
devenit o obişnuinţă să citezi nestorianismul şi apolina- 
rismul ca două extreme, ambele respinse de ortodoxie. 
Sofronie a ţinut să evidenţieze că era esenţial să se deo¬ 
sebească Conciliul de la Efes din 431 de aşa-numitul „sinod 
tîlhăresc” de la Efes din 449, care nu s-a întrunit „prin 
voia lui Dumnezeu” şi care a formulat doctrina persoanei 
lui Hristos în aşa fel îneît nu era conformă cu adevărul 
credinţei neschimbate ortodoxe. 

Formularea definitivă a doctrinei este realizarea „adu¬ 
nării pline de înţelepciunea lui Dumnezeu a celor 630 de 



58 


SPIRITUL CREŞTINĂTĂŢII RĂSĂRITENE (600-1700) 


Sof. Ep. sin. (PG 87 : 3185) 


Max. Opuse. 22 (PG 91: 257) 


Max. Opuse. 15 (PG91 : 168) 


Teod. AbQ Q Mim. 1.27 (Graf 
115) 


Teod. Abu Q Opuse. 4 (PG 
97:1508) 


Nichif. Antirr. 1.40 (PG 
100:300) 


Sof. Ep. sin. (PG 87: 3184) 
Vezi volumul 1, p. 342 


vestiţi părinţi şi luminători ai credinţei, adunare dumne¬ 
zeiască întrunită la Calcedon” în 451. Aici s-a stabilit că 
persoana lui Iisus Hristos, Dumnezeu-Omul, este o per¬ 
soană „în două firi” nedespărţite şi neamestecate. Această 
terminologie nu fusese folosită în definiţia conciliului de 
la Niceea. Era, prin urmare, o inovaţie? Nicidecum, căci 
controversa încă nu apăruse la Niceea şi deci nu fusese 
necesară această precizie sporită a unei asemenea termi¬ 
nologii ; şi totuşi, credinţa de la Niceea era credinţa de la 
Calcedon. Din cauza disputelor care se învolburau în jurul 
chestiunii hristologice în secolul al VH-lea şi din cauza 
folosirii hristologiei drept principiu pentru rezolvarea pro¬ 
blemelor iconoclaste din secolele al VUI-lea şi al IX-lea, 
Calcedonul a ajuns să fie socotit, ca fiind al doilea moment 
crucial, după Niceea, pentru dezvoltarea doctrinei. „Leon, 
exarhul marii Biserici romane, preaputernicul şi prea- 
sfîntul”, a fost cel al cărui punct de vedere avea să fie 
adoptat la Calcedon, impunînd formula pe baza căreia, cu 
adăugiri semnificative din alte surse, conciliuul a putut 
să ia o hotărîre. Cînd Eutihie şi Dioscor şi-au stabilit 
învăţăturile hristologice, „Biserica nu le-a acceptat nici 
pe acestea două, nici pe cele potrivnice lor, ci - aşa cum 
era obiceiul ei - le-a încredinţat pe toate sfîntului conciliu” 
de la Calcedon. Aici, „adevărata dogmă a mărturisirii lui 
Hristos” fusese adoptată ca „definiţia dumnezeiescului 
conciliu al Sfinţilor Părinţi de la Calcedon”. Iar cînd apă¬ 
rarea folosirii icoanelor în Biserică a ajuns să se înte¬ 
meieze pe argumente hristologice, adversarii puteau fi 
acuzaţi de încercarea de a aboli deciziile dogmatice de la 
Calcedon, care articulaseră taina dumnezeieştii uniri în 
Hristos cu o asemenea claritate şi precizie. Liderii creş¬ 
tinismului răsăritean al secolului al VH-lea, în special 
Maxim Mărturisitorul, aveau să afle, spre întristarea lor, 
că legămintele de loialitate faţă de Calcedon nu erau sufi¬ 
ciente pentru a înlătura un conflict sever în legătură cu 
persoana lui Hristos, şi că problemele conflictului şi ter¬ 
menii soluţiei erau fixaţi în contextul care provenea de la 
cel de-al patrulea conciliu ecumenic. 

Aceste patru concilii ocupau un loc aparte în structura 
autorităţii dogmatice, care corespundea locului celor patru 
Evanghelii - o paralelă ce a şi fost folosită de către papa 
Grigorie I. Chiar şi după ce s-au mai adăugat şi alte 
concilii recunoscute atît de Răsărit, cît şi de Apus drept 
ecumenice şi normative, Niceea, Constantinopolul, Efesul 
şi Calcedonul au continuat să aibă o aură specială. Ca 

urmare, în jurul anului 633, Sofronie mai punea încă 
primele patru concilii într-o clasă aparte, dar, continua 
el: „Dincolo şi deasupra acestor patru mari şi ecumenice, 
cu totul sfinte adunări ale sfinţilor şi binecuvîntaţilor 
părinţi, care sînt vrednice de egală cinste, mai primesc şi 
un alt sfînt şi ecumenic conciliu, pe lîngă acestea, un al 
cincilea, ţinut în cetatea împărătească în vremea cînd 
Iustinian deţinea sceptrul Imperiului Roman”, în 533. 
Realizarea lui a fost „reconfirmarea vestitului conciliu 
de la Calcedon”, odată cu condamnarea „acelui scrîntit 
Origen” şi a „celor trei capitole” la care făcuseră apel 
nestorienii. Fie pentru că era atît de recent sau pentru că 
propria sa poziţie asupra unor chestiuni avea afinităţi cu cei 
condamnaţi acolo, acest conciliu şi controversele sale ocupau 
un loc important în scrierile lui Maxim. Este evident că 
Maxim putea să condamne teoriile lui Tfeodor de Mopsuestia 
despre corecta interpretare a unei cărţi precum Cîntarea 
Cîntărilor, dar trebuia tot aşa să condamne origenismul. 
Drept urmare, el respinge ideea de preexistenţă a fiinţelor 
raţionale. Cu aceasta, el repudia ideea unei căderi pre¬ 
istorice, care nu este susţinută nici de Scriptură şi nici de 
Părinţi. Era felul Părinţilor de a urma calea împărătească, 
acea via media, în opoziţie cu teoria lui Origen a pre- 
existenţei sufletului şi cu teoriile despre preexistenţă 
trupului, şi de a învăţa că sufletul şi trupul au fost create 
simultan. El vorbeşte de ceea ce „învaţă şi cred orige- 
niştii”, folosind timpul prezent. Un secol mai tîrziu, Tbodor 
Abu Qurra se credea în stare să spună: „Cît despre conci- 
liuul al V-lea, nu există nimeni care să apere ereziile 
condamnate de el”, incluzînd probabil făţiş origenismul. 

Catalogul conciliilor scris de Sofronie se opreşte la 
cinci, acesta fiind numărul inclus în primul volum al aces¬ 
tei lucrări; dar cum conciliile al Vl-lea şi al VlI-lea - despre 
care vom discuta în prezentul volum - au devenit parte a 
corpusului dogmatic al creştinismului ortodox, ele au fost 
adăugate în cataloagele succesorilor săi. Astfel, de exemplu, 
Patriarhul Nichifor, în catalogul deja citat, merge mai 
departe de aceste cinci concilii la al Vl-lea şi al VlI-lea 
şi îl apără, ca fiind „important” şi „ecumenic”, pe cel de-al 
VlI-lea, la care el însuşi a participat. Totuşi, chiar dacă 
proliferarea conciliilor n-ar putea fi luată în sensul că au 
fost formulate doctrine noi, ea ridica problema relaţiei 
dintre conciliu şi doctrină. Trebuia să se admită că nu 
întreaga doctrină a Bisericii era menţionată expres în 
hotărîrile dogmatice ale conciliilor. Concret, Maxim ridica 

o întrebare, dar lăsa totodată „înţelepţilor” răspunsul la 
ea: „dacă această dogmă [a mîntuirii ca îndumnezeire] 
aparţine tainei credinţei Bisericii”, de ce „n-a fost inclusă 
cu alte [dogme] în simbolul care expune credinţa întru 
totul curată a creştinilor, compusă de Părinţii noştri sfinţi 
şi binecuvîntaţi”, probabil cei 318 Părinţi ai Conciliului 
de la Niceea? Neîndoielnic, dogma reprezintă adevărul 
neschimbător al mîntuirii, dar acest adevăr n-a fost epuizat 
de concilii şi de realizările lor. Calea spre cunoaşterea lui 
Dumnezeu este încă lungă; mult mai lungă chiar decît s-ar 
putea deduce din studiul acestora. 


Cunoaşterea Celui Incognoscibil 

Autoritatea în doctrina creştină este, prin urmare, auto¬ 
ritatea „unui conciliu, a unui Părinte sau a Scripturii”. Şi 
totuşi, fiecare dintre aceste norme ne trimite dincolo de 
ea însăşi spre ceva ce-i conferă acest statut. Conciliile 
sînt normative, dar există dogme centrale, cum ar fi mîn- 
tuirea prin îndumnezeire, care nu sînt conţinute în hotă- 
rîrile lor, iar adevărata „mistagogie teologică” transcende 
dogmele formulate de concilii. Părinţii Bisericii au stabilit 
conţinutul ortodoxiei, dar adevăraţii Părinţi au fost aceia 
care, asemenea lui Dionisie Areopagitul, au învăţat că 
„formulările negative despre lucrurile dumnezeieşti sînt 
cele adevărate” şi, în consecinţă, au impus limite gîndirii 
şi limbajului lor. Scriptura are primul şi ultimul cuvînt în 
determinarea doctrinei, dar chiar şi în acceptarea cuvin¬ 
telor Scripturii trebuie să nu uităm că „fiecare cuvînt al 
lui Dumnezeu, scris pentru oameni potrivit vremurilor de 
acum, este un înaintemergător al Cuvîntului care se va 
descoperi mai deplin în Duhul, în chip nescris”. Toate cele 
trei componente ale sistemului autorităţii ortodoxe sînt 
astfel depăşite de propriul lor conţinut, iar cunoaşterea 
pe care o mijlocesc este o modalitate unică de cunoaştere, 
una care afirmă incognoscibilitatea a ceea ce ştie. Este 
important pentru teologie să cunoască relaţia dintre „cele 
exprimabile şi cele ce sînt inexprimabile, dintre cele cognos¬ 
cibile şi cele incognoscibile”. 

Alături de obiectivitatea cunoaşterii puse la îndemînă 
prin concilii, prin Părinţi şi Scriptură, a apărut o teologie 
a cunoaşterii subiective şi a experienţei religioase, care a 
ocupat un spaţiu larg în dogmatica bizantină. „De unde 
vine ideea că Părinţii Bisericii socotesc necesar să se 

ocupe de aceste chestiuni în dogmatică? Nu există alt 
răspuns decît că monahismul a atras atenţia asupra semni¬ 
ficaţiei problemelor psihologice”. Adevărul este neschim¬ 
bător şi static, dar experierea lui este dinamică şi varia¬ 
bilă. A existat o veche distincţie între „teologie” şi „icono- 
mie”, între studiul Treimii în sine şi cel al întrupării şi 
mîntuirii dobîndite prin viaţa lui Iisus Hristos; această 
distincţie este menţinută. Tbt importantă este şi distincţia 
dintre teologia care se ocupă cu simbolurile revelaţiei şi 
cea care procedează demonstrativ. Dar aceasta presupune 
că teologia este obligată să-şi recunoască totodată validi¬ 
tatea şi limitele, fuga de speculaţie, la fel ca şi indiferenţa 
doctrinară şi concentrarea asupra scopului comunicării: 
„nici să ne ocupăm noi înşine cu cele de deasupra noastră, 
nici să neglijăm cunoaşterea lui Dumnezeu, ci să dăm şi 
altora din cele ce ne-au fost hărăzite nouă”. în sprijinul 
acestei atitudini, s-ar putea cita Scriptura care îndeamnă: 
„Cele mai presus de tine nu le căuta şi pe cele mai tari 
decît tine nu le iscodi. Cele ce ţi s-au poruncit ţie, pe 
acelea le cugetă, că nu-ţi sînt de nevoie cele ascunse”. 

Cele două îndemnuri din acest pasaj - să evităm cele 
ce sînt mai presus de noi şi să cugetăm la ceea ce ni s-a 
dat prin revelaţie - constituie programul teologiei. Teo¬ 
logia este, în acelaşi timp, sublimă şi „apofatică”, adică se 
bazează pe negaţie. După cum a spus evanghelistul Ioan, 
„pe Dumnezeu nimeni nu L-a văzut vreodată”, ceea ce 
înseamnă că putem vedea slava lui Dumnezeu, dar nu pe 
Dumnezeu însuşi. Căci Dumnezeu este propriul Său loc şi 
propriul Său hotar şi nemişcarea la fel ca şi mişcarea sînt 
definite de El. Din cele mai vechi timpuri, cuvintele din 
rugul nemistuit: „Eu sînt Cel ce sînt” au fost înţelese în 
sensul că Dumnezeu este „Cel ce este” într-un sens deosebit. 
Maxim nu numai că ia acest cuvînt drept „titlu” pentru 
Dumnezeu, dar insistă asupra faptului că atunci cînd 
Dumnezeu este numit „Cel ce este”, aceasta se referă la 
„totalitatea fiinţei colective”. Dar, strict vorbind, Dumnezeu 
transcende fiinţa, căci El este Creatorul tuturor. Tratatul 
lui Pseudo-Dionisie Despre numele divine oferă baza pentru 
această lămurire a termenilor simbolici, inclusiv termenul 
„fiinţă”, cu care oamenii îl pot numi pe Dumnezeu Cel 
nenumit. Nu este mai puţin precis să-L identifici pe 
Dumnezeu drept „nimic”, căci nu folosim verbul „a fi” 
univoc cînd vorbim de Creator şi de creaturi. Aşadar, 
Dumnezeu este necunoscut, după Dionisie — nu în sensul 
că numele „Dumnezeu” nu are înţeles, ci că transcende 

orice înţeles şi înţelegere. Chiar dacă îngerii au o formă 
înaltă de cunoaştere, neatinsă prin experienţa senzorială, 
nici măcar ei nu pot înţelege multe lucruri despre misterul 
divin, ci trebuie să-şi acopere faţa, ca în Isaia 6,2. Cunoaş¬ 
terea lui Dumnezeu este revelată fiecărei creaturi în funcţie 
de capacitatea ei; aşadar, este cunoaştere măsurată, dar 
adevărata cunoaştere a lui Dumnezeu în El însuşi trebuie 
să fie nemăsurată, asemeni lui Dumnezeu. Dacă Dumnezeu, 
care este literalmente „nemăsurat” (ap£Tpr|Toţ) (adică, nu 
mare, ci dincolo de măsură), s-ar descoperi pe sine în ade¬ 
vărata sa fiinţă, trauma asupra minţii omeneşti ar fi la fel 
cu cea provocată ochiului neprotejat de soarele strălucitor. 

Aşadar, cel mai precis mod de a vorbi despre cunoaş¬ 
terea lui Dumnezeu este să o descrii ca pe o „necunoaştere 
ce cunoaşte”, iar cel mai potrivit mod de a vorbi despre 
Dumnezeu însuşi este în negaţii. Dumnezeu este cunoscut 
prin contrarii, de vreme ce El transcende atît afirmaţia, 
cît şi negaţia. El participă la realitatea creaturilor Sale - 
dar „într-un fel neparticipativ”, păstrîndu-şi transcen¬ 
denţa absolută chiar şi în suveranitatea sa de Creator. De 
fapt, „propoziţiile negative despre lucrurile divine sînt 
singurele adevărate”. Aceasta se aplică nu numai la dis¬ 
cursul despre Dumnezeu, ci şi la discursul despre tot ceea 
ce e dumnezeiesc, aşa încît chiar şi termeni cum ar fi 
„viaţă” şi „lumină” nu înseamnă acelaşi lucru în acest 
context. Răspunsul la întrebarea: „Cine ştie cum s-a întru¬ 
pat Dumnezeu şi totuşi rămîne Dumnezeu ?” nu a putut fi 
dat de formulări pozitive sau de speculaţii despre natura 
divină. „Aceasta numai credinţa o poate cuprinde, cinstind 
Logosul prin tăcere”. Astfel, tăcerea devine un mijloc de 
comunicare şi de înţelegere prin care credinţa învaţă. De 
aici „faptul însuşi de a nu cunoaşte nimic [din El - n. tr.] 
echivalează cu o cunoaştere mai presus de minte”, aşa 
cum au spus Grigorie de Nazianz şi Dionisie. Dumnezeu 
este necunoscut şi totuşi cunoscut, căci „Dumnezeu devine 
cognoscibil prin necunoaştere”. Tot aşa, El este nicăieri 
(în sensul că fiinţa Sa nu e circumscrisă în spaţiu) şi totuşi 
pretutindeni (în sensul că umple totul); în raport cu timpul 
ca şi în raport cu spaţiul, El şi conţine, şi transcende 
epocile şi timpurile cu care oamenii măsoară secvenţa 
temporală. Pe scurt, „o minte desăvîrşită este aceea care, 
prin credinţă adevărată, în suprema necunoaştere cunoaşte 
pe Cel în chip suprem incognoscibil” 1 . 


1. Stăniloae : „a supracunoscut în chip supraneştiut pe Cel supra- 
necunoscut” (Filoc. 2:98) (n. tr.). 

Dar, aşa cum continuă Maxim pasajul, o minte desă- 
vîrşită este cea „care, contemplînd universul făpturilor 
Lui, primeşte de la Dumnezeu cunoştinţa cuprinzătoare a 
providenţei şi a judecăţii Sale”. Căci, pe temeiul creatu¬ 
rilor Sale, au perceput oamenii că Dumnezeu există; ceea 
ce însă n-au putut ei înţelege a fost ce este Dumnezeu. 
Noi îl cunoaştem pe Dumnezeu nu din fiinţa lui, ci din 
măreţia făpturilor Sale şi din purtarea Sa de grijă pentru 
creaţia Sa. Toţi teologii sînt de acord că Dumnezeu nu 
trebuie cinstit în temeiul esenţei Sale, care rămîne suprem 
incognoscibilă, ci în temeiul purcederii Sale „în afară”, 
adică al providenţei şi preştiinţei Sale, ca o cauză a crea¬ 
ţiei Sale. Acesta este cuprinsul adevăratei cunoaşteri teo¬ 
logice. Putem merge pînă la a spune că însuşi numele de 
„Dumnezeu” nu se referă la esenţa lui Dumnezeu în Sine, 
ci la iubirea Sa de oameni. Aceasta înseamnă că „noi 
construim titlurile lui Dumnezeu pe baza formelor de 
participare pe care ni le-a conferit”. Teologia nu este o 
ştiinţă a ontologiei divine, ci a revelaţiei divine. Dacă 
„cunoaştere” ar însemna numai ontologia divină, atunci 
cunoaşterea teologică n-ar fi cunoaştere; dar dacă ar 
însemna cunoaştere despre cuvîntul autentic şi adevărata 
laudă a lui Dumnezeu, atunci cunoaşterea teologică ar 
avea dreptul să fie numită cunoaştere. Este imposibil să-l 
cunoşti pe Dumnezeu aşa cum este El în Sine, căci El este 
cauza tuturor lucrurilor şi „simplitatea însăşi a tuturor 
lucrurilor simple, viaţa celor ce trăiesc, în esenţă fiind 
transcendent tuturor esenţelor”. Pentru a dobîndi aceste 
modalităţi de cunoaştere teologică, după ce s-au folosit 
diferite realităţi create ca analogii pentru Dumnezeu, este 
nevoie „să se îndepărteze complet de la El fiecare din 
lucrurile cu care L-am comparat”. Menirea adevăratei 
cunoaşteri de Dumnezeu este să se cureţe de aceste ima¬ 
gini şi astfel, în necunoaşterea sa, să-L cunoască pe 
Dumnezeu”, „căci necunoaşterea lui Dumnezeu de către 
cei care sînt înţelepţi întru cele dumnezeieşti nu este o 
lipsă de învăţătură, ci o cunoaştere prin tăcere a faptului 
că Dumnezeu este necunoscut”. 

Astfel, avertismentul din Iisus Sirah 3,20-21 este res¬ 
pectat : „Cele mai presus de tine nu le căuta şi pe cele mai 
tari decît tine nu le iscodi”. Dar atenţionarea are drept 
contraparte îndemnul: „Cugetă, însă, la cele care ţi s-au 
poruncit”. Era sarcina raţiunii care acceptase doctrina 
Părinţilor să înainteze spre înţelegere [a lui Dumnezeu - 
n. tr.], şi aceasta nu în pofida, ci tocmai datorită caracterului 

apofatic al cunoaşterii de Dumnezeu demne de încredere. 
„Credinţa în căutarea cunoaşterii” 1 este formula pusă pe 
seama teologului latin Anselm de Canterbury, din a doua 
jumătate a secolului al Xl-lea; dar se aplică la fel de bine 
demersului întreprins de teologii greci, printre care Maxim, 
loan Damaschinul şi alţii. „Viaţa minţii este lumina cunoş¬ 
tinţei, iar aceasta izvorăşte din dragostea de Dumnezeu”. 
Totuşi, o asemenea dragoste pentru Dumnezeu este înte¬ 
meiată pe credinţa adevărată şi trebuie separată de doc¬ 
trina fără de care nu poate însă exista. Pe de o parte, 
această doctrină, oricît de neschimbată şi definitivă, soli¬ 
cită reflecţie raţională. Căci „harul lui Dumnezeu nu 
lucrează înţelepciunea în sfinţi fără mintea care să o 
primească; nici cunoaşterea fără puterea raţiunii care 
este capabilă de ea, nici credinţa fără deplinătatea minţii 
şi a raţiunii cu privire la cele ce vor veni... Pe de altă 
parte, nimic din cele înşirate nu va dobîndi omul numai 
prin puterile sale naturale, fără puterea lui Dumnezeu 
care să i le dăruiască”. Contextul acestei credinţe aflate 
în căutarea înţelegerii era cultul Bisericii. Indumnezeirea 
nu a fost potrivit definită în crezuri şi în dogmele Bisericii, 
căci „această izbăvire de toate relele, această cale scurtă 
către mîntuire, dragostea adevărată de Dumnezeu, cea 
din cunoştinţă, ...aceasta [este] adevărata slujire, cu ade¬ 
vărat bineplăcută lui Dumnezeu”. O asemenea slujire este 
„o liturghie cosmică”, în care mintea credincioasă găseşte 
o exprimare potrivită naturii revelaţiei. Tainele şi ierurgiile 
săvîrşite de oameni pe pămînt sînt o imitaţie a ierarhiei 
cereşti. Astfel, „imitînd pe îngerii din cer, ne vom afla 
slujind lui Dumnezeu prin toate”. Implicaţiile teologice 
ale acestei vieţi liturgice aveau să fie preocuparea gîndirii 
răsăritene în secolul următor. 

Slujirea este totuşi mai mult decît săvîrşirea sfintei 
liturghii, căci credinţa aflată în căutarea înţelegerii este 
şi ea angajată în slujirea lui Dumnezeu prin minte. Min¬ 
tea II slujeşte pe Dumnezeu în duh şi adevăr atunci cînd 
se concentrează asupra celor pe care Dumnezeu le-a reve¬ 
lat într-o formă care să facă posibilă înţelegerea lor de 
către aceasta. Este adevărat că, neîndoielnic, cuvîntul 
scris al Bibliei este doar un „înaintemergător”, precum 


1. Fides quaerens intellectum - una dintre celebrele propoziţii expri- 
mînd viziunea scolasticilor asupra raportului dintre credinţă şi 
raţiune, alături de Credo ut intelligam („Cred ca să înţeleg”) şi 
Intelligere quod credimus („A înţelege ceea ce credem”) (n. tr.). 

Ioan Botezătorul, cel ce pregătise calea pentru Cuvîntul 
desăvîrşit care avea să urmeze. Mai mult, chiar şi termeni 
şi nume folosite în Scriptură cînd este vorba de Dumnezeu, 
deşi adevărate, trebuie privite ca nepotrivite şi, în această 
accepţiune, „nevrednice” de El. Dar recunoaşterea acestei 
nevrednicii derivă ea însăşi din revelaţia lui Dumnezeu 
în Scriptură, aşa îneît adevărata fidelitate faţă de Scriptură 
nu constă în a pretinde că limbajul ei este o dezvăluire a 
fiinţei lăuntrice a lui Dumnezeu, ci în a recunoaşte faptul 
că ne vorbeşte despre voinţa lui Dumnezeu de a mîntui 
lumea. Tocmai de aceea mintea trebuie să acorde mare 
atenţie revelării voinţei Lui mîntuitoare. Aceasta înseamnă 
că, vorbind despre Dumnezeu, trebuie să ne ţinem de 
acele lucruri ce au fost dezvăluite în Scriptură. Folosirea 
cu sensuri diferite, în Scriptură şi la Părinţi, a aceluiaşi 
cuvînt a generat multă confuzie, însă pentru Părinţi — să 
ne amintim — nu terminologia era importantă, ci conţinutul. 

Credinţa aflată în căutarea înţelegerii avea aşadar, 
datoria de a clarifica aceste diverse sensuri în care erau folo¬ 
site cuvintele. „A spune ceva fără ca mai întîi să distingi 
sensurile a ceea ce s-a spus nu aduce nimic altceva decît 
confuzie” şi întunecare în loc de clarificare. Concret, apariţia 
aceluiaşi termen la filozofi păgîni şi la teologi creştini 
putea conduce la asemenea confuzie numai dacă nu se 
recunoştea că ceea ce se spusese printre greci într-un sens 
nereligios fusese preluat de anumiţi gînditori creştini pre¬ 
cum Dionisie pentru a articula taina adevărului. Printr-o 
folosire adecvată a cuvintelor, Dionisie a adaptat aceşti 
termeni greceşti la scopuri teologice. Trebuia însă atenţie şi 
pentru a observa înţelesul distinct dobîndit de asemenea 
termeni filozofici, atunci cînd ei erau folosiţi în doctrina 
creştină. Cu toate acestea, înţelesul termenului „compozit”, 
de exemplu, cînd erau aplicat la relaţia dintre firea divină 
şi cea umană a lui Hristos, putea fi stabilit prin consultarea 
„atît a filozofilor Idin afara Bisericii], cît şi a înţelepţilor 
mistagogi divini ai Bisericii”. Şi totuşi, cînd cel ce expunea 
învăţăturile creştine folosea scrierile filozofilor în sensul 
acesta, el trebuia să-şi amintească faptul că Dumnezeu, 
la Care aceste doctrine se referă, transcende categorii 
filozofice ca înţelepciune, sau ipostas, sau ousia. Cunoaş¬ 
terea lui Dumnezeu este o cunoaştere a Celui necunoscut 
şi incognoscibil, în înlănţuire cu mărturia Scripturii şi cu 
învăţătura Părinţilor. 

Unire şi împărţire în Hristos 

Abramowski (19-10) 78 


Doctrina persoanei lui Hristos, formulată la conciliile ecu¬ 
menice, a realizat şi a exprimat unitatea creştinătăţii orto¬ 
doxe catolice, dar a produs şi cele mai lungi schisme din 
istoria creştinismului. Ca o ironie, aceste sciziuni în „trupul 
lui Hristos” se datorează doctrinei ortodoxe a unirii şi 
împărţirii în persoana lui Hristos, o ironie pc care cei 
implicaţi în aceste sciziuni au sesizat-o. Refcrindu-se la 
Conciliul dc la Efcs din 431, nestorienii susţineau că 
timpul cînd unitatea persoanei lui Hristos a fost afirmată 
este şi timpul „de cînd Biserica a început să se divizeze”. 
Douăzeci de ani mai tîrziu, în 451, Conciliul de la Calcedon 
a dat naştere unei schisme cu „monofiziţii”. Divizarea 
bisericească şi politică a avut loc prin acele concilii din 
secolul al V-lea, dar „divizarea intelectuală şi culturală 
s-a consumat la aproape o sută de ani de la cea politică”. 
Din punct de vedere doctrinar, perioada dintre secolele 
al Vll-lea şi al IX-lea a fost chiar şi mai decisivă, căci, pe 
parcursul ei, flecare dintre cele trei partide importante - 
nestorienii, monofiziţii şi calcedonienii - şi-au articulat 
poziţia hristologică distinctă într-un fel care perpetua 
divizarea şi împiedica retragerea (sau înaintarea) spre o 
formulă de unire. După ce s-a stabilit definiţia de la Niceea, 
a existat de asemenea o vreme de tulburări şi de redefî- 
nire, care a durat aproape jumătate de secol. Insă perioada 
de tulburări de după Efcs şi Calcedon durează dc cinci¬ 
sprezece secole. 

Chiar dacă motivele acestei continue schisme în legă¬ 
tură cu dogma persoanei lui Hristos nu ţin în mare 
măsură de istoria doctrinei, ar fi pur reducţionism dacă 
am presupune, aşa cum au făcut mulţi interpreţi moderni, 
că în joc nu sînt chestiuni cu adevărat doctrinare. Efortul 
de a cuprinde într-un set de formule dogmatice unirea şi 
împărţirea firilor divină şi umană în Hristos a fost, în cel 
mai bun caz, neadecvat şi, în orice caz, nu întotdeauna la 
cel mai înalt nivel. „Dintre toate tainele dumnezeieşti” — 

spunea Maxim - „taina lui Hristos este cea mai tainică”. 
Era bine şi frumos pentru teologii ortodocşi să afirme că 
„noi proclamăm... dualitatea esenşelor îngemănate în El 
precum şi a proprietăţilor lor..., dar tot aşa declarăm com¬ 
binarea acestora ontologic într-o unitate a persoanei prin 
mijlocirea unirii ipostatice”; acest lucru nu era în mod 
necesar o poziţie doctrinară solidă. Aşa cum profeţise 
dreptul Simeon despre pruncul Iisus, doctrina persoanei 
lui Hristos fusese „spre căderea şi spre ridicarea multora”, 
sau „spre ridicarea multora şi spre căderea lor”. Istoria 
care a urmat acestei doctrine, tot în forma ei ortodoxă, 
sugerează că definiţiile de la Efcs şi Calcedon lăsau încă 
mult de dorit. Chiar dacă nu ar fi existat o nevoie continuă 
de apărare împotriva criticilor şi de clarificare a acestor 
definiţii, în legătură cu ceea ce, convenţional, se presupu¬ 
nea a fi cele două extreme, nestoriană şi monofizită, „calea 
de mijloc” în ortodoxia calcedoniană însăşi ar fi cerut 
totuşi o rafinare a exprimării unirii dumnezeiescului şi 
omenescului în Hristos, precum şi a deosebirii dintre ele. 

Chiar dacă ne vom concentra mai întîi asupra dez¬ 
voltării ortodoxiei ca doctrină a Bisericii despre Hristos, 
complexitatea relaţiilor dintre cele trei părţi ne cere să 
acordăm fiecăreia măcar puţină atenţie, urmînd „ordinea 
istorică: mai întîi, teologia nestoriană, apoi cea mono¬ 
fizită, apoi cea greacă”. Am discutat mai devreme despre 
ele ca parte a rezultatului disputelor secolului al V-lea; 
acum continuarea istoriei acestora ne obligă să ne oprim 
asupra lor. Numai în temeiul acesta putem să interpretăm 
teoria despre Hristos ca om universal, care a rezultat din 
conflictele dintre partide şi din interiorul lor. Intrucît 
această versiune a învăţăturii ortodoxe a fost cea care s-a 
dovedit folositoare în salvarea ortodoxiei, atunci cînd potriv¬ 
nicii folosirii icoanelor în Biserică au invocat argumente 
hristologice în favoarea poziţiei lor, ea a dobîndit o semni¬ 
ficaţie care depăşea chiar interpretarea persoanei şi lucrării 
lui Hristos. Mai mult, rezumatul nostru a ceea ce a fost în 
cele din urmă identificat drept doctrină ortodoxă trebuie 
să includă şi răspunsurile teologiei calcedoniene la învă¬ 
ţătura nestoriană şi la cea monofizită. Toate cele trei părţi 
au declarat că unitatea umanităţii, pierdută prin păcat, a 
fost restaurată în Hristos. Şi totuşi, ei înşişi nu au putut 
realiza unitatea în doctrina lor despre cine sau ce este 
Hristos. 

Hotărîtă să afirme autoritatea conciliilor, ortodoxia se 
identifica pe sine cu anatema pronunţată la Efes, în 431, 
asupra lui „Nestorie, închinătorul la om” şi asupra teo¬ 
logici sale despre întrupare ca sălăşluirc a Logosului. 
Totuşi, adepţii acelei teologii continuau să reziste ana¬ 
temei şi să declare că viziunea lor asupra relaţiei dintre 
divin şi uman în Hristos era singura corectă şi că „noi, 
Biserica lui Hristos Domnul nostru, deţinem adevărul 
Evangheliei”, pe cînd toţi ceilalţi s-au îndepărtat dc la el. 
Mai mult chiar dccît în ortodoxia bizantină, adevărul era 
aici neschimbător, aşa îneît este cu putinţă să citezi scrii¬ 
tori despărţiţi între ci dc multe secole, de la un Babai cel 
Marc, din secolul al VH-lea şi pînă la un Abdisa, dc la 
sfîrşitul celui de-al XlII-lea, aproape fără să dai atenţie 
locului unde se plasează ci în timp. Chestiunea persis¬ 
tentă şi fundamentală pc care hristologia nestoriană con¬ 
tinua să o pună adversarilor ci era: „Atunci, cc este de 
făcut cu dualitatea dumnezeirii şi omenităţii” în Hristos ? 

Această dualitate, deşi negată în 431, era - în ochii 
nestorienilor - reafirmată de către ortodocşi, douăzeci dc 
ani mai tîrziu, la Calcedon, chiar dacă acest conciliu repeta 
şi el condamnarea lui Nestorie şi declara aprobarea sa 
faţă de Chirii al Alexandriei. Atunci cînd s-au discutat 
aceste hotărîri ale Calccdonului, Nestorie a atacat conciliul 
socotindu-1 „originea prăpastiei” care îi separa de alţi 
creştini şi locul do unde aceasta începuse să se deschidă, 
învăţătura Conciliului de la Calcedon potrivit căreia 
există „un ipostas” în Hristos a fost denunţată ca „o gre¬ 
şeală nebunească” şi „o corupere a credinţei noastre”. însă 
chiar terminologia calcedoniană putea fi folosită de către 
nestorieni pentru a-şi defini propria lor învăţătură despre 
dualitate: „Naturile sînt păstrate... fără încurcătură, 
neamestecate, nedespărţite”. Adevărata doctrină nu este 
nici cea de la Efes, nici cea de la Calcedon, ci aceea a 
„Părinţilor, învăţătorilor, înaintaşilor şi îndrumătorilor 
mei, cei 318” părinţi ai Conciliului dc la Niceea. Acesta 
era „vestitul sinod al celor 318 părinţi”, căruia teologii 
nestorieni îi declarau fidelitate. în 585, un sinod nesto- 
rian afirma doctrina „celor 318 sfinţi părinţi strînşi la 
Niceea şi cei 150 de părinţi adunaţi la Bizanţ o declară, 
o învaţă, o scriu şi o afirmă pentru Bisericile din toate 
ţările”. Primele două concilii erau normative pentru 

învăţătura nestoriană, dar cele care le urmează, nu - o 
viziune pe care apărătorii Efcsului şi ai Calcedonului o 
găseau lipsită de consistenţă. Ceea ce „am învăţat de la 
adevărata tradiţie a tuturor fiilor Bisericii catolice şi apos¬ 
tolice” era mărturisirea acestor două concilii. împărtăşind 
această mărturisire cu toţi creştinii ortodocşi, se putea 
declara cu încredere că acesta era „spiritul Sfintei Scripturi 
şi al tradiţiei întregii Biserici catolice şi apostolice”. In 
disputele lor cu adepţii Efcsului şi ai Calcedonului, nesto- 
rienii puteau să identifice ca punct dc pornire comun 
„dogmele care sînt în concordanţă cu credinţa”, şi anume, 
acelea dc la Niceea şi Constantinopol. Chestiunea aflată 
în discuţie era continuitatea dintre primele două concilii 
şi cclc ce au urmat. 

Înccrcînd să nege această continuitate, ncstoricnii din 
secolele următoare au repetat şi au păstrat cele mai multe 
din accentele caracteristice teologiei Logosului sălăşluit, 
preluate din secolele al IV-lea şi al V-lea. Multe dintre 
textele biblice preferate erau aceleaşi. O importanţă deose¬ 
bită avea textul din Ioan 2,19: „Dărîmaţi templul acesta 
şi în trei zile îl voi ridica”. Acesta era, în multe privinţe, 
pasajul-cheie în definiţia nestoriană a naturii unirii dintre 
divin şi uman în Hristos. Intr-o declaraţie, preluată aproape 
cuvînt cu cuvînt de la Nestorie însuşi, principalul teolog 
nestorian al secolului al Vll-lea spunea: „Astfel, noi îl 
adorăm pe Dumnezeu în templul umanităţii Sale [i.e. 
trupul său - n. tr.J, întrucît locuieşte în el ca într-un 
templu, unit cu el pe vecie”. Tămîia adusă pruncului Hristos 
de către magi avea drept scop „să arate că cel născut este 
templul lui Dumnezeu”. Cuvintele Evangheliei care spun 
că „Iisus creştea”, atît de dificil de interpretat pentru 
teologia unirii ipostatice, reprezentau pentru nestorieni o 
cale de interpretare a evenimentelor istorice din Evan¬ 
ghelie cum ar fi foamea, somnul şi suferinţa lui Hristos. 
Cele două versiuni siriace ale pasajului de la Evrei 2,9, 
asupra căruia o întreagă generaţie anterioară s-a implicat 
în dispute, erau încă în discuţie, ncstoricnii preferind 
următoarea lectură: „Despărţit de Dumnezeu, El a gustat 
moartea”. Ioan 1,14, textul-probă pentru unirea ipostatică, 
era luat în sensul că „El şi-a asumat trupul şi S-a sălăşluit 
în el, adică în unul dintre ipostasurile omenităţii noastre”, 
şi se evidenţia că textul nu spune „El s-a făcut om”, ci „El 
s-a făcut trup”. Distincţia dintre „Dumnezeu în chip” şi 
„chip de rob” era interpretată ca echivalentul distincţiei 
nestoriene dintre „unul dintre ipostasurile Treimii” şi „unul 
dintre ipostasurile” omenităţii. 

Din aceste pasaje, nestorienii dovedeau teologia Logo¬ 
sului sălăşluit. Coloseni 2,9 era parafrazat ca să însemne : 
„în el Dumnezeu-Logosul sălăşluieşte perfect”. Omul pe 
care Logosul şi l-a asumat drept templu şi locuinţă este al 
doilea Adam, curăţit de păcat prin harul lui Dumnezeu. 
Tocmai acest om asumat, şi nu Logosul sălăşluit, este cel 
care a fost răstignit. Căci „dacă, aşa cum spun ereticii, 
Dumnezeu a fost răstignit sau a murit, aceasta nu ne-ar fi 
fost nouă de nici un folos, ci i-ar fi răscumpărat numai pe 
semenii săi Dumnezei”. La întrebarea dacă „a suferit El şi 
cu dumnezeirea, şi cu trupul său, ori doar cu trupul ?”, 
răspunsul nu poate fi decît că a suferit doar cu trupul. O 
problemă controversată care continua să stîrnească inte¬ 
resul ambelor părţi implicate era aceea dacă este potrivit 
ca Sfînta Fecioară Maria să fie numită Theotokos, Născă¬ 
toare de Dumnezeu. Un tratat siriac anonim, probabil din 
secolul al IX-lea, argumenta, împotriva hristologiei nesto- 
riene, că mesajul îngerului către păstori, la naşterea 
lui Hristos „demonstra că El, cel născut din Maria, este 
Dumnezeu şi deci Maria este Theotokos”. Pentru nes- 
torieni era evident că „ori Fecioara este o zeiţă prin fire şi 
un spirit infinit..., ori ea este o femeie... şi a dat naştere 
unei fiinţe umane avînd firea omenităţii sale”; cum adevărul 
era acesta din urmă, ea nu putea fi numită Theotokos. 
Aceasta nu era o încercare de a-i diminua poziţia. Deri- 
vîndu-i numele Maria de la „Mar”, cuvîntul siriac pentru 
„Domn”, patriarhul nestorian Timotei I mergea atît de 
departe, îneît spunea că Hristos este vrednic să fie numit 
„Domn” în parte şi pentru că mama sa avea deja această 
demnitate înainte de el. Dar nici măcar această demnitate 
nu o făcea vrednică să fie numită „Maică a lui Dumnezeu”. 
Toate aceste chestiuni din teologia nestoriană a secolelor 
al Vll-lea şi al VUI-lea erau ecouri ale controverselor care 
precedaseră sau urmaseră conciliilor din secolul al V-lea. 

Polemicile erau, la rândul lor, o continuare a vechilor 
bătălii: învinuirile şi contraînvinuirile de erezie erau în 
mare măsură aceleaşi, dar se adăugaseră unele nume noi 
pe lista ereticilor. Chirii al Alexandriei era încă o ţintă 
importantă a atacurilor din cauza viziunii sale asupra 
unirii ipostatice, dar un nou ticălos, după al doilea conciliu 
de la Constantinopol, era „acest tiranic împărat, Iustinian”. 
Cauza acestui reproş era tocmai condamnarea de către 
Iustinian a „celor trei capitole” şi, mai presus de toate, 
condamnarea lui Teodor de Mopsuestia. Modificarea 
Trisaghionului ca să sune: „Sfinte Dumnezeule, sfinte 

tare, sfinte fără de moarte, care ai fost răstignit pentru 
noi”, era şi ea denunţată drept „blasfemie”. Cuvîntul eta¬ 
lon pentru adepţii acestei formule era „teopasiţi”, adică 
aceia care spun că Dumnezeu a suferit. în schimbul pole¬ 
mic, era încă necesar pentru poziţia nestoriană să evite 
vinovăţia prin asocierea care căuta să o identifice cu viziu¬ 
nile timpurii (şi eretice) asupra omenităţii lui Hristos. 
Erau unii care, ascultînd doctrina nestoriană a omenităţii 
lui Hristos ca „om asumat”, întrebau: „Era El atunci, 
potrivit învăţăturii voastre, un simplu om şi ne-a putut 
izbăvi doar prin puterea Sa?”. Răspunsul era că doctrina 
„omului asumat” nu-1 făcea pe Hristos „un simplu om”. 
Nici nu însemna că El era un om „adoptat” să devină Fiul 
lui Dumnezeu, căci aceasta ar implica afirmarea exis¬ 
tenţei a doi Fii ai lui Dumnezeu, omul adoptat şi al doilea 
ipostas al Treimii. Pe lîngă aceasta, noţiunea de „adopţie” 
fusese condamnată ca fiind ariană de către Biserică la 
Conciliul celor 318 Părinţi de la Niceea. Din pricina efor¬ 
tului continuu de a identifica teologia aceasta cu ase¬ 
menea erezii, apărătorii ei erau atenţi să specifice dife¬ 
renţele dintre omenitatea lui Hristos şi cea a celorlalţi 
oameni. Aceste diferenţe priveau naşterea din Fecioară, 
incoruptibilitatea, posesia a „toată puterea în cer şi pe 
pămînt” şi altele asemenea. De vreme ce se spune că 
această putere i-a fost „dată”, pasajul trebuia să se aplice 
„omului asumat”, căci Fiul lui Dumnezeu a avut puterea 
tot timpul. 

Chiar dacă este „aproape imposibil să distingi între 
texte lle nestorienej care provin din perioade foarte diferite”, 
în timpul de care ne ocupăm aici s-au petrecut totuşi 
unele schimbări decisive în teologia nestoriană. Reali¬ 
zarea acestora se datorează într-o mare măsură lucrării 
„creatorului dogmaticii nestoriene”, Babai cel Mare. Com- 
binînd, aşa cum a făcut el, elemente tradiţionale, ascetice 
şi speculative ale teologiei şi spiritualităţii nestoriene, 
Babai a dat Bisericii din Persia o viziune asupra doctrinei 
persoanei lui Hristos, mult mai puţin ambiguă decît fusese 
învăţătura nestoriană timpurie. Acceptarea oficială a nesto- 
rianismului de către Biserica persană avusese deja loc 
în 486, cînd un sinod din Seleucia, „Sinodul lui Mar 
Acacius”, îşi declarase credinţa „în privinţa întrupării lui 
Hristos, în mărturisirea celor două firi, divină şi umană”. 
Aceste două firi există fără „amestecare sau confuzie”, 
căci fiecare îşi păstrează proprietăţile care-i sînt specifice. 
Ele sînt unite în măreţie şi în cinstirea adresată „unităţii 

persoanei [în siriacă, parsopă] Domnului nostru", în care 
au fost prezenţi „un Dumnezeu desăvîrşit” şi „o fiinţă 
umană desăvîrşită” într-o unire indisolubilă, dar cu o 
neştirbită integritate a firilor. Aceasta făcea ca Biserica 
să fie ataşată de o anumită versiune a teologiei Logosului 
sălăşluit. Ceea ce Babai aducea acestei teologii, în prima 
parte a secolului al VH-lea şi a lăsat ca moştenire pentru 
secolele următoare era o sistematizare a acestor accente 
într-o viziune cuprinzătoare şi logică. „Babai este cel ce a 
introdus formula «două firi, două ipostasuri, o persoană a 
Celui ce avea calitatea de Fiu»”. 

Fundamental pentru reconstrucţia de către Babai a 
doctrinei persoanei lui Hristos era dogma Sfintei Treimi 
şi în unele privinţe dogmatica nestoriană poate fi înţe¬ 
leasă ca efortul de a plasa hristologia în contextul trinita- 
rismului ortodox. Formal, nu a existat vreo neînţelegere 
în privinţa dogmei Treimii: „Disputa dintre noi şi ei nu se 
referă nici la botez, nici la Dumnezeu în Treime, nici la 
Treimea în Dumnezeire, nici la divinitatea şi omenitatea 
lui Hristos-Domnul, ci la unirea dintre dumnezeire şi 
omenitate”. Era posibil să se găsească perla doctrinei tri- 
nitare chiar şi printre calcedonieni şi printre monofiziţi, 
dar perla fusese pătată prin hristologia lor. De fapt, con¬ 
ceptelor şi chiar vocabularului trinitar al Niceei li se acorda 
în hristologia nestoriană o poziţie centrală pe care nu o 
aveau printre aceia pentru care doctrina despre Dumnezeu 
fusese definită la Niceea, iar doctrina despre Hristos, la 
Efes şi Calcedon. Chiar dacă textul de la Ioan 1,14 spune 
că Logosul s-a făcut trup, devenirea nu poate fi interpre¬ 
tată literal, căci dacă ar fi aşa, doctrina trinitară ar fi 
subminată. Doctrina de la Niceea, potrivit căreia firea 
divină din Hristos este un ipostas al Treimii şi nu întreaga 
Treime, implica necesitatea existenţei unui ipostas divin 
şi a unuia uman în persoana lui Hristos. Termenii „ipostas”, 
„fire” şi „persoană” trebuiau folosiţi în doctrina despre 
Hristos aşa cum erau folosiţi în doctrina despre Treime. 

O parte a dificultăţii consta în aceea că la Calcedon s-a 
hotărît că cele două firi ale lui Hristos s-au unit „într-o per¬ 
soană şi un ipostas” (sic; ev upoaumov xai pfav uttootgoiv)”, 
aşa încît acestea erau practic sinonime în uzul ortodox. 
La Niceea, ipostasul şi ousia păreau să fie folosite unul în 
locul celuilalt, dar dezbaterea şi urmările ei au făcut nece¬ 
sară deosebirea dintre cei doi termeni. Teologia nesto¬ 
riană se baza pe nevoia similară de a distinge între ipostas 
(în siriacă, qenomă) şi persoană (în siriacă, parsopă). Nu 

este clar cît de devreme a început să se facă această deo¬ 
sebire. O omilie atribuită lui Narsai, a cărui viaţă acoperă 
întregul secol al V-lea, mărturisea: „Noi credem în unul 
Domn Iisus Hristos Fiul lui Dumnezeu - o persoană, îndoită 
în firi şi în ipostasurile acestora”; dar pentru chiar acel 
motiv atribuirea este suspectă. Este clar că la o întîlnire a 
episcopilor nestorieni şi monofiziţi din 612, nestorienii au 
insistat că „Hristos este «unul», nu după unitatea firii sau 
a ipostasului, ci mai degrabă după unicitatea persoanei 
Sale ca Fiu”. Ei au trebuit să recunoască faptul că Părinţii 
Bisericii, a căror ortodoxie o afirmau, au vorbit despre 
„un ipostas alcătuit din două naturi”, dar şi-au menţinut 
convingerea că nici măcar acest lucru nu implică o iden¬ 
tificare a ipostasului cu persoana. Siriaca era o limbă mai 
bogată şi mai complexă decît greaca sau araba şi făcea 
posibilă o distincţie mai precisă. 

Care era, de fapt, diferenţa dintre ipostas şi persoană ? 
Trebuia început nu cu doctrina persoanei lui Hristos, ci cu 
doctrina Treimii. „în Treimea cea veşnică există trei ipos- 
tasuri pe care le putem cinsti”, iar „persoanele” lor res¬ 
pective reprezintă modul de a le distinge între ele. Căci 
un ipostas trebuie definit drept „o singură substanţă, care 
subzistă în propria sa fiinţă unică şi este una în număr... 
Se deosebeşte de alte ipostasuri prin proprietatea specială 
că posedă persoana”. Persoana fiecărui ipostas este, atunci, 
„cea care îl împiedică să fie un altul [şi care] determină ce 
fel de ipostas este”. Persoana este o calitate a ipostasului. 
In Treime, este specific persoanei ipostasului numit Tată 
să fie nenăscută, iar persoanei ipostasului numit Fiu să 
fie născută. Doctrina Treimii vrea să spună că nici un 
ipostas nu poate să-şi abandoneze natura şi să devină de 
aceeaşi fiinţă cu alta. „Întrucît ipostasul există în fiinţa 
sa, nu poate să fie asumat sau adăugat la un alt ipostas cu 
care să devină un nou ipostas... Dar o persoană poate fi 
asumată şi să rămînă totuşi în propriul său ipostas”. Un 
ipostas cu două naturi era, aşadar, de neconceput. Pentru 
aceeaşi raţiune, persoana unică a lui Iisus Hristos putea 
avea două ipostasuri, dar era absurd să spui şi că el era 
un ipostas cu două persoane sau cu două naturi. La între¬ 
barea „De ce persoana este dăruită şi asumată, pe cînd 
ipostasul nu poate fî dăruit şi nici asumat ?” răspunsul 
era că „ipostasul este statornic... şi posedă toate proprie¬ 
tăţile naturii sale”, pe cînd „persoana, chiar dacă sta¬ 
tornică, poate fi asumată”. Indiferent ce afectează un 
ipostas, trebuie să afecteze natura sa, natură pe care el o 

împărtăşeşte cu toate celelalte ipostasuri.de felul său. 
Astfel, Hristos trebuie să aibă două ipostasuri, aşa cum 
trebuie să aibă două naturi în persoana Sa, căci dacă ar 
avea doar un ipostas, orice s-ar întîmpla acestui ipostas - 
cum ar fi naşterea şi moartea - ar trebui să afecteze 
natura sa divină şi astfel întreaga Dumnezeire. Un ase¬ 
menea Hristos n-ar împărtăşi nici firea Dumnezeirii şi 
nici firea omenirii. 

Ar fi o interpretare greşită a acestei diferenţe termi¬ 
nologice dacă am trage din ea concluzia că ceea ce separa 
hristologia nestoriană de doctrina conciliilor de la Efes şi 
Calcedon nu era decît o dispută asupra unor cuvinte sau 
chiar asupra unor concepte filozofice abstracte, cum ar fi 
natura, ipostasul şi persoana. Terminologia şi abstrac¬ 
ţiunile erau o cale de identificare a unei interpretări spe¬ 
cifice a afirmaţiilor centrale ale Evangheliei. Erau multe 
lucruri în gîndirea şi limbajul soteriologic nestorian care 
nu sunau semnificativ diferit de ceea ce spuneau opozanţii 
lor. Ei puteau să vorbească despre Hristos ca despre Jertfa 
pentru orice om” şi să afirme că, „fără mijlocirea cuiva, 
este imposibil să primeşti ori să posezi aceste daruri Laie 
mîntuirii].” Şi totuşi, pare să fi existat o diferenţă percep¬ 
tibilă de accent în înţelegerea mijlocirii. Probabil că mai 
mult decît în ortodoxia calcedoniană, Hristos era conceput, 
aici, ca fiind învăţător şi exemplu. Logosul s-a îmbrăcat în 
trup „pentru ca, prin cuvîntul Său, să ne înveţe despre 
cele ale veacului ce va să vină”. El S-a născut ca „să ne 
înveţe desăvîrşirea în cunoaştere şi să înrădăcineze spe¬ 
ranţa şi încrederea într-o fericire viitoare”. Credincioşii 
trebuiau să urmeze exemplul Părinţilor, dar, mai presus 
de toate, să imite modelul pe care omul asumat de Logos l-a 
stabilit. Mai mult, o înţelegere falsă a relaţiei dintre divin 
şi uman în Hristos a văduvit natura umană de nădejdea 
mîntuirii, căci mîntuirea putea veni numai printr-un ipostas 
omenesc distinct. Ar fi fost uşor pentru Dumnezeu să 
dăruiască viaţa veşnică prin al Său „fie !”, dar aceasta l-ar 
fi făcut să pară un complice la păcatul omenesc, „pentru că, 
pe cînd eram încă în păcatele noastre, El ne-ar fi răscum¬ 
părat fără mijlocirea unui om dintre noi care era drept”. 

Venirea acestui om în trup ar putea fi numită „întru¬ 
parea Logosului şi îndumnezeirea umanităţii”. Definiţia 
mîntuirii omului ca îndumnezeire a lui era elementul 
standard al teologiei răsăritene şi chiar teologii nestorieni 
trebuie să fi recurs la el. Dar procedînd astfel, ei s-au 
grăbit să desemneze termenul în aşa fel îneît să protejeze 

şi aici dualitatea. Atanasie a învăţat că „din cauza relaţiei 
noastre cu trupul Său, noi am devenit templu al lui 
Dumnezeu”, făcînd aceasta să sune ca o temă familiară 
gîndirii nestoriene. Dar el a mers mai departe în fraza 
următoare, spunînd că „astfel Domnul este închinat chiar 
şi în noi”. Dimpotrivă, patriarhul Timotei, după ce a afir¬ 
mat că Duhul Sfînt transf ormă credincioşii „întru asemă¬ 
narea trupului Domnului nostru”, merge imediat mai 
departe atenţionînd că aceasta nu înseamnă că „noi deve¬ 
nim fii ai lui Dumnezeu prin natură sau că ni se închină 
toţi oamenii aşa cum i se închină [Domnului]”. La fel, 
Babai respinge drept „răutate şi blasfemie” orice sugestie 
că „noi sîntem fii ai lui Dumnezeu aşa cum este Domnul şi 
trebuie să fim adoraţi prin unirea cu Dumnezeu Cuvîntul. 
Doamne fereşte!”. Ideea de îndumnezeire a fost ridicată 
în mistica răsăriteană. In gîndirea mistică nestoriană 
totuşi „suferinţa şi moartea Mîntuitorului sînt introduse, 
dar mai mult în sensul de moarte spirituală a misticului 
împreună cu Hristos”. De aceea, chiar şi în tratatele mis¬ 
tice, sublinierea „unirii infinitului cu finitul, a desăvîrşi- 
tului cu nedesăvîrşitul” în Hristos, la fel ca şi în credincios, 
accentuează dualitatea lor. O posibilă sursă a diferenţei 
dintre teologia mistică nestoriană şi cea a ortodoxiei calce- 
doniene este dependenţa celei din urmă de Dionisie 
Areopagitul şi a celei dintîi de Evagrie Ponticul. Dionisie 
fusese tradus în siriacă şi nestorienii erau conştienţi de 
diferenţele dintre diversele traduceri. Dar exceptînd refe¬ 
ririle ocazionale la acest „ucenic al lui Pavel” şi la teoria 
lui despre ierarhii, el nu a jucat un rol proeminent în 
literatura mistică nestoriană. Evagrie a oferit un mod 
de a înţelege unirea dintre Dumnezeu şi mistic, care nu 
diminuează măreţia absolută şi nici impasibilitatea lui 
Dumnezeu. 

Diferenţele în doctrina răscumpărării pot fi de ase¬ 
menea văzute în doctrina Euharistiei. Relaţia dintre doc¬ 
trina hristologică şi cea euharistică era explicitată atunci 
cînd s-a susţinut, spre exemplu, că „trupul Domnului care 
este în cer” şi „trupul care se frînge zilnic în altar” sînt „o 
persoană”, dar că totuşi trupul euharistie nu este identic 
cu „trupul său natural, care este în ceruri”. La cuvîntul 
rostit de preot la epicleză, pîinea se preface în „trupul 
Fiului lui Dumnezeu” şi, totuşi, ele 1 rămîn diferite după 
natură; tot aşa este şi în Hristos. Rezumînd paralela, un 


1. Pîinea şi trupul Domnului (n. tr.). 

comentator al liturghiei nestoriene critica pe unii care 
„au spus că aceste taine sînt în sens precis trupul şi 
sîngele lui Hristos, nu prefigurările trupului şi sîngelui 
Său”. Atît Euharistia, cît şi persoana lui Hristos sînt o 
unire a două naturi diferite, care rămîn distincte şi după 
unire. Trebuia să fie o dualitate între trupul natural, 
ceresc, şi trupul Său euharistie, căci altfel „care este scopul 
venirii Sale din cer?”. Era necesar să li se declare celor 
care învăţau altfel că „la altar, noi nu frîngem şi nu omo- 
rîm acel trup al Domnului care este în cer. Acesta a fost 
frînt o dată pentru totdeauna pe cruce şi a intrat în slava 
Sa... Ceea ce mîncăm nu este trupul Său după fire, ci 
comemorarea suferinţei sale”. Rezultatul faptului de a 
mînca „această pîine care este numită trupul lui Hristos” 
este acela că cel ce se împărtăşeşte este ridicat la „trupul 
care este în cer”. Pe scurt, „precum Hristos, prin unirea 
cu Logosul veşnic, aşa cum interpretează nestorienii, este 
numit şi, într-un fel, este cu adevărat Fiul lui Dumnezeu, 
fără ca Dumnezeu să fi devenit într-adevăr om, tot aşa şi 
pîinea euharistică este într-un sens adevărat trupul lui 
Hristos prin unirea sa cu trupul adevărat al lui Hristos 
din cer”. 

Definiţia unirii se baza pe aceste supoziţii. Chiar dacă 
numele „Hristos” ţine mai ales de ipostasul uman, întrucît 
acesta a fost cel uns, acest nume se referă de obicei, mai 
degrabă, la persoana unirii dintre divin şi uman. Titluri 
precum cel de „Logos” şi de „Fiu al lui Dumnezeu” ţin de 
teologie, însă cel de „Hristos” ţine de iconomia întrupării. 
Din pasaje ca Psalmul 81,6, „Eu am zis : «Dumnezei 
sînteţi»”, este clar că „Fiu al lui Dumnezeu” nu este un 
titlu nepotrivit chiar şi pentru omul asumat de Logos. Şi 
totuşi, aceasta nu înseamnă, aşa cum pretindeau adver¬ 
sarii, că poziţia nestoriană impunea acceptarea unei duble 
filiaţii: una divină şi alta umană. Dimpotrivă, este vorba 
de „o [singură - n. tr.l stăpînire şi o [singură - n. tr.l filiaţie 
în cele două ipostasuri care există în ipostasul Logosului 
prin natură, iar în ipostasul omenităţii prin unire”. Nu 
era deloc clar, în pofida tuturor acestor asigurări, dacă 
unirea era în primul rînd o unire a funcţiei deţinute de 
persoana divino-umană într-o dualitate a ipostasuri lor, 
pe de o parte, şi a adorării care i se acorda, pe dc alta, sau 
dacă era mai mult decît atît. Acest „mai mult” ar consta în 
ideea tradiţională a comunicării însuşirilor, prin care pro¬ 
prietăţile caracteristice fie naturii umane (precum aceea 

de a fi muritor), fie naturii divine (precum puterea de a 
face minuni) erau de fapt comunicate lui Iisus Hristos în 
Şinele (sau ipostasul Său) concret şi unic. Prin această 
idee, Hristos, Fiul lui Dumnezeu, în ipostasul Său unic, 
S-a născut (de aici putinţa de a numi pe maica sa Theotokos ) 
şi a murit, dar nu (dupăj firea divină a Logosului. Atunci 
cînd Babai reuşea să vorbească despre o asemenea comu¬ 
nicare, el o făcea aproape întotdeauna pe temeiul „numirii” 
sau al felului cum „vorbesc Scripturile” sau al atribuirii 
biblice a faptelor unei naturi celeilalte. Aceasta ridică 
problema dacă, într-o asemenea definiţie a unirii, comuni¬ 
carea însuşirilor era în vreun fel reală sau era doar verbală, 
aşa cum pretindea Babai că erau trupul şi omenitatea lui 
Hristos în teoriile adversarilor săi. Unirea era, lucru destul 
de clar, „una indisolubilă, în pîntecele Fecioarei, pe cruce, 
în moarte şi punere în mormînt”. Mai mult, Babai era 
legat de viziunea că faptul unirii este incontestabil, dar 
modul realizării ei este necunoscut. însă chiar şi o expri¬ 
mare biblică precum „în zilele acestea mai de pe urmă 
[DumnezeuJ ne-a vorbit prin Fiul” se referă „în mod spe¬ 
cific, la unire”, dar „în general, la dualitatea ousiilor şi a 
ipostasurilor”. Aceasta sugerează din nou că ei acceptau 
dualitatea ipostasurilor pentru că voiau, iar unitatea persoa¬ 
nelor pentru că nu aveau încotro. 

La multe secole după scrierea majorităţii materialelor 
pe care le-am citat aici, mitropolitul de Nisibis, Abdisa 
(Ebedjesus), care a murit în 1318, compunea Cartea Măr¬ 
găritarului, care „este cel mai valoros tratat despre teo¬ 
logia nestoriană şi constituie viziunea oficială a sectei”. 
Aici sînt formulate sistematic cele mai multe dintre aceste 
teme. în interpretarea autorului nostru, Calcedonul „con¬ 
firma mărturisirea celor două naturi şi deosebirea dintre 
proprietăţile ambelor naturi”, chiar dacă sărăcia limbii 
greceşti şi inabilitatea ei de a distinge între ipostas şi 
persoană au determinat conciliuul să afirme în Hristos 
un ipostas. Treimea se compune din „ipostasuri şi nu din 
puteri accidentale” pentru că în ipostasuri nu poate exista 
nici schimbare, nici unire. Afirmaţia Evangheliei că „Logo¬ 
sul s-a făcut trup” trebuia înţeleasă, aşadar, în sensul că 
trupul „a devenit”, în timpul în care Logosul.,,a sălăşluit” 
în el, ceea ce nu fusese înainte. Conflictul care s-a iscat 
pornind de aici, simbolizat de problema Născătoarei de 
Dumnezeu, a divizat creştinătatea răsăriteană în trei 
grupuri: monofiziţii, care învăţau un ipostas şi o natură, 

melchiţii (calcedonieni), care învăţau un ipostas şi două 
naturi, şi „aşa-numiţii nestorieni”, care învăţau o dualitate 
de ipostasuri şi de naturi în persoana unică a lui Hristos. 
Mare parte a cărţii era o expresie a fondului comun împăr¬ 
tăşit de către toţi creştinii, mai ales în Răsărit, dar, în doctrina 
ei despre persoana lui Hristos, împărţirea, atît a iposta- 
surilor lui Hristos, cîtşi a Bisericii, era consemnată oficial. 


O fire întrupată a lui Dumnezeu-Logosul 

De-a lungul secolelor care s-au scurs de la hotărîrea Conci¬ 
liului de la Calcedon, nu numai doctrina „nestoriană” a 
persoanei lui Hristos, ci, mai ales, cea „monofizită” a con¬ 
tinuat să se opună definiţiei calcedoniene a hristologiei 
ortodoxe. Mai mult, majoritatea ajustărilor în interpre¬ 
tarea ortodoxă a acestei definiţii au fost falsificate, ca să 
se fie mai aproape de doctrina „o natură întrupată a lui 
Dumnezeu-Logosul”. Istoria acestei doctrine trebuie pri¬ 
vită, din timpul Calcedonului şi chiar mai devreme, ca o 
ramură distinctă a dezvoltării hristologiei. Unul dintre 
părinţii fondatori, Sever al Antiohiei, citînd autoritatea 
teologică a unuia dintre înaintaşii săi, Chirii al Alexandriei, 
punea problema în această întrebare retorică : „Atunci, de 
ce sîntem noi împinşi să spunem «două [naturi]», cînd 
doctorul [Bisericii, Chirii] striga că nu mai sînt două?”. 

Chiar dacă Sever este un părinte fondator, pentru 
perioada pe care o avem în vedere în acest capitol, sfîrşitul 
secolului al VlI-lea şi începutul secolului al VHI-lea, rămî- 
nea să se consolideze tradiţia care fusese transmisă, cum 
spunea un sinod episcopal al „monofiziţilor” răsăriteni, 
„de la Petru, cel dintîi din dumnezeiasca ceată a aposto¬ 
lilor, pînă la Sever”. Instrumentul acestei consolidări era 
Biserica Siriană Apuseană, numită de obicei „Iacobită”. 
A primit acest nume din cauza întemeietorului eponim, 
Iacob Baradeu, a cărui acţiune de a umple golurile din 
ierarhia siriană apuseană „a însemnat întemeierea unei 
noi Biserici”. Urmaşii lui Iacob Baradeu au socotit potri¬ 
vită această denumire, întrucît el a fost „întru toate un 
urmaş al bătăliilor marelui Sfînt Iacob, arhiepiscopul şi 
martirul şi fratele Domnului nostru Iisus Hristos”. Prin¬ 
cipala lor liturghie era numită Anaforaua Sfîntului Mar * 


* Este vorba, după cum arată şi titlul, despre sfîntul Iacob, Mar, 
„domn”, fiind un titlu onorific acordat lui Dumnezeu, Fecioarei 
Maria (vezi supra, p. 70), dar şi personalităţilor Bisericii (n.r.). 

Iacob fratele Domnului nostru şi episcop al Ierusalimului. 
In cel puţin cîteva versiuni ale acesteia, există rugăciunea 
ca Dumnezeu să pomenească pe episcopii Bisericii, „care 
de la Iacob, întîiul dintre episcopi, apostolul şi martirul, 
pînă în această zi, au mărturisit cuvîntul credinţei orto¬ 
doxe în sfîntă Biserica ta”. Şi exista credinţa obişnuită 
printre iacobiţi că „această liturghie a lui Mar Iacob este 
mai veche decît toate celelalte liturghii şi că deci celelalte 
sînt întocmite pe baza ei”. 

A fost totuşi un al treilea Iacob, Iacob din Edessa, a 
cărui evlavie şi erudiţie au marcat comunitatea iacobită a 
vremii sale. „Cu greu găseşti în Răsărit sau în Apus”, în 
secolele al Vll-lea şi al VlII-lea un învăţat de o asemenea 
hărnicie necontenită şi atît de priceput în activitatea lite¬ 
rară”. El „a întemeiat gramatica limbii siriace” şi a fost de 
fapt „primul creator al gramaticii [limbilor - n. tr. J semitice”. 
Era profund versat în toată ştiinţa epocii sale - în fizică, 
geografie, astronomie şi istorie naturală”. In consecinţă, 
merită să fie numit „reprezentantul de marcă [alj ele¬ 
nismului creştin” în tradiţia creştină semitică. Este însă o 
greşeală, pe care o fac unii istorici, de a accentua această 
latură a gîndirii şi scrisului lui Iacob în dauna vocaţiei 
sale iniţiale de om al Bisericii şi teolog. El a dobîndit titlul 
de „tălmăcitor al cărţilor”, pentru că ştia nu numai siriacă, 
ci şi greacă şi chiar ebraică şi deci, spre deosebire de cei 
mai mulţi teologi ai timpului, era capabil să citească şi să 
interpreteze atît Vechiul, cît şi Noul Testament în original. 
Pe lîngă cantitatea de comentarii biblice, el a mai tradus 
în siriacă şi Omiliile de amvon ale lui Sever din originalul 
grecesc, lucrare care s-a pierdut. El a explicat Anaforaua 
lui Iacob şi expunerea sa a fost numită „de departe cea 
mai valoroasă... datorită cunoaşterii sale comprehensive 
şi capacităţilor sale critice, neobişnuite pentru timpul 
său”. De vreme ce nu încape nici o îndoială că „inima 
Bisericii Siro-Iacobite bate în liturghia sa, aşa cum bate şi 
cea a altor Biserici răsăritene”, interpretarea lui Iacob 
asupra liturghiei - care se ocupa, din punct de vedere 
teologic, nu numai de marile teme ale liturghiei, dar chiar 
şi de probleme aparent secundare, cum ar fl rolul tămîei - 
este un izvor valoros pentru istoria doctrinei monofizite. 
In sfîrşit, alături de aceste izvoare trebuie aşezată şi o 
mărturisire pe care a compus-o Iacob. Ea reda, mai succint 
decît oricare alt document al timpului, accentul hristologic 
distinct al iacobiţilor şi ar putea servi, la rîndul ei, dfept 
temei pentru expunerea noastră asupra hristologiei lor. 

In cuvîntul introductiv la mărturisirea sa, Iacob se 
caracteriza pe sine drept unul „care calcă pe urmele cre¬ 
dincioşilor şi sfinţilor noştri Părinţi [şi] învaţă aşa cum au 
făcut-o ei”. Mai tîrziu, el a vorbit despre „credinţa temei¬ 
nică şi mărturisirea ortodoxă a profeţilor, apostolilor şi 
sfinţilor părinţi”. Şi expunerea sa liturgică era, de ase¬ 
menea, „tradiţia [pe care] am primit-o de la părinţi, pe 
care şi eu o transmit”. Nu mai puţin ataşată de tradiţie 
era exegeza sa biblică, despre care el pretindea că ar fi 
derivat-o în întregime din această sursă. Printre Părinţi, 
erau desigur cîţiva pe care monofiziţii îi îndrăgeau în mod 
deosebit, inclusiv „îndrumătorii şi dumnezeieştii dascăli 
ai sfintei Biserici a lui Dumnezeu: Atanasie, Vasile, cei 
doi Grigorie [de Nazianz şi de Nyssa], Chirii şi alţii ase¬ 
menea lor, pînă la binecuvîntatul Sever”. Sever însuşi a 
compilat un florilegiu din lucrările acestora şi din alţi 
Părinţi pentru a dovedi că poziţia sa era tradiţională şi, prin 
urmare, ortodoxă. Grigorie de Nazianz, supranumit „Teolo¬ 
gul”, vorbise inspirat de Sfîntul Duh. Dar, în principal, 
Părinţii şi episcopii aparţinînd scaunului din Alexandria 
au fost purtătorii ortodoxiei autentice. Atanasie, de ase¬ 
menea, a fost asemenea celor doisprezece apostoli, iar 
Sever s-a declarat gata să accepte formula calcedoniană 
dacă ea ar putea fi găsită la Atanasie - ceea ce era, desi¬ 
gur, de neconceput. Succesorul lui Atanasie în scaunul 
Alexandriei, Chirii, nu era nici el mai puţin celebru : adver¬ 
sarii calcedonieni ai hristologiei iacobite îl citau pe Chirii 
împotriva ei, iar apărătorii acesteia trebuiau să lămu¬ 
rească limbajul folosit uneori de acesta. Dar autoritatea 
lui Chirii era dincolo de un asemenea reproş; el era „marele 
învăţător şi comoara cuvintelor Duhului”. Aşa cum teo¬ 
logii calcedonieni aveau unele preferinţe chiar şi printre 
Părinţii apuseni, tot aşa şi Sever, respingînd hristologia 
lui Leon ca pe o negare a unirii ipostatice, socotea învă¬ 
ţăturile lui Ambrozie mult mai pe gustul său, chiar dacă îl 
consultau şi nestorienii. 

Consensul Părinţilor, la care se făcea apel, fusese expri¬ 
mat în conciliile ortodoxe. Iacob din Edessa pornea în 
discuţiile sale de la „simbolul celor 318 Părinţi” ai Con¬ 
ciliului de la Niceea. Folosirea termenului homoousios 
pentru Iisus Hristos în acel simbol era dovada că Logosul 
unul întrupat era subiectul tuturor afirmaţiilor hristo- 
logice. Cei 318 Părinţi de la Niceea au fost urmaţi de cei 
150 de la Conciliul de la Constantinopol, care au stabilit 
aceeaşi credinţă ce fusese mărturisită anterior. Conciliul 

al III-lea ecumenic, care a avut loc la Efesîn 431, a fost de 
asemenea aprobat. Condamnarea lui Nestorie la Efes a 
fost apărată deoarece a fost îndreptată nu împotriva vieţii, 
ci a doctrinei sale. Astfel, iacobiţii acceptau autoritatea 
conciliilor privite de ortodocşi ca fiind primele trei concilii 
ecumenice. Adversarii lor găseau destul de arbitrar acest 
terminus ad quem pentru conciliile cu adevărat ecumenice. 
Motivaţia acestui lucru era, desigur, Calcedonul, „care, 
profîtînd de pretextul nebuniei lui Eutihie, a adus în 
Biserică închinarea nestoriană la un om”. Atît formula 
calcedoniană, cît şi 7b mul lui Leon, pe care se baza, erau 
în întregime nestoriene în doctrina lor. Chiar dacă lim¬ 
bajul său hristologic conţinea anumite ecouri ale Calce- 
donului cum ar fi termenii „fără amestecare” şi „specific”, 
Sever refuza să accepte pretenţia că „Sfintui Chirii a spus 
că nu este absolut nici o diferenţă între a spune că o fire 
a lui Dumnezeu-Logosul s-a întrupat şi a mărturisi că 
Emanuel este, în chip neîmpărţit, unit în două naturi”. 

Pe baza acestei înţelegeri a autorităţii conciliilor, iaco¬ 
biţii au acuzat Calcedonul şi pe adepţii lui că au rupt 
continuitatea credinţei, una şi ortodoxă, şi că au introdus 
inovaţii doctrinare. Iacob din Edessa afirma în mărturi¬ 
sirea sa că „noi nu stricăm nici nu tulburăm aceste ade¬ 
văruri veşnice pe care părinţii noştri ni le-au lăsat”. Orto¬ 
doxia consta în aderarea la „învăţăturile apostolice şi 
patristice, care sînt dumnezeieşti şi ireproşabile”. Pe baza 
avertismentului „nu muta hotarul străvechi pe care l-au 
stabilit părinţii tăi”, se afirma că hotarele Ortodoxiei sînt 
permanent fixate de tradiţie. Cînd Filoxen de Mabbug a 
fost acuzat de inovaţie pentru că scrisese o nouă măr¬ 
turisire de credinţă, el a răspuns că a repetat doar cre¬ 
dinţa cea una, mărturisită de mulţi doctori ai Bisericii şi 
de primele două concilii Iecumenicei. Calcedonienii erau 
cei vinovaţi de inovaţie doctrinară atunci cînd au creat 
neologisme precum termenul homohypostatos (de acelaşi 
ipostas), corespunzînd lui homoousis (de aceeaşi substanţă). 
Ei invocau autoritatea Părinţilor, dar fie că alterau înţe¬ 
lesul afirmaţiilor lor, fie că explicau autoritatea în aşa fel 
îneît să se potrivească cu propriile lor scopuri; aceasta 
însemna inovaţie doctrinară. „Tainele Părinţilor” erau de 
aşa natură îneît nu era permisă „nici adăugirea, nici eli¬ 
minarea”. 

Totuşi, această declaraţie de loialitate faţă de tradiţia 
Părinţilor nu putea, concret, să fîe luată în sensul că 
cineva ar trebui - sau chiar ar putea - să repete formulele 

lor, aşa cum le susţinuseră ei. De exemplu, Părinţii orto¬ 
docşi l'useseră capabili să vorbească despre omenitatea 
lui Hristos ca „om asumat”, pentru că versiunea nesto- 
riană a acestui termen nu începuse să fie cunoscută şi, 
astfel, termenul a putut fi înţeles în sens ortodox. Tot aşa, 
Atanasic a putut numi omenitatea lui Hristos „omul-Domn”, 
un termen care a ajuns pînă la urmă suspect. Apariţia 
unor asemenea termeni nu-i implica pe aceşti Părinţi în 
ereziile asociate ulterior cu termenii, dar nu însemna nici 
că asemenea termeni erau acceptabili acum. Existase tot 
aşa o confuzie terminologică în legătură cu hypostasis. In 
consecinţă, dispoziţia de „a accepta toate cuvintele spuse 
nouă de către Părinţi” aducea cu sine obligaţia de „a lua 
în considerare şi timpul cînd aceste lucruri au fost spuse, 
din ce cauză şi din a cui cauză, ce motiv i-a împins să scrie 
în felul acesta şi care era scopul afirmaţiei lor”. De pildă, 
după cum mărturisise Grigorie de Nazianz, Conciliul de 
la Niceca nu luase în discuţie doctrina despre Sfîntul Duh 
în amănunt, pentru că ea nu devenise încă o controversă; 
tot aşa, nu se iscase încă o dispută referitoare la relaţia 
dintre divin şi uman în Hristos la acel conciliu şi deci nu se 
precizase cu exactitate terminologia doctrinară. Faptul 
că dezvoltarea ulterioară a unei asemenea terminologii era 
o îndepărtare de la credinţa de la Niceea nu era nicidecum 
o concesie, ci dimpotrivă. 

Era esenţial în repetarea formulelor ortodoxe să se 
amintească faptul că ele vorbesc despre taine care nu pot 
fi cuprinse în formule. După Iacob din Edessa, raţiunea 
umană, care se îndoieşte de revelaţia divină şi continuă 
să investigheze ceea ce nu poate înţelege, este respon¬ 
sabilă de preocuparea pentru sensul literal, material al 
Scripturii. De exemplu, crearea îngerilor nu este descrisă 
explicit în Scriptură ; asemenea probleme sînt „ascunse şi 
neştiute”, „îl privesc doar pe Dumnezeu” şi scapă curio¬ 
zităţii iscoditoare a omului. Chiar şi termenii folosiţi de 
Părinţi şi de concilii, cum ar fi o usia, hypostasis şi alţii de 
acest fel erau inadecvaţi; totuşi, erau inevitabili de vreme 
ce nu era altă cale de exprimare a adevărului dumne¬ 
zeiesc. Doctrina despre întrupare a trebuit să fie redată 
în paradoxuri, căci „asemenea învăţături ale credinţei 
creştine sînt taine şi cine le cunoaşte ştie că ele nu pot fi 
pătrunse, iar cine le pătrunde ştie că nu pot fi explicate”. 
Credinţa înseamnă oprire a cercetării iscoditoare a naş¬ 
terii din veşnicie a Fiului sau a purcederii din veşnicie a 
Duhului Sfînt. întrebări de tipul: „Cum coboară din cer 

ipostasul Fiului?” sau „Cum a murit cel Fără-dc-Moarte ?” 
erau împotriva rînduielii şi „nepotrivite pentru credin¬ 
cioşi, şi nimeni, dacă a simţit tainele credinţei creştine, 
nu întreabă despre asemenea lucruri”. Prin această subli¬ 
niere a cunoaşterii incognoscibilului, iacobiţii afirmau cre¬ 
dinţa comună pe care ci o împărtăşeau cu alţi creştini, 
dar ea căpăta o nuanţă specială în sistemul lor din cauza 
consecinţelor faptului că „iconomia” şi nu „teologia” era 
argumentul de bază al afirmaţiilor doctrinare. 

Distincţia dintre iconomie şi teologic constituia funda¬ 
mentul poziţiei iacobitc. Iacob din Edcssa lua cuvintele 
din Gloria Patri: „Precum era la început şi acum şi puru¬ 
rea şi în vecii vecilor”, în sensul că trebuie să distingem 
între Hristos cel „de dinainte ca El să se întrupeze” şi 
Hristos cel „în trupul Său”. Scopul întregii liturghii este 
să reia istoria a „ceea ce Hristos a făcut pentru noi” în 
„purtarea de grijă (iconomia) pe care a împlinit-o cînd a 
suferit în trup pentru noi”. Sever recursese la distincţie 
pentru a lămuri cum Logosul întrupat, care a fost una cu 
Sfîntul Duh în Treime, a putut totuşi să primească Duhul 
Sfînt la botezul său. O altă modalitate de a afirma distincţia 
era de a vorbi de „timpurile” lui Hristos, si anume, „înainte 
de întrupare” şi „după întrupare”, ceea ce corespunde 
teologiei şi iconomiei. Această distincţie a timpurilor, 
articulată de teologi precum Ilaric de Poiticrs, nu trebuie 
luată totuşi în sensul că „ele împărţeau Logosul întrupat 
în două naturi”. Tot aşa, Crezul de la Niceca, ataşînd 
homoousios (un termen ce aparţine teologici) la „Iisus 
Hristos” (titlu care aparţine iconomiei) nu confunda teo¬ 
logia cu iconomia, ci mărturisea unitatea Logosului întru¬ 
pat. Era clar că problema dintre tradiţia monofizită şi 
celelalte tradiţii, care au acceptat toate Conciliul de la 
Niceea, consta „nu în teologic, ci în iconomie”. 

Cu toate acestea, în discuţie erau chiar implicaţiile 
teologici asupra iconomiei, îndeosebi implicaţiile doctrinei 
şi terminologiei trinitarc asupra doctrinei şi terminologici 
hristologice. Mărturisirea lui Iacob din Edcssa îşi înce¬ 
pea afirmaţiile ci hristologice cu declaraţia că „Logosul, 
Creatorul, Lestc] întru totul de o fiinţă cu Tatăl, care L-a 
născut”. In comentariul său la liturghie, el aducea o 
serioasă argumentaţie în sprijinul unităţii dumnezeirii şi 
a LpcrsoanelorJ Treimii, „deosebite fără să fie împărţite şi 
unite fără să fie amestecate”. Cuvintele din Facerea: „Să 
fie lumină!” sînt rostite de Tatăl către „Logosul Creator, 
înţelepciunea Sa”. Lucrul acesta era adevărat şi cu privire 

la alte locuri din referatul creaţiei. Era adevărat, mai 
ales, pentru cuvintele : „Să facem om după chipul şi ase¬ 
mănarea Noastră”, unde pluralul pronumeior se referă 
clar la Treime. Toate acestea corespundeau perfect învă¬ 
ţăturii ortodoxe întrucît „termenul «Treime»... este repre¬ 
zentativ pentru mărturisirea întregii Biserici”, nu doar 
pentru cea a iacobiţilor. Abaterea apărea în definirea acestei 
„deosebiri fără împărţire” şi a „unirii fără amestecare”, cu 
referire nu la Divinitate ca atare, ci la persoana lui Iisus 
Hristos, căci unirea ipostatică, aşa cum era propovăduită 
de iacobiţi, reprezenta „o unire a ipostasului mai ade¬ 
vărată decît cea care aparţine Tatălui şi Fiului”. Aceasta 
din urmă era „nu o unire a ipostasurilor, ci doar a naturii”, 
în timp ce unirea în Hristos nu este „o împărţire nici a 
ipostasurilor, nici a firilor separate de ipostasuri”. Afir¬ 
maţii ca aceasta, care puteau fi interpretate de către orice 
critic neprietenos în sensul că unicitatea lui Dumnezeu 
este una mai puţin adevărată decît cea a divinităţii şi 
omenităţii în Hristos, sunau „triteistic” nu numai pentru 
necredincioşii din afara Bisericii, dar şi pentru alţi creş¬ 
tini”. Era în mod clar un pericol, pe care unii iacobiţi l-au 
recunoscut ei înşişi, şi anume, acela că în numele evitării 
monarhianismului modalist, teologii lor puteau să cadă 
într-o „pluralitate de dumnezei şi de ousii”. 

Se pare că unitatea ipostasurilor lui Iisus Hristos tre¬ 
buia să fie păstrată cu aproape orice preţ - probabil chiar 
cu preţul periclitării unirii ipostasurilor în Treime. Nesto- 
rienilor, în viziunea cărora doctrina trinitară controla 
doctrina bristol ogică, li se spunea că „folosindu-vă de ter¬ 
menul homoousios , voi necinstiţi iconomia care a fost 
împlinită ca să ne salveze viaţa. Căci voi vă faceţi mereu 
un obicei din a greşi spunînd: «Dacă Tatăl, Fiul şi Duhul 
Sfint sînt de o natură, cum poate unul dintre ipostasuri 
să lucreze singur, fără celelalte?»”. In parte, confuzia pare 
să privească termenul „fire”, care, în uzul patristic, „sem¬ 
nifică uneori ousia şi alteori hypostasis”, adică uneori 
numeşte ceea ce au în comun persoanele Treimii, iar alte¬ 
ori ceea ce este particular fiecăreia. Nu numai că Părinţii 
folosiseră uneori în mod echivoc termenul „fire”, dar ei 
trataseră termenii „ipostas” şi „persoană” drept sinonime, 
echivalîndu-i cu ousia şi „natură”. Acum, cînd controversa 
determinase necesitatea unor definiţii precise şi distincţii 
atente, hypostasis nu trebuia luat totuşi „nici în sensul de 
trăsături comune şi nici de relaţie, ci în acela de trăsătură 
distinctivă a fiecărei persoane sau lucru”. Pe de altă parte, 

ousia se referea la „ceea ce este comun” Tatălui, Fiului şi 
Duhului [Sfinţi, iar „natură” era folosit cel mai bine cu 
referire la ousia, aşa incit Filoxen prefera să spună că 
natura divină a Logosului rămăsese în cer, dar că ipos- 
tasul divin al Logosului coborîse din cer. 

Acesta era ipostasul divin care, în cuvintele mărtu¬ 
risirii lui Iacob din Edessa, „a coborît din cer şi s-a făcut trup 
de la Duhul Sfînt şi din Maria Născătoarea de Dumnezeu, 
trup cu suflet şi raţiune”. Exprimarea potrivită pentru 
ideea de întrupare era deci aceea că ipostasul divin a 
devenit un ipostas compus „din două naturi” şi nu „în 
două naturi” [subl. tr.J care au continuat să fie distincte 
una de alta. Calcedonul îndepărtase în mod deliberat „din” 
şi spusese „în”; totuşi, cîndva, la început, o revizuire a 
crezului calcedonian substitui se, de fapt, expresia „din 
două naturi”. Astfel, reluarea simbolului de la Calcedon 
la Conciliul Lateran din 649, cel puţin în textele care ni 
s-au transmis, folosea expresia „din două naturi” în gre¬ 
ceşte şi „în două naturi” în latineşte, pe cînd canoanele 
Conciliului, în ambele limbi, combinau cele două formule, 
spunînd „din două naturi şi în două naturi”. După Sever, 
diferenţa era că prepoziţia „în” însemna „o dualitate, repre- 
zentînd separare”, în timp ce „din” însemna „compunere 
şi unire fără amestecare”. Mai mult, această diferenţă nu 
era doar una de terminologie, ci şi una de doctrină, şi 
chiar a spune „unit în două naturi” nu făcea formula „în 
două naturi” mai acceptabilă. Bazîndu-se pe autoritatea 
lui Chirii al Alexandriei, Sever numea formula „din două 
naturi” stîlpul adevăratei doctrine hristologice. Compusul 
celor două naturi nu era „nici separat, nici împărţit, nici 
numărabil”; pe de altă parte, unirea avusese loc „fără nici 
o schimbare sau amestecare sau confuzie”. Rezultă de 
asemenea că, cel puţin pentru Sever, fraza „înseamnă mai 
mult decît afirmaţia că în timpul unirii exista conlucrarea 
Dumnezeirii cu omenitatea. Mai înseamnă, de asemenea, 
că în orice moment din viaţa Domnului nostru a existat 
această conlucrare”. 

Mai presus de toate, formula însemna că omenitatea 
lui Hristos - sau trupul, cum preferau să o mai numească 
apărătorii acestei poziţii - nu avusese niciodată o exis¬ 
tenţă proprie, ci a început să existe odată cu unirea. Şi 
cum nu existase niciodată un ipostas al omenităţii sale 
anterior, numai dumnezeirea sa constituia un ipostas, 
ipostasul Logosului; de aceea, persoana lui Iisus Hristos 
era „o persoană şi o fire întrupată a lui Dumnezeu-Logosul”. 

Aceasta era potrivit numită „unire” de către Părinţi, pentru 
că era compusă „dintr-o natură sau ipostas al lui Dumnezeu- 
-Logosul şi propriul Său trup, care era cu adevărat însu¬ 
fleţit de un suflet raţional şi intelectual”. Anatema împo¬ 
triva formulei „în două naturi” nu privea direct pe cei 
care despărţeau cele două naturi, în gîndirealor abstractă 
sau în speculaţia lor teologică, ci pe cei care spuneau că 
încă ar mai fi existat în mod real două naturi, după unire. 
Unirea nu cerea cuiva să ignore diferenţele şi proprie¬ 
tăţile distincte ale celor două naturi constitutive ale lui 
Hristos. In spatele acestui lucru era insistenţa că omeni- 
tatea pe care Hristos şi-o asumase în natura sa unică „nu 
omitea nimic din ceea ce era propriu fiinţei umane, ci... 
[era] deofiinţă cu noi”. Insistenţa aceasta fusese pusă la 
încercare atunci cînd unii au susţinut că trupul fizic al lui 
Hristos fusese ferit de stricăciune încă din momentul con¬ 
ceperii sale şi nu numai după înviere, o viziune condam¬ 
nată de corpul principal al învăţăturii „monofizite”. La 
cealaltă extremă, exclusă şi ea, era ideea că unirea nu a 
fost doar una a celor două naturi, ci şi a celor două ousii, 
divină şi umană, căci dacă ousia era luată în sensul său 
obişnuit şi propriu ca referindu-se la ceea ce era comun 
tuturor membrilor unei clase, o unire a ousiilor ar fi însem¬ 
nat că „Sfinta Treime s-a întrupat în umanitatea întreagă 
şi s-a amestecat cu neamul nostru întreg”, ceea ce ar fi o 
blasfemie. 

„O natură întrupată a lui Dumnezeu-Logosul” repre¬ 
zenta deci doctrina ortodoxă a unirii ipostatice. Iacob din 
Edessa o găsea prefigurată deja în crearea omului ca fiind 
compus din trup şi suflet. Adversarii iacobiţilor, chiar dacă 
trebuiau să recunoască faptul că această analogie între 
relaţia trup-suflet la om şi relaţia divin-uman în Hristos 
fusese folosită de către Părinţi, argumentau că ea nu 
presupune doctrina naturii întrupate. Ei pretindeau, de 
asemenea, că această doctrină propovăduia un amestec şi 
o confuzie între divin şi uman în persoana lui Emanuel 
(un titlul preferat pentru Logosul întrupat), dar apărătorii 
doctrinei respingeau această afirmaţie ca pe o calomnie. 
Ceea ce doctrina cu siguranţă învăţa era că, după cuvin¬ 
tele unui text folosit adesea drept temei de către teologii 
mai vechi, „nu un trimis şi nici un înger, ci Domnul 
însuşi ne-a mîntuit”. Potrivit acestor cuvinte, îniconomie, 
Dumnezeu-Logosul - acum întrupat - era subiectul tuturor 
cuvintelor şi lucrărilor în ipostasul compus al lui Hristos : 
„al celor divine, pentru că este Dumnezeu, şi al celor 

omeneşti - pentru că s-a făcut om”. Conlucrarea în unirea 
ipostatică era un fel special de părtăşie, căci exista doar 
un singur centru de acţiune în ea, Logosul. Celor care 
învăţau altfel, trebuia să li se spună: „Nu folosiţi cuvîntul 
«două» după unire!... Dar dacă vreţi să mărturisiţi două 
naturi după unire, mergeţi şi găsiţi-vă altă unire!”. Căci, 
spunînd „unire”, sîntem obligaţi să mărturisim „o fire 
întrupată a lui Dumnezeu-Logosul”. 

De acest unic subiect - o fire întrupată a lui Dumnezeu- 
-Logosul - trebuiau legate, prin comunicarea însuşirilor, 
toate predicatele. Aşa cum, la om, trupul şi sufletul func¬ 
ţionează împreună şi fiecare împlineşte ceea ce este propriu 
celuilalt, tot aşa şi în Hristos. Afirmaţia din psalm, „micşo- 
ratu-L-ai pe dînsul cu puţin faţă de îngeri”, trebuia pusă 
în legătură cu „Hristos, Logosul lui Dumnezeu, pentru că 
El s-a făcut cu adevărat om pentru noi”. Necunoaşterea şi 
sporirea în cunoaştere atribuite lui Hristos în Evanghelii, 
care înainte de întrupare ar fi fost nepotrivite, au devenit, 
prin întrupare, potrivite şi ţin acum de persoana Logo¬ 
sului înomenit. Cele mai umile şi mai umilitoare cuvinte 
ale Evangheliei despre Hristos ţin „nu de una dintre for¬ 
mele sau naturile Sale (căci aceasta ar introduce o împăr¬ 
ţire), ci de Logosul întrupat pentru noi”. Chiar şi strigătul 
de disperare de pe cruce : „Dumnezeul meu, Dumnezeul 
meu, pentru ce m-ai părăsit?” a fost „rostit, fără vreo 
împărţire La firilorj, de către însuşi Logosul întrupat al 
lui Dumnezeu însuşi”. Acelaşi lucru se poate spune şi 
despre cele mai minunate cuvinte şi lucrări din Evan¬ 
ghelii, cum ar fi mersul pe apă şi învierea din morţi. Fapte 
de smerenie şi fapte înalte - „Dumnezeu-Logosul întru¬ 
pat le-a săvîrşit pe amîndouă”. Un lung compendiu de 
citate patristice a fost adunat să dovedească faptul că 
„Emanuel este unul şi acelaşi şi în minunile şi în păti¬ 
mirile Sale”. 

Aceasta trebuia să însemne, aşa cum clarifică măr¬ 
turisirea lui lacob din Edessa, că nimic nu ne împiedică 
să spunem că „Dumnezeu Cel Sfînt, Atotputernic şi Nemu¬ 
ritor s-a răstignit pe cruce pentru noi şi a murit... Dar nici 
nu susţinem, cum fac nestorienii, cei care se închină unui 
om, că un muritor a murit pentru noi”. în altă parte, el 
apăra adaosul liturgic la Trisaghion. De vreme ce, prin 
consensul tuturor părţilor teologice, imnul serafic din Isaia 
se referă la Treime, rezultă că Cel care s-a răstignit trebuie 
să fi fost unul din Treime. Dacă mărturisirea aducea cu 
sine titlul batjocoritor de „teopasit”, ne putem mîngîia cu 

spusele Apostolului că „au răstignit pe. Domnul slavei”, 
împotriva formulei calcedonienilor, potrivit căreia Logosul 
întrupat „nu a murit în natura Sa dumnezeiască, ci doar 
în natura Sa omenească”, versiunea iacobită a doctrinei 
unirii ipostatice insista asupra faptului că a vorbi de două 
firi după unire constituia o capitulare în faţa gîndirii 
nestoriene, căci „atunci cînd lucrurile sînt distincte unul 
faţă de altul şi fiecare dintre ele este socotit în sine şi 
privit individual, o asemenea «distincţie» este de fapt 
separare”. Doctrina unirii ipostatice şi ideea celor două 
firi după respectiva unire se excludeau reciproc. 

Esenţial pentru unirea ipostatică era identificarea 
Fecioarei Maria ca Theotokos. lacob din Edessa mărtu¬ 
risea : „De asemenea, după ce El s-a făcut om, noi îl adorăm 
şi îl slăvim, împreună cu Tatăl şi cu Duhul Sfint. Tot aşa, 
ştim şi declarăm că Sfinta Fecioară este Theotokos şi nu o 
numim Christotokos ’ sau Anthropotokos 2 ” ( atac la adresa 
felului în care Nestorie vorbea despre ea). Chiar dacă 
socoteau ipocrit limbajul calcedonian despre Maria, mono¬ 
fiziţii se alăturau calcedonienilor numind-o Theotokos, ca 
atunci cînd Teodosie al Alexandriei afirma că Logosul s-a 
întrupat „din Duhul Sfint şi din ea, cea care este - în sens 
precis şi adevărat - Theotokos, pururea Fecioara Maria”. 
Ca Născătoare de Dumnezeu, ea nu a dat naştere doar 
omului asumat de către Logos, ori în care săiăşluia Logosul. 
Exegeza nestoriană a textului din loan 2,19 făcea din 
„Iisus templul dărîmat, pe care Dumnezeu, care era în el, 
l-a ridicat din nou”. O asemenea teorie nu susţinea întru¬ 
parea, ci locuirea, aşa cum sublinia „Athanasie”. împinsă 
pînă la ultima ei consecinţă, teoria echivala cu a susţine 
că „Hristos nu va fi considerat un Dumnezeu întrupat, ci 
un om purtător de Dumnezeu”. Teologia Logosului sălăş¬ 
luit, care respingea ideea de Theotokos şi afirma metafora 
lui Iisus ca templu, echivala cu afirmaţia că „nu Domnul 
însuşi era cel ce S-a făcut om, ci Domnul era cel care a 
vizitat, pe cînd cel vizitat era un om, şi nu Domnul”. 

în joc era nici mai mult nici mai puţin decît mîntuirea 
omului. Explicînd liturghia, lacob de Edessa lua răspunsul 
„Avem [inimile noastre] către Domnul” [sau „Este pentru 
noi cu Domnul”]^ ca o referire la „întruparea Fiului, prin 


1. „Născătoare de Hristos” (n. tr.I. 

2. „Născătoare de om” (n. Ir.). 

3. Este vorba de răspunsul credincioşilor/stranei la cuvintele preo¬ 
tului slujitor:„Sus să avem inimile.'” din Liturghia credincio¬ 
şilor (n. tr.). 

care el ne-a răscumpărat”, la „mila Tatălui pentru noi” şi 
la „lucrarea Duhului Sfînt, prin care, la botez, ne-a făcut 
părtaşi înfierii”. Toate acestea ar fi pierdute dacă întru¬ 
parea n-ar însemna o natură întrupată a lui Dumnezeu- 
-Logosul; „căci, dacă prin împărţire noi spunem că este 
propriu naturii umane să spui asemenea lucruri, atunci 
termenii «iconomie», «smerenie» şi «bunăvoinţă» nu mai 
au absolut nici un sens”. Tema patristică a lui Hristos ca 
biruitor divin asupra morţii şi a Satanei ocupă un loc 
important în teologia monofizită, întrucît se armoniza 
bine cu ideea că persoana Logosului întrupat a devenit 
compusă, din momentul în care natura unică a lui Dumnezeu- 
-Logosul s-a întrupat. Formula lui Leon conform căreia „o 
[firej străluceşte în minuni, iar cealaltă se stinge în răni” 
primejduia iconomia întrupării şi lipsea omenitatea lui 
Hristos (şi, prin aceasta, tot restul umanităţii) „de izbînda 
asupra suferinţelor şi de completa lor înfrîngere”. Ideea 
Logosului sălăşluit înlătura distincţia calitativă dintre 
întruparea lui Emanuel şi acea legătură cu Dumnezeu 
prin care, potrivit Noului Testament, „noi toţi, ca fiinţe 
umane, ne-am făcut părtaşi naturii divine”. Euharistia, a 
cărei importanţă fusese fundamentală pentru dezvoltarea 
teologiei unirii ipostatice, comunica această mîntuire, 
întrucît era cu adevărat trupul şi sîngele lui Hristos, aşa 
cum Iacob din Edessa pare să fi considerat ca fiind de la 
sine înţeles. Astfel, se recunoştea că există o legătură 
între hristologia nestoriană şi viziunea asupra Euharistiei 
care accentua aspectul său anamnetic, în dauna celui al 
prezenţei reale. 

Rezumînd controversa dintre partida sa şi celelalte 
două, Sever declara: „Termenul «unire» este afirmat atît 
de adversari, cît şi de noi. Este de asemenea recunoscut 
că a avut loc o unire a celor două naturi. Dar ceea ce s-a 
realizat prin unire... este temeiul opoziţiei dintre doctrine”. 
Aceasta era o declaraţie onestă asupra chestiunilor în 
dispută între hristologiile nestoriană, iacobită şi calcedo- 
niană. Ceea ce a scăpat din vedere era tocmai procesul, 
care a început încă din timpul lui Sever şi s-a continuat 
mai ales în perioada despre care discutăm în acest capitol, 
prin care toate cele trei doctrine au obţinut formulări 
definitive. 

în timp ce îi combăteau activ pe cei ce păreau să acorde 
prea puţină importanţă unirii dintre divin şi uman, dar şi 
pe cei care păreau să-i acorde prea multă, apărătorii orto¬ 
doxiei calcedoniene erau ei înşişi angajaţi într-o contro¬ 
versă asupra sensului ortodoxiei hristologice, care, spre 
sfîrşitul secolului al VH-lea, a dat naştere unei noi dez¬ 
voltări şi reformulări a dogmei. „Războiul celor două naturi 
nu s-a încheiat încă”, se lamenta papa Honoriu, „şi au şi 
apărut noi motive de tulburare pentru noi”. Legătura 
dintre noile conflicte şi cele două grupări necalcedoniene 
era ea însăşi o problemă dezbătută, tot aşa cum era şi 
interpretarea evoluţiilor premergătoare. Spre deosebire 
de învăţăturile „nestoriană” şi „monofizită”, noile idei şi 
formule care stîrneau controversă erau propagate mai 
ales în rîndul ortodocşilor şi în interiorul graniţelor impe¬ 
riului. Ele puteau pretinde, cum au şi făcut-o, că sînt 
purtătoarele implicaţiilor reinterpretării Calcedonului, 
care continua încă din secolul al V-lea. Tendinţa adepţilor 
acestei reinterpretări înclinase în mod covîrşitor în direcţia 
găsirii unor căi de a accentua unitatea [firilor] mai mult 
decît dualitatea LfirilorJ lui Hristos, aceasta făcîndu-se 
însă totdeauna, aşa cum insistase Calcedonul, în aşa fel 
încît „deosebirea firilor să nu fie nicidecum eliminată din 
pricina unirii, ci, dimpotrivă, păstrîndu-se caracterul 
distinctiv al fiecărei firi”. 

Această insistenţă asupra unităţii lui Hristos era expre¬ 
sia consensului creştin universal că mîntuirea este reali¬ 
zată prin unirea divinului cu umanul, mai întîi prin unirea 
lor în Iisus Hristos şi apoi în credincioşi. Nestorienii vor¬ 
beau de „unirea nemărginitului cu mărginitul, a desă- 
vîrşitului cu nedesăvîrşitul” şi îndemnau ca numele 
„Hristos” să fie dat persoanei unirii; iacobiţii recunoşteau 
că „termenul «unire» este afirmat atît de adversarii noştri, 
cît şi de noi” şi că toţi creştinii erau de acord asupra 
doctrinei că „o unire a celor două firi a avut loc”; neo- 
calcedonienii din secolul al Vl-lea afirmau „un Hristos 
compus din două firi... un singur Domn în fiecare fire”. Nici 
dualitatea işostasurilor din doctrina nestoriană şi nici cea 
a firilor din doctrina calcedoniană nu puteau să conducă 
la negarea unirii ; de fapt, prin păstrarea integrităţii ele¬ 
mentelor sale consitutive, chiar dualitatea se constituia 
in salvatoare a realităţii unirii. Calcedonienii susţineau 

că învăţătura lor afirma o unire ipostatică autentică chiar 
dacă vorbea de „două naturi după unire”. Ei sondau varia¬ 
tele sensuri ale cuvîntului „unire” în vederea limpezirii 
doctrinei unirii în Hristos. La întrebarea: „In care ipostas 
te închini Fiului lui Dumnezeu?”, ei răspundeau: „Ne 
închinăm persoanei unice”. 

Unirea dintre divin şi uman era de altfel şi leitmotivul 
doctrinei mîntuirii. Astfel, chiar pe cînd nu ştia despre 
controversa asupra voinţei divine şi umane în Hristos, 
Maxim putea spune: „Intrucît toţi avem o fire, reuşim să 
avem un gînd şi o voinţă, atît cu Dumnezeu, cit şi cu seme¬ 
nii, fără să fim în vreun fel în dezacord nici cu Dumnezeu, 
nici unul cu altul”. Se observă din acest pasaj „cit era de 
predispusă spre confuzii o asemenea terminologie”, vădind 
„o spiritualitate care plasa culmea sfinţeniei în unitatea 
de voinţe Îşi care]... era, în mare măsură, un loc comun nu 
numai printre bizantini, ci şi printre monofiziţi”. Funda¬ 
mentul acestei spiritualităţi era tocmai noţiunea de mîntuire 
ca îndumnezeire. De dragul preciziei, a fost necesar să se 
respingă ideea că exista „o voinţă întru toate comună... 
lui Dumnezeu şi celor mîntuiţi”, mai ales dacă această 
idee era socotită oarecum paradigmatică pentru noţiunea 
de unică voinţă, comună întru toate atît Logosului, cît şi 
omenităţii lui Hristos. Şi totuşi, impulsul înspre unirea 
dintre divin şi uman, fie în credincios, fie în Hristos, era 
copleşitor. Dacă mărturisirea adoptată la Calcedon a evitat 
să vorbească despre rezultatul acelei uniri ca fiind „o fire”, 
trebuia găsită o altă formulă, capabilă să exprime unirea 
şi să-i împace - în mijlocul crizelor politice ale primei 
jumătăţi a secolului al VH-lea - pe adepţii „firii unice”. 

O asemenea formulă a fost găsită în conceptul de 
„lucrare unică” şi ulterior în cel de „voinţă unică”. Cele 
două concepte au venit în această ordine cronologică chiar 
dacă discuţiile asupra lor au inversat ordinea, probabil 
din cauză că termenul L„acţiune”/]„lucrare” părea să derive 
logic din „voinţă”. l„Acţiune”/J„Lucrare” (evEpyeia) era un 
termen tehnic folosit de Aristotel pentru a se referi la 
l„lucrare”/]„operaţie” (aşa cum a fost tradus în latină), 
precum si la „actualitate”, opusul lui „virtualitate”. Uneori 
era înrudit cu „funcţiune” (dTTOTEÂeapa). In timpul con¬ 
troversei cu privire la „o lucrare” în Hristos, s-a născut 
nevoia de a specifica mai precis semnificaţia termenului 
şi de a distinge între „lucrare” l/„acţiune”] (cvEpyEia), „acti¬ 
vitate” (cvEpyr|TiK6v), termen definit ca fiind „natura din 
care purcede lucrarea [/„acţiunea”], „act” (EVEpyppa), definit 

drept „rezultat al lucrării [/„acţiunii”], şi „agent” (evepyuiv), 
definit ca fiind „cel ce foloseşte acţiunea, ipostasul”. Rela¬ 
ţia confuză dintre aceste abstracţii şi dogma hristologică 
este sugerată de ultimul termen, care pare să implice 
făptui că lucrarea[/„acţiunea”) aparţine de fapt ipostasului 
şi că ipostasul unic Iisus Hristos avea deci o unică lucrare ; 
de fapt, scopul distincţiei era acela de a susţine cele două 
lucrări în Hristos. 

Ironia era că monoenergismul, teoria că în Hristos era o 
unică lucrare, era capabil să pretindă susţinere din partea 
ambelor extreme hristologice : nestorianismul şi monofî- 
zismul. Nestorianismul învăţa că cele două ipostasuri în 
Hristos se unesc într-o unică lucrare, în timp ce mono- 
fîzismul afirma că, din cauza unirii, există „o unică lucrare 
individuală a ipostasului unic”, şi anume cea dumnezeiască. 
Adversarii acestei noţiuni au insistat în mod repetat că ea 
este o încuviinţare sau mai curînd o revenire a teoriei 
unei singure firi, aşa cum o propovăduiseră Apolinarie şi 
Sever. Dar era nu mai puţin o stratagemă, prin care urma¬ 
şii lui Nestorie încercau să recupereze o unire reală dintre 
divin şi uman ; există o lucrare împărtăşită de Tatăl, Fiul 
şi Duhul Sfînt şi, de aici, o lucrare împărtăşită de ambele 
ipostasuri în Hristos. Astfel, atunci cînd apărătorii „lucră¬ 
rii unice” acuzau că ideea a două lucrări ar conduce la 
nestorianism, cineva ar fi putut răspunde că, dimpotrivă, 
Nestorie „propovăduieşte doctrina unei lucrări unice”. Din 
acest fel de argumentaţie s-ar putea deduce că numai 
ereticii propuneau o asemenea doctrină. 

O atare impresie ar fi totuşi greşită. Căci ambele părţi 
trebuiau să recunoască făptui că problema dacă lucrarea 
ţinea de ipostas şi era deci unică, sau dacă ea aparţinea 
firilor şi era deci o lucrare dublă nu fusese niciodată pusă 
de Părinţii Bisericii, care au vorbit foarte puţin despre 
modul lucrării. De pildă, Grigorie de Nazianz, ca şi Chirii 
al Ierusalimului, a vorbit de „lucrarea” lui Hristos întrupat 
la singular, făcînd necesară o explicare a acestui fapt. 
Cele două locuri unde era folosit termenul „lucrare” în 
limbajul patristic despre Hristos erau totuşi un pasaj 
din celebrul Tom al papei Leon I şi unul din Dionisie 
Areopagitul. Intr-o formulă citată adeseori în cursul con¬ 
troversei, Leon spunea că „fiecare formă [adică fire în 
Logosul întrupat] săvîrşeşte actele care ţin de ea în comu¬ 
niune cu cealaltă, cuvîntul „formă” fiind la nominativ, ca 
subiect al predicatului. Fără nici o schimbare în grafia 
limbii latine şi cu foarte mici modificări în grafia limbii 

greceşti, formula lui Leon putea fi citită în sensul că 
Logosul întrupat „realizează, prin intermediul fiecărei 
forme, actele care ţin de ea, în comuniune cu cealaltă”, 
cuvîntul „formă” fiind acum la ablativ sau la dativ instru¬ 
mental. Aceasta era interpretarea lui Leon explicată de 
Sergiu, patriarhul Constantinopolului, un apărător al 
„lucrării unice”. Totuşi, dacă textele care ni s-au transmis 
sînt de încredere, în altă parte el citează acelaşi pasaj, 
atribuind corect lucrarea fiecăreia dintre firi şi nu ipos- 
tasului unic al Logosului. Pe de altă parte, adversarul 
său, Papa Martin I, pare să fi citat textul folosind cuvîntul 
„formă” ca instrument. Oricare ar fi situaţia acestor texte, 
pare să fie clar că formulele oficiale născute din con¬ 
troversă - decretul Conciliului al Vl-lea ecumenic, scri¬ 
soarea oficială a papei şi edictul împăratului - toate au 
folosit foarte atent nominativul şi au subliniat că subiectul 
predicatului „a lucra” este fiecare fire, şi nu ipoştaşul 
Logosului. 

Şi mai semnificativă în acest sens a fost declaraţia lui 
Pseudo-Dionisie potrivit căreia Hristos „nu a săvîrşit cele 
dumnezeieşti ca Dumnezeu şi cele omeneşti ca om”, ci a 
existat „o anumită nouă lucrare divino-umană a lui 
Dumnezeu făcut om” (dv5puj0£vToc, 0 eou xaivrjv Tiva Tijv 
0t:av5piKr|v £v£py£iav). Aşa cum arăta această declaraţie 
era stînjenitoare pentru cei care spuneau că există două 
lucrări, una divină şi alta omenească, căci, legat de aceasta, 
un scriitor care, potrivit Faptelor Apostolilor 17,34, fusese 
ucenicul apostolului Pavel, folosea cuvîntul „lucrare” la 
singular. Dar undeva pe parcursul transmiterii ei, pro¬ 
babil ca rezultat al unei variante a textului, declaraţia în 
cauză a devenit „o singură lucrare divino-umană” (pi'av 
0£av5piKrjv £v£pyaav). Aşa îneît Cyrus din Alexandria 
interpreta textul în sensul că „unul şi acelaşi Hristos 
împlineşte lucrurile care se potrivesc lui Dumnezeu şi 
lucrurile omeneşti printr-o singură lucrare divino-umană, 
potrivit lui Dionisie, unul dintre sfinţi”. Cyrus şi colegii 
săi au fost acuzaţi că au alterat textul pentru a-1 potrivi 
intenţiilor lor, iar ortodocşii argumentau insistînd că, de 
fapt, cuvîntul era „nouă” şi nu „singură”. Şi totuşi, chiar şi 
fără cuvîntul „singură”, formula era o dovadă că atunci 
cînd „spunem că unul şi acelaşi [ipostasj este agentul”, 
această afirmaţie se bazează pe autoritatea unor Părinţi 
do seamă. 

Problema nu era, desigur, gramatica din formula lui 
Leon sau criticismul textual al formulei lui Dionisie, ci 

poziţia „lucrării” în Logosul întrupat. Este oare lucrarea 
„ipostatică”, adică ţine de ipostas, ori este „firească”, adică 
ţine de cele două firi? Căci, dacă aşa cum trebuiau să 
recunoască ambele părţi „agentul este unul”, şi anume, 
ipostasul, atunci urmează cu necesitate că „lucrarea era 
unică”. Se pare că primul care a argumentat în favoarea 
acestei interpretări a fost Teodor din Pharan. El este cel 
care „a atribuit persoanei luate ca persoană lucrarea 
caracteristică firii”. Mai exact, Teodor învaţă că orice a 
împlinit Logosul întrupat a împlinit în calitate de Creator 
şi Dumnezeu, servindu-se de firea umană pe care o avea 
ca de un instrument al divinităţii Sale, şi că, „în conse¬ 
cinţă, tot ce se afirmă că a făcut, fie ca Dumnezeu, fie 
într-un fel omenesc, este lucrarea divinităţii Logosului”. 
Ca Mijlocitor între Dumnezeu şi om, Hristos a fost subiectul 
care „a împlinit lucrările omeneşti într-un mod inefabil, 
prin intermediul trupului pe care Şi l-a asumat”. Astfel, 
Logosul întrupat era agentul şi subiectul oricărei lucrări, 
potrivite fie naturii divine, fie celei umane. Omenitatea 
lui Hristos era „organul” sau, folosind un termen mai 
tehnic, „ceea ce era pus în mişcare de către Dumnezeu” 
(OEOKÎvrjToq), ca în formula lui Sergiu: „In Domnul Hristos, 
întreaga Sa omenitate a fost unită pe vecie cu dumnezeirea 
Logosului şi a fost îndreptată şi mişcată de Dumnezeu în 
toate”. Aceasta înseamnă că „sufletul lui Hristos n-a acţio¬ 
nat niciodată în mişcările sale prin propria decizie, ci a fost 
dependent întru toate de Logosul care l-a pus în mişcare”. 

Aşa cum apărătorii unei singure naturi au dorit să 
afirme că au existat două naturi înainte de unire, dar nu 
şi din momentul unirii, tot aşa susţinătorii unei singure 
lucrări au arătat clar că vorbeau despre Logosul întrupat. 
„Toate cele ce ţineau de iconomia mîntuitoare” aveau să 
fie afirmate despre unul Hristos. Intrucît, „printr-o dum¬ 
nezeiască şi înţeleaptă iconomie”, El a luat asupra Sa 
nevoi umane precum somnul, munca, foamea şi setea, era 
necesar să se atribuie toate acestea „unei singure lucrări 
a unuia şi aceluiaşi Hristos”. La întrebarea dacă această 
unică lucrare era divină sau umană sau nici una, nici 
alta, răspunsul era că ea nu ţinea de nici una dintre cele 
două naturi, ci de „modul unirii”. Nu mai era îngăduit „să 
se vorbească de două lucrări, după unire”, ci doar de o 
„singură lucrare dominantă”, care a coordonat tot ceea ce 
a spus, săvîrşit ori experiat în minte sau în trup Logosul. 
Poziţia alternativă, care atribuia o lucrare distinctă fie¬ 
căreia dintre cele două firi, ar fi impus să se postuleze în 

continuare o lucrare distinctă pentru trupul omenităţii 
lui Hristos şi o alta pentru sufletul Său, ceea ce, prin 
reducere la absurd, ar conduce la trei lucrări în Hristos 
întrupat. Căci s-a pus întrebarea „ce atribuim lui [Hristos] 
întreg, dacă nu dăm întregului lucrarea unică prin unire ?”. 

Dificultatea consta în aceea că putea fî făcută uşor o 
reducere la absurd în ambele aspecte ale întrebării despre 
„lucrare”. Devenea tot mai clar că nici una dintre părţi nu 
putea găsi, în favoarea opiniilor ei, multă documentaţie 
în izvoare biblice sau patristice. însuşi termenul „lucrare” 
era ambiguu, referindu-se fie la proces, fie la rezultat; 
dacă avea sensul din urmă, fiecare trebuia să accepte că 
lucrarea era unică, dar procesul sau „mişcarea” era în 
dezbatere. O cale de a ieşi din ambiguitate era să scoţi 
întreaga problemă din spaţiul dezbaterilor. Nimănui nu 
trebuia să i se mai permită „să mai vorbească nici de o 
singură lucrare, nici de două, în Hristos Dumnezeul nostru, 
ci - aşa cum sfintele concilii ecumenice au fixat prin tra¬ 
diţie - [noi spunem] că unul şi acelaşi Fiu Unul Născut, 
Domnul nostru Iisus Hristos, adevăratul Dumnezeu, este 
cel ce lucrează”. Unii Părinţi au vorbit de o lucrare, dar 
aceasta era prilej de tulburare pentru mulţi; noţiunea de 
două lucrări ofensa de asemenea lumea, chiar dacă nu a 
fost folosită de nici unul dintre Sfinţii Părinţi. în con¬ 
secinţă, ambele formule trebuiau interzise. Aşa a fost 
propunerea de compromis scrisă de către Patriarhul 
Sergiu al Constantinopolului în Ekthesis şi promulgată 
de împăratul Heraclie în 638. Propunerea a fost sprijinită 
de papa Honoriu I care susţinea că, „evitînd... ofensa 
recentelor inovaţii, noi nu trebuie să vorbim, în definiţiile 
noastre, nici de una, nici de două lucrări; ci, în loc de «o 
lucrare» despre care vorbesc unii, noi trebuie să măr¬ 
turisim un agent, Hristos Domnul, în ambele firi”. Cearta 
în jurul acestui subiect, care ţinea mai degrabă de gra¬ 
matică decît de teologia creştină, nu avea nici un rost. 
Aşadar, în loc să învăţăm o lucrare sau două, „noi - 
urmîndu-i pe Sfinţii Părinţi întru toate, iar acum şi în 
aceasta - mărturisim o singură voinţă a Domnului nostru 
Iisus Hristos, adevăratul Dumnezeu”. Discuţia era mutată 
astfel de la „o singură lucrare” la „izvorul lucrării, care 
este voinţa”. De la termenul „o voinţă” (povov GeÂripa), 
acest curent va fi numit monotelism. 

„O Lsingură] voinţă” avea o cu totul altă însemnătate 
decît „o Lsingură] lucrare”. Pentru un singur motiv: pe 
cînd cea din urmă nu putea invoca în sprijinul său nici 



96 


Hon. I. Ep. 4 (PI. 80 :473) 


Elen < 11)57» 243 


Vav tl. CP. Ep. Tt'ud. tPL 
87 . 98j 


Hon l. Ep. 4 ipl. 80:473 1 


Miix. Opti.sc. 3 (PG 91 :48) 


Max. Optt.se. 6 (PG 91:68i 


‘loun 1). Volan / 4 1 (PG 
9. r > ■ 180} Max Opuse. 7 (PG 
Î)1.811 


C'l.ater 1649 i/U7. 2 i'Mansi 
10 905» 


Max. PynAl'G 91 :300); 
Max Opuvc. 15 (PG 91 : 169j 


luau O. Vnlutti. 28 (PG 
95 164» 


Max Opuse 2 i PG 91:45i 


Apud ('1.ulor. (619 j Act 4 
i.Mansi 10.1063-1064» 
Cl.jiler. '649» .4(7. f> (Alansi 
10:1120. 


SPIRITUL CREŞTINĂTĂŢII RĂSĂRITENE (600-1700) 

autoritatea „Evangheliilor, nici a scrierilor Apostolilor, 
nici a hotărîrii vreunui conciliu”, voinţa lui Hristos con¬ 
stituia aproape miezul mesajului Noului Testament şi, 
mai ales, al istorisirii Patimilor. Pasajele care „s-au dove¬ 
dit pînă la urmă a fi hotărîtoare pentru întreaga hristo- 
logie monotelită” erau cele din Luca 22,42 : „Nu voia Mea, 
ci voia Ta să se facă” şi loan 6,38: „M-am pogorît din cer 
nu ca să fac voia Mea, ci voia Celui ce M-a trimis pe 
Mine”. Amîndouă părţile implicate în dispută erau obli¬ 
gate să rezolve problema acestor pasaje. Ca apărător al 
unei IsingureJ voinţe, papa Honoriu interpreta aceste 
cuvinte ca referindu-se „nu la diferite voinţe, ci la ico- 
nomia omenităţii asumate La lui Hristos]”, fiind deci 
„rostite pentru noi”. Insă Maxim, susţinînd două voinţe, 
vedea în aceste cuvinte dovada că „Mîntuitorul, ca om, 
avea o voinţă care aparţinea naturii sale umane”, carac¬ 
terizată printr-o „sublimă supunere faţă de voia sa divină 
şi faţă de cea a Tatălui”. Aparent, întemeindu-se pe Maxim, 
loan Damaschinul a explicat cuvintele „nu voia mea” ca 
referindu-se la voinţa omenească a Logosului întrupat, 
iar cuvintele „ci voia Ta”, la cea dumnezeiască, care se 
afla în unire desăvîrşită cu Tatăl. Importanţa acordată 
acestor pasaje din Evanghelii şi altora similare arăta, în 
primul rînd, că existau sigur numeroase referiri la voinţa 
sau voinţele lui Hristos aparţinînd scriitorilor creştini mai 
timpurii. 

Intr-adevăr, aceste referiri existau, multe la cei ce fuse¬ 
seră condamnaţi ca eretici. Era de aşteptat ca ideea de 
voinţă unică să fie prezentă şi printre cei ce afirmau o 
singură fire, iar adepţii monotelismului să fie acuzaţi că 
sînt de acord cu ei. Primele concilii îi condamnaseră pe 
Arie şi pe Apolinarie pentru că propovăduiseră o voinţă, 
iar acum învăţătura aceasta era reînviată. De fapt, falsa 
doctrină se deteriorase chiar, căci, „dacă cei ce mărturisesc 
o singură fire compusă în Hristos şi neagă Lexistenţa a - 
n. tr.J două firi recunosc totuşi diferenţa dintre firi, cum 
se face că tu, care mărturiseşti şi afirmi două firi în Hristos, 
născoceşti o singură voinţă în El?”. Ceea ce uimea în 
discuţiile eretice despre o singură voinţă în Hristos era 
reliefarea ideii de „identitate a voinţei” (TQUTOpouÂîa) printre 
nestorieni, care susţineau nu numai două firi, ci şi două 
ipostasuri după întrupare. Susţinătorii voinţei unice 
căutau să se delimiteze de nestorianism în afirmarea 
propriilor poziţii, iar citate din nestorieni apăreau în colec¬ 
ţiile citite şi condamnate la Conciliul Lateran din 649. 

Timoteil, patriarhul nestorian, învăţa că ipostasul omului 
asumat de Logos avea „o singură voinţă şi lucrare cu Logosul 
care s-a îmbrăcat pe Sine în el”. Nu poate exista „o voinţă 
şi o altă voinţă”, căci „totul a fost pus împreună într-o 
unire inefabilă”. Se pare totuşi că hristologia lui Babai 
reprezenta un punct de cotitură şi în acest sens, căci el a 
vorbit cu siguranţă de o voinţă în Logos şi de o alta în 
omul asumat de El. „Nu voia mea, ci voia Ta să se facă” 
însemna că dacă „există o singură voinţă a Treimii... o 
voinţă la Logosului] cu Tatăl şi cu Duhul Sfînt”, ome- 
nitatea asumată de Logos trebuia să aibă o voinţă liberă, 
distinctă de cea împărtăşită de Logos şi de celelalte iposta- 
suriale Treimii. Ar părea plauzibil să sugerăm că doctrina 
nestoriană originală a celor două ipostasuri avînd o sin¬ 
gură voinţă a fost revizuită în direcţia unei mai mari 
consecvenţe, ca urmare a dezbaterilor calcedoniene asupra 
acestei probleme. 

Din cauză că ambele părţi implicate în disputa voin¬ 
ţelor în Hristos voiau să nu fie identificate nici cu erezia 
monofizită şi nici cu cea nestoriană, ci cu tradiţia Părin¬ 
ţilor, principala lor preocupare era istoria anterioară a 
problemei în această tradiţie. Apărătorii doctrinei celor 
două voinţe îi acuzau pe adversarii lor că îi citau pe Părinţi 
în afara contextului, dar acuzaţiile se puteau îndrepta şi 
împotriva lor. Din partea lor, protagoniştii unei singure 
voinţe vor pretinde sprijinul „tuturor învăţătorilor şi ves¬ 
titorilor evlaviei”. Trebuia să se recunoască făptui că unii 
dintre Părinţi au vorbit, într-adevăr, de o singură voinţă. 
Astfel, Maxim admitea că Sfîntul Chirii a vorbit de „o 
voinţă”, care corespundea „ousiei unice”. Adversarul lui 
Maxim, Pyrrhus, cita şi el pe Grigorie de Nazianz, care 
afirma că voinţa Logosului întrupat „nu era nicidecum 
potrivnică voinţei lui Dumnezeu, ci a fost desăvîrşit îndum¬ 
nezeită”. Deşi comentariile atribuite lui Atanasie la cuvin¬ 
tele lui Hristos: „Nu voia Mea, ci voia Ta să se facă” 
fuseseră deja citate de către monofiziţi şi păreau acum să 
susţină poziţia monotelită, Maxim îl invoca pe „cel ce-şi 
trage numele de la nemurire” (dGavaoîa) drept autoritate 
în favoarea unei voinţe în firea dumnezeiască şi a alteia 
în cea omenească. El a strîns citate suplimentare din 
Atanasie şi din Grigorie de Nazianz, precum şi din alţi 
Părinţi, ca să-şi justifice doctrina. 

Monotelismul îşi are începutul în poziţia afirmată deja 
la Efes în 431, şi anume, că trebuie să atribuim „toate 
afirmaţiile din Evanghelii unei singure persoane, ipostasul 

SPIRITUL CREŞTINĂTĂŢII RĂSĂRITENE (600-1700) 

unic întrupat al Logosului”. Cuvinte precum „Nu voia 
Mea, ci voia Ta să se facă” trebuie aşadar să se aplice, de 
asemenea, ipostasului unic şi, astfel, „voinţa nu ţine de 
fire, ci de ipostas”. Ceea ce ţine de o natură este în toate 
privinţele determinat şi necesar, nu liber, de vreme ce 
n-ar putea fî nimic altceva decît ceea ce este; dar dacă 
întruparea şi alte lucrări sînt acte ale voii libere, ele 
trebuie să fie acte ale ipostasului şi nu ale naturii umane. 
Ca urmare, „voinţa dumnezeiască este chiar voinţa lui 
Hristos însuşi, iar voinţa lui este una, adică cea dumne¬ 
zeiască”. A mărturisi o singură voinţă înseamnă să afirmi 
că „firea noastră a fost asumată de dumnezeire..., acea 
fire care a fost creată înainte de păcat” şi care nu avea, 
aşadar, voinţă în afara voinţei lui Dumnezeu. Constrînşi 
astfel, monoteliţii trebuiau să admită că „noi nu spunem 
că este o voinţă omenească în Hristos... căci voinţa lui 
aparţinea doar dumnezeirii sale”. Dacă Hristos a fost cu 
adevărat unul, el trebuia de asemenea să-şi fi manifestat 
voinţa în mod unitar şi să fî posedat doar o voinţă. Dar 
dacă firea sa umană avea de asemenea o voinţă proprie 
pentru că voinţa aparţinea firii şi nu ipostasului, ar urma, 
din afirmaţiile „iluştrilor Părinţi că există o singură voinţă 
atît a lui Dumnezeu, cît şi a sfinţilor”, că Dumnezeu şi 
sfinţii ar avea de asemenea o singură natură, ceea ce este 
blasfemie. Aşadar, voinţa trebuia să fie o funcţie a ipos¬ 
tasului unic al Logosului întrupat şi trebuia să fie ea 
însăşi una singură. „Nu voi afirma niciodată” - declara 
Macarie al Antiohiei la Conciliul al IlI-lea de la Con- 
stantinopol din 681 - „două voinţe ale firii, nici două 
lucrări ale firii în iconomia întrupată a Domnului nostru 
Iisus Hristos, chiar dacă aş fî sfîşiat bucată cu bucată şi 
aruncat în mare”. 

La acel conciliu, ca şi la sinodul ţinut în Lateran, la 
Roma, în 649 (chiar dacă acesta din urmă „a fost cu totul 
ignorat şi nu se face referire la el nici măcar într-un singur 
cuvînt din Actele ” Conciliului [de la Constantinopol]), au 
fost revizuite problemele ridicate de monoenergism şi 
monotelism şi a fost promulgată „credinţa Apostolilor, 
credinţa Părinţilor, credinţa ortodocşilor”. Astfel, pentru 
a dovedi că în elaborarea hotărîrilor lor dogmatice se 
întemeiază pe autoritatea celor vechi, sinodul de la Lateran 
şi conciliul ecumenic au cercetat cu atenţie tomurile şi 
manuscrisele patristice din diverse biblioteci, devenind, 
astfel, adevărate congrese „ale erudiţilor anticari şi 
paleografi”. Sofronie al Ierusalimului, unul dintre primii 

adversari ai monotelismului, a compilat două cărţi conţinînd 
şase sute de citate din Părinţi împotriva ideii de lucrare 
unică sau voinţă unică în Hristos. La Constantinopol, 
împăratul a cerut ca actele „sfintelor şi ecumenicelor con¬ 
cilii... să fie aduse şi citite cu voce tare” şi aşa s-a întîm- 
plat. La sinodul de la Lateran, în sesiunea a cincea, s-a 
citit o colecţie de citate din Părinţi şi multe alte pasaje au 
fost aduse în atenţia episcopilor. Tot atunci, Teofilact, secre¬ 
tarul papal, prezentînd un manuscris al unui autor poate 
ortodox, poate eretic, a spus : „Aşa după cum mi-aţi cerut, 
Prea Fericirea Voastră, am codexul în mîinile mele. Ce 
porunciţi?”. Alcătuit la Roma, acest florilegiu de mărturii 
din autorităţi patristice, era trimis, într-un volum sigilat, 
la Conciliul de la Constantinopol, acolo unde erau verificate 
cu manuscrisele existente în biblioteca Patriarhiei, cum 
ar fi, de exemplu, un volum de Atanasie, avînd coperta 
ferecată în argint. Acele citate care se dovedeau a fi falsuri 
evidente nu erau luate în considerare. 

Aşa cum a evidenţiat disputa, fără o mai mare precizie 
în folosul termenilor disputaţi, în special cel de „voinţă”, 
schimbul reciproc de citate patristice nu putea limpezi nimic 
în nici un fel. Şi totuşi, era necesar să se afirme şi să se 
demonstreze continuitatea cu doctrina ortodoxă a Părinţilor 
şi a conciliilor. Soluţia pentru această dilemă era să se 
declare că crezul niceo-constantinopolitan, „acest cucernic 
şi ortodox simbol al harului dumnezeiesc este suficient 
pentru cunoaşterea şi confirmarea credinţei ortodoxe”, 
dar că au apărut noi erezii, care cer ca aceeaşi credinţă 
ortodoxă să fie aşezată în opoziţie cu aceste provocări. 
Sinodul de la Lateran, mai întîi, şi apoi Conciliul de la 
Constantinopol au fixat aşadar formulările lor despre cele 
două lucrări şi două voinţe într-o recitare a crezului cal- 
cedonian, declarînd că cele două firi mărturisite acolo 
presupuneau cu necesitate şi „două voinţe naturale şi 
două lucrări naturale, fără împărţire, fără schimbare, fără 
separare şi fără amestecare” (dSiaiptTioţ, dTptnTojţ , dpepl- 
aTtoq, dauyxuTwţ). Hristologia lui Leon I, acceptată la 
Calcedon, cerea ca fiecare fire să aibă propria sa voinţă şi 
propria sa lucrare. In opoziţie cu efortul monoteliştilor de 
a fi identificaţi cu Calcedonul, s-a declarat că „oricine refuză 
să creadă în felul acesta [adică aşa cum învăţa sinodul de 
la LateranJ desconsideră sfîntul Conciliu de la Calcedon”. 
Această clarificare şi prelungire a Calcedonului în direcţia 
învăţăturii celor două voinţe şi două lucrări devenise nece¬ 
sară în temeiul atît al teologiei, cît şi al iconomiei. 

Asemenea hristologiilor nestoriană şi monofizită, această 
reformulare a doctrinei ortodoxe despre Hristos a pornit 
de la doctrina Treimii, terminologia hristologică a acesteia 
clarifîcîndu-se pe baza uzului trinitar. In Treime existau 
trei ipostasuri, dar numai o natură divină; altminteri ar 
exista trei dumnezei. Existau, de asemenea, o singură 
voinţă şi o singură lucrare. Astfel, voinţa era un atribut al 
naturii şi nu al ipostasului, era naturală şi nu ipostatică. 
De aici, persoana lui Hristos, avînd un singur ipostas şi 
două firi, trebuia să aibă două voinţe, cîte una pentru 
fiecare fire. „Firea” reprezintă ceea ce este general sau 
universal 1 , fiind împărtăşită nu doar de un singur lucru, 
ci de mai multe, ca de exemplu „omenitatea”, care ar putea 
fi numită şi „natură umană”, pe cînd „ipostasul” ţine de 
particular 2 . Anumite calităţi aparţin de fire sau de substanţa 
unei fiinţe (de pildă, un om este raţional), pe cînd altele 
ţin de un anumit ipostas (de pildă, un om anume are nas 
acvilin); în sens real chiar dacă imprecis, aceasta s-ar 
putea aplica şi ousiei şi ipostasurilor Treimii. Evident, 
argumentaţia era o încercare de a demonstra că poziţia 
contrară celor două lucrări şi voinţe în Hristos ar con¬ 
duce, prin confuzia dintre natură şi ipostas, la o confuzie 
eretică similară în doctrina trinitară. 

Totuşi, o anumită eroare există şi în doctrina hris¬ 
tologică, şi anume, în iconomie. Din pricina iconomiei, 
Logosul întrupat trebuia să fie conceput ca un ipostas 
compus, dar fără o natură compusă. Dacă el era o fiinţă 
umană completă, cum ar fi putut el să fie lipsit de ceva ce 
aparţine naturii umane, cum ar fi activitatea omenească 
sau voinţa omenească? Dacă ar fi fost nedesăvîrşit în 
lucrarea sau în voinţa sa, în natura sa umană sau în cea 
divină, el nu ar fi fost Dumnezeu desăvîrşit şi om desă- 
vîrşit. Aşa cum declarau documentele oficiale, atît cele 
imperiale, cît şi cele bisericeşti ale Conciliului al IlI-lea 
de la Constantinopol, omenitatea sa desăvîrşită trebuia 
să includă o raţiune omenească, facultatea prin care „noi 
împlinim ceea ce voim şi raţionăm”, căci, fără această 
capacitate, mintea nu înseamnă nimic; drept urmare, el 
trebuie să fi avut o voinţă umană. Altfel, corpul celui 


1. Din latinescul universalia, proprietate generală sau relaţie care 
poate fi întruchipată sau concretizată de cel puţin două lucruri 
particulare diferite (n. tr.l. 

2. Un lucru singular, gîndit prin contrast cu noţiunile generale, 
universaliile (n. tr.). 

întrupat, omenitatea sa, arf’i fost „fără voinţă” (dGEAiyrov) 
şi „fără de lucrare” (dvevEpypTov). Dar aceste declaraţii 
mergeau amîndouă mai departe afîrmînd că voinţa ome¬ 
nească a lui Hristos era nu doar desăvîrşită ca voinţă 
umană, ci fusese şi desăvîrşit „îndumnezeită”. Aceasta se 
referea în parte la regula generală că toată lucrarea şi 
voirea omenească îşi aveau izvorul şi îşi luau puterea de 
la Creator; era de asemenea o calitate specială a naturii 
umane a lui Hristos, a celui ce era nu doar un om între 
oameni, ci „omul universal”. 

In virtutea principiului consecvenţei doctrinelor tri- 
nitară şi hristologică, trebuia ca „aşa cum am recunoscut 
două naturi, tot aşa să recunoaştem două voinţe fireşti şi 
două lucrări fireşti. Noi nu îndrăznim să declarăm nici 
una dintre naturile lui Hristos după iconomia sa ca fiind 
fără voinţă sau lucrare”. Acesta era răspunsul conciliului 
la întrebarea cu privire la „lucrarea divino-umană a lui 
Dumnezeu înomenit”, ridicată de pasajul pus în discuţie 
din Pseudo-Dionisie. O „lucrare naturală” era esenţială 
unei naturi umane, dar şi naturii umane a lui Hristos. 
Voiau oare monoenergiştii să spună că „atît minunile, cît 
şi patimile au fost împlinite de o singură lucrare”? Din 
cauza unirii firilor divină şi umană, „noi mărturisim orice 
lucrare a firii, pentru ca astfel să nu se amestece firile 
care au fost unite în chip neamestecat”, dar ele toate 
„purced de la unul şi acelaşi Hristos şi Fiu”. Trebuia să se 
arate aici din nou că exista o singură lucrare în Treime, 
întrucît lucrarea aparţinea naturii divine, care era unică, 
şi nu fiecăruia dintre cele trei ipostasuri. Oriunde exista 
o fire, divină sau umană, trebuia să existe şi o lucrare 
potrivită ei. Şi totuşi, aşa cum doctrina celor două firi 
trebuia interpretată potrivit comunicării însuşirilor, tot 
aşa şi doctrina celor două lucrări, care părea să fie un 
corolar necesar al doctrinei celor două firi, trebuia privită 
din aceeaşi perspectivă. Cu proclamarea celor două lucrări, 
trebuia să se facă un pas mai departe şi să se spună că 
Hristos „a împlinit trupeşte lucrările dumnezeieşti..., LiarJ 
lucrările omeneşti, dumnezeieşte”. 

Doctrina celor două voinţe era ca un corolar al doc¬ 
trinei celor două firi. Conciliul de la Constanţinopol, reluînd 
credinţa ortodoxă de la Calcedon, afirma că există „două 
voinţe naturale” OeArjoeiq rjToi GeAijparroOîn Hristos, dar 
nu „două voinţe naturale potrivnice una alteia. Ferească 
Dumnezeu!”. Ci voinţa omenească a naturii umane a lui 
Hristos este întru totul supusă îndrumării dumnezeieştii 

şi atotputernicei voinţe a firii sale divine. Dacă sînt două 
firi, trebuie să fie şi două voinţe. Concret, singura dife¬ 
renţă dintre firea umană a lui Hristos şi firea noastră 
umană constă în „felul neobişnuit al naşterii Sale”, con¬ 
ceperea din fecioară. In toate celelalte, a fost o fire ca şi a 
noastră, deci una care avea o voinţă. Cînd lui Hristos îi 
era foame sau sete, voia omenească era cea care dorea 
hrană sau băutură, de care firea sa divină nu avea nevoie. 
Pentru a da coerenţă doctrinei celor două voinţe naturale, 
erau necesare anumite distincţii. Era nevoie să se facă 
distincţie în natura umană a lui Hristos, între voinţa 
naturală (to (ţuaiKdv GsAnpa), deosebită ontologic de voinţa 
divină, şi voinţa deliberativă (to yvwpiKov GeArma), iden¬ 
tică, din punct de vedere funcţional, cu voinţa divină. In 
plus faţă de această distincţie, care „constituie una dintre 
contribuţiile cele mai importante ale Mărturisitorului 
[MaximJ la elaborarea tradiţiei creştine” (chiar dacă îl 
creditează el însuşi pentru aceasta pe un călugăr anonim), 
exista o altă distincţie înrudită: cea dintre voinţă ca facul¬ 
tate psihologică naturală şi voinţa ca „ceea ce este voit, 
ceea ce este supus voinţei”, ca facultate. Aceste distincţii 
le permit teologilor să afirme cele două voinţe naturale, 
fără ca măcar să fie nevoie să ia în considerare posibi¬ 
litatea de neconceput a unui conflict între ele în obiec¬ 
tivele lor. Problema unui conflict nu era în nici un caz „o 
problemă de număr”, dacă e una sau sînt două, ci de 
„opoziţie”. Rugăciunea lui lisus în Grădina Ghetsimani 
înseamnă: „Nu voia mea omenească [să se facă), ci voia 
Ta, aceea care este şi a mea, Logosul, şi a Ta [TatălJ”. 

Totuşi, integritatea ambelor naturi în această formu¬ 
lare nu era dictată de o simetrie estetică sau intelectuală; 
era, de fapt, o „hristologie asimetrică concepută ca o nece¬ 
sitate soteriologică”. De la Grigorie de Nazianz rămăsese 
axioma: „Ce nu a fost asumat [de către Logos la întru¬ 
pare] nu este vindecat” (to ydp dnpoaĂriTTTOV dOepdTrEUTOv). 
Citînd aceste cuvinte, Maxim argumenta că, întrucît atît 
voinţa, cît şi lucrarea omului trebuiau vindecate, trebuia 
ca ele să fi fost asumate în întrupare. Ioan Damaschin a 
dezvoltat acest argument spunînd că „dacă el nu şi-a asu¬ 
mat voinţa omenească, aceea care a suferit prima în noi 
n-a fost vindecată”, căci, în definitiv, tocmai voinţa umană 
era cea vinovată de păcat. Dacă Hristos n-ar fi putut să 
fie trist, el n-ar fi eliberat voinţa umană de tristeţe; tot 
aşa ar fi fost şi dacă n-ar fi posedat o voinţă umană 
distinctă. Existau consideraţii soteriologice fundamentale 

implicate în impunerea ideii celor două lucrări şi două 
voinţe naturale într-un singur agent care era devotat unui 
singur scop. Totuşi, această consecvenţă soteriologică pare 
să fî fost realizată prin intermediul unei abstractizări 
soteriologice independentă mult de figura descrisă în Evan¬ 
ghelii, aşa încît „practic, întreaga religie a Bizanţului ar fî 
putut fî construită fără Hristosul istoric din Evanghelii”. 
Efortul de a arăta că n-a fost aşa şi că „dogma lui Hristos” 
respectase de fapt „tabloul lui Hristos” a fost opera gene¬ 
raţiei care a sistematizat rezultatele acestei dezvoltări. 


Hristos - omul universal 

Abstracţiile hristologice ale diferitelor teorii pe care 
le-am expus aici se preocupau toate de mîntuirea omului 
prin Dumnezeu-Omul. Teoria afirmată în cele din urmă 
ca ortodoxă susţinea că apără mîntuirea printr-o viziune 
a Dumnezeu-Omului în care El, fiind Dumnezeu deplin şi 
om deplin şi cu desăvîrşire unul, avea în Sine atît uni¬ 
versalul, cît şi particularul. Căci ceea ce a asumat în unire 
cu dumnezeirea Sa nu era o fiinţă umană particulară, ci 
„omul universal” (tov ko0’ oăou) sau firea [umană] uni¬ 
versală, totuşi o fire care e văzută într-un individ”. 
Această „taină a lui Hristos”, doctrina celor două firi, cu 
tot ceea ce aceasta presupunea şi implica, era ceea ce 
formulase ortodoxia la Efes şi Calcedon şi era acum obli¬ 
gată să reformuleze şi să clarifice, ca răspuns la o serie de 
atacuri din interiorul şi din afara hotarelor ei. Deşi era 
necesar să se insiste asupra faptului că această reformu- 
lare a dogmei nu era nimic altceva decît o reiterare a 
adevărului neschimbat, care fusese mărturisit dintru înce¬ 
puturi, rezultatul dezbaterilor era, într-un mod foarte 
real, o nouă dezvoltare a doctrinei persoanei lui Hristos. 

Ne-am aplecat asupra multor scriitori ca izvoare pentru 
studiul doctrinelor monoenergistă şi monotelită, tocmai 
pentru că nu ne-au rămas declaraţii scrise despre ele, 
aceştia fîind importanţi, în acelaşi timp, şi ca mărturii 
pentru noua interpretare a Calcedonului; lucrul este adevă¬ 
rat mai ales în cazul lui Maxim Mărturisitorul, pe care s-a 
bazat mare parte din capitolul precedent, şi al lui loan 
Damaschin, a cărui teologie va predomina capitolul urmă¬ 
tor. Nu există probabil document din secolele al VH-lea şi 
al VUI-lea, în care această nouă ortodoxie hristologică să 
fî fost mai potrivit exprimată decît în tratatul intitulat 

Doctrina Părinţilor despre întruparea Logosului , atribuit 
unui oarecare Anastasie. Este „cel mai cuprinzător şi 
mai valoros florilegiu dogmatic pe care ni l-a lăsat Bise¬ 
rica primară”, valoros nu numai pentru citatele pe care 
le conţine, luate din „93 diverşi scriitori şi documente 
bisericeşti” - dintre care unele s-au pierdut, nemaipăs- 
trîndu-se acum decît aceste pasaje -, dar şi pentru reca¬ 
pitularea controverselor şi pentru propriile sale judecăţi 
asupra problemelor în discuţie. In plus faţă de lămurirea 
unor probleme metafizice care fuseseră ridicate în cursul 
dezbaterilor (cum ar fi problema universaliilor) şi faţă 
de reafirmarea cîtorva dintre poziţiile polemice mai 
vechi, care fuseseră disputate pe parcursul acestora (cum 
ar fi condamnarea lui Origen de către Conciliul al II-lea 
de la Constantinopol), Doctrina Părinţilor a adunat citate - 
unele bine cunoscute, altele inedite - într-o serie de subiecte 
doctrinare. Vastitatea acestor teme şi influenţa însăşi a 
acestui florilegiu, un adevărat rezumat al hristologiei orto¬ 
doxe, îl impun ca un text de bază al examinării noastre. 

Subtitlul Doctrinei anunţă, de fapt, cuprinsul ei: „Cuvinte 
alese din Sfinţii Părinţi sau selecţie a autorităţilor prin 
care sîntem instruiţi cu claritate în întreaga învăţătură a 
Bisericii apostolice, şi anume, vestirea teologiei şi a mesa¬ 
jului iconomiei divine şi formularea precisă a altor dogme 
corecte ale Bisericii”. După cum putem vedea, distincţia 
asumată aici dintre teologie şi iconomie era împărtăşită 
de toate partidele implicate în disputele hristologice. Nesto- 
rianul Babai o invoca pentru a explica diferenţa dintre 
numiri precum „Logos” şi „Hristos”. Teologii monofiziţi 
considerau punctul de plecare în argumentul lor faptul că 
rezultatul iconomiei este o singură fire compusă prin asu¬ 
marea trupului de către Dumnezeu-Logosul, care (prin 
teologie) a existat din veşnicie. Intr-adevăr, distincţia 
părea să se întemeieze pe structura Crezului de la Niceea, 
care-L descrie pe Dumnezeu-Tatăl în sine şi apoi drept 
Creator, pe Dumnezeu-Fiul din veşnicie şi apoi întrupat, pe 
Dumnezeu-Duhul Sfînt ca cel ce purcede veşnic din Tatăl 
şi apoi ca cel ce vorbeşte prin prooroci. Maxim, unul dintre 
izvoarele Doctrinei Părinţilor, făcea distincţie între acele 
lucruri din Scriptură referitoare la capul lui Hristos şi cele 
referitoare la picioarele lui Hristos; primele ţineau de 
teologie, de dumnezeirea Sa, cele din urmă de iconomia 
întrupării Sale. 

Era important să se menţină această distincţie, pentru 
că ea aşeza discuţia hristologiei într-un context trinitar. 

Capitolul I din Doctrină are drept subiect „doctrina despre 
Dumnezeu (GsoAoyi'a) ca Unul şi Trei”. Dogma Treimii era 
atât de evidentă, încât Maxim, citând un poem al lui Grigorie 
de Nazianz, îşi putea îngădui plăcuta comparaţie prin 
care numea „Sfînta Treime cea dintâi fecioară”, pentru că 
nici n-a dat naştere, nici nu S-a născut. In cursul dezbate¬ 
rilor din secolul al VH-lea, a devenit clar că nu doar tradi¬ 
ţionalismul a făcut necesară introducerea „teologiei” la 
începutul unei dispute cu privire la „iconomie”. Tehnic vor¬ 
bind, era corect să spui asemenea nestorianului Timotei I, 
spre exemplu, că atât calcedonienii, cît şi necalcedonienii 
împărtăşesc doctrina trinitară ortodoxă, dar diferă în doc¬ 
trina unirii firilor în Logosul întrupat. Dar, aşa cum urmă¬ 
rile Conciliului de la Calcedon o evidenţiau cu claritate, 
orice examinare mai profundă a doctrinei hristologice 
conducea în mod necesar la o reconsiderare a celei trini- 
tare. Aşadar, nu era doar o polemică retorică atunci cînd 
monotelismul era atacat ca fiind „un nou triteism”, căci 
problema hristologică a voinţelor în Logosul întrupat con¬ 
dusese la cea a relaţiei dintre voinţa Logosului şi voinţa 
Tatălui în interiorul Dumnezeirii - o problemă trinitară. 

Rostul unei mărturisiri trinitare la începutul uneia 
hristologice era acela de a lămuri diferitele concepte şi 
termeni. în Treime există o natură, dar trei ipostasuri; în 
persoana lui Hristos sînt două firi, dar un singur ipostas. 
în amîndouă există unire fără nici o amestecare, fiind 
unul în altul în mod reciproc (TTEpixwpqaic;), fără vreo 
schimbare sau pierdere de identitate. Principala impli¬ 
caţie a doctrinei trinitare în chestiunile aflate în dez¬ 
batere consta în problema lucrării şi a voinţei. Căci, ca un 
corolar al monoteismului, era clar că „există o singură 
lucrare a Sfintei Treimi”; chiar dacă relaţiile dintre ipos¬ 
tasuri în interiorul Treimii erau motiv de dispută între 
Bisericile răsăriteană şi apuseană, Augustin vorbea 
despre amîndouă atunci cînd spunea că ad extra „Treimea 
acţionează fără separarea” ipostasurilor. Aşa cum există 
o lucrare în Treime, tot aşa există şi o singură voinţă, „o 
voinţă naturală a celor trei ipostasuri, ...de aceea cele trei 
ipostasuri nu sînt trei dumnezei, ci un Dumnezeu”. 
Atunci, lucrarea şi voinţa nu ţin de ipostasul Tatălui, al 
Fiului sau al Sfântului Duh, ci de natura care este comună 
celor trei; cei ce au „o fire au, de asemenea, o voinţă şi o 
lucrare” (subl. tr.). Iar, pe de altă parte, acolo unde sînt 
două firi, trebuie să fie două voinţe şi două lucrări, cîte 
una pentru fiecare fire. Dacă era o singură voinţă şi o 

singură lucrare în Hristos, aceasta ar fi impus ca voinţa şi 
lucrarea să ţină de ipostas; cu referire la Treime, aceasta 
însemna că „trei ipostasuri divine presupun trei dumnezei 
şi trei energii”. 

O problemă specială care s-a ivit mereu în relaţia dintre 
doctrina trinitară şi cea hristologică a fost uzul liturgic 
corect şi interpretarea teologică ortodoxă a Trisaghionului, 
doxologia îngerilor, înregistrată prima oară în Isaia 6,3 şi 
inclusă în liturghiile răsăritene. în vremea conciliului de 
la Calcedon a apărut o dispută care a continuat cîteva 
secole, avînd ca subiect dacă Trisaghionul se referă la 
Treime sau la ipostasul lui Iisus Hristos. Ioan Damaschin 
afirma: „Mărturisesc că imnul Trisaghionului înseamnă 
cele trei ipostasuri ale Dumnezeirii şi o fiinţă şi stăpînire”. 
însă adaosul, „cel ce te-ai răstignit pentru noi”, ar fi impli¬ 
cat această singură fiinţă .şi stăpînire în suferinţele răs¬ 
tignirii. Este de înţeles respingerea de către nestorieni a 
acestui adaos ca fiind o blasfemie, căci el părea să rela¬ 
tivizeze distincţia dintre divin şi uman în Hristos. Iacobiţii 
vedeau în Trisaghion o mărturisire a Treimii, dar insistau 
că firea divină unică a lui Dumnezeu-Logosul şi-a impro- 
priat trupul într-atît, încît adaosul „cel ce te-ai răstignit 
pentru noi” ar putea fi rostit fără ca acesta să implice o 
încălcare a impasibilităţii lui Dumnezeu. Doctrina Părin¬ 
ţilor declara „că Trisaghionul se referă la cele trei ipos¬ 
tasuri”. Aceasta nu interzicea, desigur, în principiu sau în 
practică, ca rugăciunile să fie adresate mai degrabă lui 
Hristos decît întregii Treimi, cu toate că, potrivit dogmei, 
o asemenea rugăciune era rostită, de fapt, către Tatăl, 
Fiul şi Duhul Sfînt, chiar şi atunci cînd numai una dintre 
persoane era menţionată cu numele. 

Mai erau două formulări ambigue şi controversate care 
necesitau o clarificare. Una era expresia „din două firi”, 
care, în doctrina iacobită, se afla în opoziţie cu cealaltă 
expresie, „în două firi”. Aceasta din urmă ar implica o 
continuă dualitate chiar şi după unirea realizată prin 
întrupare, în timp ce prima arăta clar că ceea ce s-a petre¬ 
cut prin întrupare era „o compunere şi o unire fără ames¬ 
tecare”. Doctrina Părinţilor afirma „că de Dumnezeu 
inspiraţii Părinţi l-au proclamat pe Hristos — în buna 
tradiţie ortodoxă - ca fiind «din două firi» şi «în două 
firi»”. Ca judecată istorică, afirmaţia era incontestabilă, 
căci exista o amplă documentaţie pentru folosirea expre¬ 
siei „din două firi” de către Părinţii Bisericii pe care teologia 
calcedoniană îi socotea ortodocşi. Chiar dacă în anumite 

cazuri s-ar fi putut manifesta în mod deliberat o anumită 
preferinţă pentru expresia „în două firi”, socotită drept o 
modalitate mai puţin echivocă de a declara că, în limbajul 
Calcedonului, „unirea nu anula nicidecum diferenţa dintre 
firi, ci păstra caracterul distinctiv al fiecăreia”, totuşi, 
formula nu excludea înţelesul „din două firi”, ci de fapt îl 
presupunea, atît timp cît nu implica ideea de „o singură 
fire compusă, după unire”. Prin urmare, acceptarea ca 
sinonime a celor două expresii, „din două firi” şi „în două 
firi”, a devenit regulă printre teologii calcedonieni, în 
această sinonimie, „în” protejînd particula „din”, ca nu 
cumva aceasta din urmă să implice ideea că dualitatea 
(firilor) a fost anulată de unirea (lor). 

Şi formula „o singură fire întrupată a lui Dumnezcu- 
-Logosul”, care reprezenta esenţa, amprenta însăşi a doc¬ 
trinei monofizite a iacobiţilor, a fost supusă unei operaţiuni 
similare de salvare. Nu putem nega faptul că expresia este 
fundamentală pentru hristologia lui Chirii al Alexandriei, 
a cărui paternitate era disputată între calcedonieni şi 
iacobiţi. Maxim era de părere că Nestorie şi Chirii aveau 
în comun „declararea celor două firi pînă la punctul recu¬ 
noaşterii diferenţei”, dar nu şi al „mărturisirii unirii”. El 
a mers mai departe, explicînd formula lui Chirii în sensul 
că existau două firi înainte de unire şi că au rămas două 
şi după unire, aşa îneît formula era „o perifrază... ţinînd 
seama de unire” şi nu o negare a dualităţii. însăşi folosirea 
termenului „întrupat” făcea acceptabilă expresia „o singură 
fire întrupată a lui Dumnezeu-Logosul” pentru apărătorii 
celor două firi, căci ea „înseamnă că trupul are o o usia, 
potrivit fericitului Chirii”. în consecinţă, cînd se punea 
întrebarea: „în care ipostas te închini Fiului lui Dumnezeu?”, 
răspunsul calcedonian putea fi: „în ipostasul lui Dumnezeu- 
-Logosul, o fire întrupată şi închinată. [Noi acordăm] o 
singură adorare, întrucît, de la alăturarea celor două, 
există o singură persoană căreia I se cuvine preamărire”. 
Aceste formule erau, aşadar, amîndouă impropriate de 
doctrina celor două naturi. 

Unirea celor două firi, care era principala temă a acestor 
formulări, îşi avea drept corolar direct, potrivit Doctrinei 
Părinţilor, faptul că „numele «Hristos» se referă la ambele 
firi şi că Hristos este Dumnezeu, iar Fecioara este Născă¬ 
toarea de Dumnezeu [ Theotokos ], contrar [învăţăturii] 
necredinciosului Nestorie”. Implicaţiile care decurg de aici 
erau descifrate în următorul capitol, care strîngea la un 
loc pasaje care să dovedească faptul că „Hristos este numit 

«îndoit» de către Părinţi pe temeiul dualităţii firilor şi nu 
al singularităţii ipostasului sau al persoanei sale”. Urmă¬ 
torul capitol al florilegiului reafirma principiul calcedonian 
potrivit căruia „firile alăturate în unire au rămas neschim¬ 
bate”, păstrîndu-şi proprietăţile şi caracteristicile lor distinc¬ 
tive. Toate aceste trei aserţiuni priveau relaţia dintre 
dualitate şi singularitate în Hristos cel întrupat şi încercau 
să arate că doctrina calcedoniană, exprimată prin formula 
„în două firi” după întrupare, nu însemna o revenire la 
felul de gîndire a nestorienilor, aşa cum susţineau criticii 
iacobiţi. 

Axioma formulată de Maxim, potrivit căreia „numele 
«Hristos» nu indică o fire, ci un ipostas compus”, avea 
suportul tradiţiei patristice. Aceasta era, în fond, viziunea 
nestoriană despre cum trebuia folosit în limbaj precis 
numele de „Hristos”; iacobiţii vedeau şi ei acest titlu ca 
ţinînd strict de iconomia întrupării. Diferenţele dintre 
cele trei poziţii constau în problema singularităţii şi a 
dualităţii. Din Grigorie de Nazianz se puteau cita cuvin¬ 
tele: „Unul din amîndouă... şi amîndouă prin unul”. „Noi 
proclamăm” - scria patriarhul Nichifor în contextul dispu¬ 
tei icoanelor - „dualitatea ousiilor care s-au unit în El..., 
dar afirmăm, de asemenea, o combinare a acestora, care 
s-a petrecut ontologic în unitatea unei persoane, prin uni¬ 
rea ipostatică”. Pentru atitudinea calcedonienilor împo¬ 
triva adversarilor era esenţială insistenţa concomitentă 
atît asupra diferenţei permanente dintre naturi, cît şi 
asupra legăturii lor indisolubile. Chiar dacă schimbul pole¬ 
mic cu aşa-numiţii monofiziţi, precum şi noile probleme 
care apăruseră în tabăra calcedoniană acaparau întreaga 
atenţie, se cerea combătut sistemul doctrinar nestorian - 
aşa cum arată Doctrina Părinţilor, mai ales, respingerea 
numelui de Theotokos pentru Fecioara Maria. Aceasta 
făcea să pară cu atît mai absurd faptul că monotelismul, o 
teorie concepută cu intenţia de a întări dovezile în favoarea 
unităţii persoanei lui Hristos, în opoziţie cu nestorianismul, 
se găsea în postura de a propovădui o idee nestoriană, 
unirea voinţelor divină şi umană (TauTo|3ouMa), chiar dacă 
susţinea mai departe că învăţătura sa este cu totul dife¬ 
rită de această idee. Nici pentru ortodocşi, bineînţeles, nu 
era mai puţin necesar să susţină că doctrina calcedoniană 
a celor două firi după întrupare era diferită de nesto- 
rianism şi că nestorianismul, acceptînd primele două con¬ 
cilii ecumenice, dar nu şi pe al treilea şi al patrulea, se 
dovedea arbitrar şi inconsecvent. 

Pentru combaterea doctrinei nestoriene şi iacobite, tre¬ 
buia de asemenea clarificată semnificaţia termenilor tri- 
nitari şi distincţia dintre aceştia. Capitolul al şaselea din 
Doctrina Părinţilor consta într-o înşiruire de citate, adu¬ 
nate cu intenţia de a arăta „că firea şi ipostasul nu sînt 
identice, dar că ousia şi firea sînt, aşa cum sînt şi ipostasul 
şi persoana”. Toţi aceşti termeni fuseseră folosiţi în discu¬ 
ţiile despre doctrina persoanei lui Hristos. Erau ei folosiţi 
sau trebuiau ei folosiţi în acelaşi fel în ambele doctrine? 
în Treime, natura sau ousia se refereau la ceea ce este 
unul, iar ipostasul sau persoana la ceea ce este mai mult 
decît unul; în persoana lui Hristos, firea sau ousia se 
refereau la ceea ce este mai mult decît unul, iar ipostasul 
sau persoana, la ceea ce este unul. O complicaţie ulterioară 
o constituie istoria folosirii anterioare chiar în tradiţia 
ortodoxă, unde ousia şi ipostasul au fost uneori iden¬ 
tificate reciproc. Atît nestorienii, cît şi iacobiţii aveau 
propria lor tradiţie în privinţa folosirii celor doi termeni: 
primii făceau distincţie între ipostas şi persoană, atribuind 
lui Hristos o persoană, dar două ipostasuri; ultimii legau 
firea de ipostas, atribuind lui Hristos nu numai un ipostas 
compus, aşa cum făceau calcedonienii, ci şi o fire compusă. 

„Cauza erorii ereticilor”, după Ioan Damaschin, „este 
faptul că ei socoteau firea şi ipostasul drept unul şi acelaşi 
lucru”. Ipostasul reprezintă, într-o definiţie simplă, o ousie 
dimpreună cu proprietăţile sale; dar Hristos, fiind un 
ipostas compus, trebuia să fie definit drept o ousie com¬ 
pusă dimpreună cu proprietăţile sale. O altă definiţie 
simplă era aceea că ipostasul este particularul, iar natura, 
generalul. Dar aceste două definiţii trebuiau să-şi dove¬ 
dească valabilitatea în uzul trinitar, unde „ousia este un 
lucru, iar ipostasul altceva... Ousia înseamnă forma comună 
şi colectivă a ipostasurilor uniforme”. Cînd o natură era 
comparată cu o alta, diferenţele erau „naturale”; cînd un 
ipostas era comparat cu un altul de acelaşi fel, diferenţele 
se vedeau în „proprietăţile caracteristice ale diverselor 
ipostasuri”; dar cînd un ipostas de un fel este comparat 
cu altul de un alt fel (un om cu un bivol, spre exemplu), 
diferenţele sînt de natură, nu de ipostas. Drept urmare, 
în persoana lui Hristos nu pot exista două ipostasuri în 
aceeaşi persoană, aşa cum învăţau nestorienii, căci firea 
şi ipostasul nu sînt acelaşi lucru, iar El a avut un ipostas 
compus, dar două firi. Nu poate exista nici o fire într-un 
ipostas, aşa cum învăţau iacobiţii, căci firea şi ipostasul 
nu sînt identice, iar în întruparea „Logosului lui Dumnezeu 

însuşi, aflîndu-se în relaţie de subzistenţă cu trupul... a 
devenit ipostasul trupului”, în aşa fel incit exista un ipostas, 
însă tot două firi. Prin urmare, ca „ izvor al existenţei şi 
nu ca produs al existenţei naturale, ipostasul reprezintă, 
astfel, noţiunea-cheie a soteriologiei calcedoniene orto¬ 
doxe : ipostasul întrupat al Cuvîntului, devenind, pentru 
firea omenească a lui Iisus, izvorul unei existenţe specific 
umane şi, chiar prin aceasta, izvorul mîntuirii”. 

Odată determinată înţelegerea relaţiei ipostasului cu 
ceilalţi termeni trinitari, dezbaterea subiectului putea să 
se deplaseze de la „teologie” la teza „că Hristos este 
Dumnezeu şi om, în acelaşi timp, şi că este unul”, ceea ce 
includea o examinare a „modului iconomiei sau al dumne¬ 
zeieştii întrupări, a suferinţei şi a coborîrii sale la iad, aşa 
cum Părinţii ne-au transmis prin tradiţie”. Această exa¬ 
minare reclama o cercetare critică a unor afirmaţii pre¬ 
cum „dumnezeirea a suferit în trup” sau „Dumnezeu a 
suferit în trup”, aşa-numitele formule teopasite. Odată 
ieşită din conflictul generat de aceste formule, ortodoxia 
a învăţat să vorbească mai atent despre comunicarea însu¬ 
şirilor, prin care fiecare fire îşi comunică atributele carac¬ 
teristice ipostasului concret al Logosului întrupat. Pe 
temeiul acestei comunicări este îngăduit să spui că „icono- 
mia” era exprimată minunat în afirmaţia „că unul din 
Treime a suferit”. Am putea chiar lărgi paradoxul comu¬ 
nicării însuşirilor, spunînd că Hristos „a suferit dumne¬ 
zeieşte..., dar a săvîrşit minuni omeneşte”. Prin„de-viaţă- 
-dătătoarele suferinţe ale Domnului şi Mîntuitorului nostru 
Hristos” oamenii au fost „izbăviţi de puterea întunericu¬ 
lui”. Dar aceste afirmaţii trebuiau înţelese în sensul „că 
veşnicul Fiu, născut din Tatăl mai înainte de toţi vecii, a 
murit pentru noi nu în firea Sa dumnezeiască, ci în cea 
omenească”. Căci a fost şi rămîne cu neputinţă ca dum¬ 
nezeirea să sufere ori să moară. Ipostasul concret, compus, 
al Logosului întrupat, a suferit şi a murit sau El, cel care 
era Dumnezeu a suferit şi a murit; dar dumnezeirea nu a 
suferit şi nici nu a murit. Noţiunea de Theotokos nu era o 
siluire a acestui principiu, ci putea fi chiar extinsă aşa 
îneît David să fie numit „strămoşul lui Dumnezeu” (6 
GcoiTaTojp). Dar ar fi fost greşit să o numim pe Maria maică 
a firii dumnezeieşti a lui Hristos; comunicarea însuşirilor 
nu însemna că însuşirile unei firi trebuiau atribuite celei¬ 
lalte ca atare, ci că, „atunci cînd vorbim de ipostasul Său, 
fie că îi dăm un nume care să implice ambele firi, fie unul 
care să facă referire doar la una dintre ele, noi îi atribuim 
totuşi [ipostasului] însuşirile ambelor firi”. 

Comunicarea însuşirilor poate fî, într-un sens, inter¬ 
pretată drept modul prin care calcedonienii ortodocşi au 
realizat ceea ce au încercat iacobiţii prin ideea lor despre 
„o singură fire compusă”. Răspunzînd acestei idei, Doctrina 
Părinţilor afirma că este „cu neputinţă să vorbeşti despre 
o singură fire compusă a lui Hristos, sintetizată din necreat 
şi creat”. Deşi trebuia să admită „că unii Părinţi au folosit 
termenul «amestecare» pentru unirea care decurge din 
iconomie”, tratatul se străduia, prin citatele folosite, să 
lămurească faptul că „amestecare” nu se referea aici la o 
singură fire compusă, ci la un ipostas compus care era 
„din două firi”, dar şi „în două firi”. Venirea Logosului la 
oameni prin trup a avut loc „după iconomie, nu după legea 
naturii”; aşadar, ipostasul trebuia să fie compus, firea 
compusă a acestuia neputînd fî afirmată. Teoria monoener- 
gistă cu conceptul ei de „unică lucrare compusă” trebuia 
să conducă la o fire compusă, de vreme ce lucrarea ţinea 
de firile lui Hristos şi nu de ipostasul său. Argumentul 
hotărîtor împotriva oricărei discuţii despre o „fire compusă” 
era totuşi unul soteriologic: „Dacă firea sa este compusă 
din diferite firi, nu este consubstanţială nici uneia dintre 
ele”. In consecinţă, ea n-ar putea să realizeze actul mîn- 
tuirii, pe care numai firea divină îl poate împlini, şi nu ar 
putea face ca actul mîntuirii să fie folositor oamenilor, 
lucru pe care numai firea umană îl poate face. Ideea unei 
firi compuse trebuia aşadar respinsă. 

Argumentul soteriologic ar putea fî rezumat astfel: 
„întreaga dumnezeire a fost unită cu întreaga omenitate 
prin ipostasul unic, şi nu parte cu parte..., iar Logosul şi-a 
asumat tot ce este propriu nouă”. Hristos putea fî om 
universal numai dacă întreaga sa fire dumnezeiască, cu 
toate însuşirile ei, se unea cu o fire umană deplină, cu 
toate însuşirile ei, într-o unire permanentă şi indisolubilă. 
Aceasta ar fî rămas cu totul neîmplinită, dacă, spre exemplu, 
unirea s-ar fî făcut - aşa cum învăţau nestorienii - prin 
alăturarea unui ipostas divin şi a unuia uman. Logosul 
„nu şi-a asumat o anumită fiinţă umană, ci omul universal 
sau firea [omenească] universală, şi totuşi o fire care este 
văzută într-un individ”. Folosirea unei expresii precum 
„firea Logosului” nu era o negare a doctrinei celor două 
fir), căci, prin aceasta, se făcea referire la Logosul însuşi, 
iar „Logos” însemna în egală măsură „universalul ousiei 
şi particularul ipostasului”. Chiar dacă „particularul ipos- 
tasului” [Său] însemna în primul rînd ipostasul divin, 
întrucît firea umană nu avea ipostas şi, în consecinţă, nici 

particularitate proprie, tocmai această combinaţie a făcut 
ca Logosul întrupat să fie omul universal. El este „pîrga firii 
noastre... şi, oarecum, aluatul întregii frămîntături”. 

Ca om universal, Logosul întrupat era şi „om desă- 
vîrşit”. Fiind Dumnezeu desăvîrşit, El devenise acum şi 
om desăvîrşit, înfăptuind astfel lucrurile cele mai extra¬ 
ordinare cu putinţă, „singurul lucru nou sub soare”. Sin¬ 
gura diferenţă dintre omenitatea Sa şi a noastră era că a 
lui era liberă de păcat de la începutul şi de-a lungul vieţii 
ei. Iar aceasta era, după cum spune crezul de la Niceea, 
„pentru noi şi pentru a noastră mîntuire”. A fost supus 
părinţilor săi, chiar dacă, Logos dumnezeiesc fiind, el era 
Creatorul lor, aşa îneît Dătătorul legilor universale să 
împlinească legea pe care însuşi o dăduse, trăind astfel o 
existenţă umană desăvîrşită. Vorbind despre întrupare, 
în cuvinte oarecum asemănătoare celor dinDoctrina Părin¬ 
ţilor, loan Damaschin spunea : „Declarăm că întreaga fire 
desăvîrşită a dumnezeirii în unul dintre ipostasurile ei 
s-a unit cu întreaga fire umană, şi nu parte cu parte” 1 . Şi 
cum, la rîndul său, „omul este un microcosmos”, întrupa¬ 
rea Logosului a fost de folos tuturor, ridicînd (din moarte - 
n. tr.) întreaga fire omenească - „nu în sensul că toate 
ipostasurile oamenilor au înviat..., ci în sensul că firea 
noastră întreagă a fost înviată în ipostasul lui Hristos”. 
Această definiţie a lui Hristos ca om universal şi desă¬ 
vîrşit era periclitată de negarea realităţii unei lucrări şi a 
unei voinţe umane în El. 

De aceea, Doctrina Părinţilor trece mai departe la 
aceste două chestiuni: lucrarea şi voinţa, acordînd o aten¬ 
ţie specială neştiinţei şi emoţiilor lui Hristos, pe care le 
inserează între acestea. Procedînd astfel, lucrarea face 
un rezumat al hotărîrilor conciliare ale dezbaterilor mono- 
energiste şi monotelite istorisite mai devreme. începe prin 
a afirma teza „că cei ce au o singură ousie au neîndoielnic 
şi o singură lucrare”. Aceasta însemna că ipostasurile 
Treimii, chiar dacă sînt trei, au o singură lucrare. Totuşi, 
o ipoteză ca aceasta trebuia să lămurească termenul ambi¬ 
guu „lucrare” (tvEpyeia) şi pe cei înrudiţi, în vederea 
determinării „celor care sînt potriviţi pentru flecare fire”, 
aceasta presupunînd, bineînţeles, că lucrarea este o funcţie 
a firii şi nu a ipostasului, atît pentru gîndirea trinitară, 


1. Dogm. III. 6 : „Spunem că firea întreagă şi desăvîrşită a Dumne¬ 
zeirii în una dintre ipostasele ei s-a unit cu toată firea ome¬ 
nească, şi nu parte cu parte” (Fecioru 125) (n. tr.). 

cît şi pentru cea hristologică. Doctrina Părinţilor continuă, 
aşadar, să specifice relaţia dintre „lucrare” (^vepyEia) şi 
sinonimele sale în limba greacă, pentru ca lucrarea să fie 
atribuită firilor, şi nu ipostasului lui Hristos. Intr-adevăr, 
„firile nu pot fi cunoscute decît prin lucrările lor şi e cu 
neputinţă să existe o fire fără lucrarea ei”. Lucrările lui 
Hristos ţin de cele două firi şi sînt, aşadar, duale. Şi totuşi, 
era necesar să se insiste că „unul şi singurul Hristos împli¬ 
neşte îndoita lucrare, dumnezeieşte, dar şi omeneşte, în 
acelaşi timp”. Aceste cîteva teze îşi propuneau să sprijine 
argumentul că lucrarea aparţine unei firi şi că Hristos 
n-ar fi nici Dumnezeu desăvîrşit şi nici om desăvîrşit 
dacă nu ar împărtăşi lucrarea cu fiecare fire. Se înţelege 
prin aceasta că unul şi acelaşi Hristos avea două lucrări. 
Pasajele ambigue şi contestate din Leon cel Mare şi 
Pseudo-Dionisie trebuiau interpretate în lumina acestei 
implicaţii, aşa cum arăta citatul din Maxim, aflat în Doc¬ 
trina Părinţilor. Lucrarea ţinînd de fire participă la fire şi 
nu la ipostas. N-ar fi fost o fire umană adevărată în Hristos, 
dacă nu era şi o lucrare omenească. în toate acestea, 
florilegiul nu făcea decît doar să reafirme autoritatea 
conciliilor. 

O dificultate aparte pentru toate părţile o reprezenta 
problema neştiinţei atribuite Logosului întrupat. Doctrina 
Părinţilor face în mod explicit referire la „agnoiţi” 1 , pentru 
a le răspunde acestora, dar şi pentru a lua atitudine împo¬ 
triva aftartodoceţilor 2 , care spuneau că „trupul lui Hristos 
din momentul unirii era nesupus stricăciunii”, afirmînd 
că Hristos a experiat toate emoţiile unei firi omeneşti 
adevărate, cum ar fi teama şi neştiinţa, care puteau fi trăite 
fără de prihană. Acesta era înţelesul spuselor Scripturii 
că Iisus „creştea cu înţelepciunea şi cu vîrsta”, ceea ce 


1. Agnoiţi sau agnoeţi (dyvdriTou, „ignoranţi”, din dyvoctu, „a fi igno¬ 
rant)”, adepţi ai agnoetismului, erezie hristologică de inspiraţie 
monofizită, întemeiată de diaconul Themistius din Alexandria 
(sec. al Vl-lea), de unde şi numele de themistieni. Accentuau 
ignoranţa lui Hristos, datorată slăbiciunii firii Sale umane, sufle¬ 
tul Său uman fiind întru toate asemenea nouă (n. tr.). 

2. Aftartodocheţi (d<p0apTo§OK£TOu, din ciipGapToţ, „nestricăcios” şi 
SoKEtu, „a părea”) adepţi ai unei secte monofizite, discipoli ai lui 
Iulian de Halicarnas, regrupaţi, după 535, în jurul lui Gaianos, 
patriarhul Alexandriei, de unde şi numele Aegaianiţi. Predicau 
incoruptibilitatea firii trupului lui Hristos de dinainte de înviere, 
ceea ce implica neasumarea de către Logos a trupului real al 
omului, în starea lui căzută, şi, în consecinţă, imposibilitatea 
mîntuirii în Hristos (n. tr.). 

trebuia interpretat în lumina doctrinei celor două firi. 
Hristos nu creştea în înţelepciunea divină, Care era desă- 
vîrşită în El din momentul conceperii şi desăvîrşită cu 
adevărat în Logos din veşnicie, ci în înţelepciunea umană, 
care s-a dezvoltat odată cu creşterea şi maturizarea sa. 
Astfel, era în El o „dublă cunoaştere”, reflectată în pro¬ 
priile Sale cuvinte : „Iar despre ziua şi ceasul acela nimeni 
nu ştie, nici îngerii din ceruri, nici Fiul, ci numai Tatăl”. 
Chiar dacă în unele manuscrise ale Noului Testament 
dificultatea era rezolvată prin eliminarea cuvintelor „nici 
Fiul”, teoria „dublei cunoaşteri” a rezolvat-o facînd distincţia 
între cunoaşterea desăvîrşită pe care Logosul o avea din 
vecie, fiind din vecie consubstanţial cu Tatăl, şi cunoaş¬ 
terea nedesăvîrşită pe care o avea firea Lui umană. Cuvîn- 
tul „Fiul” din acest pasaj se referea nu la „teologie”, ci la 
„iconomie”. 

Nu numai neştiinţa omenească despre care se vorbeşte 
în Evanghelii, ci şi emoţiile omeneşti, cum ar fi neliniştea 
şi teama, evidente mai ales în relatarea patimilor, con¬ 
stituiau o problemă pentru hristologia tradiţională. Proce¬ 
deul adoptat în cele din urmă pentru a face faţă problemei 
a fost clasificarea emoţiilor omeneşti în emoţii păcătoase 
şi, respectiv, „neprihănite” (d'yvoia). Toate emoţiile legate 
de sex aparţin primei categorii. Ideea că procrearea prin 
unirea bărbatului şi a femeii nu fusese de la început voia 
lui Dumnezeu era larg răspîndită. Dumnezeu ar fi găsit o 
altă modalitate de procreare pentru om, dacă acesta n-ar 
fi căzut în starea de animalitate, şi ar fi înlăturat deose¬ 
birea dintre bărbat şi femeie. Urmează deci că dorinţa 
sexuală nu este o emoţie ce ţine de esenţa firii umane, şi 
nu era necesar să fie atribuită lui Hristos pentru a dovedi 
că a fost fiinţă umană completă. Pe de altă parte, există 
plăceri şi emoţii fireşti fără de prihană, „fără de care nu 
este cu putinţă de trăit”, cum ar fi pofta de mîncare. Dacă 
Hristos a fost om cu adevărat, El trebuie să fi trăit aceste 
emoţii şi plăceri, dar, bineînţeles, nici una dintre cele ce 
l-ar fi dus în păcat. 

Specific pentru această perioadă este totuşi faptul că 
lucrarea şi voinţa erau reliefate în continuare mai mult 
decît emoţia şi plăcerea. Revenind la aceste probleme 
controversate, Doctrina Părinţilor rezumă încă o dată 
teologia stabilită la sfintele concilii, despre cele două voinţe, 
pe care am examinat-o mai sus. Voinţa aparţine firii şi nu 
ipostasului. Pasaje de importanţă crucială, cum ar fi „Nu 
voia Mea, ci voia Ta să se facă”, trebuiau explicate în 

lumina deosebirii dintre voinţa omenească în Hristos şi 
cea dumnezeiască, pe care o împărtăşea cu Tatăl. Ele au 
fost rostite de către Hristos „ca om... şi în vederea unirii 
cu voia Tatălui”. Ca om, El a vrut să facă voia Tatălui, 
care era şi voia Sa dumnezeiască. Prin urmare, „El a fost 
dăruit nu numai cu o voinţă conformă cu firea Sa divină şi 
cu consubstanţialitatea Sa cu Tatăl, ci şi cu una conformă 
cu firea Sa omenească şi cu consubstanţialitatea Sa cu noi”. 
Această insistenţă asupra unei voinţe omeneşti distincte 
în Hristos era o modalitate de încredinţare că „puterea sa 
de a alege a fost pusă şi în fiinţa noastră”, de vreme ce 
fiecare suflet raţional trebuie să posede o capacitate de a 
lua decizii, liberă de constrîngere. Chiar şi un interpret 
lipsit de bunăvoinţă al acestei hristologii este obligat să 
admită că „există un lucru demn de remarcat în diotelism 
[doctrina celor două voinţe] ...o reacţie împotriva puterii 
dominatoare a firii dumnezeieşti în favoarea unei ome- 
nităţi adevărate şi libere în Hristos”. Libertatea voii ome¬ 
neşti în Hristos nu trebuia să fie copleşită de dumnezeirea 
Sa, aşa îneît nici chiar o noţiune patristică precum „voinţă 
îndumnezeită” nu avea îngăduinţa să distrugă această 
libertate. Mult disputata frază a lui Pseudo-Dionisie despre 
„lucrarea divino-umană” a lui Hristos era citată de Doctrina 
Părinţilor în acest sens, la fel cum fusese citată în acelaşi 
tratat şi mai înainte, cu explicaţia că lucrarea fiecărei firi 
era „divino-umană” şi că existau două lucrări şi două 
voinţe. 

Accentuarea dualităţii firilor şi deci a lucrărilor ar 
putea să pară că se apropie periculos de mult - în fapt, 
dacă nu în terminologie - de teoria nestoriană a dualităţii 
ipostasurilor. Pentru a risipi o atare impresie, calcedo- 
nienii ortodocşi, reprezentaţi de Doctrina Părinţilor, au 
invocat formula enhypostaton (to EvundaTciTov) , ca o inter¬ 
pretare a unirii ipostatice. Un capitol ulterior era dedicat 
explicării noţiunilor de „enipostaziere”, „anipostaziere” şi 
„ipostas”. Unul dintre cele mai bogate izvoare de citate 
asupra acestui subiect era Maxim. Şi Ioan Damaschinul 
se baza pe Maxim şi pe alte autorităţi atunci cînd definea 
ideea de enipostaziere după cum urmează: „ipostasul Cuvîn- 
tului lui Dumnezeu, care era mai înainte simplu, a devenit 
compus..., dar păstrează atît însuşirea caracteristică şi 
determinantă a dumnezeieştii calităţi de Fiu a Cuvîntului 
lui Dumnezeu, prin care El se deosebeşte de Tatăl şi de 
Duhul. El are de asemenea însuşirile caracteristice şi 
determinante ale trupului, prin care se deosebeşte de 

mama Sa şi de celelalte fiinţe umane”. Pe scurt, termenul 
însemna „a aveafîinţaîn ipostas şi nu a fi real în sine şi prin 
sine” ; aşadar, el nu putea fî gîndit în afara ipostasului. 

In uzul trinitar, enhypostaton implica faptul că dumne¬ 
zeiasca ousie nu ar putea fî concepută independent de cele 
trei ipostasuri, tot aşa cum acestea nu ar putea fi con¬ 
cepute independent de ousie şi, prin urmare, sînt enousion. 
Dar aplicat la Dumnezeu-Omul, termenul cerea ca reali¬ 
tatea firii sale omeneşti să se regăsească în ipostasul său 
divin. Formula fusese folosită anterior pentru un scop 
hristologic destul de diferit. Pornind de la ideea eniposta- 
sului definit prin „a avea fiinţa cuiva în altcineva”, Leonţiu 
de Bizanţ conchisese că „în unirea lor în Iisus Hristos, în 
care Cuvîntul şi trupul rămîn distincte ca firi, firea Cuvîn- 
tului şi trupul sînt amîndouă firi enipostaziate”. Această 
înţelegere a noţiunii de enhypostaton a fost respinsă de 
către ortodocşi în favoarea concepţiei că ipostasul divin 
unic al Logosului era constitutiv pentru unirea în Dumnezeu- 
-Omul, primind în această unire o fire umană desăvîrşită, 
care nu era un ipostas autonom, ci primea realitate ipos- 
tatică şi personală în unire. 

O asemenea disponibilitate de a adapta unor scopuri 
ortodoxe o formulă care fusese infestată de erezie arăta 
„că evlavia adevărată nu stă în fraze şi sunete, nici în 
nume, ci în fapte, şi că termenii n-ar trebui judecaţi prin 
ei înşişi, ci ar trebui găsit înţelesul a ceea ce s-a spus”. 
Acest lucru era deosebit de necesar pentru interpretarea 
corectă a lui Chirii al Alexandriei, a cărui folosire aparent 
sinonimică a termenilor „fire” şi „ipostas” părea să-i sus¬ 
ţină pe monofiziţi. Era, de asemenea, necesar să se arate, 
cu dovezi documentare, „că Chirii nu a interzis să se vor¬ 
bească despre două firi după unire”. Faptul că „aceia care 
se războiau fără nici un rost în sfînta Biserică” încercau să 
invoce autoritatea lui Chirii a fost multă vreme o pro¬ 
blemă pentru apărătorii Calcedonului. O armă impor¬ 
tantă în lupta împotriva monotelismului era, aşadar, spri¬ 
jinul lui Chirii pentru ceea ce a devenit în cele din urmă 
învăţătura Calcedonului, ba mai mult, pentru ceea ce 
pînă la urmă a devenit interpretarea oficială a învăţăturii 
Calcedonului. Argumentul era că monofiziţii foloseau unele 
fraze ale lui Chirii, cum ar fî expresia „o fire întrupată a 
lui Dumnezeu-Cuvîntul”, dar de fapt, ei susţineau con¬ 
trariul a ceea ce fusese concepţia de bază a lui Chirii. Pe 
de altă parte, apărătorii Calcedonului inventau într-adevăr 
cuvinte noi, motiv pentru care erau atacaţi de monofiziţi. 

Dar procedînd astfel, ei susţineau că erau mai loiali Părin¬ 
ţilor decît cei ce recitau formule patristice în sprijinul 
doctrinei lor eretice. Deşi unirea dintre suflet şi trup, de 
exemplu, ca analogie a unirii dintre divin şi uman în 
Hristos putea pretinde că se sprijină pe tradiţie, totuşi 
Părinţii nu intenţionaseră să spună, prin aceasta, că rezul¬ 
tatul unirii este o singură fire în Hristos, aşa cum este în 
fiinţa omenească. Adevărata evlavie şi adevărata orto¬ 
doxie nu constau în vorbe, ci în conţinut. 

în legătură cu apărarea lui Chirii împotriva celor care 
îi citau autoritatea, Doctrina Părinţilor prezenta o com¬ 
paraţie punctuală între doctrina lui şi cea calcedoniană, 
dovedind congruenţa lor în toate chestiunile disputate 
între iacobiţi şi calcedonieni. în această argumentare, 
apărarea Calcedonului şi apărarea lui Chirii converg. Teodor 
Abu Qurra a scris mai multe lucrări în siriacăîn apărarea 
lui Leon şi a Calcedonului, iar în greacă, el a scris de 
asemenea un rezumat al învăţăturii promulgate în 451. 
Această campanie de apărare a Calcedonului constituia, 
desigur, şi o reinterpretare a acestei învăţături ca fiind 
mai chiriliană decît fusese de fapt şi deci o acceptare tacită 
că iacobiţii aveau oarecare îndreptăţire în critica lor la 
adresa Calcedonului. Din perspectiva pericolului sarazin, 
realismul politic coincidea cu înclinaţia spre angajare teo¬ 
logică şi devotament religios. Pentru toate aceste motive, 
se simţea nevoia unei modalităţi de a vorbi despre unirea 
[firilor] în Hristos, în aşa fel îneît funcţia primordială în 
întrupare să se atribuie ipostasului unic al lui Dumnezeu- 
-Logosul, dar fără ca prin aceasta să se subaprecieze mîn- 
tuirea prin întrupare. Ironia făcea ca tocmai doctrina 
unirii în Hristos să devină prilej de dezbinare doctrinară 
în Biserică. Dar tot această doctrină a unirii în Hristos a 
fost şi cea care a asigurat temeiul înfloririi gîndirii creş¬ 
tine răsăritene despre teologia mistică, precum şi al apă¬ 
rării, din punct de vedere hristologic, a evlaviei răsăritene 
pentru icoane. Continuînd dezbaterea hristologică timp 
de multe secole după ce, în Apus, aceasta se încheiase, 
teologii răsăriteni din secolele al VH-lea, al VUI-lea şi al 
IX-lea au conferit unora dintre cele mai adînci preocupări 
religioase ale tradiţiei lor o expresie doctrinară specifică. 

Cu toate că disputele hristologice de după Calcedon (descrise 
în capitolul precedent), privite împreună cu cele premer¬ 
gătoare Calcedonului (descrise în volumul precedent), con¬ 
stituie probabil cea mai lungă controversă continuă din 
istoria creştină, răsăriteană sau apuseană, cele mai vigu¬ 
roase polemici din istoria dogmelor creştinătăţii răsăritene 
n-au avut legătură - sau, cel puţin, nu la început - cu pro¬ 
blema persoanei lui Hristos. în cursul secolelor al VlII-lea 
şi al IX-lea, teologi şi clerici răsăriteni, călugări şi simpli 
credincioşi şi nu mai puţin împăraţi şi împărătese au fost 
implicaţi cu toţii într-o dispută asupra justeţii folosirii 
icoanelor în cultul şi evlavia creştine. înainte de a se fi 
încheiat, această dispută a devenit o nouă versiune a 
disputelor hristologice. Ea a făcut să se pună problema 
tradiţiei într-un alt mod, întrucît ambele părţi pretindeau 
că urmează autoritatea Părinţilor, cu toate că fiecare trebuia 
să recunoască faptul că existau şi mărturii contrare în 
tradiţie. Schisma iminentă dintre Răsărit şi Apus a jucat 
şi ea un rol în controversa iconoclastă; căci „în întregul 
Ev Mediu, nu a existat în Apus o examinare atît de intensă 
a relaţiilor dintre teologie şi artă cum a existat în teologia 
greacă”. Inspiraţia pentru argumentele împotriva icoanelor 
a fost urmărită în timp de către apărătorii lor pînă la 
surse evreieşti şi musulmane, şi mulţi istorici moderni 
sînt de acord cu această părere. în acest fel, atacurile 
împotriva icoanelor şi apărarea lor au reuşit să atingă 
majoritatea problemelor doctrinare de care se ocupă acest 
volum. 

Conflictul asupra icoanelor poate fi interpretat, mai 
mult chiar decît majoritatea altor chestiuni doctrinare, ca 
o „luptă socială deghizată” şi ca o luptă pentru putere, 
care a folosit un vocabular doctrinar în stare să ofere o 
explicaţie logică unui conflict esenţialmente politic. Se 
poate merge atît de departe încît să se susţină că „disputele 
vechilor şcoli [teologice] nu contează cîtuşi de puţin în 

iconoclasm sau în apărarea icoanelor, cu toate că susţi¬ 
nătorii lor cei mai remarcabili au făcut uz a posteriori de 
argumente hristologice, aruncîndu-şi unii altora acuzaţii 
de nestorianism sau eutihianism. Tulburările pe care le 
vom relata nu au de-a face decît cu speculaţia filozofică”. 
De fapt, controversa a fost „una dintre cele mai grave 
crize politice şi culturale ale Bizanţului”, întrucît a atins 
nu numai Biserica, ci şi curtea imperială, academia, mănăs¬ 
tirea, atelierul pictorului şi locuinţa particulară, adică 
fiecare aspect al civilizaţiei romane răsăritene. Pentru 
relatarea noastră despre dezvoltarea doctrinei, lupta pentru 
putere dintre împărat şi patriarh are relevanţă în măsura 
în care autoritatea în Biserică reprezenta ea îns ăşi o ches¬ 
tiune doctrinară. Aceasta deoarece „toate mişcările doctri¬ 
nare din Biserica primară (şi, posibil, toate mişcările doc¬ 
trinare şi filozofice), au fost, într-un anume sens, «implicate 
politic» şi au avut implicaţii politice şi sociale”. In plus, 
iconoclaştii „erau înclinaţi să întărească poziţia împă¬ 
ratului în probleme religioase în detrimentul celei a preo¬ 
ţilor”. Politicul şi doctrinarul s-au întrepătruns frecvent 
în această perioadă, însă noi nu ne vom ocupa în mod 
direct de problemele politicii ecleziastice şi imperiale. 

Nune vom ocupa în mod explicit nici de teoriile estetice 
care acţionau atunci de fiecare parte, cu excepţia situaţiei 
în care acestea au afectat sau au fost afectate de opinii 
doctrinare. „Pentru istoricul de artă, aceste realităţi [ale 
controversei iconoclaste] sînt de cel mai mare interes, 
[întrucît]... avem aici un caz în care şansele pentru o 
integrare reuşită a studiilor de istorie a artelor în istoria 
socială şi intelectuală sînt neobişnuit de mari”. Aceste 
două aspecte ale controversei, cel al politicii şi cel al istoriei 
artelor, au dominat literatura secundară, cu preţul igno¬ 
rării aspectului doctrinar şi chiar al celui religios. Toate 
aceste aspecte sînt responsabile şi pentru starea deplo¬ 
rabilă a surselor primare privitoare la controversă: icono¬ 
claştii au distrus cît de multe icoane au putut, astfel 
încît „bisericile care au fost construite de-a lungul acestei 
perioade au fost sfinţite fără sfinte moaşte”, lăsînd istori¬ 
cilor de artă de mai tîrziu prea puţin material de inves¬ 
tigare ; pe de altă parte, cel de-al doilea conciliu de la 
Niceea din 787 a dispus confiscarea întregii literaturi 
iconoclaste, decizie care a avut ca urmare faptul că „nici 
măcar una dintre aceste scrieri nu ni s-a transmis astăzi 
în forma ei originară”. Un capriciu al sorţii - nu neapărat 
singular în istoria creştină - a făcut ca ambele părţi să se 

asigure astfel că dreptatea istorică va fi greu de realizat 
pentru adversarii lor - şi, prin aceasta, şi pentru ei înşişi. 


Chipuri - cioplite sau nu 

Controversa iconoclastă a reprezentat răbufnirea sub 
f orma unui conflict deschis a unor neînţelegeri cu rădăcini 
adînci, care mergeau înapoi în timp pînă la primele etape 
ale teologiei patristice şi, poate, chiar pînă la originile 
iudaice ale creştinismului. Ea a reprezentat însă şi expre¬ 
sia implicaţiilor divergente extrase dintr-un cumul de 
supoziţii împărtăşite de ambele părţi. Aceste supoziţii 
ţineau de conţinutul manifestărilor de evlavie şi de cre¬ 
dinţă din viaţa cultică a Bisericii, de învăţăturile conţi¬ 
nute în predicile şi lucrările teologice ale Bisericii şi de 
ceea ce mărturiseau crezurile şi dogmele acesteia. Dez¬ 
baterile asupra icoanelor nu vor avea sens dacă nu vom 
confirma prin documente aceste presupuneri general 
acceptate şi nu vom urmări evoluţia neînţelegerilor care 
îşi au originea în ele. 

Dacă istoricii moderni, după cum s-a sugerat, sînt cu 
toţii de acord că „la rădăcina cultului icoanelor se află 
concepţia că obiectele materiale pot fi sediul puterii divine 
şi că această putere poate fi dobîndită prin contactul fizic 
cu un obiect sacru”, aceasta era, de fapt, o concepţie accep¬ 
tată în comun atît de adversarii, cît şi de apărătorii icoa¬ 
nelor ; căci era rădăcina credinţei universale a creştinilor 
din Răsărit despre sacramente sau „Taine”, cum erau 
desemnate îndeobşte în acel spaţiu. „Asupra acestora”, 
spune un iconoclast, referindu-se la Taine şi în mod 
special la Euharistie, „cu toţii sînt în acord”. împăratul 
iconoclast Constantin al V-lea afirma că „pîinea pe care o 
primim este un chip al trupului Său [al lui Hristos], luînd 
forma cărnii Sale şi devenind un simbol al trupului Său”. 
La rîndul lor, apărătorii icoanelor mărturiseau prezenţa 
adevărată a trupului lui Hristos în Euharistie, ţinut în 
mîini omeneşti şi împărţit celor ce erau vrednici de el. 
Cînd preotul anunţa în Liturghia Darurilor mai înainte 
sfinţite : „Cele mai înainte sfinţite, Sfintele sfinţilor”, cre¬ 
dinciosul ortodox înţelegea prin aceasta că,jertfa mistică” 
săvîrşită la slujba euharistică era oferirea „sfîntului Sînge” 
al lui Hristos. Cînd, în Liturghia Sfîntului Vasile cel Mare , 
preotul proclama „Sfintele sfinţilor”, aceasta însemna, 
pentru iconoclaşti, că elementele sfinţite în Euharistie 

meritau să fie numite „sfinte” şi că, prin urmare, erau 
„demne de închinare”. în liturghia lor comună, atît ico¬ 
noclaştii, cît şi iconofilii numeau elementele „semnele adevă¬ 
rate şi prezente (Tâ âvnTUTTa) ale trupului şi sîngelui lui 
Hristos” 1 . Ortodocşii erau constrînşi să recunoască faptul 
că iconoclaştii învăţau prezenţa reală a trupului şi sîn¬ 
gelui lui Hristos în Euharistie, dar susţineau că aceasta 
reprezenta o inconsecvenţă a iconoclaştilor faţă de poziţia 
lor teologică generală. Prin urmare, disputa lor asupra 
Euharistiei nu privea, în primă instanţă, natura prezenţei 
euharistice, ci implicaţiile acesteia pentru definirea „chipu¬ 
lui” şi pentru folosirea icoanelor. Trebuia oare extinsă 
prezenţa euharistică la nivelul de principiu general pri¬ 
vind împărtăşirea sacramentală a puterii divine prin obiecte 
materiale, sau se constituia într-un principiu exclusiv 
care împiedica orice astfel de extindere la alte căi de 
mijlocire a harului, cum ar fi icoanele ? 

în strînsă legătură cu acest acord-în-dezacord privitor 
la ceea ce se credea despre Euharistie, exista o preocupare 
comună în legătură cu membrii simpli ai Bisericii. „Stra¬ 
tegia creştină originară de apărare a artelor vizuale”, s-a 
spus, „se baza pe utilitatea lor ca instrumente educative. 
Imagistica era... un mijloc de instruire sau edificare, în 
mod special pentru cei ce nu ştiau să citească”. Ca sim¬ 
boluri ale Patimilor, icoanele erau preferabile crucii, pentru 
că acestea comunicau mai bine ţăranului simplu sensul 
Patimilor. Erau „cărţi pentru cei neştiutori de carte”, pe 
care îi învăţau mesajul creştin. Ca atare, în loc să fie 
citite, ele puteau fi venerate, puteau fi sărutate şi îmbră¬ 
ţişate cu inima. Adeseori, masele neinstruite nu reuşeau 
să asculte cu atenţie lecturile biblice din cadrul slujbelor 
Bisericii, însă icoanele le puteau atrage atenţia, chiar şi 
lor, putînd astfel învăţa din ele tîlcul pericopelor biblice. 
Toate aceste declaraţii categorice, care imitau argumen¬ 
tele apologiilor păgîne, atacate de primii creştini, şi care 
demonstrau preocuparea pentru credincioşii lipsiţi de pre¬ 
gătire, veneau din partea apărătorilor icoanelor. Aceeaşi 
preocupare manifestau însă şi cei ce luptau împotriva 
icoanelor. Campania lor era animată de teama „ca nu 
cumva vreunul dintre cei mai simpli, nefiind învăţaţi şi, 
în consecinţă, neştiutori de ceea ce cuvenea... să fie înşelat 


1. Liturghier, ed. cit., p. 232: rugăciunea de la prefacere după de 
după stihurile de la troparul Ceasului al treilea: „(...) cele ce 
închipuiesc Slîntul Trup şi Sfîntul Sînge...” (n. tr.). 



122 


SPIRITUL CREŞTINĂTĂŢII RĂSĂRITENE (600-1700) 


Apud Nichif. Imag. 65 (PG 
100:756) 


Max. Schot. I. b. 3.2 {PG 
4-.137) 

Max. Ambig. 21 (PG 
91 :1253) 


Fac. 1,27 


Lit. Vas, (Brightman 324) 


Teod. Abu. Q. Imag, 21 
(Arendzen 46) 


Leont. N. Pred. 3 (PG 
93 :1604) 


Ioanierua. Const. 4 (PG 
95:317-320) 


Nichif. Antirr. 3.58 (PG 
100:481) 


de materia lipsită de viaţă” şi să i se închine ca şi cum ar 
fi dumnezeiască. Se presupunea că credincioşii mai rafi¬ 
naţi ar fi capabili să facă distincţiile cuvenite între ima¬ 
gine şi ceea ce e dumnezeiesc, însă cei simpli, neinstruiţi, 
nu. Este semnificativ faptul că, în chiar tratatul care face 
apologia icoanelor, unde găsim citate aceste cuvinte împo¬ 
triva icoanelor în acelaşi paragraf, găsim contraargumentul 
că icoanele sînt necesare tocmai pentru poporul cucernic, 
dar neinstruit, ca să-l înveţe. Astfel, aceeaşi premisă pas¬ 
torală, privitoare la evlavia celor neinstruiţi, putea duce 
la concluzii diametral opuse. 

Iconoclaştii şi adversarii lor împărtăşeau nu numai 
aceste premise asupra cărora teologia şi dogma oficială a 
Bisericii nu articulaseră încă o poziţie, ci şi teologia şi 
dogma oficială, în ambele noţiunea de „chip” jucînd un rol 
proeminent. Spre exemplu, Vechiul Testament era socotit 
a fi „umbra”, iar Noul Testament era „chipul” 1 . Apoi, „Evan¬ 
ghelia deţine lucrurile cele adevărate”. Deşi n-a fost ela¬ 
borată o dogmă pentru a-i delimita sensul, mărturia 
referatului creaţiei, care ne spune că omul a fost creat 
„după chipul lui Dumnezeu”, nu aduce o contribuţie sem¬ 
nificativă comparativ cu orice altă cugetare creştină 
asupra precizării conţinutului termenului „chip”. în litur¬ 
ghia pe care amîndouă taberele o foloseau se spune despre 
om că a fost creat „după chipul Tău” 2 . Ambele părţi impli¬ 
cate în controversa iconoclastă erau de acord că, fiind cu 
deosebire adecvat pentru aceasta, termenul trebuia apli¬ 
cat la caracterul unic al creaţiei omului. Amîndouă [păr¬ 
ţile] ar fi putut spune că „omul, creat după chipul lui 
Dumnezeu, este chipul lui Dumnezeu pentru că este ales 
în mod special de Duhul Sfînt ca locaş al Său”, chiar dacă 
autorul ortodox al acestor rînduri continua prin a spune 
că „este, prin urmare, potrivit ca eu să respect şi să mă 
închin chipului robilor lui Dumnezeu, locaşul Sfîntului 
Duh”. Ambele părţi ar fi putut pune şi răspunde la între¬ 
barea retorică: „Cine-1 poate circumscrie pe omul cel creat 
după chipul lui Dumnezeu? Nimeni”. Relatarea facerii 
omului după chipul lui Dumnezeu era pentru amîndouă 
părţile o dovadă a faptului că termenul „chip” reprezenta 
o categorie străveche a învăţăturii creştine. Ambele partide 


1. Aluzie la Evr. 10,1, citat şi în Ambig. 86e (PSB 80:224): „Evan¬ 
ghelia e icoana adevărurilor” (n. tr.). 

2. Cf. Liturghier, ed. cit., pp. 227-228, rugăciunea din timpul trisa- 

ghionului:.şi cu chipul Tău cinstindu-1....” (n. tr.). 

acceptau probabil faptul că „de vreme ce omul a fost creat 
după chipul şi asemănarea lui Dumnezeu, este necesar ca 
natura umană... fiind chip să poarte în sinea sa repre¬ 
zentările arhetipului său”. însă, plecînd de la această 
simplă supoziţie, era posibil să se ajungă la concluzia că 
omul putea fi reprezentat după chipul său dumnezeiesc 
sau că aceasta era însăşi calitatea supremă a existenţei 
umane, care era dincolo de ceea ce putea fi surprins de repre¬ 
zentarea picturală. Astfel, ideea de chip al lui Dumnezeu 
în om presupunea întrebarea: Care parte a acestui chip 
putea fi descrisă sau circumscrisă într-o reprezentare: 
numenul sau fenomenul? 

Cu toate că sintagma „chipul lui Dumnezeu” era una 
familiară în doctrina creştină despre om, ea avea să devină 
mai familiară şi mai precisă în hristologie decît în antro¬ 
pologie. După cum afirmă unele pasaje precum cel de la 
2 Corinteni 4,4, Hristos este „chipul lui Dumnezeu cel 
nevăzut”, iar închinătorii la icoane îl cinsteau ca atare. Ei 
aplicau acelaşi pasaj la adresa opozanţilor lor, declarînd 
că „dumnezeul veacului acestuia le-a orbit minţile, ca să 
nu le lumineze lumina Evangheliei slavei lui Hristos, 
Care este chipul lui Dumnezeu”. Fiul lui Dumnezeu este, 
folosind cuvintele Epistolei către Coloseni 1,15, „chipul 
viu, natural şi întru totul asemenea Dumnezeului Celui 
nevăzut”. Folosind aceeaşi sintagmă, iconoclaştii susţi¬ 
neau însă că, „dacă Fiul este chipul întru totul aidoma al 
Tatălui... după cum s-a spus «Cel ce M-a văzut pe Mine a 
văzut pe Tatăl»”, urmează de aici că nici o reprezentare 
nu ar putea să fie satisfăcătoare pentru El, care era chip 
al lui Dumnezeu. Ei insistau că, prin opoziţie cu alte 
aşa-numite chipuri, Fiul este numit în Scriptură „chipul 
lui Dumnezeu şi Tatăl” într-un sens special; Hristos este 
„atît chip al lui Dumnezeu, cît şi al omului”. Fără a nega 
faptul că referatul creaţiei îi conferea omului un statut 
special, ca fiind creat după chipul lui Dumnezeu, tradiţia 
hristologică a ajuns să-l identifice pe Hristos cu însuşi 
chipul în discuţie. Era „un Domn... pecetea şi chipul Dum- 
nezeirii... [reprezentarea] vizibilă a Celui invizibil”. Ca 
răspuns la atribuirea univocă, de către iconoclaşti, a nume¬ 
lui de „chip al lui Dumnezeu” lui Hristos, în detrimentul 
celorlalte aşa-numite chipuri, ortodocşii susţineau că „şi 
noi sîntem de acord că Fiul este chipul lui Dumnezeu şi al 
Tatălui”. Dumnezeu a dat Fiului, prin cuvîntul Său, pri¬ 
vilegiul de a fi chip şi pecete a Tatălui. Şi totuşi, din 
această simplă premisă, că Hristos, ca Fiu al lui Dumnezeu, 

este chipul lui Dumnezeu într-un sens unic, s-ar fi putut 
înţelege fie că Hristos nu trebuie înfăţişat într-o repre¬ 
zentare, fie că Hristos putea fi înfăţişat astfel. „In ceea ce 
priveşte persoana şi ipostasul, pe care şi ei [iconoclaştii) 
par să le mărturisească..., ei sînt de acord şi de acelaşi 
spirit cu noi.” Controversa viza implicaţiile pe care le avea 
această premisă în cazul icoanelor. 

Mai presus de acest dezacord-în-acord, rămînea accep¬ 
tarea autorităţii formale a tradiţiei Bisericii, căreia i se 
adăuga o dispută fundamentală asupra conţinutului mate¬ 
rial al tradiţiei în problema imaginilor. „Avînd în vedere 
asprimea cu care de la început creştinismul s-a îndreptat 
împotriva idolilor”, nota cineva, „rămîne mereu surprin¬ 
zător faptul că, ulterior, practicile păgîne au fost capabile 
să se insinueze chiar şi în Biserică, fără a fi blocate şi 
aproape fără să fie observate”. Un astfel de comentariu 
suscită multe dintre întrebările în discuţie ale contro¬ 
versei, şi în special întrebarea dacă cinstirea icoanelor de 
către creştini era într-adevăr „o practică păgînă”, care, la 
început atacată de Biserică, a reuşit mai apoi să se strecoare 
în interiorul ei, ca, de asemenea, şi întrebarea cît de „tîr- 
ziu” s-a întîmplat acest lucru. Căci atît pentru adversarii, 
cît şi pentru apărătorii icoanelor era foarte important 
dacă icoanele erau o inovaţie recentă sau o parte tradi¬ 
ţională a practicii creştine. 

„Principalul izvor de autoritate al iconoclaştilor era un 
apel la Antichitate, şi este posibil ca acest lucru să fi fost 
cel mai puternic punct atît al atacului, cît şi al apărării 
lor.” Ei insistau că venerarea acestor „fals numite imagini 
nu vine din tradiţia lăsată de Hristos sau de apostoli sau 
de Părinţi”. In atacul lor împotriva cultului imaginilor, ei 
fost capabili să „aducă mărturii suplimentare din Sfinţii 
Părinţi [care]... interzic cu desăvîrşire înălţarea chipului 
Domnului sau al Născătoarei de Dumnezeu sau al oricăror 
alţi sfinţi”. Cînd ortodocşii le adresau întrebări de genul 
„Mărturiseşti tu că Fiul şi Logosul Tatălui S-a întrupat ?”, 
ei răspundeau: „Sînt de acord. Şi cum n-aş putea fi de 
acord, de vreme ce acelaşi lucru îl declară teologii şi 
Părinţii ?”. Şi tocmai pe această tradiţie a teologilor şi a 
Părinţilor, reprezentată aici de Asterie al Amasiei, îşi 
bazau ei interzicerea imaginilor, concretizată în îndemnul: 
„Nu-L pictaţi pe Hristos !”. Ei înşişi pretindeau că îşi luau 
argumentele din „diverse mărturii patristice”, mărturii 
prin care asemenea argumente ar fi fost întărite pentru 
ascultătorii lor. Cînd apărătorii icoanelor încercau să 

pledeze pentru obiceiul cinstirii lor, iconoclaştii replicau: 
„De unde ai născocit aşa ceva? Nu te voi primi ca pe un 
nou dătător de lege”. Atît de inflexibili erau ei [iconoclaş¬ 
tii] în loialitatea lor faţă de tradiţia veche a Părinţilor, 
încît opozanţii lor îi comparau cu nişte oameni scoşi brusc 
din închisoare în bătaia soarelui, reproşîndu-le că, „ase¬ 
menea unor oameni care n-au altă scăpare..., ei aleargă la 
tradiţie”. însă aceasta era o critică pe care iconoclaştii ar 
fi luat-o ca pe o laudă. 

Şi totuşi, adepţii icoanelor nu-i puteau lăsa pe icono¬ 
claşti să facă apel la tradiţie - mai ales în condiţiile în 
care „ortodoxia” trebuia invocată în sprijinul icoanelor. Şi 
aceasta pentru că „ortodoxia” însemna mai presus de orice 
loialitate faţă de tradiţia Părinţilor. Icoanele din Biserică 
nu puteau fi „o inovaţie recentă”, ci trebuie să fi avut de 
partea lor autoritatea Antichităţii creştine, patristice şi 
chiar apostolice. Din acelaşi Asterie al Amasiei pe care se 
bazau iconoclaştii, ortodocşii citau dovezi care să demon¬ 
streze că „Asterie [este] de partea noastră”. Mărturiile 
aduse în sprijinul lor de iconoclaşti nu erau „temeiurile 
sfinţilor, ci ...ale ereticilor”. Biserica, susţineau ei, a venerat 
icoanele „încă de pe vremea venirii lui Hristos pe pămînt” ; 
apelînd la autoritatea conciliilor, respectată de ambele 
părţi, ei adăugau că s-au ţinut şase concilii ecumenice 
începînd cu secolul al IV-lea şi nici unul dintre ele nu a 
condamnat icoanele. E caracteristic tuturor ereziilor, şi în 
special celei iconoclaste, să depună ef orturi de a se disocia 
de alte erezii care le-au precedat şi să facă apel la dog¬ 
mele apostolice şi patristice şi la autoritatea conciliilor. 
Temeiurile tradiţiei erau de partea icoanelor, care au fost 
„de la început, din tradiţia apostolilor şi a Părinţilor”, 
lucru ce poate fi văzut din practica celor mai vechi Biserici 
şi din însăşi mulţimea imaginilor. însăşi istoria Bisericii 
constituia o dovadă a vechimii şi ortodoxiei practicii, de-a 
lungul unei perioade atît de lungi. A încerca să impui 
abolirea aceastei practici după atîta vreme ar însemna să 
fii în dezacord cu Părinţii şi învăţătorii Bisericii. Or, voiau, 
oare, iconoclaştii, în pofida promisiunii lui Hristos că por¬ 
ţile iadului nu o vor dărîma, să pretindă că Biserica s-a 
aflat în eroare timp de şapte sute de ani înainte ca ei să 
apară? 

Atunci cînd nu se preocupau pur şi simplu doar de 
obţinerea în dezbateri a unor victorii mărunte pentru 
cauza icoanelor, ortodocşii erau constrînşi să admită că, 
pentru o practică presupusă a se baza pe tradiţia apostolilor 

este chipul lui Dumnezeu într-un sens unic, s-ar fi putut 
înţelege fie că Hristos nu trebuie înfăţişat într-o repre¬ 
zentare, fie că Hristos putea fi înfăţişat astfel. „In ceea ce 
priveşte persoana şi ipostasul, pe care şi ei [iconoclaştii] 
par să le mărturisească..., ei sînt de acord şi de acelaşi 
spirit cu noi.” Controversa viza implicaţiile pe care le avea 
această premisă în cazul icoanelor. 

Mai presus de acest dezacord-în-acord, rămînea accep¬ 
tarea autorităţii formale a tradiţiei Bisericii, căreia i se 
adăuga o dispută fundamentală asupra conţinutului mate¬ 
rial al tradiţiei în problema imaginilor. „Avînd în vedere 
asprimea cu care de la început creştinismul s-a îndreptat 
împotriva idolilor”, nota cineva, „rămîne mereu surprin¬ 
zător faptul că, ulterior, practicile păgîne au fost capabile 
să se insinueze chiar şi în Biserică, fără a fi blocate şi 
aproape fără să fie observate”. Un astfel de comentariu 
suscită multe dintre întrebările în discuţie ale contro¬ 
versei, şi în special întrebarea dacă cinstirea icoanelor de 
către creştini era într-adevăr „o practică păgînă”, care, la 
început atacată de Biserică, a reuşit mai apoi să se strecoare 
în interiorul ei, ca, de asemenea, şi întrebarea cît de „tîr- 
ziu” s-a întîmplat acest lucru. Căci atît pentru adversarii, 
cît şi pentru apărătorii icoanelor era foarte important 
dacă icoanele erau o inovaţie recentă sau o parte tradi¬ 
ţională a practicii creştine. 

„Principalul izvor de autoritate al iconoclaştilor era un 
apel la Antichitate, şi este posibil ca acest lucru să fi fost 
cel mai puternic punct atît al atacului, cît şi al apărării 
lor.” Ei insistau că venerarea acestor „fals numite imagini 
nu vine din tradiţia lăsată de Hristos sau de apostoli sau 
de Părinţi”. In atacul lor împotriva cultului imaginilor, ei 
fost capabili să „aducă mărturii suplimentare din Sfinţii 
Părinţi [care]... interzic cu desăvîrşire înălţarea chipului 
Domnului sau al Născătoarei de Dumnezeu sau al oricăror 
alţi sfinţi”. Cînd ortodocşii le adresau întrebări de genul 
„Mărturiseşti tu că Fiul şi Logosul Tatălui S-a întrupat ?”, 
ei răspundeau: „Sînt de acord. Şi cum n-aş putea fi de 
acord, de vreme ce acelaşi lucru îl declară teologii şi 
Părinţii?”. Şi tocmai pe această tradiţie a teologilor şi a 
Părinţilor, reprezentată aici de Asterie al Amasiei, îşi 
bazau ei interzicerea imaginilor, concretizată în îndemnul: 
„Nu-L pictaţi pe Hristos !”. Ei înşişi pretindeau că îşi luau 
argumentele din „diverse mărturii patristice”, mărturii 
prin care asemenea argumente ar fi fost întărite pentru 
ascultătorii lor. Cînd apărătorii icoanelor încercau să 

pledeze pentru obiceiul cinstirii lor, iconoclaştii replicau: 
„De unde ai născocit aşa ceva? Nu te voi primi ca pe un 
nou dătător de lege”. Atît de inflexibili erau ei [iconoclaş¬ 
tii] în loialitatea lor faţă de tradiţia veche a Părinţilor, 
încît opozanţii lor îi comparau cu nişte oameni scoşi brusc 
din închisoare în bătaia soarelui, reproşîndu-le că, „ase¬ 
menea unor oameni care n-au altă scăpare..., ei aleargă la 
tradiţie”. Insă aceasta era o critică pe care iconoclaştii ar 
fi luat-o ca pe o laudă. 

Şi totuşi, adepţii icoanelor nu-i puteau lăsa pe icono¬ 
claşti să facă apel la tradiţie - mai ales în condiţiile în 
care „ortodoxia” trebuia invocată în sprijinul icoanelor. Şi 
aceasta pentru că „ortodoxia” însemna mai presus de orice 
loialitate faţă de tradiţia Părinţilor. Icoanele din Biserică 
nu puteau fi „o inovaţie recentă”, ci trebuie să fi avut de 
partea lor autoritatea Antichităţii creştine, patristice şi 
chiar apostolice. Din acelaşi Asterie al Amasiei pe care se 
bazau iconoclaştii, ortodocşii citau dovezi care să demon¬ 
streze că „Asterie [estej de partea noastră”. Mărturiile 
aduse în sprijinul lor de iconoclaşti nu erau „temeiurile 
sfinţilor, ci ...ale ereticilor”. Biserica, susţineau ei, a venerat 
icoanele „încă de pe vremea venirii lui Hristos pe pămînt” ; 
apelînd la autoritatea conciliilor, respectată de ambele 
părţi, ei adăugau că s-au ţinut şase concilii ecumenice 
începînd cu secolul al IV-lea şi nici unul dintre ele nu a 
condamnat icoanele. E caracteristic tuturor ereziilor, şi în 
special celei iconoclaste, să depună eforturi de a se disocia 
de alte erezii care le-au precedat şi să facă apel la dog¬ 
mele apostolice şi patristice şi la autoritatea conciliilor. 
Temeiurile tradiţiei erau de partea icoanelor, care au fost 
„de la început, din tradiţia apostolilor şi a Părinţilor”, 
lucru ce poate fi văzut din practica celor mai vechi Biserici 
şi din însăşi mulţimea imaginilor. însăşi istoria Bisericii 
constituia o dovadă a vechimii şi ortodoxiei practicii, de-a 
lungul unei perioade atît de lungi. A încerca să impui 
abolirea aceastei practici după atîta vreme ar însemna să 
fii în dezacord cu Părinţii şi învăţătorii Bisericii. Or, voiau, 
oare, iconoclaştii, în pofida promisiunii lui Hristos că por¬ 
ţile iadului nu o vor dărîma, să pretindă că Biserica s-a 
aflat în eroare timp de şapte sute de ani înainte ca ei să 
apară? 

Atunci cînd nu se preocupau pur şi simplu doar de 
obţinerea în dezbateri a unor victorii mărunte pentru 
cauza icoanelor, ortodocşii erau constrînşi să admită că, 
pentru o practică presupusă a se baza pe tradiţia apostolilor 

şi a Părinţilor Bisericii, existau foarte puţine mărturii 
scrise care să o sprijine, fie din Scriptură, fie din scriitorii 
creştini vechi. Intr-adevăr, „nici o relatare aparţinînd 
perioadei anterioare anului 300 nu ar putea determina pe 
cineva să bănuiască existenţa vreunei reprezentări creş¬ 
tine, exceptînd cele mai laconice şi hieroglifice simboluri”. 
Partizanii icoanelor declarau că poziţia lor era „întemeiată 
pe simpla credinţă şi pe tradiţia nescrisă a Bisericii uni¬ 
versale”, dar argumentau că „tradiţia nescrisă este cea 
mai puternică dintre toate”. Pentru a demonstra justeţea 
acestei idei, ei citau adesea pasaje precum acela din tra¬ 
tatul Despre Sfintul Duh al lui Vasile cel Mare, care atri¬ 
buiau diverse practici - cum ar fi, de exemplu, semnul 
crucii, întreita afundare de la Botez, şi rugăciunea cu faţa 
către răsărit - autorităţii unei tradiţii transmise în formă 
nescrisă, dar de origine apostolică. Bineînţeles, Hristos 
nu a pretins icoane, din cîte ne spune Scriptură, însă El 
nu a poruncit, de fapt, nici să ne rugăm cu faţa spre 
răsărit şi nici încununarea mirilor. Termeni, cum ar fi 
„Treime”, nu erau biblici şi totuşi ei aveau autoritatea 
formulărilor doctrinei tradiţionale. Unul dintre cei mai 
timpurii apologeţi ai icoanelor, Leonţiu de Neapole, argu¬ 
menta că chiar şi Solomon, cînd a împodobit templul, a 
poruncit „să fie făcute multe obiecte cioplite şi turnate pe 
care Dumnezeu nu le poruncise” şi totuşi, el nu fusese 
osîndit pentru aceasta, deoarece „el făcuse aceste obiecte 
spre slava lui Dumnezeu, aşa cum facem şi noi”. Şi litur¬ 
ghia conţinea elemente care fuseseră transmise „dypa<pwq”, 
lucru ce însemna că ele fuseseră transmise fie „separat de 
Scriptură”, fie chiar şi „fără să fi fost fixate în scris undeva”. 
Şi astfel, „tot aşa cum Evanghelia a fost propovăduită în 
toată lumea fără a fi scrisă, la fel a şi fost lăsată, în toată 
lumea, fără să fi fost fixată în scris, tradiţia că trebuie 
făcute icoane ale lui Hristos, Dumnezeu Cel întrupat, şi 
ale sfinţilor, la fel ca şi tradiţia potrivit căreia crucea 
trebuie cinstită, iar rugăciunea trebuie făcută cu faţa spre 
răsărit”. în cele din urmă, legea este doar un obicei fixat 
în scris, şi nu faptul de a fi fost fixată în scris o face 
normativă. 

Din pricina faptului că aderenţii ambelor poziţii recu¬ 
noşteau autoritatea tradiţiei apostolice şi patristice, cu 
toţii au scotocit în scrierile Părinţilor Bisericii pentru a 
aduce dovezi în sprijinul propriei lor învăţături. Uneori 
conflictul părea a se fi sfîrşit într-un punct mort, în care 
una dintre părţi afirma că avea „o mulţime de temeiuri, 

atît vechi, cît şi noi”, iar cealaltă declara că „şi eu am o 
mulţime de temeiuri”. Exista, oare, vreo cale de ieşire din 
acest impas, şi puteau, oare, constitui practica evlavioasă 
a „tuturor creştinilor”, cuvintele şi faptele lor o mărturie 
invocată în favoarea uneia sau alteia dintre teologiile 
aflate în dispută? Un studiu al mărturiilor care ne-au 
parvenit, deşi incomplete, ar putea servi simultan la recrea¬ 
rea fundalului dezbaterilor, dar şi ca răspuns parţial la 
această importantă chestiune aflată în dispută. Datarea 
precisă a acestor mărturii nu a fost întotdeauna posibilă, 
întrucît o parte ne-a fost păstrată de către înşişi cei care 
le-au folosit, adică de către chiar actorii dezbaterilor; de 
aceea, ar fi mai bine să le privim în ordinea mai mult sau 
mai puţin cronologică pe care ei au atribuit-o acestor 
mărturii, şi abia apoi să ne concentrăm asupra proble¬ 
melor critice. 

Creştinismul primar moştenise de la rădăcinile sale 
iudaice o profundă aversiune faţă de cultul idolilor. Deşi 
catalogat ca eretic, Tratatul despre Naştere al lui Toma 
din Edessa vorbea în numele tuturor partidelor teologice 
atunci cînd descria păgînismul ca o stare în care „idoli 
nătîngi erau adoraţi, Satana era venerat, duhurile rele se 
bucurau, iar demonii erau fericiţi”. Această atitudine se 
baza pe interdicţia divină: „Să nu-ţi faci chip cioplit şi 
nici un fel de asemănare a nici unui lucru din cîte sînt în 
cer, sus, şi din cîte sînt pe pămînt, jos, şi din cîte sînt în 
apele de sub pămînt”. Pentru Clement din Alexandria 
această interdicţie ducea la concluzia că orice chip cioplit 
era o minciună; căci „imaginea e numai materie moartă, 
modelată de mîna meşterului. Insă noi [creştinii] nu avem 
chipuri palpabile făcute din materie palpabilă, ci un chip 
care e perceput numai cu mintea, Dumnezeu, singurul 
Dumnezeu adevărat”. Clement vorbeşte totuşi în alte 
pasaje, cu mai multă bunăvoinţă despre artele plastice, 
oferind chiar şi o listă de subiecte potrivite pentru a putea 
fi reprezentate pe sigilii. Şi dacă este exact citatul care i 
se atribuia în timpul controversei iconoclaste, Clement ar 
fi spus chiar, într-un tratat Despre Paşte, astăzi pierdut, 
că trebuie să-i fie acordată aceeaşi cinstire chipului unei 
persoane absente ca şi persoanei înseşi. Ucenicul lui 
Clement, Origen, s-a folosit de absenţa chipurilor şi a 
creatorilor de chipuri la evrei ca să demonstreze supe¬ 
rioritatea cultului iudaic asupra celui păgîn şi a carac¬ 
terizat ca fiind o nebunie ideea că vreun fel de chip făcut 
de mîini omeneşti ar putea constitui un mod de cinstire a 

şi a Părinţilor Bisericii, existau foarte puţine mărturii 
scrise care să o sprijine, fie din Scriptură, fie din scriitorii 
creştini vechi. Intr-adevăr, „nici o relatare aparţinînd 
perioadei anterioare anului 300 nu ar putea determina pe 
cineva să bănuiască existenţa vreunei reprezentări creş¬ 
tine, exceptînd cele mai laconice şi hieroglifice simboluri”. 
Partizanii icoanelor declarau că poziţia lor era „întemeiată 
pe simpla credinţă şi pe tradiţia nescrisă a Bisericii uni¬ 
versale”, dar argumentau că „tradiţia nescrisă este cea 
mai puternică dintre toate”. Pentru a demonstra justeţea 
acestei idei, ei citau adesea pasaje precum acela din tra¬ 
tatul Despre Sfintul Duh al lui Vasile cel Mare, care atri¬ 
buiau diverse practici - cum ar fi, de exemplu, semnul 
crucii, întreita afundare de la Botez, şi rugăciunea cu faţa 
către răsărit - autorităţii unei tradiţii transmise în formă 
nescrisă, dar de origine apostolică. Bineînţeles, Hristos 
nu a pretins icoane, din cîte ne spune Scriptură, însă El 
nu a poruncit, de fapt, nici să ne rugăm cu faţa spre 
răsărit şi nici încununarea mirilor. Termeni, cum ar fi 
„Treime”, nu erau biblici şi totuşi ei aveau autoritatea 
formulărilor doctrinei tradiţionale. Unul dintre cei mai 
timpurii apologeţi ai icoanelor, Leonţiu de Neapole, argu¬ 
menta că chiar şi Solomon, cînd a împodobit templul, a 
poruncit „să fie făcute multe obiecte cioplite şi turnate pe 
care Dumnezeu nu le poruncise” şi totuşi, el nu fusese 
osîndit pentru aceasta, deoarece „el făcuse aceste obiecte 
spre slava lui Dumnezeu, aşa cum facem şi noi”. Şi litur¬ 
ghia conţinea elemente care fuseseră transmise „dypa<pwg ”, 
lucru ce însemna că ele fuseseră transmise fie „separat de 
Scriptură”, fie chiar şi „fără să fi fost fixate în scris undeva”. 
Şi astfel, „tot aşa cum Evanghelia a fost propovăduită în 
toată lumea fără a fi scrisă, la fel a şi fost lăsată, în toată 
lumea, fără să fi fost fixată în scris, tradiţia că trebuie 
făcute icoane ale lui Hristos, Dumnezeu Cel întrupat, şi 
ale sfinţilor, la fel ca şi tradiţia potrivit căreia crucea 
trebuie cinstită, iar rugăciunea trebuie făcută cu faţa spre 
răsărit”. în cele din urmă, legea este doar un obicei fixat 
în scris, şi nu faptul de a fi fost fixată în scris o face 
normativă. 

Din pricina faptului că aderenţii ambelor poziţii recu¬ 
noşteau autoritatea tradiţiei apostolice şi patristice, cu 
toţii au scotocit în scrierile Părinţilor Bisericii pentru a 
aduce dovezi în sprijinul propriei lor învăţături. Uneori 
conflictul părea a se fi sfîrşit într-un punct mort, în care 
una dintre părţi afirma că avea „o mulţime de temeiuri, 

atît vechi, cît şi noi”, iar cealaltă declara că „şi eu am o 
mulţime de temeiuri”. Exista, oare, vreo cale de ieşire din 
acest impas, şi puteau, oare, constitui practica evlavioasă 
a „tuturor creştinilor”, cuvintele şi faptele lor o mărturie 
invocată în favoarea uneia sau alteia dintre teologiile 
aflate în dispută? Un studiu al mărturiilor care ne-au 
parvenit, deşi incomplete, ar putea servi simultan la recrea¬ 
rea fundalului dezbaterilor, dar şi ca răspuns parţial la 
această importantă chestiune aflată în dispută. Datarea 
precisă a acestor mărturii nu a fost întotdeauna posibilă, 
întrucît o parte ne-a fost păstrată de către înşişi cei care 
le-au folosit, adică de către chiar actorii dezbaterilor; de 
aceea, ar fi mai bine să le privim în ordinea mai mult sau 
mai puţin cronologică pe care ei au atribuit-o acestor 
mărturii, şi abia apoi să ne concentrăm asupra proble¬ 
melor critice. 

Creştinismul primar moştenise de la rădăcinile sale 
iudaice o profundă aversiune faţă de cultul idolilor. Deşi 
catalogat ca eretic, Tratatul despre Naştere al lui Toma 
din Edessa vorbea în numele tuturor partidelor teologice 
atunci cînd descria păgînismul ca o stare în care „idoli 
nătîngi erau adoraţi, Satana era venerat, duhurile rele se 
bucurau, iar demonii erau fericiţi”. Această atitudine se 
baza pe interdicţia divină: „Să nu-ţi faci chip cioplit şi 
nici un fel de asemănare a nici unui lucru din cîte sînt în 
cer, sus, şi din cîte sînt pe pămînt, jos, şi din cîte sînt în 
apele de sub pămînt”. Pentru Clement din Alexandria 
această interdicţie ducea la concluzia că orice chip cioplit 
era o minciună; căci „imaginea e numai materie moartă, 
modelată de mîna meşterului. însă noi [creştinii] nu avem 
chipuri palpabile făcute din materie palpabilă, ci un chip 
care e perceput numai cu mintea, Dumnezeu, singurul 
Dumnezeu adevărat”. Clement vorbeşte totuşi în alte 
pasaje, cu mai multă bunăvoinţă despre artele plastice, 
oferind chiar şi o listă de subiecte potrivite pentru a putea 
fi reprezentate pe sigilii. Şi dacă este exact citatul care i 
se atribuia în timpul controversei iconoclaste, Clement ar 
fi spus chiar, într-un tratat Despre Paşte, astăzi pierdut, 
că trebuie să-i fie acordată aceeaşi cinstire chipului unei 
persoane absente ca şi persoanei înseşi. Ucenicul lui 
Clement, Origen, s-a folosit de absenţa chipurilor şi a 
creatorilor de chipuri la evrei ca să demonstreze supe¬ 
rioritatea cultului iudaic asupra celui păgîn şi a carac¬ 
terizat ca fiind o nebunie ideea că vreun fel de chip făcut 
de mîini omeneşti ar putea constitui un mod de cinstire a 

fiinţelor cu adevărat divine. O altă apologie timpurie în 
favoarea creştinismului, Octavius a lui Minucius Felix, se 
lăuda cu lipsa reprezentărilor şi a templelor printre creş¬ 
tini : „Crezi tu oare că dacă noi n-avem nici temple, nici 
altare, ascundem ceea ce cinstim ? Şi în plus, cum l-aş 
putea reprezenta eu pe Dumnezeu, cînd, dacă socoteşti 
bine, însuşi omul este chipul lui Dumnezeu?”. 

Cea mai celebră dintre referirile timpurii la „icoanele 
creştine” este, probabil, cea care apare într-o istorisire 
apocrifă în limba siriacă a discuţiilor dintre Iisus Hristos 
şi Abgar al V-lea, rege al Edessei. Aceasta relatează că 
Hristos l-a vindecat pe rege şi că Hannan, un artist aflat 
în serviciul regelui, a pictat un portret al lui Hristos. Se 
spune că, în timpul asediului persan din 544, această 
icoană i-ar fî respins pe invadatori. Pentru un susţinător 
al icoanelor de talia lui Ioan Damaschin, legenda lui Abgar 
îi oferea dovada că o icoană datînd din timpul vieţii lui 
Iisus „a fost păstrată pînă în vremea noastră”. Aceeaşi 
relatare constituia pentru Andrei Criteanul o dovadă a 
faptului că „folosirea sfintelor icoane e o chestiune ce ţine 
de tradiţia veche”. Patriarhul Nichifor s-a referit şi el, în 
apărarea sa împotriva iconoclaştilor, la această istorisire, 
mai întîi fără a pomeni pe Abgar cu numele, însă mai apoi 
cu o referire explicită la el. Legenda lui Abgar, însoţită de 
o scrisoare a lui Hristos către rege (care nu apare în 
versiunea siriacă) a fost transmisă mediilor vorbitoare de 
limbă greacă de către Eusebiu, iar celor vorbitoare de 
limbă latină de către traducătorul acestuia, Rufîn. Eusebiu 
pretindea că a tradus istorisirea direct din arhivele siriace 
din Edessa. Şi totuşi, în versiunea dată de el a legendei 
nu se face nici o referire la vreo icoană. Iar referirile sale 
la o statuie înfăţişîndu-1 pe Hristos vindecînd femeia care 
suferea de scurgere de sînge (o minune celebrată şi în 
versuri), deşi invocate în sprijinul lor de către iconofîli, 
par să fî fost, de fapt, o critică adusă statuii, considerată 
a fi o rămăşiţă a gîndirii păgîne. Şi tot de la Eusebiu, de 
această dată din alt context, ne-a parvenit una dintre cele 
mai explicite respingeri a înseşi ideii de reprezentare. 
Răspunzînd unei scrisori din partea împărătesei Constantia, 
care cerea o reprezentare a lui Hristos, el scria: „Nu ştiu 
ce te-a îndemnat să porunceşti ca să fîe pictat un portret 
al Mîntuitorului. Ce chip al lui Hristos vrei tu ? Vrei una 
adevărată şi neschimbătoare, înfăţişînd în mod adevărat 
chipul Său, sau una care îl înfăţişează pe acela pe care El 
l-a luat asupră-şi pentru noi atunci cînd a luat înfăţişarea 

chipului de rob ?”. Această luare de poziţie l-a transf ormat 
pe Eusebiu în „corifeul şi citadela” iconoclaştilor, pe care 
ei îl vor cita, alături de alţi Părinţi ai Bisericii care păreau 
a sprijini poziţia lor. Versiunea legendei lui Abgar, transmisă 
de Eusebiu, este mai veche decît orice altă versiune siriacă 
păstrată pînă la noi, cu toate că ea se bazează pe surse 
siriace ; prin urmare pare rezonabil să considerăm poves¬ 
tea portretului ca fiind o dezvoltare ulterioară. Nu trebuie 
totuşi trecută cu vederea nici posibilitatea, puţin pro¬ 
babilă, ca respectiva parte a istorisirii să fi existat în 
sursele folosite de Eusebiu, dar să fi fost omisă de acesta din 
cauza puternicei antipatii pe care el o nutrea faţă de ideea 
însăşi de a-L înfăţişa pe Hristos într-o reprezentare. 

Intîlnim aceeaşi antipatie şi în scrierile unui alt autor 
din secolul al IV-lea, Epifanie din Salamina, care a fost la 
loc de cinste în dezbaterile din secolele al VUI-lea şi al IX-lea. 
El susţinea că „diavolul ... a reuşit să-i atragă din nou... 
pe credincioşi la vechea idolatrie”. El s-a opus introducerii 
chipurilor în lăcaşurile de cult creştine, întrucît era sigur 
că „atunci cînd sînt înălţate chipuri, obiceiurile păgînilor 
fac restul”. Anticipînd un argument care avea să fie folosit 
mult mai tîrziu în sprijinul icoanelor, Epifanie a scris în 
testamentul său: „Dacă cineva ar îndrăzni, folosind 
drept scuză întruparea, să privească la chipul divin al lui 
Dumnezeu-Logosul, zugrăvit în culori pămînteşti, [acela] 
să fie anatema”. Atît de categorică şi explicită era respin¬ 
gerea imaginilor, formulată de către Epifanie, „acel faimos 
purtător de drapel” al ortodoxiei, încît iconoclaştilor le-a 
fost uşor să folosească din plin aceste scrieri extrase din 
tradiţia patristică drept dovadă în sprijinul cauzei lor. 
Menţionînd faptul citării lui Epifanie de către iconoclaşti, 
Ioan Damaschin sugera că aceste scrieri n-ar fi autentice ; 
şi chiar dacă ar fi fost, ele nu constituiau prin ele însele 
tradiţia normativă, care era în favoarea icoanelor. Şi 
Nichifor a căutat să demonstreze că nu Epifanie era auto¬ 
rul operelor atribuite lui de către iconoclaşti. Mai mult, el 
a compus o lucrare împotriva lui Epifanie, în care îl com- 
bătea, păstrînd astfel fragmente din aceste tratate tim¬ 
purii împotriva imaginilor. Chiar dacă, în vremurile mai 
apropiate nouă, autenticitatea acestor tratate a mai fost 
contestată, totuşi ele sînt considerate acum ca fiind cel 
mai probabil autentice. Dezbaterea asupra autenticităţii 
lor, fie ea veche sau modernă, ilustrează ambiguitatea 
tradiţiei, şi, drept urmare, şi a argumentelor căutate în 
tradiţie. 

într-un anume sens, citatele din Părinţi pe care orto¬ 
docşii le considerau a fi cele mai utile, nu se refereau la 
reprezentările lui Hristos şi ale sfinţilor, ci la cele ale 
împăraţilor romani. Astfel, Atanasie, cel lăudat de apă¬ 
rătorii icoanelor ca fiind „un om trecut prin multe încer¬ 
cări”, spusese că „între chip şi împărat este o asemănare 
deplină... Prin urmare, cel ce se închină chipului se închină 
în el însuşi împăratului; pentru că în chip este înfăţişarea 
şi figura acestuia”. Şi alte scrieri atribuite lui Atanasie au 
servit, de asemenea, drept temeiuri aduse în sprijinul 
acestei interpretări. încă şi mai importantă era mărturia 
„dumnezeiescului Vasile” al Cezareei, care spusese că „repre¬ 
zentarea împăratului se numeşte şi ea «împărat», deşi 
totuşi nu sînt doi împăraţi”. Vasile utilizase şi în alt loc 
conceptul de „efigie imperială”, atunci cînd vorbise despre 
Sfîntul Duh. Mai presus de toate însă un pasaj este citat 
frecvent de către Ioan Damaschin într-o discuţie extinsă 
despre „chip”, aplicatălui Hristos, Născătoarei şi celorlalţi 
sfinţi. în propria sa interpretare dată „chipului”, Vasile 
spusese: „Cinstirea care se acordă chipului, trece la pro¬ 
totip”. Tocmai acest lucru se întîmplă, se argumenta, şi 
atunci cînd creştinii se închină unei icoane. Iconoclaştii 
răspundeau că afirmaţia lui Vasile a fost făcută „cu privire 
la teologie”, la viaţa interioară a Dumnezeirii şi că nu se 
aplica la icoanele folosite acum în biserici. Tehnic vorbind, 
iconoclaştii aveau dreptate, pentru că termenul „chip” îl 
indică aici pe însuşi Hristos şi nu se referă la vreun portret 
făcut de mînă omenească; însă, luat ca o dovadă scoasă 
din context - aşa cum se întîmplă adeseori cu pasajele de 
acest fel, folosite de către ambele părţi - textul părea un 
temei puternic pentru ortodocşi. Şi nestorienii se folosiseră 
de relaţia dintre împărat şi reprezentarea sa ca să-şi 
sprijine distincţia dintre ipostas şi persoană. Respectul 
datorat chipului împăratului şi precedentul juridic al refu¬ 
gierii la adăpostul statuilor împărăteşti - „fuga la statui” - 
ca mijloc de a scăpa de pedeapsă, probate de un citat cores¬ 
punzător din Ioan Gură de Aur, înmulţeau dovezile. Întrucît 
aceste practici erau permise şi sub un împărat creştin, care 
era trecător, atunci era permis a fortiori să acorzi aceeaşi 
cinstire reprezentării împăratului veşnic. Este semnificativ 
faptul că iconoclaştii au găsit pasaje în chiar scrierile 
acestor trei Părinţi - Atanasie, Vasile şi Ioan Gură de Aur - 
ca, de altfel, şi în alţii, pentru a-şi argumenta poziţia. 

în pofida tuturor acestor dovezi, trebuie să se admită 
totuşi că pledoariile pro sau contra icoanelor nu se bazau 

iniţial pe argumente de ordin doctrinar. In uzul unei Biserici 
care se opunea idolatriei, icoanele s-au impus pe temeiul 
altor factori, diferiţi, care constau mai degrabă în ceea ce 
era crezut în mod implicit decît în ceea ce era învăţat şi 
mărturisit în mod explicit. Cînd „cuvîntul psalmului despre 
«cel împodobit cu frumuseţe mai mult decît fiii oamenilor» 
a înlocuit pasajul din Isaia 53 ca normă pentru repre¬ 
zentarea lui Hristos”, aceasta a echivalat cu o schimbare 
de atitudine cu care învăţătura oficială a Bisericii trebuia 
în cele din urmă să se împace. Această schimbare a coincis 
cu creşterea ataşamentului credincioşilor faţă de moaştele 
sfinţilor şi martirilor. Una dintre cele mai sugestive formu¬ 
lări despre acest fel de evlavie apare la Grigorie de Nyssa: 
„Cei care privesc [moaştele] le îmbrăţişează, ca şi cum ar 
fi trupul viu, în deplinătatea lui. Ochi şi gură şi urechi şi 
toate simţurile lor sînt puse în mişcare. Şi apoi, vărsînd 
cucernice şi pătimitoare lacrimi, ei adresează mucenicului 
rugăciunea lor de mijlocire, ca şi cum ar fi viu şi de faţă”. 
Iar de la cinstirea moaştelor la cea a icoanelor nu e decît 
un pas; de asemenea, Grigorie a descris sentimentele care 
l-au încercat atunci cînd a privit o imagine reprezentînd 
pe Avraam jertfîndu-1 pe Isaac. Un contemporan mai tînăr 
al lui Grigorie, Paulin de Nola, aduce mărturie despre 
faptul că icoane ale sfinţilor se întîlneau deja în bisericile 
creştine. Şi cu toate că a refuzat ca chipul lui să fie folosit 
în acest mod, pe motiv că „singura reprezentare a mea 
care vă poate fi necesară este aceea după care voi înşivă 
sînteţi modelaţi, şi prin care vă iubiţi aproapele ca pe voi 
înşivă”, el a fost de acord cu amplasarea într-un baptisteriu 
a unei icoane a lui Martin de Tours. Motivul invocat era 
că „acesta a purtat chipul omului ceresc prin desăvîrşita 
sa urmare a lui Hristos”, şi, astfel, această „reprezentare 
a unui suflet ceresc vrednic de urmat” constituia un subiect 
potrivit pentru a fi privit de cei care, în botez, îşi lepădau 
propriul chip pămîntesc. Cam în acelaşi timp, adepţii lui 
Simeon Stîlpnicul agăţau reprezentări ale acestuia la intra¬ 
rea în atelierele lor pentru apărare - şi se pare că făceau 
acest lucru cînd el era încă în viaţă. Şi necalcedonienii 
cinsteau moaştele. Oricît de puţine şi de răzleţe, aceste 
fărîme de mărturie sugerează că, începînd cu secolele 
al IV-lea şi al V-lea a crescut între creştini credinţa că 
prin intermediul moaştelor şi imaginilor era disponibilă o 
formă specială a prezenţei şi ajutorului lui Dumnezeu. 
Tradiţia doctrinară era suficient de echivocă pentru a 
duce la rezultate neconcludente, şi numai cînd problema 

icoanelor a devenit subiect de controversă deschisă şi 
susţinută au putut fi decelate implicaţiile acestei tradiţii. 


Imaginile ca idoli 

Deodată cu credinţa în forţa imaginilor s-a dezvoltat şi 
rezistenţa împotriva lor, şi „nu există... nici un secol între 
cel de-al IV-lea şi cel de-al VlII-lea în care să nu găsim 
chiar în interiorul Bisericii urme ale opoziţiei faţă de 
icoane”. Totuşi, abia în secolele al VlII-lea şi al IX-lea 
pledoaria doctrinară împotriva icoanelor a fost mai bine 
articulată decît fusese sau avea să fie vreodată: în secolul 
al VlII-lea prin împăratul Constantin al V-lea şi conciliul 
iconoclast ţinut la Constantinopol în 754, iar în secolul 
al IX-lea prin conciliul din 815 şi exponenţii săi. Despre 
tratatul lui Constantin s-a spus : „Cu greu se poate găsi 
un alt monument care să ne ofere o atît de profundă 
pătrundere în esenţa ereziei iconoclaste, şi care să prezinte 
fundamentele sale filozofice şi teologice aşa de limpede 
cum o fac aceste scrieri ale împăratului”. Chiar şi opo¬ 
nenţii săi, prin violenţa polemicii lor, au fost siliţi să-i 
admire forţa ideilor. Privite sub aspectul lor politic şi 
eclezial, etapele mişcării iconoclaste din secolele al VlII-lea 
şi al IX-lea ar merita să fie tratate separat. Pentru sco¬ 
purile noastre însă implicaţiile doctrinare ale mişcării pot 
fî tratate împreună, chiar dacă prima dintre cele două 
acuzaţii principale, aceea de idolatrie, a fost mai pro¬ 
eminentă în secolul al VlII-lea, „în vreme ce formularea 
hristologică a problemei a ocupat un loc mai important” 
în secolul al IX-lea decît în cel dinainte. Este, de aseme¬ 
nea, necesar să repetăm precizarea că, pentru încercarea 
noastră de reconstituire a procesului împotriva icoanelor, 
sîntem constrînşi să ne bazăm pe relatările (întotdeauna 
ex parte) şi pe citatele (adesea ad litteram) furnizate de 
ortodocşi, cei care au cîştigat disputa. 

Rezervele ce se impun atunci cînd se lucrează cu relatări 
partizane se aplică bineînţeles şi în privinţa diferitelor 
lor versiuni asupra originilor şi izvoarelor iconoclasmului. 
Potrivit unei asemenea relatări, campania împotriva icoa¬ 
nelor din secolul al VlII-lea şi-ar afla obîrşia în unelti¬ 
rile unui evreu poreclit „Cel înalt de patruzeci de coţi” 
(TeoaapaKovTdTirixuQ), care ar fi conspirat împreună cu 
califul Yazid al II-lea ca să scoată afară icoanele din bisericile 
creştine; astfel „mintea evreiască”, în alianţă păcătoasă 

cu cea musulmană, este cea care i-a determinat pe împă¬ 
raţii creştini să servească scopurilor ei iconoclaste. Pare a 
fi clar că Yazid a poruncit distrugerea icoanelor creştine, 
însă e mai puţin evidentă influenţa evreiască asupra lui; 
oricum, influenţa ideilor musulmane sau iudaice asupra 
gîndirii iconoclaştilor creştini pare să fi fost supralicitată, 
atît de contemporani, cît şi de cercetătorii moderni. Oricît 
de atrăgătoare ar fi această explicaţie, ca dovadă a reacţiei 
împotriva „elenizării creştinismului” prin imagini şi dogme, 
ea aducea în favoarea ei doar ceva mai mult decît „un para¬ 
lelism şi o «analogie»”. Pe de altă parte, existau fundamente 
clare în gîndirea creştină în favoarea iconoclasmului. In ple¬ 
doaria lor, adversarii icoanelor şi le reclamau drept temeiuri, 
dînd astfel glas vechii suspiciuni împărtăşite de numeroşi 
creştini potrivit căreia era scandalos ca Biserica să permită, 
şi chiar să încurajeze, o recrudescenţă a cultului idolilor. 

Acest argument bazat pe autoritate era exprimat în 
termenii unei întrebări de genul: „Care este izvorul aces¬ 
tui lucru şi ce fel de lege ne porunceşte să ne închinăm 
unei reprezentări a lui Hristos?”. Nu putea fi găsit nici 
un temei în sprijinul cultului icoanelor; nu venea „din 
tradiţia [lăsată] de Hristos sau de apostoli sau de Părinţi”. 
Tradiţia Părinţilor nu îngăduia această practică; de fapt, 
interpretată cum trebuie, ea conţinea multe interdicţii 
irefutabile ale acesteia. Cu atît mai puţin putea fi invocată 
în favoarea cultului icoanelor tradiţia apostolilor sau a 
profeţilor, din care se inspiraseră Părinţii. Pasajele biblice 
aduse ca mărturie de către iconoclaşti împotriva cultului 
icoanelor constituiau o parte importantă a argumentaţiei 
lor, suficientă ca să atragă atenţia adversarilor lor orto¬ 
docşi. Aceştia din urmă, constrînşi să admită afinităţile 
dintre pledoaria iconoclastă şi mustrările profeţilor Vechiu¬ 
lui Testament împotriva tentaţiilor idolatre ale poporului 
Israel, îi socoteau pe iconoclaşti drept „atotştiutori necopţi” 
(v£ooo<poi), care, urmărindu-şi propriile scopuri, denatu¬ 
rau „afirmaţiile care fuseseră atît de potrivit exprimate 
de către profeţi”. Cu alte cuvinte, iconoclaştii aplicau icoa¬ 
nelor creştine şi cinstirii lor pasaje biblice care, la origini, 
fuseseră îndreptate împotriva idolatriei păgîne; însă, 
potrivit iconodulilor, abuzul idolatru de imagini din partea 
grecilor nu aducea cu sine abolirea „practicii noastre, 
izvorîte din [dreapta] evlavie” 1 . Totuşi, temeiurile biblice 


1. Fecioru, p. 60: „nu trebuie din pricina obiceiului absurd al păgî- 
nilor să se înlăture şi obiceiul nostru, săvîrşit în chip binecre- 
dincios” (n. tr.). 

citate de iconoclaşti nu puteau fi respinse cu atîta uşu¬ 
rinţă. 

Din mărturiile existente, se pare că o importantă armă 
din acest arsenal biblic o constituia interzicerea chipurilor 
cioplite din pasajul de la Ieşire 20,4. Fiecare dintre cele cinci 
izvoare ortodoxe majore pentru perioada secolelor al VUI-lea 
şi al IX-lea - Ioan Damaschin, Ioan al Ierusalimului, al 
doilea conciliu de la Niceea, Teodor Studitul, şi Nichifor - 
s-a străduit să consemneze exegeza iconoclastă la acest 
pasaj problematic şi să o combată. Importanţa faptului 
derivă din aceea că o parte a Decalogului însuşi era folo¬ 
sită împotriva icoanelor; şi aceasta pentru că în creş¬ 
tinătatea răsăriteană (şi mai tîrziu în calvinism) această 
interdicţie era considerată ca fiind a doua dintre cele 
zece porunci, în vreme ce în creştinătatea latină (şi mai 
tîrziu în luteranism) era considerată a fi numai un apen¬ 
dice al primei porunci. Severitatea ei în condamnarea 
reprezentării nu numai a lui Dumnezeu, ci chiar şi a 
creaturilor Sale a servit unora dintre Părinţii Bisericii ca 
bază pentru precizările lor privind distincţia dintre cultul 
creştin şi cel păgîn. După cîte se pare, şi iconoclaştii 
vedeau în această poruncă o resursă majoră pentru cauza 
lor. Interdicţia fusese dată „prin Moise, legiuitorul”, şi 
acest fapt îi conferea un statut aparte şi în legislaţia 
creştină. Şi alte pasaje îndreptate împotriva idolilor 
păreau potrivite, cum ar fi, de exemplu, blestemul 
psalmistului: „Să se ruşineze toţi cei ce se închină chipu¬ 
rilor cioplite”. în plus, cuvintele lui Dumnezeu rostite prin 
profetul: „Eu sînt Domnul şi acesta este numele Meu. Nu 
voi da nimănui slava Mea şi nici chipurilor cioplite cinsti¬ 
rea Mea” păreau să aibă o relevanţă deosebită în pro¬ 
blema icoanelor. Acest pasaj părea să dovedească faptul 
că adorarea datorată în mod propriu lui Dumnezeu nu 
putea fi transferată asupra icoanelor, chiar dacă aceasta 
se făcea sub pretextul evlaviei creştine la adresa aşa- 
-numitelor chipuri ale lui Hristos şi ale sfinţilor. Tot din 
aversiunea faţă de idolatrie a Vechiului Testament venea 
şi folosirea de către iconoclaşti împotriva ortodocşilor a 
pasajelor asemenea celui din primului capitol al cărţii lui 
Maleahi, cu discuţia sa despre modul în care masa Dom¬ 
nului fusese pîngărită. Fapta fusese săvîrşită de idolatrii 
care îi cinstiseră pe idoli cu adoraţia ce I se cuvenea numai 
lui Dumnezeu. 

Ar fi totuşi eronat ca, în baza faptului că iconoclaştii se 
sprijineau pe Vechiul Tfestament, să conchidem, cum fac 

unii interpreţi, că, în timp ce cinstirea icoanelor ar repre¬ 
zenta o elenizare acută a cultului creştin şi o reînviere a 
practicilor păgîne, contestarea acestui cult de către ico¬ 
noclaşti ar constitui o reafirmare a elementelor semitice 
din moştenirea creştină. Şi aceasta nu numai pentru faptul 
că iconoclaştii erau la fel de viguroşi ca şi adversarii lor în 
denunţarea iudaismului, ci şi datorită faptului că unele 
din cele mai importante argumente ale lor se bazau pe pasaje 
biblice de o evidentă factură „greacă” şi „non-semitică”. 
Două astfel de pasaje din Evanghelia după Ioan pot servi 
ca exemple. Unul era cel de la Ioan 18,36: „împărăţia 
Mea nu este din lumea aceasta”. Ţinînd cont de postura 
autoritară atribuită regelui şi împăratului de către ico¬ 
noclaşti, alegerea acestui text poate părea stranie ; se pare 
însă că ei au folosit pasajul pentru a evidenţia transcen¬ 
denţa lui Hristos faţă de această lume fizică şi materială, 
care era lumea imaginilor. Chiar şi mai explicite erau 
cuvintele lui Iisus de la Ioan 4,24, folosite ca temei pentru 
această transcendenţă: „Duh este Dumnezeu şi cei ce I se 
închină trebuie să I se închine în duh şi în adevăr”. Aceste 
cuvinte erau citate ca fiind „pasajul de prima importanţă” 
şi ca „mărturie aleasă de Domnul”. După cum dezvăluie 
contextul Evangheliei, cuvintele erau îndreptate împotriva 
iudeilor şi a samarinenilor şi trebuiau să sublinieze faptul 
că, odată cu venirea lui Hristos, cultul avea să devină 
încă şi mai spiritual, prin urmare, mai puţin legat de 
locuri şi obiecte fizice decît fusese în iudaism. în conse¬ 
cinţă, creştinii trebuiau să meargă încă şi mai departe decît 
o făcuse condamnarea veterotestamentară a imaginilor. 

Pe lîngă autoritatea Scripturii şi a Părinţilor, icono¬ 
claştii susţineau şi autoritatea împăratului bizantin. Fără 
îndoială, de-a lungul celei mai mari părţi a istoriei bizan¬ 
tine, toate partidele îi respectaseră autoritatea. Era o 
tradiţie îndelungată să se vorbească despre el f’olosindu-se 
titluri onorifice. Se pare însă că iconoclasmul a înălţat 
această autoritate la un nivel mai înalt decît era obiceiul. 
Acest lucru reiese clar din atacurile ortodocşilor, care decla¬ 
rau că „împăraţii nu au autoritatea să legifereze pentru 
Biserică”. După mărturia Noului Testament, Dumnezeu 
rînduise apostoli, profeţi, păstori şi învăţători - dar nu 
împăraţi - ca să cîrmuiască Biserica. „Treaba împăraţilor 
este conducerea politică; cîrmuirea bisericească însă a fost 
dată păstorilor şi învăţătorilor.” Că iconoclasmul implica, 
într-adevăr, o înălţare a autorităţii imperiale, aceasta se 
poate vedea şi din decretele sinodului iconoclast din 754, 

care declarau că, aşa cum Hristos i-a trimis mai întîi pe 
apostoli, „tot aşa acum El i-a înălţat pe robii săi, credin¬ 
cioşii noştri împăraţi, cei întocmai cu apostolii”, ca să 
alunge diavoleasca amăgire a icoanelor. Deşi poate părea 
exagerat să spui că problema autorităţii imperiale a repre¬ 
zentat chestiunea religioasă fundamentală a controversei 
iconoclaste, pare totuşi evident că această chestiune nu a 
fost una exclusiv politică, ci a implicat însăşi structura 
autorităţii religioase, aşa cum era ea interpretată de către 
iconoclaşti. 

Pornind de la aceste temeiuri ale autorităţii - şi de la 
aceste moduri de înţelegere a lor - iconoclasmul a articulat 
anumite presupuneri care i-au determinat şi atitudinea 
faţă de icoane. De o importanţă capitală pentru poziţia 
acestui curent este o anumită înţelegere a naturii unei 
icoane ; şi, chiar dacă o defînţie logică nu a fost întotdea¬ 
una propusă, ea a modelat totuşi doctrina iconoclastă. 
Ortodocşii îşi bazau definiţia lor pe relaţia dintre original 
sau prototip (upuiTOTunoi; ) şi pe copia care deriva din acesta 
(TTapdywyov) ; iconoclaştii învăţau şi ei că „fiecare imagine 
e cunoscută ca fiind o copie a unui original”. Constantin 
al V-lea a dezvoltat însă această definiţie, afîrmînd că un 
chip autentic este „deofîinţă cu ceea ce el portretizează”. 
Termenul folosit aici, „deofîinţă” (opoouoioq) venea din 
terminologia trinitară a dogmei ortodoxe, unde fusese 
folosit pentru a defini dumnezeirea Fiului în relaţie cu 
cea a Tatălui; tocmai în acest sens Fiul putea fi numit 
„chipul Tatălui”. Această definiţie a relaţiei dintre chip, pe 
de o parte, şi lucrul sau persoana reprezentată, pe de alta, 
„era fără îndoială caracteristică nu numai lui Constantin, 
ci şi tuturor minţilor reprezentative ale iconoclasmului”. 
Ea însemna că orice chip al lui Hristos folosit în cult era, 
de fapt, „un fals aşa-zis chip al lui Hristos”, de vreme ce, 
evident, nu putea fi „deofîinţă” cu persoana lui Iisus Hristos 
însuşi, lucru pe care nici măcar cei mai îndîrjiţi apărători 
ai icoanelor nu l-ar fi putut susţine. Simpla definiţie a 
chipului autentic implica pentru iconoclaşti faptul că nici 
o pictură sau statuie n-ar fî putut vreodată fî chipul lui 
Hristos. 

Euharistia însă ar fî putut fî, şi de fapt aşa şi era, un 
chip real al lui Hristos pentru că numai ea era deofîinţă 
cu El. In pofida asigurării că toată lumea era de acord în 
privinţa tainelor, controversa asupra imaginilor a scos la 
iveală anumite diferenţe. Pentru iconoclaşti, Euharistia 
era singurul chip autentic. „Ne-a fost lăsat nouă”, spuneau 

ei, „ca Hristos să fie reprezentat într-un chip, însă numai 
aşa cum ne spune dumnezeiasca învăţătură transmisă 
prin sfînta tradiţie : «Aceasta să o faceţi întru pomenirea 
Mea.» De aceea, este evident că nu ne este îngăduit să-L 
reprezentăm într-o imagine sau să purtăm o amintire a 
Lui în vreun alt fel, de vreme ce această reprezentare 
[Euharistia] este adevărată şi acest mod de reprezentare 
este sfînt”. Cînd Constantin al V-lea spunea că „pîinea pe 
care o primim este un chip al trupului Său [a lui Hristos], 
luînd forma trupului Său şi devenind un simbol al aces¬ 
tuia”, el înţelegea nu „un chip oarecare”, ci „ chipul ” prin 
excelenţă. Mai mult, prin „chip” şi „simbol” el nu înţelegea 
un semn lipsit de conţinut, ci ceea ce era, „întocmai şi 
adevărat”, însuşi trupul lui Hristos. Şi nu era singurul 
care credea acest lucru. La sinodul din 754, el şi cei care 
îi împărtăşeau convingerile au declarat că, în afara 
Euharistiei, nu exista „nici o altă formă sau tip de a repre¬ 
zenta întruparea Sa într-o imagine”. Numai această 
Sfîntă Taină era „chipul Trupului Său dătător de viaţă”, şi 
nimic altceva nu putea face cunoscută taina mîntuirii 
lucrate prin iconomia lui Dumnezeu. Aceste ritualuri au 
coborît din cer şi prin ele era posibil să cunoşti harul 
iertării care a fost realizat prin chenoza lui Hristos. Ce 
putea fî mai vrednic de cinste şi adorare decît însuşi 
trupul Domnului? Se cădea ca elementele euharistice 
sfinţite, în calitate de trup şi sînge ale lui Hristos, să fie 
numite „sfinte” şi să fie recunoscute ca vrednice de a fi 
adorate. Tocmai pentru acest motiv imaginile sfinte nu 
puteau pretinde să primească o astfel de închinare. 

Şi totuşi, doctrina iconoclastă pare să fi făcut cel puţin 
o excepţie de la această regulă împotriva imaginilor şi 
simbolurilor: sfînta cruce. Citind cuvintele apostolului 
Pavel de preamărire a crucii ca singurul lucru cu care el 
avea de gînd să se laude, iconoclaştii întrebau: „Este 
undeva scris ceva despre imagini care să poată fî com¬ 
parat cu ceea ce este scris despre cruce ?”. Cînd erau 
contestaţi pentru inconsecvenţa de care păreau a da dovadă, 
de vreme ce erau dispuşi să se închine simbolului crucii 
nu însă şi icoanelor lui Hristos, ei răspundeau că „ne 
închinăm simbolului (tuttoc;) crucii pentru Cel ce a fost 
pironit pe ea”. Şi cu toate că au fost acuzaţi nu numai de 
inconsecvenţă, ci şi de prefăcătorie, în ceea ce priveşte 
evlavia lor pentru cruce, astăzi este destul de clar că 
această evlavie constituia o parte autentică a învăţăturii 
şi practicii lor. Un imn acrostih de provenienţă iconoclastă 

slăvea crucea ca „sprijin al credincioşilor şi închinare 
adusă lui Dumnezeu, dat [nouă de Logosul] pentru mîn- 
tuirea noastră, simbol dătător de viaţă” al pătimirilor lui 
Hristos, prin contrast cu „chipul cioplit cu viclenie şi amă¬ 
girea” care au intrat în Biserică. Cel puţin o parte din 
răspunsul la acuzaţia de inconsecvenţă ar trebui probabil 
căutată în larga răspîndire a cultului simbolului crucii 
(întîlnit, de asemenea, printre nestorieni) şi în uzul uni¬ 
versal al semnului crucii în toate perioadele istoriei Bise¬ 
ricii. Fapt recunoscut şi de apărătorii icoanelor, tradiţia 
închinării la cruce constituia o tradiţie nescrisă, dar una 
de factură apostolică. Şi, spre deosebire de alte aşa-numite 
tradiţii nescrise, aceasta putea pretinde că se întemeiază 
pe un consens patristic. 

In pofida acestei fidelităţi faţă de consensul patristic, 
iconoclaştii - sau, în orice caz, unii dintre ei - se abăteau 
de la implicaţiile dezvoltării ortodoxe în atitudinea lor 
faţă de sfinţi, fapt care, evident, le-a influenţat atitudinea 
faţă de reprezentările sfinţilor. Apărătorii icoanelor mer¬ 
geau pînă într-acolo încît să acuze întreaga mişcare ico¬ 
noclastă de lipsă de respect pentru sfinţi: după cum 
iconoclaştii nu se dădeau înapoi de la a aduce atingere 
istoriei Evangheliilor, care era explicată în icoanele lui 
Hristos, tot aşa ei desconsiderau şi istoria sfinţilor, care 
era povestită în alte cărţi sfinte şi reprezentată în alte 
icoane. Această acuzaţie generală pare totuşi să fi fost 
nedreaptă faţă de mulţi adepţi ai mişcării. Există cel puţin 
cîteva indicii că, printre iconoclaşti, erau unele persoane 
care, deşi aveau obiecţii faţă de icoanele sfinţilor, erau 
pregătite să le accepte pe cele ale lui Hristos şi ale Fecioarei 
Maria. O astfel de poziţie nu era, prin urmare, îndreptată 
împotriva icoanelor, ci împotriva sfinţilor, şi tocmai pe 
această bază au ripostat ortodocşii. 

Mai mult, se pare că unii reprezentanţi ai mişcării, în 
mod special împăratul Constantin al V-lea, îşi fundamen¬ 
tau respingerea icoanelor sfinţilor, în parte, şi pe o viziune 
heterodoxă asupra sfinţilor şi chiar asupra Fecioarei. Potri¬ 
vit informaţiilor pe care ni le furnizează Nichifor, Constantin 
„îndrăzneşte să se lepede de termenul Theotokos şi să-l 
îndepărteze cu totul de pe limba creştinilor”. El era acuzat 
că ar fi dispus ştergerea sistematică a numelui Măriei din 
ecteniile şi imnurile folosite în cult. Şi tot despre el se mai 
spune că ar fi negat chiar, ca o acţiune făcînd parte din 
aceeaşi campanie, că Fecioara Maria ar putea mijloci pentru 
Biserică; şi că, în consecinţă, rugăciunile mijlocitoare ale 

celorlalţi sfinţi ar avea cu atît mai puţin vreo eficienţă. 
De fapt, se intenţiona ca nu numai titlul de Theotokos, ci 
chiar şi acela de „sfînt” să fie proscrise. Cu toate că o 
parte din acestea erau expresia opiniilor personale ale lui 
Constantin, şi alţii i s-au alăturat în mişcarea de opoziţie 
faţă de exagerările evlaviei legate de cultul Născătoarei 
şi al sfinţilor. Fecioara Maria reprezenta pentru majo¬ 
ritatea iconoclaştilor nu mai puţin decît ceea ce repre¬ 
zenta şi pentru ortodocşi: „preacurata şi preamărită, cu 
adevărat Născătoare de Dumnezeu”; însă era şi ea doar 
om, cum la fel fuseseră şi profeţii, apostolii, şi martirii. 
Insă, cu toată preamărirea acordată ei şi celorlalţi sfinţi, 
iconoclaştii au subliniat că aceasta nu însemna că sfinţii 
trebuiau „portretizaţi după arta Greciei [păgîne]”. Una 
era să acorzi sfinţilor cinstea cuvenită (Tiprj), altceva era 
să le aduci cinstire (TTpooKUvriaiq), şi cu totul altceva era 
să-i reprezinţi în imagini cărora să li se aducă închinare. 

Dacă reprezentările lui Hristos, ale Fecioarei Maria, şi 
ale sfinţilor trebuiau respinse pe baza acestui raţionament, 
reprezentările îngerilor în imaginile creştine aveau motive 
suplimentare pentru a fi şi ele suspectate. Pentru că primii 
cel puţin au trăit la un moment dat pe pămînt ca fiinţe 
umane şi au posedat chipuri şi trăsături, pe care un artist 
contemporan se presupune că le-ar fi putut portretiza. 
Insă „nimeni nu a văzut vreodată un înger. Cum se poate 
picta un înger?”. Şi, mai ales, ce anume îi îndreptăţeşte 
„să-i înfăţişeze pe îngeri ca şi cum aceştia ar avea forma 
unei fiinţe umane şi ar fi echipaţi cu două aripi ?". îngerii 
sînt duhuri şi nu pot fi atinşi cu mîna; prin urmare, ei nu 
pot fi circumscrişi într-o pictură, întrucît ei nu au trupuri. 
Filoxen de Mabbug, un teolog monofizit, obiectase faţă de 
reprezentările antropomorfe ale îngerilor, şi chiar şi orto¬ 
docşii au socotit că s-a mers prea departe atunci cînd unii 
artişti au desenat îngeri răstigniţi. Căci, deşi „înger” fusese 
cîndva un titlu pentru firea divină în Hristos, acceptabil 
în uzul ortodox, a crea astfel de reprezentări echivala cu o 
periculoasă încălcare a distincţiei dintre spirit şi materie ; 
prin urmare, această practică a fost condamnată. Distincţia 
dintre spirit şi materie pare să fi contat încă mai mult 
pentru iconoclaşti decît pentru ortodocşi, aceştia din urmă 
acuzîndu-i pe primii de „defăimarea materiei şi desemna¬ 
rea ei ca ruşinoasă”. „Este degradant şi înjositor”, spu¬ 
neau iconoclaştii, „să-L înfăţişezi pe Hristos în reprezentări 
materiale. Ci, ar trebui să ne limităm la contemplarea 
[Lui] mintală, ... prin sfinţire şi dreptate”. Imaginile erau 

create din „materie nevrednică şi lipsită de viaţă”. Iar 
pasaje de genul „Duh este Dumnezeu” porunceau ca închi¬ 
narea să fie făcută „în duh şi adevăr” şi, prin urmare, 
trebuia să fie „exclusiv spirituală” (voEpuiq povov). Templele 
păgîne puteau pretinde că sînt sfinte în temeiul repre¬ 
zentărilor lor, confecţionate din lemn, metal sau piatră, 
însă bisericile creştine erau sfinte datorită rugăciunii, 
ofrandei de mulţumire şi jertfei care se ofereau în ele. 
Spiritualitatea acestui cult fusese încălcată cînd mate¬ 
rialismul păgîn s-a strecurat, pătrunzînd pe furiş înapoi 
în bisericile creştine. 

Aceasta era acuzaţia pe care iconoclaştii o aduceau 
împotriva Bisericilor. Generaţia prezentă, reproşau ei, a 
îndumnezeit imaginile. In această acuzaţie se includeau 
şi pe ei înşişi, admiţînd că şi ei s-au plecat în faţa dum¬ 
nezeilor falşi, săvîrşind idolatrie. Ei mărturiseau şi, în 
acelaşi timp, acuzau faptul că „noi, creştinii, ne-am închi¬ 
nat idolilor, şi am făcut aceasta pînă în timpul domniei lui 
Constantin [al V-lea]”. Ca urmare, iconoclaştii îi numeau pe 
închinătorii icoanelor „idolatri”. Atît de răspîndită fusese 
această idolatrie, încît, „dacă nu ne-ar fi salvat Constantin 
din nebunia noastră pentru idoli, Hristos nu ne-ar mai fi 
putut fi de nici un folos”. In spatele acestei acuzaţii stătea 
o explicaţie asupra modului în care cultul imaginilor s-a 
statornicit în Biserică. Citind textul de la loan 4,23, ei au 
înţeles lucrarea lui Hristos ca fiind aceea de izbăvire a 
omenirii „de sub doctrina cauzatoare de depravare a dia¬ 
volilor şi de sub înşelăciunea idolilor” şi de înlocuire a 
acesteia cu „închinarea în duh şi adevăr”. Insă diavolul, 
care s-a dedicat promovării unui cult adresat mai degrabă 
creaturii şi nu Creatorului, a refuzat să-şi accepte înfrîn- 
gerea venită prin Hristos şi „a reintrodus idolatria pe 
ascuns, sub aparenta înfăţişarea a creştinismului”. Toate 
acestea s-au făcut ca o expresie a evlaviei creştine şi cu 
complicitatea teologilor, călugărilor şi a ierarhilor creştini. 

închinarea în duh, realizată prin venirea lui Hristos, a 
fost acum silită să cedeze în favoarea adorării materiei; 
iar închinării în adevăr i-au luat locul minciunile şi înşe¬ 
lăciunea idolilor. Şi aceasta pentru că icoanele creştine, 
cărora li se aducea închinare în biserici, nu erau chipuri 
autentice. Un chip autentic trebuia să fie „deofiinţă” cu 
ceea ce întruchipa, şi numai Euharistia putea împlini 
criteriile acestei definiţii. Toate celelalte reprezentări ale lui 
Hristos erau „impropriu numite astfel”, întrucît erau copii 
nesatisfacătoare şi infidele. Prin formularea acestei acuzaţii 

de idolatrie la adresa cultului creştin al icoanelor, icono¬ 
claştii au reînviat critica mai veche împotriva imaginilor, 
considerate ca fiind o formă de înşelăciune, atacînd „înşelă¬ 
ciunea asemănării realizată de pictori, care se abate de la 
închinarea la ceea ce este sublim şi plăcut lui Dumnezeu 
în favoarea cultului decăzut al creaturilor practicat astăzi 
de oameni”. închinarea lui Dumnezeu în duh şi adevăr era 
adorarea Lui în adevărata Sa natură, iar imaginile nu puteau 
fi decît artificiale, şi, ca atare, înşelătoare. Pe scurt, „ei consi¬ 
derau că imaginile distrag sufletul omenesc de la adoraţia 
superioară a lui Dumnezeu şi îl îndreaptă spre adoraţia 
inferioară şi materială a creaturii”, ceea ce constituia 
esenţa idolatriei, condamnată în porunca a doua din Decalog. 

După cîte spuneau iconoclaştii era evident pentru toată 
lumea că „portretizarea lui Hristos într-o imagine era o 
invenţie a mentalităţii idolatre”. Prin imaginile lor, păgînii 
greci glorificau şi onorau ceea ce le era propriu, însă acest 
comportament nu era permis creştinilor. Argumentul orto¬ 
dox potrivit căruia trebuia făcută o distincţie fundamen¬ 
tală între cultul imaginilor practicat de grecii păgîni şi cel 
practicat de grecii creştini era respins ca fiind un argument 
sofistic, întrucît nu exista diferenţă reală între cele două. 
Apărarea patristică a dogmei despre Sfinta Treime justifica 
această dogmă prin afirmarea faptului că nu trei închinări, 
ci una singură se adresează Dumnezeului unic şi întreit 
în persoane. Acest argument patristic, care fusese deja 
atacat din alte direcţii, a fost ameninţat o dată în plus 
prin adoptarea de către Biserică a imaginilor, întrucît 
acest fapt demonstra că închinarea ortodocşilor se adresa 
unei pluralităţi de obiecte. Proliferarea icoanelor şi cultul 
adresat lor însemnau că acum erau „mulţi Domni” şi „mulţi 
Hristoşi” şi aceasta echivala cu politeismul. Căci, dacă 
închinarea adusă exclusiv lui Dumnezeu era datoria oame¬ 
nilor şi a îngerilor, cum ar putea simpla cinstire a unei 
imagini să se adreseze lui Hristos? Or nu cumva erau 
două feluri de închinare, una dedicată lui Hristos şi cea¬ 
laltă imaginii sale? Dacă aşa stăteau lucrurile, atunci 
aceasta era blasfemie şi idolatrie. în formularea acestei 
ecuaţii dintre imagine şi idol, iconoclaştii îşi extrăgeau 
argumentaţia dintr-un şir de respectabili teologi ortodocşi 
care căutaseră să deducă superioritatea Evangheliei în 
faţa păgînismului, întemeindu-se pe motivul că destina¬ 
tarul cultului era Creatorul şi nu creatura. 

Mai puţin evidentă în aceast context, deşi nu întru totul 
absentă, era un alt gen de acuzaţie împotriva icoanelor 

creştine, şi anume, argumentul hristologic formulat în 
secolul al IV-lea de către Eusebie şi Epifanie. După prima 
înfrîngere a iconoclasmului la cel de-al VH-lea conciliu 
ecumenic ţinut la Niceea în 787, acest argument a început 
să ocupe un loc din ce în ce mai important în polemicile 
iconoclaste, şi, prin urmare, şi în răspunsurile ortodoxe; 
în cele din urmă, el a devenit cea mai eficientă armă 
doctrinară (spre deosebire de cea politică) a ortodocşilor. 
Deducerea unei concluzii din dezvoltarea hristologică părea 
a fi evidentă atunci cînd teologii se foloseau de relaţia 
dintre divin şi uman în Hristos ca exemplu al dialecticii 
dintre finit şi infinit, aşa cum se manifesta această dia¬ 
lectică, de exemplu, în relaţia dintre elementele pămîn- 
teşti şi cele cereşti în Euharistie. O asemenea aplicare a 
analogiei hristologice la alte dogme devenise din ce în ce 
mai atrăgătoare pentru creştinii răsăriteni încă de cînd 
gîndirea lui Dionisie Areopagitul interpretase relaţiile 
dintre timp şi eternitate, dintre ierarhia bisericească şi 
cea celestă, ca făcînd parte dintr-un mare „lanţ” ontologic. 
Pentru discuţia de faţă, era o chestiune de mare relevanţă 
istorică faptul că unul dintre termenii tehnici favoriţi din 
tradiţia dionisiană, folosiţi pentru a reda ideea acestui 
lanţ al fiinţării între diferitele niveluri ale realităţii, era 
tocmai acela de „chip”. Prin urmare, era perfect natural 
ca luptătorii angajaţi în controversa icoanelor să aducă 
drept martor doctrina persoanei lui Hristos. 

Taxonomia ereziilor hristologice începînd cu secolul 
al IV-lea şi îmbogăţirea vocabularului dogmatic în legătură 
cu persoana Dumnezeu-Omului le-a furnizat iconoclaştilor 
o varietate de dovezi asupra faptului că apărătorii icoa¬ 
nelor erau heterodocşi în doctrina lor despre Hristos. Aceste 
dovezi pot fi rezumate într-un silogism disjunctiv: o ima¬ 
gine a lui Hristos fie încerca să-L reprezinte atît după 
natura Sa divină, cît şi după cea umană, fie se mulţumea 
să-L portretizeze doar în umanitatea Sa. Dacă s-ar fi sus¬ 
ţinut prima variantă, aceasta ar fi echivalat cu a afirma 
că natura dumnezeiască ar fi susceptibilă de a fi circum¬ 
scrisă într-un portret(n£piypanToq). Şi oricine ar fi susţinut 
ceva de acest fel se făcea vinovat de presupunerea ridicolă 
că „odată cu circumscrierea trupului creat, el a circumscris 
de asemenea şi dumnezeirea Sa, care nu poate fi circum¬ 
scrisă”. însă aceasta încălca doctrina ortodoxă a dumne- 
zeirii lui Hristos. Potrivit iconoclaştilor, dumnezeirea lui 
Hristos era „cu neputinţă de circumscris, ori de înţeles, de 
supus suferinţei, sau de priceput”. Această persoană totală 

în cele două naturi ale sale era unicul chip al lui Dumnezeu, 
şi chipul împărtăşea cu prototipul această calitate a incom- 
prehensibilităţii. Se pare că unii iconoclaşti ar fi susţinut 
că era permis ca Hristos să fie reprezentat înainte de 
patima, moartea şi învierea Sa, însă că după învierea Sa 
pînă şi trupul Său moştenise nemurirea şi nu mai putea fi 
circumscris într-o imagine. Insă iconoclaştii par a fi sus¬ 
ţinut în mod obişnuit că pînă şi „minunile mîntuitoare şi 
patimile lui Hristos” de dinainte de învierea Sa nu tre¬ 
buiau reprezentate în imagini, întrucît şi acestea au fost 
faptele aceleiaşi persoane divino-umane. Drept răspuns, 
ortodocşii n-aveau de ales decît să fie de acord că, „în 
calitate de chip a Tatălui, [Hristos] nu poate fi circumscris”, 
însă stăruiau asupra faptului că întruparea a făcut posi¬ 
bilă reprezentarea acestui chip. Iar aceasta, potrivit ico¬ 
noclaştilor, echivala cu a trece de la eroarea de a învăţa că 
dumnezeirea putea fî portretizată la eroarea împărţirii 
celor două naturi în Hristos. 

Căci, dacă Logosul adoptase natura umană în propriul 
său ipostas dumnezeiesc, care era nevăzut şi fără formă 
externă, un artist care pretindea că reprezintă o imagine 
a acestei naturi umane însemna că o despărţea, de fapt, 
de persoana lui Hristos. în cuvintele lui Constantin al V-lea, 
„dacă cineva realizează un chip al lui Hristos, ...acela nu 
a pătruns cu adevărat adîncimile dogmei unirii insepa¬ 
rabile a celor două naturi în Hristos”. Oricine apăra ima¬ 
ginile spunînd că „noi reprezentăm doar imaginea... trupu¬ 
lui” lui Hristos cădea în nestorianism. La Calcedon, în 451, 
Biserica ortodoxă a definit dogma persoanei lui Hristos ca 
fiind „cunoscută în două firi, neamestecate, neschimbate, 
neîmpărţite, nedespărţite”. Folosind acelaşi vocabular 
tehnic, iconoclaştii îi puteau acuza pe apărătorii icoanelor 
de erezie hristologică. Unirea naturilor era „fără ames¬ 
tecare..., adică, două [firi] într-o persoană, chiar dacă 
flecare chip se ştie că este derivat dintr-un prototip”; de 
aici, singura modalitate de utilizare corectă a termenului 
„chip” în cazul lui Hristos era pentru a descrie relaţia Sa 
cu Tatăl. Era imposibil să realizezi portretul acestei unice 
persoane fără amestecarea firilor - decît dacă mergem la 
extrema opusă şi încălcăm a doua pereche a interdicţiilor 
din decretul calcedonian. Dacă firea dumnezeiască „rămîne 
nedespărţită [de cea umană] chiar şi în suferinţa” lui 
Hristos, rezultă că nu se poate realiza o reprezentare a 
Patimilor sau a oricărui alt aspect al vieţii lui Hristos, în 
afară de cazul în care se poate reprezenta, de asemenea, 

şi firea dumnezeiască, ceea ce este, prin definiţie, imposibil. 
Iar a picta o imagine care să nu redea şi natura dumne¬ 
zeiască însemna să-L transformi pe Hristos într-o simplă 
creatură, ca şi cum în El ar fi existat doar natura umană. 
Intrucît cele două naturi erau de nedespărţit, o astfel de 
portretizare făcea din omul Iisus o a patra persoană din 
Treime, prin pretenţia de a fi capabili să-L privim despărţit 
de Logos. Hristologia ortodoxă se oprise la poziţia conform 
căreia nu exista o persoană separată a omului Iisus. Iar 
dacă firea Sa umană era „om universal”, cum putea fi El 
reprezentat într-un chip tangibil şi policrom ? 

Astfel, „de partea iconoclaştilor, cele mai puternice 
arme erau interdicţiile Vechiului Testament, conceptul 
esenţial de chip şi dilema hristologică propusă pentru 
prima dată de Constantin al V-lea”. însă extrapolarea 
principiilor din hristologie şi f olosirea lor în noi domenii 
de interes dogmatic era o strategie care nu constituia doar 
apanajul iconoclaştilor. Acceptînd definiţia dată de ico¬ 
noclaşti problemei ca fiind una hristologică, apărătorii 
icoanelor au putut să afirme că cele două părţi păreau a fi 
de acord în problema ipostasului lui Hristos, dar nu şi în 
problema firilor şi a relaţiilor dintre ele. însă, pe cînd 
această dispută se încheia, iconoclaştii, care introduseseră 
argumentul hristologie, se aflau deja în postura de acuzaţi 
pentru faptul de a nu fi avut nici ei o viziune corectă 
asupra ipostasului. Ei nu puteau face faţă necesităţilor 
evlaviei populare şi monastice, mai ales cînd acestea au 
fost întărite cu autoritatea imperială, şi aceasta este ceea 
ce i-a învins ; forma doctrinară pe care aceste solicitări au 
luat-o a fost însă în formularea sa cea mai fermă, aplicarea 
dogmei întrupării la controversa asupra icoanelor. 


Imaginile ca icoane 

Deşi cinstea acordată icoanelor era adînc înrădăcinată în 
evlavia credincioşilor răsăriteni şi a fost apărată cu înflăcă¬ 
rare de către călugări, totuşi, sarcina de a o înzestra cu o 
strategie elaborată de apărare teologică a revenit lui Ioan 
Damaschin, lui Teodor Studitul şi patriarhului Nichifor. 
Asemenea gîndirii iconoclaştilor, teologia iconofililor a 
trecut şi ea prin mai multe perioade: „tradiţională”, „hristo¬ 
logică” şi „scolastică”. Totuşi, pentru scopurile noastre, 
devotamentul faţă de icoane manifestat în credinţele 
poporului, apărarea exprimată în învăţătura teologilor şi 

biruinţa icoanelor manifestată în conţinutul mărturisirilor 
conciliilor ortodoxe ar trebui tratate împreună. Chiar dacă 
unii numesc sistemul lui Teodor o „iconosofie alcătuită 
din superstiţie, magie şi scolastică” sau dacă alţii îl consi¬ 
deră pe Nichif'or ca fiind „probabil cel mai pătrunzător 
spirit dintre toţi apărătorii icoanelor”, definiţia doctrinară 
a chipurilor ca icoane a avut cîştig de cauză asupra defi¬ 
niţiei doctrinare a chipurilor ca idoli, în mare măsură 
datorită clarificărilor teologice oferite de aceşti trei gîn- 
ditori din secolele al VlII-lea şi al IX-lea, cît şi datorită 
unora dintre colaboratorii lor mai puţin cunoscuţi. Tocmai 
sub patronajul lor ortodoxia a decretat „ca cinstitele şi 
sfintele icoane să fie înălţate, asemenea semnului cinstitei 
şi de-viaţă-dătătoarei cruci... în sfintele biserici ale lui 
Dumnezeu..., adică icoana Domnului nostru Iisus Hristos, 
Mîntuitorul, ca şi cea a neprihănitei Stăpîne, sfînta Maică 
a lui Dumnezeu, şi cele ale cinstiţilor îngeri şi ale tuturor 
sfinţilor şi drepţilor”. In reflecţia asupra relaţiei dintre 
această formulă şi istoria anterioară a Bisericii, iconofilii 
s-au văzut în postura de moştenitori legitimi ai străvechii 
ortodoxii, iar pe iconoclaşti i-au privit ca pe nişte urmaşi 
ai vechilor duşmani ai credinţei adevărate. Vechile erezii 
greşiseră în privinţa umanităţii lui Hristos, iar icono¬ 
clasmul asupra dumnezeirii Sale; vechii persecutori pur¬ 
taseră război împotriva sfinţilor pe cînd aceştia se aflau 
în viaţă, iar persecutorii mai de pe urmă chiar şi împotriva 
sfinţilor trecuţi la Domnul. In vreme ce acei persecutori 
se făcuseră vinovaţi de fapte rele, iar ereticii se mulţu¬ 
miseră pînă acum să rămînă doar la vorbe rele, icono¬ 
claştii, în schimb, au recurs, în campania lor împotriva 
icoanelor, la fapte ca şi la vorbe, deopotrivă. Aşa i-a condus 
diavolul pe duşmanii Bisericii de la o extremă la alta, de 
la închinarea la reprezentări ale oamenilor şi ale anima¬ 
lelor în păgînism la distrugerea chipurilor lui Hristos şi 
ale sfinţilor în iconoclasm. 

Dacă echivalarea iconoclastă a chipurilor cu idolii se 
baza pe o anume definiţie a ceea ce trebuia să fie un chip 
adevărat, tot aşa şi apărarea iconofilă a imaginilor ca 
icoane pleca de la propria definiţie, sensibil diferită. 
Această definiţie a luat diverse forme verbale şi logice, 
întemeindu-se pe apostolul Pavel, loan Damaschin definea 
icoana ca fiind „o oglindă şi un simbol figurativ, potrivite 
limitelor firii noastre umane” 1 . Intemeindu-se pe Dionisie 


1. Fecioru, pp. 98 şi 124 : „Icoana este o oglindă şi o ghicitură adec¬ 
vată grosimii corpului nostru” (n. tr.). 

şi firea dumnezeiască, ceea ce este, prin definiţie, imposibil. 
Iar a picta o imagine care să nu redea şi natura dumne¬ 
zeiască însemna să-L transformi pe Hristos într-o simplă 
creatură, ca şi cum în El ar fi existat doar natura umană. 
Intrucît cele două naturi erau de nedespărţit, o astfel de 
portretizare făcea din omul Iisus o a patra persoană din 
Treime, prin pretenţia de a fi capabili să-L privim despărţit 
de Logos. Hristologia ortodoxă se oprise la poziţia conform 
căreia nu exista o persoană separată a omului Iisus. Iar 
dacă firea Sa umană era „om universal”, cum putea fi El 
reprezentat într-un chip tangibil şi policrom? 

Astfel, „de partea iconoclaştilor, cele mai puternice 
arme erau interdicţiile Vechiului Testament, conceptul 
esenţial de chip şi dilema hristologică propusă pentru 
prima dată de Constantin al V-lea”. însă extrapolarea 
principiilor din hristologie şi folosirea lor în noi domenii 
de interes dogmatic era o strategie care nu constituia doar 
apanajul iconoclaştilor. Acceptînd definiţia dată de ico¬ 
noclaşti problemei ca fiind una hristologică, apărătorii 
icoanelor au putut să afirme că cele două părţi păreau a fi 
de acord în problema ipostasului lui Hristos, dar nu şi în 
problema firilor şi a relaţiilor dintre ele. însă, pe cînd 
această dispută se încheia, iconoclaştii, care introduseseră 
argumentul hristologie, se aflau deja în postura de acuzaţi 
pentru faptul de a nu fi avut nici ei o viziune corectă 
asupra ipostasului. Ei nu puteau face faţă necesităţilor 
evlaviei populare şi monastice, mai ales cînd acestea au 
fost întărite cu autoritatea imperială, şi aceasta este ceea 
ce i-a învins ; forma doctrinară pe care aceste solicitări au 
luat-o a fost însă în formularea sa cea mai fermă, aplicarea 
dogmei întrupării la controversa asupra icoanelor. 


Imaginile ca icoane 

Deşi cinstea acordată icoanelor era adînc înrădăcinată în 
evlavia credincioşilor răsăriteni şi a fost apărată cu înflăcă¬ 
rare de către călugări, totuşi, sarcina de a o înzestra cu o 
strategie elaborată de apărare teologică a revenit lui Ioan 
Damaschin, lui Teodor Studitul şi patriarhului Nichif or. 
Asemenea gîndirii iconoclaştilor, teologia iconofîlilor a 
trecut şi ea prin mai multe perioade: „tradiţională”, „hristo¬ 
logică” şi „scolastică”. Totuşi, pentru scopurile noastre, 
devotamentul faţă de icoane manifestat în credinţele 
poporului, apărarea exprimată în învăţătura teologilor şi 

biruinţa icoanelor manifestată în conţinutul mărturisirilor 
conciliilor ortodoxe ar trebui tratate împreună. Chiar dacă 
unii numesc sistemul lui Teodor o „iconosofie alcătuită 
din superstiţie, magie şi scolastică” sau dacă alţii îl consi¬ 
deră pe Nichifor ca fiind „probabil cel mai pătrunzător 
spirit dintre toţi apărătorii icoanelor”, definiţia doctrinară 
a chipurilor ca icoane a avut cîştig de cauză asupra defi¬ 
niţiei doctrinare a chipurilor ca idoli, în mare măsură 
datorită clarificărilor teologice oferite de aceşti trei gîn- 
ditori din secolele al VlII-lea şi al IX-lea, cît şi datorită 
unora dintre colaboratorii lor mai puţin cunoscuţi. Tocmai 
sub patronajul lor ortodoxia a decretat „ca cinstitele şi 
sfintele icoane să fie înălţate, asemenea semnului cinstitei 
şi de-viaţă-dătătoarei cruci... în sfintele biserici ale lui 
Dumnezeu..., adică icoana Domnului nostru Iisus Hristos, 
Mîntuitorul, ca şi cea a neprihănitei Stăpîne, sfinta Maică 
a lui Dumnezeu, şi cele ale cinstiţilor îngeri şi ale tuturor 
sfinţilor şi drepţilor”. In reflecţia asupra relaţiei dintre 
această formulă şi istoria anterioară a Bisericii, iconofilii 
s-au văzut în postura de moştenitori legitimi ai străvechii 
ortodoxii, iar pe iconoclaşti i-au privit ca pe nişte urmaşi 
ai vechilor duşmani ai credinţei adevărate. Vechile erezii 
greşiseră în privinţa umanităţii lui Hristos, iar icono¬ 
clasmul asupra dumnezeirii Sale ; vechii persecutori pur¬ 
taseră război împotriva sfinţilor pe cînd aceştia se aflau 
în viaţă, iar persecutorii mai de pe urmă chiar şi împotriva 
sfinţilor trecuţi la Domnul. In vreme ce acei persecutori 
se făcuseră vinovaţi de fapte rele, iar ereticii se mulţu¬ 
miseră pînă acum să rămînă doar la vorbe rele, icono¬ 
claştii, în schimb, au recurs, în campania lor împotriva 
icoanelor, la fapte ca şi la vorbe, deopotrivă. Aşa i-a condus 
diavolul pe duşmanii Bisericii de la o extremă la alta, de 
la închinarea la reprezentări ale oamenilor şi ale anima¬ 
lelor în păgînism la distrugerea chipurilor lui Hristos şi 
ale sfinţilor în iconoclasm. 

Dacă echivalarea iconoclastă a chipurilor cu idolii se 
baza pe o anume definiţie a ceea ce trebuia să fie un chip 
adevărat, tot aşa şi apărarea iconofilă a imaginilor ca 
icoane pleca de la propria definiţie, sensibil diferită. 
Această definiţie a luat diverse forme verbale şi logice, 
întemeindu-se pe apostolul Pavel, loan Damaschin definea 
icoana ca fiind „o oglindă şi un simbol figurativ, potrivite 
limitelor firii noastre umane” 1 . Intemeindu-se pe Dionisie 

vată grosimii corpului nostru” (n. tr.). 

Areopagitul, Teodor Studitul definea drept „o asemănare a 
celui a cărui imagine este, arătînd în sine, prin imitaţie, 
caracterul arhetipului său.... cel adevărat în asemănare, 
arhetipul în chip”. Alte definiţii, unele dintre ele produse 
de aceiaşi gînditori menţionaţi aici, apăreau fără referiri 
explicite la autoritatea întemeietoare a Scripturii sau a 
tradiţiei. Teodor Studitul numea icoana „un fel de pecete 
şi reprezentare, purtînd în ea însăşi forma autentică a 
celui de la care îşi primeşte şi numele”. Inspirîndu-se 
aparent din uzul precreştin, Damaschin definea icoana 
drept „un triumf, o proclamare şi un monument pentru 
comemorarea unei victorii”, în acest caz biruinţa împotriva 
demonilor a lui Hristos şi a celor ce cred în El 1 . Din nou, 
el definea icoana ca fiind „o asemănare, o ilustrare, şi o 
reprezentare a ceva, arătînd în el însuşi cee ce este repre¬ 
zentat” 2 . Una dintre cele mai complete şi abstracte definiţii 
de acest fel a fost furnizată de către Nichifor care a inven¬ 
tariat elementele componente ale icoanei după cum 
urmează: „o asemănare a unui arhetip, avînd imprimată 
în ea forma a ceea ce reprezintă prin similaritate, şi deose- 
bindu-se [de aceea] numai prin diferenţa de esenţă în 
funcţie de materialele [din care este făcută]; sau o imitaţie 
şi similitudine a arhetipului, diferenţiindu-se [de el] în 
esenţă şi substanţă; sau un produs al unui meşteşug, 
plăsmuit în conformitate cu imitarea arhetipului, însă 
deosebindu-se de acesta în esenţă şi substanţă”. 

Toate aceste definiţii, chiar şi cele mai abstracte, se 
întemeiau pe ideea că un chip trebuia să fie înţeles şi 
definit pe baza celui cu care era înrudit, al lui „spre care” 
(Tipoq ti). Această idee implica, pe de o parte, o strînsă 
legătură, iar, pe de alta, o distincţie precisă între chip şi 
ceea ce era închipuit. „Prin natură”, aşadar, „Hristos este 
un lucru, iar chipul lui Hristos este altul, şi totuşi, există 
o identitate între ele, deoarece sînt numite la fel.” Iden¬ 
titatea între chip şi prototip nu era, cum susţinuse teoria 
iconoclastă, consubstanţială. Dimpotrivă, un chip trebuie 
să fie „o asemănare care înfăţişează prototipul, astfel încît 
păstrează o oarecare distincţie faţă de el”. Chiar înainte 
de controversa icoanelor, astfel de definiţii fuseseră formu¬ 
late de către Maxim care remarcase că, „deşi un chip 


1. Fecioru, pp. 104 şi 134: „icoana este triumf, vădire, inscripţie 
pe o coloană, spre aducere aminte a victoriei” (n. tr.). 

2. Fecioru, p. 137: „Icoana este o asemănare, un model, o întipă- 
ritură a cuiva, care arată în ea pe cel ce este înfăţişat” (n. tr.). 



IMAGINILE INVIZIBILULUI 


147 


Max. Schol. l.b. 4.1 (PG 
4:152-153) 


Nichif. Antirr. 1.16 (PG 
100:225) 


Teod. Stud. Antirr. 3.3.2. 
(PG 99:421) 


ICol. 2,16-17; Evr. 10,1 - 
n. tr.l 


Ioan D. lmag. 1.9-13; 3. 
18-23 (PG 94- 1240-1244; 
1340-1344) 


Nichit. Stit. lud. 20 (SC 
81:436) 


poartă o imuabilă şi, într-un anume sens, perfectă asemă¬ 
nare cu arhetipul său, cu toate acestea, el rămîne, în 
esenţă, diferit de el”, mai ales pentru faptul că, în cazul 
reprezentărilor creştine, originalul este viu, iar reprezen¬ 
tarea sa nu; rezultă de aici că era esenţial să se facă 
distincţia între asemănare şi identitate. Măiestria artistică 
putea imita adevărata natură a ceea ce era reprezentat, 
dar aceasta nu putea face ca originalul şi reprezentarea 
lui să fie identice în esenţă. Din toate acestea reieşea că, 
atunci cînd cineva se închina unui chip, prin aceasta el 
aducea închinare nu esenţei chipului, ci mai degrabă 
amprentei prototipului care s-a întipărit ca un sigiliu pe 
materia chipului. 

Lămurind natura chipului şi a relaţiei acestuia cu pro¬ 
totipul său, teologii iconofili au putut să aşeze apărarea 
icoanelor în cadrul unei mult mai cuprinzătoare clasificări 
a chipurilor. Bazîndu-se pe Pseudo-Dionisie, ei au putut 
interpreta universul ca o ierarhie gradată a chipurilor, în 
care există o strînsă legătură şi o implicare activă între 
chip şi prototipul său, dar nu o identitate de esenţă. In 
varii dezvoltări ale acestei stratificări a chipurilor, Ioan 
Damaschin identificase mai multe sensuri ale termenului 
„chip” în vocabularul creştin despre Dumnezeu: Fiul lui 
Dumnezeu drept chip al Tatălui; voinţa veşnică a Tatălui 
de a crea chipuri şi paradigme ale lumii văzute; cele 
văzute care joacă rolul de tipuri văzute ale prototipurilor 
nevăzute ; omul ca o creatură „după chipul lui Dumnezeu”, 
şi, prin urmare, „chemat la existenţă de Dumnezeu ca o 
imitaţie” ; „tipurile” Vechiului Testament, care au consti¬ 
tuit umbra celor ce aveau să vină în cel Nou; reprezen¬ 
tările ridicate ca memoriale, fie în cărţi sau în imagini, în 
cuvinte sau în obiecte, spre cinstirea faptelor glorioase 
din trecut, arătînd spre cele trecute, la fel cum umbrele 
Vechiului Testament arătau spre cele viitoare. Ca un 
exemplu special al ultimei categorii, icoanele se puteau 
justifica în opoziţie cu încercarea de a le privi ca pe nişte 
idoli creştini. In ciuda evidentelor implicaţii neoplatonice 
pe care le aduce cu sine faptul de a; vorbi despre imaginile 
preexistente, pe baza cărora Dumnezeu crease realităţile 
particulare ale lumii văzute, o astfel de clasificare f urniza 
o fundamentare generală în sprijinul pledoariei iconofîlilor. 

Pledoaria era întărită, după socoteala lor, de capa¬ 
citatea lor de a apela la ceea ce trebuie desemnat ca 
argumente „psihologice” în favoarea icoanelor. Astfel de 
argumente şi-au găsit locul destul de devreme în campania 



148 


Leont. N. Pred. 3.10 (PG 
93:1600) 


Ioan D. Imag. 3.10 yPG 
94:1333) 


Ioan D. Imag. 2.5 ; 3.2 (PG 
94:1288; 1320) 


Ioan Ierus. Const. 10 [PG 
95:325) 


Arist. An. 2.7-11; 3.1-2; Her. 
Hist. 1.8. ; Hor. A. 

j. 180-182 


vlax. Schol. N. d. 7.2 yPG 
1.345); Psell. Cant. 2.2 (PG 
22:573) 


SPIRITUL CREŞTINĂTĂŢII RĂSĂRITENE (600-1700) 

pentru apărarea imaginilor creştine. Scriind prin prima 
sau a doua decadă a secolului al Vll-lea, Leonţiu din 
Neapole îşi întreba cititorii dacă, de exemplu, vreunul 
dintre ei n-ar săruta îmbrăcămintea soţiei răposate, în 
amintirea ei, şi susţinea că icoanele creştine nu repre¬ 
zentau nimic altceva decît exemple de o intensitate spe¬ 
cială a unor astfel de aduceri aminte. In mod asemănător, 
Ioan Damaschin nota: „I-am văzut adesea pe cei pătrunşi 
de dor, care, văzînd veşmintele celor dragi, le îmbrăţişează 
ca şi cum ar fi vorba de cei dragi în persoană”. Cultul 
creştin al icoanelor era o dovadă a aceleiaşi devoţiuni în 
cadrul căreia se aduceau cinste şi afecţiune veşmîntului, 
dar respectul şi afecţiunea se adresau, de fapt, persoanei 
celui plecat din această lume, fie că e vorba de Hristos, de 
Maica Sa sau de vreun alt sfînt. Şi exact în acest sens vedea 
el chipul ca o oglindă potrivită limitărilor trupeşti ale condi¬ 
ţiei umane. Condiţia umană era de o asemenea factură 
că folosirea unor reazeme ca reprezentările era destul de 
adecvată. Dacă, spre exemplu, un păgîn i-ar zice unui 
creştin: „Arată-mi credinţa ta, astfel încît să pot crede şi 
eu”, creştinul ar putea porni de la punctul în care ascul¬ 
tătorul lui se afla, conducîndu-1 de la informaţiile furnizate 
de experienţa senzorială la cele nevăzute. Mai precis, şi-ar 
duce prietenul la biserică şi i-ar arăta icoanele de acolo, 
astfel încît păgînul ar întreba despre aceste figuri şi, astfel, 
s-ar deschide mesajului creştin. Acest tip de argumente 
sugerau că folosirea icoanelor în cultul creştin nu repre¬ 
zenta o recădere în păgînism, ci o concesie făcută psiho¬ 
logiei tuturor oamenilor obişnuiţi, fie ei creştini sau păgîni. 

O trăsătură a acestei concepţii psihologice, ce avea o 
relevanţă aparte pentru imaginile creştine era rolul văzului 
printre celelalte simţuri. In Antichitatea clasică, diverşi 
autori încercaseră să identifice acest rol analizînd cele 
cîteva simţuri şi funcţiile lor speciale. Gîndirea creştină 
moştenise interesul pentru „distincţia simţurilor” 1 , spe- 
cifîcînd că „auzul e un lucru, văzul e un altul, iar celelalte, 
asemenea” 2 . După cum spunea Fotie într-o discuţie despre 


1. Maxim numeşte simţurile „icoane ale puterilor sufleteşti”, 
„îndrumătoarele elementare ale puterilor sufletului”, spre făp¬ 
tuirea virtuţilor şi perceperea raţiunilor din lucruri ( Ambigua , 
83a, PSB 80:218-219) (n. tr.). 

2. „Simţirea văzului slujeşte puterii înţelegătoare, adică minţii, 
cea a auzului puterii cuvîntătoare (raţionale)... vederea sau 
ochiul e icoana minţii, auzul sau urechea, a cuvîntului (raţiu¬ 
nii)...” ( Ambigua , 83a, PSB 80:219) (n. tr.) 

o icoană a Fecioarei, „văzul, care atinge şi cuprinde obiectul, 
prin revărsarea razelor optice, transmite minţii esenţa 
obiectului văzut”. Acest lucru este sprijinit şi de limbajul 
Scripturii cu privire la văz. Cînd Hristos a spus, „Fericiţi 
sînt ochii voştri... şi urechile voastre”, El a binecuvîntat 
căutarea stării de fericire prin intermediul văzului, şi 
implicit folosirea icoanelor ca un substitut al zilelor noastre 
pentru minunile şi celelalte fapte pe care ucenicii Săi au 
avut privilegiul să le vadă. Cînd profetul Isaia, în prima 
sa viziune L-a văzut pe Domnul pe tronul Său din templu, 
aceasta a devenit o dovadă că văzul a căpătat întîietate 
asupra auzului „prin locul său în trup şi prin natura expe¬ 
rienţei sale senzoriale”. La începuturi, văzul şi auzul fuse¬ 
seră coordonate, întrucît mesajul conţinut în Evanghelii 
a venit prin cuvîntul rostit celor care văzuseră eveni¬ 
mentele descrise de acesta. Acum icoanele puteau sub¬ 
stitui cele văzute în vremea Evangheliilor. „Ochiul are 
întîietate”, susţinea Teodor, iar Nichifor arăta că, în multe 
împrejurări, văzul se dovedeşte a fi mai eficace decît auzul. 
Capacitatea de a vedea astăzi lemnul dătător de viaţă al 
crucii compensa nefericita „vedere” a pomului cunoştinţei 
binelui şi răului din rai. Prin urmare, fiecare dintre sim¬ 
ţuri era sfinţit de lucrarea mîntuitoare a lui Dumnezeu. 
Văzul, în calitatea sa de simţ principal, este sfinţit prin 
arătarea vizibilă a lui Dumnezeu în Hristos, la fel cum şi 
auzul era sfinţit prin cuvîntul lui Dumnezeu. Icoana ser¬ 
vea ca mijloc pentru această sfinţire a văzului, unită aşa 
cum era cu auzirea cuvîntului. 

Atunci cînd dădeau o atît de mare importanţă rolului 
simţurilor în cult, iconofîlii afirmau, de fapt, importanţa 
rolului trupului în mîntuire - a trupului fizic al lui Hristos 
ca mijloc de obţinere a mîntuirii şi a trupului omului ca 
participant împreună cu sufletul la această lucrare. Ico¬ 
noclaştii pretindeau că se închină Dumnezeului nevăzut 
într-un mod în întregime spiritual şi mental, desconsi- 
derînd orice sprijin venit din partea imaginilor. Dar „cum 
tu, văzut fiind, te închini celor nevăzute ?”. Bineînţeles că 
sufletul îl putea adora pe unul Dumnezeu, nevăzut şi 
imaterial, însă, pentru a face asta, avea nevoie de ajutorul 
unor mijloace vizibile. Numai prin asemenea mijloace se 
putea trece la închinarea în duh şi adevăr. Legea biblică 
şi modelele cultului creştin erau lucruri materiale, însă 
„ele ne conduc prin cele materiale la Dumnezeu, Care 
este dincolo de materie”. Omul este trup în măsura în 
care este şi suflet, iar mijloacele harului se adaptează 

acestei condiţii; există, prin urmare un Botez atît în apă, 
cît şi în Duhul, şi, drept aceea, omul are nevoie, de ase¬ 
menea, ca să vadă Dumnezeirea reprezentată în imagini. 
Or, în cuvintele lui Ioan Damaschin, de la care provine 
mare parte a acestei argumentaţii, „Poate eşti tu sublim 
şi în stare să treci dincolo de ceea ce este material..., însă 
eu, de vreme ce sînt o fiinţă umană şi port un trup, vreau 
să am de-a face cu cele sfinte şi să le privesc în chip 
trupesc”. Spiritualismul iconoclaştilor părea să îi aşeze în 
aceeaşi clasă cu vechii gnostici, care pretinseseră că trupul 
lui Hristos nu era fizic, ci ceresc, şi care dispreţuiau cre¬ 
dincioşii preocupaţi de cele ale trupului ca fiind mai puţin 
spiritualizaţi decît ei. Astfel de afirmaţii concordau cu 
interesul iconofililor pentru folosirea reprezentărilor ca 
un substitut pentru cărţi în instruirea credincioşilor neştiu¬ 
tori de carte. 

în temeiul acestor convingeri despre doctrină şi cult, 
iconofîlii au răspuns cu indignare la acuzaţia de idolatrie : 
„Adevărul nu este eroare şi nici nu fugim înapoi la idola¬ 
trie”. Acuzaţia împotriva lor se fundamenta pe incapacita¬ 
tea de a face unele distincţii esenţiale. Întrucît iconoclaştii 
nu făceau distincţia între sacru şi profan, nu înţelegeau 
că nu putea fi nici o legătură între templul adevăratului 
Dumnezeu şi cultul idolilor. „Ce persoană cu ceva judecată 
nu înţelege distincţia dintre un idol şi o icoană?” Idolul 
era reprezentarea unor persoane şi lucruri lipsite de rea¬ 
litate sau substanţă, în timp ce icoanele reprezentau 
persoane reale; cei care nu reuşeau să observe această 
distincţie erau cei care trebuiau să fie acuzaţi de idolatrie, 
în fond, distincţia dintre cele două era următoarea: repre¬ 
zentările aparţinînd cultului păgîn erau consacrate slu¬ 
jirii diavolului, în timp ce icoanele cultului creştin erau 
dedicate slavei adevăratului Dumnezeu. După cum spu- 
~nea Teodor Studitul într-unul din acrostihurile sale, repre¬ 
zentarea lui Hristos într-o icoană era un mod de risipire a 
idolatriei şi nu de repunere a ei in drepturi. Lemnul crucii 
înlocuise lemnul cultului păgîn, iar sacrificiul euharistie 
luase locul ritualurilor păgîne ; la fel şi monumentele come¬ 
morative sacre ale Mîntuitorului răsturnaseră diferitele 
monumente necurate ale neamurilor. Era, oare, corect să 
acuzi întreaga Biserică, şi pe dreptcredincioşii trecuţi la 
cele veşnice, de o ruşinoasă complicitate în idolatrie ? Căci, 
„dacă eu m-aş închina idolilor, cum aş putea cinsti muce¬ 
nicii, care au sfărîmat idolii?”. Nu era exact a descrie cultul 
icoanelor ca fiind idolatrie, întrucît „a-ţi face dumnezeu” 

însemna a te închina la ceva ce nu era dumnezeiesc, ca şi 
cum ar fi fost. Adevăraţii închinători ai Sfintei Treimi 
eliminaseră orice formă de idolatrie în slujirea adevă¬ 
ratului Dumnezeu. Ortodoxia lor reprezenta o cale de 
mijloc între falsul spiritualism al iconoclaştilor şi falsul 
materialism al idolatrilor. Fiecare rămăşiţă a „spiritului 
păgîn şi muritor” fusese înlăturată din mărturisirea lor 
ortodoxă şi din cultul lor curat. 

Aceasta fiind adevărata stare a cultului ortodox, consti¬ 
tuia o distorsionare a Scripturii faptul că iconoclaştii apli¬ 
cau la adresa cultului pasajele biblice care interziceau 
construirea de şi închinarea la falşi dumnezei, sau că se 
întrebau: „Unde stă scris [în Scriptură] că trebuie să se 
aducă închinare icoanei lui Hristos ?”. Răspunsul la această 
întrebare retorică era: „Oriunde este scris că trebuie să I 
se aducă închinare lui Hristos”. Ca temei al atacului lor 
împotriva icoanelor, iconoclaştii interpretau în mod fals 
cuvintele Scripturii şi „spusele mistagogilor Bisericii”, 
care erau Părinţii. Prin „aplicarea la icoana lui Hristos” a 
acelor „afirmaţii scripturistice îndreptate împotriva repre¬ 
zentărilor idolatre ale grecilor”, ei răstălmăceau intenţia 
Scripturii. Venirea lui Hristos, al cărui chip primea închi¬ 
nare în Biserica ortodoxă, adusese cu ea sfîrşitul ido¬ 
latriei ; cînd Scriptura profeţise că „idolii Egiptului tremură 
înaintea feţei Lui”, aceasta era o prezicere a fugii în Egipt 
a copilului Hristos. Pasaje cum ar fi cel de la Isaia 63,7-14 
(LXX), care fuseseră folosite de apologeţii mai timpurii ai 
credinţei pentru a dovedi deofiinţimea dintre Tatăl şi Fiul, 
se dovedeau a fi acum utile ortodocşilor în demonstrarea 
faptului că ei nu se făceau vinovaţi de idolatrie. De fapt, 
după cum spune Scriptura, însuşi Dumnezeu fusese primul 
care avusese chipuri ale Sale. Primul dintre acestea era 
Fiul cel veşnic al lui Dumnezeu ca „chip al nevăzutului 
Dumnezeu”; apoi a apărut Adam, creat după chipul lui 
Dumnezeu. 

Cel mai important temei scripturistic din arsenalul 
iconoclast era interzicerea chipurilor cioplite din Decalog, 
dată lui Israel prin Moise. însă aceeaşi a doua carte a 
Pentateuhului lui Moise care conţinea această interdicţie 
conţinea, cîteva capitole mai jos, şi relatarea construirii 
cortului sfînt care fusese înzestrat cu chipuri de heruvimi. 
Confecţionîndu-se chipurile heruvimilor, acestea n-au putut 
fi imateriale, asemenea heruvimilor înşişi, ci, după cum 
şi vocabularul Noului Testament demonstra, trebuie să fi 
fost vorba de „chipurile lor sfinte” care sînt desemnate, 

totuşi, ca „heruvimi”. Devenea evident că heruvimii fuse¬ 
seră reprezentaţi în formă umană. în afară de heruvimi, 
în templu existaseră, de asemenea, sîngele şi cenuşa ani¬ 
malelor sacrificate; acestea fuseseră înlocuite acum de 
chipurile sfinţilor, pe măsură ce raţionalul a luat locul 
iraţionalului. Cuvintele lui Hristos despre a da Cezarului 
ceea ce este al Cezarului şi lui Dumnezeu ceea ce este al 
lui Dumnezeu echivalau, după cum contextul nu lasă loc 
de îndoială, cu faptul de a da chipul Cezarului Cezarului; 
în acelaşi fel trebuia dat şi chipul lui Dumnezeu lui 
Dumnezeu. Chiar legea care interzisese imaginile era, 
conform Noului Testament, numai o „umbră” şi nu „chipul” 
celor viitoare. în relatarea despre Avraam la stejarul 
Mamvri, se spune despre el că s-a închinat unui înger. Iar 
dacă Dumnezeu luase asupra Sa nu forma unui înger, ci 
pe cea a omului, în Hristos, nu era, oare, această formă 
umană încă şi mai vrednică de închinare? Prin lectura 
diferită a mărturiilor biblice şi, de fapt, prin reinterpre- 
tarea Legii Vechiului Testament în lumina întrupării învă¬ 
ţate în Noul Testament, iconofîlii respingeau argumentaţia 
scripturistică a iconoclaştilor şi revendicau autoritatea 
Scripturii pentru ei înşişi. 

într-un mod asemănător, ei au revendicat temeiurile 
practicii cultului creştin - mai mult, chiar şi pe cele ale 
cultului iudaic. Atacului evreiesc la adresa icoanelor, orto¬ 
docşii îi răspundeau astfel: „Aşa cum tu cinstind Cartea 
Legii, nu te închini naturii pergamentului sau a cernelii, 
ci cuvintelor lui Dumnezeu din ele, tot aşa eu, cînd mă 
închin chipului lui Dumnezeu, nu mă închin naturii lemnu¬ 
lui şi vopselelor (ferească Dumnezeu !), ci, cuprinzînd por¬ 
tretul neînsufleţit al lui Hristos, nădăjduiesc ca prin el 
să-L cuprind şi să mă închin lui Hristos însuşi”. O astfel 
de argumentaţie era încă şi mai oportună în disputele 
dintre creştini. Dacă icoanelor nu trebuia să li se aducă 
închinare pentru că erau produse ale priceperii omeneşti, 
atunci i se mai putea aduce vreunui lucru închinare? Mai 
precis, puteau, oare, altarul, sau Evangheliile, sau însăşi 
crucea să constituie obiectul unui cult firesc? Cultul sim¬ 
bolului crucii pare să se fi bucurat de o atenţie specială 
din partea iconoclaştilor. Deşi susţineau că n-ar trebui 
făcută nici o distincţie, la nevoie, iconofîlii trebuiau să 
admită că „chipul lui Hristos e vrednic de mai multă cinste 
şi închinare decît simbolul crucii”. Dacă, aşa cum şi ico¬ 
noclaştii, şi iconofîlii învăţau, exista o putere specială în 
simbolul crucii lui Hristos, cît de multă putere trebuia să 

existe în simbolul Celui Răstignit, adică în icoana Lui? 
O dovadă a acestei puteri venise în repetate rînduri prin 
faptele minunate atribuite icoanelor. Era o axiomă gene¬ 
rală faptul că „nici un om cu judecată n-ar îndrăzni să 
accepte o religie care nu se întemeiază pe minuni dumne¬ 
zeieşti, care reprezintă o dovadă că săvîrşitorul lor vine 
cu adevărat de la Dumnezeu”. Aceasta se aplica întocmai 
în cazul icoanelor, întrucît prin moaştele şi icoanele sfin¬ 
ţilor fuseseră scoşi demoni, avuseseră loc arătări minu¬ 
nate, iar păcătoşii fuseseră convertiţi. Apărînd icoanele şi 
adăugind argumentele lor la afirmaţiile iconoclaştilor 
despre prezenţa reală în Euharistie, iconofilii au susţinut 
că doctrina prezenţei reale, pe care credinţa şi practica 
poporului păreau a le fî validat dincolo de orice îndoială, 
conducea ineluctabil la o justificare a icoanelor şi a cul¬ 
tului lor. 

Totuşi, acest cult trebuia să satisfacă cerinţele legii 
divine: „Domnului Dumnezeului tău să te închini şi Lui 
singur să-I slujeşti”. Cum puteau creştinii să aducă închi¬ 
nare icoanelor ţinînd cont de o poruncă atît de exclusivă? 
Ca să răspundă acestei întrebări incomode ortodocşii au 
fost constrînşi să propună o teorie a cultului care să pro¬ 
tejeze unicitatea cultului adevăratului Dumnezeu şi totuşi 
să permită alte acte de venerare. Cînd iconoclaştii obiec¬ 
tau că „există un singur fel de cult, nu mai multe”, orto¬ 
docşii le răspundeau că „aceasta este adevărat despre 
cultul de adorare” (r| AcnrpEUTiKij), dar cinstirea murito¬ 
rilor, de exemplu a regilor, era cu toate acestea admisibilă 
prin analogie şi derivaţie din cultul unic al lui Dumnezeu. 
Dacă faptul era permisibil în cazul regilor şi al altor con¬ 
ducători lumeşti, era cu atît mai nimerit în atitudinea 
creştinilor faţă de sfinţi şi icoanele lor. Exista „un cult de 
adorare pe care-1 aducem numai lui Dumnezeu, care este 
prin natură vrednic de adorare”. însă exista, de asemenea, 
şi un cult adus „prietenilor şi închinătorilor lui Dumnezeu”, 
care, graţie firii acestora, izvodite din dumnezeire, tot Lui 
era adresat; această categorie îi includea pe îngeri şi pe 
sfinţi. Adorarea aparţine numai lui Dumnezeu, însă, fie 
prin dragoste, fie prin respect, fie prin lege, oamenii sunt 
legaţi şi de ceilalţi, cărora le aduc respectuoasă închină¬ 
ciune. Distincţia se întemeia pe mărturia biblică despre 
cultul acordat creaturilor de către oameni a căror ado¬ 
raţie pentru unicul şi adevăratul Dumnezeu era irepro¬ 
şabilă. Cînd astfel de oameni se închinau locurilor şi obiec¬ 
telor asociate lui Hristos, „nu ne închinăm nici locului, 

nici casei, nici aşezării, nici oraşului, nici pietrelor”, ci lui 
Hristos celui întrupat care s-a descoperit prin ele. 

Bineînţeles, iconofilii voiau să se închine nu numai 
chipului lui Hristos, ci şi sfinţilor şi îngerilor, şi celei de-a 
doua persoane în cinste după Hristos, Maica Sa, Născă¬ 
toarea de Dumnezeu. „Cine a văzut vreodată ca moartea 
să primească cinstire iar suferinţa să primească închi¬ 
nare ?”, întreba Ioan Damaschin. „Şi totuşi ne închinăm 
morţii trupeşti a Dumnezeului nostru şi patimilor Sale 
mîntuitoare. Ne închinăm icoanei Tale, Doamne ! Ne închi¬ 
năm la tot cea ce e al tău, slujitorilor tăi, prietenilor tăi, 
şi mai mai presus de toate Maicii Tale, Născătoarea de 
Dumnezeu”. Hristos era chipul natural al Maicii care i-a 
dat naştere (eîkcjv <puauaî Tije; T£icouar)q auiâv priTpoq), 
ceea ce se pare că vroia să însemne că venerarea acordată 
ei şi chipului ei era acordată, de fapt, chipului Său şi Lui. 
în cazul ei, aşadar, cultul icoanei sale nu reprezenta o 
reînviere a obiceiului păgîn de a venera maicile pămînteşti 
şi zeităţile materne, întrucît ea era Născătoarea de 
Dumnezeu - nu o zeiţă, ci purtătoarea Celui Care este 
Dumnezeu. într-o predică la „adormirea” (KOiprîaiq) Fecioa¬ 
rei, Teodor Studitul îşi exprima veneraţia pentru a ei 
„icoană umbrită”, cu reprezentarea înfăţişării sale ase¬ 
menea soarelui. Părinţii Bisericii dărîmaseră templele 
demonilor şi le-au înlocuit cu temple cărora li s-au dat 
nume de sfinţi; într-un mod asemănător, ei dăduseră deo¬ 
parte reprezentările demonilor şi puseseră în locul lor 
icoanele lui Hristos, ale Maicii Sale şi ale sfinţilor. Cultul 
sfinţilor nu intra în conflict, ci sprijinea cultul lui Hristos. 
Un fapt caracteristic cultului ortodox era acela că „noi îl 
reprezentăm pe Hristos ca împărat şi Domn de o aşa 
manieră îneît nu-L lipsim de oastea Lui. Sfinţii sînt acum 
oastea Domnului”. Studiul icoanelor sfinţilor era un mod 
de împropriere a istoriei acestora, evidentă, de exemplu, 
în cazul lui Ioan Botezătorul. Adevărata alegere pe care 
iconoclaştii trebuiau să o facă nu era între păstrarea sau 
îndepărtarea icoanelor, ci era între lepădarea de icoane 
sau păstrarea, în vreun fel, a amintirii sfinţilor, întrucît 
această amintire era nedespărţită de icoane. Avînd în 
vedere rolul pe care îngerii l-au jucat în viaţa sfinţilor şi, 
desigur, şi în viaţa lui Hristos, icoanele lor se bucurau de 
un loc important în evlavia creştină; căci, dacă Evanghelia 
spune că un înger al Domnului s-a arătat lui Zaharia, 
tatăl lui Ioan Botezătorul, aceasta înseamnă că el trebuie 
să fi luat o formă vizibilă, prin urmare una care poate fi 

reprezentată într-o imagine. Ortodocşii apărau icoanele 
lui Hristos, dar şi pe cele ale Maicii Sale, ale celorlalţi 
sfinţi, şi ale îngerilor împotriva acuzaţiilor că idolatria a 
fost reintrodusă pe ascuns în creştinătate prin interme¬ 
diul sfinţilor protectori ai icoanelor. 

Acuzaţia de idolatrie şi răspunsul dat au lovit credinţa 
creştină într-un punct adînc şi sensibil al ei. Cu toate 
acestea, cele mai elaborate şi importante argumente în 
privinţa icoanelor nu erau cele care se ocupau, fie pro sau 
contra, de această acuzaţie, ci acelea care susţineau acu¬ 
zaţia mai tîrzie şi mai apropiată de gîndirea creştină, 
conform căreia reprezentările lui Hristos în imagini erau 
inadmisibile, întrucît El este în acelaşi timp şi Dumnezeu 
şi om. Această auzaţie nu fusese evidentă în primele stadii 
ale iconoclasmului, deşi ea figurase printre argumentele 
lui Epifanie şi Eusebiu. Reiterarea ei în formele mai sofis¬ 
ticate ale iconoclasmului are meritul de a fi făcut, măcar 
parţial, din apărarea hristologică strategia principală a 
teologiei iconofile în forma ei definitivă. Legătura dintre 
disputa asupra idolatriei şi disputa hristologică devine 
evidentă, spre exemplu, în argumentul lui Ioan Damaschi- 
nul conform căruia interdicţia chipurilor [cioplite] şi a 
reprezentărilor asemănătoare se întemeia pe absenţa ori¬ 
cărui „chip în ziua în care Domnul a vorbit” 1 în Vechiul 
Testament. însă acum, de vreme ce Logosul dumnezeiesc 
s-a întrupat în Iisus Hristos, situaţia s-a schimbat şi de-acum 
exista o „asemănare” (opoîwpa) a lui Dumnezeu; prin 
urmare, interdicţia era suspendată, de vreme ce „dătă¬ 
torul legii e cel ce o interpretează”. Nu orice parte din 
Legea Vechiului Tfestament era automat obligatorie pentru 
Biserică, întrucît aceasta primise „o legislaţie mai dumne¬ 
zeiască şi mai sfîntă”. înainte de întruparea lui Hristos, o 
reprezentare a Logosului într-o imagine ar fi fost într-ade- 
văr „nepotrivită şi străină”. Interdicţia fusese destinată 
celor care au trăit înainte de venirea harului şi care avu¬ 
seseră nevoie să fie îndrumaţi spre o recunoaştere a „monar¬ 
hiei” divine, adică a monoteismului. Toate acelea au fost 
răsturnate ; acum nu folosirea, ci interdicţia icoanelor era 
considerată „nepotrivită şi străină”. 

Din pricina acestei inversări, „iconoclasmul, după [Ioan 
Damaschin], e o specie de dochetism, o desconsiderare a 


1. Am preferat lui „formă” pe „chip”, întrucît aşa apare în tradu¬ 
cerea românească a Scripturii (n. tr.). 

tainei Dumnezeului înomenit 1 . Realitatea întrupării Logo¬ 
sului furniza creştinilor temeiul realizării icoanelor. A 
nega acest lucru echivala cu o diminuare a realităţii uma¬ 
nităţii lui Hristos, căci „omul n-are o însuşire mai funda¬ 
mentală decît aceea că poate fi reprezentat într-o imagine; 
ceea ce nu poate fi reprezentat în acest fel nu poate fi o 
făptură umană, ci o anomalie”. Mai mult, întruparea nu 
era pentru Hristos o înjosire, ci o onoare, astfel încît a 
căuta să-L protejezi de limitarea şi circumscrierea unui 
trup omenesc real nu putea trece drept credincioşie ade¬ 
vărată faţă de El. Potrivit unui temei clasic al întrupării, 
Filipeni 2,5-11, Hristos avea două „chipuri” (pop<pcu): chip 
de Dumnezeu şi chip de rob. în mod cert El putea fi 
reprezentat într-o imagine după acesta din urmă. Deşi 
era adevărat că, prin unirea Sa cu Logosul dumnezeiesc, 
trupul lui Iisus a devenit dumnezeiesc, totuşi, nici după 
înviere nu s-a transformat sau grefat pe ousia Dumne- 
zeirii. Structura complexă a metafizicii hristologice şi tri- 
nitare şi terminologia tehnică precisă a dezbaterilor de 
dinainte şi după Calcedon au fost puse acum în serviciul 
validării teologice a cultului icoanelor. 

Lucrînd în acest cadru, Teodor Studitul trasa o paralelă 
între relaţiile eterne din sînul Treimii şi relaţiile dintre 
cele două firi în iconomia întrupării: aşa cum în Treime 
ceea ce este distinctiv fiecărui ipostas nu desfiinţează 
unitatea, tot aşa, în întrupare, ceea ce este distinctiv 
fiecărei firi „nu împarte ipostasul unic al lui Dumnezeu- 
-Logosul”; iar din aceasta reieşea că Hristos putea fi repre¬ 
zentat într-o imagine. Pe de altă parte. Tatăl şi Fiul sînt 
una în natură, dar doi în ipostasuri, pe cînd Hristos şi 
chipul lui Hristos sînt una în ipostas, dar doi în natură; 
din aceasta reieşea că există un singur fel de închinare, 
fie că era adresat întregii Treimi datorită unităţii de natură, 
fie icoanei lui Hristos datorită unităţii ipostasului. în 
timpul dezbaterilor hristologice s-a ajuns la concluzia că 
Logosul îşi asumase o natură umană universală, care şi-a 
aflat ipostasul în El; aceasta dovedea o dată în plus că era 
potrivit a realiza o reprezentare a Celui întrupat. învă¬ 
ţătura ortodoxă, conform căreia erau două lucrări în Logo¬ 
sul întrupat, şi nu una, era folosită în acelaşi mod pentru 
a dovedi că era îngăduită o icoană a persoanei lui Hristos. 


1. în original, God-manhood. Acest concept aparţine teologului rus 
Soloviov, care a vrut ca prin intermediul său să sugereze pro¬ 
funzimea unirii firilor în persoana lui Hristos (n. tr.l. 

Oricine citea Scriptura găsea acolo vorbindu-se despre 
„Hristos cel răstignit” sau că Iisus din Nazaret era numit 
„Fiul lui Dumnezeu”; iconoclaştii ignorau această „moda¬ 
litate a comunicării” în virtutea căreia proprietăţile unei 
naturi erau atribuite întregului Dumnezeu-Om. în toate 
aceste dispute „Teodor [la fel ca şi colegii săi] foloseşte 
cuvintele... aşa cum sînt acestea folosite în teologia tri- 
nitară... El adoptă modul de exprimare al lui Dionisie pe 
care-1 socoteşte identic cu modul de exprimare al formulei 
trinitare”. 

Adaptarea vocabularului tehnic trinitar şi hristologic 
în apărarea icoanelor a devenit necesară din cauza argu¬ 
mentului hristologic al iconoclaştilor potrivit căruia era 
imposibil să zugrăveşti pe Cel care era deopotrivă Dumnezeu 
şi om, fără a pretinde că înfăţişezi firea dumnezeiască 
(ceea ce era blasfemie) sau a încerca să împărţi firile şi s-o 
înfăţişezi numai pe cea omenească (ceea ce era erezie). 
Chestiunea centrală în disputa hristologică asupra icoa¬ 
nelor era, prin urmare, întrebarea dacă este posibil sau 
îngăduit să-L „circumscrii” (nepiypacpeTv) pe Iisus Hristos - 
o întrebare ce avea să revină la multă vreme după contro¬ 
versă. Primul răspuns dat acesteia era precizarea faptului 
că ar constitui un păcat să se realizeze o reprezentare a 
lui Dumnezeu Cel nevăzut şi necircumscris sau să se 
realizeze o reprezentare a unui om care să fie numită 
„dumnezeu”. 'Ibtuşi, icoanele nu pretindeau a fi nici una 
dintre acestea. Ele erau reprezentări ale lui „Hristos, 
Dumnezeul nostru, Care a luat asupră-Şi sărăcia noastră 
şi... trupul... De ce n-ar fi El portretizat sau circumscris ?”. 
Cînd Hristos se afla în templul din Iudeea, El nu se afla în 
acelaşi timp cu trupul în Galileea, chiar dacă se afla „în 
calitate de Dumnezeu în tot locul şi peste toate cîte sînt” 
şi era, ca atare, necircumscris. Căci dacă Hristos era atît 
Dumnezeu, cît şi om, El era, evident, necircumscris după 
firea Sa dumnezeiască, însă, la fel de evident, era cir¬ 
cumscris după firea Sa omenească. Altfel, distincţia dintre 
cele două firi ar fî fost anulată. Dacă Hristos n-ar fi 
putut fî circumscris, El n-ar fi putut nici pătimi, întrucît 
atît necircumscrierea, cît şi nepătimirea erau corolare ale 
dumnezeirii Sale; cu toate acestea, Scriptura ne spune că 
El a pătimit, şi, prin urmare, El putea fî, de asemenea, 
circumscris. Pentru a fî totuşi mai precişi, „un tablou nu 
circumscrie un om, chiar dacă el este circumscris ; şi nici 
circumscrierea nu-1 poate descrie, chiar dacă el este apt 
de a fi descris”. Ceea ce se petrece la realizarea icoanelor 

nu poate fi numit circumscriere, de vreme ce Hristos nu 
era prezent trupeşte, ci descriere. Chestiunea circum¬ 
scrierii era de fapt o falsă problemă. Ea nu se aplica 
icoanelor Născătoarei şi celor ale sfinţilor, care aveau 
numai fire omenească; cu toate acestea, iconoclaştii obiec¬ 
tau şi la adresa acestora. 

Adevărata problemă, aşa cum era văzută aceasta de 
către iconofili, o reprezenta realitatea istoriei lui Hristos, 
pe care icoanele căutau să o înfăţişeze. Aşa cum hristo- 
logia lui Chirii al Alexandriei fusese precupată de „scenele 
concrete din Evanghelie”, tot aşa argumentul iconofililor 
se articula pe identitatea de conţinut dintre descrierile 
verbale şi picturale ale acestui tip de scene. Ioan Damaschin 
enumerase faptele lui Hristos - coborîrea Sa din ceruri 
pentru întrupare, naşterea Sa din Fecioară, botezul Său 
în Iordan, schimbarea Sa la faţă pe Muntele Taborului, 
patimile Sale, minunile Sale, îngroparea, învierea şi înăl¬ 
ţarea la cer. „Descrieţi toate acestea”, afirma el, „atît în 
cuvinte, cît şi în culori, atît în cărţi, cît şi în imagini.” Ioan 
al Ierusalimului era încă şi mai riguros în catalogarea 
evenimentelor şi chiar a obiectelor fizice tangibile din 
istoria Evangheliilor, cum ar fi, de exemplu, scutecele din 
relatarea naşterii Domnului, ramurile de palmieri de pe 
drum la intrarea lui Hristos în Ierusalim sau buretele 
şi suliţa de la răstignire. „Cum de îndrăzneşti tu să 
numeşti idolatrie această frumoasă prezentare şi această 
folositoare descriere!”. Tsodor Studitul, citînd versetul din 
deschiderea Întîii Epistole a lui Ioan, „Ceea ce... am văzut 
cu ochii noştri, ce am privit şi mîinile noastre au pipăit”, 
trece la a identifica scene precise din viaţa lui Hristos, 
începînd cu Evanghelia după acelaşi apostol Ioan : Hristos 
stînd la fîntînă, mergînd pe apă, vizitînd Capernaumul. 
Aşa cum scriitorii Evangheliei fuseseră capabili să „scrie 
despre Hristos în cuvinte” (Aoyoypot <p£Îv), tot aşa era posibil 
să se „scrie în aur” (xpuaoypoupeTv) prin înfăţişarea acestor 
scene în icoane. Realitatea întrupării presupunea că aceste 
scene şi aceste obiecte trebuiau să fie înfăţişate cît mai 
„expresiv” cu putinţă, fie că era vorba de descrierile în 
cuvinte, fie de cele în icoane. 

în pofida diferenţelor dintre cele două mijloace, acelaşi 
conţinut era înfăţişat atît în icoane, cît şi în relatările 
Evangheliilor, şi „aceeaşi istorie” trebuia văzută în ambele. 
La fel ca în Evanghelii, şi în icoane puteau fi văzute 
„faptele nobile ale celor cucernici şi cele netrebnice ale 
celor necredincioşi”. Cerînd să se aleagă între Evanghelii 

şi icoane, iconoclaştii transformau acceptarea şi a unora, 
şi a celorlalte în excluderea fie a unora, fie a celorlalte, 
însă, dacă Evangheliile şi crucea trebuiau să fie venerate, 
la fel trebuiau şi icoanele: „dacă una e vrednică de cinstire, 
la fel de vrednică de cinstire e şi cealaltă”. De vreme ce 
conţinutul Scripturii şi cel al icoanelor erau identice, „de 
ce te închini cărţii şi scuipi asupra imaginii ?”. Dusă pînă 
la ultima consecinţă, opoziţia iconoclaştilor la adresa ima¬ 
ginilor trebuia să conducă la o ostilitate similară şi faţă 
de Evanghelii. „Fie le primiţi pe acestea [icoanele]”, cerea 
Nichifor, „fie vă lepădaţi de acelea [Evangheliile]”. Printr-o 
astfel de argumentaţie, teologia iconofilă încerca să dove¬ 
dească faptul că folosirea icoanelor nu numai că era în 
armonie cu învăţătura ortodoxă a Bisericii despre Treime 
şi despre persoana lui Hristos, dar era şi o practică decurgînd 
din prezentarea persoanei lui Hristos în Noul Testament. 

După cîte spuneau iconofilii, lucrarea lui Hristos, nu 
mai puţin decît persoana Sa, era cea vizată în această 
dispută. Pentru a ilustra acest lucru, Teodor Studitul a 
invocat distincţia tradiţională dintre „teologie” şi „ico- 
nomie”. El a mers pînă într-acolo încît să argumenteze că, 
în cazul în care „cultul datorat icoanei lui Hristos” ar fi să 
fie desfiinţat, acelaşi lucru ar trebui să se întîmple şi cu 
„iconomia lui Hristos”. Prin aceasta, se pare că el voia să 
spună că premisele teologice pe care se întemeia icono¬ 
clasmul implicau o viziune despre Hristos care ar fi făcut 
imposibilă mîntuirea prin El, pentru că un Hristos ase¬ 
menea celui pe care îl predicau ei n-ar fi putut să-şi asume 
şi să transforme real umanitatea. Dacă, aşa cum spuneau 
iconoclaştii, Hristos venise într-un trup care nu putea fi 
reprezentat într-o imagine, atunci mîntuirea atribuită Lui 
îşi pierdea valoarea. Numai un Hristos cu adevărat ome¬ 
nesc putea mîntui şi numai naturii autentic umane îi 
aparţinea calitatea de a fi susceptibilă portretizării. în 
„teologie”, înţeleasă ca distinctă faţă de „iconomie”, nu se 
putea susţine nici o discuţie sau consideraţie despre vreo 
înfăţişare sau reprezentare, şi tocmai acestei dimensiuni 
i se aplica interdicţia mozaică. Iconomia era însă prin 
excelenţă teritoriul înfăţişării. în acest fel, învăţătura 
despre icoane şi cea despre mîntuire se sprijineau reciproc 
prin învăţătura despre întrupare. Folosind o argumen¬ 
taţie similară, Nichifor îi acuza pe iconoclaşti de faptul că 
învăţau, de fapt, că Hristos fie nu a ştiut cum, fie nu a 
vrut, fie nu a putut să realizeze mîntuirea omenirii. Departe 
de a reprezenta o cădere în idolatrie sau o deformare a 

hristologiei ortodoxe, practica cinstirii icoanelor reprezenta 
singurul corolar permisibil al credinţei unice sfinte şi 
universale. „Există”, afirma Teodor la începutul tratatului 
său polemic împotriva iconoclaştilor, „o singură credinţă 
şi o singură adorare şi o singură închinare între noi creşti¬ 
nii, şi anume acelea datorate Tatălui şi Fiului şi Sfîntului 
Duh” ; şi credinţa unică, şi închinarea unică nu numai că 
îngăduiau, dar şi necesitau cultul icoanelor. 

Ar fi, desigur, cu totul lipsit de rost să ne imaginăm că 
nuanţele apărării hristologice a icoanelor erau inteligibile 
credinciosului neştiutor de carte, în numele căruia ambele 
părţi pretindeau că vorbesc. Totuşi, în ultimă instanţă, 
tocmai credinţa lui era miza acestor dezbateri. Pare a fi 
clar că, pentru hoi polloi 1 ai Bisericii, icoanele repre¬ 
zentau obiecte preţuite ale evlaviei creştine şi o valoroasă 
sursă de instruire religioasă, „cărţi pentru cei neştiutori 
de carte”. In acelaşi timp, reiterarea obiecţiilor la adresa 
prezenţei lor în cultul creştin constituie o mărturie con¬ 
vingătoare a faptului că, deşi le foloseau în manifestările 
religiozităţii lor, mulţi creştini continuau să aibă îndoieli 
asupra adecvării lor, în lumina interzicerii scripturistice 
a cinstirii imaginilor. Respingerea acuzaţiei iconoclaste 
de idolatrie a domolit întrucîtva aceste îndoieli, însă ele 
nu s-au liniştit pînă cînd teologii nu au argumentat că, 
aşa cum închinarea adusă lui Iisus Hristos, a doua per¬ 
soană din Treime, nu aducea atingere credinţei biblice în 
unicitatea lui Dumnezeu, tot aşa închinarea adusă icoanei 
lui Iisus Hristos, icoanelor Maicii Sale şi ale sfinţilor nu 
era incompatibilă cu această credinţă. în acest sens, ceea 
ce era crezut de către popor, în evlavia lui la adresa icoa¬ 
nelor, aceasta a şi fost învăţat de către teologi, în subtila 
lor aplicare a hristologiei la icoane, şi a fost mărturisit în 
cele din urmă de către cel de-al VH-lea Conciliu ecumenic 
al Bisericii prin repunerea în drepturi a icoanelor şi prin 
aruncarea anatemei asupra celor care au luptat împotriva 
icoanelor. 


Melodia teologiei 

Doctrina care a triumfat asupra iconoclasmului nu era 
doar o justificare a locului icoanelor în liturghia şi evlavia 
creştine. Era o doctrină liturgică, sau, în termenii unuia 


1. „Cei mulţi” (gr.) (n. tr.). 

dintre cei mai coerenţi apărători ai ei, „melodia teologiei”. 
Vorbind despre rolul icoanelor în cult, Nichifor afirma că 
ele împărtăşesc „cunoaştere teologică” despre o realitate 
divină care transcende toată fiinţa. „Ele exprimă”, con¬ 
tinua el, „tăcerea lui Dumnezeu, arătînd în ele negrăitul 
unei taine care transcende fiinţa. Fără încetare şi fără 
tăcere, ele slăvesc bunătatea lui Dumnezeu în acea vene¬ 
rabilă şi de trei ori luminată melodie a teologiei”. 

Argumentaţia liturgică în sprijinul icoanelor a luat 
diverse forme. Ca răspuns la acuzaţia că icoanele sînt 
idoli şi că iconofîlii au reintrodus idolatria în Biserică 
prin intermediul cultului lor, Nichifor cita din Liturghia 
Sfîntului Vasile cel Mare, pe care atît iconofîlii, cît şi 
iconoclaştii o foloseau în slujbele lor. După cîntarea imnului 
Trisaghion, rugăciunea preotului continua cu slăvirea lui 
Hristos pentru că El „scoţîndu-ne pe noi din rătăcirea ido¬ 
lilor, ne-a adus la cunoaşterea Ta, a adevăratului Dumnezeu 
şi Tată” 1 . Dacă iconofîlii rosteau şi ei această rugăciune în 
Liturghia Sfîntului Vasile cel Mare, riposta el din nou, ei 
nu puteau fî acuzaţi de idolatrie pentru venerarea pe care 
ei o aduc icoanelor. In aceeaşi Liturghie a Sfîntului Vasile 
cel Mare, preotul aduce jertfa trupului şi sîngelui lui Hristos. 
Din aceasta, Nichifor trăgea concluzia că, pentru a putea 
fî jertfît, trupul lui Hristos trebuia să fîe unul real şi 
tangibil. Interpretarea Euharistiei ca jertfă se afla de 
multă vreme în strînsă legătură cu dogma despre pre¬ 
zenţa reală în Euharistie, iar Nichifor, la rîndu-i, le punea 
în legătură una cu alta. In concepţia sa euharistică, el 
adăuga la aceste două idei argumentul că trupul lui Hristos, 
considerat îndeajuns de tangibil şi real în prezenţă pentru 
a putea constitui o jertfă, trebuia să fîe de asemenea un 
trup care să poată fî reprezentat în mod adecvat într-o ima¬ 
gine. „Cum poate”, întreba el într-o peroraţie, „să fîe jertfît 
ceea ce este necircumscris ?”. Doctrina despre prezenţa 
reală a devenit cea mai categorică dovadă în favoarea solu¬ 
ţiei pe care iconofîlii au dat-o dilemei iconoclaste a „circum¬ 
scrierii” trupului Dumnezeu-Omului. Circumscrierea în 
icoană a devenit o altă ilustrare a circumscrierii, a cărei 
realitate în Hristosul întrupat şi în Hristosul euharistie 
erau constrînşi s-o recunoască toţi teologii ortodocşi. 

In altă parte, Nichifor a formulat în mod explicit această 
generalizare. Vorbind de actele liturgice ale „preoţilor 


1. în Liturghier, ed. cit. p. 229, rugăciunea cea mare din timpul 
cîntării „Sfînt, Sfînt, Sfînt...” (n. tr.). 

noştri”, el afirma că „ele exprimă forma cetelor de fiinţe 
care sînt dincolo de această lume”. Şi aceasta se petrecea 
„atît la dumnezeieştile liturghii, cit şi în celelalte forme 
ale cultului pe care ei le săvîrşesc”. între aceste forme de 
închinare, se găseau de asemenea şi icoanele; şi aceasta 
pentru că, odată ce fusese acceptat faptul că prezenţa 
reală în liturghia euharistică putea fi generalizată, icoanele 
reprezentau cele mai evidente exemplificări ale „celorlalte 
forme de închinare” din biserici. într-un pasaj paralel, 
Teodor Studitul îi întreba pe adversarii săi: „Cum numeşti 
tu cele rostite în limbajul cultic şi cîntate în imne de către 
preot?”. Şi continua prin a enumera diverse părţi ale 
liturghiei, în care sînt descrise tainele mîntuirii în Hristos. 
Exact aceleaşi taine sînt înfăţişate în icoane. Asemenea 
liturghiei, practica cinstirii icoanelor este normativă în 
Biserică prin autoritatea tradiţiei. „Legea”, spunea în altă 
parte Teodor Studitul, „este în întregime sfîntă, şi anume 
vechile obiceiuri pe care marele Vasile porunceşte să le 
ţinem. Aşa cum Biserica de sub cer mărturiseşte prin 
faptele sale în lăcaşurile şi jertfele ei sfinte, s-a stabilit de 
către tradiţia Bisericii că, încă dintru începuturi, din zorii 
vestirii [Evangheliei], erau ridicate chipuri sfinte, acelea 
pe care tu acum le condamni. Iată deci legiuirile Bisericii 
în această privinţă!”. Legea liturgică, provenită din datină 
şi tradiţie, se referea nu numai la săvîrşirea Euharistiei, 
ci şi la icoane. Printr-o argumentaţie ca aceasta, „triumful 
cinstitorilor imaginilor, dobîndit sub împărătesele Irina 
şi Teodora, a restabilit armonia dintre liturghie şi artă”, 
dar şi cea dintre liturghie şi doctrină în teologia bizantină 
oficială, care a devenit încă o dată, aşa cum fusese înainte 
de iconoclasm, o teologie liturgică. 

Potrivit definiţiei bizantine, o teologie liturgică ar fi 
una în care doxologia şi cultul Bisericii, în forma în care 
acestea sînt exprimate în liturghie, au determinat şi, în 
acelaşi timp, au fost determinate de mărturisirea doctri¬ 
nară a Bisericii. Cînd liturghia vorbea de preamărirea lui 
Dumnezeu în „neîncetate teologii” 1 , aceasta indica precis 
doxologia ca fiind conţinut al teologiei. Imnul Trisaghion 
din liturghie, derivat din Isaia 6,3, putea fi numit „teologie”, 
iar „aurul” de care se vorbea în textul de la 1 Corinteni 
3,13, era „mistagogia teologică”. Pericopa evanghelică 


1. în româneşte este tradus prin „neîncetate graiuri, cu laude fără 
tăcere” (Liturghier, ed. cit. p. 227), în rugăciune., lin timpul cîn- 
tării „Cu vrednicie...” (n. tr.). 

despre prezenţa copilului Iisus la templu era o sursă pentru 
„teologie”. în mod evident, cuvîntul nu se referea numai 
la reflecţia şi sistematizarea realizate de cei învăţaţi, ci şi 
la doctrina expusă în cult şi în activitatea de catehizare. 
Cultul are o funcţie aparte într-o astfel de „teologie”, întru- 
cît el poate exprima cunoaşterea incognoscibilului. La 
întrebarea „Cine poate înţelege întruparea?”, Maxim îi 
răspundea: „Aceasta numai credinţa o poate pătrunde, 
întrucît în tăcere slăveşte Logosul” 1 . Credinţa putea fi 
definită ca „o învoire lipsită de raţionalizare şi de nepo¬ 
trivită curiozitate”; printr-o astfel de credinţă se putea 
cineva apropia de har, care comunica o cunoaştere aparte, 
de la Duhul Sfînt, şi prin intermediul acestei cunoaşteri 
erau primite „cele care au fost transmise prin tradiţie 
Bisericii universale”. Credinţa nu necesita demonstraţii 
logice şi nu se complăcea în logomahii, ci în mod simplu şi 
spontan accepta adevărul revelat, care era primit „numai 
prin credinţă”. 

Definiţia credinţei putea fi elaborată în relaţie cu 
doctrina şi rînduiala liturgică. Cînd iconoclaştii au pretins 
să li se arate unde li se poruncise creştinilor să se închine 
icoanelor, Nichifor le-a replicat indicînd „atît credinţa, cît 
şi impulsul lăuntric şi spontan al credincioşilor către cele 
dumnezeieşti”. La acestea se adăuga şi „rînduiala care a 
fost transmisă prin tradiţia Bisericii, întărită prin însuşi 
faptul de a fi rezistat chiar şi după trecerea unei lungi 
perioade de timp”. Toate acestea concordau cu „legea natu¬ 
rală lăuntrică nouă” şi cu „legea aşezată în litere”. Prac¬ 
tica liturgică tradiţională îşi avea locul ei în acest model 
de autoritate, unde se afla în armonioasă coordonare cu 
mărturisirea ortodoxă a Bisericii. Liturghia Sfintului Vasile 
cel Mare vorbea despre „a-Ţi aduce datorata închinare şi 
doxologie”, şi despre „pe Tine a Te lăuda, Ţie a-Ţi cînta, pe 
Tine a Te binecuvînta, Ţie a ne închina” 2 . Doctrina se 
întemeia pe această doxologie, care era la rîndu-i armo¬ 
nizată cu adevărata doctrină; căci „aşa cum cuvîntul Evan¬ 
gheliei” fusese răspîndit peste întreg pămîntul, tot aşa se 
răspîndise şi „modul cuvenit de doxologie şi închinare”. 
Biserica era sfîntă, apostolică, şi ortodoxă dacă „accepta 


1. Stăniloae: „Numai de credinţa celor ce venerează sincer taina 
lui Hristos” (PSB 80:60) (n. tr.). 

2. în Liturghier, ed. cit. pp. 200 (rugăciunea cîntării celei întreit 
sfinte); pp. 225-226 (rugăciunea din timpul cîntării „Cu vred¬ 
nicie...”) (n. tr.). 

cu supunere cele dumnezeieşti şi le adoră, le cinsteşte şi li 
se închină tuturor cu credinţă şi fără îndoială”. Teodor 
Studitul vorbea despre armonia dintre „laudă şi mărtu¬ 
risire” la înălţarea sfintei cruci, care constituia conţinutul 
amîndurora. Anamneză vieţii lui Hristos „la fiecare slujbă” 
de închinare reprezenta o cale de iluminare a spiritului, 
întrucît, prin părtăşia cu imnele îngerilor la Naşterea 
lui Hristos, Biserica putea să „privească inefabilul” şi să 
cunoască incognoscibilul. Ceea ce Biserica făcea în Euharistie 
„spre pomenirea Mea” era în acelaşi timp „cunoştinţă pe 
deplin vădită”, „participare la tainele dumnezeieşti” şi 
supunere faţă de „cele ce ne-au fost poruncite nouă prin 
dumnezeiasca tradiţie”. 

Tradiţia dumnezeiască şi-a găsit exprimarea caracte¬ 
ristică în scrierile lui Ioan Damaschin. Lucrarea sa, Fîntîna 
cunoştinţei, expunea premisele filozofice, evoluţia polemică 
şi istorică, precum şi formularea ortodoxă a tezelor spe¬ 
cific răsăritene. „Ca o albină”, spunea el, „voi aduna toate 
cele ce concordă cu adevărul, folosindu-mă chiar şi de 
scrierile duşmanilor noştri... Nu vă înfăţişez concluziile 
mele, ci pe cele la care au ajuns cu trudă cei mai distinşi 
teologi; eu doar le-am adunat şi le-am rezumat, pe cît a 
fost cu putinţă, într-un singur tratat”. Cu ajutorul filo¬ 
zofiei, el a putut să încorporeze în sistemul său rezultatele 
dezbaterilor hristologice, poziţia răsăriteană faţă de îngeri, 
sfinţi şi icoane, precum şi soluţia la problemele morale şi 
practice, pe temeiul tradiţiei. Scrierile sale au devenit 
expunerea clasică a dogmaticii răsăritene şi aveau să 
influenţeze pe cei mai mulţi dintre teologii importanţi 
deopotrivă din Răsărit şi din Apus, de pînă la Reformă, 
deşi ar trebui făcută precizarea „că influenţa Damaschi- 
nului a fost, de fapt, probabil mai extinsă în Apus decît în 
Răsărit. Aceasta mulţumită unei împrejurări care, într-un 
anume sens, a fost, fără îndoială, accidentală, anume aceea 
că Expunerea sa a fost tradusă relativ devreme şi a con¬ 
stituit astfel una dintre puţinele punţi prin intermediul 
cărora scolastica a avut acces la depozitul literar al Părin¬ 
ţilor greci”. De o importanţă aparte era modul în care 
acest sistem, împreună cu celelalte expuneri care i-au 
urmat, a corelat icoana şi întruparea, cultul şi dogma, 
evlavia şi teologia. 

Ca sistem tradiţional, teologia liturgică era legată de 
dogmele şi rînduielile trecutului ortodox. De exemplu, 
practica metaniei era susţinută întrucît fusese transmisă 
„de la Părinţi”. Fidelitatea faţă de Părinţi şi tradiţia lor 

implica faptul că trebuia trasată o distincţie între o idee 
care avea „confirmarea formulării doctrinare” şi o idee 
care era doar „o teorie, fie ea şi una susţinută de un sfînt”, 
chiar dacă şi a doua fusese transmisă cu forţa unei oare¬ 
care autorităţi. La fel de important era să se distingă între 
formulările exprimate în limbajul tehnic teologic şi con¬ 
vingerile simple al credincioşilor, însă această distincţie 
era mai degrabă una de formă decît de fond. Aceeaşi 
Scriptură care era o armă împotriva ereticilor devenea şi 
temeiul evlaviei mirene, după cum o demonstrează mama 
lui Teodor, care, printre obligaţiile ei casnice, memora şi 
rostea psalmii „dumnezeiescului David”. Locul în care se 
reuneau exegeza erudită a Scripturii şi recitarea pioasă a 
Scripturii, vocabularul tehnic dogmatic al învăţatului şi 
afirmaţia incoerentă a celui lipsit de pregătire era „melo¬ 
dia teologiei” din liturghie. Fiecare învăţătură de credinţă 
a crezului ortodox era una liturgică, deoarece crezul era 
rostit în timpul liturghiei. Cu toate acestea, unele învă¬ 
ţături de credinţă erau liturgice într-un sens aparte, întru- 
cît ele fuseseră articulate mai mulţumitor în cult decît în 
dogmă. Chiar dacă unele dintre ele aveau să fie definite, 
pînă la urmă, ca ortodoxe de către un conciliu, în acel 
moment ele erau şi, într-un anume sens, aveau să rămînă 
întotdeauna, mai degrabă liturgice decît dogmatice, jude- 
cîndu-le după trăsătura lor fundamentală. 

între aceste învăţături se remarcă cea despre răscum¬ 
părare. Maxim vorbise despre „un leac pentru toate aceste 
rele” şi o „scurtătură către mîntuire, adevărata iubire a 
lui Dumnezeu, potrivit unei cunoaşteri a Lui”, dar apoi 
continuase astfel: „Căci aceasta este adevărata închinare, 
cu adevărat plăcută lui Dumnezeu, stricta strunire a sufle¬ 
tului cu ajutorul virtuţilor”. Tocmai în disciplina morală 
şi în cultul liturgic a fost formulat sensul mîntuirii. Chiar 
la începutul său, Liturghia Sfîntului Vasile cel Mare îl 
aclama pe Hristos ca pe „Domnul şi Dumnezeul nostru, Iisus 
Hristos, Mîntuitorul, Răscumpărătorul şi Binefăcătorul 
nostru”. Precizarea a ceea ce însemna acest lucru cît şi 
cea a modului în care fusese realizată mîntuirea au venit 
în mod special în laudele liturgice la adresa sfintei cruci. 
Hristos „s-a dat pe Sine schimb morţii” şi „pogorîndu-Se, 
prin cruce, în iad, ca să împlinească toate ale Sale, a 
nimicit durerile morţii; şi, înviind a treia zi, cale a făcut 
oricărui trup la învierea cea din morţi” 1 . Centralitatea 


1. Liturghier, ed, cit. p. 229 (rugăciunea cea mare din timpul cîntă- 
rii „Sfint, Sfint, Sfint...”) (n. tr.). 

învierii lui Hristos pentru răscumpărare a fost şi mai mult 
subliniată atunci cînd înseşi cuvintele de instituire au 
fost amplificate pentru a include porunca: „(...) că, ori de 
cîte ori veţi mînca pîinea aceasta şi veţi bea paharul acesta, 
moartea Mea [a lui Hristos] veţi vesti, învierea Mea veţi 
mărturisi”. Această amplificare nu numai că atribuia cuvin¬ 
tele apostolului Pavel din 1 Corinteni 11,26 lui Hristos, 
dar mai adăuga la cele ale lui Pavel şi cuvintele : „învierea 
Mea veţi mărturisi”. învierea nu constituia o simplă decla¬ 
raţie că o răscumpărare dobîndită prin răstignire era demnă 
de a fi acceptată de către Dumnezeu, ci o parte integrală 
şi decisivă a unei răscumpărări care consta din biruinţa 
lui Hristos, obţinută atît prin răstignire, cît şi prin înviere, 
asupra puterilor morţii şi ale iadului. 

Gîndirea teologilor liturgişti a dezvoltat temele abor¬ 
date în Liturghie. într-adevăr, ei vorbeau despre răstig¬ 
nire ca despre o jertfă şi-l descriau pe Hristos ca fiind, 
simultan, aducătorul jertfei şi cel jertfit. însă, cînd s-a 
ajuns să se vorbească mai detaliat despre cruce, a părut a 
fi mai potrivită imagistica luptei şi a biruinţei. Acelaşi 
tratat în care regăsim ideea de jertfă dezvolta într-o mai 
mare măsură această imagistică, afirmînd că „Domnul şi 
Dumnezeul nostru Iisus Hristos” a dobîndit „biruinţa 
asupra morţii” prin învierea Sa cea de a treia zi. Lauda 
adresată crucii slăvea „acest lemn, pe care Domnul, ca o 
un prinţ, a fost rănit în luptă... de către balaurul cel hain”. 
Moartea era adesea închipuită ca un balaur nesătul care 
devorase toţi oamenii şi căuta acum să-L devoreze şi pe 
Hristos pe cruce. însă, în vreme ce toţi ceilalţi fuseseră 
neputincioşi în faţa balaurului, Hristos îl biruise prin 
moartea şi învierea Sa. „Hristos a înviat din morţi şi toată 
făptura are pricină de bucurie. Prin moartea Sa dătătoare 
de viaţă, El a omorît moartea şi toţi aceia pe care iadul îi 
ţinea înlănţuiţi au fost sloboziţi”. Sîngele lui Hristos con¬ 
stituia o „răscumpărare” pentru păcate, spuneau teologii 
citind Noul Testament; însă ei continuau prin a cita tot 
din Noul Testament: „Suindu-Se la înălţime a robit robime”, 
ceea ce însemna că El a condus o procesiune triumfală, 
după biruinţa Sa. Mai mult, biruinţa asupra lui Satan n-a 
fost obţinută prin înşelăciune, ci în mod corect, „întru 
judecată şi întru dreptate”. Teologilor le era străină vreo 
separare între răstignirea şi învierea lui Hristos, ca mij¬ 
loace de răscumpărare, dar limbajul liturgic a transformat 
temele luptei şi biruinţei într-o modalitate naturală de 
descriere a căii mîntuirii. 

Mai mult încă, slăvirea crucii dătătoare-de-viaţă con¬ 
stituia o temă deopotrivă a liturghiei şi a icoanei în sine. 
Atît Liturghia Sfintului Vasile cel Mare, cît şi Liturghia 
Sfintului Ioan Gură de Aur conţineau rugăciunea: „împă¬ 
rate şi Doamne, Dumnezeul cetelor [cereşti], mîntuieşte 
poporul Tău şi dăruieşte-i pace prin puterea Sfintului Tău 
Duh, prin semnul [tuttoc;] scumpei cruci a Unuia-Născut 
Fiului Tău cu Care eşti împreună binecuvîntat în vecii 
vecilor”. în invocările ambelor liturghii, Biserica se ruga 
întemeindu-se pe „patimile Lui cele mîntuitoare, Crucea 
cea făcătoare de viaţă, îngroparea cea de trei zile, învierea 
cea din morţi, înălţarea la ceruri, şederea Ta de-a dreapta 
lui Dumnezeu-Tatăl, şi slăvită şi înfricoşătoarea Lui a 
doua venire” 1 . Nu numai de Paşti, ci chiar şi în Duminica 
de la jumătatea Postului Paştilor, „în această zi preasfinta 
cruce este cinstită şi toată făptura se trezeşte din nou 
pentru a aduce laudă”. Simbolul crucii fusese prefigurat 
în Vechiul Testament, însă el era, de asemenea, desăvîrşit 
în prezent prin biruinţele asupra barbarilor, prin alun¬ 
garea demonilor şi prin vindecările miraculoase. Şi ico¬ 
noclaştii arătaseră evlavie simbolului crucii, preferîndu-1 
în detrimentul icoanelor şi atribuindu-i acestuia puterea 
pe care iconofilii o revendicau în favoarea icoanelor. în 
această perioadă, iconofilii au făcut legătura între cruce 
şi icoane, în care aceasta juca un rol important, şi prin ea 
şi-au dezvoltat propriile interpretări ale doctrinei răscum¬ 
părării. 

O altă doctrină al cărei principal locus era unul liturgic 
era învăţătura despre Fecioara Maria. Nu încape îndoială 
că dogma o indusese şi pe ea şi o definise ca fiind „Născă¬ 
toare de Dumnezeu”. însă chiar şi această formulă dog¬ 
matică fusese derivată din evlavie şi liturghie, care con¬ 
tinuau să fie o un rezervor de idei şi titluri, întrucît „intro¬ 
ducerea numelui Fecioarei Maria şi a imnurilor închinate 
ei în toate scrierile posibile aparţinînd tezaurului liturgic 
timpuriu constituise una dintre preocupările predomi¬ 
nante ale liturgiştilor bizantini”. Liturghia Sfintului Vasile 
cel Mare 2 vorbea de „mijlocirile Sfintei Născătoare de 
Dumnezeu”, şi aceeaşi sintagmă apărea şi în Liturghia 


1. Rugăciunea înainte de „Ale Tale dintru ale Tale...” ( Liturghier , 
ed. cit., pp. 231; 162) (n. tr.). 

2. Este vorba de formula „pentru rugăciunile Preasfîntei Născă¬ 
toarei de Dumnezeu”, în Liturghier, ed. cit. pp. 200 (Rugăciunea 
cîntării celei întreit sfinte) (n. tr.). 

Sfîntului Ioan Gură de Aur. într-un moment ulterior al 
slujbei, în ambele Liturghii în discuţie, ea era aclamată 
ca „Preasfînta, preacurata, preabinecuvîntata, mărita stă- 
pîna noastra [Ascmoiva], de Dumnezeu Născătoarea şi 
pururea Fecioara Maria”. Imnografia bizantină a dez¬ 
voltat cinstirea Fecioarei Maria încă şi mai mult, cel mai 
relevant exemplu fiind imnul Acatist, adesea atribuit lui 
Roman Melodul, şi în care ea era numită „mireasă nenun¬ 
tită”, şi, în unele versiuni, „căpetenie neînfrîntă” care a 
izbăvit Constantinopolul de asediatori prin intervenţia ei 
miraculoasă. Ea era „străjerul canalului, şi... cetate... de 
apărare împotriva forţelor potrivnice”, cît şi „templu, tron 
şi arcă a lui Dumnezeu, Care este împărat a toate”. Un 
alt titlu dat Fecioarei Maria în evlavia răsăriteană era 
acela de „zid neclintit” inerusimaja stena ), motiv pe care-1 
găsim reprezentat în secolul al Xl-lea într-un mozaic ce-o 
înfăţişează, aflat în catedrala Sfînta Sofia din Kiev. 
Nenumărate minuni erau puse pe seama icoanelor 
Născătoarei de Dumnezeu, şi vieţile sfinţilor bizantini 
abundă în relatări ale convertirilor şi vindecărilor pe 
care ea le-a înfăptuit - toate dovezi prezumptive, după 
standardele îndeobşte acceptate, ale validităţii poziţiei 
iconofile. 

Teologii bizantini au adoptat aceste motive liturgice şi 
devoţionale în expunerile de credinţă pe care le-au alcă¬ 
tuit. Cea mai mare parte a acestor expuneri teologice 
erau, bineînţeles, scrise în proză, însă Teodor Studitul a 
compus un poem în acrostih în cinstea Născătoarei de 
Dumnezeu şi spre combaterea iconoclaştilor. Ea a fost, 
spunea el în altă parte, singura persoană din întreaga 
istorie, care, participînd la o natură angelică, această 
condiţie depăşind firea omenească, a ales totuşi să aibă o 
familie şi să ia parte la existenţa umană obişnuită. Ico¬ 
noclaştii greşiseră grav atunci cînd îi atacaseră pe sfinţi, 
şi în special pe prima între sfinţi, cea mai de sus între toate 
făpturile, „preasfînta împărăteasă, Maica lui Dumnezeu”. 
Ea era „împărăteasă şi Doamnă a întregii lumi..., tronul 
milei pentru muritori oriunde în lume”. La „adormirea” 
ei, subiect favorit pentru pictori, ea era reprezentată ca 
fiind înconjurată de apostoli, martiri, şi sfinţi, dar şi de 
către Enoh şi Ilie (ambii fuseseră răpiţi la cer la sfîr- 
şitul vieţii lor pămînteşti). „Mărturisim şi declarăm”, scria 
Nichifor, „că ea a fost rînduită ca mijlocitoare şi 
protectoare sigură Ipentru noi] pe lîngă (Fiul ei], în 

virtutea 1 încrederii de care se bucură ca mamă a Lui”. Iar 
un obiect aparte al preocupărilor ei ca mijlocitoare şi 
protectoare îl constituiau bunăstarea şi neprihănirea Bise¬ 
ricii : „asigurarea păcii Bisericii, întărirea Ortodoxiei, 
protejarea imperiului, îndepărtarea triburilor barbare, 
ajutorarea întregului neam creştinesc”. 

Multe dintre aceste idei mariologice aveau să fie dez¬ 
voltate pe o scară mult mai mare ca păreri teologice, iar 
în cele din urmă, în veacurile următoare, chiar ca şi dogme 
bisericeşti. Insă înainte de a fi mărturisite de către Biserică 
sau chiar profesate de către teologi, ele fuseseră deja 
crezute şi exprimate cultic de către liturghie şi evlavia 
populară. Apărarea mariologiei a permis sprijinirea cul¬ 
tului celorlalţi sfinţi, aşa cum erau ei înfăţişaţi în propriile 
lor icoane. Imediat după numele ei, Liturghia Sfîntului 
Vasile cel Mare, cît şi cea a Sfîntului Ioan Gură de Aur 
pomenesc numele „Sfîntului Ioan înaintemergătorul şi 
Botezătorul”, urmat de numele sfîntului a cărei pomenire 
se face în ziua respectivă, iar apoi de pomenirea „tuturor 
sfinţilor, pentru ale căror rugăciuni, cercetează-ne pe noi, 
Dumnezeule”. împotrivirea la adresa icoanelor fusese une¬ 
ori o formă de ostilitate la adresa cultului sfinţilor, astfel 
încît reînsufleţi rea teologiei liturgice includea o reafir¬ 
mare a prerogativelor sfinţilor. Amintind de persoana lui 
Ioan Botezătorul, Teodor vorbea despre lucrările tuturor 
sfinţilor care îi răsplăteau din ceruri pe aceia care le 
înălţau laude. De fapt, „sfinţii săvîrşeau aceleaşi minuni 
ca şi apostolii”. în acest fel, reabilitarea icoanelor a însem¬ 
nat, de asemenea, o reafirmare a rolului sfinţilor în Bise¬ 
rică - mai presus de toate, acela al Fecioarei, însă şi al 
tuturor celorlalţi sfinţi - în calitate de copărtaşi la viaţa 
şi slujirea, dar mai ales la liturghia comunităţii cultice, 
care se plasa astfel în interiorul continuităţii cu „toţi 
sfinţii, care din veac au bineplăcut Ţie, cu strămoşii, 
părinţii, patriarhii, proorocii, apostolii, propovăduitorii, 


1. în greceşte Nichifor trebuie că a folosit aici Tiappr)aia (din rrapp- 
riaiaţopai, „a vorbi liber”), cucernica îndrăzneală-siguranţă, fran¬ 
cheţe, pe care o au faţă de Dumnezu sfinţii, ca prieteni ai Lui. 
E „libertatea de a vorbi” care apare după ce frica s-a estompat 
în faţa iubirii de Dumnezeu. Cf. Liddell-Scott Abriged Greek- 
-English Lexicon, Oxford, Clarendon Press, 1989, p. 535; M.A. 
Bailly, Dictionnaire Grec-Franqais, Paris, Ilachette, f.a., p. 1494; 
G.W.II. Lampe, A Partistic Greek Lexicon, Oxford, Clarendon 
Press, 1995, pp. 1044-1046 (n. tr.). 

evangheliştii, mucenicii, mărturisitorii, ucenicii” 1 , şi cu 
toţi credincioşii. 

Deşi cultul sfinţilor şi acela al îngerilor fuseseră, de 
fapt, asociate în decretele conciliului de laNiceea din 787, 
doctrina despre îngeri şi-a urmat propria ei cale de dez¬ 
voltare în teologie şi în liturghie. Unul dintre factorii 
acestei dezvoltări este, cu certitudine, rolul atribuit înge¬ 
rilor în speculaţiile lui Dionisie Areopagitul, pentru care 
îngerii constituiau veriga ontologică lipsă între lumea 
vizibilă şi cea invizibilă. însă această anghelologie filo¬ 
zofică şi teologică interacţiona cu conştiinţa liturgică con¬ 
form căreia, atunci cînd Biserica îi aducea închinare lui 
Dumnezeu, făcea acest lucru în compania cetelor înge¬ 
reşti. Liturghiile dădeau mărturie repetată despre această 
conştiinţă. Astfel, în a sa parafrază dezvoltată a Trisaghionu- 
lui, Liturghia Sfintului Ioan Gură de Aur cînta: „Sfînt 
este Dumnezeu Care este închinat şi slăvit de o mulţime 
de sfinţi îngeri şi arhangheli ce nevăzut tremură înaintea 
lui. Sfînt este Dumnezeu Care cu neadormită privire 
veghează asupra heruvimilor celor cu ochi mulţi şi sunet 
fără de sfîrşit... care stă pe serafimii cei cu şase aripi”. 
Liturghia Sfintului Vasile cel Mare îl invoca, de aseme¬ 
nea, pe Dumnezeu ca pe Cel care „ai aşezat în ceruri 
cetele şi oştirile îngerilor şi ale arhanghelilor spre slujba 
slavei Tale” 2 . Iar ceva mai tîrziu se ruga astfel: „Că pe 
Tine Te laudă îngerii, Arhanghelii, Scaunele, Domniile, 
începătoriile, Stăpîniile, Puterile, şi Heruvimii cei cu ochi 
mulţi”. 3 Teodor Studitul relua tocmai aceste doctrine litur¬ 
gice atunci, mai ales în predicile sale, vorbea despre îngeri 
ca despre „o lume precosmică înaintea acestei lumi, care 
anunţă acestei lumi o lume care este de asupra lumii, adică 
pe Hristos”. Atunci cînd liturghia Bisericii îl lăuda pe 
Dumnezeu, făcea acest lucru în compania îngerilor, împre¬ 
ună cu apostolii, proorocii, martirii şi toţi drepţii. Imnu¬ 
rile îngerilor I-au adus neîncetat laudă lui Dumnezeu 
într-un cor inefabil înaintea cortului dumnezeiesc, con¬ 
ceput ca fiind cerul sau Biserica, fie amîndouă. Doctrina 


1. Ultimul element al enumeraţiei de mai sus, este, în varianta 
redată de autor, acela de „ucenici”. Am păstrat traducerea din 
ediţia românească a Liturghierului ( Liturghier , ed. cit., p. 234) 
(n. tr.). 

2. Din Rugăciunea Intrării, în Liturghier, ed. cit., p. 197 (n. tr.). 

3. Liturghier, ed. cit,, pp. 226-227 (rug. din timpul lui „Cu vred¬ 
nicie şi cu dreptate este.”) - (n. tr.). 

despre îngeri constituie un minunat exemplu de învăţă¬ 
tură liturgică; şi aceasta, întrucît icoanele şi liturghia 
erau mult mai explicite în descrierea îngerilor - nu în 
ceea ce priveşte firea lor, ci în ceea ce priveşte modul 
arătării lor - decît avea să fie vreodată dogma Bisericii, 
iar în anghelologia lor, teologii urmau mai degrabă orto¬ 
doxia dreptei-închinări decît a dreptei-învăţături. 

Aceste cîteva teme luate împreună - Hristos ca Mîntuitor 
prin cruce şi înviere, Maica Domnului şi ceilalţi sfinţi şi 
îngerii ca împreună-închinători - reprezentau subiectele 
celor mai multe dintre icoane. Prin urmare, asimilarea 
mesajului lor în „melodia teologiei” a reprezentat o moda¬ 
litate de apărare a icoanelor, dar, în acelaşi timp, şi o 
modalitate de articulare a doctrinei creştine chiar şi în 
domenii în care legislaţia dogmatică a Bisericii încă nu se 
pronunţase. însă efortul de sistematizare a acestei teo¬ 
logii liturgice trebuia să ia în considerare încă o doctrină, 
nu neapărat inclusă printre temele susceptibile de a fi 
reprezentate iconografic, ci implicată de icoane, şi anume 
Biserica şi Tainele. Unele dintre aspectele ei apăreau 
chiar şi în icoane; de exemplu, învăţătura despre botez 
nu a lipsit niciodată din icoanele ce reprezentau botezul 
primit de Hristos, prin mîna lui loan Botezătorul. Şi totuşi, 
doctrina Bisericii, prin aceasta înţelegîndu-se şi învăţă¬ 
tura despre Taine, era, de fapt, articulată şi în acele icoane 
care nu se ocupau de scene din Scriptură sau din vieţile 
sfinţilor, şi unde aceste învăţături constituiau substanţa 
subiectului principal în mintea pictorului. 

Doctrina despre Biserică şi Taine, deşi în timpul pri¬ 
melor secole ale istoriei creştine un subiect supus, din 
cînd în cînd, dezbaterilor, a fost, de fapt, de-a lungul celor 
mai multe perioade de dezvoltare doctrinară, mai mult 
implicită decît explicită, devenind un subiect deschis 
discuţiei numai atunci cînd circumstanţele o cereau cu 
stringenţă. însă chiar dacă teologii nu-i rezervau capitole 
aparte în dogmaticile lor, această doctrină reprezenta totuşi 
un element important al gîndirii lor. Cît de puternic era 
se poate vedea cel mai bine din liturghie. Liturghia Sfintu- 
lui Vasile cel Mare se ruga lui Dumnezeu: „iar pe noi pe 
toţi, care ne împărtăşim dintr-o pîine şi dintr-un potir, să 
ne uneşti unul cu altul prin împărtăşirea Aceluiaşi Sfînt 
Duh... cu toţi sfinţii care din veac au bineplăcut Ţie”. 
Biserica se aduna „în sfînta rînduială a dumnezeieş¬ 
tilor Tale Taine”, aşa cum se spunea la începutul slujbei, 
„pentru împărtăşirea cu sfintele, cinstitele, nemuritoarele 

şi cereştile Tale Taine” 1 , aşa cum se spunea la sfîrşit. Prin 
sfînta Taină a Botezului, credincioşii deveneau „mădulare 
cinstite ale sfintei Tale Biserici” 2 , fiind astfel socotiţi „vred¬ 
nici de baia naşterii celei de a doua, de iertarea păcatelor 
şi de veşmîntul nestricăciunii”; fiind uniţi „cu sfînta Ta, 
sobornicească şi apostolească Biserică”, făcînd parte din 
„turma Ta cea aleasă” 3 Un aspect deosebit al rugăciunilor 
pentru Biserică îl reprezenta invocarea binecuvîntării dum¬ 
nezeieşti asupra „preaevlaviosului şi binecredinciosului 
nostru împărat, pe care tu l-ai înzestrat cu dreptate să 
poarte sceptrul imperial pe pămînt; încununează-1 cu arma 
adevărului, cu arma bunăvoinţei, veghează asupra capu¬ 
lui lui în vreme de război; ...supune-i lui toate triburile 
barbare care uneltesc războaie” 4 . 

In timpul disputei asupra icoanelor, doctrina Bisericii - 
caracterul ei apostolic, cultul ei, ortodoxia ei, Tainele ei, 
relaţia ei cu imperiul - a fost serios pusă în dicuţie. Apă¬ 
rătorii icoanelor s-au văzut puşi în postura de a fi simultan 
şi apărătorii acelei Biserici care aducea închinare după 
cum reiese din aceste rugăciuni. Această Biserică putea fi 
coextensivă cu imperiul, însă nu era neapărat necesar să 
fie aşa; întrucît „chiar dacă numai foarte puţini sînt sta¬ 
tornici în ortodoxie şi în adevărata religie, aceşti cîţiva 
constituie Biserica, şi tăria şi apărarea legilor Bisericii 
stă în ei”. Amintind cîteva dintre scenele şi simbolurile 
care apăreau pe icoane, Teodor descria Biserica drept noul 
paradis, în care crucea este pomul vieţii şi nici un diavol 
n-ar putea înşela vreo Evă din nou, pentru că îngerul Domnu¬ 
lui stă de pază. Ulterior el a vorbit despre „taina de negrăit” 
a Botezului, „prin care ai primit o nouă naştere în Duhul 
şi dreptul de fi numit fiu al luminii”. Cel botezat, declara 
Nichifor în cursul campaniei sale de apărare a icoanelor, 
mărturisea doctrina ortodoxă a Treimii, devenea părtaş 
mîntuirii lucrate de Hristos şi era curăţit prin focul Duhului 


1. Lilurghier, ed. cit., p. 250 (Este un fragment din Rugăciunea de 
mulţumire) (n. tr.J. 

2. Liturghier, ed. cit., p. 209 (Este un fragment din Rugăciunea 
pentru cei chemaţi) (n. tr.). 

3. Lilurghier , ed. cit., pp. 143-144 (Este un fragment din Rugă¬ 
ciunea pentru cei chemaţi) (n. tr.). 

4. Am redat textul din Lilurghierul ortodox, cu excepţia pasajelor 
care au fost adaptate timpurilor noastre (de ex. „împărat” e înlo¬ 
cuit în varianta adusă la zi cu „cîrmuitori”, „triburi barbare” cu 
„neamuri străine”, etc), cazuri în care am urmat traducerea textu¬ 
lui original, furnizată de autor ( Liturghier , ed. cit., p. 236) (n. tr.). 

Sfînt. Rugăciunile liturghiei în favoarea împăratului şi-au 
găsit ecoul la teologii liturgişti. Pe de o parte, ei refuzau 
să cedeze împăratului vreun drept de a se amesteca în 
chestiuni ce ţineau de ortodoxia Bisericii. Pe de altă parte, 
atunci cînd un împărat - sau o împărăteasă - intervenea 
pentru păstrarea sau restabilirea ortodoxiei, era considerat 
a fi un act de ascultare a vocaţiei divine a slujirii imperiale. 
Scriindu-i împăratului, Teodor afirma că Dumnezeu a dat 
creştinilor „două daruri, preoţia şi imperiul, prin care 
treburile pămînteşti sînt remediate şi rînduite după cum 
sînt în cer”. Controversele secolelor al VlII-lea şi al IX-lea 
au impus o mai mare precizie în înţelegerea raportului 
dintre aceste două daruri, cu rezultatul că „odată cu sfîrşitul 
iconoclasmului, cezaropapismul a fost înlocuit de o diarhie 
din care făceau parte împăratul şi patriarhul”. 

Pentru dezvoltarea doctrinei creştine în Răsărit, dis¬ 
tinctă faţă de dezvoltarea relaţiilor dintre Biserică şi impe¬ 
riu, aceasta a însemnat că Biserica, cea care tot timpul 
s-a autointitulat „ortodoxă”, s-a simţit obligată să-şi defi¬ 
nească ortodoxia în aşa fel încît să o protejeze de imixtiuni. 
Nici voinţa celor mulţi, nici porunca împăratului, nici 
subtilitatea celor învăţaţi nu puteau determina ceea ce 
era ortodox. Biserica era ortodoxă cînd se ruga şi învăţa 
corect, în conformitate cu Scriptura apostolică şi tradi¬ 
ţia apostolică. Iar corect se ruga atunci cînd îi cerea lui 
Dumnezeu „să pomenească pe toţi episcopii ortodocşi, care 
drept învaţă cuvîntul adevărului Tău” 1 . Icoanele erau 
„simboluri ale ortodoxiei”, întrucît în ele se uneau dreapta 
învăţătură şi închinarea corectă. Drept recunoaştere a 
acestui rol al icoanelor, aniversarea restaurării icoanelor 
din prima Duminică din Postul Paştilor, la 11 martie 843, 
s-a numit Dumnica Ortodoxiei. Cu această ocazie, a fost 
promulgat un document numit Synodicon, care, cu diverse 
adăugiri editoriale, se citeşte pînă în vremea noastră ca 
parte a liturghiei praznicului. In acest document, Biserica 
Ortodoxă îşi celebra revenirea la „reafirmarea adevăratei 
evlavii, siguranţa cultului icoanelor şi sărbătoarea care 
ne aduce toate cele ce mîntuiesc”. Rezumînd victoria icoa¬ 
nelor, Synodiconul declara: „Aşa cum profeţii au văzut, 
aşa cum apostolii au învăţat, aşa cum Biserica a primit, 
aşa cum teologii au învăţat, aşa cum toată lumea s-a învoit 
într-un singur spirit, ...tot aşa şi noi credem, aşa şi spu¬ 
nem, aşa şi vestim, slăvindu-L pe Hristos, Adevăratul 


1. Lilurghier, ed. cit., p. 167 (Rugăciunea din timpul Axionului). 

nostru Dumnezeu, şi pe sfinţii Săi, în cuvintele, scrierile, 
ideile, jertfele, templele, şi icoanele noastre”. „Aceasta”, 
se spunea în încheiere, „este credinţa apostolilor, aceasta 
este credinţa părinţilor, aceasta este credinţa ortodocşilor, 
Met. cp. sin. (Couiiiard si» aceasta este credinţa care a ţinut lumea toată”. 



4 


Provocarea Bisericii latine 


Aproape că este posibil să redai istoria dezvoltării doc¬ 
trinei Bisericii răsăritene, fără o referire explicită la Apus - 
aproape posibil, dar nu chiar, căci, de fapt, Biserica apu¬ 
seană a fost un participant, de aproape sau de departe, la 
fiecare dintre dezbaterile pe care le-am examinat. Iar din 
secolul al IX-lea şi pînă în secolul al Xl-lea, schisma dintre 
părţile răsăriteană'şi apuseană ale Bisericii ortodoxe şi 
catolice a fost ea însăşi o chestiune centrală a dezbaterii 
şi dezvoltării doctrinare. 

Ca să fim exacţi, trebuie să spunem că mai existaseră 
schisme şi înainte. Gnosticii şi montaniştii erau socotiţi 
„în afara curentului principal”; arienii, condamnaţi la 
Niceea; nestorienii şi „monofiziţii”, care au avut şi încă 
mpi au o existenţă distinctă după conflictele hristologice 
din secolul al V-lea; iconoclaştii şi iconodulii - toţi aceştia 
şi alţii au fost implicaţi în schismă şi divizare de-a lungul 
a mai multor secole de istorie creştină. Intr-un fel, cea 
mai importantă şi mai răsunătoare schismă dintre toate a 
fost cea dintre creştinism şi înruditul iudaism, o schismă 
ale cărei implicaţii aveau să se manifeste în repetate 
rînduri în gîndirea creştină. Chiar dacă aceste evenimente 
făceau imposibilă afirmaţia că Biserica este „cămaşa fără 

loan 19,23-24; Cipr. Unit. 1 n y 

*cci. 7(csel 3 210 ) de cusătură’ pînă la conflictul dintre Roma şi Bizanţ, nu 

e mai puţin adevărat că „schisma dintre creştinii răsă- 
riteni şi cei apuseni este una dintre cele mai mari neno¬ 
rociri din istoria Bisericii”. Căci, pe de-o parte, ea a submi¬ 
nat grav puterile de rezistenţă ale Răsăritului creştin în 
faţa înaintării Islamului”, iar pe de altă parte, a grăbit 
centralizarea creştinătăţii apusene, ceea ce „a condus la 
multe abuzuri şi a provocat o largă nemulţumire”, aşa 
îneît „Reforma în sine, care a împărţit Apusul în două 

zemov (1942) 6 tabere ostile, a fost una dintre consecinţele ei”. 

Nu putem şi nici nu ne propunem să datăm cu precizie 
schisma. Potrivit tradiţiei, excomunicarea patriarhului 
Constantinopolului, Mihail Cerularie, de către delegaţii 

papei de la Roma, în 1054, a fost identificată drept „lovitura 
de trăsnet Ide la care) am putea data consumarea schismei”. 
Chiar dacă această excomunicare nu a afectat, în sens 
precis şi tehnic, ruptura instituţională dintre cele două 
Biserici, totuşi, abia „în 1054, toate elementele de dezbi¬ 
nare care ieşiseră la lumină de-a lungul secolelor s-au 
concentrat, pentru prima oară, într-un singur eveniment”, 
întreruperea formală a comuniunii a venit mai tîrziu, dar 
pierderea comunităţii se petrecuse mai devreme. In multe 
privinţe, pare corect să cauţi originea religioasă şi doctri¬ 
nară a dezbinării în secolele al IV-lea, al V-lea şi al Vl-lea, 
chiar dacă exista doar ocazional o recunoaştere explicită 
a lărgirii prăpastiei. Pentru o asemenea recunoaştere, 
trebuie să analizăm „Schisma lui Fotie” din secolul al IX-lea, 
cînd diferenţele doctrinare asupra unor chestiuni, de la 
Treime şi pînă la natura Bisericii, au ieşit la iveală într-o 
controversă deschisă. Ca şi în conflictele asupra persoanei 
lui Hristos, în aceste controverse, schisma instituţională nu 
a coincis cronologic cu cea doctrinală, dar au interacţionat 
reciproc drept cauză şi efect. „Biserica lui Dumnezeu - se 
lamenta patriarhul Fotie - a fost divizată. Ceea ce o divide 
este frica de Dumnezeu, la fel ca şi teama omenească”. 
Ranchiuna şi indolenţa - care ieşeau la iveală în judecăţi 
precum sugestia lui Cerularie şi a altor greci că cei care 
locuiau în direcţia apusului trăiau în întuneric, sau alu¬ 
zia lui Liutprand că Vergii îi averizase pe latini asupra 
„tertipurilor grecilor” - erau simţăminte adînci, exprimate 
şi de-o parte şi de alta. Dincolo de semnificaţia lor culturală, 
de care nu ne vom ocupa aici în mod direct, asemenea 
declaraţii indicau şi un decalaj teologic între Răsărit şi 
Apus, care se impune atenţiei noastre. Şi totuşi, nu trebuie 
să uităm că „din secolul al Xl-lea şi pînă în al XV-lea, 
unirea a fost «marea ambiţie» a papilor şi a împăraţilor”, 
atît în Răsărit, cît şi în Apus. împăratul Manuil Comnen 
vorbea în numele ambelor părţi cînd spunea: „Tînjesc 
după pace şi îi îndemn la unire pe cei ce sînt chemaţi de 
Hristos”. Dorinţa sa a rămas neîmplinită din motive din 
cele mai diverse, unele avînd foarte puţin sau nimic de-a 
face cu doctrina creştină, altele fiind însă fundamentale 
din punct de vedere doctrinar. Spre acestea din urmă ne 
vom îndrepta acum atenţia. 

Ortodoxia Vechii Rome 

Faptul covîrşitor că Roma nu înregistrase nici o pată (sau 
aproape nici una) în trecutul ortodoxiei ei doctrinare avea 
să fie dominant în conflictul jurisdicţional şi teologic dintre 
Răsărit şi Apus. In mijlocul tuturor vicisitudinilor istoriei, 
atunci cînd „ierarhii devin ereziarhi” - după cum se 
exprima împăratul bizantin Constantin al IV-lea într-o 
scrisoare către papa Leon II - cel care rămăsese neclintit 
era episcopul Romei, aşa încît cei „ce erau de aceeaşi 
părere în teologie cu păstorul ecumenic principal în spirit 
şi în literă” erau păziţi de eroare. Papii, la rîndul lor, îşi 
făceau un titlu de onoare din acest palmares. Citind pro¬ 
misiunile şi poruncile adresate de Hristos lui Petru din 
Matei 16,18-19 şi Ioan 21,15-17, papa Agaton declara, 
probabil în greceşte: „Increzîndu-se în protecţia sa la lui 
Petrul, această Biserică apostolică a lui nu s-a abătut 
niciodată de la calea adevărului spre vreo greşeală oare¬ 
care. întreaga Biserică catolică a lui Hristos şi conciliile 
ecumenice au acceptat întotdeauna autoritatea lui ca pe 
cea a prinţului apostolilor”. O asemenea exprimare cate¬ 
gorică precum cea redată prin cuvintele „niciodată”, „întot¬ 
deauna” însemna, desigur, că dovada documentată istoric, 
chiar şi a unei singure deviaţii de la ortodoxie, ar fi fost 
suficientă pentru respingerea respectivei pretenţii. 

Dovada clară a istoriei era cu siguranţă convingătoare. 
Exemplul suprem al ortodoxiei Romei în perioada tratată 
de volumul I al acestei lucrări este rolul jucat de papa 
Leon I la Conciliul de la Calcedon, care a fost pomenit 
apoi mereu în timpul disputelor dintre Răsărit şi Apus. 
Răsăritul trebuia să admită că Leon fusese aclamat la 
Calcedon ca „stîlp al ortodoxiei” şi aşa a rămas de atunci 
mereu în memorie. Hristologia preexistenţei, chenozei şi 
a preamăririi, expusă de Tbmul lui Leon către Flavian 
încerca să admită ceea ce era corect în amîndouă extre¬ 
mele şi să atingă o moderaţie evanghelică în care cei mai 
mulţi creştini puteau să se unească; şi a izbîndit. Părinţii 
adunaţi la conciliu au exclamat: „Petru este cel ce a vorbit 
prin gura lui Leon!”. în perioada de care ne ocupăm în 
acest volum, atît Răsăritul, cît şi Apusul erau de acord că 
Leon vorbise, intr-adevăr, la Calcedon, în numele lui Petru 
şi al Sfîntului Duh. „De Dumnezeu dăruita şi de Dumnezeu 
inspirata scrisoare a marelui, strălucitului şi dumne¬ 
zeiescului Leon al preasfintei Biserici a romanilor” era, 

după Sofronie al Ierusalimului, sacră şi vrednică de cinste 
ca una care era „generatoare de ortodoxie”. Conciliul de la 
Constantinopol din 681 declara că „scrisoarea lui Leon 
{Tomul către Flavian], ca răgetul puternic (pwpa^eov) al 
unui leu care răsună de la Roma”, îi determinase pe vînă- 
tori să renunţe, înfricoşaţi. In timpul dezbaterilor acestui 
conciliu, hristologia lui Leon şi a Calcedonului a fost nu 
numai reafirmată, ci şi reinterpretată într-o direcţie care 
o apropia de cea a lui Chirii al Alexandriei; înţelesul unor 
formule ale lui Leon era încă un factor important în dez¬ 
bateri. însă toţi aceia care se revendicau din ortodoxia 
Calcedonului au respins ceea ce Leon numea „sinodul 
tîlhăresc” din 449 de la Efes şi s-au alăturat elogiului 
adus de papă Calcedonului. 

în perioada de care ne ocupăm, acest prerogativ papal 
s-a extins, înapoi, de la Calcedon spre primele trei concilii 
care l-au precedat, şi înainte, de la Calcedon spre toate 
cele care au urmat. Deoarece - aşa cum se exprima 
Nicolae I, papa Vechii Rome, într-o scrisoare din 862 către 
Fotie, patriarhul Noii Rome - fără Roma, toate conciliile 
ar fi fost „sinoade tîlhăreşti” dacă „Leon cel Mare n-ar fi 
fost imitatorul acelui leu despre care stă scris : «leul din 
seminţia lui Iuda a biruit», şi dacă el, inspirat de Dumnezeu, 
n-ar fi deschis gura şi n-ar fi înspăimîntat inimile întregii 
lumi, chiar şi ale împăraţilor”. Calcedonul a dovedit, în 
opinia unui teolog apusean din acelaşi secol, că „pontiful 
scaunului roman” avea prioritate faţă de Constantinopol 
şi prin urmare, autoritate asupra conciliilor. De fapt, acest 
teolog susţinea că „fiecare conciliu, fie că s-a ţinut în 
Răsărit sau în Africa, a avut întotdeauna fie preşedinţi 
numiţi de pontiful roman, fie hotărîrile validate de auto¬ 
ritatea scrisorilor trimise de el... Toate conciliile care au 
fost ratificate de el au rămas valide, pe cînd acelea pe care 
le-a condamnat au fost privite ca nule şi neavenite şi nu 
au putut pretinde nici un fel de autoritate”. Aşadar, 
chiar şi Teodor Abu Qurra, care a trăit şi el tot în secolul 
al IX-lea, dar care a scris mai ales în arabă şi siriacă, 
făcea îndemnul „ca să clădim pe temelia lui Mar Petru, 
cel ce a condus cele şase concilii care s-au întrunit la 
ordinul episcopului Romei, capitala lumii”. Pe de-altă 
parte, patriarhul Fotie aducea argumente atît istorice, cît 
şi teologice împotriva „canonului care spune că episcopul 
Romei are autoritate în orice conciliu”. Dar unul dintre 
predecesorii săi pe scaunul Constantinopolului, patriarhul 
Epifanie, din secolul al Vl-lea, declarase că rugăciunea 

lui era „să mă unesc eu însumi cu Voi [cu papa] şi să 
îmbrăţişez dumnezeieştile dogme care s-au trimis prin 
tradiţie de la binecuvîntaţii şi sfinţii ucenici şi apostoli 
ai lui Dumnezeu, mai ales de la Petru, cel dintîi dintre 
apostoli, scaunului Vostru sfînt”. 

Autoritatea părinţilor şi realizările conciliilor au ajuns 
să fie socotite de cei mai mulţi reprezentanţi ai Apusului 
şi chiar de unii ai Răsăritului drept un corolar al orto¬ 
doxiei Romei: controversă după controversă, Roma fusese 
de partea care ieşea victorioasă şi, pînă la urmă, a devenit 
clar că partea pe care o alegea Roma ieşea învingătoare, 
în cele două chestiuni dogmatice pe care le-am examinat 
pînă acum, doctrina persoanei lui Hristos şi problema 
icoanelor în Biserică, ortodoxia Romei a fost un element 
evident. în prima dintre ele a fost, probabil, elementul 
decisiv, aşa încît atunci cînd relaţia însăşi dintre Răsărit 
şi Apus a devenit o chestiune de dispută, argumentarea 
latină se putea sprijini pe palmaresul stabilit nu numai în 
primele secole, dar şi în trecutul apropiat. Aceia care 
argumentau împotriva chestiunii latine nu erau cu totul 
lipsiţi de documentare în favoarea convingerii lor că Roma 
nu avusese absolută dreptate chiar de fiecare dată. Greu¬ 
tatea dovezilor în favoarea scaunului lui Petru se dovedea 
uneori aproape zdrobitoare. 

Acuzaţia că Roma greşise uneori şi pretenţia ei că nu 
greşise niciodată puteau fi amîndouă demonstrate în dez¬ 
baterea asupra voinţelor şi lucrărilor lui Hristos. De fapt, 
limbajul folosit de papa Honoriu I în dezbaterea sa avea 
să fie recunoscut chiar şi pe vremea Conciliului Vatican I, 
în 1870, drept „cel mai puternic obstacol împotriva defi¬ 
nirii infailibilităţii papale, din perspectiva istoriei bise¬ 
riceşti”. Cu o mie de ani mai devreme, în controversa 
dintre Răsăsrit şi Apus de care ne ocupăm aici, cazul lui 
Honoriu îi folosea lui Fotie drept dovadă că papii nu erau 
numai lipsiţi de autoritate asupra conciliilor, dar erau şi 
failibili în materie de dogmă, căci Honoriu îmbrăţişase 
erezia monoteliţilor. Adepţii acelei erezii citau şi ei cazul 
lui Honoriu, nu în opoziţie cu autoritatea papei, ci în 
sprijinul propriei lor doctrine, arătînd că toţi învăţătorii 
adevăratei credinţe o mărturisiseră, inclusiv Sergiu, epis¬ 
copul Noii Rome, şi Honoriu, episcopul Vechii Rome. Chiar 
dacă acest argument, adresat de Pavel al II-lea, succe¬ 
sorul lui Sergiu, lui Teodor, succesorul lui Honoriu, nu 
şi-a atins ţinta, el sugerează semnificaţia faptului că 
Honoriu a îmbrăţişat o asemenea poziţie teologică, ce nu 

poate fî etichetată altfel decît „monotelită”, măcar în fapt, 
dacă nu în intenţie. 

Dacă facem distincţie între monoenergism, doctrina 
unei singure lucrări (evepysia) în Hristos, şi monotelism, 
doctrina unei singure voinţe (GeAripa) în Hristos, Honoriu 
trebuie identificat cu ultima şi nu cu prima, în timp ce 
mulţi, probabil cei mai mulţi dintre cei ce susţineau una 
dintre aceste doctrine le susţineau, de fapt, pe amîndouă. 
Pus în faţa întrebării: „O lucrare sau două?”, el a subli¬ 
niat că există un agent, Domnul Iisus Hristos, care a 
săvîrşit atît lucrări divine, cît şi umane prin omenitatea 
unită cu Logosul. Aşadar, chestiunea referitoare la o 
lucrare sau două lucrări în Hristos a fost declarată inso¬ 
lubilă pe temeiul autorităţii dogmatice şi discuţia a fost 
închisă. „Scandalul noutăţii recent descoperite” trebuia 
evitat, iar un „agent” şi nu „o lucrare” era formula hris- 
tologică potrivită. Dar evitarea de către Honoriu a mono- 
energismului avea drept corolar o recunoaştere explicită 
a monotelismului. „Mărturisim - scria el - o singură voinţă 
a Domnului nostru Iisus Hristos, pentru că firea noastră 
a fost cu adevărat asumată de dumnezeire.” Este evident, 
după cum nota Maxim în apărarea lui Honoriu, că opoziţia 
faţă de ideea de „două voinţe” era întemeiată pe inter¬ 
pretarea lor ca „două voinţe contrare”. El nu voia să spună 
că Hristos a fost o fiinţă umană incompletă, lipsit de 
voinţă umană, ci că, în calitate de fiinţă umană, el nu a avut 
nici o lucrare în trupul său şi nici vreo voinţă în sufletul său 
care puteau fi contrare lucrării şi voinţei lui Dumnezeu, 
adică lucrării şi voinţei propriei Sale firi divine. „Dar aceasta 
face posibilă explicaţia motivului pentru care Honoriu a 
fost monotelit, dar nu negarea faptului că a fost”. 

Conciliul de la Constantinopol din 681 a condamnat 
scrisoarea lui Honoriu, ca şi scrisorile lui Sergiu, ca fiind 
„cu totul străine de doctrinele apostolice, de definiţiile 
sfintelor concilii şi de toţi Sfinţii Părinţi acceptaţi”. După 
enumerarea falşilor învăţători care trebuiau excomunicaţi 
postum pentru monotelismul lor, hotărîrea continuă cu 
următoarea declaraţie : „Şi cu aceasta noi precizăm că va 
fî exlcus din sfînta Biserică a lui Dumnezeu şi anatemizat 
Honoriu, care a fost cîndva papă al Vechii Rome, pentru 
ce am găsit scris de el lui Sergiu, unde el a urmat în toate 
privinţele viziunea acestuia din urmă şi a confirmat învă¬ 
ţăturile sale hulitoare”. în edictul care însoţeşte hotă- 
rîrile, împăratul îl anatemizează pe Honoriu ca „însoţitor 
în erezie al acestor oameni în toate privinţele, însoţitor 

(cruvSpopoţ) şi susţinător al ereziei lor”. Astfel a fost înţe¬ 
leasă hotărîrea conciliului şi de către apuseni. Parafra- 
zînd, papa Leon al II-lea îi enumera pe întemeietorii mono- 
telismului şi apoi adăuga: „Şi împreună cu ei, Honoriu al 
Romei, care a consimţit la macularea neîntinatei reguli a 
tradiţiei apostolice, pe care a primit-o de la predecesorii 
săi” {qui immaculatam apostolicae traditionis regulam, 
quam a praedecessoribus suis accepit, maculări co nsensit). 
Intr-o altă scrisoare, Leon îl acuza pe Honoriu chiar de „a 
fî încercat să submineze neîntinata credinţă prin cumplita 
sa trădare” în loc „să aducă strălucire acestei Biserici 
apostolice prin învăţătura tradiţiei apostolice”; aşa se 
poate interpreta, în orice caz, textul latinesc revizuit. 
Varianta grecească a textului revizuit moderează acuzaţia 
limitîndu-se la reproşul de a fî cedat în faţa ereticilor, 
ceea ce ar fî în concordanţă cu versiunea acuzaţiei dintr-o 
altă scrisoare în latină, în care Honoriu era blamat pentru 
„că nu a stins flacăra dogmei eretice de la bun început, 
aşa cum îi cerea datoria autorităţii sale apostolice, ba, 
mai mult, a încurajat-o prin neglijenţa sa”. Jurnalul ponti¬ 
filor romani, scris la o dată incertă, recunoştea, de aseme¬ 
nea, că papa Honoriu „a ajutat la aţîţarea afirmaţiilor 
eronate” ale monotelismului. Chiar şi în perioada despre 
care vorbim, în secolele al IX-lea şi al Xl-lea, Honoriu era 
menţionat de polemiştii împotriva Răsăritului printre cei 
condamnaţi pentru monotelism. 

De-a lungul Evului Mediu, a fost descoperit în Apus, 
un mitic „călugăr Honoriu”, care ar fî fost cel condamnat 
la Constantinopol, ca să fîe cruţată Roma Veche de situaţia 
jenantă de a fi avut un eretic în scaunul său. Această 
situaţie neplăcută era rezolvată de obicei, probabil, prin 
simpla omisiune a lui Honoriu din catalogul ereticilor 
anatemizaţi pentru monotelism. Această operaţie a înce¬ 
put deja cu papa Martin I, a cărui enciclică despre mono¬ 
telism îi condamna pe Teodor din Pharan, Pyrrhus din 
Constantinopol şi pe alţi eretici, dar pe Honoriu nici măcar 
nu-1 menţiona. Cînd Agaton, succesorul lui Martin şi al 
lui Honoriu, trimitea Conciliului de la Constantinopol un 
catalog al ereticilor, numele lui Honoriu nu apărea în el, 
ci doar fraza: „şi cei ce sînt de acord cu aceştia”. In pro¬ 
priul său catalog al ereticilor monoteliţi, Fotie l-a inclus, 
bineînţeles, şi pe Honoriu, la fel ca şi pe Sergiu, patriarhul 
Noii Rome, dar nu şi pe Pyrrhus, succesorul lui Sergiu. 
împăciuitorul patriarh al Antiohiei, Petru al IlI-lea, din 
secolul al Xl-lea, a procedat în felul următor : în scrisoarea 

sa de întronizare către colegul său din Ierusalim, el îi 
condamnă pe „Sergiu şi Pyrrhus şi Pavel şi Honoriu al 
Vechii Rome, nătîngi la minte”, în timp ce, într-o scrisoare 
similară către papă, el îi menţionează doar pe primii trei. 
Includerea numelui lui Honoriu sau omiterea sa erau, 
evident, importante, nu din pricina persoanei sale, ci a 
scaunului papal. Pretenţiile de ortodoxie impecabilă ale 
Vechii Rome trebuiau să fie în acord cu faptele istorice, 
dacă se constata că Honoriu f usese eretic. De aceea, Martin 
putea să-i condamne, fără excepţie, ca „duşmani şi adver¬ 
sari ai Bisericii catolice şi apostolice a lui Dumnezeu, pe 
toţi cei ce afirmă în van o fire sau o voinţă sau o lucrare a 
dumnezeirii şi omenităţii lui Hristos sau care nu măr¬ 
turisesc nici una”, şi totuşi, în acelaşi timp, să nu-1 includă 
în lista celor care comiseseră astfel de greşeli şi pe Honoriu, 
chiar dacă acesta, neîndoielnic, greşise. Martin putea să 
declare că „noi, pontifii acestui scaun apostolic, nu am 
permis acestora să-şi împrăştie [eroarea] sau să fure 
comoara credinţei”. 

Dincolo de cazul lui Honoriu, afirmaţia papei Martin 
cu privire la Vechea Romă era confirmată de documente, 
în controversa hristologică din secolul al Vll-lea, ca şi în 
cea din secolul al V-lea, ea fusese „stîlpul ortodoxiei” şi 
reprezentanţi ai creştinătăţii neapusene au salutat-o ca 
atare. Chiar şi Maurus, arhiepiscopul Ravennei, care se 
lupta pentru independenţa scaunului său faţă de scaunul 
Romei, declara că „în problemele aflate acum în discuţie, 
care sînt propuneri contrare hotărîrilor Părinţilor orto¬ 
docşi, eu nu cred altfel decît cum învaţă doctrina voastră 
apostolică şi Biserica ortodoxă [a Romei]”, împotriva doc¬ 
trinei „apărate de Pyrrhus, episcopul Constantinopolului”. 
Egumenii şi preoţii greci care rămîneau credincioşi doc¬ 
trinei ortodoxe în opoziţie cu monotelismul apelau la Vechea 
Romă ca la „scaunul apostolic principal”. Sofronie al 
Ierusalimului spunea că „putem peregrina de la un capăt 
pînă la celălalt al pămîntului pînă să ajungem la scaunul 
apostolic, unde temeiurile dogmelor ortodoxe rezistă”. După 
cel de-al III-lea Conciliu de la Constantinopol, împăratul 
bizantin Constantin Pogonat dădea glas admiraţiei sale 
pentru „dirijorul corului apostolic, Petru, ocupantul primu¬ 
lui scaun, care învaţă teologia despre taina mîntuirii cu 
ochi îngăduitori”. într-o scrisoare către Agaton, însuşi 
conciliul menţionat recunoştea primatul scaunului [Romei] 
şi sublinia conducerea sa ca fiind cea a unui „înţelept... 
medic”, care vindecase boala Bisericii cu „leacurile sale 

ortodoxe”. Conciliul aducea aceeaşi mărturie despre Vechea 
Romă în scrisorile sale către împăratul Noii Rome. Măr¬ 
turia era coroborată cu cea a altor prelaţi şi teologi răsă- 
riteni. Ceea ce a hotărît Roma împotriva monotelismului, 
în 649 şi, din nou, în 680, a fost ceea ce a hotărît Biserica 
ortodoxă, catolică şi ecumenică, întrunită în conciliu, în 
681. Petru mai vorbea încă prin gura papei. 

Apelul la Vechea Romă a devenit, de asemenea, un 
factor important în controversa iconoclastă. Ar fî posibil 
să se adune declaraţii de la principalii apărători ai icoa¬ 
nelor, în care primatul şi ortodoxia Romei erau afirmate, 
aşa cum, atunci cînd Nichifor, de pildă, în apologia sa în 
favoarea icoanelor, afirma că, fără Roma, o dogmă „nu 
poate dobîndi aprobarea şi nici acceptul practic”. Cea mai 
explicită afirmaţie de acest fel venea, pentru raţiuni legate 
de biografia sa nu mai puţin decît de teologia sa, de la Teodor 
Studitul; dar este esenţial să reţinem că, în timp ce „în 
conştiinţa lui Teodor, scaunul roman avea un loc special 
printre celelalte patriarhate”, totuşi, „Teodor şi adepţii 
săi nu aduc nimic nou în această privinţă pentru Biserica 
răsăriteană”. Căci chiar dacă uneori Teodor contesta auto¬ 
ritatea universală a Romei, în special înaintea conflictului 
asupra icoanelor, rezolvarea acestui conflict îi dădea oca¬ 
zia să citeze, ca autoritate, tradiţia scrisă şi nescrisă a 
Bisericii, ca fiind asigurată de „acel scaun despre care 
Hristos spune : «Tu eşti Petru şi pe această piatră voi zidi 
Biserica mea şi nici porţile iadului nu o vor dărîma»”. Adre- 
sîndu-se într-o scrisore direct papei, el amintea: „Hristos, 
Dumnezeul nostru, ţi-a spus: „Şi tu, oarecînd, întorcîndu-te 
[lat. conversus ], întăreşte pe fraţii tăi!”. Iată, acesta este 
timpul şi acesta este locul... Pentru că ai cel mai înalt 
rang dintre toţi, ai puterea de la Dumnezeu, care ţi-a dat 
acest rang”. Scaunul Romei, scria el ceva mai tîrziu papei, 
a fost „de la început şi pînă acum, prin mila lui Dumnezeu, 
singurul ajutor în momente de criză... curatul şi ade¬ 
văratul izvor de ortodoxie... limanul clar şi lin pentru 
întreaga Biserică în orice furtună eretică”. 

Apelul lui Teodor către Roma pentru ajutor în criza 
iconoclastă nu era lipsit de cîteva aspecte curioase, căci 
poziţia Bisericii latine în problema icoanelor nu ţinuse 
nicidecum pasul cu situaţia din Imperiul Bizantin. De 
pildă, apărînd justeţea icoanelor în biserici, îndemnurile 
lui Grigorie I în această privinţă se mulţumeau să subli¬ 
nieze valoarea didactică a acestora. Declaraţia lui Grigorie 
referitor la icoane a rămas normativă în Apus timp de 

secole. Sprijinindu-se pe autoritatea lui Grigorie şi a altora, 
ocupantul scaunului lui Petru din timpul controversei 
iconoclaste respingea acuzaţia că închinarea la icoane ar 
fi idolatrie ; „dar, în Bizanţ, lucrurile ajunseseră în punctul 
în care atît iconoclaştii, cît şi iconodulii îşi întemeiau 
teoriile pe hristologie”. Atît de şocantă era diferenţa dintre 
Răsărit şi Apus, încît traducătorul grec al scrisorii papei 
şi-a asumat libertatea să adauge cuvintele : „Şi prin ele 
licoanelej, ei [cei care le privesc] sînt înălţaţi la credinţă 
şi la amintirea iconomiei Domnului nostru, Iisus Hristos”. 
Decalajul teologic nu a condus, în acest caz, aşa cum s-a 
întîmplat în cazul lui Honoriu, la declaraţii doctrinare în 
care naivitatea să devină sursă de erezie. Scrisoarea papei 
Adrian către Carol cel Mare, referitoare la icoane, arată 
însă că ar fi o exagerare istorică grosolană să se susţină 
că, în timpul disputei iconoclaste, şi mai ales, în faza 
hristologică a acestui conflict, Biserica Romei a manifestat 
în fapt un fel de abilitate de îndrumător doctrinar care, în 
teorie - în teoria Teodorei 1 şi a Romei - era de datoria 
acesteia din urmă. Reacţia teologilor lui Carol cel Mare 
(la care ne vom întoarce în următorul volum) faţă de cultul 
icoanelor dovedea o profundă diferenţă de spirit între 
Răsăritul grec şi Apusul latin. Regele însuşi făcea comen¬ 
tarii cum ar fi apostila „Perfect!”, pusă pe declaraţia din 
Cărţile caroline, conform căreia „noi nu respingem... icoa¬ 
nele, ci venerarea lor... superstiţioasă”. 

Aşadar, în timpul conflictului dintre Vechea şi Noua 
Romă, în ultima treime a secolului al IX-lea, modelul 
deferenţei răsăritenilor faţă de Roma (devenită şi mai 
expresivă în limbajul curţii bizantine) fusese deja fixat, 
împrejurările istorice erau de natură să încurajeze, atît 
în Răsărit, cît şi în Apus, pretenţiile occidentale, dar ele 
încurajau şi rezistenţa răsăriteană faţă de asemenea pre¬ 
tenţii. Contrastul dintre palmaresul celor două scaune în 
ce priveşte ortodoxia dogmatică devenea o problemă dog¬ 
matică. Unul dintre cele mai timpurii tratate apusene 
„împotriva erorilor grecilor” îşi prefaţa compilaţi a de citate 
patristice - o lucrare „extrem de slabă”, de altfel, - cu 
observaţia că „generaţiile de vipere, adică de iniţiatori ai 
dogmelor false au apărut tocmai din zonele aflate sub 
hegemonia bizantină, şi nu dintre cei ce trăiesc sub juris¬ 
dicţie romană”. Este regretabil - spune autorul - că scaunul 
constantinopolitan, tocmai cel care încearcă acum să-şi 

1. împărăteasa Bizanţului (n. tr.). 

afirme superioritatea faţă de alţii, a avut cîndva întîi- 
stătători eretici; pe cînd, dimpotrivă, „mulţumită îndru¬ 
mării lui Dumnezeu, în scaunul roman nu s-a petrecut 
niciodată o asemenea ruşine, ca vreun eretic să ajungă la 
cîrma lui”. 

Această identificare a Constantinopolului cu o sursă 
de erezii se regăseşte mergînd înapoi pînă la Grigorie cel 
Mare, dar, începînd cu secolul al IX-lea, capătă o nouă 
valoare în arsenalul apusean. în a sa apologie a Apusului 
din secolul al X-lea, legatul Liutprand din Cremona îi 
spunea împăratului bizantin că „toate ereziile au pornit 
de la voi şi au înflorit printre voi, în schimb de către noi, 
adică de apuseni, au fost înghiţite şi omorîte”. în secolul 
al Xl-lea, cînd controversa a ajuns la apogeu, Humbert 
trasa acelaşi contrast între Roma, care, „întemeiată de 
către cel dintîi dintre apostoli pe însăşi piatra cea din 
capul unghiului, [adică] pe Iisus Hristos, nu a cedat nicio¬ 
dată vreunei erezii”, şi Constantinopol, „acea Biserică pe 
care Arie a corupt-o, Macedonie a prostituat-o, care a dat 
naştere şi a hrănit generaţii de vipere, şi anume, Nestorie, 
Eutihie, monoteliţii, teopasiţii şi restul ereticilor pesti¬ 
lenţiali”. Alte scaune au suferit nauf'ragii; „numai corabia 
lui Petru”, nu. 

Explicaţia acestei performanţe a Vechii Rome ca „izvor 
de ortodoxie” nu era greu de găsit. Ea consta în promi¬ 
siunea şi împuternicirea dată de Hristos lui Petru şi, prin 
el, succesorilor lui: „Şi eu îţi zic ţie, că tu eşti Petru şi pe 
această piatră voi zidi Biserica Mea şi porţile iadului nu o 
vor birui. Şi îţi voi da cheile împărăţiei cerurilor şi orice vei 
lega pe pămînt va fi legat şi în ceruri, şi orice vei dezlega 
pe pămînt va fi dezlegat şi în ceruri”. împuternicirea şi 
făgăduinţa însemnau, cel puţin, aşa cum spusese Maxim, 
că scaunul lui Petru avea „cheile credinţei şi mărturisirii 
ortodoxe a lui [HristosJ”. La fel ca şi o mare parte a tradiţiei 
răsăritene, Maxim „socoteşte astfel doar puterea cheilor 
şi îi dă sensul de mărturisire a credinţei. în virtutea acestei 
puteri, papa hotărăşte cu privire la ortodoxie şi erezie, 
deschide porţile Bisericii adevăraţilor credincioşi, dar le 
închide pentru apostaţi. în acest sens, leagă el şi dezleagă”. 
Şi totuşi, o asemenea recunoaştere a ortodoxiei romane, 
oricît de esenţială era, nu constituia, în opinia reprezentan¬ 
ţilor Bisericii latine, o interpretare potrivită a făgăduin¬ 
ţei lui Hristos. Acea promisiune stabilea anumite condiţii 
care aveau să asigure apărare a Bisericii împotriva porţilor 
iadului: Biserica, întreaga Biserică trebuia zidită pe piatră. 

întemeierea organizării apostolice 

Acea piatră era Petru. Ca să fîe zidită pe piatră, Biserica 
trebuia să arate că se află în succesiunea lui Petru şi că 
este moştenitoarea făgăduinţelor făcute acestuia. Mai mult, 
toate părţile erau de acord că această succesiune aparţine 
Bisericii ca instituţie. Dreapta credinţă şi corecta învă¬ 
ţătură puteau fî realizate şi menţinute numai în interiorul 
unei structuri potrivite: pentru ca Biserica să fîe apos¬ 
tolică în doctrină, trebuia să fîe apostolică şi în organizare. 
Din cele mai vechi timpuri, existenţa unei organizări epis¬ 
copale, presupusă a deţine succesiunea neîntreruptă de 
la apostoli, era socotită unul dintre criteriile continuităţii 
apostolice, alături de autoritatea canonului Scripturii şi 
de regula simbolului de credinţă. A existat, bineînţeles, 
un aspect pragmatic şi chiar politic al structurii Bisericii, 
dar problemele de jurisdicţie au devenit (sau erau) pro¬ 
bleme de teologie, pentru că Hristos zidise Biserica pe 
Petru — piatra - şi garantase protecţia împotriva porţilor 
iadului numai acelei Biserici care putea să susţină în mod 
legitim această întemeiere a rînduielii apostolice. 

Aşadar, în secolul al IX-lea, lupta dintre Roma şi Con- 
stantinopol pentru încreştinarea Moraviei şi a Bulgariei 
nu era doar o chestiune de jurisdicţie, ci şi una teologică. 
„Pentru Constantinopol era imposibil să nu recunoască 
faptul că alianţa politică a [ţarului bulgar] Boris cu [împă- 
ratul francilor] Ludovic putea avea drept consecinţe pro¬ 
babile botezarea naţiunii bulgare de către Biserica romană 
şi să nu prevadă consecinţele acestui lucru pentru Imperiul 
răsăritean şi, mai ales, pentru Biserica din Constantinopol 
în conflictele ei cu papa de la Roma, care, în prima sa 
scrisoare către [împăratul bizantin] Mihail al III-lea, îşi 
proclama deja autoritatea bisericească asupra tuturor pro¬ 
vinciilor din Peninsula Balcanică”. Cînd papa Nicolae I se 
adresa lui Mihail al III-lea în legătură cu autoritatea lui 
bisericească, el îşi începea scrisoarea cu afirmaţia că Hristos, 
prin cuvintele spuse lui Petru, a conferit întîietate scaunu¬ 
lui Romei. Nu era însă evident, mai ales pentru Constan¬ 
tinopol, că această întîietate aducea cu ea automat şi o 
jurisdicţie romană asupra neamurilor slave. După ce a 
fost convertită de misionari trimişi de la Constantinopol 
(Chirii şi Metodie), Moravia trecea sub jurisdicţie apu¬ 
seană, în timp ce Bulgaria, după negocieri cu Roma, rămînea 
totuşi răsăriteană în organizarea ei. Dar arbitrarea cu 

motive istorice a acestei dispute jurisdicţionale nu a reuşit 
să rezolve controversa doctrinară. Chiar dacă pretenţia 
papei asupra Bulgariei nu a fost recunoscută, în actele 
scaunului roman, temeiul acestei pretenţii rămîneau cuvin¬ 
tele lui Hristos adresate lui Petru. 

Exegeza acestor cuvinte şi aplicarea lor la organizarea 
creştinismului răsăritean şi a celui apusean era o pro¬ 
blemă imposibil de evitat pentru teologii oricărei tradiţii. 
Chiar şi monofiziţii şi nestorienii, care se anatemizau nu 
numai unii pe alţii, ci anatemizau şi Roma şi Constan- 
tinopolul, trebuiau să explice semnificaţia acestor cuvinte. 
Monofizitul Timotei Elur, în declaraţia sa de respingere a 
hotărîrilor Calcedonului, le explica în sensul că, odată 
conferită sfinţilor, credinţa nu mai cade cu vîrsta şi nici 
nu se schimbă cu timpul, pentru că a fost „zidită pe teme¬ 
lia neclintită, cu alte cuvinte, pe Hristos, iar porţile iadu¬ 
lui nu o vor birui”. Un alt teolog monofizit cita de ase¬ 
menea aceste cuvinte fără referire la Roma, de fapt fără 
referire la Petru, cu anumită aplicare la Antiohia. Un 
grup de episcopi monofiziţi, avînd în minte, probabil, tot 
Antiohia, trasa linia succesiunii „de la Petru, cel dintîi 
din divina companie a apostolilor pînă la Sever”. în această 
privinţă, ca şi în puţine altele, nestorienii erau de acord 
cu monofiziţii, identifîcînd „piatra” nu cu persoana lui 
Petru, şi cu atît mai puţin cu cea a succesorilor săi de la 
Roma, ci cu mărturisirea sa de credinţă. Timotei I vorbea 
de „piatra mărturisirii noastre, pe care Domnul a promis 
să zidească Biserica Sa”. Babai vorbea de Biserica „zidită 
pe credinţa... piatră”, şi apoi cita cuvintele lui Petru. El 
declara că „Biserica lui Hristos, a cărei temelie este zidită 
pe piatra lui Petru, mărturiseşte astfel” şi adaugă apoi o 
definiţie a unirii dintre divin şi uman în Hristos, ca una 
care nu era nici a firii şi nici a ipostasului, ci a voinţei şi 
a persoanei. El vedea chiar în Teodor de Mopsuestia pe 
unul „care zideşte trainic şi... corect pe temelia lui Petru”. 

Cea mai mare importanţă a exegezei textului de la 
Matei 16,18 pentru istoria creştinătăţii răsăritene constă 
în interpretarea grecească a pasajului împotriva pre¬ 
tenţiilor latine întemeiate pe el. Exegeza latină a textu¬ 
lui, reprezentată în această perioadă de lucrările lui 
Nicolae I, deducea din cuvintele lui Hristos autorizarea 
poziţiei unice a scaunului roman. în scrisoarea sa către 
Fotie, după citarea pasajului şi descrierea succesiunii scau¬ 
nului său de la Petru, Nicolae declara că „întreaga socie¬ 
tate a credincioşilor îşi caută doctrina la această sfîntă 

Biserică romană, capul tuturor Bisericilor”, şi că era deci 
responsabilitatea deosebită a papei de la Roma de a fî 
preocupat de ortodoxia doctrinară şi de bunăstarea gene¬ 
rală a tuturor celorlalte scaune din cuprinsul creştinătăţii, 
inclusiv Constantinopolul. Alte două texte deseori citate 
în legătură cu Matei 16,18 pentru a susţine pretenţia 
latinilor conţineau cuvintele lui Hristos adresate lui Petru 
de la Luca 22,32: „Iar Eu m-am rugat pentru tine ca să nu 
piară credinţa ta. Şi tu, oarecînd, întoreîndu-te, întăreşte 
pe fraţii tăi!” şi Ioan 21,17: „Paşte oile Mele!”. Aceste 
texte serveau drept explicitare a pericopei de la Matei, 
aşa îneît luate împreună cuvintele însemnau că „cel ce 
primeşte pe cei ce sînt de acord cu noi ne primeşte pe noi, 
şi prin noi pe cel dintîi dintre apostoli, şi prin el, pe 
Hristos. Aşadar, depinde de noi să-i convertim pe cei ce 
greşesc, de vreme ce mulţi s-au năpustit asupra noastră 
ca să ia locul primului păstor”, căruia Hristos i-a spus 
aceste cuvinte, ca şi cele despre piatră. 

Teologii greci aveau tendinţa să folosească aceste cuvinte 
cu mai puţină precizie. Maxim se numea pe sine „fîu 
adevărat al sfintei, catolice şi apostolice Biserici a lui 
Dumnezeu, una întemeiată pe mărturisirea pioasă, pe 
care gurile rele ale ereticilor, deschise precum porţile 
iadului, nu o vor birui”. Identificarea porţilor iadului cu 
marile erezii ale secolelor al II-lea, al III-lea şi al IV-lea 
era general acceptată. împotriva acestor porţi ale iadului 
s-au luptat cu succes, avînd autoritatea cuvîntului lui 
Dumnezeu, nu numai apostolul Petru, ci toţi apostolii, 
mai ales Ioan. într-adevăr, puterea cheilor, conferită lui 
Petru de către Hristos la Matei 16,19, nu a fost limitată la 
el sau la succesorii săi pe scaunul Vechii Rome; toţi episco¬ 
pii credincioşi ai Bisericii erau urmaşi şi succesori ai lui 
Petru. Ei aveau acest statut ca susţinători ai mărturisirii 
lui Petru, de la Matei 16,16: „Tu eşti Hristos, Fiul Dumne¬ 
zeului celui viu”. Atacînd făgăduinţa făcută de Hristos în 
următoarele versete, după această mărturisire, credin¬ 
cioşii ortodocşi erau povăţuiţi astfel: „să alergăm spre 
credinţa... acestei pietre neclintite... şi să credem că Hristos 
este şi Dumnezeu şi om”. Temelia de neclintit a Bisericii 
reprezintă piatra care este Hristos, dar, în acelaşi timp, 
Petru ar putea fî numit „temelia şi suportul credinţei 
noastre”. El era numit astfel pentru mărturisirea care era 
repetată de toţi credincioşii. Afirmaţia tăioasă dintr-un 
tratat atribuit în mod f als lui Fotie, că piatra din făgăduinţa 
lui Hristos era mărturisirea lui Petru şi nu persoana lui, 

reprezenta o extensie cu caracter polemic a acestei ten¬ 
dinţe generale a grecilor. 

Şi totuşi, primatul lui Petru printre apostoli şi identi¬ 
ficarea primatului său cu cel al Romei erau prea bine 
statornicite în tradiţia ortodoxă a Răsăritului şi a Apusului 
pentru a putea fi uşor negate. Cuvintele cu care începea 
Doctrina Părinţilor erau: „Cuvintele Sfîntului Petru, cori¬ 
feul apostolilor, din Clementine" (care erau fără îndoială 
apocrife). Pentru Maxim, Petru era capul apostolilor, marele 
întemeietor al Bisericii. Cînd a apărut un conflict între 
apostolul Pavel şi Biserica din Ierusalim, el a fost aplanat 
nu de Pavel sau Barnaba, ci de „conciliul apostolilor, 
căruia Mar Petru îi era cap şi conducător”. Aşadar Petru 
era temelia Bisericii, aşa îneît oricine credea aşa cum 
credea el, nu se putea rătăci. Dar pentru cei mai mulţi 
teologi greci, Petru era mai presus de toate „şeful teolo¬ 
gilor”, din pricina mărturisirii sale. Toate titlurile prima¬ 
tului, cum ar fî „temelie” şi „bază” şi „conducător al uceni¬ 
cilor”, îi sînt atribuite în calitate de teolog al Treimii. 
Biserica trebuia zidită pe stîncă, pe Hristos — piatra cea 
din capul unghiului, pe care Petru, în calitate de corifeu 
al ucenicilor Logosului, fusese de asemenea zidit - „zidit, 
adică pe sfintele şi dumnezeieştile dogme”. Primatul apar¬ 
ţinea lui Petru pe baza mărturisirii sale şi cei ce îl mărtu¬ 
riseau pe Hristos ca Fiu al Dumnezeului celui viu, aşa 
cum făcuse Petru, erau beneficiarii făgăduinţei că porţile 
iadului nu vor birui Biserica zidită pe piatră. 

Primatul Romei era, de asemenea, un dar al acelei 
făgăduinţe şi un corolar al acelei mărturisiri. Toţi recu¬ 
nosc - scria Maxim - „mărturisirea şi credinţa ei La Romei - 
n. tr.] ...în sfintele dogme ale Părinţilor” şi în conciliile 
ecumenice. Cuvinte ca cele adresate de Hristos lui Petru 
din Luca 22,32 „nu se referă la Mar Petru şi la apostolii, ci 
la cei ce ocupă poziţia oficială a lui Mar Petru, care este în 
Roma, şi poziţiile oficiale ale apostolilor”. Fiecare îşi adu¬ 
cea omagiul realizărilor scaunului lui Petru, în apărarea 
şi definirea credinţei ortodoxe, şi îşi afirma dorinţa de „a 
fî de acord în teologie cu cel dintîi păstor al lumii”, epis¬ 
copul Romei. Cu riscul de a simplifica prea mult, am putea 
spune că, pentru Răsărit, papa era primul între episcopi 
pentru că era ortodox, în vreme ce pentru Apus el era 
ortodox pentru că era primul între episcopi şi aşa va fî 
mereu. Apărătorii poziţiei apusene aminteau sprijinul 
Romei pentru ortodoxie în Răsărit, în vremea cînd con¬ 
ducătorii din Răsăritul bisericesc şi laic se împotriviseră 

adevăratei credinţe, cum s-a întîmplat pe vremea lui 
Atanasie, Ioan Gură de Aur şi Flavian. Nicolae afirma că 
„sfînta Biserică a Romei, prin binecuvîntatul Petru, capul 
apostolilor, care a moştenit dreptul de a-şi asuma prima¬ 
tul asupra Bisericii chiar din gura Domnului, este capul 
tuturor Bisericilor”. Ele trebuiau să caute şi să urmeze 
îndrumarea Romei în doctrină şi practică. Apărătorii Romei 
împotriva grecilor susţineau că autoritatea acesteia are 
întîietatefaţă de celelalte Biserici, aşaîncît pontiful roman 
este capul tuturor episcopilor, iar judecata sa determină 
ce trebuie stabilit în treburile Bisericilor. Pentru acest 
motiv, toate Bisericile din lume trebuie să privească înspre 
Roma, care începuse să fie numită, în mod tradiţional, 
„scaunul apostolic”, într-un sens special. 

De-a lungul celei mai mari părţi a istoriei lor timpurii, 
teologii răsăriteni „au aplicat titlul «apostolic» doar la 
propriile lor scaune”, căci „în general, ideea de aposto- 
licitate nu dobîndise încă importanţă pentru ei” înainte 
de ultima parte a secolului al V-lea sau chiar mai tîrziu. 
Argumentul în favoarea primatului roman pornind de la 
temelia lui Petru avea doar o forţă limitată. Aşa după 
cum recunoscuse însuşi Grigorie cel Mare, Petru fusese şi 
în Alexandria, şi în Antiohia. Polemiştii răsăriteni făceau 
uneori referire la această împrejurare, amintind că Petru 
fusese în Antiohia înainte de a veni la Roma, aşa încît 
Antiohia ar putea pretinde întîietatea şi primatul. înainte 
de a veni la Roma, Petru fusese episcop al Antiohiei timp 
de opt ani, iar dacă Roma pretinde primatul din cauza 
şefiei asupra apostolilor deţinută de Petru, Antiohia 
avea motive mai întemeiate în acest sens, tot aşa cum 
avea şi Ierusalimul. Probabil că o asemenea pretenţie era 
exprimată atunci cînd un patriarh al Antiohiei din secolul 
al Xl-lea vorbea despre preocuparea sa în legătură cu 
motivul pentru care „marele urmaş al marelui Petru, păsto¬ 
rul Vechii Rome, a ajuns în schismă şi separare de dumne¬ 
zeiescul trup al Bisericilor”. 

Adevăratul rival al Vechii Rome, după cum sugerează 
chiar titlul, nu era Antiohia, ci Noua Romă. Pe lîngă 
motivele de rivalitate de ordin politic, juridic şi cultural, 
se mai adăuga o neînţelegere de ordin doctrinar, care 
ţinea de temeiurile originare ale primatului Romei. A 
ajuns Roma la această poziţie pentru că a fost fondată de 
Petru sau pentru că era capitala Imperiului Roman? în 
cunoscutul canon 28 al Conciliului de la Calcedon din 451, 
„Constantinopolului, care este Noua Romă”, i se acordau 

privilegii speciale, la fel ca cele ale Romei Vechi, pe temeiul 
că Vechea Romă primise poziţia sa în Biserică pentru că 
era cetate imperială. Pe baza acestui canon, avocaţii bizan¬ 
tini de mai tîrziu, cum ar fi teologul şi canonistul Nil 
Doxopatritul, din secolul al XH-lea, au afirmat că „ei [roma¬ 
nii] susţin greşit cînd spun că Roma şi-a cîştigat poziţia 
de onoare pe seama Sfîntului Petru. Vedeţi, acest canon 
al sfîntului conciliu spune că, întrucît Roma are autoritate 
imperială, are şi poziţia întîietăţii onorifice”. Aşadar, 
Constantinopolul ca Noua Romă, era al doilea numai faţă 
de Roma Veche. Petru, spunea el, venise „la Roma, care 
atunci era cetatea împărătească între toate cetăţile”, dar 
care nu mai avea acea poziţie. Bizantinii de mai tîrziu vor 
argumenta uneori că era o rămăşiţă a iudaismului să 
restrîngi harul lui Dumnezeu într-un loc anume şi că, în 
consecinţă, a aplica textul de la Matei 16,18 la Roma era 
o greşeală. Dar forma dură a atacului bizantin era teza că 
„patriarhul Constantinopolului este numit arhiepiscop al 
Noii Rome pentru că el a preluat privilegiile şi preroga¬ 
tivele Romei”. 

Nu este clar cînd anume şi-a făcut apariţia în teologia 
şi legea canonică bizantine această formă de atac. Prima 
referinţă sigură despre acest lucru nu provine din izvoare 
greceşti, ci dintr-un răspuns al papei la acuzaţiile răsă¬ 
ritene. „Grecii susţin şi se laudă”, acuza papa Nicolae, că 
„atunci cînd împăraţii s-au mutat din cetatea Romei la 
Constantinopol, s-a transferat şi primatul scaunului roman 
către Biserica din Constantinopol, iar Biserica Romei şi-a 
pierdut privilegiile odată cu onorurile imperiale”. Deşi 
această acuză era îndreptată contra lui Fotie şi a epis¬ 
tolelor şi tratatelor sale antiromane, se pare că nu există 
nici o evidenţă documentară că Nicolae ar fi spus aşa 
ceva. De aceea, „interpretarea acestui canon [de la Calcedon] 
pe care papa îl atribuie grecilor pare oarecum forţată, de 
vreme ce înainte de Nicolae, nici un grec nu-i dăduse 
vreodată un sens atît de radical”. Pe la începutul aceluiaşi 
secol, Nichifor afirmase că aceia care au moştenit noul 
nume de „romani” se bazau pe una şi aceeaşi temelie a 
credinţei ca şi reprezentanţii Vechii Rome, căci în Biserica 
lui Dumnezeu nu trebuie să existe „numărare prin pre¬ 
cedenţă”. Pentru el, Constantinopolul, Noua Romă, era 
„cetatea care acum prezidează şi poartă primatul, date 
fiind prerogativele sale imperiale”. Era de multă vreme 
obiceiul să se vorbească despre Constantinopol în termeni 
precum: „această sfîntă cetate a lui Hristos Dumnezeul 

nostru” şi despre patriarh ca despre „cel ce conduce 
ochiul universului”; dar, aparent, în conflictele din seco¬ 
lele al Xl-lea şi al Xll-lea, unii reprezentanţi ai Noii Rome 
au avansat teoria că Vechea Romă îşi pierduse întîietatea 
în favoarea noii capitale. 

Reprezentanţii Vechii Rome refuzau să accepte ase¬ 
menea teorii. Florilegiul de citate patristice compilate în 
secolul al IX-lea de către Aeneas din Paris împotriva gre¬ 
cilor cuprindea o declaraţie a unui papă dintr-o perioadă 
mai timpurie, care spunea că cetatea Constantinopolului, 
care nu avea nici măcar rang mitropolitan în Biserică, 
n-ar putea pretinde o poziţie mai înaltă pe baza statutului 
de cetate imperială, căci „puterea împărăţiei acestei lumi 
este una, iar împărţirea rangurilor în Biserică, cu totul 
altceva”. Papa Nicolae îi arăta lui Fotie că Biserica din 
Constantinopol a depins în mod obişnuit de Roma pentru 
stabilitatea şi fermitatea ei doctrinară. Pe această bază, 
el şi-a îngăduit să interzică şi să anuleze alegerea lui 
Fotie în scaunul patriarhal, socotind-o nevalidă, folosind 
autoritatea pe care o deţinuseră dintotdeauna înaintaşii 
săi. Aşa cum declara Liutprand, un secol mai tîrziu, în 
timpul vizitei sale la Constantinopol, Constantin înte- 
meiase într-adevăr Noua Romă, dar el dăruise multe teri¬ 
torii, atît apusene, cît şi răsăritene, Vechii Rome. Aşadar, 
Biserica din Constantinopol era încă supusă celei din Roma, 
după cum reieşea din faptul că episcopul Constantinopo¬ 
lului nu purta pallium 1 decît cu permisiunea papei de la 
Roma. Varianta apuseană a organizării apostolice, prin 
contrast cu cea răsăriteană, devenise clar o formă de 
monarhie pe vremea ciocnirii dintre Vechea Romă şi Noua 
Romă, în secolul al IX-lea. 

Varianta răsăriteană, în pofida unor declaraţii exa¬ 
gerate pe care le-am examinat, nu era monarhia Noii 
Rome în locul celeia a Vechii Rome, ci doctrina pentarhiei. 
Această doctrină s-a impus atenţiei în schisma din secolul 
al Xl-lea, dar elementele ei de bază fuseseră prezente 


1. Pallium (pl. Pallia) - veşmînt bisericesc catolic sub formă de 
fişie de lină albă ornată cu şase cruci negre de tafta, semn dis¬ 
tinctiv al arhiepiscopilor, pe care papa îl acordă cu titlu personal 
şi onorific. Este corespondentul omoforului ortodox. Atestat în 
Răsărit încă din secolul al IV-lea, era purtat aici de toţi arhie¬ 
reii, fiind dăruit de împăraţi, ca semn al demnităţii episcopale. 
Se confecţionează din lină sau mătase brodată cu fîr de aur sau 
de argint şi este împodobit la mijloc cu o iconiţă în formă de 
medalion (n. tr.). 

mult mai devreme. Pentarhia este teoria conform căreia 
organizarea apostolică a creştinătăţii ar fi menţinută prin 
cooperarea celor cinci scaune patriarhale: Roma, Con- 
stantinopol, Ierusalim, Antiohia şi Alexandria. Citind 
cuvintele lui Hristos din Matei 16,18-19, Tfeodor Studitul 
întreba: „Cine sînt cei cărora li s-a dat această poruncă? 
Apostolii şi urmaşii lor. Şi cine sînt succesorii lor? Cel ce 
ocupă tronul Romei, care este primul; cel ce ocupă tronul 
Constantinopolului, care este al doilea; şi, după ei, cei 
care ocupă tronurile Alexandriei, Antiohiei şi Ierusalimului. 
Aceasta este autoritatea pentarhică (ncvTaKopu^oq) în 
Biserică; aceştia [patriarhii] au jurisdicţie asupra dum¬ 
nezeieştilor dogme”. Chiar şi mai devreme, Codul lui 
Iustinian făcea referire la cei cinci patriarhi „ai întregului 
univers”, iar al Treilea Conciliu de la Constantinopol din 
680-681 a trimis definiţiile sale dogmatice „celor cinci 
tronuri patriarhale”. 

Poziţia răsăriteană asupra patriarhatului avea în vedere 
reliefarea doctrinei pentarhiei. Patriarhul Antiohiei subli¬ 
nia că, în sensul strict al titlului de „patriarh”, titlul de 
„papă” este cel mai potrivit pentru patriarhul Romei, ca şi 
pentru cei ai Alexandriei şi Ierusalimului, în timp ce patriar¬ 
hul de la Constantinopol poartă titlul de „arhiepiscop”. 
Dintre cei cinci, numai cel ce ocupă scaunul Antiohiei ar 
trebui numit, strict vorbind, „patriarh”. Dar, chiar şi acesta 
trebuia să observe că există şi un „patriarh” al Veneţiei, 
chiar dacă nu un patriarh la fel cu cei cinci. Autoritatea 
patriarhală era pusă de acord cu structura autorităţii 
apostolice şi patristice prin teza că Sfîntul Duh, care a 
vorbit prin profeţi, apoi prin apostoli şi, în final, prin 
Părinţii Bisericii, „i-a instituit acum pe patriarhi drept 
conducători ai lumii”. Această structură a autorităţii, trecută 
şi prezentă, constituie „tradiţia universală validă şi doc¬ 
trina marilor scaune patriarhale”, pe care nimeni, nici 
măcar un ocupant al unuia dintre cele mai importante 
scaune, nu are dreptul s-o contrazică. De aici, Nichifor, 
după ce omagiază poziţia specială a Romei, continuă 
afîrmînd imediat autoritatea comună a patriarhilor. Con¬ 
sensul şi reprezentarea lor erau necesare pentru ca un 
conciliu să fîe legitim. Conciliul iconoclast din 754, de 
pildă, nu poate fi numit ecumenic sau măcar legitim, 
deoarece, în pofida implicării patriarhului Constantinopo¬ 
lului, patriarhii Romei, Alexandriei, Antiohiei şi Ierusalimu¬ 
lui nu fuseseră reprezentaţi şi nu au acceptat hotărîrile 
acestuia. In preajma conciliilor sau în perioada dintre ele, 

disputele aveau să fîe trimise către „prea binecredincioşii 
noştri împăraţi şi către preasfinţii patriarhi, cel de la 
Roma şi cel de la Constantinopol”. Fotie accepta un anu¬ 
mit primat al Romei, dar insista asupra faptului că el 
trebuie să „se armonizeze şi să fîe de acord cu celelalte 
patru scaune arhiereşti”. 

A apărut o teorie interesantă, şi anume, că există cinci 
patriarhate pentru că există cinci simţuri. Dar în explica¬ 
rea acestei teorii, fîe se refuza să se specifice „ce simţ îi 
revenea fiecărui patriarh” şi, prin aceasta, se evita ches¬ 
tiunea primatului, fîe se susţinea, cum făcea Apusul, că, 
deşi sănătatea trupului are nevoie de toate cele cinci sim¬ 
ţuri pentru a funcţiona, totuşi patriarhul Romei trebuia 
comparat cu văzul, pe temeiul că vederea „este primul 
între simţuri, mai vigilent decît [celelalte] şi este în legă¬ 
tură cu ele într-o mai mare măsură decît o fac celelalte 
între ele”. Pentru răsăriteni, această definiţie a prima¬ 
tului Romei era o negare a principiului pentarhiei, ceea 
ce însemna că nici un patriarh nu trebuia să se amestece 
în treburile interne ale vreunuia dintre celelalte patriar¬ 
hate. Bineînţeles, asta era exact ceea ce pretindea patriar¬ 
hul Romei că este dreptul şi datoria lui să facă. Aşa cum 
declara papa Nicolae, adresîndu-se patriarhilor Alexandriei, 
Antiohiei şi Ierusalimului în problema Constantinopolului, 
„prin autoritatea apostolică [ce ne-a fost dată - n. tr.], vă 
cerem şi vă poruncim” să fîţi de acord cu poziţia Romei. 
Pentru Biserica romană erau atunci tot cinci patriarhi, 
dar papa era diferit de ceilalţi în esenţă şi nu în rang, căci 
el putea acţiona pentru întreaga Biserică fără ei, în timp 
ce ei nu puteau acţiona fără el. Acesta era sensul cuvin¬ 
telor lui Hristos din Matei 16,18-19. Pentru Biserica greacă, 
dimpotrivă, aceste cuvinte însemnau, aşa cum spunea 
împăratul latinofîl Vasile Macedoneanul, că „Dumnezeu a 
aşezat Biserica Sa pe temelia celor cinci patriarhi şi a 
precizat în sfintele Sale Evanghelii că nu vor greşi nicio¬ 
dată cu toţii, pentru că sînt capii Bisericii”. 

O chestiune deosebit de sensibilă era relaţia dintre 
papă şi conciliul ecumenic ca arbitru al doctrinei şi prac¬ 
ticii Bisericii. în lumina dovezilor istorice, nimeni nu putea 
pretinde că Noua Romă fusese la fel de consecventă ca 
Vechea Romă în a susţine cu tărie standardele ortodoxiei 
şi nici că cei cinci patriarhi acţionînd împreună, le-au 
susţinut. Dar se putea afirma că atunci cînd, în primul 
veac, a fost nevoie să se analizeze o dispută, nici un 
apostol nu hotărîse răspunsul corect, ci problema fusese 

încredinţată unui conciliu apostolic, peste care prezidase 
Petru. Şi aşa avea să fie de-a lungul istoriei bisericeşti: 
Roma nu a luat în mod unilateral hotărîri care priveau 
Biserica în întregime, dar a prezidat, intr-adevăr, un con¬ 
ciliu apostolic. Acest principiu al conciliarităţii implica un 
consens al patriarhilor apostolici, analog celui realizat de 
apostoli înşişi la conciliul descris în capitolul 15 al Fap¬ 
telor Apostolilor. Stipularea faptului că nici un conciliu 
nu are a priori dreptul la legitimitate sau ecumenicitate 
împiedica orice încercare de a defini simplist adevăratul 
conciliu ca fiind cel care fusese convocat sau validat de 
scaunul Romei sau de oricare alt scaun. Cu atît mai puţin 
era îngăduită pretenţia de a se atribui scaunului Romei 
sau oricărui alt scaun funcţia legislativă care fusese isto¬ 
riceşte exercitată de concilii. Altfel, aşa cum spunea ironic 
Nichita al Nicomidiei: „Ce ne trebuie o cunoaştere a Scrip¬ 
turii sau un studiu al literaturii sau al disciplinei 
doctrinare a maeştrilor celei mai nobile desăvîrşiri a 
înţelepţilor greci ? Autoritatea pontifului roman, prin ea 
însăşi, anulează toate acestea... Să fie el singur episcop, 
stăpîn şi preceptor, să fie el singur responsabil, ca sin¬ 
gurul păstor bun, în faţa lui Dumnezeu pentru tot ceea ce 
i s-a încredinţat”. 

Conflictul între Răsărit şi Apus a izbucnit în secolul 
al IX-lea, în legătură cu relaţia dintre papă şi conciliu, 
din pricina statutului aşa-zisului al şaptelea conciliu ecu¬ 
menic, al doilea conciliu de la Niceea din 787, care încheiase 
prima fază a controversei iconoclaste. Parţial din cauza 
traducerii latine deformate a proceselor verbale şi parţial 
din cauza situaţiei politice din Apus, acest conciliu nu a 
fost recunoscut de Roma. Este „pseudoconciliul asupra 
icoanelor numit printre greci al Vll-lea conciliu ecume¬ 
nic”, în care nici una dintre părţi nu a avut dreptate ; mai 
mult, s-a ţinut „fără autoritatea scaunului apostolic nu cu 
mult timp înainte de vremurile noastre”. Iconoclaştii au 
greşit respingînd total cultul icoanelor, iar iconodulii acor- 
dîndu-le prea mare importanţă, dar amîndouă părţile au 
greşit ignorînd Roma. Chiar dacă nu a existat un act 
formal de aprobare nici în Răsărit, conciliuul era în general 
recunoscut ca fiind oficial. în consecinţă, Fotie exprima o 
viziune comună răsăriteană atunci cînd apăra autoritatea 
şi ecumenicitatea celui de-al „şaptelea” conciliu ecumenic. 
Apusul lansa regula că „conciliile universale sînt convocate 
special de către autoritatea scaunului apostolic” şi sus¬ 
ţinea că, fără disciplina impusă de controlul Romei, un 

conciliu nu putea păstra integritatea tradiţiei apostolice. 
Un papă dintr-o perioadă mai timpurie exprimase deja 
pretenţia că „scaunul apostolic şi-a exersat frecvent pute¬ 
rea... fără nici un conciliu precedent”, ca să afirme ce 
conciliu fals a condamnat şi să anatemizeze falsa doctrină, 
denunţată sau nu de un conciliu; şi această declaraţie era 
acum citată împotriva lui Fotie. 

Servea ca argument istoric şi faptul că conciliile nu 
erau de obicei convocate de episcopul Vechii Rome, ci de 
împăratul Noii Rome. Oricine îşi amintea că aşa a proce¬ 
dat Constantin I la Conciliul I de la Niceea şi Iustinian la 
Conciliul al II-lea de la Constantinopol, şi că ambii împăraţi 
au luat, de asemenea, parte la deliberările conciliilor; dar 
şi celelalte concilii au fost atît imperiale, cît şi ecumenice. 
Chiar dacă Apusul şi reprezentanţii săi au fost de acord 
cu acest aranjament, acest lucru reprezenta o viziune 
asupra rînduielii bisericeşti cu care ei nu erau în esenţă 
de acord. Chiar numirea lui Fotie ca patriarh şi depunerea 
predecesorilor săi era un amestec de neîngăduit al împă¬ 
ratului bizantin în administrarea Bisericii. Nu era de 
mirare dacă alte atacuri împotriva Bisericii şi cu deose¬ 
bire asupra scaunului roman veneau „de la cei... susţinuţi 
de puterea laică”. Şi totuşi, „nu este treaba împăraţilor, ci 
a episcopilor, să aibă dispute despre dogmele sacre şi 
despre liturghia Bisericii”. Episcopii răsăriteni erau corupţi 
pentru că acest aranjament făcuse Bisericile lor „tribu¬ 
tare” şi servile în dependenţa lor faţă de împărat. Tfeologii 
răsăriteni, mai ales în timpul conflictului asupra icoa¬ 
nelor, au avut ocazia să se plîngă de acest aranjament, 
dar aveau, de asemenea, motive să-şi amintească faptul 
că graţie autorităţii împăratului, mai exact a împărătesei, 
cultul icoanelor fusese restabilit de două ori. Cu mult 
înainte de dezbaterile iconoclaste, autoritatea împăratului 
fusese celebrată în ritualul şi literatura bizantină. El era, 
ca să cităm doar o afirmaţie din multe altele, „asemenea 
lui Dumnezeu, care este deasupra tuturor, pentru că el nu 
are pe nimeni mai sus decît el însuşi nicăieri pe pămînt”. 
Oricît de importante ar fî fost aceste declaraţii pentru 
gîndirea politică bizantină, în acest context, ele deveneau 
formulări de doctrină creştină şi chestiuni de dispută 
doctrinară cu Apusul. 

Şi totuşi, cele mai profunde probleme doctrinare pri¬ 
vitoare la întemeierea organizării bisericeşti erau cele 
legate de specificul caracterului catolic şi apostolic al Bise¬ 
ricii. Afirmaţia că Biserica este catolică şi apostolică - la 

fel cum este şi una sfîntă - ţinea de credinţa împărtăşită 
la început sfinţilor şi transmisă generaţiilor care au urmat; 
oricare ar fi fost diferenţele privitoare la cuvintele care 
le-au precedat în crezul de la Niceea, toţi erau de acord cu 
mărturisirea de credinţă în „una sfîntă, catolică şi apos¬ 
tolică Biserică”. Tbţi erau de acord şi asupra faptului că 
Biserica trebuia să fie catolică şi apostolică şi în structura 
ei instituţională. Dar în ce sens şi prin ce mijloace era ea 
„zidită pe temelia apostolilor şi a proorocilor, Iisus Hristos 
însuşi fiind piatra cea din capul unghiului?”. Căci chiar 
dacă afirmarea aceasta a apostolicităţii se aplică Bisericii 
încă de la început, „trebuie să accentuăm că Biserica pri¬ 
mară a găsit un model pentru organizarea sa în organi¬ 
zarea politică a Imperiului Roman mai degrabă decît în 
tradiţia apostolică”. Noul Testament insistase de asemenea 
asupra importanţei fundamentale a continuităţii în doc¬ 
trina apostolilor, iar această insistenţă s-a menţinut în 
Biserică încă de la început. Dar atunci cînd Vechea Romă, 
care putea să indice un arsenal aproape nepătat de dovezi 
care să-i ateste continuitatea în doctrina apostolilor, invoca 
originea apostolică a întemeierii ei drept cauză a orto¬ 
doxiei sale, procedînd la determinarea implicaţiilor organi¬ 
zatorice ale acestei origini, era de datoria Noii Rome, în 
pofida trecutului ei ortodox pătat, să procedeze la fel. 

Aceasta a şi făcut, numindu-se pe sine „marele şi apos¬ 
tolicul scaun al Constantinopolului”. Căci, dacă Petru, 
care după tradiţie era fondatorul apostolic al Romei, era 
„primul episcop” (npwTdOpovoq), atunci fratele său, Andrei, 
care, potrivit legendei, era fondatorul apostolic al Bizanţului, 
era „primul chemat (TTpojTOKAriToq) dintre apostoli”, întru- 
cît el a fost cel prin care Petru a fost adus la Hristos. 
Potrivit celei mai extinse polemici bizantine, asta însemna 
că „dacă Roma pretinde primatul din cauza lui Petru, 
atunci Bizanţul este primul din pricina lui Andrei, cel 
întîi chemat şi fratele mai mare prin naştere”. Dar şi 
atunci cînd polemica nu mergea la extremă pretinzînd că 
poziţia Vechii Rome a lui Petru aparţine, de fapt, Noii 
Rome a lui Andrei, cerinţa ca Biserica să fie catolică şi 
apostolică ar putea fi socotită miezul doctrinar al dispu¬ 
telor juridice. Nu era doar o peroraţie retorică, ci o decla¬ 
raţie teologică atunci cînd un tratat împotriva latinilor (şi 
împotriva armenilor) se încheia cu îndemnul de a fi loiali 
„credinţei ortodoxe, care a fost confirmată de Sfîntul Duh, 
care a vorbit prin prooroci şi prin învăţătorii ecumenici 
către una sfîntă, catolică şi apostolică Biserică, credinţa 

pe care aceeaşi Biserică ecumenică a lui Hrisstos, îmbră¬ 
ţişată în diferite provincii de episcopi, o păstrează de la 
început şi pînă acum”. Exista o declaraţie teologică simi¬ 
lară din partea latinilor, cînd un tratat împotriva grecilor 
îi îndemna „să nu-şi atribuie lor înşişi ceea ce fusese 
conferit tuturor neamurilor”, ci să „considere Biserica 
catolică a lui Hristos împrăştiată de-a lungul şi de-a latul 
întregii lumi, de la Răsărit la Apus”. 

Şi latinii, şi grecii puteau declara, prin cuvintele unui 
papă din secolul al Vl-lea, implicat şi el într-o schismă 
între Răsărit şi Apus, că „prima condiţie a mîntuirii este 
să păstrezi regula adevăratei credinţe şi să nu te abaţi în 
nici un fel de la aşazămîntul Părinţilor”. Dar cînd a mers 
mai departe să citeze cuvintele din Matei 16,18-19 şi să 
argumenteze că „aceste cuvinte s-au adeverit în eveni¬ 
mente, căci în scaunul apostolic, religia catolică a fost 
întotdeauna păstrată neîntinată”, conflictul ideologic asupra 
întemeierii organizării apostolice a devenit vizibil. 


Originile teologice ale Schismei 

Deşi schisma dintre Răsărit şi Apus părea a proveni în 
principal din discordie politică şi bisericească, această 
discordie reflecta de asemenea diferenţe teologice funda¬ 
mentale, a căror importanţă nu trebuie nici exagerată 
' (aşa cum făceau cele două părţi) şi nici minimalizată (aşa 
cum fac unii istorici moderni). Poate că este un exces să 
spui că „din punct de vedere intelectual, ruptura dintre 
greci şi latini s-a născut din făptui că fiecare parte a ajuns să 
privească drept absolute şi ireconciliabile anumite repre¬ 
zentări divergente, imagini mentale divergente ale Ade¬ 
vărului”, dar documentele schismei ne arată profunzimea 
înstrăinării intelectuale care se dezvoltase între cele două 
părţi ale creştinătăţii. în sensul exact al distincţiei patris¬ 
tice dintre „schismă” şi „erezie”, cele două părţi se puteau 
acuza, pe drept cuvînt, una pe alta de schismă mai mult 
decît de erezie. Şi totuşi, acuzaţia de erezie era de fapt 
cea care se auzea cel mai des. Chiar dacă referirea papei 
Paul I la „ereticii greci care se gîndeau şi plănuiau cum să 
umilească şi să zdrobească sfinta catolică şi apostolică 
Biserică” era îndreptată probabil împotriva iconoclaştilor, 
pînă la urmă aceste epitete aveau să fie aplicate ambelor 
Biserici. Cînd Fotie numea Constantinopolul locul de unde 
curge izvorul ortodoxiei, el ar fi putut insinua că Roma nu 

era un asemenea loc. Chiar dacă a avut sau nu asemenea 
intenţii, Mihail Cerularie avea să meargă mult mai departe 
decît el, admonestînd: „O, voi, ce sînteţi ortodocşi, fugiţi 
de tovărăşia celor care au acceptat pe latinii eretici şi care 
îi socotesc primii creştini din catolica şi sfînta Biserică a 
lui Dumnezeu!”. Căci, aşa cum spunea puţin mai departe, 
„papa este eretic”. Acuzaţia a fost mai tîrziu nu numai 
motiv de schismă, ci şi de erezie : diferenţele dintre Biserici 
reprezentau probleme de doctrină. 

Să admitem că nu toate diferenţele reprezentau pro¬ 
bleme de credinţă. Ambele părţi recunoşteau, după cum 
se exprimă un reprezentant grec, că „Părinţii îngăduie 
folosirea [unor] lucruri ca fiind adiafophore 1 : nici bune, 
nici rele, ci neutre. Multe dintre obiecţiile grecilor erau 
respinse de latini ca fiind „chestiuni fără rost, care ţin 
mai degrabă de cele lumeşti decît de cele duhovniceşti” 
sau ca fiind „inutile”. Mare parte dintre argumentele şi 
contraargumentele venite din ambele direcţii invocau dife¬ 
renţe regionale aflate în uzanţă şi obiceiuri care ofensau 
pe cei ce fuseseră învăţaţi că o anume modalitate de săvîrşire 
a ritualului era cea corectă, aşa cum Biserica timpurie 
descoperise cu privire la legile alimentare iudaice. In prin¬ 
cipiu, era uşor să afirmi că existau asemenea adiaphora, 
dar în practică era mult mai greu să identifici care obi¬ 
ceiuri erau neutre şi care aveau implicaţii doctrinare, în 
special într-o ambianţă culturală în care actele liturgice 
erau interpretate constant ca fiind purtătoare de anumite 
înţelesuri simbolice. Fotie afirma că „acolo unde nu este 
respingere a credinţei şi nici abandonare a unei hotărîri 
catolice”, cei ce respectă obiceiul nu acţionează ne justificat, 
iar cei ce nu-1 respectă nu încalcă legea; căci printre grupuri 
diferite există obiceiuri şi reguli diferite. Ca răspuns, 
Nicolae recunoştea şi el „diferite obiceiuri în diferite Biserici, 
atîta vreme cît ele nu contravin autorităţii canonice, în care 
caz ele trebuie evitate”. Tocmai aceasta era, bineînţeles, 
dificultatea în aplicarea concretă a principiului. Dar cînd 
un latin respingea conflictul asupra tunsorii corecte a călugă¬ 
rilor ca fiind lipsit de consistenţă sau cînd un grec identifica 
purtarea bărbii de către clerici ca neavînd importanţă, aceasta 
exprima recunoaşterea de către ambele părţi a diferenţelor 
nedoctrinale, adică acelea care „nu conţin nimic din dogma 
de credinţă în care se cuprinde plinătatea creştinătăţii”. 


1. ’ASid (popoţ (nediferit) - neutru sau indiferent din punct de vedere 
moral (n. tr.). 

Uneori o parte o acuza în mod fals pe cealaltă că neagă 
o asemenea dogmă de credinţă, probabil pe baza unor 
zvonuri ale vreunui călător sau din pricina distorsiunilor 
provocate de o traducere nenuanţată. Oricare ar fi sursa 
acestor acuzaţii, ele veneau din ambele direcţii. Din anumite 
pricini, doctrina despre Fecioara Maria a ajuns, din ambele 
părţi, în centrul unor asemenea acuzaţii. In secolul al V-lea, 
deja, „cei ce se străduiseră să întunece puritatea latină cu 
o furtună grecească” erau atacaţi pentru numele ce i le 
atribuiau Fecioarei. Un tratat din secolul al IX-lea despre 
Adormirea Maicii Domnului, scris în formă de scrisoare şi 
semnat cu pseudonimul Ieronim, îi ataca pe răsăriteni 
pentru faptul că „vă zăpăcesc cu un întuneric de vorbe 
mieroase şi vă pervertesc puritatea [.voastră] latină cu 
dezordinea Llor] grecească”; iar, ca antidot, le cerea citi¬ 
torilor latini să „se apropie de binecuvîntata şi prea slăvită 
Fecioară pe care o iubiţi şi a cărei sărbătoare o celebraţi 
astăzi”. în Răsărit, pe de altă parte, cei acuzaţi „că nu o 
numesc Tkeotokos pe Maica Domnului nostru Iisus Hristos, 
ci doar Sfînta Maria” erau francii. Printre alte asemenea 
acuzaţii ale grecilor era de asemenea aceea că latinii 
„refuză să se închine la moaştele sfinţilor” - aceasta în 
secolul al Xl-lea, în cursul căruia evlavia pentru moaşte 
era unul dintre factorii care i-au determinat pe apuseni 
să înceapă Cruciadele. 

Mai remarcabilă şi mai importantă decît aceste false 
acuzaţii era recunoaşterea de către ambele părţi a cre¬ 
dinţei lor comune şi loialitatea amîndurora faţă de tradiţia 
ortodoxă catolică. Dintre toate formele de comuniune, cea 
mai nobilă era comuniunea de credinţă şi de dragoste 
adevărată, reprezentată de „credinţa care este deopotrivă 
a noastră şi a voastră”. Conflictul era unul purtat în cercul 
celor care voiau să fie „creştini ortodocşi, stăruind neclin¬ 
tit şi drept în dogmele evlaviei, în vechile obiceiuri şi în 
hotărîrile lăsate ca lege de către Părinţi”. Enumerînd 
temeiurile pentru această credinţă — Scriptura, conciliile, 
„ideile comune” împărtăşite de toţi oamenii raţionali şi 
tradiţia nescrisă şi mistică a Bisericii - Răsăritul acuza 
Apusul de încălcarea unei norme care fusese acceptată, 
cel puţin teoretic, de ambele părţi. Răspunsul Apusului la 
aceste acuzaţii a fost afirmarea credincioşiei faţă de aceeaşi 
regulă. Un pasaj preferat, citat mereu în declaraţiile legate 
de problema latină era cel din Proverbe 22,28 : „Nu muta 
hotarul cel vechi pe care l-au pus părinţii tăi”. Făgă¬ 
duinţele şi poruncile Scripturii priveau atît Răsăritul, cît 

şi Apusul. în mod implict, acesta indica Apusului şi de 
asemenea, chiar dacă mai puţin evident, Răsăritului că 
ar putea exista o varietate de accente locale înlăuntrul 
aceleaşi largi tradiţii, în aşa fel îneît unele idei idiosin- 
crasice expuse de către unul sau altul dintre Părinţii 
bisericeşti să nu-1 coste excluderea lui din rîndul tuturor 
Părinţilor. Şi totuşi, loialitatea faţă de Părinţi însemna, 
aşa cum telogii răsăriteni argumentau mereu, că spusele 
lui Pavel: „Chiar dacă noi sau un înger din cer v-ar vesti 
altceva decît aţi primit - să fie anatema!” interziceau 
Bisericii şi teologilor ei să adauge ceva la depozitul de 
credinţă primit. 

Antipatia, atît de caracteristică teologiei răsăritene, 
faţă de inovaţia doctrinară era împărtăşită şi de teologia 
apuseană. De exemplu, Cărţile Caroline îşi întemeiau 
opoziţia lor faţă de ceea ce se presupunea a fî învăţătura 
răsăriteană despre „cinstirea” icoanelor pe premisa că „noi - 
mulţumiţi fiind cu Scripturile profetice, evanghelice şi 
apostolice; fiind pătrunşi de hotărîrile Sfinţilor Părinţi 
ortodocşi, care n-au deviat niciodată în dogmele lor [pri¬ 
mite - n. tr.] de la El, Cel ce este Calea, Adevărul şi Viaţa; 
şi fiind loiali faţă de cele şase sfinte şi ecumenice concilii — 
respingem toate noutăţile frazeologiei şi toate invenţiile 
nebuneşti ale noilor modalităţi de a vorbi”. în consecinţă, 
chiar şi adaosul apusean la textul Crezului niceo-constanti- 
nopolitan trebuia apărat ca o învăţătură care fusese „răs- 
pîndită cu multă rîvnă de către Sfinţii Părinţi”, dar „fusese 
multă vreme neglijată”, aşa îneît părea că este nouă. Bise¬ 
rica răsăriteană era cea care, separîndu-se de Roma şi 
adoptînd propriile sale reguli, „încerca ceva inedit şi sin¬ 
gular” şi nu Biserica apuseană. Citind ceea ce el pretindea 
că erau cuvintele lui Ioan Gură de Aur, Cerularie arunca 
vina diferenţelor dintre Răsărit şi Apus pe seama „ino¬ 
vaţiei italienilor”. Dacă „o îndepărtare de dogmă şi o ino¬ 
vaţie” constituiau cauza despărţirii, ea nu trebuia căutată 
în Răsărit, unde „formele apostolice şi patristice ale doc¬ 
trinei ortodoxe sînt păstrate”. Ambele părţi acceptau o 
credinţă comună şi pretindeau că se feresc de orice ino¬ 
vaţie sau adăugire ca fiind o deviere de la ea. 

Mare parte a controversei care continua în interiorul 
acestei credinţe comune avea de a face într-un fel sau 
altul cu chestiuni de ecleziologie, cu structuri sau cu prac¬ 
tici ale Bisericii. Controversa asupra organizării aposto¬ 
lice aşa cum era expusă în citatul primatului petrin, textul 
de la Matei 16,18-19, reprezenta, desigur, şi o problemă de 

eclesiologie. Ea domina atît de complet scrierile polemice 
ale teologilor din ambele părţi, incit punea în umbră toate 
celelalte diferenţe ecleziologice. Probabil că am putea 
spune fără să greşim că, dacă baza doctrinară a disputei 
jurisdicţionale ar fî putut fî rezolvată, toate aceste dife¬ 
renţe ar fî putut fî discutate — sau trecute cu vederea. Cu 
toate acestea, exista o divergenţă reală de învăţătură 
între Răsărit şi Apus, în chestiuni de structură şi de prac¬ 
tică implicînd într-adevăr consideraţii de doctrină, chiar 
dacă cel puţin unele chestiuni în sine nu păreau a fî de 
doctrină. 

Aşa cum relaţia dintre patriarhul Romei şi ceilalţi 
patriarhi ai creştinătăţii privea şi doctrina nu numai admi¬ 
nistraţia Bisericii, la fel, relaţia dintre episcopi şi cler nu 
putea fî tratată ca o simplă chestiune de responsabilitate 
faţă de administrarea treburilor Bisericii, ci trebuia să 
afecteze şi să fîe afectată de judecăţi doctrinare. Atunci 
cînd Răsăritul şi Apusul s-au ciocnit asupra corectitudinii 
ridicării lui Fotie de la simplu laic la rangul de patriarh, 
atît de rapid, în discuţie nu era doctrina, ci administrarea 
şi politica bisericească. Fotie putea să invoce în sprijinul 
său cazul lui Ambrozie care sărise şi el peste etapele 

Fot. Ep. 1.2 ( pg 102 : 609 ) intermediare. Papa Nicolae a ripostat că cele două împre¬ 
jurări nu erau cu adevărat analoge, în parte pentru că 
promovarea lui Ambrozie a fost însoţită de minuni, ceea 
ce nu era cazul la Fotie. In plus, numirea lui Ambrozie ca 
episcop al Milanului nu a implicat condamnarea sau depu¬ 
nerea deţinătorului de pînă atunci al acelui scaun, pe 
cînd înălţarea lui Fotie ca patriarh al Constantinopolului 

Nicol 1. Ep. 85; 86 (MGH J . ,, t _ , , . 

Ep.6 . 444-445 . 449 ) s-a făcut in detrimentul lui lgnatie. Deşi era motivul „schis¬ 

mei lui Fotie”, acest fapt nu reflecta în sine diferenţele 
doctrinare care existau între Est şi Vest în definirea func¬ 
ţiei de episcop şi a puterilor acestuia şi nici în înţelegerea 
în sine a funcţiei preoţeşti. 

Diferenţele au ieşit în evidenţă în legătură cu alte două 
chestiuni administrative: chestiunea slujirii corecte a tainei 
mirungerii şi cea a obligativităţii celibatului clerului. în 
Răsărit, era obiceiul ca mirungerea să fîe săvîrşită de 
către preotul paroh, dar în Apus acest sacrament era de 
obicei rezervat episcopului. Teologii apuseni aduceau ca 
dovadă în sprijinul prerogativelor episcopale cuvintele de 
la Ioan 20,22, care au fost rostite către apostoli şi prin ei 
succesorilor acestora, care nu sînt toţi preoţii Bisericii, ci, 
strict vorbind, doar episcopii. „De fapt, există o diferenţă 
între preoţi şi episcopi, care nu e de mică importanţă, şi 

anume că preotul împeună cu alte trepte sacerdotale din 
Biserică sînt hirotoniţi prin slujirea episcopilor, dar epis¬ 
copii nu sînt binecuvîntaţi de preoţi”. Aşadar, era potrivit 
ca mirungerea, prin care laicul botezat era încorporat în 
propriul său rang special în Biserică, să fie administrată 
de către episcop. Cealaltă chestiune practică ţinînd de 
administrarea Bisericii şi de slujirea ei, care a devenit o 
problemă doctrinară, era insistenţa Apusului asupra celi¬ 
batului. A existat o rezistenţă specială faţă de această 
insistenţă în Răsărit cînd s-a ajuns atît de departe încîtsă 
se dizolve căsătoriile celor care deveniseră preoţi, ceea ce 
reprezenta o violare a învăţăturii absolute a lui Hristos. 
însă legea celibatului în sine exceda autoritatea Bisericii. 
„Cine este” — întreba un teolog răsăritean — „cel ce v-a 
transmis tradiţia potrivit căreia ar trebui şi să interziceţi 
şi să desfiinţaţi căsătoria preoţilor? Ce fel de învăţător 
este acela care v-a transmis o asemenea absurdă tradiţie ?”. 
Chiar dacă celibatul era o chestiune de disciplină şi de 
drept canonic, şi nu de doctrină, ea a devenit una doctrinară. 

Acelaşi lucru se putea spune şi despre celelalte dife¬ 
renţe din domeniul vieţii bisericeşti şi, mai ales, despre 
diferenţele liturgice şi de cult. în pofida recunoaşterii de 
către ambele părţi că erau îngăduite variaţii locale în 
obiceiuri, acestea puteau să se mute cu uşurinţă în dome¬ 
niul doctrinei. Chiar de pe vremea lui Augustin, se ştia în 
Biserica latină că erau aceia, „cei mai mulţi în părţile de 
răsărit, care nu luau parte la Cina Domnului în fiecare 
zi”, aşa cum avea tendinţa clerul apusean; dar această 
diferenţă „nu ofensa pe nimeni”. Acum s-au dezvoltat alte 
diferenţe legate de obiceiuri. Aşa de exemplu, Apusul 
critica Răsăritul pentru faptul de a nu amesteca apa cu 
vinul în săvîrşirea Euharistiei. Cînd grecii au susţinut că 
practica lor era cea autentică, apusenii au replicat: „Atunci 
cum se face că nu există nici o menţiune în acest sens la 
Niceea şi nici la celelalte patru concilii ecumenice despre 
aceste chestiuni necesare ? Cum se face că în tot răstimpul 
de pînă la al Vl-lea conciliu grecii şi latinii au ignorat 
chestiunea liturghiei şi a postului şi au greşit, în acest 
sens, timp de şase sute de ani de la Patimile lui Hristos? 
Sau este posibil ca grecii să fi ştiut aceste lucruri, iar 
romanii nu?”. Cu excepţia întemeierii sale pe autoritatea 
specială a papei, reglementarea legii canonice în privinţa 
postului nu putea pretinde consfinţire divină, „căci în 
diferite regiuni”, chiar în Biserica apuseană însăşi, „sînt 
respectate diverse practici de abstinenţă”. Urmează deci 

că acestea erau „probleme de prisos”; şi totuşi, pornind de 
la ele, se putea ajunge cu uşurinţă la alte probleme mai 
acute, chiar polemicile apusene, aşa cum s-a întîmplat cu 
un tratat latin intitulat Despre credinţa în Sfînta Treime, 
împotriva ereziei grecilor, care s-a dovedit a fi, de fapt, un 
şir de citate din Augustin despre Postul Mare. 

Diferenţele dintre Răsărit şi Apus privitoare la uzul 
icoanelor reprezentau, din motivele descrise mai sus, o 
categorie specială. Pînp şi la mănăstirea Lavra Pecerska 
din Kiev latinii erau acuzaţi că nu cinstesc icoanele. In 
această polemică împotriva latinilor, Kievul se făcea ecoul 
Constantinopolului, căci „este semnificativ faptul că toate 
tratatele polemice anticatolice care circulau în Rusia 
perioadei kievene erau fie traduse din greceşte, fie scrise 
în Rusia de către greci”. Uneori, Apusul era acuzat de 
lipsă de respect nu numai faţă de icoane, dar şi faţă de 
moaşte şi mai mulţi scriitori răsăriteni merg pînă acolo 
încît susţin că latinii „în afară de răstignire, nu au în 
bisericile lor icoane ale sfinţilor” şi că ar reprezenta 
răstignirea doar în sculptură- Asemenea critici erau deter¬ 
minate de greşita înţelegere de către Apus a icoanelor, 
aşa cum este articulată în formula din Cărţile Caroline, 
îndreptată atît împotriva iconoclaştilor, cît şi a icono¬ 
dulilor : „Noi nu sfărîmăm [icoane] cu primii, dar nici nu 
le venerăm cu cei din urmă”. Chiar dacă, în Apus, evlavia 
faţă de reprezentările sacre va depăşi curînd limitele 
impuse temporar de teologia carolingiană, icoanele nu vor 
juca niciodată, în liturghia publică a Bisericii latine, rolul 
pe care l-au avut în cea răsăriteană. în acest sens, în 
pofida exagerărilor polemice şi a dezinformării, exista o 
diferenţă fundamentală între cele două Biserici; o dife¬ 
renţă care, datorită articulării teologiei icoanei în Răsărit 
în secolele al VlII-lea şi al IX-lea, urma să aibă repercusiuni 
de ordin doctrinar. 

Şi totuşi, practica liturgică care a jucat rolul cel mai 
important în dezbaterile dintre Răsărit şi Apus nu a fost 
evlavia faţă de icoane, ci diferenţele aparent secundare 
între uzul apusean al azimelor (al pîinii nedospite) în 
Euharistie, pe de o parte, şi insistenţa răsăriteană asupra 
pîinii dospite. Aşa cum se exprima un cleric răsăritean, 
„principala cauză a divizării dintre ei şi noi este problema 
azimelor... Problema azimelor implică într-o formă sumară 
întreaga problemă a adevăratei evlavii; dacă aceasta nu 
este vindecată, nici boala Bisericii nu poate fi vindecată”. 
Chiar dacă paternitatea unui tratat pe această temă a 

fost pînă la urmă atribuită lui Atanasie, problema nu s-a 
ivit în cursul disputelor dintre Fotie şi Nicolae din secolul 
al IX-lea, ci abia în conflictele din secolul al Xl-lea. Atunci 
cînd a apărut, relaţiile dintre cele două comunităţi erau 
deja încordate din pricina altor probleme, aşa încît există 
o oarecare plauzibilitate în interpretarea potrivit căreia 
azimele au devenit atît de importante în această dispută 
tocmai ca o justificare pentru „diferenţele reale”. Dar aceste 
„diferenţe reale” sînt, de obicei, interpretate ca fiind înte¬ 
meiate pe orice, numai nu pe credinţă şi dogmă, în timp ce 
o interpretare mai puţin reducţionistă ar fi că azimele au 
devenit atît un pretext folositor pentru un conflict politic 
şi personal, cît şi o expresie potrivită a diferenţelor reli¬ 
gioase şi doctrinare. Nu era pentru prima şi nici pentru 
ultima oară cînd chestiuni de ritual deveneau decisive, 
din punct de vedere ecleziastic şi doctrinar, în gîndirea 
răsăriteană. 

Azimele au devenit hotărîtoare prin aducerea la lumină 
a unor atitudini divergente privind relaţia dintre Vechiul 
şi Noul Testament. In parte ca un rezultat al controversei 
continue pe care o aveau cu gîndirea iudaică, teologii 
bizantini accentuau caracterul distinct al învăţăturii şi 
practicii creştine. Chiar şi înainte de secolul al Xl-lea, ei 
acuzaseră Apusul că urmează practici iudaice, prin sacri¬ 
ficarea unui miel pe altar odată cu trupul şi sîngele lui 
Hristos în Euharistie - o acuzaţie care s-ar putea să se 
fi întemeiat pe o interpretare prea literală a lui Agnus 
Dei din liturghia latină. Dar criticii răsăriteni din secolul 
al Xl-lea s-au legat de azime ca o dovadă că latinii se 
manifestau de fapt ca nişte „mozaici” în felul lor de a 
cinsti Euharistia, contrar declaraţiei apostolului că Hristos 
a fost Paştile creştinilor. Cei ce foloseau pîinea nedospită 
erau încă sub umbra legii şi încă „mai mîncau la mesele 
evreilor”. Aşa cum spune arhiepiscopul Leon de Ohrida, 
„cei care ţin Sabatul şi azimele şi spun că sînt creştini, 
aceia nu sînt nici evrei adevăraţi şi nici creştini adevă¬ 
raţi”. Şi parafrazînd, aşadar, textul de la Galateni 5,2-3, 
era posibil să argumentezi că oricine ţinea azimele era 
constrîns să ţină întreaga lege, aşa încît, „dacă mănînci 
pîine nedospită, Hristos nu-ţi va mai fi de nici un folos”. 
Anatema aruncată de apostol asupra tăierii împrejur şi a 
respectării obligatorii a Sabatului se aplică şi azimelor. In 
schimb, apusenii au replicat că păstrarea azimelor nu 
înseamnă nici o revenire la vechile căi iudaice care sînt cu 
totul străine creştinilor. Căci „pentru noi şi pentru toţi cei 

preocupaţi să meargă pe căile noi ale Duhului, toate au 
devenit noi, fîe ele temple sau altare” sau azime. 

In cursul dezbaterilor asupra azimelor, s-au ridicat 
diferite probleme exegetice. Unii răsăriteni căutau să dove¬ 
dească, în parte din cronologia Patimilor, istorisite în 
Evanghelii, că Hristos instituise Cina cea de Taină cu 
pîine dospită. La acest argument, latinii au răspuns că, în 
pofida dificultăţii de a determina cu precizie cronologia 
evenimentelor, este clar că în orice zi s-ar fi instituit Cina 
cea de Taină „nu se găsea pîine dospită nicăieri pe tot 
teritoriul Israelului”. Dacă ar fi să consultăm datele refe¬ 
ritoare la folosirea termenilor biblici, mai mult, ar fi evident 
că aproape orice referire la „drojdie” în Noul Testament 
avea o conotaţie peiorativă, cu excepţia unui singur pasaj 
din Evanghelii, în care aceasta este un simbol pentru 
împărăţia lui Dumnezeu şi pentru doctrina apostolilor. In 
plus, era clar că, în Scriptură, termenul „pîine” era aplicat 
atît pîinii dospite, cît şi celei nedospite, fără deosebire, 
aşa încît Răsăritul nu avea dreptate atunci cînd susţinea 
că doar pîinea dospită era pîinea „vieţii” pomenită în Noul 
Testament. Atît pîinea dospită, cît şi cea nedospită erau 
acceptabile, prima fiind o manifestare a esenţei Logosului 
întrupat, iar ultima un simbol al purităţii firii Sale umane. 
Unii teologi au fost de acord că, întrucît se pare că apos¬ 
tolii înşişi folosiseră amîndouă felurile de pîine, atît Răsă¬ 
ritul, cît şi Apusul au preluat fiecare cîte o parte din gestul 
apostolic. în lumina direcţiei luate de controversele mai 
timpurii, nu ne surprinde că grecii au interpretat curînd 
azimele în termeni hristologici ca negare apolinaristă a 
omenităţii depline a lui Hristos sau ca un efort nestorian 
de a împărţi cele două firi. O asemenea argumentare 
sugerează că azimele au devenit o problemă care mergea 
mult dincolo de variaţiile din uzul liturgic spre diferenţele 
accentuate ale spiritului şi ale doctrinei existente între 
Răsărit şi Apus şi că, „prin sublinierea acestei legături 
intime dintre hristologie, ecleziologie şi Euharistie, bizan¬ 
tinii se deosebesc de contemporanii latini”, chiar dacă 
„cele mai multe diferenţe sînt mai degrabă implicite decît 
expres declarate”. 

Era, într-adevăr, caracteristic pentru toate diferenţele 
teologice cele mai profunde dintre Răsărit şi Apus faptul 
că, de obicei, ele erau mai degrabă implicite decît expri¬ 
mate în mod expres. Nu cutare sau cutare idee teologică a 
grecilor era, pur şi simplu, străină latinilor, ci chiar metoda 
lor de a face teologie. Existase un decalaj în dezvoltarea 

teologiei din Apus faţă de cea din Răsărit, un decalaj legat, 
bineînţeles, de diferenţele culturale dintre cele două teolo¬ 
gii. Intr-un schimb dintre împăratul bizantin 1 şi Liutprand 
din Cremona, din timpul vizitei celui din urmă la Constan- 
tinopol în 968, împăratul remarca faptul că „saxonii” aveau 
o credinţă naivă, în sensul că ei erau, aşadar, imaturi în 
atitudinea lor faţă de probleme de doctrină şi teologie. 
Liutprand a replicat: „Şi eu sînt de acord cu Voi cînd 
spuneţi că credinţa saxonilor este tînără; căci credinţa în 
Hristos este întotdeauna tînără şi niciodată veche, printre 
cei care urmează faptele credinţei. Dar aici [în Bizanţ], 
credinţa nu este tînără, ci bătrînă, aici unde faptele nu 
sînt însoţite de credinţă, ci aceasta este dispreţuită din 
cauza vîrstei ei, precum o haină ponosită”. Ceea ce se 
ascundea în spatele acestor acuzaţii de naivitate şi, respec¬ 
tiv, decadenţă, era diferenţa dintre o teologie mai sofis¬ 
ticată, care spre sfîrşitul secolului al X-lea realizase deja 
un modus vivendi cu trecutul ei şi cu filozofia şi, respectiv, 
o teologie mai rudimentară, care avea să facă acest lucru cu 
aceeaşi profunzime abia în secolele al XH-lea şi al XlII-lea. 
Deşi cele două existau unalîngă alta înlăuntrul unei creş¬ 
tinătăţi neîmpărţite, numai atunci cînd exista un contact 
mai apropiat între ele, contrastul devenea mai evident şi, 
în final, cauzator de divizare. 

Odată cu sporirea apropierii, venea şi creştea şi gradul 
de conştientizare a modului în care particularităţile ling¬ 
vistice afectau poziţiile teologice şi, în consecinţă, a modu¬ 
lui în care necunoaşterea reciprocă a limbii celuilalt con¬ 
tribuise la apariţia decalajului teologic. Maxim nota că 
anumite particularităţi ale învăţăturii romane se datorau 
„inabilităţii lor de a se exprima în altă limbă şi alt mod de 
a vorbi decît cel din limba lor”. în jurul secolului al VlII-lea, 
ducatul de Benevento era aproape singurul loc din Italia 
unde studiul limbii greceşti era încă încurajat. A devenit 
comună în polemicile bizantine observaţia că barbarii vor¬ 
bitori de latină nu aveau aceeaşi capacitate a preciziei 
teologice pe care o dobîndiseră scriitorii greci. Fotie amin¬ 
tea că papa Leon III, care a jucat un rol important în 
istoria adaosului Filioque, ordonase să se spună crezul în 
greacă la Roma pentru că recunoştea sărăcia latinei ca 
mijloc de exprimare a doctrinei creştine. Dar această nepu¬ 
tinţă nu era în totalitate de partea apuseană. Bizantinii 
care se autointitulau „romani” ('Pwgaîoi), adeseori nu 

puteau citi latineşte. Un tratat polemic latinesc din seco¬ 
lul al Xl-lea rămăsese fără răspuns din cauză că „n-am 
reuşit să găsim pe nimeni care să poată să traducă acest 
mesaj, cu acurateţe, în greceşte”. De fapt, „în jurul seco¬ 
lului al Xl-lea, cunoaşterea latinei era neobişnuită”. Chiar 
şi în secolul al IX-lea, papa sublinia că omul care îşi spune 
împărat roman desconsidera latina ca fiind o limbă „bar¬ 
bară şi scitică”. în pofida superiorităţii ei recunoscute ca 
mijloc sofisticat pentru a exprima idei abstracte, greaca 
fusese şi un mijloc de formulare a ereziei, aşa îneît „dacă 
fierul este ascuţit de fier, ar fî potrivit pentru limba greacă 
să nu se abată de la acel adevăr în care latina păstrează 
neclintit normele credinţei catolice”. Cînd Duhul Sfînt s-a 
pogorît la Cincizecime, el n-a venit doar la cei ce vorbeau 
greceşte ; aşadar, se cuvenea ca grecii să accepte cu smerenie 
orice poruncă puteau primi, chiar dacă venea în latineşte. 

Ignorarea reciprocă dintre Răsărit şi Apus s-a extins 
nu numai asupra limbii fiecăruia, dar şi asupra literaturii 
teologice a fiecăruia. în dialogul purtat în 1135 între 
Anselm de Havelberg şi Nichita al Nicomidiei, ultimul a 
întrebat „dacă accepţi autoritatea celor pe care îi numiţi 
LIoan Gură de Aur, Atanasie şi alţi părinţi greci] şi a altora 
dintre învăţătorii noştri, de vreme ce sînteţi latini”. La 
acestea, Anselm a replicat că nu „dispreţuieşte sau res¬ 
pinge darul Duhului Sfînt conferit oricărui credincios creş¬ 
tin, fie el grec sau latin sau al oricărui alt neam”. „Se 
pare” - spunea Nichita - „că am găsit un latin care este cu 
adevărat catolic. Să fî venit asemenea latini la noi şi în 
alte timpuri!”. Latinii puteau şi ei, şi au făcut-o, să exprime 
sentimente similare faţă de greci, căci de ambele părţi 
exista o lipsă de familiarizare şi de respect faţă de Părinţii 
bisericeşti din cealaltă parte. Era o extravaganţă polemică 
atunci cînd Mihail Cerularie îi acuza pe latini „că nu-i 
numără printre sfinţi pe marii noştri sfinţi părinţi teologi 
şi alţi arhierei - mă gîndesc la Grigorie Teologul şi la 
Vasile cel Mare şi la dumnezeiescul Gură de Aur”. Vasile, 
de exemplu, era citat în traducere de teologii latini ca 
apărător al teoriei lor despre celibat. Dar cînd ajungeau 
la Grigorie, ei trebuiau să se refere uneori la „Grigorie de 
Nazianz sau, probabil, Grigorie de Nyssa”. Mai important 
şi mai grav decît un asemenea lapsus memonae sau scă¬ 
pare de cunoaştere individuală, era tendinţa destul de 
răspîndită atît la latini, cît şi la greci de a citi şi cita doar 
Părinţii care aparţineau propriei tradiţii, cel puţin în 
parte, pentru că în fiecare dintre tradiţii se făcuseră foarte 
puţine traduceri. Luaţi individual, se poate spune că, dincolo 

de graniţe, unii Părinţi erau citaţi, dar aceştia constituiau 
o excepţie. 

Acesta era motivul pentru care problemele doctrinare 
şi teologice, care separau cele două comunităţi în modul 
cel mai profund şi mai hotărî tor, erau cu greu enunţate în 
tratatele polemice, fiind trimise de la o tabără la alta. 
Acele probleme existau de secole, înainte ca cele două 
comunităţi să fi ajuns la vreun conflict deschis, căci, „în 
măsura în care este posibil să stabileşti sau să descoperi 
un moment hotărîtor, acesta este de găsit la sfîrşitul seco¬ 
lului al IV-lea: pe de o parte este Augustin, ale cărui 
scrieri formează baza tradiţiei latine, pe de alta, grecii 
care urmau şcoala capadociană”. Chiar dacă unele lucrări 
ale lui Augustin erau traduse în greceşte încă în timpul 
vieţii sale, „au trebuit să treacă secole pînă să existe în 
Răsărit o oarecare înţelegere a semnificaţiei covîrşitoare 
a lui Augustin”. Prima traducere în greceşte a unui monu¬ 
ment atît de important de teologie apuseană, cum a fost 
tratatul Despre Treime, nu a apărut decît la sfîrşitul seco¬ 
lului al XlII-lea, datorită lui Maxim Planudes. Importanţa 
lui Augustin pentru bifurcaţia teologiei trinitare creştine, 
în doctrinele răsăriteană şi apuseană, n-ar trebui să întu¬ 
nece modalitatea mai importantă, în care gîndirea sa 
exprimă simultan şi avansează stiluri latine distincte de 
interpretare a credinţei creştine. 

în această privinţă, este instructiv să aşezăm în contrast 
sistemul augustinian cu cel al lui Maxim. Maxim spune, 
de pildă, că „de păcatul strămoşesc (npoyoviKij apapn'a) 
ne-am slobozit prin Sfîntul Botez”, ceea ce se aseamănă 
foarte mult cu doctrina augustiniană despre starea de 
păcat, trecută de la Adam la urmaşii săi, în toate gene¬ 
raţiile. Firea umană a pierdut „harul nepătimirii şi a 
devenit păcat” 1 . în alte pasaje, Maxim vorbeşte, de ase¬ 
menea, despre păcat şi despre căderea în păcat într-o 
manieră aparent augustiniană. Dar doctrina lui Maxim, 
atunci cînd se referă, bineînţeles, la păcatul lui Adam, nu 
conţinea în ea ideea de transmitere a păcatului prin con¬ 
cepţie fizică şi naştere. Maxim îl vede pe Adam nu ca pe 
un individ de la care pornesc toate fiinţele umane ce vor 
urma pe linie descendentă, ci, mai degrabă, ca întregul neam 
omenesc întruchipat de o persoană unică, dar universală. 


1. Filoc. 3:146: „Corupîndu-se mai întîi libera alegere a raţiunii 
naturale a lui Adam, a corupt împreună cu ea şi firea, care a 
pierdut harul nepătimirii şi aşa s-a ivit păcatul” (n. tr.). 

Astfel, în pofida paralelelor superficiale dintre cei doi, 
doctrina lui Augustin despre om şi cea a lui Maxim erau 
destul de diferite. Fotie recunoaşte că Părinţii Bisericii 
au avut o antropologie dublă: una lăudînd, iar alta vorbind 
de rău natura umană. In tradiţia răsăriteană, aceasta nu 
a condus spre viziunea apuseană despre păcat prin căde¬ 
rea lui Adam, ci spre una a morţii din cauza căderii lui 
Adam, o moarte pe care fiecare om a meritat-o datorită 
propriului său păcat. Astfel, îndîrjirea lui Faraon, pe care 
Augustin o interpreta ca un rezultat simultan atît al pre¬ 
destinării tainice a lui Dumnezeu, cît şi al voii libere a 
faraonului, era, pentru Fotie, o dovadă că „Dumnezeu care 
nu încalcă puterea voinţei libere, i-a îngăduit [lui Faraon] 
să se lase ispitit prin propria voinţă, atunci cînd a refuzat 
să-şi schimbe purtarea şi să urmeze un sfat mai bun”. 

Nu mai puţin izbitor era contrastul dintre tradiţia 
augustiniană şi cea greacă în înţelegerea harului şi a 
mîntuirii. O ilustrare grăitoare a acestui contrast este 
formula lui Maxim : „Mîntuirea noastră depinde, pînă la 
urmă, de voia noastră” 1 . Căci „n-am putea concepe un 
sistem de gîndire mai diferit de augustianismul occiden¬ 
tal ; şi totuşi, Maxim nu este nicidecum pelagian”. Dihotomia 
reprezentată de antiteza dintre pelagianism şi augustianism 
nu făcea parte din gîndirea lui Maxim. In schimb, „doc¬ 
trina sa despre mîntuire se bazează pe ideea de parti¬ 
cipare, care nu exclude nici harul, nici libertatea, ci presu¬ 
pune unirea şi colaborarea lor, restabilite odată pentru 
totdeauna în Cuvîntul întrupat şi în cele două voinţe 
ale Sale. Chiar dacă în secolul care a urmat morţii lui 
Augustin, predestinaţianismul a fost atacat de criticii lui 
şi îndulcit de discipoli, concepţia lui Augustin despre păca¬ 
tul originar şi despre har a continuat să modeleze teologia 
apuseană. Pe de altă parte, teologia răsăriteană a con¬ 
tinuat să sublinieze, aşa cum a făcut-o Maxim, că filiaţia 
divină este un dar de la Dumnezeu şi o împlinire a omului, 
dar nici una nu se poate fără cealaltă. Asemenea inter¬ 
pretări diametral opuse ale chiar miezului Evangheliei 
creştine se vor încăiera aproape, atunci cînd situaţia bise¬ 
ricească s-a schimbat şi toate celelalte diferenţe doctrinare 
pe care le-am examinat au devenit subiect de controversă 
deschisă. Cu toate acestea, după secole de dispută, nici la 
doctrina despre har şi nici măcar la cea despre Biserică, 


1. Filoc. 2:33: „Prin urmare, în voia noastră stă mîntuirea noastră” 
(n. tr.). 

Răsăritul şi Apusul n-au ajuns la conflicte ca într-o doc¬ 
trină în care se presupunea că nu numai Răsăritul cu 
Apusul, dar şi nestorienii cu monofiziţii au ajuns la înţe¬ 
legere : dogma despre Treime. 


Filioque 


Fot. Ep. 1.24.3 (PC 
102:797) 


Ep. Leo (MGHEp. 5:64-65) 


Ep. Leo I.MGH Ep. 5:66) 


Reg. Chron. (MGH Script. 
1:557); Ado. Cron. (MGH 
Script. 2:319); Ein. An. 

(MGH Script. 1: U5) 


Paul. Aquil. C.For. (796) 
(MGHConc. 2: 187) 


Principala ciocnire dintre Răsărit şi Apus pe tărîmul dogmei 
pure a fost în legătură cu întrebarea dacă Duhul Sfînt 
purcede de la Tatăl şi de la Fiul, ex Patre Filioque, aşa 
cum a ajuns să propovăduiască Biserica latină, sau numai 
de la Tatăl, aşa cum susţinea Biserica greacă. Pe la 883, 
patriarhului Constantinopolului i se aducea la cunoştinţă - 
scria el cam în acelaşi an — „că unii dintre cei din Apus 
introduc ideea că dumnezeiescul şi Sfîntul Duh purcede 
nu numai de la Dumnezeu-Tatăl, ci şi de la Fiul”. De fapt, 
teologii din Răsărit - sau cel puţin unii dintre ei - erau 
conştienţi de acest lucru cu mult înainte de 883. în timpul 
pontificatului lui Leon al III-lea, care a murit în 816, un 
grup de călugări latini de pe Muntele Măslinilor relatau 
că un monah grec pe nume Ioan, de la mănăstirea Sfîntul 
Sava, îi acuzase pe franci de erezia de a învăţa Filioque. 
„Aruncîndu-se la pămînt şi cu ochii în lacrimi”, ei apelau 
la papă să binevoiască „a cerceta în sfinţii Părinţi atît 
greci, cît şi latini, care au alcătuit crezul, unde se spune 
[că Duhul] purcede de la Tatăl şi de la Fiul”. Mai multe 
cronici au istorisit că, încă din „anul de la întruparea 
Domnului nostru 767, regele [Pepin cel Scurt]... a ţinut 
un mare conciliu între romani şi greci, despre Sfînta Treime 
şi despre chipurile sfinţilor”. 

Ceva mai tîrziu, în 796, un conciliu local ţinut în Frejus, 
sub conducerea lui Paulin de Aquileia, a consemnat ceea 
ce pare a fi o documentaţie timpurie despre revizuirea 
apuseană a crezului de la Niceea; în partea care ne inte¬ 
resează, scria: „Şi de la Duhul Sfînt, Domnul de viaţă 
făcătorul, care de la Tatăl şi de la Fiul purcede; care 
împreună cu Tatăl şi cu Fiul este închinat şi slăvit, care a 
grăit prin prooroci. Şi într-una catolică şi apostolică Biserică. 
Mărturisesc un botez spre iertarea păcatelor. Aştept învie¬ 
rea morţilor şi viaţa veacurilor ce va să vină. Amin”. Timp 
de secole, reprezentanţii ambelor părţi aveau să se bată 
asupra acestui text; şi chiar dacă, probabil, este o exagerare 
să spui că „nimic nu poate depăşi monotonia acestor tratate 
erudite despre Purcederea Duhului Sfînt, dialogurilor şi 

dezbaterilor contradictorii, care repetau mereu aceleaşi 
argumente şi apelau continuu la aceleaşi autorităţi”, per¬ 
sistenţa argumentelor ambelor părţi face posibil un rezu¬ 
mat al celor două puncte de vedere asupra diverselor 
chestiuni teologice, aşa cum au fost ele dezbătute în peri¬ 
oada pe care o avem în vedere în acest capitol, din secolul 
al IX-lea şi pînă în secolul al Xl-lea. Mai multe dezbateri 
pe care le-am examinat s-au concentrat de asemenea asupra 
lui Filioque: dreptul scaunului roman de a fixa şi de a 
revizui norma ortodoxiei, definiţia răsăriteană a vechimii 
drept criteriu al tradiţiei, dominanţa lui Augustin în teo¬ 
logia latină, „decalajul teologic” al Apusului faţă de Răsărit. 
Aceasta şi multe altele erau socotite de ambele părţi drept 
temei al disputei privind Filioque. Aşadar, dacă Sfîntul 
Duh purcede doar de la Tatăl sau de la Tatăl şi de la Fiul 
reprezenta, pentru ambele părţi, o problemă de impor¬ 
tanţă majoră. 

Pentru teologii răsăriteni, gravitatea lui Filioque era o 
problemă care avea să persiste. După ce înşira diverse 
erori apusene de doctrină şi abuzuri în practică, Fotie 
declara că „excesul lor cu privire la Duhul sau, mai degrabă, 
cu privire la întreaga Treime, nu este cea mai mică dintre 
blasfemiile lor” şi că, într-adevăr, nu era alta mai mare 
între cele care meritau o mie de anateme. Cu toate că — 
lucru demn de reţinut — „referirea la adaosul Filioque, 
introdus de Biserica apuseană ...apare exclusiv în a XVIII-a 
omilie a sa”, el privea, evident, Filioque ca pe o chestiune 
destul de importantă. Mihail Cerularie ataca şi el adaosul 
ca fiind „rău şi periculos”. Petru al Antiohiei, căruia 
Cerularie îi adresa aceste cuvinte, încerca să mijlocească 
între cele două părţi extreme, răsăriteană şi apuseană, în 
multe dintre controversele privind practici precum postul 
sau bărbieritul, dar cînd s-a ajuns la Filioque, el a fost 
nevoit să-l identifice ca pe „un lucru rău, cel mai rău 
dintre toate relele”. Alte subiecte aveau să fie tratate cu 
oarecare înţelegere şi chiar aveau să fie rezolvate prin 
compromis, dar în privinţa lui Filioque (şi a refuzului 
apusenilor de a accepta Tainele din mîna unui preot căsă¬ 
torit) Răsăritul trebuia să rămînă de neclintit. Spiritul 
său irenic mergea atît de departe încît să sugereze, în 
scrisoarea sa către papă, omiterea oricărei referiri la Filioque, 
dar papa a inclus subiectul în răspunsul său. Atît de 
importantă era erezia Filioque pentru rezumarea de către 
răsăriteni a argumentului împotriva Apusului, încît chiar 
şi în tratatele ruseşti împotriva latinilor, care se ocupau 

mai mult de diferenţele de cutumă şi de ritual, aceasta 
este singura diferenţă dogmatică importantă. S-ar părea 
că teologii răsăriteni credeau că diferenţa în sine era 
suficientă pentru a dezbina cele două comunităţi. 

Pentru teologii din Apus, includerea lui Filioque era şi 
o chestiune de mare gravitate, dar pentru raţiuni proprii. 
Dogma ortodoxă a consubstanţialităţii Fiului cu Tatăl 
părea să fie pusă în pericol de eforturile a doi episcopi 
spanioli, Elipandus din Toledo şi Felix din Urgel, de a 
reintroduce ideea de „adopţie” ca explicaţie a firii dumne¬ 
zeieşti în Hristos. Răspunzîndu-i lui Felix, Paulin de Aquileia 
scria: „Dacă ai fi crezut corect despre Fiu, cu siguranţă ai 
fi gîndit corect şi despre Sfîntul Duh”. Din expozeul lui 
Paulin despre Filioque în favoarea organizării unui con¬ 
ciliu antiadopţionist, rezultă că o modalitate importantă 
de afirmare a consubstanţialităţii şi deplinei egalităţi a 
Fiului cu Tatăl şi cu Sfîntul Duh în Treime era să se afirme 
că Sfîntul Duh purcede în mod egal de la amîndoi. „Fie¬ 
care creştin” - spunea el la conciliu - „trebuie să ştie 
crezul Leu adaosul Filioque] şi Rugăciunea domnească pe 
de rost... pentru că, fără această binecuvîntare, nimeni 
nu va putea să primească un colţ din împărăţia cerurilor”. 
Carol cel Mare, din a cărui însărcinare vorbise Paulin 
împotriva adopţianismului şi în favoarea lui Filioque, con¬ 
sidera ca fiind „catolică” afirmaţia din Cărţile Caroline 
potrivit căreia „Sfîntul Duh purcede de la Tatăl şi de la 
Fiul ... nu de la Tatăl prin Fiul”. De asemenea, el a însăr¬ 
cinat pe Teodulf din Orleans să pregătească un florilegiu 
de citate patristice în apărarea lui Filioque. Compilaţia a 
apărut în 809 şi era dedicată împăratului. 

O altă controversă teologică din perioada carolingiană 
(la care ne vom întoarce în volumul următor) atingea de 
asemenea problema adaosului Filioque. Gottschalk din 
Orbais, care a fost subiectul celei mai severe controverse 
asupra predestinaţiei desfăşurate între secolele al Vl-lea 
şi al XVI-lea, era implicat şi într-o controversă de doc¬ 
trină trinitară, susţinînd că era corect să vorbeşti de Treime 
ca „întreită Dumnezeire” ( lYina Deitas). In apărarea sa, 
el folosea învăţătura potrivit căreia „doar Sfîntul Duh este 
Dumnezfeu, în aşa fel îneît el purcede simultan atît de la 
Dumnezeu cel nenăscut, cît şi de la Cel născut” pentru a 
dovedi proprietatea sintagmei „întreită Dumnezeire”. Adver¬ 
sarul său, Hincmar din Reims, învăţa şi el Filioque şi îl 
cita chiar pe Paulin de Aquileia în acest sens, dar refuza 
să-l accepte ca pe o justificare pentru „întreita Dumnezeire”. 

Aceste două controverse trinitare din interiorul gîndirii 
latine au ajutat ca problema Filioque să devină una serioasă. 
O negare a lui Filioque era ceea ce Hristos a vrut să spună 
prin păcatul blasfemiei împotriva Duhului Sfînt, care nu 
poate fi iertat. Aşadar, cînd papa Nicolae şi patriarhul 
Fotie se ciocneau pe seama adaosului Filioque şi a altor 
chestiuni, primul putea declara că „bărbaţi iluştri, mai 
ales latini, au scris cîte ceva despre purcederea Duhului 
Sfînt”, ceea ce asigură autoritatea pe baza căreia putea fi 
respinsă poziţia grecilor. Sau, probabil, „a venit adevărul 
numai la voi [grecii]” şi o fi zăbovit doar acolo ? 

Polemica lui Nicolae împotriva lui Fotie n-ar trebui 
totuşi să ne conducă la supoziţia că Filioque fusese o 
dogmă papală. Călugării franci acuzaţi de erezie de greci 
aveau dreptate atunci cînd aminteau că ei auziseră Crezul 
cîntat cu adaosul Filioque la liturghia celebrată în capela 
lui Carol cel Mare. împăratul convocase de asemenea un 
conciliu în 809 pentru a afirma doctrina împotriva Răsă¬ 
ritului. Şi totuşi, cînd acesta i-a cerut papei să includă 
adaosul Filioque în textul Crezului de la Niceea aşa cum era 
cîntat în liturghie, Leon al IlI-lea a refuzat. într-adevăr, 
el a acceptat Filioque ca doctrină, iar în crezul pe care l-a 
compus, el mărturisea credinţa în „Sfîntul Duh, care pur¬ 
cede şi de la Tatăl, şi de la Fiul ...în Tatăl există veşnicia, 
în Fiul, egalitatea, iar în Sfîntul Duh, legătura dintre 
veşnicie şi egalitate”. Dar el nu voia să impună o adăugire 
la Crez, chiar dacă a permis ca Filioque să fie propovăduit. 
„Noi înşine” - spunea papa - „nu intonăm acest lucru, dar 
vorbim de el ( legimus ) şi, vorbind, îl propovăduim; şi 
totuşi, prin vorba şi propovăduirea noastră, nu mergem 
mai departe în a îngădui să se insereze ceva în Crez”. 

Papa Leon pretindea, bineînţeles, că are autoritatea 
să facă acest lucru. Atunci cînd reprezentanţii împăra¬ 
tului l-au întrebat : „Nu de la Voi vine permisiunea să se 
cînte în Biserică tocmai acest crez ?”, el a răspuns afir¬ 
mativ. în cele din urmă, chestiunea dacă Filioque era sau 
nu ortodox ca şi aceea dacă Roma avea sau nu autoritatea 
să-l impună întregii Biserici drept un adaos la Crezul 
niceo-constantinopolitan erau strîns legate. Dacă toate 
conciliile fuseseră, aşa cum susţineau apărătorii prima¬ 
tului papal, convocate prin autoritatea papei, iar hotă- 
rîrile dogmatice ale acestora au devenit valide doar prin 
aprobarea lor de către acesta, atunci tot el trebuie să aibă 
şi autoritatea de a determina care ar trebui să fie textul 
valid al Crezului. întemeindu-şi apărarea lui Filioque pe 

cuvintele de la Matei 16,18, Petru Damian a stabilit prin¬ 
cipiul că „oricine doreşte să cunoască vreun lucru dum¬ 
nezeiesc şi profund, să apeleze la oracolul şi la doctrina 
acestui învăţător”. De vreme ce doctrina lui Filioque era, 
deopotrivă, dumnezeiască şi profundă, funcţia învăţăto- 
rească a papalităţii era autoritatea care trebuia să se 
ocupe de predicarea acesteia. Fotie se străduia să respingă 
acest argument, pe principiul că „o respingere dobîndită 
din izvoarele proprii ale cuiva face să se ruşineze chiar şi 
cel mai neruşinat” şi a început prin a arăta că cei mai 
de seamă dintre ocupanţii scaunului lui Petru - Leon I, 
Grigorie I şi alţii - nu propovăduiseră Filioque. Aceasta 
era succesiunea autentică a ortodoxiei în Vechea Romă, 
iar dacă papa de mai tîrziu propovăduia o asemenea noţiune, 
el îşi trăda moştenirea. 

în pofida unor atare citate din Leon şi Grigorie, care 
constituiau mai degrabă un argument prin tăcere decît 
dovezi pozitive, greutatea succesiunii autentice în teologia 
Vechii Rome şi a Apusului ca întreg era de partea lui 
Filioque. Tertulian, întemeietorul teologiei apusene şi crea¬ 
torul limbajului teologic latin, afirmase despre Duhul Sfînt 
că purcede „de nicăieri altundeva decît de la Tatăl prin 
Fiul”, iar în altă parte vorbise de „Duhul de la Dumnezeu 
şi de la Fiul”, într-o manieră despre care se poate spune 
că „nu pare să aibă precedent”. Mai influent în evoluţia 
ideii de dublă purcedere a fost Ilarie de Poitiers. în perioada 
carolingiană, tratatul său despre Treime era larg folosit 
ca o autoritate ; de exemplu, în timpul controversei adop- 
ţioniste, Felix de Urgel şi Paulin de Aquileia îl citează 
amîndoi în sprijinul propriilor opinii (care se contraziceau 
reciproc). Pentru teologii apuseni din perioada carolin¬ 
giană, dar şi pentru cei de mai tîrziu implicaţi în apărarea 
teologiei latine faţă de atacurile greceşti, Ilarie era socotit 
un izvor important atît în probleme trinitare, în general, 
cît şi în problema Filioque. Recursul la autoritatea lui 
Ilarie era întemeiat, căci, chiar dacă în doctrina sa despre 
deplina dumnezeire a Sfîntului Duh era oarecum echivoc, 
în schimb, era mai explicit în doctrina sa despre „purce- 
derea Duhului Sfînt de la Tatăl şi de la Fiul” (a Patre et 
Filio auctoribus). Sfîntul Duh — scria el - „primeşte de la 
Fiul; El este, de asemenea, trimis [de Fiul] şi purcede de 
la Tatăl”. El mai adaugă că „a primi de la Fiul este totuna 
cu a primi de la Tatăl”, ceea ce pare să implice că Duhul 
purcede de la Fiul ca şi de la Tatăl. Întrucît relaţia Sfîntului 
Duh cu Treimea trebuia încă clarificată, un asemenea 

limbaj, oricît de incipient, a ajutat totuşi la susţinerea 
doctrinei Filioque. 

Importanţa lui Ilarie constă în locul său unic, fiind 
singurul Părinte bisericesc al cărui nume este menţionat 
în tratatul Despre Treime al lui Augustin, în care este 
numit „un om cu autoritate pozitivă în interpretarea 
Scripturilor şi în afirmarea credinţei”. Augustin era şi 
mai deschis decît Ilarie în declaraţiile sale despre Filioque. 
Chiar dacă nu existau în Treime „intervale de timp”, potri¬ 
vit cărora purcederea Duhului Sfînt să vină după naşterea 
Fiului, purcederea Sfîntului Duh de la amîndoi este ceea 
ce Scriptura învaţă cînd vorbeşte despre El ca Duh al 
Fiului şi ca Duh al Tatălui. Prin urmare, am putea vorbi 
despre „purcederea atemporală a Sfîntului Duh de la amîn¬ 
doi”. Tatăl şi Fiul sînt „un principiu ( principium ) în relaţie 
cu Sfîntul Duh”. „De ce trebuie atunci” - întreabă el în 
altă parte - „să nu credem că Sfîntul Duh purcede şi de la 
Fiul, de vreme ce el este şi Duhul Fiului?” Aceste trei 
pasaje din Augustin, dar mai ales primul, devin arsenalul 
defensivei apusene a lui Filioque. Multe alte citate din 
tratatul Despre Treime al lui Augustin erau de asemenea 
importante în florilegiile patristice compilate ca dovezi în 
favoarea doctrinei latine. Scopul acestor florilegii era „să 
înveţe raţiunile avute în vedere de Părintele Augustin în 
cărţile sale despre Sfînta Treime, socotite izvoare de primă 
importanţă”. Acele raţiuni trebuie găsite în chiar struc¬ 
tura doctrinei trinitare a lui Augustin; căci, „întrucît, 
potrivit lui Augustin, cele trei persoane, de a căror substanţă 
comună ţine şi calitatea de «persoană», sînt distincte una 
de alta doar prin funcţiile care caracterizează pe fiecare 
în relaţie cu celelalte două, el priveşte «purcederea de la 
Tatăl şi de la Fiul» drept proprietatea specifică a Sfîntului 
Duh în interiorul substanţei imanente a lui Dumnezeu”. 

Chiar dacă alcătuitorii acestor florilegii citau şi alţi 
Părinţi latini - în special pe Ambrozie, a cărui influenţă 
asupra teologiei lui Augustin se prelungea şi în privinţa 
acestei doctrine - ei îşi dădeau mare silinţă să găsească 
dovezi şi din teologi greci. Multe dintre scrierile acestora 
nu le erau accesibile latinilor, dar tratatul Despre Sfîntul 
Duh al lui Didim cel Orb fusese tradus de Ieronim. De 
fapt, versiunea latină este singura care s-a mai păstrat 
din această operă. Didim putea astfel să folosească teo¬ 
logilor latini drept sprijin în scrierile lor împotriva grecilor. 
Izvorul cel mai abundent folosit în sprijinul latinilor era 
probabil corpusul de scrieri atribuite greşit lui Atanasie 

cel Mare. Cele Cinci Dialoguri despre Sfinta Treime din 
această colecţie, scrise probabil de Didim, erau luate drept 
dovadă că Părintele ortodoxiei trinitare predicase adaosul 
Filioque. Nici o operă „atanasiană” nu a contribuit mai 
mult la cauza apuseană ca scrierea ce trecea drept „Crezul 
lui Atanasie” şi care fusese alcătuită în Apus, probabil în 
secolul ce a urmat morţii acestuia. Acest crez mărturisea, 
în cel mai caracteristic limbaj augustinian, că „Sfîntul 
Duh este de la Tatăl şi de la Fiul, nici făcut, nici creat, nici 
născut, ci purces”; iar la articolul care conţinea această 
mărturisire, ca şi la tot crezul, era aplicat avertismentul: 
„Cel ce vrea, aşadar, să se mîntuiască, trebuie să gîn- 
dească astfel despre Treime”. El era citat în sprijinul lui 
Filioque de călugării apuseni aflaţi în dispută cu monahii 
răsăriteni pe această temă ca fiind „credinţa Sfîntului 
Atanasie”, „credinţa care, din acele vremuri... şi pînă astăzi, 
a fost ţinută de Biserica apuseană şi care n-a fost lepădată 
nici de Biserica catolică a grecilor”. Alţi teologi latini ai 
secolului al IX-lea l-au folosit, de asemenea, pentru a-şi 
susţine punctul de vedere. El continuă să ocupe un loc 
important şi în tratatele şi dialogurile apusene de mai 
tîrziu. Cînd Anselm de Havelberg îl cita drept un crez 
„venerat de întreaga Biserică”, nu a existat - potrivit 
relatării sale - nici o obiecţie din partea grecilor. Cardi¬ 
nalul Humbert împingea poziţia apuseană pînă la conclu¬ 
zia ei logică, atunci cînd declara că „nici măcar sfîntul şi 
marele Atanasie n-ar fi fost acceptat vreodată de către 
romani dacă n-ar fî afirmat în mărturisirea sa că Sfîntul 
Duh purcede şi de la Fiul”. 

Toate acestea erau menite să demonstreze că repre¬ 
zentanţii Apusului „nu explicau această dogmă după bunul 
lor plac, ci o mărturiseau pe temeiul doctrinei Sfinţilor 
Părinţi”. Au trecut multe secole de cînd au trăit Atanasie, 
Capadocienii şi Augustin, fără ca vreun dascăl cu auto¬ 
ritate al Bisericii să nege purcederea Sfîntului Duh de la 
Fiul, care fusese de fapt „mărturisirea de credinţă perpe¬ 
tuă şi constantă despre Sfîntul Duh, atît a Bisericii răsă¬ 
ritene, cît şi a celei apusene”. Mistagogia Sfîntului Duh 
scrisă de Fotie poate fi socotită ca o declaraţie oficială a 
punctului de vedere răsăritean potrivit căruia „mărturisirea 
perpetuă şi constantă a ambelor Biserici, răsăriteană şi 
apuseană”, nu susţine adaosul Filioque. „Care dintre sfinţii 
şi renumiţii Părinţi - se întreabă el - să fî spus că Sfîntul 
Duh purcede de la Fiul?” Citind diferiţi Părinţi inclusiv 
pe Dionisie şi scrierile atribuite lui Clement, Fotie merge 

mai departe „alăturînd acestora şi pe cei din Apus” : Irineu, 
Hipolit, care nu propovăduiseră Filioque. Nici un teolog 
apusean n-a fost mai cunoscut ca Leon I - „stîlpul Con¬ 
ciliului al IV-lea”, autor al „de Dumnezeu inspiratelor 
epistole despre dogmă” şi autoritate a „ortodoxiei, a cărei 
lumină se revarsă nu numai peste Apus, ci şi peste frun¬ 
tariile Răsăritului”. Şi el a învăţat că Duhul purcede [doar] 
de la Tatăl. Cît despre „acei Părinţi ai voştri... Ambrozie 
sau Augustin sau oricare altul”, care au afirmat o purce- 
dere şi de la Fiul, trebuie să ne amintim că şi ei erau 
oameni şi, în consecinţă, să le acoperim ruşinea, aşa cum 
au făcut fiii lui Noe pentru tatăl lor. Fotie era gata să 
recunoască faptul că Augustin şi alţi teologi apuseni meri¬ 
tau numele de „Părinte”, dar autoritatea lor era mai mică 
decît aceea a „Părinţilor Părinţilor”, cum ar fi papa Leon I. 
Mai presus de toate, autoritatea trebuie să se supună 
autorităţii Domnului însuşi, care ne-a învăţat că Sfîntul 
Duh purcede [doar] de la Tatăl. 

în ierarhia autorităţii, mărturia unor Părinţi este evi¬ 
dent superioară celei a altora, dar deasupra tuturor aces¬ 
tora stau conciliile ecumenice ale Bisericii. Dogma despre 
Sfîntul Duh a fost definită de Conciliul al II-lea, reluată de 
Conciliul al III-lea, confirmată de Conciliul al IV-lea, sta¬ 
bilită de Conciliul al V-lea, proclamată de Conciliul al Vl-lea 
şi pecetluită de Conciliul al VH-lea. Dintre aceste concilii, 
cele de la Niceea şi Constantinopol sînt cele mai impor¬ 
tante, întrucît ele au formulat crezul în care este mărtu¬ 
risită dogma Sfîntului Duh. Era deci un act de „extremă 
insolenţă” din partea Apusului să-şi asume „alterarea 
dumnezeiescului şi sacrului simbol”, pe care l-au afirmat 
atîtea concilii ecumenice. O asemenea falsificare nu e 
altceva decît o „înjosire” (Siacrrpo cprj) a sfinţeniei crezului. 
Reprezentanţii Răsăritului susţineau că, în ceea ce-i pri¬ 
veşte, ei refuzau să se atingă de autoritatea textului cre¬ 
zului. Acest text, aşa cum a fost stabilit de primul Conciliu 
de la Constantinopol, învăţa că Sfîntul Duh „purcede de 
la Tatăl” şi nu menţiona nici un fel de purcedere de la 
Fiul. Apărătorii lui Filioque, mergînd în mod deliberat pe 
lîngă textul primit al crezului, erau vinovaţi de inovaţie. 
O încercare binevoitoare de a explica această inovaţie era 
sugestia că latinii au pierdut, în timpul invaziilor van¬ 
dalilor, exemplarele actelor Conciliului de la Niceea, şi că 
nu mai ştiau textul adevărat al crezului. Cei mai mulţi 
teologi greci nu recurgeau la asemenea scuze pentru adău¬ 
garea lui Filioque, ci, pur şi simplu, trăgeau o linie între 

tradiţia ortodoxă a purcederii doar de la Tatăl şi inovaţia 
eterodoxă a purcederii şi de la Fiul. Un asemenea adaos 
la textul crezului era nejustifîcat şi eretic. 

Nu este adevărat, replica Apusul. Nu există o formă 
nouă de închinare sau de doctrină, nici o nouă religie în 
Biserica romană, care „rămîne în aceeaşi credinţă ca şi 
Biserica răsăriteană”. Chiar dacă existau cîţiva latini care 
susţineau, pe baza uzanţei din anumite Biserici apusene, 
că simbolul de credinţă cu Filioque reprezenta „credinţa 
catolică”, cei mai mulţi recunoşteau că expresia fusese 
adăugată la crez după Niceea şi Constantinopol. Un răspuns 
la obiecţiunea răsăritenilor era că expresia „de la Tatăl” 
nu excludea în principiu „şi de la Fiul” şi că, atunci cînd 
Părinţii de la Niceea „nu au reuşit să includă acest adaos, 
a fost nu din cauză că nu au crezut puternic şi desăvîrşit 
că este aşa, ci pentru că au gîndit că este limpede şi evident 
pentru toţi credincioşii” şi nu au socotit necesară menţiona¬ 
rea lui explicită. Dacă acum este menţionat, aceasta nu 
contrazice în nici un fel sensul textului crezului. Latinii 
nu vor ceda grecilor conciliile şi crezurile. „Ii îmbrăţişez 
pe cei 318 catolici şi sfinţi bărbaţi, fericiţii Părinţi, pe 
toţi”, spunea Paulin într-unul din imnurile sale, iar în 
altă parte, el declara că simbolul de la Niceea era „inviolabil”. 
Adăugarea lui Filioque nu era o împietare a lui, ci acelaşi 
lucru pe care cei 150 Părinţi de la Conciliul al II-lea 
ecumenic de la Constantinopol îl făcuseră atunci cînd au 
extins fraza simplă de la Niceea, „Şi în Sfîntul Duh”, 
aducînd-o la forma folosită astăzi deopotrivă în Răsărit şi 
în Apus. Dacă acest adaos este legitim, de ce ar fi nele¬ 
gitim Filioque ? Argumentarea apuseană pierdea din vedere 
cel puţin o parte a obiecţiunilor criticii răsăritene. Căci, 
chiar dacă un răsăritean irenic ar fi fost convins de logica 
apuseană şi ar fi recunoscut corectitudinea teologică a lui 
Filioque, inserarea unilaterală a formulei în crez rămînea 
totuşi un scandal grav, unul care se putea rezolva numai 
dacă „un conciliu general al Bisericii apusene şi răsă¬ 
ritene”, convocat de papă şi de autoritatea imperială, ar 
legaliza adaosul. Ţine de competenţa unui conciliu să 
extindă un crez care a fost formulat de un altul. 

Astfel, obiecţia formală şi procedurală faţă de Filioque 
era una cu totul hotărîtoare pentru greci. Şi totuşi, ea se 
aplica nu mai puţin chestiunii materiale şi de conţinut. 
Filioque era nu numai nelegitim, ci şi greşit, fiind bazată 
pe anumite premise teologice pe care Răsăritul le consi¬ 
dera neadecvate sau chiar eronate şi care au fost vădite 

astfel în cursul dezbaterilor. Unele dintre acestea ţin de 
domeniul a ceea ce trebuie numit „metodă teologică”, căci 
ele implicau diferenţe privitoare la modul de a ajunge la 
doctrina trinitară. Dincolo de diferenţele metodologice se 
află şi unele metafizice, de maximă importanţă, care ţin 
de doctrina despre Dumnezeu însuşi; dar înainte ca aces¬ 
tea să poată fi identificate, este necesară descrierea modu¬ 
rilor divergente în care procedează cele două teologii în 
privinţa doctrinei Sfintei Treimi şi specificarea distinc¬ 
ţiilor care, deşi fundamentale pentru o parte, nu erau 
împărtăşite de cealaltă parte. 

Cea mai celebră dintre aceste distincţii era cea dintre 
„iconomie” şi „teologie” în doctrina trinitară. Era o parte a 
doctrinei trinitare apusene ca şi a celei răsăritene, dar 
locul unde aceasta s-a dezvoltat mai deplin este Răsăritul. 
Susţinînd că latina, ca limbă teologică, este incapabilă de 
precizia necesară unor asemenea distincţii, unii teologi 
răsăriteni puneau greşeala adaosului Filioque pe seama 
absenţei unei distincţii proprii în doctrina Sfîntului Duh, 
dintre expresia „fiind trimis”, în sens iconomie, şi ter¬ 
menul „purcedere”, cu sens teologic. Din această cauză, 
latinii „presupun că purcederea” (EKTropEU£a0Tai) este iden¬ 
tică cu „a fî împărtăşit cu” (xoppyEToGai) şi cu „a fî dăruit” 
(p£Ta5i5oo0ai), întrucît Duhul este descoperit ca fiind cel 
ce a fost trimis şi împărtăşit şi dăruit de la Fiul. După 
greci, Duhul „purcede de la Tatăl, dar este dat prin Fiul şi 
împărtăşit de toată creaţia” ; purcederea de la Tatăl a fost 
în interiorul Dumnezeirii, dăruitul şi împărtăşitul erau 
în afara Ei, în lume. Căci, un Filioque în sensul din urmă 
reprezenta un precedent patristic amplu, iar teologii greci 
l-au afirmat cu promptitudine, însă confuzia dintre teo¬ 
logic şi iconomie era o reminiscenţă eretică de la Marcel 
de Ancira. 

O examinare a interpretărilor latine ale lui Filioque 
arată că multe dintre ele pun semnul egalităţii între purce¬ 
derea Duhului şi trimiterea Lui. Papa Grigorie I spusese 
că „trimiterea (missio) Duhului este chiar purcederea de 
la Tatăl şi de la Fiul”, iar aceste cuvinte erau citate în 
sprijinul doctrinei Filioque. Pe lîngă acest citat din Grigorie, 
Ratramnus atrăgea atenţia şi insista că „trimiterea” de la 
Ioan 15,26 (pe care Răsăritul o interpreta în sensul icono- 
miei) şi „purcederea” din acelaşi pasaj (pe care Răsăritul 
o interpreta în sens teologic) erau identice. Trimiterea 
Sfîntului Duh - spunea el - „nu înseamnă supunere, ci 
purcedere”. Aşezarea celor două noţiuni sub semnul egalităţii 

era tema dominantă a tratatului. Alţi termeni din sfera 
iconomiei, cum ar fî „revărsare” sau „dăruirea”, cu referire 
la Sfîntul Duh, erau folosiţi în Noul Testament cu aplicare 
la Fiul, întrucît Sfîntul Duh purcede deopotrivă de la Tatăl 
şi de la Fiul. în felul acesta, sensul care ţine de iconomie 
era luat din nou în sens teologic, devenind astfel temei 
pentru cel din sfera iconomiei. Tendinţa apuseană de a se 
mişca de la sensul iconomie la cel teologic şi înapoi poate 
fî observată în formule cum ar fi : „Sfîntul Duh nu purcede 
de la Tatăl către Fiul, ci purcede de la Fiul pentru sfinţirea 
creaţiei; dar el purcede simultan de la Amîndoi”. Alte 
pasaje despre „trimitere”, cum arfî cele de la Ioan 14,26 şi 
Ioan 20,21, ar putea deveni texte doveditoare pentru purce- 
derea din veşnicie de la Tatăl şi de la Fiul. Chiar şi atunci 
cînd păreau să existe unele distincţii între „trimitere” şi 
„purcedere” cu care să se opereze, ele serveau, în final, la 
reîntărirea învăţăturii cum că amîndouă sînt de la Tatăl 
şi de la Fiul. 

O altă distincţie despre care grecii îi acuzau pe latini 
că o forţează sau o ignoră era cea dintre natura divină şi 
cele trei ipostasuri în Treime. Fotie argumentează în felul 
următor: „Dacă ceva este în Dumnezeu, dar nu este văzut 
în unitatea şi identitatea de natură (opo<puîa) a atotputerni¬ 
cei Treimi, aceasta aparţine evident uneia dintre naturile 
Celor Trei Persoane. Purcederea Duhului nu ţine de uni¬ 
tatea supranaturală, care este văzută în Treime. Ea ţine, 
aşadar, de LipostasulJ unic al Celor Trei”. După esenţă, nu 
există separare în Treime, dar există o separare după 
însuşirile caracteristice fiecărui ipostas. Eterna suflare 1 a 
Sfîntului Duh nu este o problemă care ţine de natura 
divină împărtăşită de Cei Trei, ci de ipostasul specific al 
Tatălui; nu ar putea exista, aşadar, purcedere şi de la 
Fiul, căci orice este comun celor două ipostasuri trebuie 
să fie comun tuturor celor trei, şi atunci, Sfîntul Duh ar 
trebui să purceadă şi de la el însuşi. Pe scurt, doctrina lui 
Filioque nu reuşea să evidenţieze diferenţa dintre ceea ce 
este distinct şi ceea ce este comun în Treime. 

Tocmai această diferenţă era obiectul uneia dintre cele 
mai timpurii apologii, care cerea să „fie arătat ce au Tatăl, 


1. Spiration, din lat. spiro,-are = „a sufla, a răsufla, a ţîşni”, cuvînt 
inventat de Pelikan, inexistent în dicţionarele limbii engleze 
contemporane. Spre deosebire de breath, spiration este mai 
aproape de Spirit, avînd aceeaşi rădăcină, şi deci mai plastic, 
mai sugestiv (n. tr.). 

Fiul şi Sfîntul Duh ca aparţinînd fiecăruia în parte şi ce 
au în comun în neîmpărţita Treime; şi cum purcede cu 
adevărat din veşnicie Sfîntul Duh de la amîndoi şi cum 
Sfînta Treime există în sine în chip nedespărţit”. Alţi 
teologi apuseni ai vremii distingeau, de asemenea, între 
ceea ce se spunea despre Treime „după o usia ( substan - 
tialiter) sa” şi ceea ce se spune „după relaţiile dintre ipos- 
tasuri (relative)”. Şi totuşi, cînd ajungeau la purcederea 
Sfîntului Duh, mulţi teologi apuseni, argumentînd că lucră¬ 
rile Treimii „în afară” (ad extra) sînt neîmpărţite, insistau 
că purcederea este o problemă ce ţine de natura divină ca 
întreg şi, în consecinţă, de esenţă şi nu de ipostasuri. Şi 
aşa, „cînd se spune despre Sfîntul Duh că purcede de la 
Tatăl, este necesar ca el să purceadă şi de la Fiul, întrucît 
Tatăl şi Fiul sînt neîndoios de aceeaşi fiinţă”. Intr-un efort 
de a eluda problema, unii încercau să localizeze purce¬ 
derea, „nu în o usia, care este comună [tuturor persoanelor], 
nici în persoană, care se manifestă prin ea însăşi, ci în 
relaţia [dintre persoane]”, ceea ce nu clarifica cu adevărat 
situaţia şi nici nu răspundea obiecţiilor fundamentale ale 
grecilor. Acest efort şi altele de acelaşi fel au apărut în 
controversă mai tîrziu decît corpusul principal de mate¬ 
riale de care ne-am ocupat şi constituiau o recunoaştere a 
Apusului că este nevoie de o apărare mai sofisticată a lui 
Filioque. 

Un alt domeniu în care această nevoie se manifesta 
era exegeza. De pildă, numirea din Noul Testament, „Duhul 
Fiului Său”, fusese interpretată, probabil de Ilarie şi cu 
siguranţă de Augustin, ca fiind o indicaţie sau chiar o 
dovadă a purcederii Duhului de la Fiul „Este Duhul Fiului 
cineva diferit de Duhul Tatălui ?” se întreba Ratramnus şi 
continua argumentul: „Dacă el este Duhul amîndurora, 
atunci cu certitudine purcede de la amîndoi”. Din cuvin¬ 
tele „în inimile noastre”, din acelaşi pasaj, teologia răsări¬ 
teană argumenta că „Duhul Fiului Său” nu se referă cîtuşi 
de puţin la purcederea teologică din veşnicie a Sfîntului 
Duh, ci la „trimiterea” Sa, care era temporală şi iconomică. 
Nici pasaje ca cel de la Ioan 16,14 nu pot fi folosite pentru 
a susţine adaosul Filioque, căci nu spune „de la mine” (f% 
epou), ci „de la ceea ce e al meu” (ek tou Epou). O asemenea 
argumentare exegetică conducea la principiul că atunci 
cînd Sfîntul Duh este numit „Duhul Tatălui”, acest lucru 
trebuie interpretat în sens teologic, ca referindu-se la 
purcederea doar de la Tatăl, iar cînd este numit „Duhul 
Fiului”, trebuie interpretat în sensul iconomiei, ca referire 

la trimiterea către creaţie sau către Biserică sau credin¬ 
cioşi. Această despărţire a iconomiei de teologie în exegeza 
pasajelor despre Duhul mergea atît de departe îneît Fotie 
sugera chiar contrar majorităţii tradiţiei, că „Duhul lui 
Dumnezeu” (nveupa 9eou) în creaţie nu însemna Sfîntul 
Duh, ci doar o suflare de vînt care venea de la Dumnezeu. 
Fie că această exegeză era izvorul doctrinei răsăritene 
despre Sfîntul Duh sau rezultatul ei, ea arăta într-adevăr 
că Filioque era o chestiune nu numai de procedură, dar şi 
de substanţă. 

Există oarecare indicaţii că această chestiune a lui 
Filioque mergea chiar mai adînc. Nu numai cele două 
sisteme de autoritate dogmatică, cele două concepţii despre 
tradiţie şi cele două metode de formulare a distincţiilor 
teologice se opuneau unul altuia, dar, dincolo de toate 
acestea, existau două concepţii despre Dumnezeire. In 
doctrina trinitară apuseană, Sfîntul Duh era garantul 
unităţii Dumnezeirii. Descriind Sfîntul Duh ca „referindu-se 
deopotrivă la Tatăl şi la Fiul, pentru că Sfîntul Duh este 
Duhul deopotrivă al Tatălui şi al Fiului”, Augustin atri¬ 
buia Duhului funcţia de a servi „o anume inefabilă comu¬ 
niune a Tatălui şi a Fiului” şi sugera că aceasta era explicaţia 
faptului că el împărtăşea numele de „Duh” au amîndoi. Cînd 
apostolul Pavel cere Bisericii „să păstreze unitatea Duhului 
în legătura păcii”, el poruncea, de fapt, credincioşilor să-L 
imite pe Dumnezeu în Treime, în care Sfîntul Duh era 
unitatea personală, sfinţenia şi iubirea „prin care cei doi 
[Tatăl şi Fiul] sînt uniţi”. Augustinienii secolului al IX-lea, 
care apărau adaosul Filioque împotriva Răsăritului, au 
reluat această temă. Crezul lui Leon al III-lea declara: 
„în Tatăl este veşnicia, în Fiul, egalitatea, în Duhul Sfînt, 
legătura dintre veşnicie şi egalitate”. în această privinţă, 
ca şi în altele, Alcuin cita chiar cuvintele lui Augustin 
despre „inefabila comuniune”, în timp ce Hincmar cita 
ceea ce credea el că erau cuvintele lui Atanasie despre 
Sfîntul Duh, „legătura Dumnezeirii” şi „puterea şi uni¬ 
tatea Treimii”. Nici un teolog latin n-ar fi susţinut că 
fără Filioque unitatea lui Dumnezeu ar fi pierdută; dar 
doctrina trinitară apuseană, care considera unitatea lui 
Dumnezeu un punct de pornire, a fost capabilă apoi să 
meargă spre o asemenea viziune a Duhului ca legătură 
între Tatăl şi Fiul. Şi astfel, „pe cînd această teorie de la 
început a tins să rupă Treimea în trei entităţi disjuncte, 
acum, în faza ei ultimă, ea a contribuit la întărirea 
sensului unităţii divine prin strîngerea într-o relaţie 

coerentă şi organică a concepţiilor despre cele trei Per¬ 
soane divine”. 

Dimpotrivă, doctrina trinitară răsăriteană continua să 
înceapă cu Tatăl, Fiul şi Sfîntul Duh şi avea nevoie să 
formuleze relaţia dintre ei în aşa fel încît să asigure uni¬ 
tatea lor. Soluţia era să identifice pe Tatăl - şi numai pe 
Tatăl - ca izvorul (rrriy 1 ^), principiul (dpxii) şi cauza (ama) 
Treimii. Treimea este o unitate doar dacă „şi Fiul, şi Duhul 
se trag dintr-o singură cauză, Tatăl”; orice altă teorie este 
„blasfemie şi o reînviere a ateismului politeist... sub masca 
creştinismului”. Chiar dacă Fiul şi Duhul, la fel ca şi Tatăl, 
sînt fără început, ei au totuşi o singură cauză în Dumnezeire, 
şi anume, Tatăl, Care nu are o cauză distinctă de el însuşi. 
Dionisie Areopagitul învăţase că „Tatăl este singurul izvor 
al Dumnezeirii suprasubstanţiale”. Acesta este sensul enig¬ 
maticei afirmaţii a lui Hristos : „Tatăl Meu este mai mare 
decît Mine”, cu alte cuvinte El fiind cauză a Dumnezeirii. 
Dar Tatăl era o asemenea cauză nu după natura sau 
esenţa Sa (care este comună tuturor celor trei ipostasuri), 
ci după ipostasul Său, ca Tată. Orice altă teorie era nu 
numai o negare a doctrinei biblice a „monarhiei”, ci şi o 
degradare a declaraţiei conciliare potrivit căreia Duhul 
purcede de la Tatăl; era, în acelaşi timp, şi o încălcare a 
doctrinei raţionale, potrivit căreia, în ultimă instanţă, nu 
poate exista „o multitudine de principii” (noAuapx(a), ci 
doar unul singur. Treimea ar putea fi comparată cu o 
scală de cîntar, în care este o singură lucrare şi un singur 
centru (Tatăl), de care depind cele două braţe (Fiul şi 
Sfîntul Duh). Astfel, grecii făceau următorul apel: „O, 
latinule, încetează şi nu mai spune că sînt multe principii 
şi multe cauze şi recunoaşte că Tatăl este singura cauză”. 

Ambele părţi apelau la tradiţie pentru a-şi susţine 
poziţiile, dar nici una fără o anumită îndreptăţire. Dacă o 
teologie poate fî identificată cu o erezie în care e pe punctul 
de a cădea, atunci teologia catolică a dat semne de mai mare 
apropiere de extrema modalistă, decît de cea subordinaţio- 
nistă. Felix, Elipandus şi Gottschalk păreau în ochii teolo¬ 
gilor catolici din secolul al IX-lea că ameninţă unitatea 
Dumnezeirii prin excursurile lor în adopţionism sau prin 
idei ca aceea de „întreită Dumnezeire”. Refuzul răsăriteni- 
lor de a-1 accepta pe Filioque era luat ca fiind o slăbire 
similară a unităţii. Tatăl, Fiul şi Duhul Sfînt sînt un 
singur „principiu” ( principium ) şi nu trei. Şi totuşi, Tatăl 
era „principiul fără de principiu”, Fiul este „principiul, 
dar din Tatăl ca principiu”, iar Sfîntul Duh „principiul... 

din amîndoi”; însă, nu erau trei principii, ci unul. în această 
uzanţă, la fel ca şi în izvoarele ei, Augustin, „«principiul» 
poate fi aplicat Tatălui atît în interiorul Treimii, cît şi în 
afara ei”. Pentru teologia augustiniană pare de necon¬ 
ceput ca Filioque să ameninţe unitatea Dumnezeirii; mai 
degrabă o confirmă şi este un corolar necesar al ei. 

Doctrina greacă despre Treime - venind dinspre moş¬ 
tenirea lăsată de Vasile, Grigorie de Nyssa şi Grigorie de 
Nazianz, în spatele ei fiind cea lăsată de Origen, - nu 
putea decît să observe o asemenea speculaţie ca fiind 
deopotrivă nouă şi periculoasă. Dacă la Calcedon, Vechea 
Romă fusese campioana ortodoxiei, acum nu mai era. Pe 
lîngă disputele asupra autorităţii şi primatului dogmatic, 
cea referitoare la Filioque era un semn că problemele de 
doctrină şi cele de unitate doctrinară nu pot fi înlăturate 
pur şi simplu prin rezolvarea chestiunilor de jurisdicţie şi 
de unitate a organizării. Atunci cînd Analele lui Einhard 
relatau că „a apărut o problemă în legătură cu Sfînta 
Treime şi cu chipurile sfinţilor”, ele sintetizau schisma 
dintre Răsărit şi Apus mai simplu decît puteau să o facă 
diferenţele teologice, dar şi mai precis decît ar fi sugerat 
convenţionala interpretare politică a schismei. După cum 
vom vedea, problema schismei avea să revină în centrul 
atenţiei, în secolul al XlII-lea, în jurul datei cînd s-aţinut 
Conciliul de la Lyon, în 1274, şi din nou, în secolul al XV-lea, 
mai ales la Florenţa, în 1439. Dar doctrinele care au sepa¬ 
rat Răsăritul de Apus, din secolul al IX-lea şi pînă în 
secolul al Xl-lea, au continuat să fie cele pe care aceste 
concilii erau obligate să le ia în considerare - şi în privinţa 
cărora, ca şi conciliile dinaintea lor, aveau să eşueze. 

în spatele multora dintre evoluţiile descrise pînă aici se 
afla chestiunea unicităţii lui Dumnezeu. în principiu, bine¬ 
înţeles, aceasta nu reprezenta o problemă: creştinii din 
orice grupare puteau să spună odată cu loan Damaschin că 
ei „ştiu pe Cel ce a spus cu siguranţă: «Ascultă, Israele, 
Domnul Dumnezeul nostru este singurul Dumnezeu»”. Şi 
totuşi, chiar contextul în care loan Damaschin afirma 
acestea, în apologia sa în favoarea icoanelor, arată că 
aderarea cu toată inima a tuturor creştinilor la mono¬ 
teismul exprimat de pasajul Shema 1 din Deuteronom 6,4 
putea fi pusă la îndoială sau, în orice caz, nu era socotită 
ca fiind indiscutabilă de către toţi creştinii, chiar dacă era 
bine ştiut că, prin chiar conţinutul ei, această idee era 
autoconfirmată (auTdmaTOv). loan îşi începea apologia cu 
o mărturisire monoteistă: „Cred într-unul Dumnezeu, 
unicul izvor al tuturor lucrurilor... Mă închin unicului 
Dumnezeu”. Dar era obligat să înceapă astfel din pricină 
că iconoclaştii acuzaseră în trecut Biserica, aşa cum o 
făceau şi în acel moment, că reintroduce politeismul în 
ritualul creştin prin cultul icoanelor. în mod similar, con¬ 
troversele dintre hristologiile iacobită şi nestoriană aso- 
ciaseră problema unităţii lui Hristos cu cea a unităţii lui 
Dumnezeu. înteologiile divergente ale Răsăritului şi Apu¬ 
sului, aşa cum se articulaseră ele în atitudinea faţă de 
adaosul Filioque, locul unicităţii lui Dumnezeu în învăţă¬ 
tura creştină, în pofida unei unanimităţi teoretice, deve¬ 
nise afirmaţia asupra căreia cele două părţi se aflau în 
dispută şi la care opozanţii reveneau neîncetat. în mod 
evident, repetarea pasajului Shema nu era o garanţie a 
unui monoteism comun. 


1. Este vorba de pasajul care începe cu cuvintele Shema Yisra'el 
Yahveh elohenu Yahveh ’ehad („Ascultă, Israele, Domnul Dumnezeul 
nostru este singurul Dumnezeu”) exprimînd ideea de unicitate a 
lui Dumnezeu, definitorie pentru monoteismul mozaic (n. tr.). 

Biserica secolului al IV-lea credea că apără monoteismul 
atunci cînd formulase dogma trinitară, spre a se deosebi 
de politeismul implicit al doctrinei ariene, potrivit căreia 
Hristos era mai puţin decît Dumnezeu, dar merita totuşi 
să fie adorat ca atare. Crezul adoptat la Niceea începea cu 
cuvintele: „Credem într-unul Dumnezeu, Tatăl Atotputer¬ 
nicul, făcătorul tuturor celor văzute şi nevăzute”. Nici 
Răsăritul şi nici Apusul nu puseseră la îndoială aceste 
fraze. Atunci cînd Serghie de Radonej se hotăra „din tot 
sufletul meu să ridic şi să închin această capelă Prea 
Sfintei Treimi”, creînd astfel celebra Lavră Sfînta Treime 
de lîngă Moscova, şi aceasta era o recunoaştere a locului 
central pe care îl avea dogma trinitară în creştinismul 
răsăritean. Interpreţii doctrinei Bisericii ar putea să aducă 
tot felul de argumente în favoarea Treimii ca răspuns la 
criticile adversarilor, presupunînd că nu doar creştinii 
ortodocşi, ci orice om raţional este capabil să le înţeleagă. 
Deoarece, pentru cei ce pot auzi cu mintea, „zidirea strigă... 
şi îşi vesteşte cauza sa, preamărind-o în chip întreit”. 
Teologia răsăriteană învăţase de la Dionisie Areopagitul 
că unicitatea lui Dumnezeu transcende deopotrivă şi 
numărul unu şi toate numerele, fiind dincolo de măsură 
şi de măsurare. Pentru cei care împărtăşeau ipotezele 
teologiei areopagitice, o asemenea definiţie a unicităţii ar 
fi putut să fie suficientă. Dar, în cursul aceloraşi secole, 
teologia creştină a Răsăritului avea să fie încă odată con- 
strînsă să ia asupra sa sarcina apărării monoteismului 
trinitar, ca răspuns la diverse provocări, unele mai vechi, 
altele mai noi. 


Treime şi unicitate 1 

De la întemeierea sa, creştinismul a fost silit de împre¬ 
jurări să ajungă la un modus vivendi cu iudaismul; ba 
chiar şi după ce se presupune că s-a stabilizat relaţia cu 
sinagoga, Biserica nu putea ignora prezenţa continuă a 
comunităţii evreieşti. Un indiciu al unei asemenea preo¬ 
cupări este frecvenţa cu care reveneau în discuţie iudaismul 


1. Acest subcapitol se intitulează in original Trinity and Shema, 
autorul trimiţîndu-ne, prin aceasta, la moştenirea Vechiului Tfes- 
tament şi a teologiei despre unicitatea dumnezeirii, aşa cum este 
exprimată ea în pasajul din Deut. 6,4, care poartă, potrivit tra¬ 
diţiei orientale, titlul dat de primul cuvînt al pericopei (n. tr.). 

în spatele multora dintre evoluţiile descrise pînă aici se 
afla chestiunea unicităţii lui Dumnezeu. în principiu, bine¬ 
înţeles, aceasta nu reprezenta o problemă: creştinii din 
orice grupare puteau să spună odată cu loan Damaschin că 
ei „ştiu pe Cel ce a spus cu siguranţă: «Ascultă, Israele, 
Domnul Dumnezeul nostru este singurul Dumnezeu»”. Şi 
totuşi, chiar contextul în care loan Damaschin afirma 
acestea, în apologia sa în favoarea icoanelor, arată că 
aderarea cu toată inima a tuturor creştinilor la mono¬ 
teismul exprimat de pasajul Shema 1 din Deuteronom 6,4 
putea fi pusă la îndoială sau, în orice caz, nu era socotită 
ca fiind indiscutabilă de către toţi creştinii, chiar dacă era 
bine ştiut că, prin chiar conţinutul ei, această idee era 
autoconfirmată (auTomaTOv). loan îşi începea apologia cu 
o mărturisire monoteistă: „Cred într-unul Dumnezeu, 
unicul izvor al tuturor lucrurilor... Mă închin unicului 
Dumnezeu”. Dar era obligat să înceapă astfel din pricină 
că iconoclaştii acuzaseră în trecut Biserica, aşa cum o 
făceau şi în acel moment, că reintroduce politeismul în 
ritualul creştin prin cultul icoanelor. în mod similar, con¬ 
troversele dintre hristologiile iacobită şi nestoriană aso- 
ciaseră problema unităţii lui Hristos cu cea a unităţii lui 
Dumnezeu. în teologiile divergente ale Răsăritului şi Apu¬ 
sului, aşa cum se articulaseră ele în atitudinea faţă de 
adaosul Filioque, locul unicităţii lui Dumnezeu în învăţă¬ 
tura creştină, în pofida unei unanimităţi teoretice, deve¬ 
nise afirmaţia asupra căreia cele două părţi se aflau în 
dispută şi la care opozanţii reveneau neîncetat. în mod 
evident, repetarea pasajului Shema nu era o garanţie a 
unui monoteism comun. 


1. Este vorba de pasajul care începe cu cuvintele Shema Yisra'el 
Yahveh elohenu Yahveh 'ehad (.Ascultă, Israele, Domnul Dumnezeul 
nostru este singurul Dumnezeu”) exprimînd ideea de unicitate a 
lui Dumnezeu, definitorie pentru monoteismul mozaic (n. tr.). 

Biserica secolului al IV-lea credea că apără monoteismul 
atunci cînd formulase dogma trinitară, spre a se deosebi 
de politeismul implicit al doctrinei ariene, potrivit căreia 
Hristos era mai puţin decît Dumnezeu, dar merita totuşi 
să fie adorat ca atare. Crezul adoptat la Niceea începea cu 
cuvintele; „Credem într-unul Dumnezeu, Tatăl Atotputer¬ 
nicul, făcătorul tuturor celor văzute şi nevăzute”. Nici 
Răsăritul şi nici Apusul nu puseseră la îndoială aceste 
fraze. Atunci cînd Serghie de Radonej se hotăra „din tot 
sufletul meu să ridic şi să închin această capelă Prea 
Sfintei Treimi”, creînd astfel celebra Lavră Sfînta Treime 
de lîngă Moscova, şi aceasta era o recunoaştere a locului 
central pe care îl avea dogma trinitară în creştinismul 
răsăritean. Interpreţii doctrinei Bisericii ar putea să aducă 
tot felul de argumente în favoarea Treimii ca răspuns la 
criticile adversarilor, presupunînd că nu doar creştinii 
ortodocşi, ci orice om raţional este capabil să le înţeleagă. 
Deoarece, pentru cei ce pot auzi cu mintea, „zidirea strigă... 
şi îşi vesteşte cauza sa, preamărind-o în chip întreit”. 
Teologia răsăriteană învăţase de la Dionisie Areopagitul 
că unicitatea lui Dumnezeu transcende deopotrivă şi 
numărul unu şi toate numerele, fiind dincolo de măsură 
şi de măsurare. Pentru cei care împărtăşeau ipotezele 
teologiei areopagitice, o asemenea definiţie a unicităţii ar 
fi putut să fie suficientă. Dar, în cursul aceloraşi secole, 
teologia creştină a Răsăritului avea să fie încă odată con- 
strînsă să ia asupra sa sarcina apărării monoteismului 
trinitar, ca răspuns la diverse provocări, unele mai vechi, 
altele mai noi. 


Treime şi unicitate 1 

De la întemeierea sa, creştinismul a fost silit de împre¬ 
jurări să ajungă la un modus vivendi cu iudaismul; ba 
chiar şi după ce se presupune că s-a stabilizat relaţia cu 
sinagoga, Biserica nu putea ignora prezenţa continuă a 
comunităţii evreieşti. Un indiciu al unei asemenea preo¬ 
cupări este frecvenţa cu care reveneau în discuţie iudaismul 


1. Acest subcapitol se intitulează în original Trinity and Shema, 
autorul trimiţîndu-ne, prin aceasta, la moştenirea Vechiului Tfes- 
tament şi a teologiei despre unicitatea dumnezeirii, aşa cum este 
exprimată ea în pasajul din Deut. 6,4, care poartă, potrivit tra¬ 
diţiei orientale, titlul dat de primul cuvînt al pericopei (n. tr.). 

în spatele multora dintre evoluţiile descrise pînă aici se 
afla chestiunea unicităţii lui Dumnezeu. în principiu, bine¬ 
înţeles, aceasta nu reprezenta o problemă: creştinii din 
orice grupare puteau să spună odată cu loan Damaschin că 
ei „ştiu pe Cel ce a spus cu siguranţă: «Ascultă, Israele, 
Domnul Dumnezeul nostru este singurul Dumnezeu»”. Şi 
totuşi, chiar contextul în care loan Damaschin afirma 
acestea, în apologia sa în favoarea icoanelor, arată că 
aderarea cu toată inima a tuturor creştinilor la mono¬ 
teismul exprimat de pasajul Shema 1 din Deuteronom 6,4 
putea fi pusă la îndoială sau, în orice caz, nu era socotită 
ca fiind indiscutabilă de către toţi creştinii, chiar dacă era 
bine ştiut că, prin chiar conţinutul ei, această idee era 
autoconfirmată (auTdru crrov). loan îşi începea apologia cu 
o mărturisire monoteistă: „Cred într-unul Dumnezeu, 
unicul izvor al tuturor lucrurilor.,. Mă închin unicului 
Dumnezeu”. Dar era obligat să înceapă astfel din pricină 
că iconoclaştii acuzaseră în trecut Biserica, aşa cum o 
făceau şi în acel moment, că reintroduce politeismul în 
ritualul creştin prin cultul icoanelor. în mod similar, con¬ 
troversele dintre hristologiile iacobită şi nestoriană aso- 
ciaseră problema unităţii lui Hristos cu cea a unităţii lui 
Dumnezeu. în teologiile divergente ale Răsăritului şi Apu¬ 
sului, aşa cum se articulaseră ele în atitudinea faţă de 
adaosul Filioque, locul unicităţii lui Dumnezeu în învăţă¬ 
tura creştină, în pofida unei unanimităţi teoretice, deve¬ 
nise afirmaţia asupra căreia cele două părţi se aflau în 
dispută şi la care opozanţii reveneau neîncetat. în mod 
evident, repetarea pasajului Shema nu era o garanţie a 
unui monoteism comun. 


1. Este vorba de pasajul care începe cu cuvintele Shema Yisra'el 
Yahveh elokenu Yahveh ’ehad („Ascultă, Israele, Domnul Dumnezeul 
nostru este singurul Dumnezeu”) exprimînd ideea de unicitate a 
lui Dumnezeu, definitorie pentru monoteismul mozaic (n. tr.). 

Biserica secolului al IV-lea credea că apără monoteismul 
atunci cînd formulase dogma trinitară, spre a se deosebi 
de politeismul implicit al doctrinei ariene, potrivit căreia 
Hristos era mai puţin decît Dumnezeu, dar merita totuşi 
să fie adorat ca atare. Crezul adoptat la Niceea începea cu 
cuvintele: „Credem într-unul Dumnezeu, Tatăl Atotputer¬ 
nicul, făcătorul tuturor celor văzute şi nevăzute". Nici 
Răsăritul şi nici Apusul nu puseseră la îndoială aceste 
fraze. Atunci cînd Serghie de Radonej se hotăra „din tot 
sufletul meu să ridic şi să închin această capelă Prea 
Sfintei Treimi”, creînd astfel celebra Lavră Sfînta Treime 
de lîngă Moscova, şi aceasta era o recunoaştere a locului 
central pe care îl avea dogma trinitară în creştinismul 
răsăritean. Interpreţii doctrinei Bisericii ar putea să aducă 
tot felul de argumente în favoarea Treimii ca răspuns la 
criticile adversarilor, presupunînd că nu doar creştinii 
ortodocşi, ci orice om raţional este capabil să le înţeleagă. 
Deoarece, pentru cei ce pot auzi cu mintea, „zidirea strigă... 
şi îşi vesteşte cauza sa, preamărind-o în chip întreit”. 
Teologia răsăriteană învăţase de la Dionisie Areopagitul 
că unicitatea lui Dumnezeu transcende deopotrivă şi 
numărul unu şi toate numerele, fiind dincolo de măsură 
şi de măsurare. Pentru cei care împărtăşeau ipotezele 
teologiei areopagitice, o asemenea definiţie a unicităţii ar 
fi putut să fie suficientă. Dar, în cursul aceloraşi secole, 
teologia creştină a Răsăritului avea să fie încă odată con- 
strînsă să ia asupra sa sarcina apărării monoteismului 
trinitar, ca răspuns la diverse provocări, unele mai vechi, 
altele mai noi. 


Treime şi unicitate 1 

De la întemeierea sa, creştinismul a fost silit de împre¬ 
jurări să ajungă la un modus vivendi cu iudaismul; ba 
chiar şi după ce se presupune că s-a stabilizat relaţia cu 
sinagoga, Biserica nu putea ignora prezenţa continuă a 
comunităţii evreieşti. Un indiciu al unei asemenea preo¬ 
cupări este frecvenţa cu care reveneau în discuţie iudaismul 


1. Acest subcapitol se intitulează în original Trinity and Shema, 
autorul trimiţSndu-ne, prin aceasta, la moştenirea Vechiului Tes¬ 
tament şi a teologiei despre unicitatea dumnezeirii, aşa cum este 
exprimată ea în pasajul din Deut. 6,4, care poartă, potrivit tra¬ 
diţiei orientale, titlul dat de primul cuvînt al pericopei (n. tr.). 

şi problemele evreieşti, în diverse dispute doctrinare ale 
Bisericii, chiar şi în cele care nu au nici o legătură directă 
cu iudaismul. Fusese o practică teologică a unor mari 
gînditori, precum Grigorie de Nazianz, de a eticheta drept 
„iudaizante” mai ales acele erezii, cum ar fi arianismul, în 
care consecinţele logice ale unei poziţii — aparent creş¬ 
tină - duceau la o recădere în iudaism; prin negarea 
divinităţii lui Hristos, de dragul păstrării monoteismului, 
arienii îl tratau pe Domnul la fel cum o făcuseră adver¬ 
sarii săi evrei. In controversele de care ne-am ocupat în 
acest volum, împărţirea nestoriană a lui Hristos în două 
ipostasuri distincte putea să fie atacată cu uşurinţă în 
acelaşi mod. Teologia iacobită nu era singura care îi acuza 
pe nestorieni de cripto-iudaism. Hristologia calcedoniană 
îi adusese aceleaşi acuzaţii. Este mai puţin clar de ce, în 
timpul disputei monotelite, Macarie al Antiohiei, care nu 
voia să predice doctrina celor două voinţe în Hrisos, era 
acuzat de reintroducerea „apostaziei iudaice”. 

Controversa iconoclastă reprezenta un context cu totul 
potrivit pentru folosirea unor epitete ca „iudaizant”. Nu 
numai că a fost atribuită campania contra icoanelor unor 
instigaţii evreieşti, dar cultul creştin al icoanelor era, 
evident, unul dintre subiectele la care recurgeau cel mai 
des interlocutorii evrei în dialogurile iudeo-creştine. Aşa¬ 
dar, pentru un ortodox, iconoclastul era pur şi simplu 
„unul care gîndeşte evreieşte” (’louSaioippuv), iar un con¬ 
ciliu iconoclast nu era un conciliu bisericesc, ci „sinedriul 
lui Caiafa”. Iconoclaştii erau „purtătorii de armură ai 
neo-iudaismului”, oameni care purtau nume de creştini, 
dar care erau, de fapt, iudaizanţi, farisei care negau faptul 
că Hristos s-a întrupat, mai răi chiar decît evreii, în blasfe¬ 
mia lor. Pe scurt, iconoclasmul era respins ca „necredinţă 
evreiască”. Chiar şi în controversele dintre Răsărit şi Apus, 
teologii bizantini găseau cu cale să aplice epitetul de „evreu” 
adversarilor lor. Uzul latin al azimelor în Euharistie era o 
„împărtăşire în comuniune cu evreii”, care însemna „sta¬ 
tul la masă cu evreii”, pe scurt, o modalitate de „iudaizare”. 
Faptul că teologii Bisericii socoteau că tradiţia evreiască 
era un cadru de referinţă atît de convenabil pentru etiche¬ 
tarea diverselor erezii creştine constituia, de fapt, un 
omagiu indirect şi involuntar adus sinagogii. 

O asemenea etichetare putea fi considerată o dovadă 
că teologia creştină continua atitudinea de ignorare a 
iudaismului, care a urmat întîlnirilor dintre cele două 
tradiţii, din perioada de început a Bisericii. Dar în perioada 

de care ne ocupăm, au avut loc noi serii de întîlniri dintre 
iudaism şi creştinism. Acestea au început în secolul al 
VlI-lea, odată cu „hotărîrea împăratului Heraclie ca evreii 
de pretutindeni să fie botezaţi”, în parte din pricina împre¬ 
jurărilor legate de războaiele cu perşii şi apoi cu arabii, 
cînd evreii erau acuzaţi că îi sprijiniseră pe duşmanii 
Imperiului Bizantin. Un secol sau două mai tîrziu, hanul 
(sau „haganul”) şi o parte însemnată a nobilimii kazarilor, 
un trib al cărui teritoriu se învecina atît cu Imperiul 
Bizantin, cît şi cu pămînturile slavilor, erau convertiţi la 
iudaism. Aceasta făcea relaţia dintre iudaism şi creşti¬ 
nătate o problemă vitală pentru autorii literaturii creştine 
timpurii din Rusia. Cea mai importantă lucrare a lui Ilarion 
al Kievului, „unanim recunoscut ca cel mai bun teolog şi 
predicator al vechii Rusii, inclusiv al perioadei moscovite”, 
„a fost scrisă din necesitatea de a oferi o respingere a 
propagandei iudaice”. Dintre toţi teologii vorbitori de limbă 
greacă, unii au scris tratate împotriva iudaismului, inclu¬ 
siv Anastasie Sinaitul (deşi cartea care i se atribuie, în 
ediţiile apărute, nu a ieşit din mîna lui). In spatele tra¬ 
tatelor, se aflau, de fapt, nu în puţine cazuri, disputele 
dintre teologii creştini şi rabinii evrei, la care rabinii 
aveau poruncă să participe. Pare să existe un efort de a 
stabili reguli de procedură pentru asemenea dezbateri, ca 
în avertismentul că nici una dintre părţi nu trebuie să 
ridiculizeze sau să blasfemieze credinţa celeilalte, nici să 
calce pe conştiinţe sau să ascundă adevărul. Chiar dacă 
imparţialitatea impunea ca fiind necesare asemenea reguli, 
scopul întîlnirilor nu putea fi negat: convertirea evreilor 
la creştinism. Cînd un evreu a sugerat că ar trebui să 
existe o recunoaştere reciprocă a credinţei celuilalt, fără 
încercări de a face prozelitism, oponentul său creştin a 
respins propunerea, argumentînd că era în beneficiul 
evreilor să renunţe la crezul lor zadarnic şi gol în favoarea 
credinţei creştine. 

Relatările literare ale disputelor nu trebuie luate ca 
fiind transcrieri cuvînt cu cuvînt a ceea ce s-a spus de 
fapt, căci ele continuă să urmeze atitudinea trufaşă a 
literaturii antievreieşti din secolele anterioare. La fel ca 
şi în acea literatură, şi aici deznodămîntul disputei aduce 
de obicei capitularea membrilor părţii evreieşti sau chiar 
cererea lor de a fi botezaţi. In unele istorisiri, evreul 
repetă argumentul convenţional al heruvimilor din templul 
evreiesc ca temei pentru folosirea icoanelor. Intrucît pro¬ 
blema interpretării corecte a Vechiului Testament şi cea a 

autorităţii Noului Testament ocupau un loc atît de impor¬ 
tant în dezbatere, evreii erau în mod frecvent reprezentaţi 
fie ca recunoscînd superioritatea erudiţiei creştinilor ca 
specialişti în studiul scrierilor Vechiului Testament, fie ca 
recunoscînd superioritatea Evangheliilor Noului Testa¬ 
ment faţă de Tora. în evoluţia unor asemenea vanităţi 
literare, de un interes special se bucură minunile şi viziu¬ 
nile, cărora li se acordă un rol important în aceste tratate. 
Cînd foştii săi coreligionari obiectau cu privire la sin¬ 
tagma „Fiul lui Dumnezeu” aplicată lui Iisus, Iacob, un 
evreu convertit, apela la viziunea pe care a avut-o. în 
dezbaterea dintre evreul Herbanus şi creştinul Gregentius, 
evreul spunea că a văzut noaptea „pe Moise profetul şi pe 
Iisus cel răstignit..., stînd în templu şi vorbind. L-am 
văzut pe Moise închinîndu-se lui Iisus”. Apoi, Herbanus 
continuă ca şi cum n-ar fi spus toate astea şi numeşte 
doctrina întrupării absurdă. în concluzia următoarei sale 
intervenţii, el îi cere lui Gregentius să-l roage pe Hristos 
să coboare pe pămînt şi promite că, dacă acest lucru se va 
întîmpla, el va deveni creştin. După care, apare Hristos şi 
îi invită pe evrei să creadă în el, iar aceştia cred. 

Nevoia de a justifica monoteismul creştin în lumina 
dogmei trinitare era un element care a jucat, fără îndoială, 
un rol în disputele directe, faţă către faţă, la fel ca şi în 
literatura care s-a născut din aceste întîlniri. Dacă această 
dogmă este corectă - întrebau evreii - de ce şi-a descoperit 
Dumnezeu unicitatea sa în pasajul Shema. Invocînd acest 
pasaj, rabinul declară : „Mie mi se pare înspăimîntător să 
spui că Dumnezeu «a născut cîndva»". Shema şi alte pasaje 
dovedesc „că Dumnezeu este unul şi nu doi sau trei, aşa 
cum ziceţi voi”. Cînd Vechiul Testament vorbeşte de „fiii 
lui Dumnezeu”, aceasta nu înseamnă „că ei sînt din o usia 
lui Dumnezeu sau că sînt pe tronul său, ci că aceia pe care 
El îi iubeşte ca fii îşi găsesc salvare la el ca la un tată”. De 
ce nu a spus Dumnezeu: „Ascultă, Israele, Eu şi Fiul Meu 
şi Duhul Meu sîntem Domnul Dumnezeul tău” ? Răspunsul 
creştin la aceste acuzaţii era să afirme că monoteismul 
creştin, în pofida Treimii, este la fel de simplu ca şi mono¬ 
teismul evreiesc. Obiecţiuni bazate pe pasaje din Vechiul 
Testament despre unicitatea lui Dumnezeu „ar fi potrivite 
dacă aş afirma un Fiu care să aibă o altă natură” decît cea 
a Tatălui. Creştinii nu vedeau nici o dificultate în a cita 
Shema pentru a dovedi faptul că nu sînt trei dumnezei, ci 
unul, în Treime. Cînd, în referatul creaţiei, Dumnezeu 
spune: „Să facem om”, aceasta nu poate însemna, aşa 

cum spuneau evreii, că Dumnezeu se adresează îngerilor, 
căci atunci evreii şi nu creştinii ar fi cei care ar com¬ 
promite monoteismul „introducînd miriade” de fiinţe ange¬ 
lice în lucrarea Creatorului. Nu este nici pluralul majes- 
tăţii, aşa cum este folosit de regi şi de alţii. Aceste cuvinte 
n-au fost rostite către îngeri, ci „Dumnezeu-Tatăl împăr¬ 
tăşea acest... proiect arhitectonic cu asociatul său la opera 
de creare, şi anume, Fiul Său”. De fapt, textul este o 
referire directă la dogma Treimii: în opoziţie cu iudaismul, 
el spune: „Să facem...”, la plural; iar, în opoziţie cu ele¬ 
nismul, spune: „Şi a făcut...”, la singular. înţeles corect, 
pasajul Shema în sine este o referire la Treime. Cînd 
spune : „Ascultă, Israele, Domnul Dumnezeul nostru este 
singurul Domn”, aceasta înseamnă că „termenii «Domn», 
«Dumnezeu» şi «Domn» se referă la cele trei ipostasuri, pe 
cînd cuvintele «este unul» se referă la o unică Dumnezeire 
şi natură în trei”. 

Importanţa monoteismului ca problemă de dispută între 
evrei şi creştini devine clară dacă luăm în considerare 
atenţia specială acordată obiecţiunilor evreilor faţă de 
Treime, din versiunile scrise ale dialogurilor. într-unul 
dintre aceste dialoguri, prima întrebare cu care preopinentul 
evreu începea disputa era: „De unde aţi scos ideea de a 
crede în Tatăl şi în Fiul şi în Duhul Sfînt, şi de a introduce 
trei dumnezei străini unul de altul ?”. în altă parte, prima 
întrebare doctrinară a participantului evreu era: „Cine 
sînt cei trei dumnezei, cinstiţi şi cunoscuţi de către voi, 
creştinii ? Legea lui Moise nu îngăduie aceasta, de vreme 
ce proclamă limpede: „Eu sînt cel ce sînt”. Cuvintele adre¬ 
sate lui Moise din rugul aprins puteau deveni, în inter¬ 
pretare creştină, încă un pasaj trinitar, referindu-se, aşa 
cum a făcut într-un verset anterior, la „Dumnezeul lui 
Avraam şi Dumnezeul lui Isaac şi Dumnezeul lui Iacob”.. 
Cînd preopinentul evreu întreba: „Ce nevoie este de proli¬ 
ferarea Dumnezeirii şi de triplarea ei”, răspunsul creştin 
era: „Nu eu o triplez, ci David, în Psalmi”. Obiecţia evreilor 
că „Scriptura proclamă că Dumnezeu este unul” nu se 
aplică dogmei Treimii, care-L mărturiseşte pe Dumnezeu 
ca fiind unul. Adevăratul sens al monoteismului nu stă 
nici în pluralitatea de naturi, aşa cum învăţau păgînii, 
nici într-o unitate de ipostas, aşa cum învaţă iudaismul, 
ci într-o unitate de natură cu o pluralitate de ipostasuri. 
Prin urmare, este corect să interpretezi că Avraam a fost 
unul care cunoştea doctrina Treimii. Aceasta este adevă¬ 
rata adorare a Dumnezeului celui adevărat. 

în ochii evreilor, afirmaţia creştinilor că se închină 
adevăratului Dumnezeu este viciată şi de cultul icoanelor, 
în unele dialoguri, aceasta şi nu Treimea era tema primei 
întrebări ridicate de partea evreiască : „Dacă Dumnezeu 
ne-a poruncit să nu ne închinăm la piatră sau la lemn, de 
ce voi le adoraţi şi vă închinaţi la ele, făcînd cruci şi icoane 
din ele ?”. Judecind după frecvenţa cu care teologii creştini 
selectează această obiecţie pentru a-i da un răspuns, pare 
corect să conchidem că ea figura la loc de frunte în panoplia 
polemică a evreilor. Teologia iudaică găsea că este de 
neînţeles şi ofensator faptul că creştinii, a căror Biblie 
conţine aceleaşi porunci care interzic idolatria ca şi legea 
evreiască, îşi fac „icoane şi reprezentări de animale şi 
cruci” şi, căzînd în păgînism, se închină la acestea. O altă 
dovadă a unei asemenea căderi era practica creştină de a 
se ruga cu faţa la Răsărit care provin ea din obiceiul păgî- 
nilor de a se închina la soare. în răspunsurile lor la ase¬ 
menea obiecţii, creştinii reluau argumentele pe care le 
foloseau în acelaşi timp împotriva creştinilor iconoclaşti. 
„Cînd mă închin la cruce - explica un creştin unui evreu — 
eu nu spun: «Slavă ţie, lemnule!». Doamne fereşte! Ci 
spun : «Slavă ţie, Cruce, atotputernic semn al lui Hristos !»” 
Un alt creştin îi spunea unui adversar evreu: „O, să vă 
faceţi icoane ale lui Moise şi ale profeţilor şi să vă închi¬ 
naţi Dumnezeului lor în fiecare zi!”. închinarea la icoane 
nu este idolatrie, aşa cum acuzau evreii, căci venirea lui 
Hristos a adus distrugerea idolatriei, iar creştinii sînt cei 
ce au dus zi de zi această bătălie împotriva idolilor. în 
apărarea lor împotriva iudaismului, ca şi în argumentele 
împotriva iconoclasmului, creştinii foloseau argumentul 
evlaviei evreilor pentru Tora, ca dovadă că nu este anti- 
biblic să respecţi mijloacele revelaţiei lui Dumnezeu. Cît 
despre rugăciunea cu faţa spre Răsărit, aceasta nu este 
închinare la soare, ci ascultare a poruncii biblice : „Cîntaţi 
Dumnezeului Celui ce s-a suit peste cerul cerului, spre 
răsărit!”. Oricare ar fi fost rolul evreilor în provocarea 
unor campanii iconoclaste ca cea a împăratului Leon 
Isaurul, obiecţiile lor împotriva icoanelor au adăugat o 
nouă problemă la cele înfăţişate în disputele anterioare. 

în formatul lor, disputele şi tratatele continuau să 
constituie schimburi de opinii savante despre exegeza 
unor importante dovezi din textul Scripturii, mai ales din 
Vechiul Testament.Cele mai vechi texte erau repetate, iar 
unele noi erau adăugate. Facere 49,10 (LXX): „Căpetenie 
nu va lipsi din [neamul lui] Iuda, nici cîrmuitor din coapsele 

sale, pînă ce va veni ce i-a fost hărăzit; el este aşteptarea 
neamurilor [păgîne]” ; iar Părinţii Bisericii au văzut împli¬ 
nirea acestei făgăduinţe în Hristos. Acum, cînd şi mai 
multe neamuri şi-au găsit speranţa şi împlinirea în El, 
este „în zadar ca evreii să-l mai aştepte pe cel pe care îl 
aşteaptă. Căci Hristos pe care îl aşteaptă neamurile, a 
venit. Aşadar, prinţul şi cîrmuitorul a plecat deja de la 
Iuda”. Versiunea Septuagintei la textul de la Deuteronom 
28,66 : „Şi viaţa îţi va sta atîrnată dinaintea ochilor...” a 
constituit şi ea o parte din vechiul arsenal creştin. Creş¬ 
tinii continuau să-l interpreteze ca făcînd referire la Răs¬ 
tignire, dar evreii pretindeau că vorbeşte despre captivi¬ 
tatea lui Israel. Varianta textului care adaugă „pe lemn” 
continua şi ea să apară şi, potrivit unui tratat creştin, era 
acceptată de cărturarii evrei. Psalmul 2 vorbise „despre 
iconomia întrupării Fiului lui Dumnezeu”, iar Psalmul 
110 în varianta Septuagintei servea drept dovadă împo¬ 
triva evreilor că „Domnul” se adresase „Domnului” şi că 
exista deci o distincţie înlăuntrul Dumnezeirii. Un alt text 
unic pentru Septuaginta este Isaia 63,9 : „Nici un trimis, 
nici un înger, ci Domnul însuşi i-a mîntuit pe ei”. Acesta 
continua să apară frecvent în apologetica creştină, căci 
„Isaia era evreu, şi la cine se putea el referi atunci cînd 
spunea «pe ei»... dacă nu la neamuri?”. 

Intrucît cele mai multe tratate erau scrise în greceşte, 
nu este de mirare să găsim citate din Vechiul Testament 
după versiunea Septuagintei. Surprinzător este că rabinii 
sînt înfăţişaţi ca acceptînd textul Septuagintei chiar şi 
cînd era vorba de pasaje care conţineau greşeli de tra¬ 
ducere faţă de original sau chiar adăugiri. Uneori — ca în 
cazul mult discutatului termen „fecioară” (napGEvoq) din 
Isaia 7,14, mai ales aşa cum fusese el confirmat prin 
citarea lui în această formă în Matei 1,23 — traducerea 
limbii ebraice în versiune greacă era motivul obiecţiilor 
venite din partea evreilor, aşa cum se întîmplase încă din 
secolul al II-lea. Dar în unele dintre pasajele tocmai citate 
care erau specifice Septuagintei, uneori chiar cu aseme¬ 
nea adaosuri creştine cum ar fi expresia „pe lemn”, într-o 
adaptare care era şi aşa destul de liberă a textului din 
Deuteronom 28,66, dialogurile păreau să aibă consimţă- 
mîntul tacit al evreilor cu privire la versiunea creştină 
fără nici o altă referire la originalul ebraic. Intr-o altă 
epocă, dialogurile ne dau indicii despre o atitudine mai 
critică. Herbanus îşi critică propriii strămoşi pentru vina 
de a fi tradus Biblia ebraică în greceşte, întrucît aceasta a 

făcut posibil ca astfel creştinii să cîştige prea uşor în 
disputele împotriva evreilor. într-un alt dialog, un evreu 
convertit la creştinism declara, că de la botezul său, el 
„n-a încetat să cerceteze legea şi profeţii în limba greacă, 
dintr-o Biblie obţinută de la biserică prin bunăvoinţa unor 
creştini de la o mănăstire”. Septuaginta şi nu textul ebraic 
a fost Vechiul Testament al creştinilor vorbitori de limbă 
greacă. Atunci cînd încercau să arate o oarecare stăpînire 
a textului ebraic într-o argumentare împotriva adversarilor 
evrei, de cele mai multe ori trebuiau să se recunoască 
învinşi. Dar, par să existe motive să bănuim că parti¬ 
cipanţii evrei la dialogurile efective erau mai puţin docili 
în a accepta Septuaginta şi aşa-numitele „midraşe creş¬ 
tine” decît ar putea indica relatările scrise. 

Nu atît traducerea Vechiului Testament cît mai ales 
interpretarea lui constituia subiectul ciocnirilor dintre 
evrei şi creştini. Evreii îi acuzau pe creştini că au preluat 
pasaje din Biblia ebraică şi că le interpretează după bunul 
plac, sau că „vă însuşiţi orice a spus David... şi [aplicaţi 
aceasta] la Hristosul vostru”. La asemenea acuzaţii de 
exegeză arbitrară, creştinii aveau să răspundă: „Eu nu 
recurg la tertipuri etimologice, ci încerc, folosind propria 
voastră Scriptură, să vă conving despre adevăr”. Evreii şi 
nu creştinii erau arbitrari în maniera lor de a cita Biblia. 
Chiar dacă creştinii voiau să numească Vechiul Tfestament 
„Scriptura şi profeţii voştri”, în loc să le numească exclusiv 
creştine, practica lor refuză iudaismului orice pretenţie 
legitimă de interpretare a Bibliei. Era necesară o inter¬ 
pretare „anagogică” şi nu „literală”, căci dacă cineva susţine 
că este de ajuns să accepţi autoritatea Bibliei, dar fără 
interpretarea ei spirituală, „el îi face pe creştini evrei", 
rămînînd credincios literei şi nu spiritului. Creştinii nu 
voiau să recunoască în faţa evreilor că „profeţii sînt incon¬ 
secvenţi de cele mai multe ori”, în unele pasaje favori- 
zîndu-i pe evrei, iar în altele, neamurile. Dacă sînt corect 
înţeleşi, adică în sens spiritual şi anagogic, „Moise şi pro¬ 
feţii vorbesc de venirea lui Hristos”, chiar dacă, în sens 
literal, par să se refere la Israel. 

Convingerea fundamentală că Iisus era Hristosul şi 
Cel făgăduit în Vechiul Testament reprezenta ideea cen¬ 
trală pe care creştinismul a preluat-o de la iudaism. Con¬ 
vingerea s-a format în dezbaterile iudeo-creştine de la 
început, dar teologia bizantină a dezvoltat-o în direcţia 
acestei identităţi a lui Hristos. Prima întrebare pe care 
Gregentius o punea adversarilor săi evrei era: „Acum că 

noaptea a trecut şi Soarele dreptăţii a răsărit, de ce vă 
încăpăţînaţi să ignoraţi lumina lui nevoind să credeţi în 
El ?”. Tfema şi ţelul scrierilor creştine împotriva iudaismului 
erau să arate „din Scripturi şi din adevărul însuşi [că 
diversele pasaje ale Vechiului 'Ihstament] vorbesc despre 
iconomia întrupării Fiului lui Dumnezeu”. Aceste pasaje 
s-au împlinit sub ochii întregii lumi, dovedind că Iisus era 
Cel făgăduit. Evreii trebuie să recunoască faptul că deşi 
ei sînt cei mai dispreţuiţi dintre neamurile de pe pămînt, 
aceste neamuri „s-au întors de la religiile lor şi s-au hotă- 
rît în favoarea unui evreu, atunci cînd mesajul său a ajuns 
la ei şi l-au urmat”. Ca urmare, este potrivit să se refere 
la Iisus Hristos ca la un „al doilea Israel” şi să contrasteze 
exodul lui Israel din Egipt şi victoria asupra lui Faraon cu 
exodul pe care l-a împlinit HriBtos şi biruinţa sa în faţa 
răului. Tbologia iudaică voia să-l numească pe Hristos 
„Unsul” sau „Mîntuitorul” sau chiar „Răscumpărătorul”; 
ceea ce i se părea de neacceptat era sintagma „Fiul lui 
Dumnezeu”. Care dintre părinţii evreilor a spus vreodată 
aşa ceva, că Dumnezeu a născut un Fiu şi că El s-a sălăş¬ 
luit, de fapt, în pîntecele unei mame? Afirmaţia creştină 
că Iisus este Hristosul făgăduit în Vechiul Tbstament 
întîmpină dificultăţi deosebite în confruntarea cu obiec¬ 
ţiile evreieşti. Pe atunci devenise din ce în ce mai clar că, 
nu mai puţin decît iudaismul, creştinismul este o religie 
nu numai a împlinirii, ci şi a speranţei. Creştinii trebuiau 
să admită că Hristos nu venise încă în sensul deplin şi 
ultim; ei trebuiau să mai asculte obiecţia evreilor potrivit 
căreia cuvintele din Psalmul 117,26: „Binecuvîntat este 
cel ce vine în numele Domnului”, citate în Evanghelie şi 
folosite în Liturghia euharistică, presupuneau că cel puţin 
unele dintre „semnele venirii Sale” nu apăruseră încă. 

O parte importantă a argumentului creştin pentru iden¬ 
tificarea lui Iisus drept cel făgăduit de profeţia Vechiului 
Testament era cercetarea continuă a exegezei creştine a 
prefigurărilor lui Hristos din Vechiul Tfestament. Convin¬ 
gerea creştină că Iisus este Hristosul a făcut posibil ca 
Sfinţii Părinţi ai perioadei primare să pună bazele acestei 
tendinţe, iar perioada de care ne ocupăm să fie una a 
sistematizării ei. Numele „Iisus” era el însuşi un aseme¬ 
nea tip veterotestamentar, căci era, cel puţin în anumite 
versiuni greceşti ale Vechiului Testament, traducerea 
numelui „Iosua” şi fusese folosit în Noul Tbstament de 
mai multe ori. Paralelismul devenise pentru Origen temeiul 
exegezei spirituale a cărţii lui Iisus Navi. Bizantinii au 

SPIRITUL CREŞTINĂTĂŢII RĂSĂRITENE (600-1700) 

continuat să extindă paralela dintre cele două nume în 
polemicile lor antiiudaice, cu intenţia de a arăta că „Iisus, 
fiul lui Navi... nu este profetul făgăduit”, dar Iisus, fiul 
Măriei, este. O altă prefigurare a lui Hristos şi a jertfei de 
pe Cruce era „legarea lui Isaac”, folosită încă din primele 
zile ale creştinismului. O formă preferată de paralelism 
în aceste dispute era descoperirea prefigurărilor pentru 
relaţia dintre sinagogă şi Biserică: Esau era primul născut, 
dar Iacob a obţinut făgăduinţa; Lia era prima soţie a lui 
Iacob, dar Rahila era soţia pe care o iubea mai mult. 
Tăierea împrejur din Vechiul Testament a fost simbolul 
botezului din Noul Testament, care fusese de asemenea 
profeţit în pasaje veterotestamentare cum ar fî Isaia 1,16. 
Pîinea şi vinul oferite de Melchisedec erau prefigurări ale 
Euharistiei, „aşa cum Hristos, arhiereul nostru, ni le-a 
lăsat”. Mana din cer dată lui Israel în pustie era, tot aşa, 
o prefigurare a Euharistiei creştine. în peroraţia sa împo¬ 
triva iudaismului, ca şi în gîndirea ei în general, teologia 
bizantină era concentrată asupra păstrării şi transmiterii 
moştenirii patristice şi nu asupra inventării unor noi idei, 
iar argumentul „prefigurărilor” făcea parte din această 
moştenire. 

Demonstraţia împotriva iudaismului ca şi cea împotriva 
Islamului aducea din nou în prim-plan un alt subiect care 
fusese de mult timp prezent în interpretarea creştină a 
profeţiei în legătură cu Iisus : desemnarea lui Mesia ca 
fiind „mai mult decît un profet”. „Spunem că el este om, că 
este ca unul dintre profeţi” - ni se spune că argumentau 
evreii - „dar nu Dumnezeu; căci este numai un singur 
Dumnezeu şi nu doi, aşa cum voi [creştinii] presupuneţi”. 
Mesianismul iudaic includea aşteptarea unui „profet mare 
şi puternic, unul uns de Dumnezeu”, dar aceasta nu însemna 
că el ar fî numit Fiu al lui Dumnezeu şi că ar coborî din 
cer. Pentru viziunea creştină asupra lui Hristos, afirmarea 
calităţii sale de mare profet nu era suficientă; nici chiar 
profeţii Vechiului Testament n-au socotit-o suficientă. 
„Despre cine vorbeşti, profetule ?” întreabă teologul creş¬ 
tin. Spune-ne, zici că cel ce va veni este om sau este el 
Dumnezeu ?”. La profeţii lui Israel, creştinii căutau dovada 
că „fie a venit deja, fie că va veni în curînd, în orice caz 
[David] spune că cel ce vine este Dumnezeu şi este minu¬ 
nat ca Dumnezeu şi Domn”. Şi aşa, în judecata creştină, 
un profet nu mai era necesar, căci Hristos era dreptatea 
lui Dumnezeu, care şterge toate păcatele şi nici un profet 
nu poate depăşi ceea ce a făcut el. Profetismul a avut o 

lucrare justificată, dar temporară. Cînd evreii identificau 
drept sursă principală a „mirării şi îndoielii” lor afirmaţia 
că Dumnezeu a născut un Fiu şi au cerut să ştie „care din 
strămoşii voştri” a sugerat vreodată un asemenea lucru, 
răspunsul creştin a fost o interpretare a Vechiului Testament 
în care „profet” era pur şi simplu o categorie neadecvată 
pentru a împlini ceea ce Dumnezeu a făgăduit. El a făgă¬ 
duit nu mai puţin decît o împărăţie care va dura veşnic. 
„Dar, în afară de Hristos, nici un împărat n-a trăit sau 
cîrmuit veşnic”; în consecinţă, făgăduinţa trebuie să se 
refere la Iisus Hristos, dar şi la împărăţia creştină înte¬ 
meiată de el. 

Afirmaţia creştină că promisiunile Vechiului Testament 
nu se referă doar la Hristos, ci şi la istoria creştină, făcea 
forma bizantină a argumentului creştin împotriva iudaismu¬ 
lui deosebit de semnificativă. în Bizanţ, evoluţia impe¬ 
riului creştin atinsese punctul în care devenise posibilă 
reluarea, în formă creştină, a diverselor teme din Vechiul 
Testament, ce rămăseseră pînă atunci străine, nefiind la 
îndemîna creştinilor. Procesul începuse deja cu Eusebiu, 
a cărui „teologie imperială” trasa o paralelă între victoria 
lui Constantin asupra lui Maxenţiu şi victoria israeliţilor 
asupra lui Faraon în Marea Roşie. Această paralelă era 
dusă încă şi mai departe. „A patra împărăţie” din Daniel 
2,40 era interpretată ca fiind Imperiul Roman, care deve¬ 
nise acum creştin. Au căzut şi alte împărăţii, inclusiv 
regatul lui Israel, unele dintre ele cucerite de „barbarii 
turci”. Şi totuşi, „împărăţia romanilor sau mai degrabă a 
creştinilor, a cărui coregent este Domnul Iisus Hristos, nu 
va pieri pînă la sfîrşitul lumii”. Aşadar, profeţiile despre o 
împărăţie care nu va avea sfîrşit nu pot face referire la 
regatul lui David, care pierise, ci la Imperiul Creştin Roman, 
al cărui tărîm este cîrmuit de însuşi Hristos. Dar chiar şi 
aici, făgăduinţa eshatologică a unei lumi în care săbiile 
vor fi preschimbate în pluguri, iar lupul şi mielul vor 
locui laolaltă, încă nu s-a împlinit; astfel, iudeii ar putea 
întreba pe creştini dacă acest lucru nu înseamnă respin¬ 
gerea afirmaţiilor creştine. „Ce alt popor este mai implicat 
în războaie decît creştinii ?” eu- întreba un evreu. „Dacă 
[profeţiile despre pace din Vechiul Testament] nu s-au 
împlinit încă, iar voi, în schimb, vă angajaţi în războaie, 
cum se poate să spuneţi că Hristosul lui Dumnezeu a 
venit ?”. La aceasta, creştinul a răspuns că, de fapt, „împă¬ 
răţia noastră” s-a bucurat de „o pace profundă” de-a lungul 
tuturor celor cincizeci de ani. 

Printre profeţiile despre această lume, pe care şi le 
însuşeau reprezentanţii creştini, se numără şi cele despre 
Pămîntul făgăduinţei. Tratatul atribuit lui Gregentius din 
Tafar (Yemen) făcea caz de faptul că Ierusalimul era în 
acel moment în mîinile creştinilor, nu ale evreilor, arătînd 
prin aceasta, că profeţiile se refereau la creştini. Aceasta 
se întîmpla, bineînţeles, înainte de cucerirea Ierusalimului 
de către musulmani. Profeţia potrivit căreia multe neamuri 
vor veni la Sion, muntele Domnului, nu se adeverise în 
vremea templului evreiesc, dar s-a împlinit prin bisericile 
zidite în Ierusalim de Elena, mama lui Constantin I. Pro¬ 
feţiile despre cucerire din Vechiul Tbstament nu s-au împli¬ 
nit prin acţiunea militară a lui Iosua sau Ghedeon, ci prin 
lucrarea misionară a apostolilor creştini, care au cucerit 
lumea pentru Hristos. Profeţia că pustiul „se va bucura şi 
va înflori” s-a împlinit numai sub creştinism, cînd pustnici 
şi călugări au plecat în deşert. Cînd evreul declară: „Sînt 
fiul lui Israel, iar făgăduinţele se referă la mine”, creştinul 
răspunde: „Nu, eu sînt fiul lui Israel... [şi] preiau eu 
făgăduinţele tale”, căci numele „Israel” aparţine cu ade¬ 
vărat celui care manifestă pecetea credinţei lui Avraam, 
Isaac şi Iacob, deci creştinului şi nu evreului. Dumnezeu 
le-a luat evreilor împărăţia, apoi legea şi proorocii, apoi 
închinarea şi jertfa şi, în final, cetatea [Ierusalimului] şi 
templul şi le-a dat creştinilor. „Duşmanii” care vor deveni 
„aşternut" picioarelor Domnului sînt evreii, care au fost 
puşi „sub călcîiul neamului creştin pînft la sfîrşit”. Atît de 
total se identifica Biserica cu moştenirea profeţilor îneît 
chiar şi blestemele din Vechiul Testament „s-au întîmplat 
poporului tău vechi prin preînchipuire, dar acum s-au 
împlinit cu adevărat cu noi”. 

Unde se afla iudaismul în relaţie cu profeţia? Profeţia 
nu se putea referi la iudaism, întrucît autoritatea şi liber¬ 
tatea lui s-au dovedit a fi de scurtă durată. „Unde sînt 
acum regatul lor, vestita lor cetate, faimosul lor templu?” 
Care dintre locurile încredinţate de Domnul evreilor la 
cucerirea Palestinei mai aparţin acestora vor întreba 
creştinii. Nici măcar Iordanul nu este amintit datorită 
felului în care l-a traversat primul Iisus (Iosua, fiul lui 
Navi), ci pentru că al doilea Iisus (fiul Măriei) s-a botezat în 
el. Nu Ierusalimul era numit „marea cetate a lui Dumnezeu” 
în Scriptură, ci Biserica. Profeţia potrivit căreia casa lui 
Dumnezeu va fi numită „lăcaş de rugăciune pentru toate 
popoarele” nu poate fi intepretată ca referindu-se la 
Ierusalim, în sensul de localizare geografică, d la Biserica 

universală. în zadar sperau evreii că „noi, israeliţii, ne 
vom ridica din nou, iar cetate a noastră va fi reclădită, iar 
voi, cei care-1 proclamaţi pe Hristos, veţi fi ruşinaţi”. Spe¬ 
ranţa evreilor că Mesia va veni şi că venire a lui va însemna 
refacerea Israelului ca neam era o interpretare falsă a 
unor asemenea profeţii, care vorbeau, de fapt, despre 
Biserică, adevăratul nou Ierusalim. A aplica aceste cuvinte 
Ierusalimului real şi aşteptatului său Mesia este ca şi 
cum „i-ai face mincinoşi pe prooroci”. 

Cuvintele Scripturii care se referă într-adevăr la Ierusa¬ 
limul real sînt acelea care îi prezic captivitate a şi distruge¬ 
rea. Israelul a fost în repetate rînduri cucerit de inamici 
străini, iar complicitatea evreilor la moartea lui Hristos a 
adus noi pedepse asupra lor, aşa cum acesta le profeţise. 
La şase veacuri de la răstignirea lui, ei erau încă „neno¬ 
rociţi, neglijaţi şi împrăştiaţi”. Cuvintele de la 2 Corinteni 
2,8: „L-au răstignit pe Domnul slavei”, erau interpretate 
în sensul că evreii au făcut aceasta. Dacă Hristos ar fi fost 
un amăgitor, evreii ar fi fost binecuvîntaţi pentru răstig¬ 
nirea lui şi ar fi domnit în propria lor ţară. în schimb, ei 
au fost aruncaţi în dizgraţie şi, astfel, împotriva voii lor, 
au demonstrat veridicitatea Lui. în împlinirea profeţiei 
lui Hristos, Dumnezeu i-a „ridicat împotriva lor pe Titus, 
pe Vespasian şi pe greci şi le-a potolit trufia” - declară 
Ioan Damaschin într-o dispută cu musulmanii. Ca dovadă 
că proorociile împotriva evreilor fuseseră împlinite, creş¬ 
tinii continuau să se întoarcă la Iosif Flavius, pe care ei îl 
descriu evreilor ca fiind „unul dintre înţelepţii voştri” sau 
ca „Iosif Evreul, istoricul vostru”. Cel puţin un dialog 
antiiudaic - nu în originalul grecesc, ci tradus în slavona 
bisericească veche - scapă interpolările creştine timpurii 
şi face adăugiri şi mai explicite la textul lui Iosif Flavius. 
Răstignindu-L pe Hristos, evreii au împlinit nu numai 
profeţiile lui Hristos despre ei, ci şi pe acelea ale profeţilor 
Vechiului Testament, cade pildă, cuvintele lui Isaia: „Mîinile 
voastre sînt pline de sînge”. Ei au fost „cei ce l-au urît pe 
Hristos” şi „cei ce l-au omorît pe Hristos”; de fapt, aceeaşi 
teorie a „comunicării însuşirilor" dintre firea divină şi 
firea umană în Hristos, care justificase numele de Theotokos 
pentru Fecioara Mari a şi cel de „strămoş al lui Dumnezeu” 
pentru David, este folosită şi ca justificare a titlului de 
„ucigaşi de Dumnezeu” pentru evrei. Aruncînd asemenea 
epitete şi acuzaţii împotriva iudeilor, adversarii nestorieni 
ai numelui Theotokos şi apărătorii monofiziţi se uneau cu 
adversarii lor calcedonieni. 

SPIRITUL CREŞTINĂTĂŢII RĂSĂRITENE (600-1700) 

Interpretarea creştină a profeţiilor Vechiului Ifestament 
respingea ca neîntemeiată exegeza iudaică pe care o apli¬ 
cau diverselor figuri veterotestamentare. Regele David 
murise, iar regatul său nu fusese veşnic; drept urmare, 
nu se putea ca făgăduinţele unei vieţi veşnice să se fi 
referit la David. Afirmaţia evreilor că pasaje, cum ar fi 
Psalmul 2,7 se refereau la Solomon, era invalidată de 
idolatria şi de concupiscenţa de care acesta fusese vinovat. 
O aparentă corespondenţă între profeţia Vechiului Ifesta- 
ment şi carierea lui Iosia era „cu totul dezamăgitoare”. Să 
susţii, aşa cum o făceau evreii, că termenul „Fiul lui 
Dumnezeu” nu se referă la Hristos, ci la Israel sau la unul 
dintre regi, era o evitare a sensului trinitar clar al Vechiu¬ 
lui Tfestament. Avraam a învăţat doctrina trinitară, iar 
adevăratul copil al lui Avraam era cel ce primea această 
credinţă. Pe scurt, alegerea lui Israel nu se referea la 
Israel, „ci la noi, cei dintre neamuri... şi anume Biserica 
universală şi apostolică”. Oricare ar fl fost temeiul acestei 
alegeri a lui Israel, ea a fost temporară şi a aparţinut 
trecutului. Legămîntul lui Israel „nu s-a extins la alte 
popoare şi a rămas doar în Iudeea, dar mîntuirea adusă 
de Hristos este dăruită cu generozitate şi îmbelşugare, 
extinzîndu-se la toate ţările de pe pămînt”. Misiunea istorică 
a poporului Israel a fost să pregătească venirea lui Hristos 
şi a creştinismului, iar acum această misiune nu mai era 
de actualitate. Ca o recunoaştere a acestei misiuni istorice, 
reprezentantul creştinismului ar putea spune celui al 
iudaismului că „înainte de coborîrea din cer a Domnului 
şi venirea lui în lume, şi eu, dacă aş fi existat, aş fi fost 
evreu. Căci în acele vremuri, mîntuirea era accesibilă doar 
în legea lui Israel”. Altcîndva, creştinii spuneau că „făptura 
nu este mîntuită prin legea lui Moise, ci prin altă lege : 
cea nouă”. Probabil, aceasta nu însemna că nu existase 
mîntuire sub legea veche, ci că ea fusese limitată la poporul 
lui Israel, pe cînd mîntuirea întregii creaţii venise doar 
prin legea nouă, a lui Hristos. 

Problema dacă legea lui Moise era încă obligatorie 
ocupa un loc important în dispute. Uneori, neglijarea legii 
de către creştini era prima obiecţie ridicată de partea 
evreiască. Evreilor li se părea că creştinii admiră numai 
ceea ce este creştin, dar desconsideră legile lui Moise. 
întrebaţi de evrei de ce nu respectă sabatul, creştinii 
răspund că sabatul ţine de prima creaţie, cea a lui Adam, 
dar că în Hristos este o nouă creaţie. Creştinii nu sînt 
tăiaţi împrejur chiar dacă Hristos a fost şi aceasta pentru 

că El a împlinit legea ca om, dar a instituit un nou legămînt 
pentru cei ce L-au urmat. Legile alimentare au fost lăsate 
pentru a instrui poporul Vechiului Testament, dar este o 
prostie să refuzi carnea de porc ca fiind necurată, dar s-o 
accepţi pe cea de pasăre, care este cea mai murdară vietate 
din toate. Aşa cum legea lui Moise, oamenii nu fuseseră 
obligaţi să ţină legea ceremonială, tot aşa, acum, cînd a 
venit Hristos, ei nu mai sînt obligaţi să facă aceasta. în 
legea lui Moise, este necesar să distingi între poruncile 
care trebuie respectate „atît trupeşte, cît şi duhovniceşte”, 
care constituie legea morală, şi cele care trebuie ţinute 
„doar duhovniceşte”, care constituie legea ceremonială. 
Avem mărturie a acestei concepţii despre lege chiar la 
profeţii din Vechiul Testament, la Maleahi şi mai ales la 
Ieremia 31,31-34, unde este vorba despre promisiunea 
unui nou legămînt şi a unei noi legi, scrisă în inimă, care 
să înlocuiască legea lui Moise. Aceasta era, probabil, cea 
mai solidă autoritate citată în favoarea ideii că, odată cu 
venirea lui Hristos, legea lui Moise a fost abrogată. Mai 
precis, legea lui Moise nu a fost atît abrogată cît desă- 
vîrşită în Hristos. S-ar ajunge la negarea acestei desăvîrşiri 
dacă, aşa cum sugerau uneori evreii, am încerca, pe de o 
parte, să „credem în Hristos şi să-l mărturisim ca Dumnezeu 
adevărat şi Fiu al lui Dumnezeu, deofiinţă cu Tatăl, şi 
totuşi, în acelaşi timp, am respecta legea lui Moise, în aşa 
fel îneît să ne supunem amîndurora în toate şi, astfel, să 
obţinem o porţie dublă de viitoare binecuvîntare”. 

Accentuarea delimitării rostului legii lui Moise la un 
anumit segment cronologic din iconomia relaţiei lui 
Dumnezeu cu oamenii constituia o teologie a revelaţiei 
progresive. Dumnezeu îi oprise pe evrei să mănînce carne 
de porc din cauză că egiptenii se închinau animalelor, iar 
evreii erau în pericol să cadă din nou într-o asemenea 
idolatrie. Legile referitoare la sabat şi la pîinea nedospită 
erau destinate „evreilor fără Dumnezeu”, care trăiau în 
întuneric spiritual şi nu celor care trăiau acum în lumina 
cea adevărată a lui Hristos. Interzicerea imaginilor fusese 
„legiferată pentru evrei... din cauza înclinaţiei lor spre 
idolatrie, şi nu pentru creştini, care îl slujesc doar pe 
Dumnezeu şi au... o cunoaştere desăvîrşită a lui Dumnezeu”. 
Creştinii erau mai maturi decît evreii şi nu mai aveau 
nevoie de asemenea interdicţii. Dumnezeu a ascuns anu¬ 
mite lucruri evreilor ca nu cumva să-i atace pe prooroci şi 
să se ridice împotriva Scripturilor. Această viziune a revela¬ 
ţiei progresive se referea mai ales la problema doctrinară 

principală existentă între evrei şi creştini: învăţătura 
despre Treime şi întrupare. Cînd evreul întreba de ce 
Moise, dacă a învăţat Treimea, nu a făcut-o mai clar, 
creştinul răspundea că Dumnezeu, ca un bun învăţător, a 
început cu monoteismul întrucît era elementar şi apoi a 
trecut la descoperirea mai înaltă a Treimii. Dacă Moise ar 
fi descoperit evreilor doctrina Treimii, „gîndeşte-te la pră¬ 
pastia politeismului în care ar fi putut să cadă strămoşii 
voştri!”. Ei ar fi putut să creadă că Fiul trebuie să aibă în 
cer şi o Mamă şi, ca urmare, şi un Frate. Dar acum, 
revelaţia lui Dumnezeu a trecut dincolo de faza elemen¬ 
tară. Monoteismul iudaic şi politeismul păgîn au fost pre¬ 
schimbate în „sinteza Logosului”, în temeiul căruia creştinii, 
„făcînd din Dumnezeire Treime, îi proclamă imensitatea 
de bogăţie şi autoritate”. Această „mărturisire a unui sin¬ 
gur Dumnezeu în Treime” reprezenta „o sinteză creştină” 
atît împotriva iudaismului, cît şi a păgînismului şi o reafir¬ 
mare a doctrinei paradoxale prin care ortodoxia încerca, 
recunoscîndu-L pe Fiul lui Dumnezeu întrupat ca Dumnezeu 
adevărat, să păstreze monoteismul necompromis. 


Husiey-Hart U967) 190 


Ioan D. Man 67 (PG 
94:1561) 


Gherm. II Bog. (PG 
140:628) 


Răul şi Dumnezeul iubirii 

Monoteismul creştin ortodox a moştenit de la Biserica 
primară nu numai o dezbatere continuă cu iudaismul, dar 
şi un conflict, „care revenea constant şi presant”, cu ame¬ 
ninţarea dualismului. în întreaga perioadă pe care o aco¬ 
peră acest volum, nu a existat probabil secol în care să nu 
apară o formă sau alta de dualism, ceea ce constituia un 
pericol clar şi foarte prezent pentru creştinătatea răsă¬ 
riteană. Pe la începutul perioadei, Ioan Damaschin, de 
altfel critic vehement al iudaismului, recunoştea, cu toate 
acestea, că „e mai bine să te converteşti la iudaism şi să 
mori evreu decît să ai părtăşie cu maniheii”. Cinci secole 
mai tîrziu, Gherman al II-lea, patriarhul Constantinopolului, 
declara că „chiar dacă sînt mulţi duşmani ai crucii, cum 
ar fi evreii, agarenii [adică, musulmanii urmaşi ai lui 
Agar] şi alţii, totuşi, aceşti bogomili sînt mai detestabili şi 
mai nereligioşi decît ceilalţi”. 

Nu era clar atunci - şi nici acum nu e - cum se înru¬ 
deau „maniheii” lui Ioan Damaschin cu „bogomilii” lui 
Gherman sau cum se înrudeau şi unii, şi ceilalţi cu mişcă¬ 
rile dualiste. Ortodocşii recunosc uneori diferenţele dintre 
ei, dar rămîne adevărat faptul că „creştinul ortodox obişnuit, 

cînd se confruntă cu orice fel de dualism, va exclama: 
«Maniheul»”. De pildă, o colecţie de paisprezece anateme 
dintr-un protocol conciliar, presupus a fi de la sflrşitul 
secolului al Xl-lea, se îndrepta împotriva unei false doctrine, 
etichetată pe rînd drept mesalianism, punditism, „bogo- 
milism, euchitism, encratism şi marcionism”; probabil că 
bogomilii constituiau obiectul anatemelor. Dar atunci cînd 
Mihail Psellos se referea la bogomili ca la „gnostici” sau 
cînd Teofilact, patriarhul Constantinopolului, pe la mij¬ 
locul secolului al X-lea, numea doctrina lor „maniheism 
amestecat cu pavlicianism”, acesta era un semn că dife¬ 
renţele dintre diversele specii de doctrină dualistă erau 
mai puţin importante pentru reprezentantul creştinismu¬ 
lui răsăritean decît elementele comune tuturor acestor 
erezii. Principalele trei erezii erau maniheismul, pavli- 
cianismul şi bogomilismul. Prima dintre ele fusese un 
adversar al creştinismului din primele veacuri şi reuşise 
să aibă sprijinul lui Augustin, cel puţin pentru cîţiva ani 1 , 
dar s-a extins şi pe perioada de care ne ocupăm, aşa încît, 
la sflrşitul secolului al VlII-lea, pentru Teodor Abd Qurra 
„polemica purtată cu maniheii era foarte presantă şi rele¬ 
vantă”. Totuşi, cea care avea mai multe elemente comune 
cu vechiul maniheism şi punea cele mai multe probleme 
ortodocşilor era cea de-a doua erezie dualistă: pavlicia- 
nismul. Cele două mişcări erau însă una în scopul „distru¬ 
gerii de suflete” pe care o urmăreau, dar pavlicianismul 
era noua strădanie a diavolului de a arunca săgeţi împo¬ 
triva Bisericii, după ce şi-a golit tolba prin ereziile dintr-o 
perioadă mai veche. Cînd au apărut bogomilii, se spunea 
că doctrina lor derivă din „necredinţa maniheilor, pe care 
o numim erezia pavliciană”. Pe baza observării unor anu¬ 
mite accente distincte în doctrina lor, criticii ortodocşi 
sesizau unele legături cu alte mişcări. Dar, aşa cum diver¬ 
sele manifestări ale experienţei gnostice ne interesează 
în studiul nostru numai în măsura în care ele au deter¬ 
minat forma reacţiei ortodoxe la gnosticism, tot aşa, ceea ce 
ne interesează în cazul de faţă este răspunsul faţă de 
dualism; şi acest răspuns, dacă nu cu totul indif erent la varie¬ 
tăţi, rămînea în esenţă acelaşi în conţinutul său doctrinar. 

Mai presus de toate, el se concentra asupra doctrinei 
despre Dumnezeu, Tratatul scris în slavona veche biseri¬ 
cească împotriva bogomililor de preotul Cosma declara, 
chiar în primul paragraf, necesitatea absolută a dogmei 


1. înainte de botez (n. trj. 

Treimii, aşa cum a fost ea mărturisită de „Sfinţii Părinţi 
ai Conciliului de la Niceea”. înainte de ridicarea bogo- 
mililor, Petru din Sicilia îşi începea prin predică împotriva 
pavlicienilor cu o mărturisire trinitară şi îşi deschidea 
lucrarea sa Istoria ereziei maniheilor, cunoscuţi de aseme¬ 
nea ca pavlicieni cu o declaraţie de credinţă în „Sfînta 
Treime, singurul nostru Dumnezeu”. Tot aşa, afirmaţia 
din anatemele sinodale, rezumate sub numele lui Eutimie 
Zigaben, îi anatemiza pe „cei ce spun că, pe lîngă sfînta şi 
de viaţă dătătoare Treime, mai este şi o altă treime”. Chiar 
şi mai înainte de bogomili şi pavlicieni, loan Damaschin 
profita de discuţia despre sistemul maniheic pentru a 
identifica învăţătura creştină ca o credinţă în „unul 
Dumnezeu, bun şi drept, Creatorul a toate, Cîrmuitorul a 
toate şi Atotputernicul”. Este clar, se pare, că oricare ar fi 
fost adevăratele intenţii ale diverselor doctrine dualiste, 
apărătorii doctrinei creştine vedeau în ele mai întîi o 
ameninţare la adresa monoteismului trinitar ortodox. 

Deviaţia de la ortodoxia trinitară a diverselor grupări 
varia considerabil nu numai de la o grupare la alta, ci şi 
în cadrul fiecăreia. împotriva maniheilor era necesară 
apărarea dogmei trinitare de la Niceea pe temeiul că cele 
trei ipostasuri în Treime nu înseamnă o multitudine de 
principii esenţiale (ctpxod); exista în Treime un principiu 
esenţial unic, Tatăl, singurul de la care purced (aşa cum 
Răsăritul susţinea împotriva teologiei apusene) Fiul şi 
Sfîntul Duh. Se spunea că pavlicienii, „alegorizînd Sfînta 
Treime într-un mod deopotrivă ilegal şi foarte ignorant, 
pretind că mărturisesc [doctrina despre] Dumnezeu” împre¬ 
ună cu Biserica, dar, de fapt, o neagă. Din polemica lui 
Cosma împotriva bogomililor, se pare că ei nu susţineau 
nici o teorie trinitară distinctă şi că principala lor greşeală 
în doctrina despre Dumnezeu era dualismul. Chiar dacă 
îi ataca pentru erezia trinitară, nu identifica la ei nici o 
aberaţie clară. Pe de altă parte, bogomilii erau acuzaţi de 
alţi teologi ortodocşi că „învaţă că Sfînta Treime este 
inegală”. în relaţie cu ereziile mai timpurii, se spune că 
unii bogomili ar fi susţinut o teorie „monarhică”, pe care 
au întregit-o cu speculaţiile lor despre originea lui Satan 
şi despre trădarea lui Hristos de către Iuda. Manihei, 
pavlicieni şi bogomili, toţi erau în dezacord cu Biserica 
din cauză că nu învăţau unitatea lui Dumnezeu în forma 
păstrată de ortodoxie. 

împotriva tuturor acestor dualişti, textul fundamental 
adus ca dovadă a unităţii lui Dumnezeu era acelaşi pasaj 

din Vechiul Testament asupra căruia creştinii erau în 
dispută cu evreii: pasajul Shema. Atunci cînd Mîntuitorul 
a fost întrebat care este prima poruncă din lege, el a 
răspuns citînd pasajul Shema : „Ascultă, Israele, Domnul 
Dumnezeul nostru este singurul Domn”. în conflictul cu 
gnosticii şi, acum din nou, în conflictul cu dualismul, 
autoritatea Vechiului Testament devenea o problemă legată 
de doctrina despre Dumnezeu. Argumentînd în favoarea 
unei viziuni dualiste asupra divinităţii, pavlicienii respin¬ 
geau Biblia ebraică. Părinţii Bisericii ortodoxe, care îşi 
întemeiaseră mare parte din învăţătura lor pe Vechiul 
Testament, trebuiau şi ei respinşi. Unul dintre elementele 
teologice comune pavlicienilor şi bogomililor era această 
respingere a Vechiului Ifestament. Spre deosebire de pavli- 
cieni şi bogomili, ortodocşii argumentau că Dumnezeul 
Vechiului Ifestament era identic cu Tatăl Domnului nostru 
Iisus Hristos. „Aceeaşi dogmă era făcută cunoscută şi în 
Vechiul [Testament] şi în har [Noul Testament]”. Căci, 
dacă Vechiul Testament era de la cel rău, cum se face că 
Hristos s-a născut din poporul legii? Dumnezeul care nu 
l-a îndepărtat pe Pavel, ci l-a chemat şi l-a ales, era şi 
Dumnezeul care nu şi-a părăsit poporul Israel, ci îl va 
aduce la desăvîrşire prin credinţa în Hristos. în conse¬ 
cinţă, Vechiul Ifestament îşi menţine autoritatea ca parte 
a Scripturii creştine, dar nu şi „infama, nebuna şi necu¬ 
rata scriptură a blestemaţilor manihei”. în pofida efortu¬ 
rilor dualiştilor de a-1 zugrăvi pe Dumnezeul Vechiului 
Testament ca pe un Dumnezeu al mîniei, iar pe Dumnezeul 
Noului Testament ca pe Unul al bunătăţii, Biserica mărtu¬ 
risea că „este acelaşi Dumnezeu al bunătăţii şi al iubirii care 
răsplăteşte pe cel drept şi în Vechiul [Ifestament], şi în har”. 

Deşi susţinea împotriva iudaismului că pasajul Shema 
nu exclude doctrina Treimii, ci mai degrabă, dacă este 
corect înţeles, o include, monoteismul creştin ortodox se 
opunea oricărui efort de a introduce un principiu dublu 
(dpxrj) care ar fi modificat unicitatea naturii divine. Trei¬ 
mea nu presupunea nici un compromis în axioma funda¬ 
mentală că principiul dumnezeiesc este unul, iar în opoziţie 
cu Filioque această axiomă era consolidată. Ortodocşii 
declarau dualiştilor: „în ce ne priveşte, noi nu urmăm 
căile voastre fără de Dumnezeu, nici nu spunem că sînt 
două principii care trebuie separate după loc. Ci, mărtu¬ 
risind că există un Creator al tuturor şi unicul principiu 
al tuturor, noi afirmăm dogma... Tatălui şi a Fiului”. „Măr¬ 
turisirea celor două principii, un Dumnezeu rău şi Unul 

bun”, era înţeleasă de ortodocşi ca fiind „primul articol" 
din crezul pavlician preluat de la manihei. Conceptul de 
principiu multiplu, moştenit de la pavlicieni şi manihei, a 
fost preluat, la rîndul lui, de grupări dualiste de mai 
tîrziu, în special de bogomili. Justificarea biblică pentru 
aceasta a fost găsită în pasaje cum ar fi Matei 7,18, care 
spune că există două izvoare diferite pentru cele două 
categorii de fapte, sau 2 Corinteni 4,3-4, care vorbeşte de 
„dumnezeul acestei lumi”. Ca răspuns la această exegeză, 
ortodocşii aduceau dovezi biblice că tocmai respingerea 
autorităţii lui Dumnezeu de către lume era dovada că 
există un singur principiu şi nu două; căci Hristos „întru 
ale Sale a venit, dar ai Săi nu L-au primit”. 

Chiar dacă pentru teologii de mai tîrziu temeiul scriptu- 
ristic a jucat un rol mult mai important, în polemicile lui 
loan Damaschin o asemenea dovadă era întărită de logică 
şi metafizică. Atunci cînd maniheii susţineau că cele două 
principii „nu au absolut nimic în comun”, el răspundea că 
dacă ele ar exista amîndouă, ar trebui să aibă cel puţin 
existenţa în comun. Prin chiar uzul termenului „principiu”, 
maniheii contraziceau propriul lor dualism, căci un prin¬ 
cipiu trebuia să fie unic. După cum în matematică, uni¬ 
tatea este principiul oricărui număr, tot aşa şi în meta¬ 
fizică. Dacă există un principiu individual pentru orice 
există, atunci aceste principii multiple trebuie, la rîndul 
lor, să aibă un singur principiu în spatele lor. în caz con¬ 
trar, în univers nu ar mai fi numai cele două principii, 
Dumnezeu şi materia, aşa cum gîndeau dualiştii, ci o 
pluralitate de principii. Asta era nu numai absurd, dar 
era şi o tăgăduire a sensului cuvîntului „principiu". Binele 
şi răul nu trebuie explicate pe baza principiului dual, ci 
mai degrabă „binele este deopotrivă principiul şi scopul 
tuturor lucrurilor, chiar şi al celor rele”. 

între „cele rele” trebuia inclus şi diavolul. Deşi era 
„duşman al lui Dumnezeu,” el era şi „răzbunător”şi „slugă” 
a Acestuia. „Toiagul şi nuiaua”, despre care vorbea psal- 
mistul, reprezintă Crucea lui Hristos, prin care diavolul, 
ca un cîine care îşi arată colţii, este alungat afară; aceasta 
arată că nu era dumnezeu şi nici un al doilea principiu. 
Din limbajul apostolului Pavel rezultă clar că deşi idolii şi 
diavolii sînt numiţi „dumnezei” în Biblie, ei nu sînt dum¬ 
nezei adevăraţi. Linia decisivă trasată de creştini nu era 
între natural şi supranatural, bine şi rău, ci între Creator 
şi creaturile Sale, bune sau rele. Căci „există o mai mare 
distanţă între un serafim şi Dumnezeu, decît între Cel 

Rău şi serafim”. Deşi „stăpînitor al acestei lumi”, după 
cum este corect numit de însuşi Hristos, Satana r&mîne o 
creatură a unicului şi adevăratului Dumnezeu şi Creator. 
Aceasta nu înseamnă cumva - întreabă maniheii - că 
existenţa diavolului este bună? Ortodocşii au răspuns 
afirmativ, adăugind că, deşi o fiinţă este bună pentru că 
este o fiinţă, este mai bună una care se supune voii lui 
Dumnezeu. A afirma că lumea aparţine diavolului nu lui 
Dumnezeu reprezenta tocmai erezia acestuia, aşa cum a 
fost ea exprimată în cursul ispitirii lui Hristos. Răspunsul 
lui Hristos la ispitire confirma doctrina din Cartea lui Iov, 
potrivit căreia diavolul putea să lucreze împotriva omului 
doar cu îngăduinţa lui Dumnezeu şi nu cu propria auto¬ 
ritate. Diavolul nu are o asemenea autoritate proprie, ci 
este „un rob fugar şi o creatură apostată" a lui Dumnezeu. 

Dacă aceasta era doctrina ortodoxă despre diavol împo¬ 
triva dualismului, era firesc să întrebi: „Care este, atunci, 
răutatea diavolului ?”. La baza conflictului dintre dualism 
şi monoteismul ortodox era problema dintre rău şi Dum¬ 
nezeul iubirii. Thrtulian observa că ereticii şi filozofii erau 
cu toţii preocupaţi „de unde vine răul ?”. Dacă, aşa cum 
susţin ortodocşii, există un singur Dumnezeu al iubirii 
care este Creatorul, „de unde vin bolile şi moartea şi alte 
rele asemănătoare ?”. Reafirmarea definiţiei patristice cla¬ 
sice a răului ca lipsă a binelui şi nu ca o forţă reală, de 
sine stătătoare, era un element esenţial al răspunsului 
ortodox la asemenea chestiuni. Era o abatere a puterilor 
firii sădite în noi de la scopul lor, o necunoaştere a cauzei 
celei bune a tuturor lucrurilor. Ca răspuns împotriva dua- 
liştilor, era necesar să se afirme că întunericul nu este o 
realitate, ci absenţa luminii, aşa cum sărăcia este absenţa 
averii, iar orbirea, absenţa vederii. Concluzia logică a aces¬ 
tei definiţii îi obliga pe ortodocşi să recunoască faptul că 
pînăşi demonii sîntbuni, cîtă vreme sînt creaţi de Dumnezeu, 
dar că pierderea scopului pentru care au fost creaţi i-a 
făcut răi. Definiţia le-a dat ortodocşilor putinţa de a argu¬ 
menta că, întrucît „fiinţa” stă în opoziţie cu „nefiinţa", 
unul dintre principiile dueliştilor era real, iar celălalt, 
nu. De aici, rezultă că răul nu trebuie să fie veşnic, dar 
trebuie să derive din ceva anterior lui însuşi - Dumnezeul 
iubirii, deopotrivă milostiv şi drept. 

Şi totuşi, aceasta nu răspundea la întrebarea: „De ce 
l-a mai făcut Dumnezeu pe diavol, ştiind că va deveni 
rău ?". Problema răului era, în mare măsură, o încercare 
de a rezolva legătura dintre preştiinţă şi predestinaţie. 

Cazul cel mai relevant în acest sens este, evident, cel al 
lui Iuda Iscarioteanul, despre care Hristos a spus : „Fiul 
Omului merge precum este scris despre El, dar vai de 
omul prin care Fiul Omului se vinde! Mai bine era dacă 
nu se năştea”. Hotărîrea divină prin care era realizată 
răscumpărarea neamului omenesc şi-a atins scopul rînduit 
din veşnicie în evenimentele morţii lui Hristos, dar, cu 
toate acestea, Hristos a spus că ar fî fost mai bine pentru 
Iuda să nu se fi născut. loan Damaschin arăta că Hristos 
n-a spus : „Ar fi fost mai bine dacă acel om nu s-ar fi 
născut”, ci „ar fi fost mai bine pentru acel om”; căci era 
bine pentru el că exista, dar era rău pentru el că era 
trădătorul. Pe temeiul acestui pasaj şi al altora, era posi¬ 
bilă distincţia dintre preştiinţa lui Dumnezeu şi voia divină, 
iar, prin această distincţie, să se clarifice că Dumnezeu 
nu este autorul răului, chiar dacă l-a prevăzut. Celălalt 
aspect evidenţiat de atacul ortodox era acela că, dacă 
dualiştii ar fi avut dreptate atunci cînd făceau din rău un 
al doilea principiu, pe lîngă Dumnezeu, atunci „cei ce 
păcătuiesc nu pot fî făcuţi răspunzători pentru aceasta”. 
Dimpotrivă, însăşi prezenţa păcatului şi a răului şi faptul 
că o creatură poate încălca poruncile dumnezeieşti este 
dovada de netăgăduit a libertăţii de voinţă conferite omului 
la creaţie. Dar, atacîndu-i pe dualişti cu propriul lor argu¬ 
ment, se putea arăta că însuşi răul pe care ei încercau să-l 
materializeze, să-l zeifice, servea în ultimă instanţă la 
demonstrarea unicităţii lui Dumnezeu Creatorul şi a faptu¬ 
lui că creaţia Sa este bună. 

Unicitatea lui Dumnezeu Creatorul şi transcendenţa 
sa faţă de creaţie fuseseră rezumate de Biserica primară 
în doctrina despre creaţia ex nihilo. Creaţia ex nihilo era, 
în parte, răspunsul ortodox la teoriile gnostice ale ema¬ 
naţiei, potrivit cărora „eonii” cosmici purceseseră din inte¬ 
riorul fiinţei divine înseşi. Acum, cînd succesorii gnosticilor 
învăţau din nou despre creaţia prin emanaţie, era potrivit 
să spui că pentru Dumnezeu „a da naştere la ceva din 
propria Sa esenţă nu este un act de creaţie, ci a produce 
ceva din nimic este un act de creaţie”. Acesta nu era 
singurul mod de a învăţa că Dumnezeu este Creator fără 
a aduce atingere naturii sale sacre şi imuabile. După cum 
creaţia ex nihilo nega teoria creaţiei prin emanaţie din 
natura divină, tot aşa, în cealaltă direcţie, nega ideea că 
Dumnezeu a creat aşa cum creează omul, dintr-o materie 
care exista în prealabil. Dacă Dumnezeu este cu adevărat 
„mai mare decît toate cele ce sînt spuse sau gîndite”, este 

mai potrivit pentru el să creeze ex riihilo decît să facă 
lucruri noi din cele vechi. Doctrina ortodoxă a creaţiei 
afirmată în Crezul de la Niceea a făcut posibil ca Biserica să 
mărturisească faptul că Dumnezeu este Făcătorul tutu¬ 
ror celor nevăzute, nici una dintre ele nefîind o fiinţă 
independentă, şi a celor văzute, nici una dintre ele nefiind 
inferioară demnităţii lui Dumnezeu care a creat ex nihilo. 

Ceea ce a fost creat ex nihilo de către un Dumnezeu 
bun era, prin însăşi creaţia, bun şi nu trebuia desconside¬ 
rat, căci îşi avea existenţa de la Dumnezeu. Dumnezeu 
este bun şi veşnic; creaturile sale, deşi nu pot fi veşnice, 
întrucît sînt făcute din nimic şi sînt schimbătoare, sînt, cu 
toate acestea, bune în temporalitatea lor. Bunătatea intrin¬ 
secă a creaţiei este dovedită prin exemplul lui Hristos, 
care spune despre animalele pe care intră (călare) în 
Ierusalim: „Domnul are nevoie de ele”. Prin aceste cuvinte, 
el îşi exprima disponibilitatea de a se identifica pe sine 
drept Creator şi Domn al asinei şi al mînzului ei, combă- 
tîndu-i pe aceia care priveau asemenea animale umile ca 
nevrednice de el. Creatorul lumii lucrurilor şi al anima¬ 
lelor era acelaşi cu Răscumpărătorul neamului omenesc, 
iar desconsiderarea lumii materiale ar fi sinonimă cu o 
ofensă la adresa lui şi a darurilor sale. Potrivit celor con¬ 
vertiţi de la maniheism (sau pavlicianism) la creştinismul 
ortodox, exista printre aceşti eretici obiceiul de a lua în 
mînă o bucată de pîine şi a spune: „Nu eu te-am făcut”, 
aceasta pentru că pîinea este materială şi nu spirituală. 
Prin acel gest, dualiştii „aruncă blesteme asupra celui 
care este unul Dumnezeu Cel Preaînalt şi asupra pro¬ 
priului lor Creator”. Era o blasfemie să spui: „creaţia [aces¬ 
tui Dumnezeu] este creaţia diavolului” şi că „nu Dumnezeu 
a făcut cerul şi pămîntul şi întreaga lume văzută”. 

Probabil că cea mai frapantă expresie a unei asemenea 
uri a dualiştilor faţă de lumea creată era ascetismul lor, 
care provoca admiraţia şovăitoare, ezitantă, a adversa¬ 
rilor lor ortodocşi. Un asemenea adversar observa că „ei 
se îmbracă precum călugării”. Un altul raporta: „Din exte¬ 
rior, ereticii dau aparenţa unor oiţe. Ei sînt drăguţi şi 
smeriţi, sfioşi...; nu spun un cuvînt fără folos, nici nu rîd 
în hohote, nici nu-şi îngăduie glume de prost gust”. Atît 
de impresionantă era gravitatea purtării lor în exterior 
încît era greu să-i distingi de „adevăraţii creştini”. Pentru 
ortodocşi, bineînţeles, ei nu erau cîtuşi de puţin creştini 
adevăraţi, ci ipocriţi. Chiar dacă posteau trei zile pe săptă- 
mînă, „chemaţi la masă de cineva, mîncau şi beau ca nişte 

elefanţi”. Pretenţia lor că practicau abstinenţa sexuală 
era negată de o autoîngăduinţă secretă, care, aşa cum 
nota Fotie cu privire la manihei, arăta că învăţătura şi 
viaţa lor erau în consens. Asemenea acuzaţii făceau parte 
din polemica ortodoxă împotriva celor mai multe erezii şi, 
în special, împotriva gnosticismului şi dualismului, în 
care o ură faţă de creaţie pare să fi condus uneori spre 
ascetism extrem şi uneori spre libertinism extrem. Pole¬ 
mica ortodocşilor împotriva ascetismului extrem este mai 
interesantă sub aspect doctrinar decît cea împotriva liber- 
tinismului extrem, întrucît a făcut necesară o clarificare 
a diferenţelor teologice dintre negarea ortodoxă a lumii şi 
ura ereticilor faţă de lume. 

Ca răspuns la discreditarea vieţii ascetice de către unii 
iconoclaşti, ortodocşii o numeau „modul evanghelic de 
vieţuire” (edayyEĂiKi) ttoAite(oO şi „imitarea îngerilor” 
(dyyeĂopîpnTOţ). Pe temeiul cuvintelor lui Hristos că „la 
înviere, nici nu se însoară, nici nu se mărită, ci sînt ca 
îngerii în cer”, Părinţii au argumentat că Raiul a fost ca 
cerul, aşa încît sexualitatea umană ca mijloc de procreare 
a fost adăugată firii umane după creaţia originală. „în 
locul majestăţii firii angelice”, Dumnezeu „a sădit în om, 
maniera animală şi iraţională prin care [fiinţele omeneşti] 
se succed acum una după alta”. O asemenea concepţie a 
dublei creaţii, prima asexuată, înainte de cădere, şi a doua 
sexuată, fie după cădere, fie cu preştiinţa căderii, era pre¬ 
luată de la Părinţii Bisericii de către fondatorii teologiei 
bizantine, în special de la Maxim Mărturisitorul. El învăţa 
că „natura, fie după căderea în păcat, a adus după sine 
zămislirea trupească şi naşterea pătimaşă”. Dorinţa şi 
procrearea sexuală erau, aşadar, o consecinţă a căderii şi 
o concesie făcută omului, ţinînd cont de starea lui de 
slăbiciune de după cădere, Chiar dacă sexul era necesar 
pentru perpetuarea spiţei umane, fundamental era un 
rău necesar. Demonstrînd că era posibil să trăieşti fără 
sex, asceţii consacraţi ai Bisericii nu numai că au anticipat 
viaţa îngerească de care ar trebui să ne bucurăm cu toţii 
la înviere, dar restabileau şi forma originară de viaţă care 
existase, cu adevărat, înainte de cădere. De la o asemenea 
viziune n-ar fi fost decît un pas - chiar dacă unul grav - 
spre doctrina potrivit căreia trupul şi sexualitatea sa, 
deşi un rău necesar, sînt mai mult rele decît necesare. 
Acesta era pasul pe care maniheii, pavlicienii şi bogo- 
milii dualişti erau pregătiţi să-l facă, dar pe care orto¬ 
docşii l-au respins. 

Confruntîndu-se cu forma dualistă a ascetismului, cam¬ 
pionii ortodoxiei au ajuns să apere trupul. Lumea mate¬ 
rială nu este rea, este o potenţialitate, creată de Dumnezeu 
ex nihilo (aşadar neavînd o fiinţă proprie), dar nu rea în 
sine şi prin sine. A fi „material” însemna că era derivat şi 
dependent, dar nu vrednic de dispreţ. Pe temeiul învierii 
lui Hristos, ortodocşii argumentau că trupul nu era creaţia 
prin sine a Celui Rău; căci, dacă ar fi fost, nici Hristos cel 
întrupat, Hristos cel înviat, nici sfinţii înviaţi n-ar fi avut 
trup adevărat. Era o „defăimare fără de Dumnezeu” - aşa 
cum insistau nestorienii, la fel ca şi calcedonienii - să 
susţii că „materia este rea şi, în consecinţă, trupul este la 
fel”. Căci trupul, pe care maniheii îl numeau rău, săvîrşea 
totuşi lucrări bune, pe cînd sufletul, pe care îl numeau 
bun, era sursa lucrărilor rele. Dacă, aşa cum afirmau ei, 
trupul este puterea care împinge sufletul la păcat, pre¬ 
zenţa însăşi a faptelor bune este dovada că această forţă 
nu este copleşitoare, aşa cum gîndeau ei, şi că trupul nu 
este intrinsec rău. Trupul şi materia, fiind neutre, sînt la 
dispoziţia forţei care le comandă. Dacă această forţă este 
bună, ele devin bune prin aceasta; căci prin forţa binelui, 
adică prin puterea lui Dumnezeu, materia a fost adusă 
iniţial din nefiinţă la fiinţă. Aşadar, atunci cînd Hristos 
cita Vechiul Tfestament în legătură cu crearea omului ca 
bărbat şi femeie, el nu doar afirma autoritatea cărţilor lui 
Moise, ci „aducea mărturie că distincţia de sex dintre 
bărbat şi femeie este rezultatul unui act de creaţie al lui 
Dumnezeu”. în felul acesta, ortodocşii descopereau forţa 
care contrabalansează doctrina creaţiei în opoziţie cu o 
învăţătură care nu numai că era o dogmă explicită a due¬ 
liştilor, dar putea să fie foarte uşor şi o doctrină implicită 
a unei anumite ascetici ortodoxe. 

Ortodoxia era ajutată în această descoperire de impli¬ 
caţiile unei alte probleme asupra căreia purtaseră dispute 
cu adversarii ei: doctrina icoanelor şi a Sfintelor Taine. 
De-a lungul controversei iconoclaste, ortodocşii argumen¬ 
tau că natura fizică a omului a făcut necesar ca mesajul 
Evangheliei să fie comunicat prin imagini, iar omul să se 
închine lui Dumnezeu cel nevăzut prin reprezentările sale 
văzute. Ei numeau viziunea spiritualistă a adversarilor 
„concepţie maniheistă”. Şi totuşi, bogomilii întrebau: „De 
ce vă închinaţi [Crucii] ?”. Căci pe ea l-au răstignit evreii pe 
Fiul lui Dumnezeu, iar Crucea este duşmanul lui Dumnezeu”. 
Termenii folosiţi de ei pentru cruce erau „spînzurătoare” 
((j>ouAKa) şi „instrumentul cu care a fost omorît Hristos”. Ei 

repudiau închinarea la icoane şi îi socoteau drept „orto¬ 
docşi şi credincioşi doar pe adversarii icoanelor”, în special 
pe împăratul Constantin al V-lea. Spre deosebire de icono¬ 
claşti, bogomilii nu au asociat această respingere a icoa¬ 
nelor cu precizarea că Euharistia este adevărata icoană a 
lui Hristos. Ortodocşii îi acuzau pe pavlicieni că, după 
părerea lor, cuvintele euharistice : „Luaţi, mîncaţi...” aveau 
un sens pur simbolic, iar pe bogomili îi acuzau că, în 
concepţia lor, „împărtăşirea cu cinstitul trup şi sînge... 
este împărtăşanie cu pîine şi vin obişnuite”. Această „lipsă 
de respect faţă de mistica şi copleşitoarea jertfă” îi constrîn- 
gea pe ortodocşi să fie mai expliciţi în doctrina lor cu 
privire la prezenţa reală în Euharistie : „Ceea ce vezi este 
pîinea, care este pusă înainte, dar Sfîntul Duh, care pogoară 
şi sfinţeşte elementele puse înainte, este nevăzut. Ele nu 
sînt simboluri (qvti tuti ot), ci, în realitate, sfîntul trup şi 
cinstitul sînge al Domnului şi Dumnezeului nostru, care 
fac astfel. Prin (trupul şi sîngele Domnului], noi, păcă¬ 
toşii, sîntem sfinţiţi şi le primim spre iertarea păcatelor”. 
Un dualism care oferă Satanei lumea fizică, materială, de 
dragul păstrării celei „spirituale”, neagă, pînă la urmă, 
deopotrivă, lumea materială, creatură a lui Dumnezeu, şi 
pe cea spirituală ca natură a lui Dumnezeu. 

Doctrina Sfintei Fecioare Maria a servit, încă o dată, 
la salvgardarea acestei combinaţii de material şi spiritual 
în întrupare, aşa cum a făcut şi în cazul nestorienilor şi 
iconoclaştilor. Pentru ortodocşi era evident că toţi dualiştii 
moşteniseră de la strămoşii lor gnostici un soi de oroare 
faţă de natura fizică a lui Hristos. Garantul acestei naturi 
era Fecioara Maria. Imediat după expunerea dualismului 
pavlicienilor, Petru din Sicilia s-a întors asupra viziunii 
lor despre Fecioară, potrivit căreia, nu se cuvine nici să 
fie numită „bună”, mult mai puţin sfîntă şi nici să fie 
identificată ca Maică a lui Hristos. Afîrmînd, dimpotrivă, 
că ea este „a doua în cinste doar după Dumnezeu, prima 
între toate creaturile, văzute şi nevăzute”, el stabileşte o 
legătură logică strînsă între erezia lor privitoare la Fecioara 
Maria şi cea privitoare la Hristos. La fel, bogomilii „nu o 
cinstesc pe preamărită şi preacurata Născătoare de 
Dumnezeu”, dar aruncă asupra ei tot soiul de invective. 
Se relatează chiar că ei pretindeau numele de Theotokos 
pentru fiecare dintre membrii comunităţii lor, în care, se 
spunea, sălăşluia Duhul Sfînt, şi că refuzau să acorde 
vreo prerogativă specială adevăratei Theotokos. Dacă, aşa 
cum pare să fi crezut diverşi dualişti, spiritualitatea şi 

suveranitatea adevăratului şi preînaltului Dumnezeu s-ar 
fi putut susţine doar prin separarea Lui radicală de mate¬ 
rie, de trupul omenesc şi de orice alt rău, doctrinele orto¬ 
doxe despre Hristos şi Fecioara Maria trebuie să fi fost un 
obstacol de netrecut pentru ei. 

Pe de altă parte, pentru ortodoxie, realitatea întrupării, 
a asumării materialităţii unui trup omenesc, era indis¬ 
pensabilă mîntuirii şi îndumnezeirii. Unimea Treimii nu 
trebuia să cedeze unei dualităţi de spirit şi materie sau de 
bine şi rău, căci Logosul întrupat a săvîrşit minuni precum 
înmulţirea pîinilor sau vindecarea orbului, prin folosirea 
materiei. In credinţa Bisericii, creaţia şi întruparea sînt 
inseparabile, iar ceea ce le uneşte este doctrina despre 
Treime. Orice paternitate în cer şi pe pămînt derivă din 
unul Dumnezeu-Tatăl, aşa cum ne învaţă Pavel în Efeseni 
3,14-15. Dogma trinitară este marca adevăratei ortodoxii 
universale, indiferent de practicile dualiştilor de a se referi 
la ei înşişi ca fiind „Biserica catolică” sau „creştinii”, iar la 
ortodocşi ca fiind „romanii”. în pofida importanţei pro¬ 
blemei originii răului pentru teologia dualistă, deosebirea 
fundamentală dintre aceasta şi creştinismul ortodox era, 
aşadar, dogma de la Niceea; şi nu era o exagerare pole¬ 
mică, ci o recunoaştere validă a problemei atunci cînd 
preotul Cosma declara împotriva bogomililor: „Oricine nu 
crede în sfînta şi nedespărţita Treime, să fie anatemizat”. 


Unul Dumnezeu - şi Profetul Său 

Secolul al VH-lea a consemnat un nou capitol în istoria 
relaţiilor dintre iudaism şi creştinism; dar tot în acest 
secol - aşa cum obişnuiau să spună creştinii din Bizanţul 
de mai tîrziu „în zilele cînd Heraclie era împăratul roma¬ 
nilor” - pe teritoriile creştinătăţii răsăritene, a apărut 
cea mai puternică şi mai organizată alternativă la creşti¬ 
nism de pînă la apariţia, tot în Răsărit, a Cominternului, 
în secolul XX. Deşi contemporanii creştini ai lui Mahomed 
nu l-au luat în seamă, ridicarea Islamului a însemnat că 
monoteismul trinitar apărat de ortodoxie împotriva evreilor 
şi a dualiştilor se confrunta acum cu o nouă provocare: 
cea din partea religiei profetului. Era o provocare pentru 
care teologia creştină nu era pregătită prea bine. „în încer¬ 
carea de a înţelege Islamul, Apusul Lla fel ca şi Răsăritul] 
nu putea dobîndi prea mult sprijin din Antichitate, după 
cum prezentul nu-i oferea prea multă alinare. Pentru o 

repudiau închinarea la icoane şi îi socoteau drept „orto¬ 
docşi şi credincioşi doar pe adversarii icoanelor”, în special 
pe împăratul Constantin al V-lea. Spre deosebire de icono¬ 
claşti, bogomilii nu au asociat această respingere a icoa¬ 
nelor cu precizarea că Euharistia este adevărata icoană a 
lui Hristos. Ortodocşii îi acuzau pe pavlicieni că, după 
părerea lor, cuvintele euharistice : „Luaţi, mîncaţi...” aveau 
un sens pur simbolic, iar pe bogomili îi acuzau că, în 
concepţia lor, „împărtăşirea cu cinstitul trup şi sînge... 
este împărtăşanie cu pîine şi vin obişnuite”. Această „lipsă 
de respect faţă de mistica şi copleşitoarea jertfă” îi constrîn- 
gea pe ortodocşi să fie mai expliciţi în doctrina lor cu 
privire la prezenţa reală în Euharistie : „Ceea ce vezi este 
pîinea, care este pusă înainte, dar Sfintul Duh, care pogoară 
şi sfinţeşte elementele puse înainte, este nevăzut. Ele nu 
sînt simboluri (dvTÎTuna), ci, în realitate, sfintul trup şi 
cinstitul sînge al Domnului şi Dumnezeului nostru, care 
fac astfel. Prin [trupul şi sîngele Domnului], noi, păcă¬ 
toşii, sîntem sfinţiţi şi le primim spre iertarea păcatelor”. 
Un dualism care oferă Satanei lumea fizică, materială, de 
dragul păstrării celei „spirituale”, neagă, pînă la urmă, 
deopotrivă, lumea materială, creatură a lui Dumnezeu, şi 
pe cea spirituală ca natură a lui Dumnezeu. 

Doctrina Sfintei Fecioare Maria a servit, încă o dată, 
la salvgardarea acestei combinaţii de material şi spiritual 
în întrupare, aşa cum a făcut şi în cazul nestorienilor şi 
iconoclaştilor. Pentru ortodocşi era evident că toţi dualiştii 
moşteniseră de la strămoşii lor gnostici un soi de oroare 
faţă de natura fizică a lui Hristos. Garantul acestei naturi 
era Fecioara Maria. Imediat după expunerea dualismului 
pavlicienilor, Petru din Sicilia s-a întors asupra viziunii 
lor despre Fecioară, potrivit căreia, nu se cuvine nici să 
fie numită „bună”, mult mai puţin sfîntă şi nici să fie 
identificată ca Maică a lui Hristos. Afirmînd, dimpotrivă, 
că ea este „a doua în cinste doar după Dumnezeu, prima 
între toate creaturile, văzute şi nevăzute”, el stabileşte o 
legătură logică strînsă între erezia lor privitoare la Fecioara 
Maria şi cea privitoare la Hristos. La fel, bogomilii „nu o 
cinstesc pe preamărită şi preacurata Născătoare de 
Dumnezeu”, dar aruncă asupra ei tot soiul de invective. 
Se relatează chiar că ei pretindeau numele de Theotokos 
pentru fiecare dintre membrii comunităţii lor, în care, se 
spunea, sălăşluia Duhul Sfînt, şi că refuzau să acorde 
vreo prerogativă specială adevăratei Theotokos. Dacă, aşa 
cum pare să fi crezut diverşi dualişti, spiritualitatea şi 

suveranitatea adevăratului şi preînaltului Dumnezeu s-ar 
fî putut susţine doar prin separarea Lui radicală de mate¬ 
rie, de trupul omenesc şi de orice alt rău, doctrinele orto¬ 
doxe despre Hristos şi Fecioara Maria trebuie să fi fost un 
obstacol de netrecut pentru ei. 

Pe de altă parte, pentru ortodoxie, realitatea întrupării, 
a asumării materialităţii unui trup omenesc, era indis¬ 
pensabilă mîntuirii şi îndumnezeirii. Unimea Treimii nu 
trebuia să cedeze unei dualităţi de spirit şi materie sau de 
bine şi rău, căci Logosul întrupat a săvîrşit minuni precum 
înmulţirea pîinilor sau vindecarea orbului, prin folosirea 
materiei. In credinţa Bisericii, creaţia şi întruparea sînt 
inseparabile, iar ceea ce le uneşte este doctrina despre 
Treime. Orice paternitate în cer şi pe pămînt derivă din 
unul Dumnezeu-Tatăl, aşa cum ne învaţă Pavel în Efeseni 
3,14-15. Dogma trinitară este marca adevăratei ortodoxii 
universale, indiferent de practicile dualiştilor de a se referi 
la ei înşişi ca fiind „Biserica catolică” sau „creştinii”, iar la 
ortodocşi ca fiind „romanii”. In pofida importanţei pro¬ 
blemei originii răului pentru teologia dualistă, deosebirea 
fundamentală dintre aceasta şi creştinismul ortodox era, 
aşadar, dogma de la Niceea; şi nu era o exagerare pole¬ 
mică, ci o recunoaştere validă a problemei atunci cînd 
preotul Cosma declara împotriva bogomililor: „Oricine nu 
crede în sfînta şi nedespărţita Treime, să fie anatemizat”. 


Unul Dumnezeu - şi Profetul Său 

Secolul al VH-lea a consemnat un nou capitol în istoria 
relaţiilor dintre iudaism şi creştinism; dar tot în acest 
secol - aşa cum obişnuiau să spună creştinii din Bizanţul 
de mai tîrziu „în zilele cînd Heraclie era împăratul roma¬ 
nilor” - pe teritoriile creştinătăţii răsăritene, a apărut 
cea mai puternică şi mai organizată alternativă la creşti¬ 
nism de pînă la apariţia, tot în Răsărit, a Cominternului, 
în secolul XX. Deşi contemporanii creştini ai lui Mahomed 
nu l-au luat în seamă, ridicarea Islamului a însemnat că 
monoteismul trinitar apărat de ortodoxie împotriva evreilor 
şi a dualiştilor se confrunta acum cu o nouă provocare: 
cea din partea religiei profetului. Era o provocare pentru 
care teologia creştină nu era pregătită prea bine. „In încer¬ 
carea de a înţelege Islamul, Apusul [la fel ca şi Răsăritul] 
nu putea dobîndi prea mult sprijin din Antichitate, după 
cum prezentul nu-i oferea prea multă alinare. Pentru o 

epocă evident dependentă de trecut pentru subiectele sale 
de discuţie, aceasta reprezenta o problemă serioasă". 
Eutimie Zigaben, în a sa Panoplie dogmatică, a dedicat 
capitolul final „sarazinilor” sau „ismaeliţilor”, după ce în 
cel precedent se ocupase de bogomili. Polemica antimusul- 
mană avea un loc important în teologia bizantină de-a 
lungul celei mai mari părţi a perioadei pe care o acoperă 
prezentul volum, de la Ioan Damaschin şi Theodor AbG 
Qurra pînă la teologii-împăraţi din Imperiul Bizantin tîrziu: 
Ioan al Vl-lea Cantacuzino şi nepotul său, Manuel al II-lea 
Paleologul. Asemenea polemicii antiiudaice, această lite¬ 
ratură lua uneori forma unor „dialoguri", unele dintre ele 
culminînd cu capitularea adversarilor şi trecerea lor la 
credinţa ortodoxă. Alte forme literare care au fost păstrate 
includ: o formulă de retractare pentru convertiţii de la 
Islam la creştinism, formulă care s-a păstrat în cel puţin 
două versiuni diferite; o Mărturisire de credinţă împo¬ 
triva sarazinilor, care, din cauza citatului din Crezul apos¬ 
tolic şi a crezului atanasian, ar părea să fie de origine 
apuseană, chiar dacă este scrisă în greceşte; a doua pare 
a fi un schimb de corespondenţă prilejuit de „epistola 
dogmatică [pe care califul Omar] a trimis-o lui Leon [al 
III-lea] împăratul, socotind că-1 poate convinge să accepte 
Isalmul ((iayap(oai).” 

Autentice sau pseudonime, asemenea lucrări ne oferă 
o imagine clară a temelor care par să fie cele mai impor¬ 
tante pentru apărătorii ortodoxiei creştine în conflictul 
lor cu Islamul, chiar dacă ei au înţeles uneori greşit doc¬ 
trina musulmană, la fel ca şi obiecţiile musulmane faţă de 
doctrina creştină. După ce acest conflict a devenit o parte 
obişnuită a teologiei bizantine, se impunea să se arate că 
„binecuvîntaţii noştri prelaţi, care au trăit în aceeaşi 
perioadă ca şi legislatorul vostru Mahomed", au scris despre 
el în amănunt, aşa încît nu era „necesar pentru noi să vă 
inoportunăm pe tema religiei voastre”. Creştinii pretin¬ 
deau că stăpînesc conţinutul Coranului şi chiar posedă 
copii ale acestuia în Biserica înaintemergătorului (6 np65po- 
poi;) (Ioan Botezătorul) din Damasc. în secolul al IX-lea, un 
cărturar bizantin, Nichita, a iniţiat o combatere a Coranului, 
capitol cu capitol, iar cîteva secole mai tîrziu, traducerea 
greacă a unui atac latin împotriva Coranului, îi furniza 
lui Ioan Cantacuzino mai multe informaţii despre această 
carte. Criticii creştini ai Islamului se puteau deci lăuda cu 
cunoaşterea „tuturor cărţilor voastre sfinte”, pe care le 
atacau ca fiind „nimic altceva decît mitologie şi vrăjitorie”. 

Spre deosebire de Vechiul Testament şi de Noul Testament, 
Coranul era plin de contradicţii. Stilul său nu era „nici 
profetic, nici istoric, nici legislativ, nici teologic", şi totuşi 
musulmanii pretindeau că a coborît din cer. Chiar şi atunci 
cînd se accepta că această carte conţine „multe adevăruri 
şi afirmaţii adevărate despre Dumnezeu şi despre Domnul 
nostru Iisus Hristos, lucruri pe care şi noi le mărturisim”, 
lucrul acesta era respins ca insuficient. 

învăţătura Coranului şi practicile Islamului dădeau 
ocazia teologilor creştini să abordeze o mare varietate de 
diferenţe religioase în discuţiile purtate cu adversarii lor. 
O prezentare musulmană a diferenţelor, „într-o manieră 
sistematică”, începea cu întrebarea: „Ce credeţi despre 
natura îngerilor şi despre structura cerului şi a pămîn- 
tului, a întregului cosmos ?”. Senzualitatea lui Mahomed... 
ca una dintre caracteristicile descrierii sale şi a conduitei 
sale „morale”, constituia obiectul unei atenţii constante. 
Creştinii trebuiau să se apere împotriva acuzaţiilor de 
sectarism şi împotriva atacurilor asupra doctrinei Sfin¬ 
telor Taine. Totuşi, divergenţa fundamentală dintre cele 
două sisteme era cea exprimată în Shahădah, profesiunea 
de credinţă musulmană: „Nu este alt Dumnezeu decît 
Allah şi Mahomed este profetul Său”. Creştinilor le era 
familiară această mărturisire de credinţă, uneori cuvîntul 
„profet” fiind redat prin „apostol”. Chiar dacă în dezbatere 
au apărut şi alte chestiuni, două au provocat cea mai 
ascuţită confruntare şi acestea erau următoarele: unul 
Dumnezeu şi Mohamed ca profet al Său. 

în gîndirea bizantină, controversa cu Islamul a dat 
naştere la două viziuni diferite: „cea extremă şi «închisă», 
care adopta o atitudine negativă extremă faţă de maho¬ 
medanism, considerîndu-1 o formă de păgînism, şi cea¬ 
laltă, mai moderată, care încerca să evite ruperea tuturor 
contactelor şi să păstreze o măsură a unei referinţe comune, 
în particular, recunoaşterea unei loialităţi faţă de mono¬ 
teism”. Prima dintre acestea era de departe cea mai tipică. 
Islamul era „o formă barbară de închinare”, iar profetul 
însuşi era „de trei ori blestematul Mahomed cel cu totul 
fără de Dumnezeu”. El a împrumutat anumite lucruri din 
Vechiul Testament şi unele din Noul Testament şi a inven¬ 
tat „o religie sincretică” (ouvGetov 0pî]OK£[av), un rezumat 
al tuturor ereziilor care s-au născut în Biserică. Viziunea 
musulmană despre Dumnezeu era atribuită de ortodocşi 
influenţei ariene, în timp ce, referitor la doctrina despre 
Hristos, se spunea că este nestoriană, după cît se pare, 

fiindcă separă pe omul Iisus de Logos. Sursa ideilor musul¬ 
mane despre demoni era maniheismul, iar sursa credinţei 
că demonii vor fi mîntuiţi este Origen. Chiar şi „donatiştii 
eretici” erau blamaţi pentru erori musulmane. Pe temeiul 
acestei obîrşii, loan Damaschin includea Islamul în cata¬ 
logul ereziilor creştine. El îl numeşte „înaintemergătorul 
lui Antihrist”, aşa cum făcuse Maxim înaintea lui şi aşa 
cum vor face teologii de mai tîrziu, pe baza profeţiei despre 
„fiul pierzării”, care „se va aşeza în Templul lui Dumnezeu”. 
Şi totuşi, declarînd că „dumnezeul lui Mahomed este altul 
decît adevăratul Dumnezeu”, aceşti teologi ridicau într-o 
formă acută problema monoteismului, în sensul că între 
Islam şi creştinism exista, doar în teorie, un fond comun, 
căci în practică sînt diferenţe fundamentale. 

Cînd musulmanii luau faptul că creştinii îl adoră pe 
Hristos drept o dovadă că ei predică mai mult de un 
Dumnezeu, creştinii au ripostat că „noi ne închinăm la un 
singur Dumnezeu adevărat, Făcătorul cerului şi al pămîn- 
tului”. Ca răspuns la critica musulmană, ei citau pasajul 
Shema. Aduceau astfel dovada că „Treimea este unită în 
cauzalitate şi în substanţă şi în suflare 1 ”. Aceasta era 
replica la atacul Coranului împotriva „celor care atribuie 
asociaţi lui Dumnezeu”. Apărătorii ortodoxiei creştine 
refuzau să fîe numiţi „asociaţionişti şi participaţionişti” 
(KOtvujvTai xai STaipiOTcâ ), întrucît ei atribuiau lui Dumnezeu 
felul de asociere şi participare care era parte a dogmei 
tradiţionale a Treimii. Tipul de monoteism pentru care 
creştinii se luptau era diferit de cel din definiţia lui Dumnezeu 
ca fiind „cu totul singur... fără nici un partener”. Mono¬ 
teismul constituia o bază pentru o declaraţie comună între 
Islam şi creştinism, dar creştinismul s-a simţit obligat 
încă de la începuturile sale să menţină monoteismul său 
într-o anumită tensiune cu convingerea sa, nu mai puţin 
centrală, că se cuvenea să vorbeşti despre Iisus Hristos ca 
fiind Dumnezeu. Critica musulmană, mai mult decît ori¬ 
care altă ofensivă contemporană — a iudaismului, a ele¬ 
nismului sau a dualismului - a impus teologiei creştine 
obligaţia de a specifica de ce dogma Treimii nu presupune 
nici un fel de triteism. 

Importanţa acestei obligaţii în argumentaţia creştină 
împotriva Islamului poate fî dedusă din importanţa acor¬ 
dată apărării dogmei trinitare în diverse tratate anti- 
musulmane, unde „negarea Treimii de către islamici pare 

să fîe chestiunea fundamentală a diferenţelor dintre cele 
două religii”. „Cum se explică” - este pus să întrebe un 
interlocutor musulman, la începutul unuia dintre aceste 
tratate - „faptul că voi mărturisiţi un politeism şi intro¬ 
duceţi «naşterea» în Dumnezeire şi vorbiţi, de asemenea, 
de Tatăl, de Fiul şi de Sfîntul Duh?”. în mod similar, alte 
tratate introduceau în replicile lor la critica musulmană 
afirmarea dogmei Treimii, chiar şi atunci cînd acest lucru 
nu fusese primul pe lista nemulţumirilor musulmane. 
Nichita din Bizanţ relua problema Treimii la începutul 
primului său răspuns şi, apoi, o trata pe larg în răspunsul 
al doilea. loan al Vl-lea Cantacuzino îşi începea prima 
dintre Apologiile sale cu doctrina Treimii, la care revine 
în cel de-al treilea din Discursurile sale, folosind-o în 
peroraţia împotriva întregii învăţături musulmane. 
Aproape jumătate din Dialogurile cu un persan ale lui 
Manuel al II-lea Paleologul era dedicată apărării doctrinei 
trinitare şi concluziilor care se desprind din ea. Un neofit 
care trecea de la Islam la creştinism era pus să declare: 
„Mă lepăd... de toate cele pe care le-am afirmat, precum şi 
de Mahomed însuşi... Şi cred în Tatăl şi în Fiul şi în Sfîntul 
Duh”. O lucrare nedatată, Mărturisirea de credinţă împo¬ 
triva sarazinilor începea cu afirmarea Treimii ca „unul, 
Preaînaltul Dumnezeu, Creatorul”. Theodor Abu Qurra 
îşi dedica una dintre cuvîntările sale arabe respingerii 
acuzaţiei că Treimea ar reprezenta un compromis al cre¬ 
dinţei monoteiste, iar în lucrările sale greceşti căuta să 
dovedească faptul că Tatăl, Fiul şi Sfîntul Duh sînt unul 
şi acealaşi Dumnezeu. în acest sens, el îl întreba pe opo¬ 
nentul său musulman : „Dacă a coborît Coranul din cer şi 
este Scriptură, atunci de ce negi că o altă carte care îl 
conţine [Coranul] este la fel [una şi aceeaşi Scriptură] ?” 

Demonstrarea că doctrina trinitară nu înseamnă triteism 
presupune clarificarea diverselor aspecte ale doctrinei 
creştine. „Ne acuzaţi - spunea un creştin către un musul¬ 
man - că recunoaştem trei dumnezei”. Dar acuzaţia era 
dezavuată de pronunţarea „anatemei asupra oricui admite 
două sau trei divinităţi emanînd din origini diferite. în ce 
ne priveşte, noi ştim doar un singur Dumnezeu”. Chiar 
dacă se afirmau trei ipostasuri, al Tatălui, al Fiului şi al 
Sfîntului Duh, aceasta nu însemna „că introducem trei 
dumnezei în Dumnezeire”, căci cele trei ipostasuri au o 
natură şi constituie o singură substanţă. Era o calomnie 
din partea musulmanilor să acuze că o asemenea doctrină 
ar presupune atribuirea de „asociaţi” unicului Dumnezeu. 

Pe de altă parte, ortodoxia creştină nu ar permite salvarea 
monoteismului cu preţul atribuirii unui principiu originar 
anterior pentru Tatăl, Fiul şi Sfîntul Duh; aşa cum reco¬ 
manda insistent Răsăritul grecesc împotriva Apusului 
latin de-a lungul întregii acestei perioade, Tatăl era sin¬ 
gurul principiu originar în Dumnezeire, atît pentru Fiul, 
cît şi pentru Sfîntul Duh. învăţătura Coranului potrivit 
căreia Hristos trebuie numit „Logos” şi „Duh” le permitea 
apologeţilor creştini să întrebe : „Vreţi să spuneţi că înainte 
de a crea Logosul şi Duhul, Dumnezeu n-a avut nici Duh 
nici Logos?”. în faţa unei asemenea întrebări, musul¬ 
manul „va pleca de la voi, neavînd ce să răspundă”, iar 
doctrina Treimii va fi apărată de acuzaţii. Cele trei ipos- 
tasuri nu sînt trei Dumnezei, deoarece ceea ce au ele în 
comun este „unul Dumnezeu”, pe cînd condiţia de Tată, 
Fiu şi Duh sînt distincte la fiecare dintre cele trei ipos- 
tasuri. întrebarea care revenea constant din partea musul¬ 
mană : „Cum poate naşte Dumnezeu un Fiu fără o femeie ?” 
se baza pe o neînţelegere a ceea ce însemna „naşterea”, 
cînd ea era atribuită divinităţii şi nu lumii fizice. 

Tocmai această întrebare stătea la baza unei alte neîn¬ 
ţelegeri privitoare la dogma Treimii. Cultul creştin dedicat 
Maicii Domnului — şi, prin extensiune, cultul sfinţilor şi 
icoanelor, în general - părea să fie, pentru musulmani, o 
altă încălcare a credinţei monoteiste. „Ei spun” - relatau 
creştinii - că Biserica „cinsteşte trei persoane: Tatăl, Mama 
şi Fiul”. Definirea Fecioarei Maria ca Theotokos era inter¬ 
pretată de musulmani ca o dovadă că aceasta era credinţa 
creştină. La această acuzaţie, creştinii au replicat: „Ascul¬ 
taţi şi înţelegeţi că noi, creştinii, ne închinăm unui 
Dumnezeu... şi Fiului şi Logosului său, Hristos”. Cît despre 
Maria, potrivit învăţăturii creştine ortodoxe, ea era o „crea¬ 
tură a lui Dumnezeu şi roaba Domnului”, dar o roabă cu 
totul aparte; căci „mai credem şi mărturisim că nu s-a 
ridicat niciodată din bărbat şi femeie şi nici nu se va mai 
ridica pînă la sfîrşitul veacurilor vreo făptură umană 
asemenea ei”. Născătoare de Dumnezeu cu siguranţă a 
fost, dar la fel de sigur e că nu este una dintre persoanele 
Treimii. Cinstirea ei nu este idolatrie, după cum nu este 
idolatrie nici cinstirea sfinţilor şi a icoanelor lor. „Cum se 
explică — se spune că întrebau musulmanii - faptul că voi 
vă închinaţi la nişte bucăţi de lemn sculptat şi la icoane 
într-un mod potrivit doar închinării la Dumnezeu?” Creş¬ 
tinii aveau tendinţa de a-şi întemeia apărarea icoanelor 
împotriva musulmanilor pe valoarea lor didactică, şi nu 

pe argumente hristologice folosite împotriva iconoclaştilor. 
Dacă scrisoarea antimusulmană atribuită împăratului ico¬ 
noclast Leon al III-lea este autentică - sau se bazează cel 
puţin pe un original autentic care nu mai există - ea 
arată loialitatea chiar şi a iconoclaştilor faţă de cinstirea 
crucii, dar şi ezitarea lor în a acorda aceeaşi cinstire icoa¬ 
nelor. In acelaşi timp, Leon vorbea în apărarea cultului 
moaştelor, „pe care Dumnezeu le declară a fi locul său de 
sălăşluire”. Chiar de campania ulterioară a împăratului 
împotriva icoanelor era inspirată sau nu de asemenea 
legături cu Islamul şi cu iudaismul, aşa cum mărturisesc 
adversarii că au descoperit, problema icoanelor rămîne o 
chestiune ce ţine de controversa dintre creştini şi musulmani 
(la fel ca şi cea dintre creştini şi evrei) cu privire la porunca 
de a adora un singur Dumnezeu şi nu pe altul. 

Contraofensiva ortodoxiei creştine în această contro¬ 
versă a luat uneori forma ripostei că Islamul nu este de 
fapt atît de monoteist pe cît se mărturiseşte în teorie. 
Doctrina lui despre Dumnezeu, aşa cum era înţeleasă de 
polemiştii bizantini, conţinea ideea că Dumnezeu este „cu 
totul rotund” (oAoacjjaipoţ). Datorată unei traduceri greşite 
din arabă, această interpretare a învăţăturii Coranului 
conducea la acuzaţia că monoteismul Islamului era mate¬ 
rialist, aşa încît chiar şi cînd traducerea greşită a fost 
revizuită, doctrina musulmană părea să fie aceea că „Unul 
este Dumnezeu; Dumnezeu este făcut din metal solid 
bătut” (oAocuţupoi;). Mai mult chiar, practica religioasă a 
Islamului nu adera de fapt la monoteismul rigid pe care-1 
profesau teologii musulmani ca mijloc de apărare împo¬ 
triva dogmei Treimii. Ioan Damaschin trasa o legătură 
directă între sanctuarul Ka’aba de la Mecca şi închinarea 
la zeiţa Afrodita din acelaşi loc, înainte de venirea lui 
Mahomed. „Pînă în prezent”, declară el, se poate vedea pe 
ea „urma de sculptură” care a fost iniţial acolo. Duhurile 
şi alţi intermediari din credinţa musulmană erau o nouă 
dovadă că în Islam „numele «unul Dumnezeu» nu este 
decît un paravan” pentru o „adorare idolatră a creaturii şi 
un păgînism” care dezminte declaraţiile lui oficiale. Doc¬ 
trina creştină a consubstanţialităţii Fiului şi a Duhului 
poate fî dovedită ca fiind în concordanţă cu monoteismul, 
dar practica musulmană a închinării, nu. 

O formă deosebită a conflictului privind doctrina despre 
Dumnezeu era ciocnirea dintre învăţătura musulmană 
despre voinţa atothotărîtoare a lui Allah şi învăţătura 
creştină despre liberul arbitru, atît al lui Dumnezeu, cît şi 

al omului, care „era unul dintre punctele principale din 
programul discuţiilor creştino-mahomedane”. Intr-un fel, 
această ciocnire dubla în argumentarea ei dezbaterile 
dintre ortodoxie şi dualism, căci în amîndouă reprezen¬ 
tanţii doctrinei creştine despre Dumnezeu erau constrînşi 
să susţină că unul Dumnezeu este Creatorul tuturor celor 
văzute şi nevăzute, dar nu era şi autorul răului. Tratatele 
polemice atribuite lui Ioan Damaschin împotriva celor 
două credinţe, dualismul şi mahomedanismul, ilustrau 
paralela, mareînd aceleaşi puncte şi folosind acelaşi voca¬ 
bular în ambele direcţii. Dialogul său împotriva maniheilor 
introducea problema răului chiar de la primul paragraf, 
iar Disputa dintre un sarazin şi un creştin - cel puţin în 
versiunea ei mai completă - face acelaşi lucru. înţelegerea 
musulmană a destinului şi înţelegerea bizantină a misiunii 
se ciocneau nu numai sub aspect politic, ci şi teologic, 
căci, tocmai ca o reacţie la cuceririle musulmanilor, grecii 
erau obligaţi să ridice cu amărăciune existenţială chiar 
problema sorţii şi a necesităţii asupra căreia susţineau 
dispute teoretice cu filozofii şi teologii Islamului. 

Credinţa larg răspîndită a teologilor creştini era că 
Islamul reprezenta un determinism perfect. Ei vedeau în 
el învăţătura că „Dumnezeu face tot ce vrea şi că este 
cauza tuturora, bune şi rele”. Creştinii îl socoteau numai 
cauza binelui, musulmanii şi cauza răului. Aceasta 
înseamnă, bineînţeles, că Dumnezeu trebuie să fie şi „cauza 
păcatului”, potrivit învăţăturii „necredinciosului Mahomed”. 
încă de la începuturile sale, polemica antimusulmană 
denunţa acest lucru ca fiind o idee care îl face pe Dumnezeu 
nedrept. Dumnezeu este însă judecătorul drept al binelui 
şi răului, deopotrivă, acordînd fiecăruia ceea ce i se cuvine, 
dar care nu poate fi nici judecător nedrept şi nici autorul 
răului. Problema principiului unic al creaţiei, în opoziţie 
cu dualismul, a fost îndelung cercetată, ortodoxia afirmînd 
paradoxul că „nimeni dintre noi nu poate să se scoale sau 
să se mişte fără Dumnezeu, şi totuşi, Dumnezeu nu vrea 
ca noi să furăm sau să comitem adulter”. Chestiunea 
căpăta o semnificaţie deosebită atunci cînd era aplicată la 
ideea de mîntuire. Implicaţia poziţiei musulmane era că, 
de vreme ce sînt unii care nu sînt mîntuiţi, Dumnezeu fie 
că nu vrea, fie că nu poate să-i mîntuiască. în ochii creş¬ 
tinilor, ambele posibilităţi eraublasfemiatoare. Alternativa 
creştină la un asemenea determinism era să afirme voinţa 
mîntuitoare universală a lui Dumnezeu, dar să afirme şi 
voinţa liberă şi responsabilitatea omului. 

Ortodoxia creştină fusese pregătită parţial pentru 
această confruntare prin relaţia sa cu dualismul, dar multe 
dintre problemele fundamentale dintre creştinism şi Islam 
erau reiterări ale unei lungi dispute dintre creştinism şi 
iudaism. De fapt, tocmai relaţia dintre disputa creştinilor 
cu iudeii, pe de o parte, şi cea a creştinilor cu musulmanii, 
pe de alta, reprezenta un subiect de ceartă între musul¬ 
mani şi creştini. „Presupun” - se spune că ar fi afirmat 
împăratul Leon al III-lea - „că nu sînteţi în necunoştinţă 
de cauză cu privire la vrăjmăşia care există între creştini 
şi iudei”. Uneori musulmanii erau asociaţi cu evreii pe 
temeiul împotrivirii lor comune faţă de creştinism. Pre¬ 
luarea de către musulmani a unor obiceiuri iudaice, cum 
ar fi tăierea împrejur, constituia o ţintă a atacurilor creş¬ 
tine. Pe de altă parte, disputa cu Islamul oferea creştinilor 
un prilej de a-şi uni forţele cu iudaismul. Chiar dacă evreii 
erau „duşmanii credinţei”, după cum spuneau creştinii 
către musulmani, ei au păstrat documentele primare ale 
revelaţiei şi se aflau, aşadar, în acord perfect cu Biserica 
în probleme cum ar fi doctrina despre creaţie. O asemenea 
reunire de forţe ar fi putut ajunge într-un punct în care 
creştinii să apere iudaismul în faţa Islamului, după cum 
se vede într-o replică adresată unei critici musulmane 
îndreptate împotriva amîndurora: „Chiar dacă [Mahomed] 
caută să-i facă pe creştini să suporte această [acuzaţie de 
politeism] întrucît ei mărturisesc atotereatoarea şi de viaţă 
dătătoarea Sfîntă Treime, de ce face acelaşi lucru faţă de 
evrei, care pretind că posedă credinţa lui Avraam?”. Ca 
urmaşi ai lui Avraam, prin soţia sa Agar şi fiul său Ismael, 
musulmanii au ajuns să fie numiţi „agareni” (’Ayapr|vo0 
sau „ismaeliţi” (’Iopar|ÂTTai). Chiar dacă polemiştii creştini 
contestau dreptul musulmanilor de a purta aceste nume, 
pentru creştini era o ocazie de a identifica creştinismul (şi 
nu iudaismul) cu Isaac şi, în felul acesta, să facă referire 
împotriva musulmanilor la porunca biblică de „a izgoni pe 
roaba aceasta [Agar] şi pe fiul ei [Ismael ]”. 

Intrarea în disputa musulmano-creştină a acestui par¬ 
tener mai în vîrstă, iudaismul, a creat mai multe compli¬ 
caţii, dintre care una mai însemnată era similitudinea 
dintre acuzaţiile musulmane împotriva creştinilor, pe de-o 
parte, şi cele creştine împotriva iudaismului, pe de alta. 
Atunci cînd Moise a venit într-o lume înţesată de idolatrie, 
care parte a lumii era corectă ? - întreba musulmanul. 
Creştinul răspundea: „Aceea care l-a urmat pe Moise în 
iudaism”. Şi atunci cînd Hristos a venit în iudaism, care 

parte era dreaptă? Cea care a acceptat creştinismul, era 
răspunsul creştinului. Atunci cine este drept, acum cînd 
Islamul a venit? Creştinul a răspuns că cei ce au rămas 
de partea creştinismului sînt corecţi. A existat o „revelaţie 
progresivă” (iTpoKomj) de la Moise la Hristos, dar nu un 
progres similar şi de la Hristos la Mahomed. Cele trei ere 
profeţite de Daniel însemnau că venirea lui Hristos a 
inaugurat ultima religie din istoria omenirii. Adversarii 
creştini ai Islamului socoteau că sînt în măsură să susţină 
că adepţii lui Mahomed nu puteau să-l evalueze cu ade¬ 
vărat ; dar creştinii puteau, întrucît creştinismul era mai 
vechi decît Islamul. Avînd un asemenea temei, ei încercau 
să răspundă recunoaşterii de către musulmani a lui Hristos 
ca „Duhul... şi sufletul şi Logosul Dumnezeului celui viu”, 
dar şi ca unul „care l-a iubit pe Mahomed cel mai mult” şi 
a vrut să-l mîntuiască. 

Ca parte a acestei viziuni privind relaţia dintre Moise, 
Hristos şi Mahomed, ca fiind cei trei legiuitori, musulmanii 
acuzau Biserica că a eliminat din Evanghelii profeţiile 
despre Mahomed, precum afirmaţia lui Hristos: „Vă voi 
trimite vouă un prof et numit Mahomed”. Discuţia pe mar¬ 
ginea acestei acuzaţii a devenit un loc comun în literatura 
antimusulmană. Subliniind larga împrăştiere a Evanghe¬ 
liilor în multe limbi, creştinii puteau să întrebe cum se 
face că nici una dintre ele nu conţine pretinsa declaraţie a 
lui Hristos despre Mahomed. In plus, „adevărul Evanghe¬ 
liei şi credinţa creştinilor sînt vizibile prin conservarea 
intactă în egală măsură a trăsăturilor [lui HristosJ: cele 
care sînt cele mai înalte şi cele care sînt cele mai smerite”. 
Căci, dacă - aşa cum acuză musulmanii - creştinii ar fi 
falsificat textul Evangheliilor, n-ar fi îndepărtat pasajele 
jenante care vorbesc despre smerenia lui Hristos? Inter¬ 
pretarea creştină a intrării lui Hristos în Ierusalim în 
Duminica Floriilor, ca o împlinire a profeţiei Vechiului 
Testament, părea să justifice exegeza musulmană a unei 
alte profeţii: „Şi a văzut doi călăreţi, unul pe un asin şi 
celălalt pe o cămilă”. Primul era Hristos intrînd în 
Ierusalim, iar al doilea Mahomed, în Hegira. Tbtuşi, potri¬ 
vit exegezei creştine, cei doi călăreţi erau amîndoi repre¬ 
zentări profetice ale lui Hristos. Cearta despre textul corect 
al Noului Testament şi despre interpretarea corectă a 
Vechiului Testament ţine de disputa legată de întrebarea 
dacă profeţia biblică se referă numai la Hristos sau şi la 
Mahomed. Creştinii vedeau Coranul ca o dovadă că Mahomed 
nici măcar nu citise Pentateuhul. El şi adepţii săi declarau 

că acceptă Evangheliile, dar le negau în fapt. Aceasta era 
o blasfemie împotriva Sfîntului Duh, „care constă în înlo¬ 
cuirea Acestuia cu o persoană cu totul neştiutoare în cele 
ale Sfintelor Scripturi”. 

Profeţia biblică autentică este cea care vorbeşte despre 
Hristos şi despre Biserică. Mai exact, făgăduinţa despre 
profetul ce va veni nu trebuia căutată în asemenea inter¬ 
polări cum ar fi : „Voi trimite vouă un profet pe nume 
Mahomed”, ci în adevăratele cuvinte ale lui Moise către 
copiii lui Israel: „Prooroc din mijlocul tău şi din fraţii tăi, 
ca şi mine, îţi va ridica Domnul Dumnezeul tău : pe Acela 
să-l ascultaţi”. Folosirea acestor cuvinte împotriva iudaismu¬ 
lui a pregătit exegeza creştină pentru conflictul ei cu 
Islamul. Moise profeţise venirea lui Hristos. Era un act 
de loialitate faţă de Moise cînd cineva îl urma pe Hristos ; 
dar nu au existat profeţii similare despre Mahomed şi 
nici nu puteau să existe, căci toţi adevăraţii profeţi s-au 
ridicat din sînul iudaismului. E adevărat, de la moartea 
lui Moise s-au perindat mulţi profeţi, dar profeţia despre 
cineva precum Moise putea să se refere doar la acel unic 
profet, „cel mai puternic dintre ei, şi care vesteşte lucruri 
greu de crezut”. Vocea profetică îl recunoaşte unanim pe 
Hristos ca împlinire a prezicerilor ei şi ca cel ce este 
„Profetul” prin excelenţă, în sens unic. Mahomed nu putea 
cita asemenea mărturii în sprijinul titlului de „profet”, pe 
care l-a uzurpat. Astfel, dezbaterea în legătură cu legiti¬ 
mitatea acelui titlu pentru el s-a reunit cu cea despre 
monoteism, pentru a deveni cea de-a doua temă impor¬ 
tantă a conflictului dintre creştinii ortodocşi şi cei care 
profesau credinţa că „nu este alt Dumnezeu decît Allah, 
iar Mahomed este profetul Său”. 

Definiţia general acceptată a unui prooroc era aceea 
că „cel care prooroceşte este prooroc adevărat în măsura 
în care îl numeşte Domn pe Iisus”. Aceasta nu exclude şi 
proorocirea despre istoria lui Israel şi alte asemenea lucruri, 
dar toată această lucrare ţine de Hristos, dacă este prooro- 
cie adevărată. Sînt două semne distinctive ale unui profet: 
unul este acela că el poate prezice viitorul şi celălalt că 
poate săvîrşi minuni. Un adevărat trimis al Domnului 
este unul „anunţat din vechime sau care, prin minuni, se 
arată pe sine vrednic de încredere”. Pe lîngă darul prooro- 
ciei şi al săvîrşirii de minuni, un profet se distinge prin 
podoaba vieţii sale sfinte şi prin cunoaşterea superioară a 
adevărului divin. Mahomed n-a împlinit nici una dintre 
aceste condiţii care l-ar fi legitimat ca profet autentic. „De 

vreme ce îl numiţi profet” - îl provoca un creştin pe 
musulmanul cu care se afla în dispută - „arată-mi ce a 
profeţit el vreodată şi ce cuvînt al său s-a împlinit, ce 
poruncă dă sau ce semn sau minune a săvîrşit vreodată”. 
Chiar dacă Mahomed „s-a numit pe sine profet şi apostol 
al lui Dumnezeu”, el nu a fost aşa ceva, ci „apostolul şi 
profetul tatălui minciunilor”. Dacă musulmanul afirmă 
că îl cunoaşte pe Dumnezeu prin Mahomed şi că, în conse¬ 
cinţă, Mahomed este profet, creştinul trebuie să-i spună 
adevărul despre aşa-numitul profet. Adevărul este că el a 
fost cămilar şi a fost implicat în activităţi puţin onorabile. 
Cînd a ajuns la sfîrşitul vieţii, a murit şi a fost înmor- 
mîntat; şi, astfel, cînd musulmanii se roagă, ei se aşază 
pe pămîntul în care a fost îngropat profetul şi se adresează 
cerului, în care Hristos trăieşte şi împărăţeşte. Intre timp, 
creştinii sînt moştenitorii împărăţiei cerurilor, solii cre¬ 
dinţei ortodoxe şi discipolii adevăraţilor profeţi; ei resping, 
aşadar, pretenţia lui Mahomed de a fi profet şi îl anate¬ 
mizează ca impostor. 

Dacă numele de „profet” era prea mare pentru Mahomed, 
nu era însă îndeajuns de mare pentru Hristos. Hristos 
însuşi a arătat aceasta cînd a spus că „legea şi proorocii 
au fost pînă la Ioan [Botezătorul]; de atunci împărăţia lui 
Dumnezeu se binevesteşte”. Hristos a venit ca împlinire a 
profeţiei lui Moise şi a altor profeţi şi, pentru acest motiv, 
ca sfîrşit al profeţiei. Ioan Botezătorul este ultimul; după 
el nu vor mai fi proorociri, acum cînd cel proorocit a venit 
el însuşi. Intrucît acesta fusese locul lui Ioan în istoria 
profeţiei evreieşti, Mahomed se temea că poporul va spune : 
„Nouă nu ni s-a promis un alt prooroc după Hristos. Atunci 
de unde te numeşti tu însuţi apostol al lui Dumnezeu şi 
prooroc ?”. Ioan Botezătorul a devenit un subiect preferat 
în disputele musulmano-creştine. Dacă musulmanii erau 
de acord cu creştinii că el a fost un mare profet, întrebarea 
este : „Ce a profeţit el ? Evident, nimic altceva decît despre 
Hristos”. Aceasta îi conferă lui Ioan calitatea de profet, 
dar îl descalifică pe Mahomed; şi îl pune pe Hristos într-o 
poziţie care transcende categoria proorocului, ca unul pe 
care toţi proorocii, de la Avraam, Moise şi pînă la Ioan 
Botezătorul l-au mărturisit. 

Cel convertit de la Islam la creştinism era pus să declare 
următoarele: „Eu... anatemizez învăţătura lui Mahomed 
care spune că Hristos nu este Fiul lui Dumnezeu, ci apostol 
şi profet”. Creştinii din perioada timpurie nu erau mulţu¬ 
miţi cu identificarea Domnului ca apostol şi profet, ci l-au 

numit Fiul lui Dumnezeu. Dacă ar fî fost „doar profet, ar 
fi trebuit să spună: «ca să te cunoască pe Tine, singurul 
Dumnezeu adevărat şi pe Moise cu ceilalţi profeţi, şi apoi 
pe Iisus»”. Or, pe baza comparaţiei noutestamentare a lui 
Hristos cu îngerii, am putea sublinia că nu vreunui înger 
sau profet i-a spus Dumnezeu: „Eu astăzi Te-am născut”. 
Accentuarea de către Teodor de Mopsuestia şi nestorieni 
a lucrării învăţătoreşti a lui Hristos a ajutat la discre¬ 
ditarea numelui de „profet” ca termen pentru Mîntuitorul. 
Dacă am folosi acest titlu, susţinea Chirii al Alexandriei, 
ar însemna că recunoaştem faptul că Domnul nu a fost 
„un profet printre alţii” şi nu a avut pur şi simplu „harul 
profeţiei”, ci firea lui Dumnezeu ca Logos al său. In con¬ 
secinţă, scriind în aparenţă fără referire la întîlnirea cu 
Islamul, Maxim putea să denunţe ca erezie nestoriană 
ideea că Hristos ar fi doar profet, înzestrat cu harul pro¬ 
feţiei. Biserica nu era pregătită să se ocupe de folosirea de 
către musulmani a acestui nume pentru Hristos, în pofida 
impecabilei sale autorizări biblice, căci părea a face din 
Hristos „un profet printre alţii”. Moise şi Ilie au apărut 
împreună cu Hristos pe munte la Schimbarea la Faţă, ca 
profeţi, pentru a „dovedi definitiv că el este Stăpînul şi 
Domnul tuturor profeţilor şi al întregii creaţii”. Aşa cum 
înţelegerea musulmană a monoteismului a constrîns gîn- 
direa creştină să afirme dogma Treimii, tot aşa versiunea 
musulmană asupra profetismului evoca o apărare a dog¬ 
mei persoanei lui Hristos. 

Coranul oferea un anumit temei pentru această apă¬ 
rare cînd îl identifica pe Hristos nu numai ca profet, ci şi 
ca Logos. „Dacă Hristos este Logosul lui Dumnezeu” - ar 
putea întreba creştinii - „cum se face că îl numiţi profet ?”. 
Cel ce este, potrivit Coranului, „apostolul lui Dumnezeu 
şi Logosul Său” trebuia să fie mai mult decît apostol. în 
platonismul creştin al teologiei bizantine, titlul de „Logos” 
însemna că el a produs „cauzele tuturor lucrurilor, adică 
paradigmele, care mai sînt numite idei”, de la care au 
venit, în schimb, lumea raţională şi cea văzută. Aceasta 
nu era lucrarea unui simplu profet. Chiar şi cînd doctrina 
platonică a ideilor nu oferea temeiul pentru înţelegerea 
creştină a lui Hristos ca întrupare a Logosului creator, 
mărturia împotriva Islamului începea de la Logos. Pentru 
Ioan Damaschin, forma corectă a acestei declaraţii era: 
„Mărturisesc un singur Logos al lui Dumnezeu, necreat în 
ipostasul său”. Teodor Abu Qurra, scriind în arabă, formula 
aceasta astfel: „Allah şi Logosul său şi Duhul său sînt un 

Dumnezeu”. Bartolomeu din Edessa dădea următoarea 
replică privind folosirea în Coran a termenului „Logos”: 
„Cît despre mine, ştiu Logosul lui Dumnezeu ca «lumină 
din lumină»”. Din cauză că, în ostilitatea lor nechibzuită 
faţă de triteism, musulmanii respingeau Treimea, chiar şi 
folosirea de către ei a doctrinei Logosului era silită să 
reflecte această greşeală. 

La fel se întîmpla şi cu interpretarea dată de ei naşterii 
lui Iisus Hristos din Fecioara Maria. Creştinii erau mereu 
surprinşi să descopere că, împreună cu diferite viziuni 
false despre sine, Mahomed a învăţat că Hristos s-a născut 
dintr-o fecioară. Pentru a explica o asemenea dovadă neaş¬ 
teptată de ortodoxie la „înaintemergătorul lui Antihrist”, 
ei au formulat un principiu de interpretare, şi anume, că 
„el mărturisea naşterea din fecioară ca un act de obrăz¬ 
nicie şi contrar propriilor sale dorinţe”. Cît de mare era 
ignoranţa lui Mahomed în privinţa Fecioarei Maria se 
poate vedea şi din presupunerea greşită că Treimea creş¬ 
tină se compune din Tată, Mamă şi Fiu. O dovadă în plus 
vine din identificarea în Coran a Fecioarei Maria, maica 
lui Hristos ,,cu Miriam (Maria), sora lui Moise - o confuzie 
asupra căreia criticii creştini au comentat deseori, excla- 
mînd: „Oh, ce mult a trăit Fecioara!”. Cert este însă că 
„nu mai există în tot Qur’an-ul alt loc care să se asemene 
cu căldura cu care se vorbeşte aici despre Hristos şi Maica 
sa. Hristos este prezentat ca o fiinţă unică, dar perso¬ 
nalitatea Maicii sale apare chiar cu şi mai mare strălucire. 
Qu.r’an-u.\ inspiră o evlavie faţă de Maria, pe care musul¬ 
manii ar fi putut-o duce mai departe”. Atunci cînd creştinii, 
ca răspuns la Islam, accentuau rolul Fecioarei aşa cum 
reiese din profeţia Vechiului Tfestament, ei ataşau, cel 
puţin în parte, mariologia lor la cea a Coranului. Ei tre¬ 
buiau să admită că „în tot Coranul nu apare nici o laudă 
la adresa lui Mahomed şi a mamei sale, Aminah, aşa cum 
găsim despre Domnul Iisus Hristos şi Sfînta Fecioară 
Maria, Născătoarea de Dumnezeu”. De asemenea, recu¬ 
noşteau că, spre deosebire de anumite erezii creştine, 
Islamul nu a negat realitatea firii omeneşti a lui Hristos, 
chiar dacă învăţa că altcineva fusese răstignit în locul 
său. Cei ce aderaseră la Islam erau „în eroare cu privire 
la tot ceea ce ţinea de Hristos”, inclusiv asupra unor ches¬ 
tiuni în care exista o concordanţă între doctrina musul¬ 
mană şi hristologia ortodoxă a Bisericii. Ei nu vedeau că 
numai ca om desăvîrşit şi Dumnezeu desăvîrşit el putea 
să constituie obiectul credinţei. 

In legătură cu dezvoltarea doctrinei în creştinătatea 
răsăriteană aşa cum o descriem în acest volum, putem 
spune că „cea mai importantă” consecinţă a confruntării 
cu Islamul a fost faptul că, „de secole, creştinismul bizantin 
era ţinut în defensivă”. Asta înseamnă că preocuparea 
faţă de cultul liturgic, care fusese tema controverselor 
iconoclaste, a devenit atît de dominantă pentru creştinii 
bizantini incit ei ajungeau să „simtă că o asemenea exis¬ 
tenţă era una normală”. Din punct de vedere doctrinar, 
aceasta servea la întărirea „vechiului instinct bizantin 
pentru conservatorism, care reprezintă şi forţa principală, 
dar şi slăbiciunea principală a creştinismului răsăritean”. 
Un asemenea conservatorism era privit ca fiind „ultimul 
refugiu care putea asigura supravieţuirea în faţa Islamului”. 
Aşadar, intr-un fel, definirea de sine pe care creştinismul 
răsăritean a formulat-o ca răspuns la ameninţarea musul¬ 
mană era cea mai comprehensivă şi mai credincioasă, de 
vreme ce forma ei era determinată nu de lupte interne 
din cuprinsul creştinătăţii răsăritene sau apusene, ci de 
necesitatea de a formula pe scurt esenţa Evangheliei. Nu 
exista probabil o apologie împotriva Islamului care să fi 
reuşit mai deplin decît tratatul Despre singura cale de 
mîntuire a omului, scrisă de filozoful aristotelian şi căr¬ 
turarul teolog Gheorghe Scholarios. 

In apologia sa, Scholarios prezenta o expunere irenică 
şi totuşi fermă a doctrinei creştine despre mîntuire, „fără 
de care este imposibil ca omul să-şi împlinească menirea”. 
In centrul acestei doctrine este monoteismul trinitar. Omul 
a pierdut calea mîntuirii cînd s-a îndepărtat de credinţă 
în unul Dumnezeu adevărat şi s-a întors către închinarea 
la mai mulţi dumnezei. Dar Dumnezeu a hotărît să anu¬ 
leze pierderea, dînd mai întîi legea naturală, apoi (cînd 
aceasta nu a mai fost de ajuns) trimiţînd pe Moise, legiui¬ 
torul. Iar apoi, ca un punct culminant al revelaţiei şi 
mîntuirii sale, Dumnezeu l-a trimis pe Fiul Său, a cărui 
venire nu însemna tăgăduirea, ci desăvîrşirea legii lui 
Moise. Credinţa în Fiul lui Dumnezeu este, de fapt, sin¬ 
gurul monoteism autentic, căci Dumnezeu-Tatăl a poruncit 
ca Fiul să fie cinstit, şi Fiul a făcut cunoscut că „este un 
singur Dumnezeu, care este simplu, în cel mai înalt grad, 
depăşind tot ce este compus”. Mîntuirea a venit de la 
„unul şi singurul Dumnezeu întreit în persoane”, după 
cum spune Scholarios în încheierea mărturisirii sale. O 
afirmare atît de obiectivă şi de sensibilă despre caracterul 
distinctiv al Evangheliei venea cu o anumită încărcătură 

de semnificaţii din partea lui Scholarios, căci el se va 
numi Ghenadie al II-lea şi va fi primul patriarh al Constan- 
tinopolului de după cucerirea cetăţii de către turci, în 
1453. El a scris mărturisirea ca răspuns la cererea sulta¬ 
nului Mahomed al II-lea de a pune la îndemîna lui un 
rezumat al învăţăturii creştine. 


Dumnezeul filozofilor 

Conflictul cu diverse sisteme necreştine a făcut necesar 
ca ortodocşii creştini să-şi precizeze relaţia cu gîndirea 
greacă. Apologeţii împotriva iudaismului afirmau că creş¬ 
tinismul a preluat iudaismul de la evrei, a abolit doc¬ 
trinele astrale ale perşilor şi a scăpat atît de erorile lui 
Platon, cît şi de cele ale lui Homer. Definiţia răului nu ca 
o realitate pozitivă în sine, ci doar absenţă a binelui repre¬ 
zenta un sprijin important în problema antidualistă, dar 
clarificarea definiţiei rămînea o îndatorire a filozofului 
creştin. Mai ales în conflictul cu Islamul, tradiţia filozofică 
grecească şi relaţia creştinătăţii cu aceasta aveau să joace 
un rol important, într-o oarecare măsură şi pentru că 
„oamenii înţelepţi şi inteligenţi ai acestui neam LarabiiJ 
au deprins înţelepciunea de la greci”, printr-un transplant 
de cărţi şi idei care a fost numit „cel mai uimitor eve¬ 
niment din istoria gîndirii”. Participanţii musulmani la 
dialogul cu creştinii erau ştiuţi ca unii care cereau dovezi 
pentru învăţătura creştină „nu doar din Scriptură, ci şi 
din ideile recunoscute universal”. In schimb, reprezen¬ 
tanţii creştini afirmau că ceea ce ei mărturiseau împo¬ 
triva Islamului era „în conformitate cu Sfînta Evanghelie 
şi cu raţiunea”. Ei declarau deschis că împărtăşesc cu 
adversarii lor musulmani anumite premise filozofice comune, 
cum ar fi identitatea substanţei lui Dumnezeu cu atribu¬ 
tele sale, şi aduceau de aici argumente în favoarea doc¬ 
trinei creştine. Iudaismul, dualismul şi mahomedanismul, 
toate cereau creştinismului să-si clarifice atitudinea fată 

i > » 

de elenism. 

O asemenea clarificare ar fi fost necesară chiar şi dacă 
n-ar fi fost adversari externi, datorită însuşi caracterului 
culturii bizantine. In Bizanţ „ajungeai teolog” nu prin 
studiul unui curriculum teologic formal, ci „pe calea educa¬ 
ţiei clasice generale a bizantinilor, care începea cu studiul 
gramaticii şi ajungea la retorică şi filozofie”. Mulţi lideri 
ai teologiei bizantine de care ne-am ocupat, exemplificau 

acest elenism creştin în gîndirea şi limbajul lor ; de pildă, 
patriarhul Fotie. Un alt reprezentant de seamă al ele¬ 
nismului creştin din timpul „renaşterii literare [carej a 
înflorit la Constantinopol sub auspiciile împăratului 
[Constantin Monomahul, din secolul al XII-lea]” era Mihail 
Psellos. El ştia pe de rost întreaga Iliadă încă de cînd era 
copil şi era capabil să citeze din ea chiar şi pentru infor¬ 
maţii destul de întîmplătoare, aşa cum făceau şi alţii, 
bineînţeles. In căutarea sa filozofică, el trecuse prin arit¬ 
metică, geometrie, astronomie şi muzică, la început toate 
în forma care fuseseră cultivate de Grecia antică. Propriile 
sale gusturi literare şi stilistice îl determinau să obiecteze 
cu tărie faţă de forma anumitor feluri de literatură duhov¬ 
nicească şi aghiografică, pe care o considera ridicolă şi 
incapabilă să convingă sau să convertească pe cineva, 
pentru că ridicolă era maniera în care erau prezentate 
trăirile sfinţilor. Cu toate acestea, elenismul său creştin 
nu l-a orbit într-atît îneît să-l conducă la „erezia” intrin¬ 
secă „vechiului elenism” sau la necredinţa păgînă, care 
nu sînt compatibile cu Evanghelia creştină. Bizantinii recu¬ 
noşteau că grecii, neavînd nici Biblia şi nici profeţii, pur 
şi simplu nu aparţin aceleiaşi categorii din care fac parte 
evreii sau chiar musulmanii. Chiar dacă unii greci, şi în 
special, filozofii, cunoscuseră cîte ceva despre Dumnezeu, 
cunoaşterea şi speranţa lor erau destul de imperfecte în 
comparaţie cu cele ale evreilor. 

Limitarea oricărui elenism creştin era, aşadar, norma 
ortodoxiei creştine, care avea prioritate faţă de acesta. 
Toţi eleniştii creştini preferau „să predice, chiar şi cu o 
bîlbîială, adevărul [Evangheliei]” decît „să spună min¬ 
ciuni, fie şi cu elocvenţa şi puterea unui Platon”. Nu se 
putea îngădui să alegi şi să culegi din tradiţia ortodoxă, 
acceptînd unele părţi şi respingînd altele. Mai exact, tre¬ 
buiau folosite afirmaţiile clare şi explicite ale Părinţilor 
ca un instrument ermeneutic pentru a rezolva dificultăţile 
afirmaţiilor lor obscure. Psellos era conştient că „celebrul 
Origen... a fost pionierul întregii noastre teologii şi a pus 
fundaţiile ei, dar, pe de altă parte, toate ereziile îşi găsesc 
originea în el”. De aceea, el face tot posibilul să evite acele 
elemente din moştenirea filozofiei greceşti care l-au con¬ 
dus pe Origen pe un drum greşit şi cultivă doctrinele 
ortodoxe prin care sufletele oamenilor sînt vii. Testul orto¬ 
doxiei unui teolog era de multă vreme doctrina despre 
Fecioara Maria. Psellos nu numai că a interpretat Cîntarea 
Cîntărilor ca o profeţie a Născătoarei de Dumnezeu, dar, 

în expunerea despre salutul îngerului Gavriil către Maria 
la Bunavestire, el o proclamă pe Fecioara Maria o nouă 
Evă, care îndreaptă căderea Evei celei dinţii, şi, de ase¬ 
menea, o nouă Miriam (Maria), care conduce poporul lui 
Dumnezeu. Logosul s-a născut din ea, fără a-i ştirbi fecio¬ 
ria ; pămîittul s-a amestecat cu cerul, omenitatea cu divi¬ 
nitatea şi, astfel, mîntuirea a fost împlinită. Fără această 
mîntuire, cîştigată de Hristos şi primită prin botez în 
numele său, nici un fel de corectitudine morală sau virtute 
n-ar aduce omului vreun folos. Deşi admirator al filozofiei 
greceşti, Psellos respingea ca fiind erezii concepte pla¬ 
tonice precum cel de „reamintire” (dvdpvr|au;) şi cel de 
„transmigrare a sufletelor” (p£Tepi)njxvjaLq), care au fost 
condamnate de Biserică. 

Aberaţii ca acestea nu anulează legitimitatea funcţiei 
filozofiei în gîndirea creştină. 'Beologii din Răsărit au adop¬ 
tat mult poziţia potrivit căreia precizia în afirmarea oficială 
a doctrinei creştine necesită folosirea termenilor şi con¬ 
ceptelor filozofice. Pentru filozofii creştini din Răsărit, 
era chiar mai important să apere ideea că „uzul silo¬ 
gismelor nu este nici contrar dogmei Bisericii, nici străin 
filozofiei, ci este, de fapt, singurul instrument al adevărului 
şi singura cale de a găsi ceea ce căutăm”. Cunoaşterea 
dobîndită prin filozofie şi cea dăruită prin revelaţie vin 
amîndouă „de la singura sursă unitară” (ano rfjq fviafaq 
care es te Dumnezeu. Spre deosebire de binecunos¬ 
cutul dicton al lui Blaise Pascal despre „Dumnezeul lui 
Avraam, Dumnezeul lui Isaac, Dumnezeul lui Iacob, nu al 
filozofilor şi cărturarilor”, aceşti filozofi şi cărturari iden¬ 
tificau pur şi simplu pe „marele Părinte” cu Primum 
mouens (Forţa primară) şi Causa Prima (Prima cauză). 
Procedînd astfel, ei credeau că se situează în succesiunea 
învăţaţilor şi Părinţilor Bisericii, care şi-au luat învăţă¬ 
tura nu numai din datele revelaţiei, ci şi din învăţăturile 
filozofilor păgîni. Părinţii au avut smerenia de a nu lăsa 
ca propriile lor daruri retorice să umbrească îndatoririle 
filozofice şi şi-au dăruit „sufletul lor filozofiei”. 

Atunci cînd Psellos vorbea despre „filozofie”, el se refe¬ 
rea de obicei la Platon şi la felul de a gîndi care îşi avea în 
el sursa de inspiraţie. „Oh, Platon al meu ! Nu ştiu cum să 
port greutatea numelui tău. N-am cinstit eu îndelung mai 
presus de orice dumnezeiasca cruce ?”. Apărîndu-şi dreptul 
de a distinge opiniile corecte ale lui Platon de cele incorecte, 
el declara: „Chiar dacă aparţin în întregime lui Hristos, 
refuz să-l tăgăduiesc pe cel mai înţelept dintre scriitorii 

noştri sau cunoaşterea realităţii inteligibile şi sensibile. 
Mijlocind la Dumnezeu prin rugăciune, pe cit îmi este cu 
putinţă, voi accepta cu nerăbdare orice îmi va fî hărăzit”. 
Profesorul său, Ioan Mauropus, se ruga şi el în acelaşi 
spirit ca, dacă vreun păgîn va fî să fîe absolvit de amenin¬ 
ţarea osîndei veşnice, atunci să fîe Platon şi Plutarh, căci 
ei „ne-au arătat cît de aproape sînt de legile Tale, în gînd 
şi în faptă”. Psellos voia să vadă în lucrarea lui Platon, 
Phaedrus, o paralelă cu dogma Treimii; el susţinea aici şi 
în alte locuri, că nu este vorba de vreo speculaţie bazată 
pe forţarea textului pentru a se potrivi „doctrinei noastre”, 
ci de „urmarea lui Platon însuşi şi a acelor greci care erau 
teologi”. Totuşi, el nu ezita să atragă atenţia, în acelaşi 
tratat, asupra „absurdităţilor” din gîndirea lui Platon şi 
să şi afirme loialitatea faţă de dogmatica ortodoxă, chiar 
şi împotriva a „mii de Platoni şi Aristoteli.” 

Aşa cum sugerează această ultimă frază, platonismul 
lui Psellos nu-1 opreşte de la studiul altor fîlozofîi. El 
expune o comparaţie dintre Platon şi Aristotel în legătură 
cu întrebarea dacă mai există ceva dincolo de cer, acordînd 
mai multă atenţie ideilor celui din urmă şi analizîndu-le 
mai detaliat decît pe cele ale celui dintîi. Era cel puţin 
familiarizat cu învăţăturile lui Pitagora despre natura 
matematică a realităţii. In afară de Platon, cel mai mult 
i-a iubit pe neoplatonici: Plotin, Iamblichos şi mai ales 
Produs. El descrie cum, după ce cutreierase apele diver¬ 
selor oceane fîlozofîce, a ajuns, în sfîrşit, la „preaminunatul 
Produs, ca la un mare liman”, de la care a deprins „tot 
felul de cunoştinţe şi adevărul precis despre concepte”. 
Caracterizarea sistemului fîlozofîc al lui Psellos ca fiind 
„eclectic” pare, cu anumite rezerve, corectă, dar acest 
eclectism era unul „ale cărui caracteristici fundamentale 
sînt neoplatonice”. Termenul „filozof’ nu era rezervat, în 
uzul lui Psellos însuşi, doar gînditorilor păgîni, ci avea un 
sens mai larg; aşa de exemplu, era aplicat lui Solomon, 
cînd erau citate cuvintele acestuia despre Fecioară din 
Cîntarea Cîntărilor. Era un termen folosit cu deosebire 
pentru teologii filozofi ai creştinismului grec, mai ales 
pentru „teologul” prin excelenţă care a fost Grigorie de 
Nazianz. Psellos îl lăuda pe Grigorie, considerîndu-1 
superior lui Platon, Socrate, Tucidide, Isocrate şi altor 
stele de pe firmamentul grecesc, în timp ce pe Ioan Gură 
de Aur îl aclama ca fiind „noul nostru Demostene şi 
[noul] Platon”. Multe dintre ideile fîlozofîce ale lui 
Psellos au ajuns la el indirect, prin teologia filozofică 

creştină, aşa încît, „dependenţa sa de filozofia antică este 
redusă”. 

Ca şi la întîlnirea iniţială dintre doctrina creştină şi 
filozofie, şi acum, în această continuare a discuţiei, cele 
două teme, „Dumnezeu şi sufletul” erau fundamentale. 
Psellos vorbea de „doctrina lui Aristotel despre Dumnezeu 
şi de doctrina lui Platon despre originea sufletului” ca de 
doctrinele filozofice pe care Biserica le-a respins şi observa 
că „filozofii îşi imaginaseră că există aceste două realităţi, 
raţiunea şi Dumnezeu”. El recunoştea că exista o anumită 
înţelegere între cei „care urmează cuvîntul apostolic” şi 
Platon cel din Umaios, aşa cum este tălmăcit de Produs, 
şi anume, că ambele părţi aşază existenţa unei ordini 
spirituale la mijloc, între Dumnezeu şi om ; Platon vorbea 
de „sufletul a toate”, în timp ce apostolul vorbea de „înce¬ 
pătorii şi puteri”. Şi totuşi, este important să înţelegem 
că, pentru creştinismul ortodox, Dumnezeu nu putea fi 
echivalent cu raţiunea sau cu sufletul mai mult decît ar fi 
fost sinonim cu cosmosul, după cum nu identitate, ci ase¬ 
mănare (opoi'waiq) este termenul creştin potrivit. Asemă¬ 
narea dintre suflet şi Dumnezeu reprezenta ceva deosebit 
de important pentru creştinismul răsăritean datorită doc¬ 
trinei mîntuirii ca îndumnezeire. Trebuie să distingem 
între diversele sensuri ale acestei asemănări cu Dumnezeu; 
în sensul ei ultim, înseamnă „capacitatea omului de a 
deveni dumnezeu, de a se lepăda de cele materiale, de a 
se elibera de patimi şi de a fi înzestrat cu abilitatea de a 
îndumnezei pe altul - aceasta este asemănarea desăvîr- 
şită”. Psellos şi ai săi repetau formula răsăriteană stan¬ 
dard : Logosul divin s-a făcut om pentru ca omul să poată 
deveni dumnezeu. 

Viziunea creştină despre Dumnezeu se deosebea funda¬ 
mental de altele prin monoteismul ei trinitar. „Primul 
lucru” pe care trebuie să-l deprindem este „să ne închinăm 
Tatălui şi Fiului şi Duhului, unul Dumnezeu”. Psellos înce¬ 
pea compilaţia sa filozofică şi teologică intitulată Doctrina 
de multe feluri, printr-o mărturisire de credinţă în Treime : 
trei ipostasuri şi o dumnezeiască fiinţă. Adevărata evlavie 
constă în mărturisirea Sfintei Treimi şi în credinţa în 
mesajul evanghelic. Sîntem credincioşi lui Dumnezeu atunci 
cînd, în armonie cu hotărîrile conciliilor ecumenice, învă¬ 
ţăm dogma trinitară aşa cum ne-a fost lăsată de Părinţi 
în temeiul Noului Testament. Termenul „monadă” (povaq) 
fusese folosit de Platon, Aristotel şi Produs; dar în con¬ 
textul monoteismului creştin, aşa cum l-a sistematizat 

Dionisie Areopagitul, monada divină era înţeleasă ca fiind 
transcendentă vieţii şi raţiunii şi chiar fiinţei. In expu¬ 
nerea sa despre Treime, Psellos aderă la linia strictă a 
teologiei ortodoxe greceşti: respinge Filioque, învaţă că la 
întrupare natura Logosului s-a micşorat pe sine în trup şi 
apără doctrina deofîinţimii pe temeiul „termenului «ome- 
nitate», care este comun” mai multor oameni şi totuşi 
unic în sine. Monoteismul creştin se distinge de cel iudaic 
şi de cel musulman prin caracterul lui trinitar, iar de 
elenism, prin loialitatea sa faţă de doctrina biblică despre 
Dumnezeu ca unime. 

Elenismul a învăţat şi el uneori unicitatea lui Dumnezeu, 
dar prin acest lucru, s-a găsit în dificultatea de a evita, pe 
de o parte, doctrina veşniciei materiei, iar, pe de alta, 
anumite forme de panteism. „Ce au în comun materia şi 
ideile, potrivit dogmelor noastre ?” se întreabă Psellos. „Cînd 
însă Aristotel explică faptul că materia nu are început, 
noi disociem, într-adevăr, Biserica de această doctrină.” 
După doctrina creştină a creaţiei, nici materia şi nici 
timpul nu pot fl coeterne cu Dumnezeu, care singur posedă 
adevărata veşnicie. El este Cel ce posedă şi adevărata 
unicitate. Cosmosul văzut ca un întreg (to tt5v) putea fi 
numit unul, dar numai pentru că a venit de la unul 
Dumnezeu. Din pricina diversităţii sale, trebuie numit 
mai degrabă „multe” decît „unul”. Pe temeiul acestei doc¬ 
trine a lui Dionisie, Psellos susţine că, în sensul lui strict, 
cuvîntul „unu” poate fi aplicat doar lui Dumnezeu. Cos¬ 
mosul este unul, un univers, în sensul că nu există o multi¬ 
tudine de cosmosuri fizice. „Dar cum poate fl cosmosul unul 
cînd el este compus şi variat ?” Unicitatea lui Dumnezeu 
este transcendentă, dincolo de orice număr şi dincolo de 
simplitatea însăşi, aşa încît, în ultimă instanţă, cosmosul 
poate fi numit „unul” doar pe seama participării sale, în 
calitate de creatură, la unicitatea Creatorului. Tot aşa, 
Dumnezeu este începutul (dpxii) a toată fiinţa, nu în sensul 
că este primul dintr-o serie, ci în sensul că el transcende 
toate fiinţele şi că toate fiinţele sînt dependente de el. 
Este ortodoxă învăţătura că Dumnezeu este „dincolo şi 
deasupra tuturor celor ştiute şi a tuturor celor ce există”. 
Distincţia, la fel ca şi legătura dintre Creator şi creaţia sa 
trebuie să fie susţinute: imanenţă fără identificare pan- 
teistă, transcendenţă fără izolare deistă. 

Doctrina orotdoxă despre Dumnezeu Creatorul vrea să 
spună că Dumnezeu este cauza ultimă a întregii realităţi. 
Discutînd despre cauza fenomenelor naturale precum 

cutremurele, Psellos citează Psalmul 103,33: Dumnezeu 
este „Cel ce caută spre pămînt şi-l face să se cutremure”. 
Cu toate acestea, cutremurele au şi ele o „cauză proximă”, 
care este emisia de aer din pămînt. Văzută în dependenţa 
sa de Dumnezeu, ca ultimă cauză, lumea n-ar trebui numită 
„de sine stătătoare” (auTO^uiov), aşa cum o numeşte Platon 
(de fapt, Produs). Concepută ca un sistem coordonat de 
cauze naturale şi proxime, ea este subiect potrivit inves¬ 
tigaţiei ştiinţifice. O asemenea investigaţie era totuşi nele¬ 
gitimă dacă, de exemplu, urma sfatul unor doctori de a 
atribui activitatea demonică nu anumitor forţe supra¬ 
naturale, ci „umorilor”. „Este o nebunie”, susţine Psellos, 
„să respingi manifestarea unei puteri supranaturale doar 
pentru că nu s-a putut găsi o explicaţie ştiinţifică a cauza¬ 
lităţii”. Psellos socoteşte că doctrina lui Platon este cea 
expusă în Phaedrus, potrivit căreia toate cele care există 
„rămîn deopotrivă în propriile lor cauze şi le depăşesc”, şi 
că îşi au „cauza în întoarcerea şi ridicarea lor prin Zeus”. 
Legătura dintre cauze şi efecte, ordinea din natură, regula¬ 
ritatea mişcărilor corpurilor cereşti, ca şi „providenţa care 
se întinde peste toate lucrurile” constituie temeiul cunoaş¬ 
terii naturale a lui Dumnezeu de către oameni. Credinţa 
în providenţa divină trebuie să fie deosebită de orice fel 
de determinism cauzal, la fel ca şi de orice idee de întîm- 
plare. De asemenea, este esenţial să nu se îngăduie ca 
ideea providenţei şi voinţei suverane a lui Dumnezeu să 
producă „o inactivitate fatalistă” în locul „obligaţiei omului 
de a acţiona”, care reprezintă răspunsul potrivit, chiar şi 
în lumina cunoaşterii naturale despre căile lui Dumnezeu 
în istoria omenirii. 

Relaţia dintre filozofie şi dogmă este una complexă, 
atît în doctrina despre Dumnezeu, cît şi în cea despre 
suflet. Intr-o explicaţie onestă a doctrinei despre suflet, 
Psellos i-a spus stăpînului său împărătesc că a adunat 
cîteva din ideile sale despre suflet „din propriile noastre 
potire sfinte”, dar că cele mai multe dintre ele au venit 
„din apele sărate, adică din cele ale grecilor”. El explică 
faptul că pe acestea din urmă s-a străduit să le adapteze 
„la adevăratele noastre doctrine”, dar nu cu succes deplin. 
In orice caz, el a dorit ca cititorul său să considere rezu¬ 
matul învăţăturilor greceşti pe care l-a alcătuit „ca o enume¬ 
rare”, în speranţa că învăţăturile „Scripturilor noastre, 
precum trandafirii” se vor detaşa de otrava învăţăturii 
păgîne. Acele aspecte ale doctrinei despre suflet care nu 
erau decît o repetare a doctrinei greceşti - ca de exemplu, 

împărţirea sufletului în părţile sale : vegetativă, animalică 
şi raţională - nu reprezintă preocuparea noastră aici, cu 
excepţia doar a măsurii în care ele au influenţat doctrina 
creştină. Un aspect în care se observă acest lucru este 
ideea de preexistenţă a sufletului. Mentorul lui Psellos şi 
al gîndirii răsăritene, în general, este Grigorie de Nazianz, 
„Teologul”. Acesta a învăţat, în primul rînd, de dragul 
doctrinei sale hristologice, că sufletul şi trupul au fost 
aduse la fiinţă simultan. Pe temeiul lui Grigorie, Psellos 
identifică această simultaneitate ca fiind un aspect al 
doctrinei sufletului care reflectă preocupările creştine. 
„Sufletul şi trupul”, scrie el, „sînt diferite unul de altul, în 
substanţă..., dar, după învăţătura creştină, ele sînt create 
în acelaşi timp” (opouiroTaTa). Ereticii creştini sînt cei care 
au acceptat să fie de acord cu grecii învăţînd că „sufletul 
este nenăscut, iar timpul este coetern cu Dumnezeu”. 
Insă, doctrina creştină a creaţiei spune că sufletul nu este 
fără un început sau o cauză, căci numai Dumnezeu nu are 
cauză în afara lui însuşi. 

Combinînd o ortodoxie impecabilă în materie de dogmă 
oficială cu o descriere precisă a domeniilor în care filozofia 
greacă are o competenţă validă, Mihail Psellos a fost capa¬ 
bil să menţină, la fel ca şi Fotie, două secole mai devreme, 
o poziţie care împăca atît tradiţia creştină, cît şi pe cea 
clasică. Atunci cînd această poziţie s-a ciocnit cu altele 
care o socoteau neloială faţă de ortodoxie, în joc nu era, de 
fapt, „cutare sau cutare punct al dogmei”, ci, mai degrabă, 
„o diferenţă între două ideologii.” La sfîrşitul secolului 
al Xl-lea, acest contrast a devenit un subiect de dezbatere 
publică, atunci cînd elevul lui Psellos, Ioan Italus, a fost 
judecat pentru erezie. El era acuzat, printre altele, că 
reînvie învăţătura falsă a filozofiei antice despre suflet şi 
despre veşnicia materiei şi a ideilor. Pentru ceea ce ne 
propunem aici, el este interesant ca dovadă a „conflictelor 
dogmatice cauzate de renaşterea doctrinelor filozofice, ce 
ne permit să urmărim marşul continuu al operei care 
începe cu Psellos, de-a lungul ultimelor cinci secole ale 
Bizanţului”. In această perioadă, apărătorii elenismului 
creştin reprezentaţi de Psellos, au fost obligaţi în mod 
repetat, să-i reasigure validitatea în limitele dogmei orto¬ 
doxe. Uneori adversitatea faţă de acest elenism creştin 
avea să vină din partea exponenţilor spiritualităţii monas¬ 
tice, de al cărei loc în dezvoltarea doctrinară ne vom ocupa în 
capitolul următor. Altă dată, avea să vină din partea teolo¬ 
gilor apuseni, mai ales atunci cînd sistemele lor începuseră 

să dobîndească o formă aristotelică, teologi care obiectau 
faţă de teologia filozofică a Bizanţului din pricină că 
aceasta era, într-o măsură atît de mare, platonică sau 
neoplatonică. 

încă o dată, afirmarea definitivă a poziţiei ortodoxe a 
venit în secolul al XV-lea. Visarion, un teolog şi pacifist, a 
cărui teologie ecumenică va fi evaluată în ultimul capitol, 
a articulat ceea ce era, probabil, cea mai completă afir¬ 
mare a viziunii bizantine despre uzul creştin al lui Platon. 
în lucrarea sa intitulată împotriva calomniatorului lui 
Platon, el îl apăra nu numai pe Platon împotriva diver¬ 
selor acuzaţii de imoralitate în practică şi în învăţătură, 
ci încerca să dovedească, mai ales, faptul că existau mai 
multe puncte de convergenţă între învăţătura lui Platon 
şi cea creştină. Spre deosebire de efortul detractorilor lui 
Platon de a blama învăţătura acestuia pentru ereziile lui 
Origen şi Arie, Visarion invoca autoritatea teologilor apu¬ 
seni şi răsăriteni. Precum altădată Cicero, Augustin îl 
lăudase pe Platon, mai mult decît pe toţi ceilalţi filozofi. 
Printre teologii creştinismului grec „teologia sa era atît 
de plăcută Părinţilor şi dascălilor noştri, incit ei nu se 
ruşinau să facă uz în scrierile lor, nu numai de ideile lui, ci 
şi de cuvintele lui Platon”. Dionisie Areopagitul şi Grigorie 
de Nazianz erau cu deosebire dependenţi de Platon, în 
privinţa terminologiei lor. Chiar dacă nu era autentic 
trinitarian în doctrina sa despre Dumnezeu, Platon învă¬ 
ţase că Logosul este Creatorul lumii; unii dintre ucenicii 
lui au ajuns chiar şi mai apropiaţi de ortodoxia creştină, 
mai ales Plotin, care a scris despre „trei ipostasuri”. Era 
limpede că Platon a avut o doctrină monoteistă despre 
Dumnezeu. Nu era o încercare de a-1 transforma într-un 
creştin, ci de a determina faptul că doctrinele sale erau 
mai convergente cu credinţa universală decît erau cele 
ale lui Aristotel. 

Convingerea fundamentală a elenismului creştin era 
că unul Dumnezeu este izvorul adevărului întreg, oricare 
ar fi mediul lui de comunicare, fie el filozofia sau teolo¬ 
gia sau chiar „multe învăţături adevărate şi clare despre 
Dumnezeu şi despre Domnul nostru Iisus Hristos, pe care 
noi le mărturisim”, dar care au fost păstrate în tradiţiile 
iudaică, maniheică şi musulmană. Şi totuşi, numai în 
dogma creştină a Treimii aceste învăţături adevărate şi 
clare se unesc, aşa încît - oricît de paradoxal ar putea să 
pară acest lucru din exterior - această dogmă reprezintă 
apărarea finală a monoteismului profesat de cei mai înver¬ 
şunaţi duşmani. 



6 


Ultima înflorire a Ortodoxiei 
bizantine 


Vezi supra, p. 268 


Vezi supra, pp. 275-276 


Teod. Agall. Arţţyr. (PG 
158.1016); Marc. Ef. Conf 
Fior. 1 (PO 17:436); Marc. 
Ef. Cuv. Pur ţţ. 2.11 (PO 
15 118) 


Din multe puncte de vedere, perioada cuprinsă între seco¬ 
lele al XH-lea şi al XV-lea poate fi considerată drept cea 
în care ortodoxia bizantină şi-a atins înflorirea. In repe¬ 
tate rînduri, de-a lungul relatării noastre, ne-am văzut 
obligaţi să discutăm despre dezvoltarea doctrinei dincolo 
de limitele perioadei acoperite de un anumit capitol, deoa¬ 
rece momentul culminant al respectivei dezvoltări era plasat 
într-un veac ulterior - cel mai adesea al XV-lea. Aşa a fost 
cazul, de pildă, cu disputa creştină împotriva Islamului, 
cît şi cu apologia ortodoxă a elenismului creştin, tratate 
în capitolul precedent. Unele lucruri din ceea ce ar trebui 
să constituie, din punct de vedere strict cronologic, obiectul 
acestui ultim capitol, au fost, prin urmare, deja spuse. 
Altele, aparţinînd istoriei culturale şi intelectuale bizan¬ 
tine ale acestei perioade tîrzii nu privesc în mod direct 
studiul nostru despre dezvoltarea doctrinei, întrucît ele 
nu aduc nimic nou. După cum toată lumea pare să fi fost 
de acord, sarcina teologului nu este aceea de a aduce ceva 
nou, ci de a repeta ceva vechi. 

Dar tocmai în această perioadă, numele de „noul teolog”, 
în mod tradiţional sinonim cu „eretic” şi încă folosit în 
această accepţiune, a ajuns să fie folosit într-un sens lau¬ 
dativ - bineînţeles, fără ca prin aceasta să se înţeleagă că 
respectivul ar fi învăţat o nouă teologie, ci, dimpotrivă, că 
el este un nou purtător de cuvînt al vechii teologii. înainte 
de a-şi fi încheiat rostul, curentul care a impus misticul 
ca tip al teologului a reuşit nu numai să producă un număr 
de teologi notabili, ci şi o nouă teologie în sensul strict al 
cuvîntului: o nouă doctrină despre Dumnezeu. Ne vom 
apleca mai întîi asupra acestei noi teologii. între sintezele 
dezvoltărilor anterioare care au loc în această perioadă, cel 
puţin una a implicat schimbări îndeajuns de importante 
pentru a merita să fie tratată aparte. Relaţiile dintre Răsărit 
şi Apus şi-au atins în aceste secole atît punctul culminant 
(în anatema aruncată de latini asupra Constantinopolului), 



278 


SPIRITUL CREŞTINĂTĂŢII RĂSĂRITENE (600-1700) 


Hora. II. 13. 484 
Is. 40,6-8 ; Ps. 102,15 

Eut. Zig. Ps. 102. 14 (PG 
128.1016) 

Ps. Anast. S. Jud. dial. 1 
(PG 89:1212) 


cît şi zenitul (în temporara unire de la Florenţa). în mod 
asemănător, afirmarea doctrinară de ambele părţi a dife¬ 
renţelor dintre Răsărit şi Apus a înflorit într-o măsură 
nemaiatinsă pînă atunci. Şi cu toate că problemele în 
discuţie şi argumentele erau în mare măsură aceleaşi, 
progresul cîştigat de-a lungul acestor veacuri în erudiţie 
şi rafinament a dus polemicile teologilor apuseni şi răsă- 
riteni la un nou stadiu. Fenomenul separării şi izolării 
prezintă interes pentru studiul nostru despre înflorirea 
ortodoxiei bizantine, întrucît, din izvoarele lor clasice şi 
biblice, bizantinii au învăţat că înflorirea unei plante sau 
a unui om sau a unei întregi culturi înseamnă „a fi în 
plină putere acum, iar mîine a slăbi şi a pieri ca fumul”. 
Multă vreme, Noua Romă crezuse că ei nu i se poate 
întîmpla aşa ceva întrucît imperiul său avea făgăduinţa 
că va dura pînă la sfîrşitul istoriei omeneşti. însă, în cele 
din urmă, ea s-a alăturat celorlalte trei patriarhate răsă¬ 
ritene aflate deja sub dominaţie musulmană. 

Totuşi, chiar şi această catastrofă a contribuit la o 
„înflorire a teologiei bizantine” după căderea Constanti- 
nopolului. în plus, o altă formă de „înflorire” a fost alcătui¬ 
rea unei formulări dogmatice sistematice în care dogmele 
specifice creştinătăţii răsăritene au fost strînse într-o 
mărturisire de credinţă exhaustivă. De regulă, astfel de 
mărturisiri de credinţă erau produsul teologiei şi al pole¬ 
micilor protestante, iar mărturisirile răsăritene ale seco¬ 
lului al XVII-lea îşi datorau originea, în parte, Reformei 
protestante. Ele erau, de asemenea, şi un rezultat legitim 
al înseşi istoriei doctrinare bizantine. Odată cu căderea 
Imperiului Bizantin, multe instituţii, idei şi practici care, 
pentru mai bine de un mileniu, fuseseră identificate cu 
Ortodoxia Răsăritului, şi-au găsit, de asemenea, sfîrşitul. 
Cu toate acestea, pentru istoria doctrinei ortodoxe, con¬ 
tinuitatea dintre perioada de dinainte de 1453 şi ce a 
urmat este cu mult mai impresionantă decît disconti¬ 
nuitatea. Un motiv decisiv al acestei continuităţi îl repre¬ 
zintă transplantarea ortodoxiei bizantine din solul bizantin 
în cel slav. în această transplantare, ea şi-a găsit o nouă 
înflorire. Deşi cea mai mare parte a istoriei doctrinei 
creştine din Rusia ţine de volumul al V-lea al acestei 
lucrări, totuşi, aici, în acest capitol, ea formează o încheiere 
a relatării modului în care spiritul creştinismului ortodox 
răsăritean s-a dezvoltat sub egida Imperiului Bizantin şi 
a reuşit să supravieţuiască sfîrşitului acestuia. 

Misticul - Noul Teolog 

Din analiza noastră asupra elenismului creştin, aşa cum 
a fost acesta întruchipat de Mihail Psellos, reiese faptul 
că rolul filozofiei în teologia bizantină a fost la fel de 
semnificativ pe cît fusese dintotdeauna în gîndirea creş¬ 
tină. Mai puţin proeminent în abordările istorice con¬ 
venţionale, însă, în realitate, un factor cu atît mai influent 
în precizarea anumitor doctrine îl constituie evlavia monas¬ 
tică - sau, pentru a folosi termenul tehnic, „spiritualita¬ 
tea”. Faptul devenise deja vizibil în momente precum cel 
al victoriei împotriva iconoclasmului. Insă, de-a lungul 
ultimelor secole de cultură bizantină, spiritualitatea mona¬ 
hală a contribuit încă şi mai nemijlocit la dezvoltarea 
doctrinei, obţinînd din experienţa mistică implicaţii doctri¬ 
nare pînă atunci nedezvoltate. In mod formal şi tehnic, 
monahismul ortodox a susţinut dintotdeauna că s-a supus 
autorităţii Părinţilor şi tradiţiei dogmatice la fel ca oricare 
componentă a vieţii Bisericii, iar aceasta nu s-a schimbat 
niciodată. Ceea ce s-a schimbat însă a fost faptul că, înce- 
pînd cu secolul al Xl-lea şi culminînd cu al XlV-lea, în 
interiorul monahismului bizantin s-a dezvoltat o metodă 
de trăire teologică numită „isihasm”, care a găsit în practi¬ 
carea evlaviei şi a rugăciunii noi posibilităţi de dezvoltare 
a doctrinei creştine. Teologii greci recunoscuseră de mult 
că „lucrarea este baza contemplării” şi că disciplina evla¬ 
viei creştine, asemenea disciplinei cultului creştin, asigura 
acel fundament necesar vederii lui Dumnezeu, cea mai 
înaltă contemplare (Geuipia). Chiar şi criticii spiritualităţii 
isihaste, practicate de călugării de la Muntele Athos, n-ar 
fî putut decît să fie de acord cu principiul enunţat de către 
sinodul care a apărat această spiritualitate: „Modelul 
rugăciunii este tăcerea (îjouxia), iar rugăciunea este ară¬ 
tarea slavei lui Dumnezeu”. 

Deşi interpretarea doctrinei creştine întemeiată pe 
practica rugăciunii fusese dintotdeauna o parte a teologiei 
răsăritene, prin gîndirea lui Simeon, supranumit „Noul 
Teolog”, ea a devenit un factor decisiv în stabilirea ortodoxiei 
unei învăţături. Printre teologii secolului al Xl-lea, Psellos 
a reprezentat elenismul creştin, cel care încă din vremea 
lui Origen ajutase la modelarea speculaţiei răsăritene; 
însă, din mai multe puncte de vedere, semnificaţia teologică 
a spiritualităţii lui Origen era chiar mai prezentă, şi această 
spiritualitate teologică a fost întruchipată de gîndirea lui 



280 


Gr. Pal. Tr. 1.2 10 ; 2.11 
(Meyendorff 95, 227) 


Max. Ambig. 48 (PG 
91 :1361) 


Sim. N Teol. Etic. 1.12 (SC 
122:296) 


Sim. N. Teol. Caleh. 22 (SC 
104:382) 


Sim. N. Teol. Caleh. 13 (SC 
104:196) 


Sim. N. Teol. Or. 10 (PG 
120:363) 


Sim. N. Teol. Etic. 10 (SC 
129:320) 

Sim. N. Teol. Or 17 (PG 
120.392) 

Nil. Sor. Uslav. 5 
(Borovkova-Majkova 44) 


Sim. N. Teol. Cateh. 18 (SC 
104:278) 


Sim. N. Teol..Ca<efi. 20 (SC 
104:334) 


SPIRITUL CREŞTINĂTĂŢII RĂSĂRITENE (600-1700) 

Simeon. Numeroase aspecte ale istoriei spiritualităţii răsări¬ 
tene, cum ar fi evoluţia tehnicilor, poziţiilor şi a gesturilor 
de rugăciune şi meditaţie propriu-zise, nu fac obiectul 
cercetării noastre, oricît de important ar fi rolul pe care 
l-au jucat în polemicile teologice, mai ales în cele din 
perioadele cele mai recente. Insă, ceea ce ne preocupă 
este nu cum se ruga misticul creştin, ci implicaţia doc¬ 
trinară a acestei modalităţi de practicare a rugăciunii, 
semnificaţia ei pentru învăţătura creştină despre Dumnezeu 
şi despre mîntuitoarea Sa descoperire de Sine prin cre¬ 
dinţă. Deplina explicaţie a acestei însemnătăţi a fost reali¬ 
zarea secolului al XlV-lea, însă bazele ei fuseseră aşezate 
de către „Noul Tfeolog”, care, la rîndu-i, s-a inspirat atît 
din tradiţiile origenistă şi dionisiană, cît şi din scrierile şi 
ideile atribuite unui mistic din secolul al IV-lea, Macarie 
Egipteanul. 

Ca poziţie şi stil, teologia mistică bizantină a fost în 
mare măsură produsul comunităţilor monastice, practic 
singurele locuri în care era posibilă respectarea serioasă 
şi continuă a imperativelor evanghelice. Ştiinţa teologiei 
contemplative se baza pe o distincţie între cei care erau 
„începători” (dpx al ° l ) şi cei care erau „desăvîrşiţi” (teAeioi ). 
Trist era că, „deşi Hristos este chemat pretutindeni, în 
oraşe şi în sate”, foarte puţini erau, de fapt, creştini auten¬ 
tici. Numărul celor care „cred în realitatea învierii lui 
Hristos” era mare, însă numai o mică parte din aceştia 
erau capabili „să o înţeleagă cu inima curată” sau să-i 
aducă închinare potrivită. Cei care nu reuşeau să dove¬ 
dească în vieţile lor virtuţile smereniei şi ale castităţii 
„sînt ori fiare, ori demoni, chiar de-ar fi ei creştini şi 
ortodocşi”. Dimpotrivă, „cît de binecuvîntat este monahul 
care în rugăciune stă înaintea lui Dumnezeu, II vede şi, la 
rîndu-i, este văzut de El”. Adevăratul monah era cel a 
cărui dăruire pentru Hristos îi permitea, prin harul dum¬ 
nezeiesc, să simtă prezenţa mistică a lui Dumnezeu. Mona¬ 
hii erau aceia care luaseră asupră-le „chipul îngerilor”. 
Mare parte din scrierile lui Simeon erau sub forma unor 
povăţuiri adresate călugărilor, pline de sfaturi de bun-simţ 
despre practicarea evlaviei şi evitarea ispitelor. Frăţia 
monahală era un loc unde voinţa lui Dumnezeu putea fi 
percepută prin cercetare duhovnicească şi sfătuire reci¬ 
procă, şi chiar mustrare, iar duhovnicul monahilor sau 
„părintele duhovnicesc” trebuia privit, consultat şi res¬ 
pectat ca un locţiitor al lui Hristos însuşi. Totuşi, monahi¬ 
lor trebuia să li se reamintească, pe temeiul învăţăturii 

apostolilor, „că toţi cei care au crezut în Hristos, fie ei 
monahi sau mireni, au fost dinainte ştiuţi şi văzuţi (prin 
predestinaţie divină] şi modelaţi după chipul Fiului lui 
Dumnezeu”. Nu numai monahul, ci şi fiecare creştin tre¬ 
buia să devină „părtaş al firii dumnezeieşti”. Extinzînd 
metafora Bisericii ca trup al lui Hristos, Simeon atribuia 
diverse funcţii mai multor „mădulare” sau „membre”. Dintre 
acestea, „coapsele” erau „cele care poartă în ele însele 
puterea zămislitoare a ideilor divine ale teologiei mistice 
şi care dau naştere Duhului mîntuirii pe pămînt”. 

Realitatea Bisericii ca trup al lui Hristos era premisa 
teologiei mistice. Intrucît „Bizanţul n-a cunoscut niciodată 
o tensiune reală între spiritualitatea ascetică şi cea sacra¬ 
mentală”, evlavia monahală se baza pe Sfintele Taine, pe 
Liturghie şi pe dogmele Bisericii Ortodoxe. Frăţietatea 
creştină îşi avea obîrşia în primul rînd nu în legămîntul 
monahal, ci în „naşterea spirituală prin botezul dumne¬ 
zeiesc”. Viaţa contemplativă se hrănea din participarea la 
Euharistie. Chiar dacă tainele nu lucrau automat, ci numai 
„în Duhul”, ele erau canalele fireşti prin care era transmis 
harul, alte căi nefîind imposibile, ci excepţionale. Monahii 
aveau obligaţia de a respecta preoţii şi de a participa la 
liturghie, aşa cum era ea slujită de aceştia. Serghie de 
Radonej s-a împărtăşit cu Sfintele Taine, acesta fiind primul 
său act după ce fusese tuns în monahism, şi se spunea 
despre el că participa asiduu la slujbele obşteşti. Este 
demn de remarcat cît de des se întîmpla cuiva să împărtă¬ 
şească o experienţă mistică în timpul liturghiei, cum ar fi, 
de exemplu, în timpul psalmodierii Trisaghionului, în timpul 
rostirii lui „Doamne miluieşte” sau a altor rugăciuni de 
pocăinţă. Extazul mistic al individului nu se opunea nici¬ 
decum ritualului liturgic al Bisericii. Asemenea tainelor 
şi liturghiei, dogmele Bisericii constituiau, la rîndul lor, 
fundamentul evlaviei. Fecioara Maria ca Maică a Domnului 
era un element constitutiv al evlaviei autentice. Adevăraţii 
credincioşi erau identificaţi ca fiind „noi, cei care ne închinăm 
Treimii”. Şi cu toate că modul în care Simeon trata chestiuni 
dogmatice cum ar fi Filioque era lipsit de asprimea tonului 
polemic şi uneori părea mai degrabă confuz, el cerea ca 
norma învăţăturii să fie „dogmele ortodoxe ale Bisericii 
apostolice şi catolice”. Esenţial era să-l „crezi pe Hristos” în 
mod personal şi nu doar „să crezi în Hristos” în mod dog¬ 
matic ; însă primul mod nu era posibil fără cel de-al doilea. 

Felul în care „a crede în Hristos” conform dogmelor 
Bisericii putea conduce la „credinţa în Hristos” la modul 

personal este cel mai bine ilustrat de uzul termenilor şi 
ideilor hristologiei calcedoniene ca descrieri ale unirii 
credinciosului cu Hristos. în cuvintele lui Simeon, Hristos 
„are o unire cu Tatăl asemenea celei pe care o avem noi 
[cu Hristos]”. Momentul Paştilor era reconstituit mistic 
în sinea credinciosului, astfel încît se putea spune că „învie¬ 
rea lui Hristos este aceeaşi (unapxEi) cu învierea noastră”. 
Hristos trebuia să fie în continuare privit ca biruitor al 
potrivnicilor omului şi ca învăţător dumnezeiesc care-i 
instruieşte pe cei credincioşi prin Sfîntul Duh. însă aspec¬ 
tul care a primit o nouă subliniere în spiritualitatea lui 
Simeon a fost conceptul tradiţional al lui Hristos ca model. 
Hristos era exemplul ale cărui ascultare şi smerenie repre¬ 
zentau modelul pentru credincioşi şi pentru monahi în 
special. El era chiar mai mult, căci „sfinţii sînt... membre 
ale lui Hristos... un trup al lui Hristos”. Sau, cum spunea 
Simeon într-unul dintre imnurile sale, nu numai credin¬ 
cioşii au devenit membre ale lui Hristos, ci şi Hristos a 
devenit membru al lor: Hristos este mîna mea, Hristos 
este piciorul meu..., iar eu sînt mîna lui Hristos şi piciorul 
lui Hristos”. Atît de intimă era cuprinderea în Hristos 
încît fiecare generaţie a Bisericii avea aceeaşi legătură cu 
Hristos pe care o avuseseră şi apostolii. Dar această cuprin¬ 
dere nu era numai ceva ce trebuia să se întîmple în împă¬ 
răţia cerururilor şi „numai după moarte, ci şi acum, în 
această viaţă”. Promisiunea „Fericirilor” însemna că ori¬ 
cine era „curat cu inima” îl putea vedea pe Dumnezeu 
încă de aici şi de acum. 

Imitarea lui Hristos şi identificarea cu Acesta au deve¬ 
nit o chemare la o viaţă de sfinţenie şi iubire. Apropierea 
de Hristos îi aducea credinciosului trei beneficii: viaţă, 
nestricăciune şi smerenie; cea din urmă însă a fost cea 
care s-a bucurat de o atenţie aparte din partea lui Simeon. 
Cei care nu-şi luau în serios credinţa trebuiau să audă 
chemarea la ascultare : „O, omule, crezi tu că Hristos este 
Dumnezeu? De crezi într-adevăr acest lucru, atunci ţine 
poruncile Lui cu frică de Dumnezeu”. Deşi a-L mărturisi 
pe Hristos şi a-L urma păreau două lucruri diferite, ele 
erau, de fapt, unul şi acelaşi. Cele două semnalmente ale 
sfinţeniei autentice erau o credinţă ortodoxă şi o viaţă în 
conformitate cu voia lui Dumnezeu, căci „poruncile sînt 
cele care fac diferenţa între credincioşi şi necredincioşi”. 
Aşa cum mirenilor trebuia să li se reamintească faptul că 
a fi ortodox şi a participa la slujbele Bisericii nu era de 
ajuns pentru cîştigarea mîntuirii, tot aşa şi monahii aveau 

nevoie să audă că asceza era zadarnică, dacă nu era înso¬ 
ţită de iubire. In Hristos, Dumnezeu S-a pogorît pe pămînt 
şi S-a smerit pe Sine pînă la moarte, totul pentru un 
singur scop: „să făurească în cei care cred în El o inimă 
pocăită şi smerită”. Intr-o apostrofa închinată „iubirii sacre”, 
Simeon o numeşte „învăţătorul profeţilor, însoţitorul apos¬ 
tolilor, tăria martirilor, inspiraţia Părinţilor şi a invăţăto- 
rilor, desăvîrşirea sfinţilor”. împlinirea cerinţelor impuse 
de această iubire era în acelaşi timp şi calea adevărului, 
întrucît mărturisirea şi împlinirea poruncilor erau unul şi 
acelaşi lucru. „Nu încercaţi”, îşi mustra Simeon fraţii, „să 
descrieţi cele de negrăit numai în vorbe, căci acest lucru 
este cu neputinţă... Ci să le contemplăm prin lucrare, 
muncă şi nevoinţă... Astfel, ni se va descoperi sensul unor 
lucruri precum Sfintele Tainele”. Iubirea lucrătoare era 
cel mai potrivit vehicul pentru rostirea unui adevăr care 
nu ţinea cont de formularea verbală pozitivă. 

Natura adevărului despre Dumnezeu era astfel încît 
necesita o teologie apofatică, o teologie a negaţiei, care 
era o „atitudine religioasă faţă de incomprehensibilitatea 
lui Dumnezeu, [care] ne permite să depăşim toate concep¬ 
tele, fiecare sferă a investigaţiei filozofice în parte. Este 
tendinţa către o tot mai mare plenitudine, în care cunoş¬ 
tinţa este transformată în ignoranţă, teologia conceptelor 
în contemplare, dogmele în experienţa misterului de 
negrăit”. Simeon îşi începea ale sale Cuvîntări teologice 
asupra dogmei Sfintei Treimi cu afirmaţia că este un act 
de îndrăzneală şi îngîmfare a vorbi despre Dumnezeu „ca 
şi cum ceea ce este de neînţeles ar putea fi înţeles”, iar 
cînd a fost dăruit cu o descoperire personală, conţinutul 
viziunii era mesajul că Dumnezeu este absolut şi transcen¬ 
dent. Intemeindu-se pe scrierile lui Simeon, aşa cum ade¬ 
sea proceda, Nil Sorkij vorbea despre „o lumină pe care 
lumea nu o vede”, ceva „dincolo de exprimare şi dincolo de 
cuvinte” (neizrecenna i neizglagolanna). O astfel de teolo¬ 
gie a negaţiei se încadra în cea mai venerabilă tradiţie 
răsăriteană, aşa cum este aceasta reprezentată, nu numai 
de corpusul dionisian şi de Maxim Mărturisitorul, ci şi de 
teologii ortodocşi ai fiecărui veac; chiar şi ereticii au sus¬ 
ţinut teza conform căreia Dumnezeu este cu desăvîrşire 
incomprehensibil. Sub influenţa dascălilor vieţii spiri¬ 
tuale, cum ar fi Simeon Noul Teolog, teologia apofatică a 
produs un refuz al scrutării generate de curiozitate a 
tainelor Fiinţei divine şi o aplecare asupra a ceea ce putea fi 
cunoscut. Cînd Simeon clasifica diversele căi de cunoaştere 

a lui Dumnezeu, aceasta era, de fapt, un artificiu meto¬ 
dologic menit să sublinieze că Dumnezeu, Care nu putea 
fi cunoscut în sine, putea fi cunoscut, în schimb, „din 
efectele Sale”. Contraponderea pozitivă a negaţiei care 
stătea la baza apofatismului reprezenta identificarea expe¬ 
rienţei religioase personale ca principiu epistemologic în 
teologie. 

In nici un caz, aceasta n-ar putea lăsa loc sugestiei 
existenţei vreunui conflict între experienţă şi temeiurile 
tradiţionale ale dogmaticii răsăritene. Dimpotrivă, ade¬ 
vărul dobîndit din Scriptură era acelaşi cu cel al Biserici 
şi al experienţei, de vreme ce nu putea exista o contra¬ 
dicţie în principiu între aceste surse. Nil Sorskij îşi începea 
predica adresată ucenicilor săi monahi printr-o mărtu¬ 
risire de credinţă în Sfînta Treime şi în Născătoarea de 
Dumnezeu. Dogma ortodoxă era premisa majoră necon¬ 
testată pe care se sprijinea teologia experienţei lui Simeon: 
Hristos trebuia să fie ceea ce hristologia calcedoniană a 
spus despre El că este, pentru că numai un astfel de Hristos 
putea servi drept arhetip al unirii omului cu Dumnezeu. 
Reciproca acesteia era de asemenea adevărată : hristolo¬ 
gia ortodoxă nu trebuia să fie numai crezută şi mărturisită, 
ci să inspire încredere şi să fie experimentată. Poezia lui 
Simeon era o expresie a mulţumirii aduse lui Dumnezeu 
pentru faptul de a-i fi îngăduit să se împărtăşescă de 
vederea celor dumnezeieşti şi pentru inspiraţia de a scrie 
despre ele în maniera în care a făcut-o. Totuşi, lecţia clară 
a experienţei era că omul nu avea întotdeauna viziunea, 
deşi era necesar să creadă, pe temeiul dogmelor, că Hristos 
era mereu de faţă şi că slava şi harul Său se menţineau 
fără întrerupere. Vina pentru încetarea viziunii nu apar¬ 
ţinea lui Hristos, ci omului. Din înregistrarea acestei stări 
subiective cu venirile şi plecările ei, s-a născut o teologie 
experimentală, în care, în concordanţă cu axioma patristică, 
lucrarea era baza contemplării, iar cunoaşterea doctrinei 
venea prin unirea mistică. 

Rezultatul final al unirii mistice era îndumnezeirea 
(0£wcnţ), după cum învăţaseră teologii răsăriteni începînd 
cu primele secole. De la acei teologi a învăţat Simeon să 
citeze afirmaţiile biblice, „Dumnezei sînteţi” şi „să vă faceţi 
părtaşi dumnezeieştii firi”, aplicîndu-le definiţiei mîntuirii 
ca îndumnezeire. Ca ecou al acestor pasaje, el vorbea de 
„a primi răsplata vederii lui Dumnezeu, făcîndu-ne părtaşi 
dumnezeieştii firi şi devenind dumnezei”. In viziunea 
lui Simeon şi a tradiţiei lui, îndumnezeirea omului era 

consecinţa şi pandantul întrupării lui Dumnezeu în Hristos. 
Intr-una din viziunile lui, Dumnezeu i-a spus: „Da, Eu 
sînt Dumnezeu, Cel care S-a făcut om din iubire pentru 
tine. Şi, iată, te-am creat pe tine, precum vezi, şi am să te 
fac dumnezeu”. In altă parte, Simeon a insistat asupra 
unei „noi şi minunate schimbări” (ouvdMaypa): Hristos 
Şi-a primit trupul de la Maica Sa, iar El i-a conferit în 
schimb îndumnezeirea; pe de altă parte, El nu a primit 
trup de la sfinţi, însă le-a dăruit trupul Său îndumnezeit. 
Divergenţele dintre definiţiile răsăritene şi augustiniană 
ale creştinismului şi-au găsit exprimare în legătură cu 
această doctrină despre îndumnezeire. Căci deşi Simeon a 
vorbit pe larg despre căderea lui Adam şi consecinţele ei 
dezastruoase, el a susţinut clar poziţia conform căreia 
consecinţele căderii erau, pentru generaţiile următoare, 
legate de repetarea păcătului lui Adam; vina nu era 
transmisă prin zămislire şi naştere descendenţilor săi. 
Căderea lui Adam a avut ca rezultat faptul că omul era 
„bolnav, slăbit şi neputincios”, însă păcatul unui om rămî- 
nea totuşi al lui. Mîntuirea putea să însemne îndumne¬ 
zeire numai pentru făptui că Adam, în ciuda căderii sale, 
fusese creat ca „rege” peste toată făptura. In contextul 
observaţiei de faţă, numai pe acest temei se putea vorbi 
despre cădere fără a părea că sînt negate harul divin şi 
responsabilitatea umană. 

Teologia spirituală a lui Simeon şi-a găsit expresia 
succintă în doctrina sa despre vederea lui Dumnezeu ca 
lumină. Cu toate că oamenii erau orbi ca urmare a păcatu¬ 
lui şi nu puteau vedea lumina dumnezeiască, darul cură- 
ţitor al mîntuirii le-a permis celor „curaţi cu inima” să-l 
vadă pe Dumnezeu, aşa cum promisese Predica de pe 
Munte, şi să-l vadă cu adevărat. Vederea lui Dumnezeu 
putea fi dobîndită prin faptele milosteniei şi iubirii. Ceea 
ce a fost văzut atît de „sfinţii de demult, cît şi de cei care 
au acum vedere spirituală”, nu era doar „formă, chip sau 
reprezentare (axfjpap elSoţ tj EKTumopa), ci lumina cea 
fără de formă”. „O mare strălucire în ceruri... întrecînd 
lumina zilei” a venit asupra lui Serghie de Radonej în 
timpul privegherii sale nocturne. Din pasaje asemenea 
celui de la 1 Ioan 1,5, „Dumnezeu este lumină”, reieşea 
clar că această lumină era Dumnezeu însuşi, întreaga 
Sfîntă Treime ; Maxim Mărturisitorul învăţase că lumina 
cea adevărată era una cu Dumnezeu. Nu exista o altă 
cale care să-i permită cuiva să ajungă să-L cunoască 
pe Dumnezeu decît vederea acestei lumini adevărate. 

Manifestarea supremă a acestei lumini pe pămînt a consti¬ 
tuit-o Schimbarea la Faţă a lui Hristos, cînd „a strălucit 
faţa Lui ca soarele, iar veşmintele Lui s-au făcut albe ca 
lumina”. Ceea ce a strălucit atunci a fost „lumina dumne- 
zeirii” şi nu semn sau vreun simbol. Chiar şi această 
subliniere a identităţii dintre lumină şi Dumnezeu şi a 
realităţii vederii trebuia să fie atenuată de reamintirea 
faptului că Dumnezeu este transcendent; căci lumina 
cerească, fiind dumnezeiască, nu avea „un nume potrivit 
ei”. Simeon nu a alcătuit o tratare sistematică a relaţiei 
dintre transcendenţa şi identitatea lui Dumnezeu cu lumina, 
însă elementele principale necesare unei astfel de siste¬ 
matizări sînt prezente în gîndirea lui. 

Sarcina de a articula o nouă teologie a vieţii spirituale, 
care să includă şi doctrina lui Dumnezeu ca lumină, a fost 
preluată de către Grigorie Palama la mai mult de trei 
secole după Simeon. Şi totuşi Simeon a fost cel care a 
primit titlul de „Noul Teolog”. Urmînd obiceiului bizantin, 
el însuşi a folosit titlul de „Teologul” pentru a se referi fie 
la Apostolul Ioan (de aici titlul „dumnezeiescul Ioan”), fie 
la Grigorie de Nazianz (adesea identificat, simplu, ca fiind 
„Teologul”). Calificativul „Noul Teolog”, aplicat în cazul 
lui Simeon, „a fost mai întîi folosit pentru a-1 distinge şi 
a-1 compara” cu ceilalţi doi, căci „unul dintre motivele 
pentru care Sfîntul Simeon a fost numit «o Neoc; ©EoAoyoţ» 
a fost probabil faptul că, asemenea Sfîntul Grigorie de 
Nazianz, a scris, la rîndul său, Cuvîntări Teologice despre 
Sfînta Treime”. Grigorie Palama, într-una din foarte puţi¬ 
nele referiri clare la Simeon, l-a numit „Noul Teolog” şi a 
vorbit despre minunile săvîrşite în timpul vieţii lui. Chiar 
dacă se pare că ar fi existat, de fapt, prea puţine legături 
literare sau intelectuale între Simeon şi Palama, pare a fî 
totuşi corect să-l socotim pe acesta din urmă drept cel 
care a preluat experienţele mistice personale ale lui Simeon 
dîndu-le o „rigoare teologică” pe care nu o avuseseră înainte. 
Palama a urmat obiceiul de a-1 numi pe Grigorie de Nazianz 
„al doilea Teolog” sau „cel care a dobîndit «teologia» ca 
nume propriu”. De asemenea, în polemicile sale el se refe¬ 
rea la adversarul său folosind expresia „acest nou teolog”, 
întrucît acesta se depărtase de tradiţia „Părinţilor şi a 
întregii Biserici a lui Dumnezeu”. Susţinătorii lui Palama 
se opuneau în aceeaşi măsură oricărei sugestii de inovaţie 
teologică. In ciuda acestei rezistenţe la ideea de inovaţie, 
teologia lui Palama „este o doctrină de o surprinzătoare 
îndrăzneală şi de o neaşteptată noutate”, aproape ca şi 

cum „Bizanţul ar fi jurat să acuze de minciună viitoarea 
sa reputaţie de imobilism dogmatic”. Noutatea teologiei 
palamite consta în reinterpretarea fundamentală a unor 
accente mergînd înapoi pînă la Origen şi Dionisie Areopa- 
gitul, în pofida menţinerii veneraţiei faţă de Dionisie; 
aceasta s-a manifestat într-o „nouă teologie”, în chiar 
sensul cel mai restrîns al cuvîntului „teologie”, căci a adus 
o nouă dezvoltare în doctrina ortodoxă despre Dumnezeu. 

Rolul lui Palama de sistematizator al învăţăturilor 
lui Simeon cum au fost acestea reliefate mai sus devine 
vizibil pentru cel care trece în revistă acele învăţături aşa 
cum au fost ele reiterate în scrierile lui Palama. Asemenea 
lui Simeon, Palama s-a preocupat de practica monahală a 
vieţii spirituale, insistînd totuşi asupra faptului că nu 
numai monahii, ci toţi creştinii aveau acces la puterea 
îndumnezeitoare a harului. In teologia sa, nu mai puţin 
decît în cea a lui Simeon, tradiţia ortodoxă, în special în 
modul în care a fost articulată prin liturghie, a ocupat un 
loc normativ şi a fost citată în sprijinul afirmaţiilor sale 
teologice. Chemările la o viaţă de sfinţenie şi iubire ca 
fiind cea mai apropiată expresie umană din cîte există a 
adevărului dumnezeiesc, erau formulate, de exemplu, în 
frecventele citări ale cuvintelor lui Pseudo-Dionisie : 
„Cuprinderea în Dumnezeul nostru şi unirea cu El..., 
după cum ne învaţă cuvintele lui Dumnezeu, se consumă 
numai prin mijlocirea faptelor de iubire şi închinare, în 
conformitate cu cele mai sfinte porunci”. Este remarcabilă 
asemănarea dintre Palama şi "Simeon în privinţa afirmării 
rolului experienţei religioase. Ceea ce sfinţii au arătat a 
fost conţinutul propriilor lor experienţe, „căci numai cel 
care a învăţat din experienţă poate cunoaşte lucrările 
Duhului”. După cum unul dintre strămoşii spirituali ai 
lui Palama spunea: „cele ale Duhului nu pot fi atinse de 
cei care nu au experienţă”. Adoptînd în propria-i gîndire 
multe dintre temele spiritualităţii bizantine şi din alte 
surse, Palama a dat expresie mesajului mîntuirii ca ele¬ 
mentul central al Evangheliei creştine. El a interpretat 
mîntuirea ca nemurire, ca fiind darul smereniei, dezvăluire 
a autenticei umanităţi, desăvîrşire, întîlnire a dumne¬ 
zeiescului şi omenescului, şi, mai presus de toate, ca îndum- 
nezeire - toate idei patristice, însă sintetizate în ceea ce 
trebuie numit o „nouă teologie”. 

Palama şi-a elaborat sinteza în opoziţie conştientă faţă 
de poziţiile alternative. Obiectul special al polemicii lui a 
fost reprezentat de teologia filozofică a lui Varlaam de 

Calabria, conform căreia revelaţia dumnezeiască şi filozofia 
clasică ar fi avut aceeaşi ţintă (aKOTToq), şi, prin urmare, 
ar fi ajuns la unul şi acelaşi adevăr „acordat apostolilor 
nemijlocit”, însă accesibil mijlocit şi celor care se dedicau 
speculaţiei filozofice. Aceasta putea conduce la teza con¬ 
form căreia „Platon nu este decît Moise cu accent atic”. 
Gînditorii păgîni, susţinea Varlaam, au fost „iluminaţi de 
Dumnezeu şi ridicaţi deasupra nivelului majorităţii oame¬ 
nilor”. Tot ce trebuia făcut era să se compare spusele 
filozofilor greci cu cele ale „marelui Dionisie din încheierea 
lucrării sale Teologia mistică” pentru a vedea că „Platon 
însuşi înţelesese bine transcendenţa divină” şi că ceilalţi 
greci „au înţeles că Dumnezeu, Care e dincolo de esenţă şi 
dincolo de nume, transcende mintea, ştiinţa, şi toate cele¬ 
lalte realizări omeneşti”. In opoziţie cu o atare anulare a 
diferenţei dintre „doctrinele Evangheliilor” şi „învăţăturile 
grecilor”, Palama a insistat asupra faptului că există „o 
cunoaştere comună tuturor celor au crezut în Hristos mai 
presus de orice gîndire”. Ceea ce toţi credincioşii împărtă¬ 
şeau nu era doar o cunoaştere a lui Dumnezeu (yvwoiţ), ci 
o unire cu Dumnezeu (evuicnq). Cea mai succintă afirmare 
a contrastului putea fi găsită în diferenţa dintre axioma 
socratică „Cunoaşte-te pe tine însuţi” şi îndemnul mozaic 
„Ia seama asupra ta”. Prima cerea cunoaştere de sine, cea 
de-a doua, autodisciplinare prin harul lui Dumnzeu. O 
altă cale de a afirma contrastul a reprezentat-o accentuarea 
operată de Palama asupra a ceea ce multe secole mai 
tîrziu a ajuns să fie numit „teologia faptelor”, depăşind 
„toate aspiraţiile psihologice sau misticismul exterior haru¬ 
lui întrupării”. O expresie a acestei teologii a faptelor a 
fost, de exemplu, predilecţia sa pentru termeni ca „ade¬ 
vărul adevărat” (waa^riOtJţ) sau sublinierile sale asupra 
caracterului factual şi nonsimbolic al fenomenelor de tipul 
luminii de pe Muntele Tabor. 

Pe de altă parte, ar fi o greşeală să se creadă că teologia 
faptelor, profesată de Grigorie, presupunea un reducţio- 
nism simplist care elimina ambiguităţile din formulările 
doctrinare. Dimpotrivă, el a descoperit că secretul orto¬ 
doxiei Părinţilor stă în capacitatea lor de „a respecta 
ambele” aspecte ale unui adevăr care era dialectic. Şi 
aceasta pentru că era un principiu metodologic de bază 
„firesc oricărui om care mărturiseşte corect să spună acum 
un lucru, iar imediat un altul, amîndouă fiind adevărate”. 
In acest caz, erezia nu ar consta într-atît în negarea totală 
a unei dogme ortodoxe, cît în aderarea la unul dintre polii 

unei dogme dialectice în detrimentul celuilalt pol aparţi- 
nînd aceleiaşi dogme : „veţi vedea că aproape fiecare erezie 
vătămătoare s-a născut din aceste ambiguităţi ale teolo¬ 
giei”. Corectitudinea învăţăturii prezente a unui eretic 
nu se putea constitui automat într-o garanţie a ortodoxiei 
lui, căci ar fi existat posibilitatea ca aceasta să fi fost 
obţinută prin sacrificarea unui alt aspect al adevărului de 
care era inseparabilă. Cînd Varlaam a sugerat că neînţe¬ 
legerile dintre el şi Palama priveau „doar modul exprimă¬ 
rii”, această observaţie a fost respinsă. „Noi”, spunea un 
sinod palamit, „discutăm în contradictoriu despre dogme şi 
fapte”, nu despre vorbe. Dogmele şi faptele erau conţinutul 
tradiţiei ortodoxe. Grigorie Palama a identificat cele trei 
teme fundamentale ale spiritualităţii creştine răsăritene - 
teologia ca apofatism, revelaţia ca lumină şi mîntuirea ca 
îndumnezeire - şi le-a redefinit într-un mod care căuta să 
corecteze formulările lui Dionisie Areopagitul şi ale şcolii 
sale. înainte de a fi încheiat această redefinire, Palama a 
socotit că este nevoie să reformuleze chiar şi singura dogmă 
în funcţie de care este evaluată ortodoxia, dogma Sfintei 
Treimi. 

„La temelia controverselor teologice bizantine din seco¬ 
lul al XlV-lea stă problema «teologiei apofatice».” Aceasta 
a devenit o problemă întrucît, în gîndirea creştină a Răsări¬ 
tului, existau cel puţin două definiţii, sensibil diferite, ale 
imposibilităţii cunoaşterii lui Dumnezeu: cea care înţele¬ 
gea că Dumnezeu este imposibil de cunoscut din pricina 
limitărilor umane şi cea care susţinea că teologia trebuie 
să fie „apofatică” din cauza transcendenţei divine. Cea 
de-a doua caracteriza gîndirea lui Palama. După spusele 
lui, el şi adversarii săi erau de acord „cu privire la pro¬ 
blema cunoaşterii”, întrucît susţineau cu toţii imposibili¬ 
tatea cunoaşterii directe a fiinţei lui Dumnezeu, nu numai 
de către fiinţele omeneşti păcătoase, ci şi de către îngerii 
lipsiţi de păcat. Pentru Palama, explicaţia fundamentată 
a acestei ignoranţe stătea în firea lui Dumnezeu. Aceasta, 
în formula lui loan Damaschin, „nu face parte din exis¬ 
tenţe. El este mai presus de toate existenţele şi mai pre¬ 
sus de însăşi existenţa. [,..J Şi dacă cunoştinţele sînt în 
legătură cu existenţele, urmează că ceea ce este mai pre¬ 
sus de cunoştinţă va fi negreşit şi mai presus de esenţă”. 
Tăcerea era expresia potrivită a relaţiei omului cu 
Dumnezeu din cauza transcendenţei lui Dumnezeu. în 
aceste condiţii, tăcerea era „nu o respingere a trăirii teo¬ 
logice, ci, mai degrabă, o altă cale către cunoaştere”. 

Cunoaşterea realizată pe această cale era cunoaştere 
autentică şi nu absenţă a cunoaşterii; era, prin urmare, 
pozitivă cu adevărat şi nu negativă. Teologia apofatică nu 
nega şi nici nu se opunea cunoaşterii pozitive, întrucît 
ceea ce spunea apofatic despre Dumnezeu era adevărat. 

Greşeala teologiei apofatice convenţionale era, după 
Palama, că nu era îndeajuns de apofatică. Era nevoie ca 
aceasta să recunoască faptul că Dumnezeu transcende nu 
numai afirmaţia, ci şi negaţia. Palama i-a atacat pe cei pe 
care preocuparea pentru apofatic îi conducea la negarea 
oricărei activităţi sau viziuni dincolo de aceasta. Dacă 
Dumnezeu transcende toată cunoaşterea, atunci El trans¬ 
cende şi cunoaşterea negativă, nu numai pe cea pozitivă. 
Teologii obişnuiau ca „uneori să facă afirmaţii, atunci cînd 
acestea purtau forţa unei supreme negaţii”, însă era impe¬ 
rios necesar ca ei să ducă procesul la bun sfîrşit, depăşind 
chiar şi teologia negativă. Dumnezeu era nu numai „incog¬ 
noscibil” ; El era „supraincognoscibil” (uTTEpay vwcrroq). „Teo¬ 
logie negativă” era numai un cuvînt şi nu trebuia să fie 
folosit astfel îneît să submineze metoda pe care se pre¬ 
supune că trebuia să o susţină. „Contemplarea e altceva 
decît teologia” şi, de asemenea, altceva decît teologia apo¬ 
fatică. Scopul contemplaţiei era vederea lui Dumnezeu, e 
drept, nu după fiinţă, însă totuşi o contemplare reală a lui 
Dumnezeu. Aceasta era, de asemenea, mai mult decît 
teologie apofatică. Acelaşi lucru era valabil şi pentru unirea 
cu Dumnezeu la care conduceau contemplarea şi vederea 
Lui. II copleşea pe credincios cu o realitate pentru care 
vocabularul apofatic nu era adecvat. Acest vocabular nu 
putea reda cum se cuvine nici ceea ce se petrecea în viaţa 
de rugăciune a credinciosului, unde el se întîlnea cu un 
Dumnezeu a cărui completă incognoscibilitate constituia 
un fapt pozitiv şi o dinamică religioasă. în felul acesta, 
Palama căuta să salveze transcendenţa divină şi corolarul 
ei, teologia apofatică, din contextul neoplatonic în care se 
menţinuse adesea, şi s-o fundamenteze, în schimb, pe 
doctrina creştină a revelaţiei. 

Pe parcursul acestui proces, însăşi doctrina revelaţiei 
era amplificată. S-a sugerat că „ceea ce este unic în teo¬ 
logia palamită este ridicarea Schimbării la Faţă la un 
grad de importanţă care-1 face virtual egal cu cel al celor¬ 
lalte acte ale iconomiei divine”. Relatarea despre Hristos 
pe muntele Taborului fusese deja în mistica bizantină mai 
veche o sursă importantă de idei teologice. Constituindu-se 
în corespondent al accentului pus de spiritualitatea mistică, 

pe viziune ca instrument şi scop al credinţei, centralitatea 
„luminii” din acea relatare a avut rolul de vehicul pentru 
investigaţia căilor revelaţiei divine. Ce era lumina pe care 
au văzut-o ucenicii acolo? Pe de o parte, nu era fiinţa lui 
Dumnezeu, pe care, potrivit Scripturii, nu a văzut-o nimeni 
niciodată. Pe de altă parte, nu se poate să fi fost o iluzie 
(cţdopa), căci în rînduiala utreniei din ziua de 6 august, 
praznicul Schimbării la Faţă, Biserica se roagă: „în lumina 
Ta, care s-a arătat astăzi pe Tabor, l-am văzut pe Tatăl ca 
lumină şi pe Duhul ca lumină”. Dacă lumina nu ar fi 
aparţinut nici uneia dintre naturile lui Hristos, ar fi trebuit 
să existe o a treia realitate, ceea ce însemna că Hristos ar 
fi avut trei naturi. Şi astfel, de vreme ce nu era parte a 
naturii umane pe care Hristos o împărtăşea cu ceilalţi 
oameni, trebuie că aparţinea naturii Sale divine şi, prin 
urmare, trebuia să fie necreată. Arătarea de pe muntele 
Taborului, care constituise un fel de „preludiu” al celei 
de-a doua veniri a lui Hristos, era, de asemenea, o desco¬ 
perire a „ceea ce am fost odată şi vom fi,” cînd El ne va 
îndumnezei. 

Dacă, în limbajul biblic şi patristic, cunoaşterea lui 
Dumnezeu era numită „lumină”, acest lucru se întîmpla 
deoarece cunoaşterea îşi primise inspiraţia de la acea 
lumină care era cu adevărat Dumnezeu. Urcuşul credincio¬ 
sului spre vederea lui Dumnezeu nu era o iluzie, ci un 
lucru real. Nici măcar descoperirile luminii dumnezeieşti 
din Vechiul Testament nu trebuiau calificate drept „simbo¬ 
lice”. Cu atît mai puţin se putea referi cineva la lumina 
taborică ca la un simbol. Grigorie de Nazianz numise 
această lumină „dumnezeire”, lucru pe care el nu l-ar fi 
putut face „dacă n-ar fi fost cu adevărat dumnezeire, ci 
doar un simbol creat”. De fapt, uzul ortodox al cuvîntului 
„simbol” se referea la ceva ce era mai mult decît un simplu 
simbol. După Maxim Mărturisitorul, de exemplu, trupul 
lui Hristos pe cruce era un „simbol” al trupurilor noastre 
şi nu invers. Superiorul era un simbol al inferiorului, şi 
nu inferiorul simbol al superiorului. Nici chiar acest sens 
al cuvîntului „simbol” nu se potrivea luminii revelaţiei 
taborice, căci aceasta nu era Dumnezeu însuşi. Ceea ce a 
văzut Ştefan, primul martir, cînd „a privit la cer” nu a fost 
nici simbol, nici iluzie, ci, după cum spune textul, „slava 
lui Dumnezeu.” Cînd Hristos promitea: „Fericiţi cei curaţi 
cu inima, căci aceia vor vedea pe Dumnezeu”, aceasta nu 
era o teorie a simbolurilor, ci o teologie a faptelor. Această 
vedere a lui Dumnezeu transcende orice limbaj, chiar şi 

pe cel al teologiei apofatice. într-un fel sau altul, era 
necesar să se susţină în continuare că lumina revelaţiei 
împărtăşite în actul vederii lui Dumnezeu era o realitate 
divină. 

Sublinierea realităţii dumnezeiescului din revelaţie se 
aplica de asemenea şi dumnezeiescului din îndumnezeire. 
Maxim exprimase această idee fără echivoc în formula : 
„Cînd omul este îndumnezeit prin har, el devine tot ceea 
ce este şi Dumnezeu, afară de identitatea după fiinţă”. 
Citînd aprobator aceste cuvinte, Palama refuza să califice 
îndumnezeirea drept „simbolică”, tot aşa cum refuza să se 
refere în aceiaşi termeni la lumina revelaţiei. Şi totuşi, 
realitatea discutată în cele două chestiuni nu era aceeaşi, 
întrucît corectivul, „afară de identitatea după fiinţă”, adău¬ 
gat de Maxim la explicarea a ceea ce însemna să fii îndum¬ 
nezeit, se dovedea a fi esenţial. Unul dintre adversarii lui 
Palama spunea: „întregul Dumnezeu mă îndumnezeieşte, 
şi cînd sînt îndumnezeit cu întregul Dumnezeu mă unesc” ; 
şi din nou, „îndumnezeirea necreată nu e nimic altceva 
decît natura divină”. Trebuia găsită o cale, arăta Palama, 
de a păstra realitatea mîntuirii ca îndumnezeire fără a 
induce ideea absurdă şi blasfemiatoare potrivit căreia cei 
îndumnezeiţi deveneau „Dumnezeu după natură”. Reali¬ 
tatea era respectată atunci cînd se susţinea că „Tatăl prin 
Fiul în Sfîntul Duh îi îndumnezeieşte pe cei îndumnezeiţi”. 
Rămînînd oameni după natură, ei deveneau dumnezei 
după har. Absurditatea şi blasfemia erau evitate prin 
învăţătura potrivit căreia „darul îndumnezeitor al Duhului” 
nu era ousia suprafiinţială a lui Dumnezeu, ci lucrarea 
îndumnezeitoare (evEpycia) a ousiei suprafîinţiale a lui 
Dumnezeu”. Sau, pentru a alătura cele două sublinieri, 
pasajul fundamental despre îndumnezeire, 2 Petru 1,4, 
vorl-ea despre a se face părtaşi ai firii dumnezeieşti - 
realitate, însă nu identitate. 

Pentru a evita să se spună că îndumnezeirea ar face 
dintr-o fiinţă umană un Dumnezeu după natură, era necesar 
să se insiste asupra faptului că harul era supranatural, 
adică dincolo de natură. Căci dacă harul îndumnezeitor 
ar fi fost „după natură”, ar fi produs, într-adevăr, o identi¬ 
tate de natură şi de esenţă între Dumnezeul îndumne¬ 
zeitor şi omul îndumnezeit. Aceasta e ceea ce deducea 
Palama din doctrina opozantului său, conform căreia 
„harul îndumnezeirii este natural”. însă iluminarea, lucra¬ 
rea îndumnezeitoare a lui Dumnezeu, care îi făcea pe 
primitorii ei părtaşi ai firii divine, nu putea fi însăşi firea 

lui Dumnezeu. Firea lui Dumnezeu nu lipsea din această 
lucrare pentru că era omniprezentă, dar nu putea fi împăr¬ 
tăşită, şi, ca atare, îndumnezeirea nu putea fi „naturală” ; 
trebuia să fie însă „după un anume har divin”. Acest har 
era o realitate atît de puternică, încît, atunci cînd era 
conferit „celor ce au pus un început”, îi putea ridica „deasupra 
tuturor veacurilor şi timpurilor şi locurilor”, dîndu-le - 
după har, nu după natură - participarea la însăşi veşnicia 
lui Dumnezeu, fără început sau sfîrşit. Şi aici, din nou, 
fundamental pentru teologia lui Palama, firea lui Dumnezeu 
este chestiunea decisivă: aşa cum Dumnezeu era incognos¬ 
cibil, nu în primul rînd din pricina mărginirii omeneşti, ci 
din pricina transcendenţei divine, tot aşa şi aici parti¬ 
ciparea omului la firea dumnezeiască prin mîntuirea ca 
îndumnezeire avea nevoie să fie interpretată, astfel încît 
să păstreze imuabilitatea lui Dumnezeu, fără a periclita 
în vreun fel realitatea darului îndumnezeirii. In esenţa 
Sa divină, Dumnezeu rămînea dincolo de participare şi 
dincolo de posibilitatea de a fi văzut, chiar şi pentru sfinţi; 
cu toate acestea, ceea ce ei vedeau şi realitatea la care 
participau nu era un simbol al lui Dumnezeu, ci Dumnezeu 
însuşi. 

Identificarea acestui paradox l-a condus pe Palama 
dincolo de cele trei teme, respectiv cea a teologiei apofa- 
tice, a luminii descoperitoare şi a mîntuirii îndumnezeitoare, 
la „sfînta sfintelor” a doctrinei despre Dumnezeu. Dumnezeul 
evlaviei creştine era în acelaşi timp absolut şi, înrudit, 
incomprehensibil după natură şi totuşi cuprins de către 
sfinţii care participau la firea Sa. Era absolut după natură, 
însă înrudit prin har. Aceasta era suprema dovadă a faptu¬ 
lui că ortodoxia consta în respectarea ambelor aspecte ale 
unui adevăr dialectic. „Unul şi acelaşi Dumnezeu este 
deopotrivă imparticipabil şi participabil (dp£0EKTO<;âpa xai 
pE0EKTOţ), în primul rînd pentru că El este deasupra orică¬ 
rei esenţe, în al doilea rînd pentru că El are şi puterea şi 
lucrarea de a crea esenţe”. Aşadar, oricînd cineva îi auzea 
pe Părinţi vorbind despre Dumnezeu ca imparticipabil, 
această afirmaţie trebuia înţeleasă în primul sens, şi ori¬ 
cînd cineva îi auzea spunînd că Dumnezeu este participa¬ 
bil, aceasta se refera la cel de-al doilea sens. Statornicia 
faţă de Părinţi însemna menţinerea ambelor sensuri. Ideea 
lui Varlaam şi a altora conform căreia obiectul contemplă¬ 
rii era un simbol sau ceva creat se constituia într-un efort de 
a apăra natura absolută şi imparticipabilă a lui Dumnezeu, 
însă făcea acest lucru sacriflcînd realitatea. Căci de vreme 

ce esenţa lui Dumnezeu „este cu totul incomprehensibilă 
şi incomunicabilă pentru toate fiinţele... am avea noi vreun 
alt mijloc de a-L cunoaşte cu adevărat pe Dumnezeu”, dacă 
harul îndumnezeitor şi lumina nu ar fi însuşi Dumnezeu ? 

Justificarea sistematică a acestei viziuni a relaţiei dintre 
participabil şi imparticipabil în Dumnezeu a constituit-o 
combinaţia între doctrina lucrărilor divine (evEpyEiai), 
elaborată în cursul controverselor hristologice, şi doctrina 
firii divine (oucua), elaborată în cursul controverselor tri- 
nitare. Palama şi ucenicii săi au fost ajutaţi şi de diversele 
precizări decelate în timpul controverselor cu monoener- 
gismul. Din aceste controverse provenise învăţătura con¬ 
form căreia energia divină era eternă şi necreată, fiind 
totuşi distinctă de esenţa divină. A susţine că o usia lui 
Dumnezeu este incomunicabilă, pe cînd energiile sînt comu¬ 
nicabile, nu era altceva decît un corolar al învăţăturii de 
mai sus. Spre deosebire de Apus, Răsăritul susţinea că 
trimiterea Duhului Sfînt trebuia deosebită de purcederea 
Sa din veşnicie, întrucît nu implica substanţa incomunica¬ 
bilă a Treimii, ci „harul, puterea şi lucrarea comune Tatălui, 
Fiului şi Sfîntului Duh”, care erau totuşi necreaţi şi eterni. 
Cînd expresia „harul lui Dumnezeu” se referea la o lucrare 
a lui Dumnezeu, II indica pe Dumnezeu însuşi, veşnic şi 
necreat; cînd se referea la virtuţile sau „harurile” umane, 
indica realităţi create şi temporale. Lucrările lui Dumnezeu, 
cum ar fi harul, erau dumnezeieşti, neavînd nici început 
şi nici sfîrşit. Totuşi, ele trebuiau să fie diferite de ousia 
divină, întrucît, aşa cum învăţase şi Vasile, ele erau „de 
multe feluri” (ttoikiăcu), în vreme ce ousia era „simplă” 
(ctnĂf)). Aceasta părea să necesite o extindere a dogmei 
trinitare, una care să treacă de la distincţia dintre o usie 
şi ipostas la cea dintre acestea două şi energie, şi totuşi să 
recunoască ousia, ipostasurile şi energiile ca fiind Dumnezeu. 
Cînd îngerul i-a spus Fecioarei Maria : „Duhul Sfînt se va 
pogorî peste tine”, el s-a referit la o venire numai după 
energie şi nu la una după ipostas, căci Duhul nu S-a făcut 
om, cum S-a făcut Logosul. Cu toate acestea, a fost o 
pogorîre reală a lui Dumnezeu Duhul Sfînt. Singurele 
posibilităţi rămase erau fie să se spună că puterea, harul 
şi energia lui Dumnezeu, cît şi înţelepciunea şi adevărul 
Lui - toate acestea fiind dăruite oamenilor - erau identice 
cu esenţa Lui, fie să se susţină că erau doar realităţi 
create. 

Noua distincţie în Dumnezeire, „nu numai după ipostas, 
ci şi după energii”, a fost numită „o reînviere a politeismului” 

şi a fost privită ca atare de către oponenţii contemporani 
ei. Cu toate acestea, susţinătorii ei spuneau că era unica 
soluţie pentru a păstra monoteismul. Tot astfel, din afir¬ 
maţia lui Pseudo-Dionisie, conform căreia Dumnezeul care 
a conferit harul era „deasupra Dumnezeirii”, adică „dea¬ 
supra darului îndumnezeitor al lui Dumnezeu”, s-ar fi 
putut trage concluzia că el susţinea existenţa a două fiinţe 
dumnezieşti, însă aceasta s-ar fi opus afirmaţiei sale foarte 
precise. în mod similar, Palama s-a disociat de orice impli¬ 
caţie de acest fel la care gîndirea sa ar fi putut fi expusă. 
„Nu am cugetat niciodată”, declara el, „şi nici acum nu 
cuget că ar fi două sau mai multe fiinţe dumnezeieşti”. El 
răspundea criticilor lui că tocmai propria sa doctrină despre 
harul necreat şi energia lui Dumnezeu şi nu doctrina lor 
era cea care apăra unimea Dumnezeirii”. Pe scurt, el 
vedea în doctrina lui, ca şi în însăşi dogma Treimii, o 
învăţătură despre Dumnezeu care să mărturisească unici¬ 
tatea lui Dumnezeu, fără a leza faptele liturghiei şi ale 
spiritualităţii creştine. Teologia greacă a căutat multă 
vreme să arate că, dacă Dumnezeu era aşa cum spunea 
liturghia răsăriteană că ar fi, atunci teologia lui Atanasie 
a reprezentat o concluzie necesară. Acum, de asemenea, 
urma să spună că dacă Dumnezeu era aşa cum spunea 
spiritualitatea răsăriteană că este, atunci teologia lui 
Palama era o concluzie nu mai puţin necesară. în sarcina 
teologiei cădea mărturisirea Dumnezeului căruia Biserica 
i se ruga, Dumnezeul a cărui lumină veşnică era desco¬ 
perire autentică şi al cărui har veşnic dăruia credincio¬ 
şilor darul mîntuitor al îndumnezeirii. 


Ruptura definitivă cu doctrina apuseană 

O realitate mereu prezentă în viaţa creştinătăţii răsăritene 
în timpul ultimelor două secole ale istoriei bizantine a 
fost perspectiva unei reunifîcări cu Apusul. însăşi dez¬ 
voltarea teologiei mistice a fost implicată în problema 
unirii, întrucît Varlaam era identificat de către ucenicii 
lui Grigorie Palama cu învăţătura apuseană. Nu numai 
că se născuse în Calabria, deşi într-o familie ortodoxă, 
însă ulterior adoptase ritul latin, scriind şi o apologie a 
Apusului, ca respingere a unui atac anterior la adresa 
doctrinei papale. Existau de asemenea cîteva motive în 
virtutea cărora poziţia antipalamită a lui Varlaam era 
atribuită influenţelor augustiniene din teologia sa. De 

fapt, respingerea doctrinei apusene constituia frecvent 
mijlocul uzual prin care un teolog bizantin îşi cîştiga faima, 
iar pe de altă parte, teologi scolastici de renume, de la 
Anselm de Canterbury la Toma din Aquino, au început să 
alcătuiască tratate cu titluri de genul împotriva erorilor 
grecilor. Locul tratatelor de acest fel în gîndirea creştină 
a Apusului va constitui o parte a subiectului tratat în 
volumul al treilea al acestei lucrări şi nu ne putem ocupa 
aici de teologia apuseană aşa cum subiectul ar fi meritat. 
Atenţia noastră se va îndrepta aici către apologia răsă¬ 
riteană şi elaborarea răspunsului său istoric la adresa 
creştinismului latin şi către eforturile neizbutite de a crea 
formule doctrinare care să permită, după polemici de 
veacuri, reunifîcarea 1 Bisericii. 

Asemenea polemicilor, reunifîcarea se întemeia pe multe 
alte consideraţii decît cele doctrinare, astfel încît „problema 
lui Filioque, atît de înverşunat dezbătută... a mascat ade¬ 
vărata problemă vitală”. Unii dintre cei implicaţi în dispute 
au recunoscut că schisma nu s-a ivit „din pricina unor 
chestiuni bisericeşti” şi că ceea ce-i despărţea pe greci de 
latini era „nu atît o diferenţă în dogmă, cît ura grecilor 
faţă de latini provocată de vătămările suferite”. Cu toate 
că ambele afirmaţii de mai sus veneau din partea unor 
teologi care au trecut ulterior în tabăra apuseană, de fapt, 
partizanii ambelor părţi au continuat controversele doctri¬ 
nare, în pofida contextului ameninţător al unor factori 
neteologici. La conciliul de la Lyon din 1274, cel de-al 
paisprezecelea conciliu ecumenic după numerotarea apu¬ 
seană, reprezentanţii bizantinilor au acceptat împăcarea 
cu latinii. O încercare de unire şi mai promiţătoare a avut 
loc în 1439 la Florenţa, unde atît delegaţii răsăriteni, cît 
şi purtătorii de cuvînt apuseni au făcut concesii funda¬ 
mentale. Aceste două concilii au fost însă încadrate în 
timp de jefuirea de către latini a Constantinopolului în 
1204, în timpul celei de-a IV-a Cruciade, şi de cucerirea 
Constantinopolului de către turci în 1453. Forţele politice 
reprezentate de cele două cuceriri ale Noii Rome au trans¬ 
format realizările celor două concilii în false victorii şi 
unirea a fost declarată nulă şi neavenită în ambele rînduri. 


1. Autorul preferă „reunificare” în loc de „unire” pentru că el, spre 
deosebire de mentalitatea noastră, pleacă de la premisa că Bise¬ 
rica e una ; aşa a fost la începuturi, apoi unitatea ei a fost sfîşiată 
de certuri; de aceea, pentru el, încercările de unire nu vizau 
unirea a două Biserici, ci refacerea unităţii Bisericii celei una, 
ale cărei ramuri se aflau în dezbinare (n. tr.). 

Cu toate acestea, eşecul încercărilor de reunire îşi avea 
rădăcinile nu numai în intrigile politice, imperiale sau 
clericale, ci şi în aparent ireconciliabilele diferenţe doctri¬ 
nare fundamentale, unele dintre acestea reprezentînd con¬ 
tinuarea acelor divergenţe care contribuiseră, încă de la 
început, la despărţirea celor două Biserici, în vreme ce 
altele erau adăugiri la subiectele dezbătute între cele 
două tabere. 

Ca întotdeauna, în controversa dintre Răsărit şi Apus, 
problema autorităţii în Biserică părea a fi cea mai impor¬ 
tantă şi la rădăcina celorlalte probleme. Dacă aceasta ar 
fi putut fi soluţionată, celelalte ar fi devenit negociabile ; 
însă, pînă cînd acest lucru nu se întîmpla, celelalte ches¬ 
tiuni rămîneau fără speranţă. De exemplu, „convingerea 
grecilor că sfinţii nu puteau greşi în credinţă şi că, prin 
urmare, trebuie să admitem că sînt în acord” a fost invo¬ 
cată ca fiind „atît explicaţia, cît şi justificarea lor în a 
accepta unirea” la Florenţa. Reunifîcarea se întemeia pe 
autoritate, în acest caz pe autoritatea Părinţilor latini, 
care au învăţat doctrina apuseană a lui Filioque. Insă nu 
toţi grecii le acceptau autoritatea. In pofida existenţei 
traducerilor din Augustin şi Toma din Aquino în limba 
greacă', se constată „o mare lipsă a traducerilor greceşti 
din scriitorii bisericeşti latini”. In plus, nu orice decla¬ 
raţie particulară a unui Părinte bisericesc avea aceeaşi 
autoritate normativă, căci era o diferenţă între ceea ce au 
scris ca indivizi şi ceea ce Biserica a fixat ca dogmă oficială. 
Această observaţie se aplica în egală măsură şi Părinţilor 
greci, cum ar fi Grigorie de Nyssa, şi chiar mai pregnant 
Părinţilor latini sau teologilor latini mai recenţi, cum ar fi 
„dascălul vostru, Toma [din AquinoJ”. Uneori, ca în cazul 
unui pasaj controversat din Grigorie de Nyssa, e posibil 
să fi existat interpolări în text. Prin urmare, era întot¬ 
deauna necesar să se determine dacă textele Părinţilor, 
socotite a fi de mare ajutor în anumite chestiuni - şi nu 
mai puţin cele care păreau a pune probleme - erau auten¬ 
tice sau nu. Fapt demn de remarcat pentru teologia bizan¬ 
tină tîrzie, anumite manuscrise importante, inclusiv cele 
cuprinzînd actele celui de-al doilea Conciliu de la Constan- 
tinopol din 553, par a nu fi fost disponibile teologilor 
răsăriteni. 

Conflictul dintre Răsărit şi Apus nu viza autoritatea 
Părinţilor Bisericii, consideraţi individual sau colectiv, ci 
raportul dintre autoritatea episcopului Romei şi autori¬ 
tatea tuturor celorlalţi episcopi ai Bisericii. Strict vorbind, 

conflictul nu privea nici măcar chestiunea primatului, 
întrucît toţi teologii răsăriteni i-o recunoşteau. Problema 
era însă cum de reuşise Roma să obţină primatul. Apără¬ 
torii pretenţiilor Romei, chiar şi aceia care deţineau ranguri 
înalte în Răsărit, susţineau că primatul episcopului Romei 
nu deriva din temeiuri seculare, nici nu ţinea în principal 
de „considerente lumeşti” (npoq Ta KoapiKct). Pe de altă 
parte, apărătorii Răsăritului împotriva pretenţiilor Romei 
susţineau că papa era simultan episcop al Romei şi primul 
între episcopi; prima dintre aceste prerogative o avea de 
la Petru, însă pe cea de-a doua o avea numai „de la binecu- 
vîntaţii Părinţi şi de la cucernicii împăraţi” din vechime. 
Temeiul primatului îl constituia statutul Romei de capitală 
a Imperiului, „oraşul care avea suveranitate asupra tuturor 
celorlalte oraşe”. Unii teologi ortodocşi erau gata să tragă 
din această premisă concluzia că primatul episcopului Romei 
dăinuise tot atît cît şi autoritatea imperială a cetăţii Romei. 
Astfel, „atunci cînd ea a încetat să mai fie cetatea imperială, 
pentru că fusese robită de năvălitori, triburi barbare şi goţi, 
sub a căror stăpînire încă se mai află, pierzîndu-şi rangul 
împărătesc, şi-a pierdut şi prerogativele şi primatul”. 

Cînd nu mergeau totuşi atît de departe, teologii răsă¬ 
riteni acuzau ceea ce ei socoteau că este o uzurpare de 
către episcopul Romei a autorităţii care se cuvenea să 
aparţină altcuiva. El îşi aroga aceeaşi autoritate cu Scrip¬ 
turile, cu toate că „numai Scripturile canonice au calitatea 
infailibilităţii”. Identificîndu-se cu Petru, el părea că poate 
pretinde, asemenea lui, că Duhul Sfint era izvorul celor 
spuse de el, însă o astfel de făgăduinţă făcută papei nu 
exista. In realitate, chiar şi Petru, în ciuda primatului 
său, îngăduise să fie corectat de către Pavel. Nici chiar 
Petru nu a fost infailibil, întrucît a căzut în greşeală, şi cu 
atît mai puţin puteau pretinde aşa ceva cei care îi urma¬ 
seră în scaun lui Petru. Papei i se datorează supunere 
„atîta vreme cît... păstrează ordinea şi rămîne în adevăr”, 
însă, „dacă părăseşte adevărul”, el trebuie respins. Alter¬ 
nativa ar fi fost să se lase autoritatea papei să pretindă 
aceeaşi inspiraţie cu cea a Scripturilor şi să afirme că 
„dacă judecata papei are competenţă în aceste probleme, 
atunci spusele fericiţilor părinţi vor fi în cele din urmă 
nefolositoare şi de prisos”. Evident, nimeni nu era dispus 
să dea la o parte Scriptura şi tradiţia; prin urmare pre¬ 
tenţiile papale nu puteau fi decît exagerate. 

Aceasta era problema reală dintre Răsărit şi Apus : 
„refuzul de a supune chestiunile controversate unui conciliu 

ecumenic adevărat, refuzul de a ajunge la o soluţie, în 
conformitate cu practica străveche a Părinţilor în astfel 
de situaţii, şi dorinţa romanilor de a se consacra pe ei 
înşişi ca învăţători într-o chestiune dată, ceilalţi aflîndu-se 
în postura de învăţăcei îndatoraţi cu ascultare”. Pretenţia 
existenţei unui for de autoritate paralel cu cel al Scripturii 
şi al tradiţiei conducea la o revendicare a prerogativelor 
asupra tuturor celorlalte structuri din Biserică. Potrivit 
latinilor, papa se afla faţă de ceilalţi patriarhi în aceeaşi 
relaţie cu cea pe care o avea patriarhul de Constantinopol 
faţă de episcopatul şi clerul inferior lui. Totuşi, în tradiţia 
Bisericii, titlul uzual acordat papei folosit în relaţie cu 
acesta era, simplu, acela de „episcop al Romei”. Capti¬ 
vitatea a trei dintre patriarhi sub stăpînirea musulmană 
nu le invalida autoritatea; prin urmare, episcopului Romei 
îi erau respinse prin vot pretenţiile monarhice de către 
ceilalţi patru colegi ai săi, el fiind doar unul dintre cei 
cinci. Mai mult, „pe deplin conştienţi de slăbiciunile ome¬ 
neşti,” cei din vechime aveau obiceiul să supună problemele 
grave Judecăţii ecumenice a Bisericii”, adică unui conciliu 
bisericesc şi nu unei singure persoane, nici chiar primului 
între episcopi. Autoritatea de a convoca un astfel de con¬ 
ciliu nu-i revenea nici primului între episcopi şi nici chiar 
tuturor episcopilor aflaţi în consens, aceasta ţinînd de 
competenţa „împăraţilor şi nu a episcopilor”. 

Pentru a obţine totuşi reunirea cu Roma, unii repre¬ 
zentanţi răsăriteni erau dispuşi să compromită această 
poziţie în moduri destul de surprinzătoare. Această dis¬ 
ponibilitate a devenit manifestă mai ales la Conciliul de 
la Florenţa, cînd „urmaşul Fericitului Petru, prinţul apos¬ 
tolilor şi adevăratul vicar al lui Hristos”, a fost declarat 
„capul întregii Biserici, tată şi învăţător al tuturor creş¬ 
tinilor, căruia în persoana Fericitului Petru i-a fost încre¬ 
dinţată de către Domnul nostru Iisus Hristos întreaga 
autoritate a hrănirii, conducerii şi cîrmuirii Bisericii uni¬ 
versale”. Cele de mai sus erau spuse „în conformitate cu 
actele conciliilor ecumenice şi cu sfintele canoane”. Această 
ultimă formulare era una ambiguă. Se putea referi fie la 
cel de-al „douăzeci şi optulea canon” al Conciliului de la 
Calcedon, pe care prelaţii răsăriteni îl socoteau a fi carta 
învestirii Constantinopolului ca „Noua Romă”, fie la tra¬ 
diţia canonică acumulată a creştinătăţii latine, care deja 
la această dată includea decretele pseudo-isidoriene şi 
alte afirmări ale suveranităţii papale, asupra cărora vom 
reveni în volumul al treilea. Cel puţin unii dintre entuziaştii 

susţinători răsăriteni ai unirii erau îndeajuns de lipsiţi 
de ambiguitate în uşurinţa cu care erau gata să declare 
că „sfînta şi sacra Biserică a Romei posedă primatul şi 
cîrmuirea supremă şi desăvîrşită asupra Bisericii catolice 
universale”. 

Insă chiar şi cei mai dispuşi la compromisuri în privinţa 
primatului roman îşi rezervau o clauză, care era de o 
importanţă cu totul decisivă pentru calitatea de cleric al 
Bisericii răsăritene şi pentru teologia răsăriteană, şi anume, 
deşi recunoşteau primatul roman, „totuşi, noi trebuie să 
ţinem fără schimbare riturile folosite încă dintru început 
în Bisericile noastre”. Pentru a înţelege compromisurile 
doctrinare cerute de unire - cît şi pentru a înţelege creş¬ 
tinătatea răsăriteană în exprimarea sa doctrinară în gene¬ 
ral - e esenţial să se recunoască faptul că diferenţele 
doctrinare care se interpuneau între Răsărit şi Apus în 
această nouă confruntare îşi aveau fundamentul în litur¬ 
ghiile răsăritene, a căror integritate Apusul se angaja 
acum, cel puţin în principiu, să o respecte. Printre aceste 
diferenţe se număra interminabila dispută asupra lui 
Filioque, cît şi două dispute noi, cu un pronunţat accent 
liturgic, şi anume, doctrina despre Euharistie şi învăţătura 
despre purgatoriu. Teologia apuseană, aflată în plin triumf 
al scolasticii, anulase „decalajul teologic” care marcase 
etapele anterioare ale dezbaterii şi se ocupa de astfel de 
probleme folosind rafinate categorii filozofice. Cît despre 
propria ei sofisticare filozofică, teologia răsăriteană aborda 
astfel de probleme teologice - toate problemele teologice, 
atît cît se putea - în cadrul vieţii liturgice. Cu toate acestea, 
chiar şi chestiunile care decurgeau din liturghie trebuiau, 
la rîndul lor, să fie aşezate în alte contexte, după cum con¬ 
tinua să demonstreze conflictul asupra şdaosului Filioque. 

Filioque a intrat în scenă ca o chefstiune liturgică şi 
adecvarea formulei ca adaos la textul crezului niceo-constan- 
tinopolitan constituia încă prilej de dispută. Chiar dacă 
Filioque ar fî fost acceptabil din punct de vedere teologic, 
el ar fî rămas nelegitim din punct de vedere liturgic şi 
canonic. Vorbind despre conflictul cu nestorienii, un repre¬ 
zentant al răsăritenilor afirma că deşi acordarea titlului 
de Theotokos Fecioarei Maria a reprezentat „punctul asupra 
căruia s-a dat întreaga luptă”, Părinţii nu au mers atît de 
departe încît să-l adauge în textul Crezului, ci au păstrat 
nealterată forma primită: „şi S-a întrupat de la Duhul 
Sfînt şi de la Fecioara Maria”. Această obiecţie nu a fost 
respinsă cu adevărat de argumentul latin conform căruia 

nu exista o diferenţă substanţială de credinţă între cei 
care mărturisiseră forma originală a crezului elaborat la 
conciliul de la Niceea, cei care mărturisiseră forma ampli¬ 
ficată a crezului, identificată cu forma dată de primul 
conciliu de la Constantinopol 1 şi cei care mărturiseau 
crezul în forma încă o dată amplificată prin adăugarea 
cuvintelor „şi de la Fiul”. Precedentul adăugării la crez 
operat de către conciliul de la Constantinopol nu autoriza 
un scaun al Bisericii să insereze un adaos de acest fel, de 
unul singur. Un alt gen de precedent, invocat în sprijinul 
lui Filioque, era furnizat tot de conciliul de la Niceea şi de 
deceniile care i-au urmat. în hotărîrea de la Niceea, cît şi 
în alte locuri din scrierile patristice', termenii o usia şi 
hypostasis au fost folosiţi ca sinonime 2 . Recunoscînd faptul 
că ambiguitatea era cauza unora dintre obiecţiile la adresa 
trinitarismului niceean, Atanasie şi-a manifestat dorinţa 
de a nu lăsa ca o dispută asupra unor termeni să sfîşie 
unitatea Bisericii. Susţinătorii răsăriteni ai lui Filioque 
puteau apela la autoritatea acestui pasaj din Atanasie 
pentru a sugera că observaţia conform căreia lupta se 
dădea pentru chestiuni de formă şi nu de fond se putea 
aplica şi în cazul de faţă. Scrierile Părinţilor - atrăgeau 
atenţia apărătorii lui Filioque - nu confirmă pretenţia 
răsăriteană că exista o distincţie precisă între „purce- 
derea” (eKTTopEuaic;) din veşnicie a Duhului numai de la 
Tatăl şi „trimiterea” (eKirepupiq) Duhului şi de la Fiul, în 
cadrul iconomiei. 

în afară de problema validării sale liturgice, principala 
obiecţie a teologiei răsăritene la adresa lui Filioque se 
întemeiase pe implicaţia existenţei a două „izvoare”, şi 
astfel, a două „principii” în Dumnezeire. Apărătorii lui 
Filioque negau faptul că acest adaos ar fi presupus aşa 
ceva. Chiar şi atunci cînd ei vorbeau într-adevăr de „prin¬ 
cipii” (apxcd), la plural, insistau că „Tatăl este Dumnezeirea 
ca izvor şi este singura cauză şi singurul izvor al Dumne- 
zeirii suprafiinţiale”. A învăţa că există două principii în 
Treime constituia o încălcare fundamentală a ortodoxiei 
trinitare, însă latinii nu învăţau aşa ceva. „Sfînta Biserică 


1. Al doilea conciliu ecumenic (381), în cadrul căruia a fost comple¬ 
tată mărturisirea de credinţă începută la conciliul de Niceea din 
325 cu articolele referitoare la Sfintul Duh (n. tr.). 

2. Fenomenul a încetat virtual după conciliul de la Alexandria din 
362, conciliu convocat la iniţiativa Sfîntului Atanasie tocmai cu 
scopul de a elimina confuziile terminologiei trinitare constatate 
după conciliul de la Niceea (n. tr.). 

a romanilor nu a învăţat niciodată două principii în cele 
două [ipostasuri] ca puteri distincte”, ci mai degrabă o 
singură purcedere a Sfîntului Duh. Nu era corect să se 
vorbească de „două izvoare” sau de „două moduri de exis¬ 
tenţă a Duhului”, chiar dacă era corect să se spună că 
Duhul purcede „de la Tatăl şi de la Fiul”. Hotărîrea dog¬ 
matică cu privire la Sfînta Treime adoptată la Lyon în 
1274 a aruncat anatema asupra celor care respingeau 
adaosul Filioque, însă şi asupra „celor care îşi îngăduiau 
cu îndrăzneaţă nechibzuinţă să afirme că Sfîntul Duh 
purcede de la Tatăl şi de la Fiul ca din două principii şi nu 
ca dintr-unul”. In ciuda acestor respingeri, criticii răsări- 
teni ai lui Filioque susţineau că „sînt tot atîtea principii 
cîte ipostasuri” din care Duhul purcede, aşa încît Filioque 
nu putea evita dualitatea principiilor. Doctrina apuseană 
avea nevoie să găsească o altă formulare pentru a face 
faţă criticilor răsăritene. Răspunsul a fost găsit în formula 
de compromis „Care purcede de la Tatăl prin Fiul” (ek 
ncrrpâq Si’ Yiou). 

Prin urmare, la Florenţa, în 1439, au fost repetate 
condamnările anterioare la adresa oricărei teorii „a două 
principii”, însă hotărîrea dogmatică declara mai departe 
că „ceea ce sfinţii învăţători şi Părinţi spun, şi anume că 
Duhul Sfînt purcede de la Tatăl prin Fiul”, conducea la 
poziţia conform căreia există un singur principiu, însă 
acest principiu unic era Fiul dimpreună cu Tatăl. Aceasta 
făcea ca Fiul să fie „cauză comună” (^uvaiTiov), şi de 
vreme ce în crez se spunea „lumină din lumină, Dumnezeu 
adevărat din Dumnezeu adevărat”, tot aşa se putea spune 
şi „principiu din principiu”. Susţinătorii Apusului au argu¬ 
mentat că dacă tradiţia răsăriteană conţinea - şi, prin 
aceasta, autoriza - expresia „prin Fiul”, atunci era evident 
că „nu există nici o diferenţă între a spune pe de o parte 
«de la Fiul» şi, pe de alta, «de la Tatăl prin Fiul» întrucît 
cele două expresii erau identice ca validitate”. Aceasta 
era chiar obiecţia pe care teologii răsăriteni o enunţau la 
adresa compromisului, susţinînd că sintagma „prin Fiul” 
nu era altceva decît un artificiu latin menit să forţeze 
acceptarea adaosului eretic Filioque de către greci. Ase¬ 
menea unirii de la Lyon, acest compromis făcut la Florenţa 
s-a dovedit a fi, din punct de vedere politic, prea mic şi 
prea tîrziu; în ceea ce priveşte aspectul teologic, chiar 
dacă „dezbaterea asupra lui Filioque, un nesfîrşit labirint 
de argumente şi contraargumente, a continuat, steril, 
pentru mai bine de opt luni”, nici ea nu a reuşit să rezolve 

problema, ambele părţi revenind în cele din urmă la poziţiile 
lor istorice în privinţa doctrinei Sfintului Duh. 

învăţătura despre Sfîntul Duh a fost de asemenea impli¬ 
cată, deşi într-un mod destul de diferit, într-un alt conflict 
între Răsărit şi Apus, cel asupra epiclezei. Epicleza era 
componenta obişnuită a liturghiilor răsăritene, cum ar fi, 
de exemplu, Liturghia Sfintului Clement, în care preotul, 
după ce rostea cuvintele instituirii Euharistiei, se ruga: 
„Şi trimite Duhul Tău cel Sfint peste această jertfă... ca să 
fie această pîine trupul Hristosului Tău şi acest pahar să 
fie sîngele Hristosului Tău”. Formule aproape identice 
apăreau în rugăciunile euharistice ale Liturghiei Sfintului 
Vasile cel Mare şi în cele ale Liturghiei Sfintului Ioan 
Gură de Aur. Cu toate că în diverse perioade existaseră 
rugăciuni similare în unele dintre liturghiile apusene, 
repetarea cuvintelor de instituire a fost socotită ca fiind 
cea care împlinea minunea preschimbării pîinii şi vinului 
în trupul şi, respectiv, sîngele lui Hristos. Aceasta a devenit 
învăţătură normativă în teologia latină, în parte ca rezultat 
al controverselor euharistice din timpul secolelor al VUI-lea 
şi al IX-lea, a căror evoluţie o vom urmări în volumul al 
treilea. Pe de altă parte, teologia greacă, nu numai „cea 
mai nouă”, ci şi cea mai veche, atribuia această putere 
invocării Duhului Sfint. Pentru acest fapt a fost atacată 
de apuseni, care susţineau că această invocaţie era doar o 
doxologie şi că puterea de a înfăptui minunea sacramen¬ 
tală venea de la instituirea originară făcută de Hristos; 
această putere era aplicată la fiecare celebrare a Euharistiei 
prin folosirea cuvintelor: „Acesta este trupul Meu” şi „Acesta 
este sîngele Meu”. 

După învăţătura polemică răsăriteană, scopul acelor 
cuvinte era acela de a „reaminti ceea ce s-a făcut atunci” 
de către Hristos şi de a „face să pătrundă puterea sfîn- 
ţitoare în cele ce sînt aduse-înainte”. însă venirea Duhului 
Sfint era lucrarea al cărei har „potriveşte ceea ce s-a spus 
atunci la ceea ce se întîmplă acum şi... preschimbă în 
trupul şi sîngele Domnului cele [elementele] aduse-înainte”. 
Ioan Gură de Aur spunea: „cuvîntul Domnului, spus odată 
pentru totdeauna [de către Hristos] desăvîrşeşte jertfa”. 
Prin urmare, nu aducea cu sine prezenţa reală, aceasta 
din urmă realizîndu-se prin invocarea Duhului. în alt loc, 
Ioan Gură de Aur spunea că puterea preotului era puterea 
Sfintului Duh. Aceasta însemna că toate Tainele, inclusiv 
Euharistia, erau înfăptuite de Duhul Sfînt. La Florenţa, 
s-a decretat că „prin puterea cuvintelor [lui Hristos], 

substanţa pîinii este transformată în trupul lui Hristos, 
iar substanţa vinului în sîngele Său”. Cu excepţia acelor 
greci care au rămas în Biserica apuseană chiar şi după ce 
unirea de la Florenţa a fost dizolvată, cei mai mulţi dintre 
teologii răsăriteni au menţinut practica liturgică a epicle- 
zei şi poziţia doctrinară derivată din aceasta. 

Cealaltă chestiune care, la Florenţa, s-a constituit 
intr-un nou subiect de dispută între Răsărit şi Apus a fost 
purgatoriul. Anticipări ale acestei doctrine au existat atît 
la Augustin, cit şi la alţi părinţi apuseni, însă ea a fost 
fixată ca învăţătură clară a Bisericii de către Grigorie cel 
Mare, însă, deja la această dată, izolarea reciprocă dintre 
Răsărit şi Apus devenise pronunţată, iar Răsăritul nu a 
urmat acelaşi curs. In parte, condamnarea doctrinei mîn- 
tuirii universale susţinută de Origen a servit drept lecţie 
pentru răsăriteni, care găseau doctrina apuseană a purga¬ 
toriului ca fiind o expresie ce trăda în grad alarmant 
reminiscenţe ale origenismului. Oricît de remarcabil ca 
sfînt şi dascăl al Bisericii a fost Grigorie de Nyssa, de 
vreme ce învăţătura lui părea că repeta doctrina lui Origen, 
identificarea ulterioară a „restaurării” (aTTOKaTdcrraaic; ) cu 
erezia făcea doctrina sa inacceptabilă acum. In afirmarea 
condiţiilor teologice de la Florenţa, latinii au insistat ca 
Răsăritul să accepte doctrina purgatoriului ca învăţătură 
apostolică, obligatorie în întreaga Biserică universală, 
însă dacă pentru partizanii răsăriteni ai unirii faptul că 
Biserica Romei mărturisea purgatoriul constituia moti¬ 
vaţie suficientă, nu acelaşi lucru era valabil şi pentru 
ceilalţi teologi greci. Rugăciunile pentru cei morţi erau o 
tradiţie apostolică, însă acest fapt nu implica o doctrină a 
purgatoriului. Liturghia Sfintului loan Gură de Aur cuprin¬ 
dea întotdeauna rugăciuni pentru „cei adormiţi întru cre¬ 
dinţă”. însă aceasta nu spunea nimic despre faptul că ei 
s-ar fi aflat într-o stare intermediară, din care, prin cură¬ 
ţire, ar fi fost mutaţi în rai. Şi Scriptura tăcea în privinţa 
acestei stări intermediare. în parabola bogatului nemi¬ 
lostiv şi a săracului Lazăr, Hristos spunea că atunci cînd 
Lazăr a murit, el „a fost dus de către îngeri în sînul lui 
Avraam” direct şi imediat. Cuvintele din 2 Macabei despre 
Jertfă de curăţire pentru cei morţi, ca să se slobozească 
de păcat”, nu se refereau la păcatele uşoare, pentru care, 
potrivit doctrinei apusene, era hărăzit purgatoriul, ci la 
idolatrie. Pentru acelaşi motiv, cuvintele apostolului despre 
faptul de a fi „mîntuit, dar aşa ca prin foc”, nu constituiau 
o dovadă a purgatoriului, chiar dacă ele păreau a se apropia 

de această idee mai mult decît oricare alt pasaj biblic. 
Hotărîrea dogmatică de la Florenţa afirma doctrina apu¬ 
seană potrivit căreia sufletele celor care au murit făcînd 
pocăinţă, însă care nu au putut să ofere satisfacţie pentru 
păcatele lor în această viaţă, „sînt curăţate după moarte 
prin pedepsele purgatoriului”. Eşecul unirii de la Florenţa 
a însemnat revenirea Răsăritului la viziunea conform căreia 
starea sufletului de după moarte nu era clar definită în 
Scriptură sau tradiţie, şi, prin urmare, nu exista o învă¬ 
ţătură ortodoxă oficială asupra chestiunii, ci numai 
diverse teologumene, care nu puteau fi probate cu 
normele învăţăturii Bisericii. în plus, Răsăritul susţinea 
că orice ar fi această „stare intermediară”, Biserica de pe 
pămînt nu putea avea dreptul să pretindă jurisdicţie 
asupra ei. 

Nicicînd, înainte sau după, n-au mai fost discutate 
diferenţele dintre Răsărit şi Apus atît de detaliat aşa cum 
au fost discutate în dezbaterile din jurul Conciliului de la 
Lyon din 1274 şi cu precădere în cele din jurul Conciliului 
de la Florenţa din 1439. Discuţiile au fost zadarnice şi 
unirea a căzut. însă forma dată punctelor de credinţă în 
răstimpul acestor două secole a continuat să determine 
relaţiile dintre cele două Biserici pînă astăzi. Locul conci¬ 
liului de la Florenţa în teologia reformei din timpul seco¬ 
lului al XV-lea va fi analizat în volumul al patrulea, însă 
prin faptul că a venit la mai puţin de cincisprezece ani 
înainte de căderea Constantinopolului, unirea de la Florenţa, 
considerată împreună cu respingerea ei, trebuie văzută 
ca o parte a ultimei înfloriri a ortodoxiei bizantine. De 
asemenea, a ajutat la pregătirea căii pentru definiţiile 
răsăritene, date doctrinei ortodoxe în secolele al XVI-lea şi 
al XVII-lea. 


Definiţia specificului răsăritean 

Negocierile de la Lyon şi Florenţa, din perioada bizan¬ 
tină tîrzie, au arătat cît de nedefinită era poziţia răsă¬ 
riteană în multe chestiuni. Răsăritul a reuşit să atingă o 
oarecare claritate conceptuală în legătură cu o dogmă, 
deseori doar ca răspuns la un atac sau la o formulare 
apuseană. De pildă, cuvîntul grecesc pentru schimba¬ 
rea miraculoasă de la Euharistie este pETOuaivjaiq - o 
redare literală în limba greacă a termenului scolastic 

transubstantiatio l , care probabil n-ar fi devenit niciodată 
un concept grecesc dacă n-ar fi fost importat din Apus. 
Acest exemplu sugerează totuşi că dezbaterile de la Lyon 
şi Florenţa erau, prin ele însele, insuficiente pentru a deter¬ 
mina o afirmare definitivă a doctrinei răsăritene; pentru 
termenul petouctiwctk;, oricare ar fi fost istoria lui ante¬ 
rioară în teologia greacă, nu a devenit parte oficială a dogmei 
răsăritene pînă la apariţia unui al treilea participant la 
dezbaterea Răsărit-Apus, şi anume, teologia protestantă. 
Semnificaţia Reformei pentru dezvoltarea doctrinei va 
constitui tema principală a volumului al patrulea, dar 
ţine şi de prezenta relatare, datorită impactului Reformei 
asupra creştinismului grec. 

O opoziţie comună faţă de ceea ce ei considerau că sînt 
pretenţiile papale îi conducea pe reformatorii protestanţi 
să uzeze de creştinismul răsăritean pentru propagandă şi 
polemică. La dezbaterea de la Leipzig, din 1519, presat 
să-şi apere viziunea că autoritatea papei nu este norma¬ 
tivă pentru doctrina şi viaţa creştină, Martin Luther cita 
exemplul „creştinilor greci din ultima mie de ani... care 
nu au fost sub autoritatea pontifului roman”. In anul 
următor, el declară că „moscoviţii, ruşii albi, grecii, boemii 
şi multe alte ţări mari din lume... cred ca şi noi, botează 
ca şi noi, predică la fel ca noi, trăiesc la fel ca noi”. în 
opera lui Luther, această recunoaştere deschisă a unei 
afinităţi cu Răsăritul nu s-a extins dincolo de o serie de 
negocieri cu husiţii din Boemia, care nu făceau parte din 
creştinismul răsăritean, dar se rupseseră de Roma un 
secol mai devreme. Ceea ce a fost doar o intuiţie polemică 
la Luther a devenit deschidere ecumenică mai substanţială 
la colegul său, Philip Melanchton şi la elevii acestuia. 
Expresia cea mai semnificativă a acestei deschideri ecu¬ 
menice era traducerea în greceşte a Confesiunii de la 
Augsburg, carta doctrinară a Reformei luterane. 

Această traducere era expediată patriarhului Constanti- 
nopolului cu speranţa exprimată de Melanchton, ca autor 
al mărturisirii şi presupusul ei traducător în greceşte, că 
va fi găsită în conformitate cu „Sfînta Scriptură, profetică 


1. Vezi şi ’OpBoSo^oţ âpoAoyt'a (Mărturisirea ortodoxă). Text inedit 
ms. Parisinus 1265. Ifext român, ed. Buzău 1691. Editată de Pr. 
Niculae M. Popescu şi Diac. Ghe. I. Moisescu, cu o precuvîntare 
de Tit Simedrea, Mitropolitul Bucovinei, Editura Mitropoliei 
Bucovinei, Bucureşti, 1942, reeditată anastatic de Editura Juni¬ 
mea, Iaşi, 1996, pp. 225, 260 (n. tr.). 

şi apostolică, cu canoanele dogmatice ale Sfintelor Concilii 
şi cu doctrina Părinţilor voştri”. In acest scop, traducerea 
nu s-a mulţumit cu o redare în greceşte a textului latin al 
Confesiunii de la Augsburg, ci a adaptat învăţăturile măr¬ 
turisirii la publicul grec. De exemplu, textul latin urma 
învăţătura reformatorilor în afirmarea centralităţii doctri¬ 
nei justificării prin har şi credinţă, fără lucrări de sancti¬ 
ficare. Dar în efortul de a interpreta această învăţătură 
pentru creştinii răsăriteni, verbul latinesc „ a fi justificat” 
(justificări ) devenea în greceşte „a fi sfinţit” (âyid^eoQai). 
Prin transpunerea în greceşte a Confesiunii de la Augsburg, 
traducătorii operau „nu cu cuvintele unui limbaj dogmatic 
conceptual aşa cum fusese cristalizat într-o tradiţie sco¬ 
lastică veche de multe secole, ci cu vocabularul liturghiei 
greceşti”. Cît despre luteranii interesaţi de creştinătatea 
răsăriteană, ei erau impresionaţi de faptul că „sub tirania 
turcească, se păstrau nu numai doctrina şi ritualurile 
religiei creştine”, ci şi structurile administraţiei episco¬ 
pale şi ordinea, chiar dacă „majoritatea oamenilor de rînd 
şi a preoţilor identifică manifestarea evlaviei cu cinstirea 
Fecioarei Maria şi a icoanelor”. 

De-a lungul secolului al XVI-lea, s-au văzut foarte puţine 
rezultate ale acestor negocieri, întrucît patriarhul ortodox 
„nu a răspuns scrisorii lui Melanchton şi n-a apucat mîna 
întinsă frăţeşte de protestanţi”. O generaţie mai tîrziu, 
patriarhul Ieremia al Constantinopolului, într-o examinare 
detaliată a Confesiunii de la Augsburg, deşi îşi manifesta 
aprobarea faţă de ortodoxia trinitară a luteranilor, declara, 
în contradicţie cu doctrina protestantă a justificării doar 
prin credinţă, că „Biserica universală cere o credinţă vie, 
una care să mărturisească despre sine prin fapte bune”, 
în alte privinţe, cum ar fi rolul epiclezei în consacrarea 
Euharistiei, patriarhul găsea că Confesiunea de la Augsburg 
greşeşte pentru că repeta teoria latină obişnuită. Acelaşi 
lucru se putea spune şi despre reţinerea de către luterani 
a adaosului Filioque. Adversitatea Reformei faţă de monar¬ 
hia Romei în Biserică precum şi afinităţile dintre viziunile 
bizantină şi luterană asupra autorităţii guvernării civile 
nu constituiau temeiuri suficiente pentru comuniune, 
căci în unele chestiuni, în special în cea a voinţei libere 
a omului, teologia luterană era mai diferită de învăţă¬ 
tura răsăriteană decît de cea apuseană a Evului Mediu 
tîrziu. Cu toate acestea, contactele teologice şi alte legă¬ 
turi intelectuale între lumea protestantă şi cea Răsă¬ 
riteană au continuat, tot aşa cum a continuat şi influenţa 

romano-catolicismului asupra gîndirii răsăritene. Drept 
rezultat, se întîmpla uneori ca opoziţia Răsăritului „faţă 
de Roma să se întemeieze pe principii protestante, iar cea 
faţă de reformatori pe învăţătura iezuită”. 

Dovada cea mai dramatică a acestei situaţii anormale 
este teologia patriarhului Chirii Lukaris al Constantinopo- 
lului din secolul al XVII-lea. în 1629, el publica o măr¬ 
turisire de credinţă a cărei intenţie era de a realiza o 
sinteză între dogma ortodoxă răsăriteană şi teologia cal¬ 
vină moderată, în care să se articuleze geniul fiecărei 
tradiţii fără ca astfel să se aducă atingere vreuneia dintre 
ele. Conţinutul central al învăţăturii ortodoxe consta în 
doctrina Treimii şi cea a persoanei lui Hristos, aşa cum 
fuseseră ele definite de vechile concilii ecumenice şi reformu- 
late în secolele următoare. Asupra multor altor chestiuni 
doctrinare Biserica nu se pronunţase încă cu egală pre¬ 
cizie şi claritate a definiţiei; de pildă, Răsăritul s-a opus 
învăţăturii apusene despre purgatoriu considerîndu-o un 
efort de a ridica speculaţia particulară la un statut nor¬ 
mativ în Biserică. Atunci cînd Chirii Lukaris compunea 
lucrarea sa, Mărturisirea răsăriteană a credinţei creştine, 
el se străduia să determine ataşamentul faţă de aceste 
două dogme ale ortodoxiei oficiale şi să folosească tăcerea 
oficială a Bisericii în alte chestiuni ca o garanţie, pentru a 
altoi protestantismul pe trunchiul ortodoxiei răsăritene. 
Rezultatul controversei iscate de mărturisirea lui a arătat 
că Răsăritul credea şi învăţa, de fapt, mult mai mult decît 
mărturisea, dar era constrîns să-şi expliciteze învăţătura 
în mărturisiri, ca răspuns la anumite provocări. 

în apărarea ortodoxiei sale, care fusese contestată, 
Chirii afirma „doctrinele despre Dumnezeu şi despre întru¬ 
parea Logosului” ca fiind în mod tradiţional propovăduite 
în Răsărit. Mărturisirea sa adeverea această afirmaţie. 
Ea începea cu o invocare convenţională a Treimii, iar în 
primul ei capitol afirma că „numim Preasfînta Treime cea 
de o singură fiinţă, care este mai presus de toată creaţia, 
veşnic binecuvîntată, slăvită şi cinstită”. Despre Filioque, 
mărturisirea urma formula de compromis a secolului pre¬ 
cedent, învăţînd că „Duhul Sfînt purcede de la Tatăl, prin 
Fiul şi este deofiinţă cu Tatăl şi cu Fiul”. într-un capitol 
ulterior, îl identifica pe „Dumnezeu în trei ipostasuri, 
Tatăl, Fiul şi Sfîntul Duh”, cu „Făcătorul creaturilor 
văzute şi nevăzute”, inclusiv al îngerilor. în plus faţă de 
aceste ecouri ale dezvoltării doctrinare răsăritene, mărtu¬ 
risirea articula afirmaţiile sale hristologice în modalităţi 

specifice, răsăritene. Chiar dacă Maria nu era numită 
Născătoare de Dumnezeu, pururea ei feciorie făcea parte 
din învăţătura lui Chirii. Mai mult, el spune despre întru¬ 
pare că a avut loc atunci cînd Hristos „şi-a asumat trup 
omenesc în propriul ipostas”. Fără a intra în toate detaliile 
formulărilor conciliare, mărturisirea rămînea ataşată 
felului de a gîndi despre Hristos care vedea în ipostasul 
său divin unic forţa constitutivă a persoanei sale, după ce 
s-a făcut om. Aşadar, Chirii era capabil să repete obiecţiile 
convenţionale răsăritene împotriva „Bisericii Romei, iubi¬ 
toarea de inovaţii” în dogmă; căci chiar şi un element 
contestabil din formula sa trinitară, purcedera Sfintului 
Duh de la Tatăl prin Fiul, putea să invoce în sprijinul său 
deopotrivă precedenţă patristică şi un fel de aprobare 
conciliară, cel puţin. 

Mult mai surprinzătoare erau concesiile făcute doctrinei 
protestante într-o mărturisire de credinţă a unui patriarh 
al Constantinopolului. Descriind propria descoperire a 
protestantismului, Chirii vorbea de „cărţi ale unor învă¬ 
ţători evanghelici pe care Răsăritul nostru nu numai că 
nu le-a văzut vreodată, dar nici măcar n-a auzit de ele”. 
Pe baza acestor cărţi, el a realizat o comparaţie a opiniilor 
protestante cu dogmele Bisericilor greacă şi latină. Prin 
această comparaţie, el mulţumea „lui Dumnezeu cel 
milostiv că ne-a luminat, ca să descoperim în ce greşeală 
ne aflăm şi să reflectăm cu maturitate la ceea ce trebuie 
făcut”. Pe baza unor asemenea declaraţii, adversarii 
săi l-au acuzat că „este hoţ şi luteran” (xAcnTric; fem xai 
AouTEpavoc;); el învaţă într-un mod care depăşeşte limitele 
[dogmei ortodoxe] şi amăgeşte poporul”. Chiar dacă a 
respins aceste acuzaţii, punctul său de vedere asupra unor 
învăţături specific răsăritene constituia cu certitudine o 
„inovaţie”, după criteriile răsăritene. El compusese cîndva 
o apărare, mai degrabă convenţională, a icoanelor împo¬ 
triva criticilor acestora. Dar în ceea ce el intitula Mărtu¬ 
risirea răsăriteană a credinţei creştine cita textul preferat 
al iconoclaştilor, şi anume, cel din Decalog, despre inter¬ 
zicerea chipurilor cioplite, şi continua cu explicaţia că, 
deşi „noi nu respingem pictura, care este arta de a crea 
simboluri, lăsăm posesiunea icoanelor lui Hristos şi a 
sfinţilor pe seama preferinţelor individuale”. Cu toate 
acestea, el respingea orice „adorare sau cult al icoanelor”. 

în sprijinul acestei respingeri a cultului icoanelor, Chirii 
cita autoritatea „Sfintului Duh în Sfinta Scriptură”. De-a 
lungul întregii mărturisiri, Scripturii i se acordă nu doar 

suprema autoritate, ci singura. „Autoritatea ei [în latină 
auctoritas, în greceşte papTupîa] este mult superioară 
celei a Bisericii, căci Biserica, fiind omenească, poate greşi. 
Este „adevărat şi sigur”, spunea el mai tîrziu, că „Biserica 
se poate rătăci de la cale şi alege greşeala în locul ade¬ 
vărului”. Doar „doctrina şi iluminarea Duhului Sfînt”, 
care a fost dată în Scriptură, neutralizează această eroare. 
In privinţa celuilalt principiu cardinal al Reformei, doctrina 
despre justificare, aici mărturisirea lui Lukaris era la fel 
de sincer protestantă ca şi în cea despre autoritatea Bibliei. 
„Credem” - declara el - „că omul este îndreptăţit prin 
credinţă, nu prin fapte”. „Dar cînd spunem «prin credinţă» - 
continua el - înţelegem corelativul credinţei, adică drep¬ 
tatea lui Hristos, pe care credinţa, îndeplinind funcţia 
unei mîini, o prinde şi o foloseşte pentru mîntuirea noastră”. 
Rostul faptelor bune este de a fi „mărturiile credinţei 
noastre şi o confirmare a chemării noastre”, dar ele nu 
sînt „nicidecum suficiente să mîntuiască omul”. Ca „taine 
ale Evangheliei”(TOt euayyE^iKCt pucrrrjpia), Chirii numără 
doar botezul şi Euharistia; el interpretează prezenţa trupu¬ 
lui şi a sîngelui lui Hristos în Euharistie ca ceva ce „cre¬ 
dinţa primeşte spiritual”, şi astfel, se apropie mai mult 
de doctrina calvină decît de cea latină, greacă sau chiar 
luterană, a prezenţei reale a lui Hristos. Toate acestea 
erau prezentate ca fiind „însăşi credinţa pe care Domnul 
nostru Iisus Hristos a lăsat-o şi pe care ortodoxia a 
învăţat-o”. 

Ceilalţi reprezentanţi oficiali ai ortodoxiei din Răsărit 
au refuzat să recunoască aşa-numita Mărturisire răsă¬ 
riteană a credinţei creştine socotind că nu e nicidecum aşa 
ceva. „Anatema să fie Chirii, primejdiosul nou iconoclast!”, 
declara un sinod ţinut la Constantinopol în 1638, iar patru 
ani mai tîrziu, un sinod ţinut la Iaşi, în Moldova, con¬ 
damna mărturisirea de „aderare la erezia calvină şi de 
deviere cît a fost cu putinţă de la forma răsăriteană de 
cult”. Cu deosebire străină de doctrina răsăriteană era 
primirea „Sfintei Scripturi fără exegeza Sfinţilor Părinţi 
ai Bisericii”, fără tradiţiile inspirate de Dumnezeu şi fără 
doctrinele conciliare. Chiar dacă Părinţii Bisericii erau 
oameni, ei au devenit instrumente ale Sfîntului Duh, aşa 
încît, atunci cînd Biserica era învăţată de ei, ea era inspirată 
de Duhul Sfînt şi nu putea greşi. Oricine susţine aseme¬ 
nea învăţături ca cele din Mărturisire va fi socotit păgîn şi 
vameş, iar autorul ei (pe care mulţi refuzau să-l identifice 
cu Chirii, patriarhul Constantinopolului), prezentîndu-şi 



ULTIMA ÎNFLORIRE A ORTODOXIEI BIZANTINE 


311 


Sin. laşi (1643) (Allacci 
1084-1085) 


Max. Ambig. 42 (PG 
91: 1336) [PSB 80:286 - 
n. tr.l 


„credinţa sa personală drept mărturisire răsăriteană a 
credinţei creştine a grecilor, ea fiind, de fapt, o credinţă 
calvină”, este scos din comuniunea cu creştinătatea răsă¬ 
riteană. „Căci Biserica noastră n-a cedat niciodată unor 
asemenea dogme şi nici nu va ceda... prin harul Duhului 
care o conduce”. 

Şi totuşi, în absenţa oricărei definiţii oficiale a doctrinei 
răsăritene, cine avea să determine dacă „asemenea dogme” 
erau îngăduite sau nu ? Maxim Mărturisitorul observase 
că pînă şi o dogmă atît de centrală a creştinismului răsă¬ 
ritean cum este doctrina mîntuirii care conferă îndumne- 
zeire nu fusese inclusă în crez sau formulată de concilii. In 
întîlnirile dintre Răsărit şi Apus se arătase limpede în mod 
repetat că ataşamentul Răsăritului faţă de regula vechilor 
concilii putea deveni o formă de arhaism, care să parali¬ 
zeze gîndirea şi limbajul Bisericii în momentul apariţiei unor 
noi probleme, despre care Părinţii şi conciliile nu mai vorbi¬ 
seră niciodată. Presupunînd complicaţii ulterioare, tratarea 
unor asemenea probleme ţine de rînduiala bisericească 
răsăriteană, potrivit căreia, în mod normal, un conciliu ecu¬ 
menic adevărat presupune cu necesitate implicarea tuturor 
celor cinci scaune patriarhale. Nestînjenit de asemenea 
inhibiţii, Apusul latin era capabil, după schisma cu Răsăritul, 
să continue numind întrunirile sale pur apusene „concilii 
ecumenice”, însă ecleziologia răsăriteană nu a permis o 
asemenea pretenţie de titulatură pentru întruniri care nu 
erau universale. Totuşi, pe timpul lui Chirii Lukaris, romano- 
-catolicismul îşi definise învăţătura de mai multe ori, nu 
numai în adunările medievale, cum sînt cele patru Concilii 
de la Lateran din 1215 (care vor fi dezbătute în volumul al 
treilea), ci şi în Conciliul de la Trent din 1545-1563 (despre 
care vom discuta în volumul al patrulea). Chiar şi diverse 
întruniri protestante şi-au formulat, tot aşa, învăţăturile 
pe larg, în documente precum Cartea Concordiei, din 1580, 
la luterani, şi Canoanele Conciliului de la Dort, din 1619, la 
calvini. Conflictele continue cu diferite Biserici apusene şi 
compromisurile ocazionale cu una sau alta dintre ele i-au 
constrîns pe teologii şi oamenii Bisericii din Răsărit să 
reafirme dogmele tradiţionale, dar şi să treacă dincolo de 
acestea spre o afirmare mai cuprinzătoare sau mai plină de 
acurateţe, spre mai multe asemenea mărturisiri, toate redac¬ 
tate în secolul al XVII-lea şi, cel puţin în parte, ca reacţie 
faţă de mărturisirea lui Lukaris. Unele dintre acestea aveau 
caracter oficial, aşa cum a fost Sinodul de la Ierusalim din 
1672 şi cel de la Constantinopol, din acelaşi an. Altele, 

deşi purtau numele unei persoane, vorbeau în numele 
Bisericii şi dobîndeau statut normativ; acest lucru a fost 
cu deosebire adevărat în cazul mărturisirilor lui Petru 
Movilă şi Dositei. Intr-o categorie specială intră mărturi¬ 
sirea scrisă de Mitrofan Critopoulos 1 Acesta era un docu¬ 
ment privat şi, într-un anume sens, reprezenta o concesie 
făcută protestantismului, dar a fost recunoscut în mod 
repetat de către reprezentanţii doctrinei răsăritene ca un 
glas autentic al înţelegerii speciale a credinţei. 

Trăsătura comună tuturor acestor mărturisiri de cre¬ 
dinţă răsăritene din secolul al XVII-lea era o combinaţie a 
două metode teologice care nu fuseseră întotdeauna cu 
uşurinţă combinate în gîndirea răsăriteană: repetarea 
adevărurilor vechi în cuvinte vechi şi răspunsul la pro¬ 
vocări contemporane în cuvinte corespunzătoare. Com¬ 
binaţia era articulată în răspunsul lui Petru Movilă la 
întrebarea: „Cîte sînt părţile credinţei universale şi orto¬ 
doxe?” Există douăsprezece părţi - declară mitropolitul 
în Mărturisirea sa - „după simbolul [Conciliului - n. tr.J 
celui de la Niceea şi celui de-al doilea de la Ţarigrad [Con- 
stantinopol - n. tr.J”. La aceste concilii, „a fost consemnat 
tot ceea ce ţine de credinţa noastră”, cu o asemenea cla¬ 
ritate şi fermitate încît nimic altceva nu mai este nevoie 
să se spună vreodată. Şi totuşi, dacă anumite aspecte ale 
revelaţiei sînt clare şi bine cunoscute, altele sînt mult mai 
„mistice”. In consecinţă, este necesar să se explice învă- 

conf. Peti■. Mov. i.5 tăturile mai puţin clare în lumina celor mai clare. Ca 

(Karmires 675) [ed. rom. cit., * . . 

pp. 191-192. -n. ir. i rezultat al acestei combinaţii, mărturisirile răsăritene ale 

secolului al XVII-lea recapitulau cele cîteva doctrine prin¬ 
cipale, ale căror apariţie şi dezvoltare le-am relatat aici, 
după care ataşau la această recapitulare formulările lor 
suplimentare. Astfel putem să trecem în revistă secvenţa 
dezvoltărilor descrise de noi în precedentele capitole şi, în 
acelaşi timp, să identificăm căile în care creştinismul 
răsăritean, răspunzînd forţelor teologice din interior şi 
din exterior, s-a exprimat explicit asupra unor chestiuni 
care nu fuseseră, în trecut, părţi distinctive în corpusul 
dogmatic. 

Simbolurile de credinţă răsăritene reafirmau autorita¬ 
tea Părinţilor, dar ele clarificau şi viziunea răsăriteană 


1. Vezi Ioan I. Ică, „Mărturisirea de credinţă a lui Mitrofan 
Kritopulos. însemnătatea ei istorică, dogmatică şi ecumenistă. 
Teză de doctorat”, în Mitropolia Ardealului, an. XVIII, 1973, 
nr. 1-3, pp. 208-473 (inclusiv traducerea) (n. tr.). 

asupra autorităţii dogmatice, definind cu o nouă precizie 
doctrina Scripturii şi cea a Bisericii. Nu era nevoie de o 
controversă pentru a evoca, din perspectiva teologilor răsă- 
riteni, definiţia credinţei ortodoxe ca fiind „aceea care 
ne-a fost lăsată de Hristos însuşi şi de apostoli şi de sfin¬ 
tele concilii ecumenice” ; acest lucru putea fi spus chiar în 
aceste cuvinte de către Maxim Mărturisitorul sau Ioan 
Damaschin. Cerinţa ca un creştin să-şi armonizeze cre¬ 
dinţa şi învăţătura cu mărturisirea acestei credinţe orto¬ 
doxe era, la fel, o temă care revenea frecvent. Sintagma 
„Tatăl nostru” din Rugăciunea Domnească înseamnă că 
numai fiul Bisericii ortodoxe poate să se roage corect, iar 
cuvintele „Fericirilor” din Predica de pe Munte se referă 
doar la cei ce sînt ortodocşi în doctrina lor; căinţa de 
păcate este zadarnică fără apartenenţa la credinţa istorică 
a Bisericii ortodoxe şi catolice. Afirmarea unor dogme 
fundamentale ca cea a Treimii era însoţită în mod normal 
de citate din hotărîrile conciliilor ecumenice ca fiind auto¬ 
ritatea legislativă asupra subiectului. Or, cînd era necesară 
definirea cuvîntului „credinţă”, aceasta trebuia atestată 
printr-o referire la Conciliile de la Niceea şi Constantinopol. 

Ca răspuns la schimbarea situaţiei teologice, viziunea 
patristică a tradiţiei trebuia totuşi să fie în acelaşi timp 
accentuată şi extinsă. Nu era nimic nou în afirmaţia că 
Duhul Sfînt a învăţat Biserica prin Părinţi a căror autori¬ 
tate era alăturată celei a Scripturii şi a conciliilor ecume¬ 
nice. Era de multă vreme obiceiul să se pună în tandem 
„Pavel şi conciliile ecumenice”. Insă controversele din seco¬ 
lele al XVI-lea şi al XVII-lea făceau necesar să se subli¬ 
nieze, de exemplu, faptul că adăugirile liturgice şi rituale 
la textul biblic al cunoscutului Ave Maria veneau de la 
Duhul Sfînt; în acelaşi mod, era potrivit să fie extinsă 
prima predică a lui Iisus, pentru a spune : „Credeţi în 
Evanghelie, dar şi în celelalte Scripturi şi hotărîri ale 
conciliilor”. Căci autoritatea Scripturii este aceea pe care 
o posedă în tradiţia Bisericii ortodoxe. Cînd autoritatea 
Scripturii a fost ridicată deasupra celei a Bisericii, aşa 
cum a făcut-o Chirii Lukaris, identitatea fundamentală a 
celor două trebuia să fie afirmată. Cînd, pe de altă parte, 
Conciliul de la Trent ca şi anumite declaraţii de credinţă 
reformate enumerau cărţile care trebuiau să fie acceptate 
ca aparţinînd Scripturii, creştinismul răsăritean era obli¬ 
gat, pentru prima oară de la vremurile străvechi, să decre¬ 
teze un canon oficial al Bibliei. 

Nu mai puţin urgentă era nevoia de a defini natura şi 
autoritatea Bisericii. Dogmele Bisericii erau îndreptăţite să 
primească atribute precum „dumnezeieşti” şi „de Dumnezeu 
insuflate”. Nu numai Scripturile, dar şi Biserica trebuia 
numită „infailibilă”. In multe din afirmaţiile ei despre 
autoritatea şi infailibilitatea Bisericii, teologia răsăriteană 
pare să fie ecoul ecleziologiei latine. Mărturia plină de 
autoritate (papTupîa) a Bisericii universale nu era nici¬ 
decum inferioară celei a Scripturii. Unele învăţături ale 
Bisericii sînt conţinute în mod explicit în Biblie, dar altele 
au fost predate pe cale orală de apostoli generaţiilor urmă¬ 
toare ale Bisericii; ambele feluri de învăţătură erau în 
egală măsură normative. Chiar dacă această teorie a îndoi¬ 
tului izvor al adevărului revelat are multe afinităţi cu 
cele ale majorităţii teologilor romano-catolici de după Trent 
(hotărîrea conciliului de la Trent asupra subiectului fiind 
destul de echivocă), doctrina răsăriteană a Bisericii avea 
propriile sale accente. Deşi insista asupra faptului că Sf intui 
Duh n-ar îngădui Bisericii să capituleze în faţa ereziei, 
doctrina răsăriteană continua să descrie Biserica într-un 
mod care nu punea pe picior de egalitate complet reali¬ 
tatea ei spirituală cu structura instituţională. Chiar dacă 
mărturisirea lui Mitrofan Critopoulos purta urmele influen¬ 
ţei protestante, analiza pe care o făcea celor patru atribute 
ale Bisericii din Crezul de la Niceea - una, sfîntă, uni¬ 
versală şi apostolică - sublinia, în contradicţie cu doctrina 
juridică a Apusului, că Biserica, în calitate de mireasă a 
lui Hristos şi de trup sfînt al Său, nu putea fi identificată 
cu o corporaţie legală. Astfel, nici spiritualismul biblic al 
viziunii protestante şi nici instituţionalismul juridic al 
viziunii romano-catolice n-ar putea satisface înţelegerea 
răsăriteană a autorităţii Părinţilor în dinamica relaţie cu 
Scriptura şi conciliile. 

Viziunea răsăriteană asupra hristologiei nu era, tehnic 
vorbind, diferită de cea apuseană, de vreme ce amîndouă 
se întemeiau pe conciliul de la Calcedon. Amîndouă învăţau 
ortodox că întruparea s-a petrecut atunci cînd „Fiul lui 
Dumnezeu... şi-a asumat firea omenească în propriul său 
ipostas”. Teorii hristologice eretice precum cea a preexis- 
tenţei firii umane a lui Hristos trebuiau respinse. Efortul 
nestorienilor de a proteja firea divină de implicarea ei în 
suferinţă prin postularea unei dualităţi de ipostasuri era 
contracarată de doctrina conform căreia Hristos nu a sufe¬ 
rit „după dumnezeire”, ci că „unul şi acelaşi ipostas unic 
al lui Hristos”, de care nici dumnezeirea şi nici omenitatea 

nu au fost vreodată separate după întrupare, a fost cel 
care a suferit. Reprezentînd răspunsul ortodoxiei calcedo- 
niene la respingerea celor două firi şi la separarea lor, 
aceste afirmaţii dogmatice aveau în Răsărit o forţă deo¬ 
sebită, deoarece apărătorii Efesului şi ai Calcedonului 
şi-au continuat mai ales aici disputa cu hristologiile nesto- 
riană şi monofizită. 

Dezbateri mai recente au afectat articolele hristologice 
ale mărturisirilor de credinţă în cel puţin două moduri, 
diferenţa dintre comuniunea greacă şi cea latină fiind, în 
amîndouă, mai mult o chestiune de accent decît una de 
opoziţie. Din cauza controverselor cu reprezentanţii Refor¬ 
mei asupra doctrinei îndreptăţirii prin credinţă, lucrarea 
lui Hristos a devenit subiect de dispută şi nu persoana Sa. 
In pofida interpretării de către greci a mîntuirii ca îndum- 
nezeire, mărturisirile secolului al XVII-lea se mulţumeau 
cu idei mai obişnuite, cum ar fi filiaţia divină sau vederea 
lui Dumnezeu, atunci cînd ajungeau la definirea a ceea ce 
a conferit oamenilor lucrarea lui Hristos. Ele mai sus¬ 
ţineau, în opoziţie cu Reforma, „că justificarea păcătosului 
nu se petrece simplu, prin credinţă”, ci că credinţa mîn- 
tuitoare trebuie să fie „activată prin iubire”. O parte a 
doctrinei Reformei despre justificare o reprezenta cea care 
insista asupra faptului că de vreme ce Hristos este sin¬ 
gurul mijlocitor între Dumnezeu şi om, nici măcar Fecioarei 
Maria nu i se poate încredinţa funcţia de mijlocitoare. 
Doctrina mariologică a fost dintotdeauna parte a hristo- 
logiei ortodoxe, mai ales în Răsărit. Mărturisirile răsă¬ 
ritene reafirmau că i se cuvine numele de Theotokos. Ea 
era declarată a fi fără de păcat. Mai mult, lucrarea de 
mijlocitor a lui Hristos nu i-a tăgăduit în nici un fel „Maicii 
preacurate a însuşi Logosului lui Dumnezeu” rolul de 
„mijlocitoare”. Afirmaţii ca acestea, care constituiau „cea 
mai precisă expresie dogmatică pe care o găsise vreodată 
ortodoxia [răsăriteană]” în legătură cu doctrina mario¬ 
logică, erau totuşi mult mai puţin detaliate decît disputele 
apusene contemporane asupra imaculatei concepţii a Măriei 
(despre care vom discuta în volumul al patrulea) sau decît 
definiţia romano-catolică a acestei doctrine, din 1854 (despre 
care vom vorbi în volumul al cincilea). Ele continuau de ase¬ 
menea tendinţa răsăriteană de a fixa doctrina mariologică 
mai mult în liturghie şi cult decît în dogmă şi în teologie. 

Aceasta se făcea mai ales prin reafirmarea apărării 
istorice a cultului ortodox în aşa fel încît să clarifice nu numai 
locul sfinţilor şi al icoanelor în creştinismul răsăritean, ci 

şi doctrina Sfintelor Taine. Asemenea reafirmări ale argu¬ 
mentelor obişnuite în favoarea icoanelor erau întemeiate 
pe scrierile apărătorilor chipurilor şi pe hotărîrile „sfîn- 
tului şi ecumenicului conciliu al Vll-lea”, cu precizarea că 
„noi acceptăm doar şapte concilii ecumenice”. Merită să 
observăm că argumentul hristologic în apărarea icoanelor, 
care fusese atît de important în ultimele faze ale con¬ 
troversei iconoclaste, nu căpăta aici o atenţie semnifi¬ 
cativă. Folosirea icoanelor era cu totul diferită de închinarea 
la chipuri cioplite, interzisă în Decalog. Venerarea pe care 
le-o acordăm este un act de „cinstire” (Tipq), nu unul de 
„adorare” UaTpei'a). Ea a fost lăsată Bisericii „din timpuri 
apostolice”, prin tradiţie. Altor uzanţe liturgice răsăritene 
li se acorda un statut normativ confesional, inclusiv modu¬ 
lui diferit în care credincioşii răsăriteni îşi făceau semnul 
crucii (de la umărul drept spre cel stîng). „Un creştin 
ortodox” este acela care respectă sărbătorile anului bise¬ 
ricesc potrivit calendarului lăsat de Biserică. 

Puţine lucruri erau noi. Era nouă nevoia articulării 
doctrinei răsăritene a tainelor împotriva doctrinelor apu¬ 
sene, mai ales a celor protestante. O asemenea articulare 
se inspira nu numai din obişnuitele izvoare răsăritene, ci 
chiar şi din teologi apuseni precum Augustin. Nu de la 
Augustin, în limbajul căruia cuvîntul „sacrament” era încă 
ambiguu, ci de la scolasticii de mai tîrziu vine identifica¬ 
rea celor şapte lucrări sfinte drept „taine”, „sacramente” 
(puoTrjpia), în sens tehnic. Mărturisirile răsăritene ale 
secolului al XVII-lea preluau această identificare a celor 
şapte taine. Mitrofan Critopoulos căuta să introducă o 
distincţie între botez, euharistie şi spovedanie, pe de-o 
parte, şi celelalte patru, pe de alta, în parte pentru că în 
cazul celor trei putem vorbi de o instituire de către Hristos, 
redată într-un sens sacramental mai clar, şi, în parte, „ca 
semn al... Treimii”, dar această distincţie nu a cîştigat un 
sprijin prea larg printre teologii timpului. Relaţia dintre 
taină şi icoană constituise un subiect de discuţie în contro¬ 
versele anterioare, dar era nevoie de o mai mare clarificare 
prin distincţie. Sfintele Taine nu puteau fi subsumate unei 
teorii generale a „semnelor” (aripela), căci ele sînt „instru¬ 
mente active” (opyava SpacmKâ). Dintre taine, Euharistia 
se bucura de o poziţie specială, „ridicîndu-se deasupra tutu¬ 
ror celorlalte”. Era de asemenea cea a cărei relaţie cu 
icoanele trebuia justificată cu cea mai mare precizie. 

Acest lucru impunea, pe de o parte, ca, dacă cultul 
icoanelor este unul de cinstire şi nu de adorare, cultul 

acordat Euharistiei să fie unul de adorare şi nu doar de 
cinstire, dată fiind prezenţa în Euharistie a Domnului 
însuşi. Tot aşa, atunci cînd se ajunge la definirea prezenţei, 
nu va fi suficient să spui că trupul şi sîngele lui Hristos 
sînt prezente „într-un mod apropiat de simboluri sau icoane” 
(TumKtjq ciKoviKtUq), căci prezenţa este mai reală decît pot 
exprima asemenea termeni. Teologia răsăriteană trebuia 
să înveţe de la Apus să descrie cu precizie cît de reală este 
anume această prezenţă; aşa au dobîndit grecii, se pare, 
termenul tehnic pentru „transubstanţiere” (peTouaiioaiţ), 
care devenea de acum un termen tehnic şi în teologia 
răsăriteană. Teologii răsăriteni au făcut o sumă de eforturi 
pentru a specifica prezenţa reală, cele mai multe dintre 
ele fiind variaţii pe diverse teme: „faptic”, „cu adevărat” 
şi „exact”. Dacă exista o diferenţă între aceste încercări 
răsăritene şi definiţiile apusene corespunzătoare, era, o 
dată în plus, la fel ca şi în doctrina despre Fecioară o 
anume „reticenţă plină de sfioasă veneraţie” în faţa deta¬ 
liilor metafizice. „Modul” (TpoTroq) prezenţei este „necu¬ 
noscut”, după Mitrofan Critopoulos. Chiar şi articolele 
mai degrabă scolastice ale Mărturisirii lui Dositei subli¬ 
niau că modul preschimbării pîinii şi vinului în trupul şi 
sîngele lui Hristos scapă înţelegerii omeneşti. Este destul 
de clar că, după atîtea secole, cei doi stimuli principali ai 
căutării acestor definiţii ale tainelor de către creştină¬ 
tatea răsăriteană se găseau în afara propriului teritoriu. 
Se găseau în teologia scolastică a sacramentelor, aşa cum 
evoluase ea în Evul Mediu, şi în provocarea protestantă la 
care a fost supusă teologia scolastică în secolele al XVI-lea 
şi al XVII-lea. 

Nu numai în învăţătura despre Sfintele Taine, dar şi 
în întreaga sa definiţie a specificităţii doctrinare, teologia 
răsăriteană a secolului al XVII-lea oferea o ripostă teo¬ 
logiei apusene, romano-catolică sau protestantă. în conse¬ 
cinţă, modul de tratare a problemelor doctrinare în schisma 
dintre Răsărit şi Apus (inclusiv cele care au apărut în 
Evul Mediu tîrziu şi în perioada Reformei) constituia o 
parte importantă a acestor formulări confesionale. Chiar 
dacă Filioque nu a fost foarte important în negocierile 
dogmatice dintre protestantism şi Răsărit, i s-a acordat 
spaţiu mai larg în mărturisiri. Articolul consacrat apărării 
atente a doctrinei răsăritene a Sfîntului Duh şi polemicii 
împotriva doctrinei apusene a lui Filioque constituia primul 
şi de departe cel mai lung articol din rezumatul mărtu¬ 
risirii lui Mitrofan Critopoulos. Celelalte mărturisiri au 

de asemenea grijă să repete respingerea răsăriteană a lui 
Filioque - Movilă într-o oarecare măsură, Dositei mai pe 
scurt - cel puţin în parte, din cauza lui Chirii Lukaris, 
care compromisese poziţia răsăriteană şi acceptase formula 
„de la Tatăl prin Fiul”. împotriva protestantismului şi a 
romano-catolicismului, mărturisirile răsăritene defineau 
catolicitatea Bisericii ca o universalitate care nu ar putea 
fi limitată la nici o Biserică în parte, nici măcar la cea a 
Romei; dacă vreo Biserică locală poate pretinde dreptul 
de a fi universală, atunci aceea este cea a Ierusalimului, 
ca „mamă” a celorlalte. 

Aceste două probleme dintre Răsărit şi Apus fuseseră 
ridicate în cursul controverselor din secolul al IX-lea, dar 
nici problemele de mai tîrziu nu au fost trecute cu vederea 
de mărturisirile răsăritene. în declaraţiile lor doctrinare 
despre Euharistie, în pofida concesiei făcute scolasticii 
reprezentată de doctrina transubstanţierii, ei au acordat 
o grijă deosebită cerinţei ca pîinea folosită la taina Euha¬ 
ristiei să fie „făcută din făină de grîu şi drojdie”, spre 
deosebire de azimele apusene. Ele mai susţineau că miraco¬ 
lul euharistie se petrece „prin lucrarea Sfîntului Duh” la 
rostirea cuvintelor epiclezei şi nu la repetarea cuvintelor de 
instituire, ca în gîndirea apuseană. Şi totuşi, o altă diferenţă 
dintre Răsărit şi Apus capătă expresie în cerinţa ca toţi 
cei ce se împărtăşesc, inclusiv laicii, să se împărtăşească, 
la Euharistie, atît cu trupul, cît şi cu sîngele Domnului. 
Chiar şi ultimele controverse dintre Răsărit şi Apus asupra 
doctrinei purgatoriului şi-au găsit locul în mărturisiri. 
Nici Sfînta Scriptură şi nici Sfinţii Părinţi nu învaţă despre 
purgatoriu. Şi totuşi, odată ridicată problema, mărturi¬ 
sirile au socotit că ţine de obligaţia lor să aşeze un fel de 
„aşteptare după moarte”, chiar dacă ele învăţau că există 
doar rai şi iad. într-un fel, cele mai interesante afirmaţii 
ale acestor mărturisiri, chiar dacă nu şi cele mai impor¬ 
tante, erau acelea în care se reflectau orientările curen¬ 
telor teologice contemporane. De exemplu, Movilă repeta 
ideea că Hristos este în acelaşi timp profet, preot şi împă¬ 
rat. Era o idee perfect ortodoxă, care fusese exprimată 
pentru prima oară de către Eusebiu, dar nu a devenit cu 
adevărat o temă de dogmatică creştină pînă la lucrarea 
lui Jean Calvin cu titlul Instituţiile, de unde a fost preluată 
de lucrările doctrinare ale diferitelor denominaţiuni. 

în pofida situaţiei dificile a Bisericilor răsăritene aflate 
sub dominaţie musulmană, care apare uneori ca o temă a 
mărturisirilor greceşti, „apărarea monoteismului trinitar” 

nu ocupa aici un loc extins, aşa cum se întîmpla la primele 
contacte dintre gîndirea creştină şi adversarii ei evrei şi 
musulmani. Ca şi la acele întîlniri, pasajul Shema era 
citat în sprijinul doctrinei despre „unul Dumnezeu în Sfînta 
Treime”. Tatăl, Fiul şi Sfîntul Duh sînt „trei ipostasuri 
într-o singură fiinţă, prea sfînta Treime”. Intrucît, în afară 
de Filioque, dogma Treimii nu era subiect de controversă 
nici cu romano-catolicii şi nici cu protestanţii, mărturisirile 
de credinţă nu au mers dincolo de aceste simple afirmaţii 
ale monoteismului trinitar. Momentul în care afirmaţiile 
monoteiste tradiţionale aveau nevoie să fie reîntărite a 
fost în secolul al XVII-lea, cînd s-a deschis problema relaţiei 
dintre Dumnezeul unic şi rău, chestiune în care ortodoxia 
trebuia să lupte împotriva unor sisteme dualiste; dar 
acum nu mai avea de-a face cu un dualism metafizic, ci cu 
versiunea protestantă a doctrinei lui Augustin despre 
păcatul originar, care ducea la o nouă apărare a bunătăţii 
lui Dumnezeu-Creatorul. 

Confruntarea cu Apusul augustinian a obligat Răsăritul 
să definească o doctrină a păcatului originar mai detaliată 
decît fusese în cele cincisprezece secole anterioare. Chiar 
dacă era posibil să găseşti la diferiţi Părinţi greci pasaje 
care să sprijine această doctrină, atunci cînd mărturisirile 
răsăritene vorbeau de „păcatul strămoşesc” (to ttpottccto- 
piKov âpdpTripa) ca fiind păcatul săvîrşit de Adam în rai şi 
transmis urmaşilor săi, se poate spune că avem de-a face 
cu o nouă dezvoltare doctrinară, în adevăratul sens al 
cuvîntului. Chiar dacă se spune că acest păcat strămoşesc 
este iertat prin botez, rămîne totuşi realitatea că „nici o 
fiinţă omenească nu se naşte fără de păcat”. Aşa cum au 
demonstrat dezbaterile de după Augustin, era foarte greu 
să susţii o asemenea doctrină a păcatului originar fără să 
rişti a pune în pericol doctrina voinţei libere a omului şi 
pînă la urmă doctrina bunătăţii lui Dumnezeu. Cum era 
neobişnuită să facă faţă acestui conflict, teologia răsări¬ 
teană a insistat totuşi asupra acestor două dogme funda¬ 
mentale. Voinţa omului este liberă, chiar şi în faţa harului, 
să aleagă între bine şi rău. Răsăritul contiua să declare că 
„afirmarea voinţei libere este deopotrivă profundă şi nece¬ 
sară”. Răsăritul era chiar mai puţin echivoc în mărturia 
sa continuă despre Dumnezeu ca izvor al tuturor lucru¬ 
rilor şi în acelaşi timp totuşi doar cauză a binelui. Natura 
divină este „inaccesibilă experienţei răului” şi nu este „nici¬ 
decum cauza lucrurilor rele”. In doctrina predestinaţiei, 
era necesar nu numai să excluzi orice teorie a dublei 

predestinări, atît spre osîndă, cit şi spre mîntuire, ci tre¬ 
buia să-ţi faci un punct de onoare din a-1 numi pe Dumnezeu 
„cel ce este în cel mai înalt grad cel bun” şi chiar „cel ce 
este bun şi dincolo de bun”. A nu include aceste două 
dogme esenţiale despre Dumnezeu şi om într-o teologie ar 
fi echivalent cu a spune „că natura este rea” şi nu ar 
exista blasfemie mai mare. Chiar dacă era constrînsă de 
situaţie să spună mai mult decît s-a spus vreodată înainte 
despre păcatul originar, teologia răsăriteană continua să 
fie credincioasă doctrinei despre Creator şi creaţie, care 
fusese formulată în primele secole şi susţinută împotriva 
maniheilor şi a urmaşilor lor. 

Tratarea problemei păcatului originar în mărturisirile 
răsăritene ale secolului al XVII-lea este sugestivă pentru 
statutul ambivalent al acestora. Pe de o parte, ele erau o 
expresie autentică a ceea ce credeau, învăţau şi mărtu¬ 
riseau Bisericile de pe cuprinsul creştinătăţii răsăritene, 
ea fiind provocată de controverse interne şi mai ales externe. 
Mărturisirile ca atare erau de mult depăşite într-o comu¬ 
nitate care ezita, din raţiuni atît teologice, cît şi canonice, 
să legifereze dogma. Şi totuşi, forma pe care a luat-o 
această legislaţie atunci cînd a realizat, în sfîrşit, o codifi¬ 
care normativă era, de fapt, străină spiritului creştinătăţii 
răsăritene. Dovezile despre acest lucru ne vin atît din 
rolul „prototipurilor scolasticii latine” în determinarea 
stilului şi a limbii ei, cît şi din reluarea constantă a litur¬ 
ghiei ca cel mai potrivit punct de referinţă pentru decla¬ 
raţii doctrinare. Pentru a înţelege Biserica răsăriteană şi 
doctrina sa, „trebuie să ne întoarcem de la scolastică la 
Biserica dreptmăritoare şi să schimbăm, probabil, dialectul 
de tip şcolăresc al teologiei cu limbajul plastic şi metaf oric 
al Scripturii”. în pofida terminologiei lor scolastice şi a 
ordinii sistematice, mărturisirile răsăritene păstrau acest 
spirit şi defineau astfel specificul răsăritean cu şi mai 
multă exactitate. 


Moştenitorul preconizat 

Există şi un alt sens în care putem vorbi de o ultimă 
înflorire a ortodoxiei bizantine, şi anume, aşezarea şi înflo¬ 
rirea ei în Rusia şi în alte culturi slave. De-a lungul celei 
de-a doua jumătăţi a acestui volum, am avut nenumărate 
ocazii să cităm scriitori slavi, chiar dacă istoria doctrinei la 
care ne refeream era, în principal, cea bizantină. Raţiunea 

acestei modalităţi de a mînui izvoarele slave este aceea că 
„nu este potrivit să vorbeşti de «independenţa» acestor 
Fiorovsky (i937i 8 scriitori”. Aşadar, în mare măsură, asemenea izvoare ar fi 

putut să fie scrise şi în greceşte. 

Astfel, în controversele dintre Răsărit şi Apus, textele 
slave timpurii erau fie traduceri din greceşte, fie com¬ 
puneri în slavona veche bisericească ale unor autori greci; 
ele repetau polemicile împotriva Bisericii latine care fuse¬ 
seră formulate de reprezentanţii Constantinopolului. Creş¬ 
tinismul slav a figurat şi el ca subiect de dispută între cele 
două părţi ale Bisericii, atunci cînd convertirea Moraviei şi 
a Bulgariei producea un conflict jurisdicţional în care 
ambele teritorii erau revendicate atît de Roma, cît şi de 
Constantinopol, revenind, pînă la urmă, unul autorităţii 
Vezi supra, p. 187 Romei şi celălalt Constantinopolului. Rolul slavilor în 

„apărarea monoteismului trinitar” a fost mai direct şi asta 
pentru cel puţin două motive. Convertirea dinastiei kazare 
la credinţa iudaică însemna că, deşi apologeţii bizantini 
se ocupau în mare măsură cu grupuri izolate de evrei din 
interiorul teritoriului creştin, teologii ruşi de la început 
vedeau în iudaism o ameninţare mult mai substanţială, 
vezi supra. p. 228-229 din punct de vedere militar, dar şi doctrinar. Ameninţarea 

dualismului „maniheilor” era una gravă pentru slavii creş¬ 
tini, mai ales în Bulgaria, iar lucrarea despre apărarea 
ortodoxiei împotriva bogomililor, scrisă de Cosma, este un 
vezi supra. pp. 242-253 izvor important despre ei. Ceva mai devreme în acest 

capitol, spiritualitatea lui Serghei din Radonej şi a lui Nil 
Sorskij a fost luată în discuţie relatarea despre misti¬ 
cismul isihast. 

In toate aceste moduri, teologii pămînturilor slave 
Fiorovsky (1937) 8 „rămîn sub influenţa copleşitoare a literaturii bizantine” 

şi n-ar fi existat nici o justificare să îi tratăm separat. 
Totuşi, nu este mai puţin adevărat că „încreştinarea a 
Fiorovsky (1937) 4 însemnat trezirea spiritului rus”. Bizanţul ca imperiu 

creştinfsau mai precis, ca imperiul creştin prin excelenţă), 
a fost, de asemenea, subiect de afirmaţii teologice şi a 
avut o conştiinţă vie a destinului său clar. Dar ceva nou a 
prins viaţă atunci cînd creştinismul bizantin a fost expor¬ 
tat în Rusia. O filozofie creştină a istoriei a devenit un 
element constitutiv al teologiei ruseşti încă de pe vremea lui 
Ilarion al Kievului, ale cărui polemici împotriva iudaismului 
puneau un accent deosebit pe interpretarea istoriei. Acest 
aspect al gîndirii lui Ilarion „nu este pur şi simplu o parte 
a tradiţiei greceşti, întrucît istoria nu reprezintă o abor¬ 
dare grecească favorită a teologiei, mai ales interpretarea 

naţională a istoriei. Aici şi-a lăsat amprenta gîndirea chirilo- 
-metodiană asupra scriitorului rus”. Era „chirilo-metodiană” 
deoarece apostolii slavilor, Chirii şi Metodie, le-au adus 
acestor convertiţi nu numai evanghelia lui Hristos, ci şi 
vocaţia conştiinţei naţionale. Acelaşi lucru este valabil, 
într-un fel, şi în cazul misionarilor apuseni, însă domi¬ 
nanta liturghiei latine a adus cu sine obligaţia de a impune 
diverselor naţiuni ale Europei apusene o singură - şi 
străină - limbă liturgică. în schimb, Chirii şi Metodie 
„erau nerăbdători să le dăruiască slavilor întregul corpus 
al textelor liturgice bizantine în propria lor limbă”. Con¬ 
vertirea slavilor a avut un rol determinant în naşterea 
conştiinţei lor naţionale, iar, pe de altă parte, „gîndirea 
teologică a fost stimulată, mai întîi, prin meditaţia asupra 
destinului religios al unui neam”. 

La început, o asemenea meditaţie forma o parte a culturii 
religioase care continua să fie puternic dependentă de 
Bizanţ. Evenimentele secolelor al XV-lea au schimbat toate 
acestea, atunci cînd „testamentul renaşterii bizantine” a 
revenit slavilor. Ruşii nu au acceptat unirea care fusese 
negociată la Conciliul de la Florenţa şi, de atunci, s-au 
aflat în schismă cu Constantinopolul. Curînd după Florenţa, 
Noua Romă a căzut în mîinile turcilor. Implicaţiile acestor 
evenimente pentru soarta viitoare a Rusiei creştine nu au 
devenit evidente imediat, dar după aproape un secol de la 
căderea Constantinopolului, conducătorii ruşi ai Bisericii 
şi ai statului au ajuns la concluzia că era timpul să-şi 
afirme independenţa într-o măsură mai mare. La un con¬ 
ciliu ţinut la Moscova, ţarul declara: „Doresc, dacă va fi 
plăcut lui Dumnezeu şi dacă dumnezeieştile Scripturi nu 
se împotrivesc, să se ridice un tron preaînalt patriarhal în 
cetatea Moscovei”. în 1589, această dorinţă devenea rea¬ 
litate, cu aprobarea celor patru patriarhii răsăritene şi a 
altor conducători bisericeşti. Patriarhul Constantinopolului 
a călătorit la Moscova pentru a-1 instala pe noul patriarh, 
pentru că, spunea el, „[acum] este doar un singur ţar 
evlavios sub soare...; este potrivit ca patriarhul ecumenic 
să fie aici, întrucît în vechiul Ţarigrad [Constantinopol], 
credinţa creştină este alungată de necredincioşii turci, 
pentru păcatele noastre”. Dacă aceste sentimente au fost 
exprimate cu adevărat de patriarhul Ieremia al Constan¬ 
tinopolului, ele vor fi stîrnit ecou în sufletele moscoviţilor. 
Un călugăr rus, Filotie din Pskov, afirmase că „două Rome 
au căzut, a treia este încă în picioare, iar a patra nu va 
mai exista”. Oricine ar fi autorul ei, ideea că Moscova este 

a treia Romă era o expresie aptă pentru interpretarea 
teologică a rolului istoric al Rusiei. „A treia Romă a devenit 
o nestrămutată teocraţie. ...în Răsărit, mai ales la Moscova, 
doctrina Bisericii dobîndea o dominantă mai exclusivă 
[decît în Apus]. Nu exista tradiţie clasică la Moscova... 

Masaryk ( 1930 ) 1 : 49-50 Suma a toată cunoaşterea era teologia”. 

Teologia rusească - inclusiv conceptul de „a treia 
Romă” - nu s-a afirmat însă decît în perioada modernă. 
Dacă volumul al treilea, Dezvoltarea Teologiei Medievale, 
şi volumul al patrulea, Reforma Bisericii şi a dogmei, se 
vor ocupa exclusiv de dezvoltarea doctrinei în Apus, era 
modernă este timpul cînd cele două părţi ale Bisericii, 
care s-au despărţit prin Schisma dintre Răsărit şi Apus, 
au început încă o dată să se confrunte cu aceleaşi pro¬ 
bleme doctrinare: sectarismul şi heterodoxia, raţiona¬ 
lismul şi necredinţa. în volumul al cincilea, Doctrina 
creştină şi cultura modernă, ne vom întoarce la secolele 
al XVI-lea şi al XVII-lea în Rusia, analizînd doctrina orto¬ 
doxă şi cea sectară în Răsărit, ca parte a „crizei ortodoxiei 
răsăritene şi apusene”. Perioadele ulterioare ale gîndirii 
ruseşti şi greceşti, vor fi şi ele tratate aici. N-am înţelege 
nimic din această gîndire fără „spiritul creştinismului 
răsăritean”, aşa cum s-a dezvoltat el din secolul al Vll-lea 
pînă în secolul al XVII-lea. 

3,14-15 

253 


4,3 

223 


4,8 

166 


Filipeni 

2,5-11 

156 


Coloseni 

1,15 

123, 

151 

2 Tesaloniceni 

2,3-4 

256 


1 Timotei 

2,5 

315 


2 Timotei 

3,16 

49 


Tit 

3,5 

172 


Evrei 

1,2 

77 


1,5 

265 


2,7 

87 


2,9 

69 


2,16 

152 


4,8 

235 


5,7-8 

114 


9,5 

151 


9,13 

152 


10,1 

122, 

147, 152 

13,8 

43 



2 Corinteni 

4,3-4 

246 

4,4 

123 

Galateni 

1,8 

38, 201 

4,6 

216 

5,2-3 

205 

5,9 

112 

6,14 

137 


2 Petru 

1.4 

1 Ioan 

1.5 

1,11 

3,2 

Apocalipsa 

5.5 


39, 89, 281, 284, 292 


285 

246 

39 


178 

A 

Abdisa (Ebedjiesus) (m.1318), mitropolit 
de Nisibi, prelat şi teolog nestorian 77 
Abgar V (m. 50), rege al Edessei, legenda 
lui 128-129 

Acacius, Mar, Sinodul nestorian, din 486 
71 

Acatist, imn informă de acrostih, închinat 
Fecioarei Maria, în limba greacă 158 
Acţiune (energie). Vezi Hristos 
Adam. Vezi Omul 

Adopţionism. Vezi Hristos, definit ca „adop¬ 
tat” 

Adorare. Vezi Cult 
Adrian I (m. 795), papă 184 
Aeneas (m. 870), episcop al Parisului 192 
Agareni, ca termen pentru musulmani 242, 
261 

Agaton (m. 681), papă 177, 181-182 
Alcuin (m. 804), lider intelectual al cercului 
carolingian 223 

Alexandria 32, 80, 190, 193-194, 301 
Ambrozie (m. 397), episcop al Milanului 
50, 80, 202, 216, 218 
Andrei [Criteanul] (m. 740), mitropolit al 
Cretei 128 

Andrei, apostol, frate al lui Petru 197 
Anipostatic. Vezi Hristos 
Anselm (m. 1109), arhiepiscop de Canter- 
bury 64, 296 

Anselm (m. 1158), episcop de Havelberg 
şi arhiepiscop al Ravenei 208, 217 
Antihrist. Vezi Eshatologie 
Antiohia 32, 187, 190, 193-194 
Apofatism, teologie negativă : definită 61, 
64, 283, 289-290 la: Dionisie Aeropa- 
gitul 60, Grigorie Palama 289-290, 293, 
iacobiţi 83, Simeon 283-284 
Apollinarie (m. cca 390), episcop al Lao- 
diceei 57, 92, 96 
Arianism. Vezi Arie 

Arie (m. cca 336), preot din Alexandria 
55-56, 96, 175, 185, 227-228, 255, 
276 

Aristotel (m. 322 î.Hr), filozof grec 91, 271- 
-273, 276 
Ascetism 

- doctrină 279-281, 283, 287 


- relaţia cu doctrina despre: Hristos 
114-115, creaţie 250-251, icoane 144, 
Tradiţie 50 

Asterie (m. cca 410), mitropolit al Amasiei 
din Pont 124-125 

Atanasie Sinaitul (m. cca 700), egumen al 
mănăstirii Sf. Ecaterina din Sinai 229 
Atanasie (m. 373), patriarh al Alexandriei, 
relaţia cu: disputa dintre Răsărit şi 
Apus 216-217, 301, Grigorie de Nazianz 
51, controversa iconoclastă 130, iacobi- 
ţii 79-81, 88, Maxim Mărturisitorul 
48-49, 97, nestorienii 75 
Athos. Muntele, centru monahal. Vezi Asce¬ 
tism ; Grigorie Palama, Isihasm 
Augsburg, Confesiunea de la ~ (Confessio 
Augustana), declaraţia luterană de cre¬ 
dinţă din 1530 306-307 
Augustin (m. 430), episcop de Hippo Regius, 
în Africa de Nord 32, 105, 203-204, 
209-210, 212, 216-218, 222-223, 225, 
243, 276, 297, 304, 316, 319 
Autoritate. Vezi Biserică ; Sinod; Scriptură; 
Tradiţie 

Avraam 31, 131, 152, 231, 238, 240, 261, 
264, 270, 304 
Azimi. Vezi Euharistie 

B 

Babai (m. cca 628), catholicos nestorian 
al Kaskarului în Persia 68, 71-72, 75, 
77, 97, 104, 187 
Biblia. Vezi Scriptură 
Biserică 175-225, 295-305. Vezi şi Sinoade ; 
Patriarhi; Taine; Scriptură; Tradiţie; 
Cult 

- definită ca una 66, 175-176, 198, sfîntă 
177-185, catolică (universală) 196-197, 
253, apostolică 51, 185-186; (Vezi şi 
Andrei; Petru) 

- doctrina despre ~, la: Agaton 177 ; 
Anselm de Havelberg 208; Cărţile 
Caroline 201; Calcedon 190-191, 305; 
Chirii Lukaris 309-310; disputele dintre 
dualişti şi ortodocşi 246; disputele 
dintre Răsărit şi Apus 175-176, 201- 
-203, 225-226; Mărturisirile răsări¬ 
tene 313-314; controversa iconoclastă 

121-122, 160, 172-174; sinodul de la 
Iaşi 310; disputele dintre evrei şi 
creştini 236, 238; Humbert 185; 
Martin I 182; Maxim 46-60, 185, 
188-189; Mihail Cerularie 199, 201, 
208; Nichifor al Constantinopolului 
191; Nicolae I 178, 186-188, 190-192; 
Fotie 178-179, 195, 199; Sofronie 55-59, 
178,182; Iteodor AbuQurra 178;Teodor 
Studitul 183, 193 

- relaţia cu doctrina despre: icoane 171- 
-174; Fecioara Maria 169; misticism 
281; Taine 170-174; Scriptură 48, 309- 
-310, 313; Tradiţie 48, 297, 310, 314 
Bizanţ Vezi Constantinopol, împărat 
Bogomili. Vezi Dualism 
Boris (m. 907), ţar al Bulgariei 186 
Botez 39, 172, 236. Vezi şi Taine 
Bulgaria 186-187, 321 

C 

Calcedon, Conciliul IV ecumenic de la - 
din 451 85, 99, 107; relaţia cu: Chirii 
din Alexandria 117; disputa dintre 
Răsărit şi Apus 190-191, 299-300; 
Mărturisirile răsăritene 313-314; con¬ 
troversa iconoclastă 58, 143-144; iaco- 
biţii 81 ; Leon I 177; nestorienii 68; 
Simeon 282-284 

Calvin, Jean (m. 1564), reformator fran¬ 
cez, şi Calvinism 308, 311, 318 
Carol cel Mare (m. 814), primul împărat 
al Sfîntului Imperiu Roman 184, 214 
Catolic. Vezi Biserică, definită drept cato¬ 
lică (universală) 

Cărţile Caroline, atac asupra Răsăritului, 
atribuit lui Carol cel Mare 184, 201, 
204,213 

Celibat. Vezi Lege: legea canonică 
Chirii Lukaris (m. 1638), patriarh al Con¬ 
stantinopolului 308-310, 318 
Chirii (m. 386), patriarh al Ierusalimului 
92 

Chirii (m. 444), patriarh al Alexandriei 
70, 78-81, 85, 97, 107, 116-117 
Chirii (m. 869), şi Metodie (m. 885), apos¬ 
toli ai slavilor 186, 322 
Chytraeus, Da vid (m. 1600), reformator 
luteran din a doua generaţie 307 


Clement Alexandrinul (m. cca 215), apolo¬ 
get de limbă greacă 49, 127 
Concilii. Vezi Sinoade 
Constantia (m. cca 330), sora lui Constantin 
şi soţia lui Liciniu 128 
Constantin al IV-lea Pogonatus (Bărbosul) 
(m. 685), împărat bizantin 177, 182, 
228 

Constantin al V-lea (m. 775), împărat 
bizantin iconoclast 

- doctrina: despre: Hristos 144; Euha¬ 
ristie 137; icoane 132, 140, Fecioara 
Maria 138-139; Tradiţie 52 

Constantinopol, al doilea sinod de la ~, 
din 553 58-59 

Constantinopol, al treilea sinod de la ~, 
din 680-681; despre: doctrina lucră¬ 
rilor şi voinţelor în Hristos 98-102 ; 
Honoriu 180 ; Tomul lui Leon 178 ; tra¬ 
diţie 54 

Constantinopol, primul sinod de la - , din 
381, 55, 57, 69, 99, 218-219, 301 
Constantinopol, sinodul (palamit) de la ~, 
din 1341, 294 

Constantinopol, sinodul (palamit) de la ~, 
din 1351, 289, 294 

Constantinopol, sinodul de la ~, din 1368 
294 

Constantinopol, sinodul de la ~, din 1638 
310 

Constantinopol, sinodul de la ~, din 1672 
311-312 

Constantinopol, sinodul iconoclast de la 
~, din 754, 54 

Constantinopol: ca scaun apostolic 197 ; 
căderea - 33, 278, 296, 322; numit 
„izvor al ereziilor” 185; privilegiile ~ 
190-192; devastarea (jefuirea) - 33, 
296 ; ca Nouă Romă 190, 278, 299 ( Vezi 
şi Roma) 

Contemplaţie. Vezi Rugăciune 
Coran. Vezi Islam 

Cosma, Preotul (după cca 972), scriitor 
bulgar antibogomil 243-244, 253, 321 
Cosmologie. Vezi Creaţie 
Creaţie ( Vezi şi Dumnezeu) 

- doctrina despre ~, în disputele dintre 
dualişti şi ortodocşi 245-249, 251 ; 
Mărturisirile răsăritene 320 ; liturghii 
170; Psellos 274 

- relaţia cu doctrina despre : Hristos, per¬ 
soana lui ~ 253; Hristos, lucrarea lui 
~ 166; noua creaţie 240 

Credinţă 42, 163, 282, 310-313 
Crezul (Simbolul de credinţă) atanasian 
217 

Cruce. Vezi Hristos, viaţa lui; cultul (închi¬ 
nare) 

Cult. Vezi Biserică; icoane ; rugăciuni; tra¬ 
diţie 

- autoritatea - 64, 79, 87-88, 140-141, 
267, 300, 316: 

- citat: Liturghia Sf. Vasile 120, 165, 
167,169,303, Liturghia Sf. Ioan Hrisos- 
tom 167-169, 303, Liturghia Clementină 
303, Liturghia lui Iacob 78-79 ; Litur¬ 
ghia nestoriană 75; Liturghia Daru¬ 
rilor mai înainte sfinţite 120 ; 

- componente ale ~: Benedict 235; epi- 
cleză 303, 307, 318; Gloria Patri 83; 
Rugăciunea Domnească 213, 313 ; săr¬ 
bătoarea Ortodoxiei 173; sărbătoarea 
Schimbării la Faţă 291, trisaghion 70, 
87, 106, 161-162, 170, 281 ; 

- doctrina despre: îngeri 170, Hristos 
91, 165, Biserică 171-172, cruce 138, 
145, 152, 166, 251, 316 ; Euharistie 76, 
120-121, 316, icoane 122-123, 141 153- 
-154, 160, Fecioara Maria 167-168, mis¬ 
ticism 281, 290 ; purgatoriu 304, Taine 
171-172, Tradiţie 126, 313. 

Cyrus (m. după cca 643), patriarh al 
Alexandriei 93 

D 

David 240 

Descoperire. Vezi Revelaţie 
Destin (Soartă) 260, 274 
Determinism. Vezi Credinţă ; Predestinare 
Diavol 244, 246-247 
Didim, „cel Orb”, teolog alexandrin 216 
Dionisie, Pseudo-Areopagitul (m. cca 500), 
teolog mistic 

- doctrina despre : îngeri 170, apofatism 
60, Hristos 93, 101, 113, 115, Dumnezeu 
39, 60-61, 227, 273, 295 ; icoane 142, 
147; misticism 287 ; Treime 224, 227 

- relaţia cu: Varlaam 288; Grigorie 
Palama 287, 289, 295; Maxim 49; 


nestorienii 75; Platon şi platonismul 
65, 142, 276; Psellos 273 

Dioscor (m. 454), episcop al Alexandriei 
58 

Doctrina Patrum (Doctrina Părinţilor despre 
întruparea Cuvîntului), florilegiu din 
secolul al Vl-lea 102-117, 189 

Doctrină : definită 29-30; dialectică 288 ; 
liturgică 163, 300; necesară 41, 46, 
198 ; bază de reflecţie 47; neschimba- 
bilă 31-32, 43, 52-53, 312 ; nu e o ches¬ 
tiune doar de cuvinte 45 

Dositei, [Notara] (m. 1707), patriarh al 
Ierusalimului 312, 317-318 

Dualism (Bogomilism, Maniheism, Pavli- 
cianism), conflictul cu - 243 

- doctrina despre: Hristos 251-252; 
creaţie 244-249, 251 ; diavol 244-246 ; 
Euharistie 252 ; Dumnezeu 243-245 ; 
icoane 248-249; Fecioara Maria 252- 
-253; predestinare 246-247; Taine 
248-249; Scriptură 244-245; Treime 
243-244, 253 

- relaţia cu : ascetismul 248-249 ; Cosma 
Preotul 243; gnosticismul 243; Ioan 
Damaschin 242-243 ; iudaismul 245 ; 
Maxim 250 ; filozofia 246; Teodor Abu 
Qurra 243 

Duhul, Sfint, doctrina purcederii ~ Sfint 
( Vezi şi Treime) 211-225, 300-303 ; la : 
Ambrozie 216, Augustin 216, Primul 
Sinod de la Constantinopol (II ecume¬ 
nic) 57 ; Chirii Lukaris 308 ; Mărturi¬ 
siri de credinţă răsăritene 317-318; 
Conciliul de la Florenţa 302 ; Grigorie 
I 220-221; Grigorie Palama 294 ; iaco- 
biţi 82; Conciliul de la Lugdunum 
(Lyon) 302; Mihail Cerularie 212; 
Niceea 82 ; Fotie 212 ; Psellos 272-273 ; 
teologia reformată 307; Simeon 281- 
-282 

Dumnezeu 226-276. Vezi şi Hristos ; Creaţie ; 
Sfint Duh; Treime 

- definit ca : lucrare 294-295 ; neschim¬ 
bat 43, 87 ; bun 319-320 ; lumină 285- 
-286, 291-292; iubitor de oameni 63 ; 
unul 223, 226-227, 273 ; participare 293- 
-294 ; transcendent 62, 293 ; necognos¬ 
cibil 60-65, 293 

- doctrina despre ~, la: Visărion 276; 
Dionisie 61, 142; disputele dualiste 

ortodoxe 244-246; disputele dintre Răsă¬ 
rit şi Apus 223-224; Grigorie Palama 
288-289, 293-294 ; elenism 273 ; Maxim 
61-62 ; disputele musulmano-creştine 
256, 258-260; Psellos 270-274 

E 

Efes, „Sinodul tîlhăresc” de la ~, din 449 
53, 57, 178 

Efes, sinodul de la din 431, 66, 68, 81, 
97 

Ekthesis, decret emis de împăratul Heraclie 
în 638 95 

Elenism şi Elenizare 34, 133, 135-136, 
269-276 

Elipandie (m. 802), arhiepiscop de Toledo 
213 

Epicleză. Vezi Euharistie ; Cult 

Epifanie (m. 403), episcop de Salamina 
129, 155 

Epifanie (m. 535), episcop al Constantino- 
polului 178 

Episcopi. Vezi Biserică; Patriarhi 

Erezii şi eretici. Vezi Biserică ; Ortodoxie ; 
Tradiţie ; numele unor erezii (luate în 
parte) şi eretici, interpretate de : dis¬ 
putele dintre Răsărit şi Apus 198-199, 
Grigorie Palama 289, controversele ico¬ 
noclaste 145-146; disputele dintre evrei 
şi creştini 226-227; Ioan Damaschin 
256; Maxim 44-45, 47, 49-50; dispu¬ 
tele musulmano-creştine 253-254; 
Teodor Abu Qurra 59 

Eshatologie (Vezi şi Istorie ; Profeţi; Mîn- 
tuire) 52, 235, 237-238, 256, 262, 304- 
-305, 318 

Euharistie ( Vezi şi Taine, Cult), doctrina 
despre ~, la: Chirii Lukaris 310; dis¬ 
putele dintre dualişti şi ortodocşi 252 ; 
disputele dintre Răsărit şi Apus 203- 
-204, 302-303 ; Mărturisirile răsăritene 
305, 316-318; controversa iconoclastă 
120-121, 137, 140, 148, 316-317; iaco- 
biţi 89; disputele dintre evrei şi creştini 
235-236 ; liturghie 161-162 ; nestorieni 
76, 89; Simeon 280-281; Teodor Stu- 
ditul 164 

Eunomie (m. cca 395), episcop arian al 
Cizicului 44 


Eusebiu (m. cca 340), episcop al Cezareei 
Palestinei şi istoric bisericesc 129, 237, 
318 

Eutihie (m. 454), arhimandrit al unei 
mănăstiri din Constantinopol 58 
Eutimie Zigaben, călugăr erudit din seco¬ 
lul al XH-lea, cunoscător al ereziilor 
244, 254 

Evagrie Ponticul (m. 399), călugăr liba¬ 
nez şi scriitor mistic 75 
Evrei. Vezi Controversele cu iudaismul; 
Limbi 

Experienţă, Vezi Trăire 

F 

Felix(m. 818), episcop de Urgel în Spania 
213, 215 

Fiinţă. Vezi Creaţie ; Dumnezeu 
Filioque. Vezi Duh Sfint; Treime 
Filotei al Pskovului, călugăr rus 322 
Filoxen (m. 523), episcop monofizit de 
Mabbug 80-81, 85, 139 
Filozofie 49, 65, 267-274, 288 
Fire (Natură). Vezi Hristos; Creaţie; Omul 
Fiul lui Dumnezeu. Vezi Hristos; Sfinta 
Treime 

Florenţa, conciliul de la ~, din 1438-1445 
296, 299, 302, 305, 322 
Fotie (m. 895), patriarh al Constantino- 
polului 34, 149, 192, 202 

- doctrina despre: Biserică 176, 199; 
Sinoade 55, 178-179 ; Duhul Sfint 212, 
215, 217-218, 223; om 210; Roma şi 
Constantinopol 193, 198-199 

- relaţia lui - cu: elenismul 34, 269, 
Honoriu 181, al doilea Sinod de la 
Niceea (VII ecumenic) 195, Nicolae I 
192, Serghie 181 

Frejus, sinodul de la - din 796, 211-213 


Ghenadie II rScholarios] (m. după 1454), 
patriarh al Constantinopolului 267 

Gherman II (m. 1240), patriarh al Con¬ 
stantinopolului 242 

Gnosticism, erezie de la începutul creşti¬ 
nismului 150, 243 

Gottschalk (m. cca 868), călugăr din Orbais 
213 

Gregentius (după cca 535), episcop de Tafar 
în Yemen 230, 234, 238 

Grigorie I [cel Mare] (m. 604), papă 58, 
183, 220 

Grigorie Palama (m. 1359), călugăr şi teo¬ 
log mistic, 286-295 

- doctrina lui ~ despre: apofatism 289- 
-290, Dumnezeu 288-289, 293-294, har 
293; Sfîntul Duh 294; lumină 291; 
revelaţie 291; mîntuire 287-288, 291- 
-292; Sfînta Treime 294-295, unirea 
cu Dumnezeu 288 

- relaţia cu: Valaam 288, Vasile 294; 
Dionisie 287, 289, 295; Grigorie de 
Nazians 286 ; liturghia 291; ortodoxia 
288; Simeon 286-288 

Grigorie (m. cca 395), episcop de Nyssa 
80, 131, 297, 304 

Grigorie, de Nazianz (m. 389), originar 
din Nazianz, teolog şi retor, supranumit 
„Teologul” 

- doctrina despre: Hristos 92, 97, 108; 
lumină 291; om 275; Treime 105 

- relaţia cu: Atanasie 51 ; Visarion 276; 
iacobiţii 80, 82; Maxim 42, 49, 102; 
Pavel apostolul 49; Platon 271, 276; 
Psellos 271, 275 ; Sever 82 

H 

Heraclie (m. 641) împărat al Bizanţului 
95, 229, 253 

Herbanus, iudeu aflat în dispută cu Gre¬ 
gentius 230 

Heruvimi. Vezi îngeri; Icoane 

Hincmar (m. 882), arhiepiscop de Reims 
213-214, 223 

Homer, poet epic grec 269, 278 

Homoousios, formula de la Niceea 56, 136 

Honorius I (m. 638), papă 90, 95, 179-182 

Hrisostom, Ioan (m. 407), patriarh al Con- 
stantinopolului 130, 271, 303 

Hristos 66-117. Vezi şi Dumnezeu; Duhul 
Sfînt; Treime; Cult 

- definit ca: „adoptat” 71, 213; anhyposta- 
ton (anipostaziere) 115 ; „Hristos” 76 ; 
poate sau nu poate fi circumscris în 
icoană 142-144; 157 Emanuel 86-87; 
enhypostaton (enipostaziere)115-116; 
trup 85-86; om, cu calităţi omeneşti 


87, 94-95, 113-114, 155; chipul lui 
Dumnezeu 123-124 ; Logos 68-77, 258, 
266 ; Mesia 232,235-236 ; o lucrare (ener¬ 
gie) 91-96; un singur ipostas compus 
86-87, 100-101; o singură natură (fire) 
compusă 84-85, 107 ; o.singură voinţă 
95-103; profet, însă mai mult decît pro¬ 
fet 236-237, 264-265 ; Fiul lui Dumnezeu 

76, 235, 240 ; două lucrări 106, 112-113 ; 
două naturi (firi) 58, 72, 101-102, 108, 
157 ; două voinţe 95-103 ; unirea ipos- 
tatică 90-91; comunicarea însuşirilor 

77, 84,101, 110-111,157, 239 ; Om uni¬ 
versal 103-117 

- doctrina despre ~, la: Calvin 318; 
Calcedon 58-59; Chirii al Alexandriei 
97, 107, 116-117; Chirii Lukaris 309; 
disputele dualisto-ortodoxe 251, 253; 
disputele dintre Răsărit şi Apus 205- 
-206 ; mărturisirile răsăritene 315 ; 
Elipandie din Toledo 213; Efes 57; 
Eusebie 318; Felix din Urgel 213; 
Honoriu 179-181; controversa icono¬ 
clastă 141-143; iacobiţi 77-89; dispu¬ 
tele dintre evrei şi creştini 232, 235-236 ; 
Maxim 31, 99 ; disputele dintre musul¬ 
mani şi creştini 257-259; nestorieni 
68-78 ; Petru Movilă 318; Psellos 273 ; 
Simeon 284 

- viaţa lui - 101, 157-158; naşterea 102 ; 
copilăria 112 ; învăţătura 75, 281-282, 
313; minuni 101; Schimbarea la Faţă 
286, 291; Patimile 101; Răstignirea 
138, 152-153, 166, 232, 251; învierea 
166, 251, 282 

- lucrarea lui - (Vezi şi Mîntuirea) 159, 

165-166, 315 ; pilda (modelul) 74, 282; 
Profet, Arhiereu, şi împărat 318; răs¬ 
cumpărare 110; jertfă 74, 166; 

biruinţă 89, 166, 282 

Humbert, de Silva Candida (m. 1061), car¬ 
dinal 185, 217 

I 

Iacob, Baradaeus (m. 578), fondatorul epo¬ 
nim al iacobiţilor 78-79 
Iacob de Edesa (m. 708), teolog monofizit 
79-89 

Iacob, apostolul şi fratele Domnului 79 
Iacobiţi. Vezi Monofiziţi 






INDEX 


351 


Iaşi, sinodul de la ~ , din 1642 310 
Icoane, controversa asupra - 118-174, la : 
Chirii Lukaris 309; disputele dualisto- 
-ortodoxe 251-252; disputele dintre 
Răsărit şi Apus 182-183, 195, 201, 204; 
disputele dintre evrei şi creştini 228- 
-229, 231-232, 241; disputele musul- 
mano-creştine 258-259 
Iconoclasm (controversa iconoclastă). Vezi 
Icoane 
iconodul 158 

Iconomie, Plan divin în istorie; diferită 
de Tfeologie, doctrină despre natura 
divină 37, 61, 84, 94, 100, 104, 159- 
-160, 220-221 

Ieremia II Tranos (m. 1595), patriarh al 
Constantinopolului 307, 322 
Ierusalim 32, 193-194 
Ierusalim, sinodul de la ~, din 1672 311 
Iisus. Vezi Hristos, viaţa lui ~ 

Ilarie (m. 367), episcop de Pictavium 
(Poitiers) 215, 222 

Ilarion (după cca. 1050), mitropolit al 
Kievului 229, 240, 321 
Imperiu. Vezi Constantinopol, împărat, 
Roma, Sinoade 

Inovaţie (Vezi şi Doctrină; Erezie; Orto¬ 
doxie; Tradiţie) 56-57, 201, 308-309 
Inspiraţie. Vezi Scriptură ; Tradiţie 
Ioan Botezătorul, înaintemergătorul 
Ioan de Ierusalim (după cca. 770), călugăr 
Ioan VI Cantacuzino (m. 1355), împărat 
bizantin 33, 254, 257 
Ioan, Damaschin (m. cca 749), teolog grec 
născut în Damasc 164 

- doctrina despre: Hristos 96, 102, 109- 
-110, 116, 157-158, Biserică 119, destin 
248, Dumnezeu 289, icoane 128, 144-160 

- relaţia lui cu: disputa dintre dualişti 
şi ortodocşi 242-243, 246 ; Epifanie 129 ; 
disputa iudeo-creştină 239; disputa 
musulmano-creştină 256, 260 

Ioan, Gură de Aur. Vezi Hrisostom 
Ioan, Italos (după. cca. 1075), filozof bizan¬ 
tin 275 

Iosua (Joshua) 238 

Ipostas. Vezi Hristos, doctrina despre 
[Sfinta] Treime 

Irineu (m. cca 200), episcop de Lugdunum 
(Lyon) 52 


Isihasm. Vezi Grigorie de Palama; Simeon 
Noul Teolog 

Islam, controverse cu - 253-267, şi doc¬ 
trina despre : îngeri 255, 261; Hristos 
264-265; creaţie 255, 261; destin 268- 
-269 ; Dumnezeu 255-257, 259-260 ; 
imagini 258 ; Maria 258, 266 ; profet si 
profeţii 263-264; revelaţie 261, 268; 
mîntuire 268 ; Scriptură 254-255, 262 ; 
Sfinta Treime 256-257 
Ismaeliţi, termen pentru musulmani 260- 
-261 

Istorie 46, 235, 237-240, 260-262, 321-322 
Iuda Iscarioteanul 248 
Iudaism, controversa cu - 227-241, 261, 
şi doctrina despre: Hristos 232-233, 
225-236, 239, legămînt 240, 245, Euha¬ 
ristie 205-206, 228; Dumnezeu 230- 
-231; icoane 118, 133-134, 152-153, 

228- 229, 240; Ţara Sfintă 238 ; Legea 
241; Fecioara Maria 233 ; profet şi pro¬ 
feţii 236-241; Revelaţie 241; Scriptură 

229- 230, 233-234 ; Treime 230-231 
Iustinian (m. 565), împărat roman 70,193 

î 

împărat, bizantin şi imperiu ( Vezi şi 
Sinoade) 130, 135, 172, 196, 237 
îndumnezeire. Vezi şi Mîntuire 
îngeri, doctrina despre ~ 64, 139, 152, 
154, 170, 231 

întrupare. Vezi Hristos, doctrina despre ~ 

J 

Jertfă. Vezi Hristos, lucrarea lui ~ 
Jurnalul pontifilor romani 181 

K 

Kazari, popor transcaucazian 229, 321 
Kiev 204 

L 

Lateran, sinodul de la ~, din 649 98-99 
Lavra Pecerska, mănăstire din Kiev 204 
Lege: legea canonică 54, 199, 203-204, 
249 ; legea mozaică 134, 152, 232, 241 
Leon I (m. 461), papă, despre: disputele 
dintre Răsărit şi Apus 177-178; iacobiţi 

80,89 ; Maxim 50, 58, controversa mono- 
telită 93, 100, 113; Fotie 217-218. 
Leon II (m. 683), papă 177-178, 181 
Leon III (m. 816), papă 214, 223 
Leon III, Isaurul (m. 740), împărat bizan¬ 
tin 232, 259 

Leon (cca 1050), arhiepiscop de Ohrida în 
Bulgaria 205 

Leonţiu (cca 650), episcop de Neapole, în 
Cipru 126, 148 

Leonţiu, monah din secolul al Vl-lea şi 
teolog bizantin 116 

Limbile 207, arabă 73, greacă, 73, 208, 
233, 297 ; ebraică 233 ; latină 31, 208; 
slavă veche 212-213, 239, 321-322, 
siriacă 73, 79 

Liturghie. Vezi şi Euharistie, Rugăciune, 
Tradiţie, Cult 

Liutprand (cca 972), episcop de Cremona 
185 

Logos. Vezi Hristos, învăţătura despre - 
Lumină. Vezi Dumnezeu, învăţătura 
despre - ; Grigorie Palama 
Luther, Martin (m. 1546), reformator ger¬ 
man 306 

Lyon, al doilea conciliu, 1274 296 

M 

Macarie (după cca 681), teolog monotelit 
din Antiohia 98 

Macedonie (m. cca 362), episcop al Con- 
stantinopolului 57 
Mahomed II, sultanul Turciei 268 
Mahomed, Vezi Islam, controversa cu 
Islamul 

Maniheism. Vezi Dualism 
Manuel I Comnen (m. 1180), împărat bizan¬ 
tin 176 

Manuel II Paleologul (m. 228), împărat 
bizantin 254, 257 

Maria, Fecioara, doctrina despre - 167- 
-168, la. Chirii Lukaris 308-309 ; Doc¬ 
trina Părinţilor 108-110; Disputele 
dintre dualişti şi ortodocşi 252-253 ; 
disputele dintre Răsărit şi Apus 200; 
Mărturisirile răsăritene 315; contro¬ 
versa iconoclastă 139, 154, 158;iacobiţi 
85, 88; disputele dintre evrei şi creş¬ 
tini 233; disputele musulmano-creştine 


258, 266; nestorieni 70; Psellos 269- 
-270 ; Simeon 281; 

Martin I (m. 655), papă 93, 182 
Martin (m. cca 399), episcop de Tours 131 
Maurus (m. 671), arhiepiscop de Ravenna 
182 

Maxim Mărturisitorul (m. 662), teolog 
grec, 37-65 

- doctrina lui - despre : Hristos, persoa¬ 
nei lui ~ 62-63, 91, 96-98, 102, 116; 
Hristos, lucrarea lui - 165, 265; 
Biserică 42-43, 52-60, 185, 188-189; 
Dumnezeu 43-44, 62-63; har 40-41; 
Revelaţie 41, Taine 41; îndumnezeire 
40-45, 60, 311; Scriptură 41, 46-47, 60, 
65; Tradiţie 46-60; Treime 56 

- relaţia cu: apofatismul 61-63; 

Atanasie 51, 97; Augustin 210; 

sinoade 52-60; Chirii al Alexandriei 
97, 107, Dionisie 55, 60-61, Grigorie 
de Nazianz 51, 97, 102, 105; Grigorie 
de Nyssa 51 ; Origen si origenismul 59, 
Teodor al Mopsuestiei 59. 

Melanchthon, Philip (m. 1560), reformat 
luteran 307 

Metodie, Vezi Chirii şi Metodie 
Mihail III (m. 867), împărat bizantin 186 
Minuciu Felix, apologet din secolul al II-lea 
180 

Minuni 101, 153, 168, 263 
Miracole. Vezi Minuni 
Miriam (Maria), sora lui Moise 266, 270 
Mirungere. Vezi şi [Sfintele] Taine 
Misticism ( Vezi şi Dionisie, Grigorie 
Palama; Simeon) 75, 279-295 
Mitrofan Critopoulos (m. 1639), călugăr 
şi 270 

Mîntuire. Vezi şi Hristos, lucrarea lui -; 
Har; Omul 

- definită ca îndumnezeire 40-41, 43, 64, 
74, 253, 272, 284, 293, 315 

- doctrina despre ~, la: Augustin 210; 
disputele dintre dualişti şi ortodocşi 
253 ; Mărturisile de credinţă răsăritene 
315; Grigorie de Nyssa 304; Grigorie 
Palama 287-288, 292-293 ; controversa 
iconoclastă 159; Maxim 40-41, 43, 64, 
74, 210 ; controversa monotelită 91, 102- 
-103, 111-112; nestorieni 75; Origen 
304; Psellos 270, 272 ; Simeon 284 

Moaşte 131, 153, 200, 204, 259 
Moise 263 (vezi şi Lege; Profet) 

Monahi. Vezi Ascetism 
Monoenergism, Vezi Hristos, doctrina 
Monofiziţi 78-89, 116 
Monoteism 226-276 ( vezi şi Dumnezeu) 
Monotelism. Vezi Hristos, doctrina despre - 
Montanism, mişcare schismatică din seco¬ 
lul al II-lea 44 
Moravia 186, 321 
Moscova 322 

N 

Narsai ţm. 502), teolog nestorian 73 
Natură. Vezi Hristos; Creaţie; Omul; 
Nădejde. Vezi Escatologie 
Neoplatonism. Vezi Platon şi Platonism 
Nestorian (Vezi şi Babai; Hristos, doctrina 
despre ~) 68-78, 96-97, 108-109, 111, 
187, 255, 265 

Niceea, al doilea Sinod (VII ecumenic), în 
787, 195, 316 

Niceea, primul Sinod (I ecumenic), în 325, 
54-56, 68, 71, 80, 82, 99, 218-219 
Niceea. Crezul de la ~, formula de cre¬ 
dinţă adoptată la Sinodul I ecumenic 
de la Niceea din 325 şi completată la 
Sinodul II ecumenic de la Constanti- 
nopol din 381 (Vezi şi Duhul Sfînt; Sf. 
Treime) 64, 99, 104, 112, 249, 311; în 
disputa dintre Răsărit şi Apus 201, 
211-225, 300-301, 312-314 
Niceta al Nicomidiei, teolog grec din seco¬ 
lul al Xll-lea 195, 208 
Nichita de Bizanţ, teolog din secolul al 
IX-lea 33, 257 

Nicolae I (m. 867), papă 186-191, 199, 214 
Nil Doxopatritul (după cca 1143), canonist 
şi 189 

Nil Sorskij (m. 1508), călugăr rus şi teolog 
mistic 284, 321 
Nisibi 73 

Noul Testament. Vezi Scriptură 

O 

Omul. (Vezi şi Hristos ; Creaţie ; Mîntuire), 
definit ca: liber 40-41, 210, 307, 319; 
chip al lui Dumnezeu 123, 251-252; 


microcosmos 112; păcătos 209, 285, 
319; suflet 44, 86, 270, 272, 275 
Origen (m. cca 254), teolog şi învăţat din 
Alexandria, şi origenismul 44, 51, 59, 
104, 127, 235, 256, 269, 279, 304 
Orleans. Vezi Teodulf 
Ortodoxie 173, 288-289, 293, 313, 316 
Ortodoxie, Sărbătoarea - 173 
Ousia. Vezi Sf. Treime 

P 

Palamas, vezi Grigorie Palamas 
Papă. (Vezi şi Petru; Roma) 178-179, 193- 
-195, 214, 298-300 
Patriarhi 193-194, 299 
Paul I (m. 767), papă 198 
Paulin (m. 802), patriarh al Aquileei 211, 
213, 215, 219 

Paulinus (m. 431), episcop de Nola 131 
Pavel, Apostolul 246, 298, 313 
Pavlicieni. Vezi Dualismul 
Părinţi [Sfinţii]. Vezi Tradiţie; nume de 
Părinţi 

Pecerska. Vezi Lavra Pecerska 204 
Pentarhie, doctrina ~, 192-194, 299 
Pepin cel Scurt (m. 768), regele francilor 211 
Petru al Siciliei (după cca 870), teolog 
polemist 244, 252 

Petru Damian (m. 1072), cardinal 215 
Petru III (m. 1056), patriarh al Antiohiei 
182, 212 

Petru Movilă (Mogila) (m. 1646), mitro¬ 
polit 300 

Petru, Apostolul 178, 186, 198 
Planudes, Maxim (m. cca 1310), teolog şi 
traducător 209 

Platon (m. 347 î.d. H.), filozof grec, Plato¬ 
nism 147, 265, legătura cu: Varlaam 
287-288; Visarion 276; Clement al 
Alexandriei 49, Dionisie 65, 142, 276, 
Psellos 270-272, 274 

Plotin (m. 270), filozof neoplatonic 271, 276 
Predestinare 247-248, 319 
Produs (m. 485), filozof neoplatonic 272 
Profeţi si profeţii 47, 133, 236, 263-265 
Psellos, Mihail (m. cca. 1087), profesor la 
Universitatea din Constantinopol 
269-273 

- doctrina despre: Hristos 273; creaţie 
273; soartă 274; Dumnezeu 270-274; 

Duhul Sfint 273; om 275; Fecioara 
Maria 270; mîntuire 270; Sf. Treime 
273 

- relaţia cu: Aristotel 271, 273, Hrisostom 
271; Dionisie 273 ; dualism 243; Grigorie 
de Nazianz 271, 275; elenism 269, 273; 
Origen 269; Platon şi platonism 244, 
271, 274 

Purgatoriu. Vezi Eshatologie 
Pyrrhus I (m. cca 1078), patriarh al Con- 
stantinopolului 50, 97 

R 

Ratramnus (m.8 68), teolog benedictin 220, 
222 

Răscumpărare. Vezi Hristos, lucrarea lui ~ 
Rău, problema ~ 243-253, 260,-319 
Război 237 

Reforma, semnificaţia ~ pentru Răsărit 
305-308 

Relicve. Vezi Moaşte 
Revelaţie 242, 262, 292 
Roma ( Vezi şi Constantinopol; Petru) 53, 
177-185, 298-300, 309 
Roman, Melodul (m. 556), poet bizantin 
168 

Rugăciune ( Vezi şi Cult) 41, 43, 106, 279- 
-295 ( Vezi şi Grigorie Palama ; Simeon) 

S 

Schismă, Vezi Biserică, definită ca una 
Scholarios, Gheorghe. Vezi Ghenadie II 
Scriptură 

- doctrina despre ~, la: Chirii Lukaris 
309; disputa dintre dualişti şi orto¬ 
docşi 245; Mărturisirile răsăritene 313- 
-314 ; controversa iconoclastă 126-127, 
151-152, 158-159; Sinodul de la Iaşi 
310-311; disputele dintre evrei şi creş¬ 
tini 229-230, 233-236; Maxim 41-41, 
46-48, 61, 64-65. Vezi şi Biserică ; Tra¬ 
diţie 

Seleucia, sinodul nestorian, în 486, 72 
Septuaginta. Vezi iudaism; limbi 
Sergiu I (m. 638), patriarh al Constan- 
tinopolului 65, 95, 180 
Sergiu (m. 1392), călugăr de la Mănăs¬ 
tirea Radonej din Rusia 227, 321 


Sever (m. 538), episcop monofizit al 
Antiohiei 78, 80 
Shema. Vezi Iudaism 
Simbolul de credinţă. Vezi Crezul atana- 
sian; Crezul de la Niceea 
Simeon Stîlpnicul, ascet, 131 
Simeon, Noul Teolog (m. 1022) 285-286 

- doctrina lui ~ despre: Hristos 282-286; 
Biserică 281; Dumnezeu 283-286; Sfin- 
tul Duh 281; om 285 ; Fecioara Maria 
281, 284 ; revelaţie 285-286 ; Taine 281, 
mîntuire 284, Sf. Treime 284 

- relaţia cu: apofatismul 284, augusti- 
nismul 285 ; Calcedon 282; Dionisie 
280 ; Grigorie de N azianz 286 ; Grigorie 
Palama 286 ; Origen 280 

Sinagogă 236 

Sinoade 52-60 : în legea canonică 53-54, şi 
Crezul de Niceea 219; viziunea răsă¬ 
riteană 311; împăratul şi ~ 53,196, 299 ; 
episcopul Romei 195-196, 298-299. Vezi 
şi numele sinoadelor (luate în parte) 
Smaragdus (m. 825), teolog carolingian 
221 

Socrate (m. 399 î. Hr.), filozof atenian 288 
Sofronie (m. 638), patriarh al Ierusa¬ 
limului 32, 52, 55-59, 98, 178, 182 
Synodicon 173 

S 

Ştefan, primul martir creştin 291 

T 

Tabor, Muntele 158, 288, 290-291 
Tată. Vezi Duhul Sfint; Treime 
Teodor [Studitul] (m. 826), egumen al 
Mănăstirii Studion din Constantinopol 

- doctrina lui ~ despre: îngeri 170-171, 
botez 172, sinoade 55, icoane 144-160, 
iconomie 159, liturghie 164, Fecioara 
Maria 154, 168, Ortodoxie 52, Pen- 
tarhie 193, Roma 183, Tradiţie 38 

Teodor din Pharan, teolog din secolul al 
VH-lea 94 

Tsodor (m. 428), episcop al Mopsuestiei 
59, 71, 265 

Teodosie II (m. 450), împărat roman al 
Imperiului de Răsărit 53 

Teodulf (m. 800), arhiepiscop de Orlăans 
213 

Teofilact, patriarh al Constantinopolului 
din secolul al Xll-lea 243 
Teologie. Vezi Iconomie 
Teologumenă, părere personală a Părin¬ 
ţilor 51-52, 164-165, 297, 305 
Teopasism 71, 86, 110 
Tertulian (m. cca 220), teolog şi apologet 
latin din Cartagina, Africa de Nord 215 
Ibma din Aquino (m. 1274), teolog domi¬ 
nican 127 

Tradiţie [Sfînta], doctrina despre ~, la: 
disputele dintre Răsărit şi Apus 208, 
215-221, 297 ; Mărturisirile răsăritene 
313-314; controversa iconoclastă 124- 
-126, 133, 138 ; iacobiţi 80-81; Sinodul 
de la Iaşi 310-311; Liturghie 165 ; Maxim 
46-60; Sofronie 52. Vezi şi Biserică; 
Crezul de la Niceea; Scriptură 
Trei Capitole, condamnarea lor 59, 70 
Treime [Sfînta] ( Vezi şi Hristos; Dumne¬ 
zeu; Sfîntul Duh; Crezul de la Niceea) 
- doctrina despre ~, la: Chirii Lukaris 
308 ; Doctrinele Părinţilor 105 ; dispu¬ 
tele dintre Răsărit şi Apus 211-225; 
Mărturisiri răsăritene 318-319; Got- 
tschalk 213, 224 ; Grigorie Palama 294; 
iacobiţi 83-85 ; disputele dintre evrei 
şi creştini 230-231; Maxim 46-47, 


55-56; disputele dintre musulmani şi 
creştini 256-257, 265; nestorieni 

72-73; Psellos 270-272; Serghie de 
Radonej 227 ; Simeon 281-282 ; Teodor 
Studitul 156; Timotei 73. 

Trent, Conciliul de la -, din 1545-1563, 
313 

Triteism 84, 105 

Trup. Vezi Hristos; Omul 

Tiibingen 307 

U 

Universalii 104 

V 

Varlaam (m. 1350), originar din Calabria 
288, 295-296 

Vasile [cel Mare] (m. 379), episcop al 
Cezareei Capadociei 49, 80, 126, 130, 
208,294 

Vasile I, Macedoneanul (m. 886), împărat 
bizantin 194 

Visarion, Ioan (m. 1472), erudit grec şi 
cardinal romano-catolic 276, 304 


Yazid II (m. 724), calif 133 
Yemen. Vezi Gregentius 

